
— Kas jūs? — vėl paklausė Daglė nepažįstamo- 
jo keistais drabužiais. — Ir iš kur jūs gavote tas mo- 
netas? 

Ji stebėjo jį besikeliantį nuo grindų ir iš įgudu- 
sio elgesio su sunkiais šarvais suprato, kad nepažįs- 
tamasis tikriausiai gana ilgai treniravo šiuos kūno 
judesius. 

— Ar tik jos nepavogtos? — toliau klausinėjo ji. 

Daglė pastebėjo, kaip jo akys blykstelėjo pykčiu, 
bet greitai jis nurimo. 

— Ne, ponia, — ištarė jis, — monetos priklau- 
so man! 

— Tokiu atveju aš jų negaliu priimti: jau perne- 
lyg jos vertingos! — ryžtingai pareiškė Daglė. 

— Tai ką, jums jų nepakanka? — paklausė jis. 

Daglė įtariai pažvelgė į jį. Tiktai prieš keletą mi- 
nučių jis ją puolė su špaga, o dabar žiūri taip keistai, 
tartum ketintų... suvilioti. Na ne! Kuo greičiau ji at- 
sikratys šio bepročio, tuo geriau. 

Bet nepažįstamasis net nebandė savo monetas pa- 
siimti atgal, ir ji padėjo jas ant antkapio plokštės 
krašto. 

— Dėkoju jums už tai, kad pasiūlėte man pinigų, 
bet man jų nereikia, ačiū! Aš jau kaip nors apsieisiu! — 
tarė ji ir nuėjo prie išėjimo iš bažnyčios. 

Romano herojai — Anglijos viduramžių ritėris Nikolas 
Stefordas ir jauna amerikietė mokytoja Daglė Montgomeri. 

Atvykusi iš Jungtinių Valstijų į Angliją praleisti atos- 
togų, Daglė aplanko atkampaus Ešbertono kaimo senovinę 
bažnytėlę ir joje išvysta šešioliktame amžiuje mirusio gra- 
fo Stefordo kapą... 

Čia ir atsiskleidžia groteskiškas romano pasaulis, ku- 
riame talentinga Džudi Devero plunksna fantaziją taip įti- 
kinamai paverčia tikrove, kad skaitytoją pavergę jos hero- 
jų išgyvenimai tampa tarsi jo paties išgyvenimais. Kūrinio 
leitmotyvo varomoji jėga — dviejų jaunų Žmonių meilės 
stebuklas. Per daugiau kaip keturių šimtų metų laiko erdvę 
jis ne tik sujungia dvi mylinčias širdis, bet ir pakeičia tą 
istorijos eigos tarpsnį. Meilė, sušildyta Visagalio rankų, il- 
gus amžius paverčia akimirksniu, o įveikti per daugelį kartų 
persikūnijusius Žmogaus genus mirtis bejėgė... 

“Riteris spindinčiais šarvais" įkūnija geriausius Čarl- 
zo Dikenso “Kalėdų giesmės", Marko Tveno “Jankio kara- 
liaus Arturo dvare", Veros Kryžanovskajos okultinių roma- 
nų siužetinių linijų momentus. 


du meile skiriu šią knygą redaktorei, 
o svarbiausia — savo bičiulei, 
Lindai Marou 


Prologas 


Anglija, 1564 metai 


Nikolas, rašydamas motinai laišką, bandė susikaupti. 
Šis laiškas, matyt, buvo pats svarbiausias dokumentas iš 
visų kada nors jo rašytų. Nuo jo priklausė viskas: jo garbė, 
žemė, šeimos ateitis, jo gyvybė. 

Rašant netikėtai ausyse suskambo moters balsas, iš 
pradžių tylus, bet pamažu vis garsesnis. Moteris raudojo, 
tačiau ne iš skausmo ar išgyvenimų, o dėl kažkokių kito- 
kių priežasčių. | 

Jis vėl pabandė sutelkti dėmesį į laišką, bet negalėjo. 
Tai moteriai kažko reikėjo. Pagalbos? Paguodos? 

“Ne, — pagalvojo jis, — jai reikia vilties" Šios aša- 
ros ir rauda byloja, jog neturima išeities, o jeigu jis dabar 
neužbaigs laiško ir neatiduos jo laukiančiam žygūnui, tai 
ir pats gali viltį prarasti! 

Jis parašė dar dvi eilutes, bet vėl sustojo. Rypavimas 
garsėjo ir, rodos, užpildė visą kambarį. 

— Ponia, — sukuždėjo jis, — duokite man ramybę! 
Aš atiduočiau savo gyvybę, kad galėčiau jums padėti, bet 
mano gyvybė įkeista! 

Jis vėl paėmė plunksną ir ėmė rašyti, užspaudęs lais- 
va ranka ausį ir bandydamas nuslopinti meldžiantį moters 
balsą. 


1 skyrius 


Anglija, 1988 metai 


Daglė Montgomeri sėdėjo ant užpakalinės mašinos sė- 
dynės, o Robertas ir jo tukli trylikametė duktė Glorija — 
ant priekinės. Kaip paprastai, Glorija kažką kramtė. Daglė 
perstatė grakščias savo kojas, bandydama patogiau įsitai- 
syti tarp Glorijos bagažo. Tai buvo šeši dideli vienodi daik- 
tų prigrūsti lagaminai, ir kadangi išsinuomotos mašinos 
bagažinėje netilpo, juos įgrūdo ant užpakalinės sėdynės prie 
Daglės. 

— Tėveli, — suknerkė Glorija kaip ligotas kaprizin- 
gas kūdikis, — ji brūžina tuos gražius lagaminus, kuriuos 
tu man nupirkai! 

Daglė taip suspaudė kumščius, kad nagai įsmigo į del- 
nus. Ji. Niekada jos nevadina vardu, tiesiog Ji! 

Robertas pro petį dirstelėjo į Daglę, į jos tarp daiktų 
vos matomą rausvaplaukę galvą. 

— Iš tiesų, manau, tu galėtum būti ir atidesnė! 

— Aš nieko neįbrėžiau, aišku? Ir taip su didžiausiu var- 
gu telpu ant šios sėdynės. Čia man nepaprastai mažai vietos! 

Robertas atsiduso kaip pavargęs žmogus. 

— Dagle, o ar tau būtinai reikia dėl menkiausios prie- 
žasties skųstis? Tiesiog negali ištverti nesugadinusi mums 
atostogų! 

Nurijusi apmaudą, Daglė pasimasažavo pilvą. Jį vėl 
skaudėjo. Ji neišdrįso paprašyti Roberto sustoti ir nusipirkti 
kokio nors skysčio, kad galėtų išgerti su tablete, padedan- 
čia numalšinti spazmus ir nuraminti skausmą. Ji pažvelgė 
pro lagaminų viršų ir išvydo, jog Glorija patenkinta išsi- 
viepė į makiažo veidroduką, pritvirtintą prie snapelio, 
saugančio nuo saulės. 


Nusisukusi Daglė pabandė pasinerti į Anglijos kaimų 
grožį. Pro juos skriejo žali laukai, senos akmeninės užtva- 
ros, karvės ir vėl karvės, įvairiaspalviai maži namukai, di- 
dingos vilos, ir... Ir Glorija, — pagalvojo ji, — visur Glo- 
rija! Robertas tuo metu tebevargino savo bambėjimu: 

— Ji viso labo dar tiktai vaikas, o tėvelis ją paliko! 
Tai būk su ja švelni! Juk iš tiesų ji šauni mergaitė! 

“Šauni mergaitė"! Juk ant trylikametės Glorijos veido 
daugiau grimo, negu jo užsidėjusi Daglė, dvidešimt šeše- 
rių Metų moteris! Juk ji ištisas valandas praleidžia viešbu- 
čio vonios kambarėlyje, darydamasi makiažą! Šita Glorija 
sėdi ant priekinės automobilio sėdynės! “Ji viso labo dar 
tiktai vaikas, ir tai jos pirmoji kelionė į Angliją!" 

O Daglė, kaip buvo numatyta, turėjo pagal žemėlapį 
sekti maršrutą ir stebėti rodykles. Bet tai, kad ji tik vargais 
negalais gali kažką įžiūrėti pro Glorijos pakaušį, atrodo, 
nieko nejaudino! 

Daglė pabandė sukoncentruoti žvilgsnį į apylinkes. Ro- 
bertas sakė, jog Daglė Glorijai pavydi, kad ji nenori jo dar 
su kuo nors dalytis — bet jeigu ji imtų ir paprasčiausiai 
atsipalaiduotų, jie trise galėtų būti net ir labai laimingi. 
Antroji šeima tiek daug netekusiai mergaitei! Daglė mėgi- 
no Glorją pamilti. Per metus, kuriuos išgyveno kartu su 
Robertu, ji vežiojosi Gloriją po parduotuves ir jai iššvaistė 
daugiau pinigų, negu galėjo išleisti pati sau iš vargano pra- 
dinės mokyklos mokytojos atlyginimo. 

Daugelį naktų Daglė praleido Roberto bute kartu su 
Glorija, o jis tuo metu trankėsi po kokteilių ir vaišių vaka- 
rėlius! “Jums abiem, mergaitės, tai pati geriausia proga ar- 
čiau susipažinti vienai su kita!" 

Kartais Daglė galvodavo, jog tai padeda, nes, kolei jos 
būdavo vienos namuose, tarp jos ir Glorijos įsivyraudavo 
draugiški, net galima pasakyti, nuoširdūs santykiai. Bet tą 
pačią minutę, kai ant slenksčio pasirodydavo Robertas, Glo- 
rija virsdavo inkščiančiu, meluojančiu sutvėrimu! Ji sės- 
davo Robertui ant kelių — būdama penkių pėdų ir dviejų 
colių ūgio ir sverianti šimtą keturiasdešimt svarų! — ir 


zyzdavo, skųsdamasi, jog ji, Daglė, neva buvusi tokia at- 
grasi! Iš pradžių Daglė neigdavo Glorijos kaltinimus, tvir- 
tindama, kad vaikus myli, būtent todėl ir mokytojos darbą 
pasirinko, ir, žinoma, ji ten triūsė ne dėl pinigų! 

Bet Robertas visada tikėjo tiktai Glorija. Jis sakė, kad 
Glorija — nekaltas kūdikis ir nemokėtų būti išdavike, kaip 
kad Daglė kaltina nelaimingą mažylę. Jis kalbėjo, jog tie- 
siog nepajėgia suprasti, kaip suaugęs Žmogus, tai yra Dag- 
lė, gali būti tokia priešiška mažai mergaitei! 

Robertui taip postringaujant Daglę tiesiog plėšdavo 
perpus kaltės jausmas ir įniršis. Ji puikiausiai sutramdo pil- 
ną klasę ją dievinančių vaikų, tačiau Glorija, atrodo, jos 
neapkenčia! Ar Daglė jautė pavydą? Ar ji nedavė šiai mer- 
gaitei dingsties suprasti, kad nenorinti su ja dalytis Rober- 
tu? Kiekvieną kartą, kai mintys pakrypdavo šia linkme, 
Daglė imdavo pati sau prisiekinėti, jog mėginsianti dar 
labiau pasistengt pažadinti Glorijos meilę sau! O tai pa- 
prastai baigdavosi tuo, jog Daglė važiuodavo į kokią nors 
parduotuvę ir pirkdavo Glorijai kitą brangią dovaną. 

Žinoma, Daglė nuolat jautė pyktį ir apmaudą. Argi Ro- 
bertas negalėjo nors vieną kartą — tiktai vieną kartelį! — 
palaikyti jos, Daglės, pusę?! 

Argi jis negalėjo kažką daryti ir savo Glorijai pasaky- 
ti, kad Daglės komfortas svarbiau negu šitie jos velnio 1a- 
gaminai?! Arba priminti, kad Daglė turi vardą ir apie ją 
nedera kalbėti trečiuoju asmeniu “ji"! Bet atrodo, kad iki 
šiolei Robertui nė į galvą neatėjo, jog galima kaip nors pa- 
rodyti solidarumą ir jai, Daglei! 

Tačiau Daglė nedrįso Roberto pykdyti. Jeigu būtų jį 
supykdžiusi, tai, žinoma, nebūtų gavusi to, ko taip smar- 
kiai geidė: pasiūlymo už jo ištekėti! 

Ištekėti — didžiausia Daglės gyvenimo svajonė! Ji nie- 
kada nepasinerdavo į ambicingas svajas kaip kad vyres- 
niosios seserys. Tiesiog norėjosi turėti gerą namą, vyrą ir 
vaikų. 

Galimas daiktas, kada nors ji rašys vaikams knygas, 
tačiau neturi nė mažiausio noro kopti tarnybos laiptais! 

Ji Robertui paaukojo aštuoniolika savo gyvenimo mė- 
nesių, ir jis juk buvo tokia ideali kandidatūra į vyro vietą! 
Aukštas, gražus, elegantiškai apsirengęs ir, be to, puikus 
chirurgas ortopedas! Robertas buvo kruopštus, visada ka- 
bino ant pakabų savo rūbus, nesivalkiojo paskui moteris, 
laiku grįždavo namo. Juo buvo galima pasikliauti, nuo jo 
buvo galima priklausyti, jis kėlė pasitikėjimą — ir jis taip 
smarkiai jos geidė! 

Vaikystėje Robertas buvo ne itin mylimas sūnus, jis 
Daglei sakė, kad ji turi švelnią kilnią širdį — būtent tai, ko 
jis ieškojo visą savo gyvenimą. 

Jo pirmoji Žmona, su kuria išsiskyrė prieš ketverius 
metus, buvo šalta kaip žuvis, nesugebanti mylėti moteris. 
Jis kalbėjo, kad nori su Dagle dažnų santykių — ir ji su- 
prato, jog tai turėjo reikšti “santuoką", — bet iš pradžių 
jis norėjo sužinoti, kaip būtent jie galėtų gyventi vienas su 
kitu "susieti" Galų gale juk toji pirmoji santuoka jam 
padarė daug nuostolių! Kitais žodžiais, jis norėjo, kad jie 
imtų gyventi kartu. 

tai taip Daglė ir persikėlė į jo didelį prabangų namą 
ir padarė viską, ką galėjo, kad įrodytų Robertui, jog ji švelni 
ir gera tiek, kiek šaltos buvo jo motina ir pirmoji žmona. 

Išskyrus tai, jog teko susidurti su Glorija, gyvenimas 
su Robertu buvo puikus. Jis buvo energingas vyras, jie va- 
žinėjo į šokius, vaikštinėdavo, važinėjosi dviračiais, daug 
linksminosi ir dažnai būdavo vakarėliuose. 

Robertas tiek pranoko visus kitus vyrus, su kuriais 
prieš jį susitikinėjo Daglė, kad ji jam atleido kai kurias ma- 
žas keistenybes, dažniausiai susijusias su pinigais. Kai jie 
nueidavo pas bakalėjininką, jis būtinai būdavo “užmiršęs" 
savo čekių knygelę. Prie teatro kasos langelio arba jiems 
pateikus restorane sąskaitą, staiga paaiškėdavo, kad pali- 
ko namuose piniginę. O jeigu Daglė imdavo piktintis, jis 
paprastai pradėdavo pokalbį apie moterų emancipaciją ir 
apie tai, jog moterys dabar kovoja už tai, kad pačios susi- 
mokėtų už savo išlaidas. Po to jis paprastai ją švelniai bu- 
čiuodavo ir veždavosi kur nors į prabangų restoraną vaka- 
rieniauti — ir šiuo atveju mokėdavo pats. 

Daglė žinojo, kad tokius nedidelius Roberto trūkumus, 
kaip, sakykim, šykštumą, ji ištverti pajėgia, bet šit Glorija 
dažnai ją tiesiog siutindavo! 

Anot Roberto, šis storas, šlykščiai išauklėtas, meluo- 
jantis ir koktus sutvėrimas buvo tiesiog žemiška tobulybė, 
o kadangi Daglė jos “nesugebėjo" įvertinti, Robertas ėmė 
žiūrėti į Daglę kaip į priešą! Ir štai Robertas su Glorija Žai- 
džia vienoje komandoje, o ji, Daglė, kitoje! 

Štai ir dabar sėdėjusi ant priekinės sėdynės Glorija 
pasiūlė tėvui saldainį iš dėžutės, gulėjusios ant jos kelių. 
Atrodo, niekam iš jų nė į galvą neatėjo prisiminti Daglę! 

Įsistebeilijusi į langą, Daglė sukando dantis. Galimas 
daiktas, būtent šie apmąstymai apie Gloriją ir apie pinigus 
sukėlė tokį smarkų jos įniršį! O gal tai, kad ji pyko dėl 
pinigų, Glorijai taip pat buvo akivaizdu?! 

Pradėję susitikinėti, su Robertu jie valandomis pasa- 
kojo vienas kitam apie savo svajones ir svarstė savo kelio- 
nės į Angliją detales. Būdama dar visai jaunutė, ji gana daž- 
nai keliaudavo su tėvais po Angliją, bet štai jau daug metų 
ji tenai nebuvo. Kai jie pernai metų rugsėjį susipažino, Ro- 
bertas jai tarė: 

— Klausyk, imkim ir po metų, skaičiuojant nuo šios 
dienos, maunam į Angliją. Iki to laiko mes jau žinosime... — 
Jis neatskleidė, ką jie būtent “žinos", bet Daglė suprato: ži- 
nos, ar jie tinka vienas kitam į porą! 

Beveik visus metus Daglė rimtai ruošėsi kelionei. Už- 
sakinėjo numerius ištaiginguose mažuose viešbučiuose, 
kurie buvo įsikūrę įžymiose prestižinėse vietose. Vieną kar- 
tą jai mirktelėjęs Robertas tarė: 

— Siai kelionei nesigailėk jokių pinigų! — Ir ji užsi- 
sakinėjo bukletus, pirko turistinius žinynus, studijavo juos 
tol, kolei atmintinai išmoko pusę Anglijos kaimų pavadi- 
nimų! Robertas norėjo, kad kelionė būtų pavyzdinga. Dėl 
to ji parengė ištisą sąrašą istoriniu atžvilgiu įdomių vietų, 
kurias vertėtų apžiūrėti ir kurios išsidėsčiusios netoli nuo 
viešbučių. Ir tai padaryti buvo nesudėtinga, nes istorijos 
mylėtojams Didžioji Britanija — tikras Disneilendas! 

Likus trims mėnesiams iki išskridimo, Robertas stai- 
ga pranešė, jog kelionės pradžiai jis jai paruošė siurprizą, 
labai, labai nestandartinį, ją turintį nudžiuginti siurprizą. 
Daglė ėmė dar uoliau ruoštis būsimajai kelionei. Ji tikėjo- 
si, jog artinasi valanda, kai jai bus pasipiršta. Prieš tris sa- 
vaites iki kelionės pradžios, tvarkydama ūkines Roberto są- 
skaitas, tarp jų ji aptiko vieną juvelyrinėje parduotuvėje 
išeikvotą penkių tūkstančių dolerių čekį! 

— Vestuvinis žiedas! — tada sukuždėjo ji, ir jos akys 
prisipildė ašarų. Didelė žiedo kaina buvo įrodymas, kad 
Robertas vaikiškai šykštus tiktai dėl smulkmenų, bet tais 
atvejais, kai kalbama apie rimtus dalykus, jo dosnumas tie- 
siog neturi ribų! 

Paskutines savaites Daglė tiesiog skrajojo padebesiais. 
Ji ruošė Robertui itin skanius patiekalus, rodė audringą 
aistrą miegamajame, realizuodama bet kokias jo fantazijos 
saldybes. Jos daugiau neliūdino jo kartūs priekaištai dėl 
prastai išlygintų marškinių — kai jie susituoks, ji, Žinoma, 
juos nuneš į skalbyklą. 

Tačiau likus dviem dienoms iki skridimo, Robertas 
truputį bakstelėjo į jos oro balionėlį — ne tiek, žinoma, 
kad jis sprogtų, tačiau vis dėlto oro iš jo išleido nemažai! 
Jis paprašė jam parodyti piniginius, su kelione susijusius 
dokumentus, lėktuvų bilietus, užsakytų viešbučių kvitus ir 
apskritai viską, ką ji turi. Suskaičiavęs bendrą išlaidų su- 
mą, jis jai pademonstravo kalkuliacijos duomenis: 

— Štai, čia ir tavoji išlaidų pusė! 

— Manoji? — kvailai pakartojo klausimą ji. 

— Aš žinau, kaip jums, šiuolaikinėms moterims, svar- 
bu mokėti už save! Nenorėčiau, kad mane palaikytų tokiu 
kiaule, propaguojančiu vyriško šovinizmo idėjas! — ištarė 
šypsodamasis jis. 

— Ne ne, juk žinoma! — sumurmėjo Daglė. — Bet 
tiktai aš visai neturiu pinigų! 

— Iš tikrųjų, Dagle?! Tikriausiai tu viską, ką uždirbi, 
iššvaistai, taip? Bet privalai kai ką pasidėti į savo biudže- 
tą! — Jo balsas suminkštėjo: — Tačiau tavo šeima pinigų 
turi, ką?! 

Daglei tuojau pat suskaudo skrandį. Prieš šešis mė- 
nesius gydytojas jau įspėjo, kad ji daro viską, jog užsidirbtų 
opą, ir išrašė skausmui ir spazmams sumažinti “libraksu" 
Ji juk jau šimtus kartų kalė Robertui, kokie jos šeimos rei- 
kalai! Taip, jos artimieji turi pinigų, ir daug, bet tėvas gal- 
voja, jog suaugusios dukros pačios privalo apsirūpinti! Jai, 
Daglei, teks gyventi iš savo uždarbio iki trisdešimt penke- 
rių metų, tiktai po to įgys teisę naudotis savo palikimu. 
Jeigu būtų koks nors nepaprastas atvejis, jos tėvas — ji 
tai, suprantama, žino! — būtų jai padėjęs. Bet pramoginę 
kelionę į Angliją vargu ar būtų galima laikyti kokiu nepa- 
prastu įvykiu! 

— Bet paklausyk, Dagle, — kandžiai tarė Robertas, — 
aš daug kartų girdėjau, kokios meilės ir tarpusavio pagar- 
bos etalonas yra tavoji šeimynėlė! Tai nejaugi jie nepano- 
rės tau padėti? — Nespėjus jai atsakyti, jisai pakeitė toną 
ir, prispausdamas prie lūpų jos ranką, ištarė: 

— Na gerai, vaikeli, vis dėlto pabandyk gauti pinigė- 
lių, — juk aš taip trokštu, kad tu keliautum! Ir dar tau pa- 
ruošiu labai labai neįprastą siurprizą! 

Zinoma, Daglė taip ir neišdrįso paprašyti tėvo pinigų: 
jai tai būtų buvę savo pralaimėjimo pripažinimas! Ji pa- 
skambino į Koloradą pusbroliui ir jo paprašė paskolinti. 
Pinigų pažadėta lengvai — ir jokių procentų, tiktai teko 
išklausyti nelabai malonius pusbrolio pamokymus: 

— Jis — chirurgas, o tu — mažai uždirbanti mokyto- 
ja, jūs kartu jau išgyvenote metus ir, to nepaisant, jis nori, 
kad tu sumokėtum savąją pusę išlaidų už brangią kelio- 
nę?! — Ji norėjo paaiškinti apie savo dedamas viltis į pa- 
siūlytą ranką ir širdį, bet tai būtų skambėję taip viktoriš- 
kai* kvailai! 

— Tiesiog baigėsi visi pinigai, ir nieko daugiau, aiš- 
ku, taip? — piktai suburbleno ji į ragelį. 

Per tą keletą iki kelionės likusių dienų Daglė vis sten- 

* Pagal Didžiosios Britanijos karalienės Viktorijos (1819 — 1901) 


laikais klestėjusio stiliaus tradicijas: puošnumą, pompastiką (vert. 
past.). 

gėsi save įtikinti, jog bus tiktai teisinga, jeigu ji pati už 
save susimokės. Robertas teisus: dabar laisvų moterų lai- 
kai! Ir tėvas jai nemėtys į prikyštę milijonų, kolei ji neiš- 
moks kaip reikiant su jais elgtis! Jis ją mokė, kad reikia 
sugebėti pačiai savimi rūpintis, o dabar lygiai taip pat el- 
giasi ir Robertas! Ir Daglė sau pasakė, kad buvo absoliuti 
idiotė, iš pat pradžių nesupratusi, jog teks pačiai už save 
mokėti! 

Todėl Daglė beveik visiškai sugebėjo savyje atkurti 
jai būdingą sveiko humoro jausmą, ir, baigdama pakuoti 
tris odinius Roberto krepšius ir vienintelį savo nušiurusį 
lagaminą, jau nekantriai laukė išskridimo dienos. Savo ke- 
lioninį ratuotą krepšį ji prisidėjo visokių būtiniausių tua- 
letinių priemonių ir turistinių žinynų. 

Važiuojant taksi į oro uostą Robertas su ja buvo itin 
švelnus. Jis lūpomis kuteno jos kaklą, kolei ji sutrikusi jį 
atstūmė, pastebėjusi, kad taksi vairuotojas juos stebi veid- 
rodėlyje. 

— Na kaip, tu jau suvokei, koks yra mano siurprizas? — 
paklausė Robertas. 

— Tu išlošei loterijoje? 

— Ne, geriau! 

— Pirkai pilį ir mes imsime joje gyventi kaip lordas ir 
ledi?! 

— Daug, daug geriau! — atsakė jis. — O ar tu nors 
kiek įsivaizduoji, kiek kainuoja vien tik tokios vietelės iš- 
laikymas?! Galiu lažintis: tu nė už ką nesugebėsi atspėti, 
kokį aš turiu sukrečiantį siurprizą! 

Daglė jį pervėrė mylinčiu žvilgsniu. Ji tiktai gerai įsi- 
vaizdavo, kaip gražiai atrodys jos vestuvinė suknelė! Įdo- 
mu, ar vaikų akys bus žydros kaip Roberto, ar žalios kaip 
josios? Ar jie turės jos kaštoninius ar tamsiai rudus plau- 
kus? 

— Ne, aš iš tikrųjų negaliu atspėti, kas tai per siurpri- 
zas! — sumelavėo ji. 

Atsilošęs į sėdynę, Robertas patenkintas nusišypsojo. 

— Greitai sužinosi! — tarė jis paslaptingai nusiteikęs. 

Oro uoste Daglė rūpinosi bagažo patikrinimu ir išsiun- 
timu, o Robertas kažkodėl visą laiką neramiai Žžvalgėsi po 
oro uosto laukiamąją salę. Tą momentą, kai Daglė davė ne- 
šėjui arbatpinigių, Robertas pakėlė ranką, kad kažkam pa- 
mojuotų. Daglė buvo pernelyg užsiėmusi, jog į tai atkreip- 
tų dėmesį. 

Tačiau išgirdusi klyksmą: “Tėveli!"" — ji pakėlė akis 
ir išvydo prie jų lekiančią Gloriją. Paskui ją vos spėjo ve- 
žėjas su rankiniu vežimuku, ant kurio gulėjo šeši naujutė- 
laičiai lagaminai! 

Koks sutapimas, kad jie susitinka su Glorija oro uos- 
te, pagalvojo Daglė. 

Ji pamatė, kaip Glorija pakibo tėvui ant kaklo. Po ke- 
lių sekundžių jie atsiplėšė vienas nuo kito, bet Roberto ran- 
ka tebebuvo apglėbusi putlius brangiosios dukrelės pečius. 
Glorija vilkėjo kutuotu švarkeliu ir avėjo kaubojiškais ba- 
tais. Ji atrodė tarsi šešiasdešimtųjų metų lėbautoja, tiktai 
nutukusi. 

— Labas, Glorija, — tarė Daglė. — Tu kur nors susi- 
ruošei? 

Glorija ir jos tėvelis, išgirdę šiuos žodžius, ėmė raity- 
tis iš juoko! 

— Tai, vadinasi, tu dar jai nepasakei? — spygtelėjo 
Glorija. 

Robertas pagaliau liovėsi kvatojęsis. 

— Štai čia ir yra mano siurprizas! — sušuko jis, pa- 
stumdamas pirmyn Gloriją, tarsi toji būtų kažkoks išsigi- 
męs, ką tik Daglės įsigytas varžybų prizas. — Na kaip? 
Argi tai ne nuostabus siurprizas? 

Daglė vis dar nesuprato — arba galbūt buvo pernelyg 
išsigandusi grėsmingos perspektyvos, kad suprastų! 

Apkabinęs Daglę per pečius, Robertas tada tarė: 

— Na štai, abi mano mergaitės skrenda su manimi! 

— Abi? — pakuždom pakartojo klausimą Daglė. 

— Na taip! Glorija ir yra tas siurprizas. Ji skrenda su 
mumis į Angliją! 

Daglė panoro suspiegti, užstaugti, čia pat atsisakyti 
kelionės, bet viso šito nepadarė. 

— Bet juk visi numeriai viešbučiuose užsakyti 
dviem? — tiek sugebėjo išlementi ji. 

— Na, tai mes paprašysim, kad mums dar pastatytų 
sulankstomą lovelę! Kaip nors išsisuksim! Užtat kelionėje 
su mumis bus bus mūsų meilė, argi to negana?! — ištarė 
Robertas ir, nuėmęs nuo Daglės peties ranką, pridūrė: — 
O dabar kibkim į reikalus! Ar tu nepadėtum Glorijai užsi- 
registruoti, o aš per tą laiką dar kartą pažiūrėsiu, ką jie čia 
turi ant prekystalio, gerai? 

Daglė tegalėjo tiktai linktelėti. Ir paklusniai nukiūti- 
no prie registratūros staliuko. Jai teko papildomai sumo- 
kėti du šimtus aštuoniasdešimt dolerių už keturias papil- 
domas Glorijos vietas ir dar duoti arbatpinigių nešėjui! 

Lėktuve Robertas pasisodino Gloriją tarp jų, todėl 
Daglė galų gale atsidūrė vos ne kybanti ant atramų! Skren- 
dant šypsodamasis Robertas jai padavė Glorijos bilietą. 

— Pridėk jo kainą prie mūsų bendrų išlaidų sumos, 
gerai?! Man juk po to reikės suskaičiuoti visus iššvaisty- 
tus pinigėlius iki paskutinio penso — arba galbūt reikia 
sakyti: iki paskutinio šilingo?! Mano buhalteris mano, kad 
šios kelionės išlaidų aš galėsiu iš atlyginimo neišskaičiuoti. 

— Bet juk kelionė pramoginė, o ne komandiruotė! — 
buvo beatkertanti Daglė. 

Paniuręs Robertas atsakė: 

— Tikiuosi, tu neketini jau dabar pradėti niurzgėti, ką? 
Tiesiog viską užrašinėk, o grįžę namo mes su tavimi pasi- 
dalysime išlaidas pusiau. 

Daglė pasižiūrėjo į Glorijos bilietą. 

— Tikriausiai tu norėjai pasakyti į tris dalis, ar ne taip? 
Vienas trečdalis mano, o dvi trečiosios — tavo ir Glori- 
jos! 

Pažvelgęs į ją su siaubo išraiška, Robertas sergėda- 
mas apglėbė Gloriją, tarsi Daglė būtų ketinusi jai smogti. 

— Aš norėjau pasakyti: būtent pusiau! Glorijos buvi- 
mas su mumis tau irgi turi suteikti džiaugsmą! Ir jai išleis- 
ti pinigai — niekis, palyginti su tuo malonumu, kurį tu pa- 
tirsi jai būnant kartu! 

Daglė nusisuko. Per visą ilgą ilgą kelionę ji skaitė, o 
tuo metu Glorija su Robertu lošė kortomis ir į ją nekreipė 
jokio dėmesio! Daglei dukart teko vartoti “libraksą", kad 
jos skrandis nesuėstų pats savęs. 


Ir štai dabar Daglė sėdi mašinoje ir masažuojasi mau- 
džiantį pilvą! Visas keturias dienas jiems būnant Anglijoje 
ji visaip stengėsi atsipalaiduoti. Suėmė save į rankas ir ne- 
bandė skųstis jau pirmąja nakvyne puikiame viešbutyje, kai 
Glorija ėmė inkšti dėl papildomos ratuotos lovos, kurią 
viešbučio tarnautojai įrideno pas juos į kambarį prieš tai 
viešbučio savininkui perskaičius visą paskaitą apie tai, kad 
jie neva nepagalvojo apie Gloriją. O Robertas nesumanė 
nieko geresnio, kaip pasiūlyti Glorijai gulti į didelę lovą 
kartu su juo. Tai baigėsi, Žinoma, tuo, kad į papildomą lo- 
vą teko gulti būtent Daglei! Daglė neprieštaravo ir tada, 
kai Glorija reikalavo atnešti jiems tris bilietus į brangų res- 
toraną, kur ji galėtų “visko paragauti"! 

— Na, liaukis būti tokia šykšti! Aš juk visada tave lai- 
kiau dosniu žmogumi! — tada ištarė Robertas ir įteikė Dag- 
lei sąskaitą siaubingos sumos, kurios pusę jai teks sumo- 
kėti pačiai! 

Daglė įsigudrino laikyti užčiauptą burną dėl to, kad 
žinojo: kažkur Roberto lagaminuose paslėptas vestuvinis 
penkių tūkstančių dolerių vertės žiedas! Ir vien tiktai apie 
Jį pagalvojusi ji prisiversdavo tikėti, kad Robertas ją myli! 
Ir viskas, ką ji daro Glorijai, žinoma, taip pat priklauso 
būtent meilės jausmams! 

Bet po vakarykštės dienos jos pojūčiai pradėjo smar- 
kiai keistis! Vakar vakare, po dar pusantro šimto kainavu- 
sios vakarienės, Robertas atnešė Glorijai kažką pailgoje, 
Žydru aksomu apmuštoje dėžutėje. Stebėdama, kaip Glori- 
ja ją atidaro, Daglė pajuto, kaip apmiršta jos širdis. 

Glorijos akys, tereikėjo jai tiktai pažvelgti į dėžutės 
vidų, taip ir užsidegė. 

— Bet, tėveli, juk šiandien visai ne mano gimimo die- 
na! — sukuždėjo ji. 

— Tai aš žinau, balandėle! — švelniai atsiliepė Ro- 
bertas. — Bet čia — tiesiog būdas dar kartą priminti, kaip 
aš tave myliu! 

Glorija išėmė iš dėžutės apyrankę, išpuoštą į lašus pa- 
našiais briliantais ir rubinais. 

Daglei užgniaužė kvapą: dabar pagaliau ji suprato, kad 
jos vestuvinis žiedas iš tikrųjų virto apyranke ant tuklaus 
Glorijos riešo! 

Su triumfuojančia išraiška Glorija pakėlė į viršų apy- 
ranke puoštą ranką. 

— Na, kaip?! Matote?! 

— Taip, matau, — šaltai atsiliepė Daglė. 

Po to jau koridoriuje priešais duris į jų numerį Rober- 
tas piktai jai išliejo savo įniršį. 

— Tu dėl šios apyrankės parodei ne itin didelį džiaugs- 
mą! O Glorija juk vis stengėsi su tavimi ja pasidžiaugti! Ji 
juk buvo bebandanti rodyti iniciatyvą ir užmegzti su tavi- 
mi draugiškus santykius, bet tu ją šiurkščiai nutraukei! Tu 
ją giliai įžeidei! 

— Tai tikriausiai būtent dėl to tu ir paklojai penkis 
tūkstančius dolerių, taip? Už briliantinę apyrankę mergio- 
tei?! 

— Tavo žiniai, Glorija — jauna moteris, ir labai graži 
jauna moteris, ir ji verta to, juk tai — mano pinigai! Mes 
juk kol kas su tavimi nevedę, ir tu į mano santaupas neturi 
jokių teisių! 

Paėmusi jo rankas į savąsias, Daglė paklausė: 

— O apskritai mes susituoksime, ar ne? Ar kada nors 
tai įvyks? 

Atšlijęs nuo jos, jis atsakė: 

— Ne, tai neatsitiks iki to laiko, kolei tu neišmoksi 
parodyti mums nors truputį meilės ir dosnumo. Aš tave lai- 
kiau visai kitokia, bet dabar matau, jog tu tokia pat bešir- 
dė kaip ir mano motina! Man reikia eiti ir paguosti savo 
dukrelę: ji, vargšelė, ko gero, jau visas akutes išverkė po 
to, kai tu su ja taip pasielgei! — Ir degdamas rūstybe jis 
įėjo į numerį. 

2. 626 
17 


Daglė, pasilikusi stovėti, atsišliejo į sieną. 
— Na, atrodo, smaragdiniai auskarai kaipmat išdžio- 
vins jos ašaras! — sušnabždėjo ji. 


Taigi dabar Daglė sėdėjo mašinoje, prispausta Glori- 
jos lagaminų, ir suprato, kad niekas nė nesiruošia jai pasi- 
piršti arba dovanoti vestuvinį žiedą! O vietoj to jai čia teks 
ištisą ilgą mėnesį šioje bendroje kelionėje būti sekretore ir 
tarnaite Robertui Vitliui ir nepakenčiamai jo dukrelei. Šį 
momentą ji dar gerai nežinojo, ko būtent ruošiasi griebtis, 
tačiau pati mintis, jog galima jau pirmu pasitaikiusiu rei- 
su išskristi namo, šildė sielą! 

Bet vos tiktai apie tai pagalvojusi, ji metė žvilgsnį į 
Roberto pakaušį, ir jos širdis krūptelėjo. Jeigu jį paliks, ar 
jis nepasijus jos išduotas — vėl išduotas, kaip kažkada mo- 
tinos ir savo pirmosios Žmonos?! 

— Klausyk, Dagle, — skardžiai sudrumstė jos min- 
čių tėkmę Roberto balsas, — kur ten toji bažnytėlė? Aš 
manau, jog tu sutikrini mūsų maršrutą su kelių žemėla- 
piais, — aš juk negaliu tuo pačiu metu vairuoti mašiną ir 
orientuotis maršrute! 

Vartydama rankose žemėlapį ir dairydamasi pro di- 
delę Glorijos galvą, Daglė pamėgino išsiaiškinti kelio ro- 
dykles. 

— Čionai! — sušuko ji. — Suk dešinėn! 

Pasukę važiavo tipišku anglišku siauru keliuku, abie- 
jose pusėse apsodintu krūmais, savo šakomis beveik užgo- 
žusiais kelią, priekyje išnirusio Ešbertono kaimelio link. 
Kaimelis atrodė taip, tarsi čia ištisus šimtmečius niekas ne- 
pasikeitė. 

— Taip, čia yra tryliktojo amžiaus bažnyčia, ir joje — 
karalienės Elžbietos epochos kažkokio grafo kapas, — pra- 
nešė Daglė, suderinusi su savo užrašais. — Tai lordas Ni- 
kolas Stefordas, ir jis mirė tūkstantis penki šimtai šešias- 
dešimt ketvirtais metais. 

— Tai ką, mums reikės vėpsoti į dar vieną bažnytėlę, 
taip? — tyliai sudejavo Glorija. — Mane jau vemti verčia 

nuo visų šitų bažnyčių! Negi ji negalėjo nieko geriau su- 
rasti, kuo būtų galima pasigrožėti?! 

— Man buvo pasakyta, kad aš turiu žemėlapyje sužy- 
mėti garsias istorines vietas! — piktai atkirto Daglė. 

“ Sustabdęs mašiną prieš pat bažnyčią, Robertas atsisu- 
ko ir pažvelgė į Daglę. 

— Glorijos žodžiai man atrodo visiškai išmintingi, ir 
aš nematau tavo pykčiui priežasčių! Tu privertei mane ap- 
gailestauti, kad aš tave čionai atvežiau! — ištarė jis. 

— Ką?! Tu mane atvežei? — pakartojo klausimą Dag- 
lė, bet jis nuo jos jau nusisuko ir per pečius apkabino Glo- 
riją. — Aš juk pati už save moku! — sušnabždėjo ji į tuš- 
tumą. 

Daglė nėjo į bažnyčią kartu su Robertu ir Glorija, vie- 
toj to ėmė slankioti po šalia stūksančias kapines su kapų 
kauburėliais ir išsiblaškiusi apžiūrinėti senus antkapius. 
Taip, ji turi skubiai priimti ryžtingą sprendimą! Reikia viską 
gerai apgalvoti! Ar jai verta pasilikti ir nuolat jaustis ne- 
laimingai, ar geriau išvažiuoti? Jeigu ji išvažiuos, tai jau, 
žinoma, Robertas niekada jai šito neatleis, ir, ko gero, 
visas šis laikas ir visos pastangos, išeikvotos Roberto pa- 
lankumui įsigyti, nueis šuniui ant uodegos! 

— Labutis! 

Daglė tiesiog pašoko iš netikėtumo — jai už nugaros 
stovėjo Glorija, ir saulėje blykčiojo jos briliantinė apy- 
rankė. 

— Ko tau reikia? — įtariai paklausė Daglė. 

— Jūs manęs neapkenčiate, taip? — paklausė Glorija, 
atvėpusi apatinę lūpą. 

— Visai aš tavęs ne neapkenčiu! — atsakė atsidususi 
Daglė. — O kodėl tu ne bažnyčioje ir nesigroži interjeru? 

— Man visa tai nusibodo. O jūsų palaidinukė puiki! Ir 
atrodo brangi. Tai jūsų turtinga šeimynėlė jums ją nupirko, 
taip? 

Daglė tiktai metė žvilgsnį į įžūlią mergiotę ir apsisu- 
kusi ant kulniukų nuskubėjo šalin. 

— Palaukite! — riktelėjo Glorija ir staiga suinkštė: — 
Oi! Oi! 

Atsisukusi Daglė išvydo, jog Glorija visu savo tukliu 
kūnu netikėtai griuvo ant kažkieno jau visai susilyginu- 
sio su žeme kapo. Atsidususi nuskubėjo padėti Glorijai at- 
sistoti, ir, jos nuostabai, toji staiga ėmė raudoti. Daglė ne- 
galėjo prisiversti apkabinti Gloriją, bet vis tiek prispyrė 
save nors jos ranką paglostyti. Sutrenktoje vietoje buvo mė- 
lynė. 

— Negali būti, kad tau taip skaudėtų! — tarė Daglė. — 
Nagi užsidėk savo apyrankę ant kitos rankos, ir, esu įsitiki- 
nusi, skausmas iš karto praeis! 

— Visai ne, esmė anaiptol ne čia! — atsišaukė Glori- 
ja. — Priežastis tiktai ta, kad jūs manęs neapkenčiate! Ir 
tėtukas sakė, kad jūs galvojote, esą neva jis jums nupirko 
vestuvinį žiedą, o ne man apyrankėlę. 

Nuleidusi jos ranką, Daglė taip ir sustingo: 

— O kas jį paskatino taip galvoti? — paklausė ji. 

Iš padilbų į ją žiūrėdama, Glorija ištarė: 

— Na, jis tai viską žino! Ir jis žino, kad tą jo “siurpri- 
zą" jūs laikėte būsimu rankos ir širdies pasiūlymu ir pa- 
galvojote, kad apmokėtoji juvelyrui sąskaita ir buvo už ves- 
tuvinį žiedą. Mes su tėveliu taip iš to kvatojomės! 

Daglė išsitiesė, ir visa taip įsitempė, kad jos kūne ėmė 
drebėti kiekvienas raumuo. 

Piktai išsiviepusi Glorija pridūrė: 

— Tėvelis sakė, kad jūs — tiesiog atgrasi, kabate jam 
ant sprando ir be galo į jį spoksote savo karviškomis aki- 
mis! Ir dar jis sako, jeigu jūs su juo nebūtumėte tokia gera 
lovoje, seniai būtų jūsų atsikratęs! 

Išgirdusi šiuos žodžius, Daglė neištvėrė ir tvojo per 
riebią, savimi patenkintą fizionomiją! 

Robertas, žinoma, pasirodė kaip tik “laiku": jis išėjo 
iš bažnyčios ir matė, kaip ji Glorijai kirto antausį! Sucy- 
pusi Glorija puolė į tėvo glėbį. 

— Ji mane mušė, ir ne kartą! — bliovė Glorija. — Ir 
dar man įdrėskė į ranką! 

— O Viešpatie, Dagle! — pasibaisėjęs sušuko Rober- 
tas. — Aš tiesiog negaliu suvokti, kaip tu taip gali elgtis! 
Mušti kūdikį ir... 

— Kūdikį?! Užteks man šito “kūdikio"! Man jau 
šlykštu į tai žiūrėti, kad su ja snargliojiesi kaip su papžin- 
duke! Ir man iki gyvo kaulo įgriso, kaip jūs abu su mani- 
mi elgiatės! 

— Mes?! Juk mes visą kelionės laiką buvome tau geri 
ir dėmesingi, o štai tu elgeisi pavydžiai ir nepalankiai! — 
sušuko Robertas, įdėmiai žvelgdamas į Daglę. — Mes su ja 
tiesiog iš kailio nėrėmės, kad padarytume tavo kelionę ma- 
lonią! 

— Juk tu nė piršto nepajudinai, kad padarytum man 
ką nors malonaus! — sušuko Daglė, ir jos akyse pasirodė 
ašaros. — Viskas buvo daroma tiktai Glorijai! Ir jūs abu 
už mano nugaros dar iš manęs ir tyčiojotės! 

— Na štai, dabar tu dar ir fantazuoji! Gerai, jau jeigu 
tu su mumis tokia nelaiminga, galbūt tau iš tikrųjų būtų 
geriau apsieiti be mūsų! — pareiškė Robertas ir, atsukęs 
jai nugarą, pasuko prie automobilio kartu su prie jo prisig- 
laudusia Glorija. 

— Taip, aš noriu grįžti namo! — ištarė Daglė, pasi- 
lenkusi ieškoti nukritusio rankinuko. Bet jo nebuvo! Dag- 
lė puolė už artimiausių antkapių, bet rankinuko nebuvo ir 
ten! Išgirdusi automobilio variklio ūžesį, ji apimta baimės 
pakėlė galvą. 

Robertas ruošiasi išvažiuoti ir ją čia mesti! 

Ji nukūrė prie bažnyčios vartų ir pribėgo prie jų tą pa- 
tį momentą, kai mašina jau išvažiavo į kelelį. Daglės siau- 
bui, Glorija jai tiktai pamojavo pro langelį ranka, ant ku- 
rios kabėjo jos rankinukas, bet mašina nesustojo! 

Daglė dar truputį bėgo paskui mašiną, tačiau auto- 
mobilis labai greitai dingo iš akių. Sutrikusi ir visiškai su- 
krėsta, ji nuėjo atgal prie bažnyčios. Taigi ji — viena sve- 
timoje šalyje, visai be pinigų, be kredito kortelės ir net be 
paso! Bet blogiausia, kad vyras, kurį ji taip mylėjo, ką tik 
ją niekšiškai metė! 

Sunkios, ąžuolinės bažnyčios durys buvo praviros, ir 
Daglė įėjo vidun. Čia buvo vėsu, blausi šviesa ir aukšti mū- 
riniai skliautai kėlė ramybės ir palaimos jausmą. 

Jai reikėjo viską ramiai apgalvoti ir nuspręsti, ką da- 
ryti toliau. Matyt, vis dėlto teks paskambinti tėvui ir pa- 
prašyti jai atsiųsti pinigų. Ir tikriausiai teks jam pasakyti, 
kad jo jauniausia dukra patyrė eilinę nesėkmę ir netgi ne- 
sugebėjo išvykti į kelionę, tuo pat metu neįsiveldama į ne- 
malonumus! 

Ji įsivaizdavo, kaip Elžbieta, jos vyresnioji sesuo, pa- 
sakys: “ Na, tai ką mūsų lengvabūdė mažoji Daglė iškrėtė 
šį kartą?""— ir Daglės akis užplūdo ašaros. Juk romanas su 
Robertu — jai buvo bandymas priversti artimuosius ja di- 
džiuotis! Robertas nebuvo panašus į kitus vyrus — tuos 
katinus, kuriuos Daglė buvo įsimylėjusi anksčiau! Jis bu- 
vo toks respektabilus, toks jai tinkantis, bet ji įsigudrino 
jo netekti! Tikriausiai reikėjo būti kantresnei su Glorija... 

Daglė pažvelgė į tolimą bažnyčios kampą, ir jai akis 
aptemdė ašaros. Pro senovinius langelius aukštai virš jos 
galvos tryško saulės šviesa, ir ryškūs, tyri spinduliai ap- 
švietė po skliautais kairėje nuo jos baltą marmurinį antka- 
pį. Daglė priėjo prie jo arčiau. Ant antkapio plokštės statu- 
la vaizdavo visu ūgiu stovintį vyrą. Viršutinė jo kūno dalis 
buvo uždengta riterio šarvais, ir tai kažkaip ne itin deri- 
nosi su neįprastos išvaizdos jo trumpomis kelnėmis. Viena 
vyro koja uždėta ant kitos — jos susikryžiavo ties kulkšni- 
mis, — o prie jo galvos buvo riterio šalmas. “ Nikolas Ste- 
fordas, Tornviko grafas“, — garsiai perskaitė antkapinį už- 
rašą Daglė. 

Ji jau beveik pasveikino save su tuo, kad taip šauniai 
laikosi esant tokioms košmariškoms aplinkybėms, bet ne- 
tikėtai jai pasirodė, kad ant jos griūva sienos, o kojos su- 
linko per kelius. Kritusi ant grindų, Daglė ištiesė rankas į 
antkapį ir kakta prisiglaudė prie šalto marmuro. 

Ją smaugė apmaudo ašaros, o rauda liejosi kažkur iš 
pačios krūtinės gilumos. Ji jautėsi tokia nevykėlė, absoliu- 
ti, visiška nevykėlė! Atrodė, kad visas jos gyvenimas su- 

sideda iš nesėkmių. Jos tėvui šimtus kartų ją teko traukti iš 
įvairių nemalonumų! Vieną “berniuką" ji įsimylėjo, turė- 
dama tiktai šešiolika metų. Vėliau paaiškėjo, jog “berniu- 
kui" stuktelėję dvidešimt penkeri meteliai ir jis jau ne kar- 
tą tupėjęs kalėjime! Bet jų santykiai nutrūko tiktai tada, 
kai jį areštavo už itin stambią vagystę! O paskui buvo dva- 
sininkas, į tąjį įsispoksojo sulaukusi dvidešimties metų. 
Kaip vėliau paaiškėjo, jisai švaistė bažnyčios pinigus azar- 
tiniams lošimams Las Vege! Po to dar... Šis sąrašas buvo 
begalinis! Robertas jai atrodė toks nepanašus į kitus, toks 
paprastas ir kartu vertas pagarbos! Bet ji nesugebėjo jo prie 
savęs išlaikyti! 

— Ir kas manyje yra tokio šlykštaus, Viešpatie!.. — 
balsu pravirko ji. 

Pro ašarų miglą ji vos išskyrė ant antkapio vyro vei- 
dą. Štai viduramžiais santuokas rengdavo tėvai! Ir jau po 
to, kai sulaukusi dvidešimt dvejų metų susitiko su savo pas- 
kutine meile — biržos makleriu, kurį vėliau areštavo už 
finansines machinacijas, — ji lygiai taip pat puolė prie tė- 
vo, užsiropštė jam ant kelių ir ėmė melsti jai surasti vyrą! 

Bet Adamas Montgomeris vietoj atsakymo tiktai nusi- 
kvatojo. 

— Tavo bėda, vaikuti, — pareiškė jis, — yra ta, kad 
įsimyli tokius vyrus, kuriems tu pernelyg jau reikalinga. 
O tau derėtų surasti tokį kavalierių, kuriam tu būsi nelabai 
reikalinga, o tiesiog jisai tavęs panorės! 

— Na, jau žinoma, — prunkštelėjo atsakydama Dag- 
lė, — ne kitaip, kaip nušoks nuo savo balto žirgo koks nors 
Spindinčiais Šarjais Riteris ir taip smarkiai manęs pasi- 
gailės, kad nusigabens į savo pilį, ir mes ten su juo ilgai ir 
laimingai gyvensime! 

— Taip, kažkas panašaus į tai! Meilė, Dagle, žinoma, 
reikalas geras, bet, jeigu paaiškėja, kad jis vilki juodą odinę 
striukę ir trankosi motociklu arba kažkas jam paslaptingai 
skambinėja naktimis, tuojau pat su juo nutrauki santykius, 
aišku?! 

Ir prisiminusi, kiek kartų jai teko kreiptis į artimuo- 
sius pagalbos, Daglė, apimta nevilties, ėmė dar garsiau 
verkti. Dabar jai vėl teks prašyti jų pagalbos ir vėl dieva- 
gotis, kokia ji vis dėlto buvo kvaila, pasikliaudama visiš- 
kai netikusiais vyrais! 

— Padėk nors tu man! — sukuždėjo ji, dėdama ranką 
ant dešinės skulptūros rankos. — Na, būk geras, padėk, 
man surasti savo Spindinčiais Šarvais Riterį! Padėk suras- 
ti vyrą, kuris manęs geistų! 

Ir pritūpusi ji užsidengė delnais veidą ir dar garsiau 
pravirko. 

Po kurio laiko staiga pajuto, kad greta jos kažkas yra. 
Pakėlė galvą, bet atsispindėjęs nuo kažkokio metalinio 
daikto saulės spindulys taip ją apakino, kad, dusliai suai- 
manavusi, ji krito ant akmeninių grindų. Pakėlusi ranką, 
prisidengė akis. 

Priešais ją stovėjo kažkoks vyras. Ir atrodė... atrodė, 
kad jis vilkėjo šarvais! 

Jis stovėjo visiškai nejudėdamas ir iš viršaus žemyn 
žvelgė į Daglę. Iš nuostabos prasižiojusi, ji irgi įsistebeili- 
jo į jį. Tai buvo gražus vyras, apsirengęs aiškiai teatrališ- 
kais, bet pažiūrėti visai tikroviškais keistais rūbais — ji 
anksčiau tokių niekada nematė! Aplink jo kaklą buvo ne- 
didelė gofruota apykaklė, o Žemiau iki talijos — šarvai, 
bet kokie!.. Jie buvo padaryti tarsi iš sidabro, o sidabrinia- 
me fone nesuskaičiuojamos eilės išspaustų gėlyčių, kurių 
įgilinimai užpildyti kažkokiu auksą primenančios spalvos 
metalu. Kelnės beveik iki kelių glaudžiai aptempusios kū- 
ną. Didelės raumeningos kojos apmautos, atrodo, iš šilko 
nuaustomis kojinėmis. Virš kairiojo kelio kabėjo kojaraiš- 
tis, o avėjo jis kažkokiais keistais minkštais, su nedidelė- 
mis įpjovomis batais. 

— Na, tai ką, ragana? — ištarė jis giliu baritonu. — 
Sakykim, tu savo kerais mane pakvietei čionai, tai ko tu iš 
manęs nori? 

— Ragana? — šniurkščiodama nosimi, pakartojo ji. 

Iš savo kelnių jis išsiėmė nosinę ir padavė jai. Daglė 
triukšmingai nusišnypštė. 

— Jus pasamdė mano priešai, taip? Tai ką, jie prieš 
mane rezga naujus sąmokslus? Argi jiems nepakanka ma- 
no galvos? Nagi stokite, ponia, stokite ir paaiškinkite! 

“Jis kalba labai mandagiai, tačiau jo smegeninės varž- 
teliai aiškiai išsiklibinę!" — pagalvojo Daglė. 

— Paklausykit, — sušuko ji, — aš visiškai nesupran- 
tu, apie ką jūs čia? — Ir, atsistojusi nuo grindų, pridūrė: — 
O dabar, jeigu leisite, tai... 

Daugiau ji nieko nespėjo pasakyti, nes jis išsitraukė 
tikriausiai viso jardo ilgio špagą ir, nukreipęs jos aštrų ga- 
14 į Daglės gerklę, sušuko: 

— Pakeisk, ragana, savo užkeikimą! Aš dar suspėsiu 
grįžti! 

Daglei to jau buvo per daug! Iš pradžių Robertas ir jo 
melagė duktė, o dabar štai šis kuoktelėjęs Hamletas! Ir, vėl 
apsipylusi ašaromis, ji tiesiog susmuko ant grindų palei šal- 
tą mūrinę sieną. 

— Prakeikimas! — sumurmėjo vyras, ir kitą akimirką 
Daglė pajuto, kad ją čiumpa nuo grindų ir tempia ant baž- 
nyčios suolo. 

Jai atrodė, kad niekada jau negalės liautis verkusi! 

— Šiandien — pati blogiausia mano gyvenimo die- 
na! — raudodama ištarė ji. Vyras stovėjo greta ir žvelgė į 
Ją piktu žvilgsniu — tarsi kokiame nors filme su Bete De- 
vis! — Atleiskite, prašau, — pagaliau sugebėjo išspausti 
Iš savęs ji. — Paprastai aš neturiu įpročio tiek daug verk- 
ti, bet, kai tave palieka žmogus, kurį.mylėjai, o po to už- 
Puola grasindami perdurti tave ne šiaip sau kuo nors, o špa- 
ga, ir visa tai atsitinka per vieną dieną, tai jau, žinoma, 
Visiškai išsekina jėgas! — Čia ji pažvelgė į nosinę: toji 
buvo nepaprastai didelė, jos ne mažiau kaip pusantro colio 
pločio krašteliai dailiai išsiuvinėti šilku. — Kaip gražu! — 
dar šniurkščiodama ištarė ji. 

— Aš neturiu laiko visiems šiems niekams!— sustau- 
gė nepažįstamasis. — Mano siela tarsi pririšta prie laužo 

kuolo ir sudegs — ir jūsiškė juk taip pat tenai pateks! Dar 
kartą jums kartoju: nuimkite savo užkeikimą! 

Daglė pamažu ėmė atsipeikėti. 

— Aš apskritai nesuprantu, apie ką jūs kalbate, — at- 
sakė ji. — Taip, aš čia verkiau viena savo malonumui, ir 
štai atsirandate jūs, apsirengęs visiškai absurdiškais savo 
rūbais, ir pradedate ant manęs staugti! Dabar pats laikas 
iškviesti policiją — kaip ten jie pas jus vadinasi, bobi, ar 
ką? O gal Anglijos kaimuose juos vadina kaip nors kitaip?! 
Ir argi įstatymai leidžia tampytis su savimi tokią kaip jūsų 
špagą?! 

— Ką?! Įstatymas? — pakartojo klausimą vyras ir, 
žvelgdamas į jos apyrankę, savo ruožtu pasiteiravo:— O 
kas čia ant jūsų rankos, laikrodis, ar ką? Ir kas čia per 
tokie jūsų drabužiai? 

— Na, žinoma, laikrodis, o rūbai buvo man specialiai 
parinkti kelionei į Angliją. Konservatyvusis stilius, štai! 
Jokių ten džinsų ar marškinių su atlenkiamomis apykaklė- 
mis! Tiktai padori palaidinukė ir padorus sijonas — mis 
Marpl stiliaus rūbai iš Agatos Kristi romanų, tikiuosi, su- 
pratote? 

— Niūriai žvelgdamas į ją, jis tarė: 

— Jūs kažkaip keistai kalbate! O vis dėlto, kokiai ra- 
ganų rūšiai jūs priklausote? 

Beviltiškai skėstelėjusi į priekį rankas, Daglė pašoko 
nuo suolo. Nepažįstamasis buvo kur kas už ją aukštesnis. 
Jis turėjo ilgus garbanotus plaukus, siekiančius nedidelės 
apykaklės kraštą, juodus ūsiukus ir trumpą, stačiu kampu 
kruopščiai pakirptą barzdelę. 

— Jokia aš ne ragana! — atsakė ji. — Ir apskritai ne- 
turiu nieko bendra su jūsų karalienės Elžbietos laikų pje- 
sės pastatymu! O dabar ketinu tuojau pat iš čia nešdintis, 
ir jeigu tiktai jūs sumanysite krėsti su šita savo špaga ko- 
kius nors fokusus, tai aš taip suklyksiu, kad langų stiklai 
išbyrės. Štai jūsų nosinė. Dėkoju, kad jūs man ją paskoli- 
note, ir atsiprašau, jog taip suterliojau! Iki pasimatymo, 
tikiuosi, po jūsų pjesės pasirodys itin teigiamos recenzi- 

jos! — Ir, nusisukusi nuo jo, ji nužingsniavo prie išėjimo 
iš bažnyčios. “Reikia džiaugtis nors tuo, kad daugiau nie- 
ko keista man čia negali atsitikti", — sumurmėjo Daglė, 
eidama per bažnyčios kiemą. 

Gatvės kampe stovėjo taksofonas, jis buvo matyti nuo 
pat bažnyčios durų. Meino valstijoje Amerikoje ką tik bu- 
vo prasidėjęs rytas, ir jai atsakė užsimiegojusios Elžbie- 
tos balsas. 

Oi, tegul kas nori, bet tiktai ne ji! — pagalvojo Daglė. 
Ji bevelijo kalbėti su pirmu pasitaikiusiu, tik ne su savo 
teigiama, pavyzdinga vyresniąja seseria! 

— Klausyk, Dagle, tai tu ten, ar ką? — paklausė į 
ragelį Elžbieta. — Tikiuosi, su tavimi viskas gerai? No- 
rėčiau manyti, kad neįsivėlei vėl į kokį nors nemalonu- 
mą, ką? 

Sukandusi dantis, Daglė atsakė: 

— Na, žinoma, kad ne! O tėtė namie? Arba mama? 

“Tegul kad ir nors pirmas pasitaikęs — vėl pagalvojo 
ji. — Kas nori, tiktai ne Elžbieta!" 

— Ne-a! — nusižiovavo į ragelį sesuo. — Jie iškelia- 
vo į kalnus. Čia tiktai aš — saugau namus ir dirbu prie 
straipsnio. 

— Turbūt tikiesi nučiupti už jį Nobelio premiją, 
taip? — pikdžiugiškai paklausė Daglė. 

Išlaikiusi atitinkamą pauzę, Elžbieta savo ruožtu pa- 
siteiravo: 

— Na gerai, Dagle, kas ten tau atsitiko? Negi tave ta- 
vo chirurgas išmetė už borto, ar kas pasidarė? 

— Ak, Elžbieta, — lengvai nusijuokusi atsiliepė Dag- 
lė, tu tiesiog klaikias nesąmones tauški. Mes čia su Ro- 
bertu ir Glorija nuostabiausiai leidžiame laiką. Čia tiek 
daug visko, ko galima pažiūrėti ir kur nueiti. Pavyzdžiui, 
tiktai šį rytą mes matėme viduramžių pjesę. Aktorių vaid- 
menų atlikimas toks... tiesiog trūksta pagyrimo žodžių! 

Vėl patylėjusi Elžbieta paklausė: 

— Oi, Dagle, tu juk vėl išsigalvoji! Man net per tele- 
foną tai girdėti! Na, kas atsitiko? Tau reikia pinigų, ar ne?! 

Daglė niekaip negalėjo prisiversti jai atsakyti "taip"! 
Jos šeimos nariai dievino visokius pokštus, kuriuos jie va- 
dino “istorijomis apie Daglę" Apie tai, pavyzdžiui, kaip 
Daglė, prisidengusi tiktai rankšluosčiu, neva atsidūrė ko- 
ridoriuje prie savo viešbučio numerio, o durys į kambarį 
tuo momentu užsitrenkė! Arba apie tai, kaip Daglė, atseit, 
nuėjo į banką su čekių knygele atsiimti pinigų ir banke už- 
šoko ant plėšikų gaujos, ginkluotos žaisliniais pistoletais! 

Ji taip aiškiai įsivaizdavo, kaip garsiai ims kvatotis 
Elžbieta, pasakodama visiems Montgomerių pusbroliams 
apie tai, kaip jų šaunioji mažylė Daglė nusitrenkė į Angliją 
ir kaip ten ją pametė kažkokioje bažnyčioje be penso ki- 
šenėje, o po to dar užpuolė kažkoks kuoktelėjęs Sekspyro 
epochos aktorius! 

— Ne, pinigų man nereikia, — ištarė pagaliau Daglė. — 
Tiesiog norėjau jus visus pasveikinti. Tikiuosi, tau pavyks su- 
kurpti savo straipsnį? Gerai, iki malonaus! 

— Dagle...— buvo bepradedanti Elžbieta, bet toji jau 
pakabino ragelį. 

Daglė prisišliejo nugara prie telefono būdelės sienos. 
Ašaros vėl buvo pasiruošusios nesulaikomai prapliupti! 
Taip, ji turi visiems Montgomeriams būdingo išdidumo, bet 
iš esmės didžiuotis nėra kuo! Ji turi tris seseris — visos už 
ją vyresnės, ir visos — vis dėlto gyvenimiškos sėkmės eta- 
lonai! Elžbieta — chemikė tyrinėtoja, Ketrin — fizikos pro- 
fesorė, o Enė — kriminalinių bylų advokatė. Tiktai Daglė, 
atrodo, Montgomerių šeimoje kažkokia juokų krėtėja, am- 
žinas visokių komiškų, šeimą linksminančių istorijų gene- 
ratorius! 

Kolei stovėjo prisišliejusi prie taksofono sienos į akis 
nuolat vis priplūstant ašarų, ji išvydo, kad vyras su rite- 
rio šarvais išėjo pro bažnyčios duris ir nužingsniavo ta- 
kučiu prie vartų. Be ypatingo susidomėjimo jis dirstelė- 
jo į senus ankapius ir nuskubėjo toliau, prie išėjimo iš 
bažnyčios kiemo. 

Kaimo keliuku tuo laiku riedėjo, artėdamas prie jų, vie- 
nas iš tipiškų mažų angliškų autobusiukų, kuris, kaip ir dera 

siauroje gatvelėje, važiavo tikriausiai greičiu, neviršijan- 
čiu kokių penkiasdešimties mylių per valandą. 

Daglė visa įsitempė: kažkokiu nesuvokiamu instinktu 
ji pajuto, jog vyras ruošiasi kirsti gatvę tiesiog pro pat į jį 
atvažiuojančio autobuso nosį. Tą momentą, kai ji puolė bėg- 
ti, iš už bažnyčios kampo pasirodė parapijos dvasininkas, 
kuris, įvertinęs situaciją, taip pat bėgte leidosi prie šarvuo- 
tojo vyro. 

Daglė atskuodė pirmoji ir, puolusi vyrui už akių, per 
visą savo gyvenimą geriausiai pakišo koją — to buvo iš- 
mokusi Kolorade, žaisdama su savo pusbroliais futbolą, 
— ir kartu su nepažįstamuoju griuvo ant žemės, priden- 
gusi jį iš viršaus. Nepažįstamojo šarvai taip čiūžtelėjo per 
kelkraščio žvyrą, tarsi tai būtų kokia nors nedidelė irkli- 
nė vandenyje įsibėgėjusi valtis, ir juos abu atbloškė į ša- 
l;. Truputį susimėtęs, autobusas pravažiavo tiktai per ke- 
letą colių nuo jų. 

— Jums viskas laimingai baigėsi? — paklausė dvasi- 
ninkas, ištiesdamas Daglei ranką ir padėdamas atsistoti. 

— Aš... aš tikiuosi, kad taip, — suvapėjo Daglė ir at- 


sistojusi ėmė valytis nuo savęs dulkes. — O kaip jūs? Ge- 
rai? — paklausė ji ant žemės gulinčio vyro. 
— O kas čia per vežimas buvo? — savo ruožtu pa- 


klausė jis. — Aš negirdėjau, kaip jis privažiuoja. Ir į jį ne- 
buvo įkinkyti arkliai! 

Daglė su kunigu pasikeitė išraiškingais žvilgsniais. 

— Aš, ko gero, eisiu atnešiu stiklinę vandens, — tarė 
dvasininkas. 

— Palaukite! — sušuko vyras. — O kokie dabar metai? 

— Tūkstantis devyni šimtai aštuoniasdešimt aštunti, — 
atsakė kunigas ir, kai vyras, tarsi netekęs jėgų, vėl išsitiesė 
ant žemės, jis dar kartą pažvelgė į Daglę. — Aš vis dėlto 
eisiu ir atnešiu vandens, — pasakė jis ir nuskubėjo, pali- 
kęs juos vienudu. 

Daglė ištiesė ant Žemės gulinčiam vyrui ranką, bet jis 
jos nepaėmė ir atsistojo pats. 

— Manau, jums reikia truputį pasėdėti, — tarė ji ir 
patraukė prie geležinio suolelio už žemutinės mūro tvoros. 
Jisai praleido ją į priekį ir tiktai tada nusekė pro vartelius 
paskui, po to nenorėjo sėsti, kolei neatsisės ji, bet Daglė 
stumtelėjusi jį privertė sėstis. Jis buvo išblyškęs ir susi- 
jaudinęs. 

— Jūsų gyvybė pavojuje, tikuosi, suprantate? — išta- 
rė ji. — Pasėdėkite čia truputį, o aš eisiu gydytojo, jūs aiš- 
kiai nesveikas! 

Ji apsisuko, ruošdamasi eiti, bet ją sustabdė nepažįs- 
tamojo žodžiai: 

— Manau, kad turiu būti negyvas, — ištarė jis. 

Ji vėl įsistebeilijo į jį. Jeigu jis iš tų, iš savižudžių, 
tai, ko gero, jo vieno palikti nedera! 

— Na , gerai, einam su manimi, — švelniai tarė ji. — 
Mes surasim ką nors, kas jums padės! 

Tačiau jis nė negalvojo kilti nuo suolelio. 

— O kas ten per vežimas, vos neišvertęs manęs iš ko- 
jų? — paklausė jis. 

Ji grįžo ir atsisėdo greta jo: jeigu jis nusiteikęs nusi- 
žudyti, tai visiškai aišku, kad dabar jam labiausiai reikia 
ko nors, kas galėtų su juo pasikalbėti. 

— Iš kur jūs atvykote? — paklausė ji. — Kalbate lyg 
ir angliškai, bet su kažkokiu keistu akcentu. 

— Aš — anglas, — atsakė jis. — Tai kas ten buvo per 
vežimas? 

— Na gerai! — dusdama atsakė ji. Tiek to, ji truputį 
su juo pažais jo žaidimą! — Tai buvo, ką anglai vadina 
“turistiniu autobusu“, o Amerikoje jis vadinamas “mikro- 
autobusu"! Ko gero, jis iš tikrųjų važiavo per greitai, bet 
tai mano asmeninė nuomonė! Vienintelis dvidešimtojo am- 
žiaus išradimas, kurį anglai iš tikrųjų priėmė. Visi šie va- 
riklius turintys vežimai važiuoja greitai! O ko dar jūs ne- 
žinote? Apie lėktuvus? Arba apie traukinius? Klausykite, 
man iš tikrųjų reikia važiuoti. Imkime ir kartu nueikime 
iki parapijos kunigo namų, paprašykim jo iškviesti gydy- 
toją! Arba galbūt paskambinkime jūsų motinai! 

Juk turi kas nors kaimelyje atpažinti šį beprotį, kuris 
bėgioja gatvėmis su šarvais ir apsimeta neva niekada ne- 
matęs rankinių laikrodžių arba autobuso! 

— Ką? Mano motinai? — pakartojo klausimą nepa- 
žįstamasis, ir jo lūpos pavaizdavo kažką panašaus į šypse- 
ną. — Kiek aš įsivaizduoju, mano motina šiuo metu yra 
negyva. 

— Oi, atsiprašau! Tai negi ji neseniai mirė? 

Nukreipęs žvilgsnį į dangų, jis atsakė: 

— Visai ne, tik prieš kokius keturis šimtus metų. 

— Gerai, — ištarė Daglė, — aš eisiu ir ką nors pa- 
kviesiu! 

Bet jis stvėrė ją už rankos ir tarė: 

— Žinote, aš sėdėjau... sėdėjau savo kambaryje už 
kontorėlės ir rašiau savo motinai laišką, bet staiga išgir- 
dau moters raudą. Kambaryje tapo tamsu, mano galva ap- 
svaigo, po to pasirodė, kad aš stoviu pasilenkęs ties mote- 
rimi, tai yra — ties jumis! — Ir jis pažvelgė į Daglę. 

Daglė pagalvojo, kad tikriausiai geriausia ir papras- 
čiausia būtų palikti šį vyrą ramybėje, jeigu jis tiktai neat- 
rodytų toks aiškus šizofrenikas! 

— O gal tiesiog jums apsvaigo galva, ir neatsimenate, 
kaip apsirengėte ir nuėjote į bažnyčią? Kodėl jums nepa- 
sakius, kur gyvenate? Aš jus palydėsiu namo. 

— Kai aš buvau savo kambaryje, buvo tūkstantis pen- 
ki šimtai šešiasdešimt ketvirtieji metai nuo Kristaus gimi- 
mo! — ištarė jis. 

“Aiškus reikalas — pamišėlis! — pagalvojo Daglė. — 
Toks gražus, ir beprotis! Ką gi, tokia jau mano dalia!" 

— Būkit geras, eikite su manimi! — švelniai tarė ji 
tonu, kokiu kalbama su kūdikiu, ketinančiu žengti į be- 
dugnę. — Nagi, einam! Mes surasim ką nors, kas jums 
padės! 

Vyras staigiai atsistojo visu savo didingu stotu, tarsi 
valdovas iš sosto, ir jo akys sublizgo pykčiu. Solidūs 
"gabaritai" ir ūmus jo pyktis, jau nekalbant apie tai, jog 

buvo apsikaustęs plieniniais šarvais ir turėjo su savimi špa- 
gą, regis, aštrią kaip skustuvas — visa tai Daglę paskatino 
nuo jo atšokti. 

— Kol kas aš dar nenusiritau tiek, kad keliaučiau į 
Bedlamą*, ponia! — piktai tarė jis. — Neturiu supratimo, 
kodėl ir kaip atsitiko, kad aš čia atsidūriau, bet puikiai Ži- 
nau, kas aš ir iš kur! 

Kažkur Daglės krūtinės gilumoje prieš jos valią pra- 
dėjo kutenti pirmieji juoko spazmai. 

— Na, žinoma, — ironiškai tarė ji, — jūs, aišku, atvy- 
kote pas mųs tiesiai iš šešioliktojo amžiaus, ne kitaip kaip 
iš karalienės Elžbietos laikų? Ką gi, tai bus pati geriausia 
istorija apie Daglę! Rytą mane palieka meilužis, o po va- 
landos atsiranda šmėkla ir prikiša prie mano gerklės špa- 
gą! — Ji vėl pakilo nuo suolo ir pridūrė: — Ne jau, labai 
jums ačiū, misteri! Jūs man nepaprastai pataisėte nuotai- 
ką! Tuojau paskambinsiu seseriai ir paprašysiu man teleg- 
rafu pervesti dešimt svarų — taip, lygiai dešimt, nei dau- 
giau, nei mažiau! O po to sėsiu į traukinį ir važiuosiu į 
viešbutį pas Robertą, kur pasiimsiu savo bilietą į namus. 
Po šiandienos man, ko gero, visos likusios gyvenimo die- 
nos pasirodys dėl įvykių stokos labai jau blankios! 

Ketindama eiti, ji nusisuko nuo jo, bet jisai pastojo jai 
kelią. Iš gilios bridžių kišenės išsiėmė odinį krepšelį, pa- 
žvelgė į jį ir, išėmęs iš ten keletą monetų, subėrė į Daglės 
delną, po to sulenkė jos pirštus, kad jie suspaustų monetas. 

— Štai, moterie, pasiimk dešimt svarų ir nešdinkis! 
Verta tiek sumokėti ir net daugiau, kad atsikratyčiau tavo 
nuodijančių kalbų! Aš imsiu melsti Viešpatį, kad Jis tave 
išvaduotų nuo tavo pasileidimo! 

Daglei buvo didelė pagunda sviesti šiuos pinigus į jo 
fizionomiją, tačiau ji to nepadarė, kad netektų antrąkart 
skambinti seseriai. 

— Na taip, tokia štai aš ir esu — piktadarė ragana 
Daglė! — sušuko ji. — Pati nesuprantu, kam man trauki- 


* Bedlamas — (angl. Bedlam) pamišėlių namai Londone, įkurti 
XVI amžiuje (vert. past.). 


32 


nys, kai čia pat po ranka nuostabiausia šluota! Pinigus aš 
jums išsiųsiu paštu, kunigo adresu. Likite sveiki, ir tikiuo- 
si, daugiau mes su jumis nepasimatysime! 

Apsisukusi ant kulniukų, ji išskubėjo iš bažnyčios kie- 
mo tą minutę, kai ten vėl pasirodė dvasininkas su stikline 
vandens nepažįstamajam. 

Na ir tegul kas nors kitas reaguoja į visas jo fantazijas, 
pagalvojo ji. Šis tipas tikriausiai atsargoje turi visą lagami- 
ną kostiumų! Šiandien, žiūrėk, jis Elžbietos laikų riteris, o 
rytoj, žiū — jau Abrahamas Linkolnas arba greičiausiai — 
jis vis dėlto anglas! —pats Horeišijas Nelsonas! 

Susirasti mažučiame kaimelyje stoties pastatą buvo la- 
bai lengva, ir ji nuėjo tiesiai prie kasos nusipirkti bilieto. 

— Iš jūsų trys svarai šeši pensai, — pranešė jai iš 
langelio kasininkas. 

Daglė blogai nutuokė apie angliškus pinigus: jai atro- 
dė, jog čia pernelyg daug įvairios vertės monetų ir kad jos 
visos viena į kitą panašios. Ištiesusi pro langelį iš nepažįs- 
tamojo gautus pinigus, ji paklausė: 

— Ar užteks? 

Kasininkas nužvelgė monetas, vartydamas jas iš visų 
pusių, po to atsiprašęs kažkur nuėjo. 

“Na štai, dabar mane tikriausiai dar ir areštuos už tai, 
kad bandau užmokėti netikromis monetomis! — pagalvo- 
jo Daglė. — Šauniai bus baigta tokia puiki dienelė!" 

Po kelių minučių prie kasos langelio išdygo kažkoks 
Kepurėtas pareigūnas, atrodąs tikras anglų geležinkelininkų 
simbolis, ir pareiškė: 

— Tokių monetų mes nepriimame, mis. Mano nuo- 
mMone, jas derėtų pasrodyti Oliveriui Samuelsonui. Jo krau- 
tuvėlė tiesiai čia, už kampo dešinėn. 

— Ir ką, sumos, kurią jis man už juos duos, bilietui 
pakaks? 

— Manau, jog taip, mis. 

— Dėkoju jums! — sumurmėjo Daglė. Juto didžiausią 
pagundą visai užmiršti apie šias monetas ir tuojau pat pa- 
skambinti seseriai. Po to pažvelgė į monetas — jos atrodė 

tokios pat užsienietiškos, kaip ir kitos svetimos šalies mo- 
netos! Sunkiai atsidususi, nukėblino dešinėn ir atsidūrė 
priešais krautuvėlę, virš kurios durų pamatė užrašą: “Oli- 
veris Samuelsonas. Monetų pirkimas ir pardavimas “. 

Už prekystalio sėdėjo mažas, plikagalvis žmogutis, ir 
ant jo žvilgančios ir saulės spinduliuose blizgančios kak- 
tos buvo pritvirtinta, kaip ir visų juvelyrų, lupa. 

— Ko jūs pageidautumėte? — paklausė jis, kai tiktai 
Daglė įėjo vidun. 

— Mane pas jus atsiuntė žmogus iš geležinkelio sto- 
ties, — atsakė ji. — Jis pasakė, kad už šias monetas jūs 
man galite pasiūlyti sumą, kurios užtektų nusipirkti trau- 
kinio bilietui. 

Paėmęs iš jos rankų monetas, žmogytis ėmė jas ap- 
žiūrinėti pro juvelyrinę lupą ir, tylutėliai kikendamas, vis 
kartojo: 

— Tai, vadinasi, geležinkelio bilietui, taip? Geležin- 
kelio? 

Paskui, pažvelgęs į Daglę, tarė: 

— Na gerai, mis. Už šias dvi monetas aš pasiruošęs 
sumokėti po penkis šimtus svarų už kiekvieną, o ši viena 
verta, sakykim, iki penkių tūkstančių svarų! Bet tiek pini- 
gų aš čia neturiu — man teks skambinti kai kam į Londo- 
ną. Jūs galėtumėte keletą dienų palaukti? 

Kurį laiką Daglė neteko amo, po to vis dėlto patiks- 
lino juvelyro atsakymą: 

— Tai jūs sakote, penki tūkstančiai svarų?! 

— Na, gerai, šeši, bet nė šilingo daugiau! — tarė žmo- 
geliukas. 

— Aš... aš... 

— Tai ką, jūs jas parduodate, ar ne? Tikiuosi, neįsigi- 
jote jų kokiu nors neteisėtu būdu, ką? 

— Ne ne, bent jau aš taip negalvoju! — pakuždom at- 
siliepė Daglė. — Bet prieš jas parduodant, man reikia vis 
dėlto su kai kuo pasitarti. Jos tikros? 

— Paprastai viduramžių monetos vertinamos ne taip 
brangiai, bet tokios kaip jūsų, — retenybė ir, be to, puikiai 
išsilaikiusios. O jūs turite dar? 


34 


— Norisi tikėti, jog taip, — atsakė Daglė. 

— Na, jeigu tik ten pas jus atsirastų penkiolikos ši- 
lingų moneta, vaizduojanti karalienę ir burlaivį, tai malo- 
nėkite leisti ir man į ją žvilgtelėti. Aš pats tai nepajėgsiu 
jos įsigyti, bet pirkėją jai jums surasiu. 

Daglė ėmė slinkti prie durų. 

— O ar jūs turite dubloną? — tęsė žmogelis. — Edu- 
ardo Šeštojo epochos dubloną? 

Daglė išsiblaškiusi jam linktelėjo, išėjo iš krautuvė- 
lės ir tarsi pro rūką vėl pasuko prie bažnyčios. Bažnyčios 
kieme nepažįstamojo nebuvo, ir jai beliko tiktai guostis, 
kad jis neišėjo visai. Ji įėjo į bažnyčią ir jį išvydo. Jis klū- 
pėjo ant kelių priešais grafo antkapį iš balto marmuro ir, 
sudėjęs delnus, nulenkęs galvą, meldėsi. 

Greta jos atsirado kunigas. 

— Jis čia taip ir klūpo nuo tos minutės, kai jūs išėjo- 
te, — tarė dvasininkas. — Aš jau laukiu, nesulaukiu, ka- 
da jis atsistos. Kažkas, matyt, labai labai jį jaudina! Jis 
jūsų bičiulis? 

— Anaiptol ne, — atsakė Daglė, — aš su juo susiti- 
kau tik šįryt. Argi jis ne vietinis? 

— Matote, mano prapijiečiai retai užsideda šarvus, — 
atsakė šyptelėjęs dvasininkas ir dirstelėjo į laikrodį. — Man 
reikia eiti. Jūs čia pabūsite su juo? Aš kažkodėl bijau pa- 
likti jį vieną! 

Daglė atsakė, jog pabus, ir kunigas nuėjo. Atsargiai 
prisiartinusi prie klūpančio nepažįstamojo, ji padėjo jam 
ant peties ranką ir sukuždėjo: 

— Kas jūs? 

Neatsimerkdamas ir neatgniauždamas delnų, jis atsakė: 

— Aš — Nikolas Stefordas, Tornviko grafas. 

Daglė ne iš karto prisiminė, kur būtent ji anksčiau šį 
vardą girdėjo, bet po to metė žvilgsnį į antkapį. Ant jo go- 
tiškomis raidėmis marmure buvo išgraviruota ta pati pa- 
vardė: “Nikolas Stefordas, Tornviko grafas"! 

Įkvėpusi į krūtinę daugiau oro, ji paklausė: 

— Kiek galiu suvokti, jokių dokumentų, identifikuo- 
jančių asmenybę, jūs su savimi neturite, ar ne taip? 

Jis pakėlė galvą ir įsistebeilijo į ją: 

— Jūs abejojate? Argi jums nepakanka mano žodžio? 
Jums? Raganai, kuri visa tai padarė su manimi? Ir jeigu aš 
tiktai nebijočiau, kad mane patį kaltina raganavimu, aš jus 
demaskuočiau ir su malonumu stovėčiau ir Žžiūrėčiau, kaip 
jus degina ant laužo! 

Ir jis vėl pasinėrė į maldą, o ji vis stovėjo ir žvelgė į jį. 


2 skyrius 


Nikolas Stefordas stovėjo ir Žiūrėjo į jauną moterį. 
Jos viskas: ir manieros, ir rūbai, ir kalba — atrodė taip 
keistai, jog tai niekaip netilpo jo galvoje. Iš išvaizdos tikra 
ragana, kaip jis įsivaizdavo tą esybę: graži, kaip nė viena 
iš jo matytų moterų, nesušukuoti plaukai lengvai krenta 
ant pečių, o sijonas — trumpas iki nepadorumo, tarsi ji 
būtų nusprendusi paniekinti pasaulyje viską — ir Dievą, 
ir Žmones. 

Nepaisydamas galvos svaigimo ir silpnumo, jis ne- 
leido sau atsipalaiduoti ir stovėjo visiškai tiesus. Ir į jos 
dėmesingą žvilgsnį atsakė tokiu pat atviru žvilgsniu. 

Jis vis dar neturėjo jėgų patikėti, kas jam atsitiko. Pa- 
čią sunkiausią gyvenimo minutę, kai, atrodė, jam nebeliko 
jokios vilties, motina laiške pranešė, jog pagaliau, atrodo, 
kažką surado, kas gali jiems padėti. Ir jis kaip tik jai rašė 
atsakomąjį laišką, užduodamas klausimus, patardamas ir 
siūlydamas kai kuriuos žingsnius, kai staiga išgirdo mo- 
ters verksmą. Toje vietoje, kur jis gyveno, raudos buvo 
įprastas dalykas, bet šiose moters ašarose buvo kažkas, jį 
paskatinęs padėti plunksną į šalį. 

Jis pabandė ką nors pakviesti, kad moteriai padėtų, 
bet į jo šauksmą niekas neatsiliepė, o moters aimanos tuo 
metu vis garsėjo, ir štai jos jau užpildė visą mažutį kamba- 
rėlį ir aidu atsiliepė nuo sienų iki lubų. Nikolas užsispaudė 
delnais ausis, kad raudas nustelbtų, bet jas vis tiek girdė- 
jo. Kūkčiojimas tapo vis garsesnis, kolei jis visiškai prara- 

do sugebėjimą reikšti savo mintis. Atrodė, kad nuo šių de- 
jonių tuojau plyš jo galva! 

Jis norėjo atsistoti ir pakviesti ką nors į pagalbą, bet 
tereikėjo jam pakilti, kai grindys, rodos, išslydo iš po ko- 
jų. Pasijuto nepaprastai lengvas, tarsi jį būtų kažkur ne- 
šę oru, ir, pakėlęs ranką, jis, apimtas siaubo, išvydo, kad 
ji tapo visiškai bekūnė: netgi perregima! Jis patraukė du- 
rų link ir pabandė ką nors pakviesti, bet lūpos neklausė, 
pro jas neišsprūdo nė vienas garsas. Durys, kaip jam at- 
rodė, kažkur prasmego, o joms įkandin — ir visas kamba- 
rėlis. Kurį laiką jis jautėsi sklandąs tuštumoje. Aplinkui 
taip pat buvo tuščia erdvė, o visas kūnas tapo kažkokiu 
šešėliu, ir jis galėjo pro jį žvelgti ir matyti aplinkui tiktai 
tamsų Nieką. 

Jis nežino, kaip ilgai plaukė tame Nieke, nejausdamas 
nei karščio, nei šalčio ir negirdėdamas jokių kitų garsų, 
tiktai vis tą patį moters verksmą. 

Atrodė, jisai ką tik buvo tuščioje erdvėje, viso labo 
tiktai šešėlis, ir štai — jau stovi bažnyčioje saulės šviesos 
spinduliuose. Jo rūbai pasikeitė: dabar vilkėjo pusšarviais, 
siekiančiais tiktai iki diržo, — jis paprastai juos nešiodavo 
iškilmingiausiomis progomis, — taip pat aksominėmis, 
smaragdiškai žalios spalvos bridžkelnėmis. 

Tiesiai priešais jį buvo antkapis, prie kurio palinkusi 
verkė kažkokia moteris — jis negalėjo dorai suvokti, nes 
jos nukarę plaukai it tanki masė uždengė veidą. 

Būtent šis antkapis ir privertė jį atšokti į šalį: ant jo 
viršaus balto marmuro statula vaizdavo... jį patį! O žemiau, 
po skulptūra, išgraviruota jo pavardė, titulas ir — šiandie- 
ninė — mirties data! Išeitų, jie mane palaidojo dar nenu- 
mirusį?! — apimtas siaubo pagalvojo jis. 

Jausdamas šleikštulį dėl viso to, kas atsitiko, ir regė- 
damas savo kapą, jis žvilgsniu apmetė bažnyčią. Jos sie- 
noje buvo įmūrytos lentelės: 1734 metai, 1812... 1902! 

Ne, pagalvojo jis, to negali būti! Bet, apžvelgdamas 
bažnyčią, pastebėjo, kad čia iš tikrųjų viskas pasikeitė. 
Visas bažnyčios vidus buvo toks paprastas: sijos nenuda- 

žytos, akmeninių gembių dažai irgi nublukę, o ant durų, 
vedančių prie altoriaus, esantis išsiuvinėjimas, rodos, bu- 
vo atliktas kažkokio nemokšos vaiko rankų! 

Jis pažvelgė į verkiančią moterį. Ragana! Ragana, iš- 
šaukusi jį čia, į kitą erdvę ir laiką! Ir jis pareikalaus, kad ji 
grąžintų jį atgal, — jis turi būtinai grįžti: nuo to priklauso 
jo garbė ir šeimos ateitis, — tačiau į nieką nekreipdama 
dėmesio, moteris beviltiškai teberaudojo! 

Žinoma, ji ištvirkusi ir atitinkamai tokio pat šlykštaus 
būdo, o jos liežuvis labai palaidas! Ir jai pakanka įžūlumo 
tvirtinti, kad neturinti supratimo, kaip ir kodėl jis čia atsi- 
dūrė! 

Kai ragana nuėjo, jis pajuto palengvėjimą, savijauta 
truputį pagerėjo, ir jau buvo linkęs manyti, kad visas šis 
skrydis per tuštumą jam tiktai pasivaideno. Nors, žinoma, 
gali būti, kad šis vaizdinys kažkokiu esminiu būdu susijęs 
su tikrove! 

Išėjęs iš bažnyčios, pasijuto dvasiškai dar stipresnis, 
nes bažnyčios kapinės atrodo kaip ir visada, kaip ir visos 
tokios kapinės, bet nesustojo geriau apžiūrėti kapų plokš- 
čių datas. O ten, bažnyčioje, ant vienos gedulingos lente- 
lės buvo net parašyta “1982 metai"! 

Patraukęs pro vartus iš bažnyčios šventoriaus, jis nu- 
žingsniavo tylia gatvele. Kurgi visi žmonės? Kur arkliai? 
Kur prekių vežimai? 

Tai, kas atsitiko po to, įvyko taip greitai, kad jo at- 
mintis nelabai pajėgė viską išsaugoti. Kairėje pusėje pasi- 
girdo kažkoks garsus triukšmas, ir kažkas didžiuliu grei- 
čiu judėjo tiesiai į jį — nieko panašaus jis anksčiau nieka- 
da nematė! O po to iš dešinės pusės ant jo šoko ta ragana! 
Jis pasirodė silpnesnis, negu jam iki tol atrodė, nes ši mer- 
gužėlė, būdama tokia lengva, vis dėlto sugebėjo jį par- 
versti ant Žemės! 

Visai greta jo pralėkė nežmoniškai staugdamas kaž- 
koks be arklių vežimas, o jis, Nikolas, visai nusilpo, leido- 
si raganos nuvedamas atgal į bažnyčios kiemelį. Nejaugi 
jau tokia jo lemtis: mirti vienatvėje šioje keistoje vietoje 
ir tokiu keistu laiku?! 

Bandė raganai paaiškinti, kad jam būtinai reikia grįŽ- 
ti, bet ji ir toliau iš jo tyčiojosi, apsimesdama esą neturinti 
supratimo, kaip ir kodėl jis čia atsidūrė. Jis sunkiai supra- 
to jos kalbą, ir tai, kaip ir jos prasčiokiški drabužiai — jo- 
kių brangenybių, nei auksinių, nei sidabrinių papuošalų, 
— jį įtikino, jog mergiotė aiškiai iš valstiečių luomo. Jis 
ne iš karto galėjo suvokti, kad ji kaulija iš jo pinigų. Ji 
geidė gauti neapsakomai didžiulę sumą — ištisus dešimt 
svarų! Tačiau būgštaudamas, kad ji gali ant jo užleisti nau- 
jus kerus, neišdrįso jai atsakyti. 

Paėmusi pinigus, ragana išsinešdino, o jis, Nikolas, pa- 
traukė į bažnyčią. Rankomis liesdamas marmurinį antkapį, 
pirštais apčiuopė jo užrašą, patvirtinantį jo mirties datą. 
Nejaugi jis mirė tą momentą, kai skrido per erdvę?! Jeigu 
ragana burtų kerais jį pernešė į šią epochą, — o juk dvasi- 
ninkas sakė, kad dabar tūkstantis devyni šimtai aštuonias- 
dešimt aštuntieji metai, tai yra jau praėjo keturi šimtme- 
čiai ir dar dvidešimt dveji metai! — tai galbūt ji jį ir nužu- 
dė tūkstantis penki šimtai šešiasdešimt ketvirtaisiais me- 
tais?! 

Jis vis dėlto privalo grįžti į praeitį! Jeigu jis iš tikrųjų 
mirė tūkstantis penki šimtai šešiasdešimt ketvirtųjų metų 
rugsėjo šeštą dieną, tai, žinoma, jis absoliučiai nieko ne- 
galėtų įrodyti! Pernelyg daug dar liko nepadaryta! Bet kas 
atsitiko tiems, kuriuos jis paliko ten, praeityje? 

Suklupęs ant šaltų akmeninių grindų, jis ėmė melstis. 
Galbūt jo maldos bus stipresnės už magiškus šitos raganos 
burtus, ir jis sugebės ją įveikti ir save susigrąžinti?! 

Bet ir besimeldžiant jo mintys skriejo it pašėlusios, o 
galvoje sukosi frazės: “visko raktas — šioje moteryje" ir 
“ tu privalai sužinoti"! 

Po kurio laiko liovėsi melstis ir leido mintims įveikti 
protą. Ši moteris, nesvarbu, kas ji, ar ragana, ar ne, bet 
būtent ji sugebėjo jį perkelti į šią epochą ir tiktai ji pajėgs 
grąžinti atgal! 

Bet kodėl vis dėlto jis perkeltas būtent į ateitį? Galbūt 
Jis čia privalo kažką sužinoti? O šita ragana galbūt privalo 

jį kažko išmokyti? Ar įtikėtina, kad ji būtų tokia nekalta, 
kaip tvirtina? Ir ar gali būti, kad ji raudotų dėl to, jog su- 
siginčijo su savo niekšu meilužiu ir dėl kažkokių nesupran- 
tamų priežasčių jį, Nikolą, perkėlė į šią pavojingą epochą, 
kur neįsivaizduojamais greičiais darda vežimai?! O jeigu 
jis išmoks to, ką jam dera sužinoti, ar sugrįš į ankstesnius 
laikus? 

Taip — visko raktas — ši burtininkė! Šie žodžiai vis 
skambėjo ir skambėjo jo ausyse. Ar ji jį Čia ištempė, vado- 
vaudamasi piktomis užmačiomis, ar nepalankioms ir atsi- 
tiktinėms aplinkybėms sutapus, bet būtent ji pajėgi išmo- 
kyti, ką jis pašauktas sužinoti šiuo laikinu laikotarpiu! 

Jis privalo ją prisijaukinti! Ir nesvarbu, jog tai gali 
brangiai kainuoti ir jam suteikti daug nerimo! Ir nesvarbu, 
jeigu jam teks meluoti, šmeižti, koneveikti Dievą! Jis pri- 
valo šią moterį prisivilioti ir pasirūpinti, kad ji jo nepalik- 
tų, kolei sužinos viską, ką turi iš jos išmokti! 

Jis ilgai klūpojo ir meldė Viešpatį jo neapleisti, duoti 
patarimą, pasilikti su juo, kolei atliks tai, ką privalo! 

Jis dar buvo paniręs į maldą, kai moteris grįžo, ir, at- 
siliepęs į jos nusiskundimą dėl pinigų, jis, Nikolas, dėkojo 
Viešpačiui! 


— Kas jūs? — vėl paklausė Daglė nepažįstamojo keis- 
tais drabužiais. — Ir iš kur jūs gavote tas monetas? 

Ji stebėjo jį besikeliantį nuo grindų ir iš įgudusio el- 
gesio su sunkiais šarvais suprato, kad nepažįstamasis tik- 
riausiai gana ilgai treniravo šiuos kūno judesius. 

— Ar tik jos nepavogtos? — toliau klausinėjo ji. 

Daglė pastebėjo, kaip jo akys blykstelėjo pykčiu, bet 
greitai jis nurimo. 

— Ne, ponia, — ištarė jis, — monetos priklauso man! 

— Tokiu atveju aš jų negaliu priimti: jau pernelyg jos 
vertingos! — ryžtingai pareiškė Daglė. 

— Tai ką, jums jų nepakanka? — paklausė jis. 

Daglė įtariai pažvelgė į jį. Tiktai prieš keletą minučių 

jis ją puolė su špaga, o dabar Žiūri taip keistai, tartum ke- 
tintų... suvilioti. Na ne! Kuo greičiau ji atsikratys šio be- 
pročio, tuo geriau. 

Bet nepažįstamasis net nebandė savo monetas pasiim- 
ti atgal, ir ji padėjo jas ant antkapio plokštės krašto. 

— Dėkoju jums už tai, kad pasiūlėte man pinigų, bet 
man jų nereikia, ačiū! Aš jau kaip nors apsieisiu! — tarė ji 
ir nuėjo prie išėjimo iš bažnyčios. 

— Palaukite, ponia! — įsakmiai riktelėjo jis. 

Daglė nejučia prispaudė prie krūtinės rankas, suspau- 
dusi jas į kumščius. Ši nepažįstamojo maniera reikšti min- 
tis, nevėkšliškai mėgdžiojant Elžbietos laikotarpio kalbi- 
nes normas, jai pradėjo dirginti nervus! Į jį atsisukusi, ji 
atkirto: 

— Paklausykit, aš, žinoma, suprantu, kad jūs turite 
savų bėdų! Noriu pasakyti, jog galbūt susimušėte galvą ir 
dabar negalite prisiminti, kas jūs toks, bet juk tai vis dėlto 
ne mano problemos. O aš ir savų turiu per akis! Mano są- 
skaitoje — nė penso, aš alkana, nepažįstu jokio šios šalies 
gyventojo ir net neturiu supratimo, kur ir kaip šiandien mie- 
gosiu ir ar vakare nusivilksiu iki lovos, net jeigu galėsiu 
sau tai leisti! 

— Bet aš irgi to nežinau! — atsiliepė nepažįstamasis. 

Daglė sunkiai atsiduso. Šitie reikalingieji vyrai — tie- 
siog jos gyvenimo prakeikimas, pagalvojo ji. Bet jau šį 
kartą jai nėra nė mažiausio noro imtis kokių nors pastan- 
gų ir padėti šizui, kuris dar neseniai įniršęs prikišo prie 
jos špagą! 

— Išėjęs iš bažnyčios šventoriaus, eikite dešinėn, — 
tiktai saugokitės automobilių! — tarė ji. — Po to už dviejų 
pastatų pasukite į kairę. Priėjęs geležinkelio stotį, praeiki- 
te-dar tris namus ir pamatysite senų monetų pardavėjo krau- 
tuvėlę. Už jūsų monetėles jis jums pasiūlys visą turtą. Nu- 
sipirkite kokių nors drabužių ir išsinuomokite viešbutyje 
kambarį. Kaip sakydavo mis Marpl, gyvenime nedaug pro- 
blemų, kurių nebūtų galima išspręsti, praleidus savaitėlę 

padoriame viešbutyje! Išsimaudykite karštoje vonioje, 
pagulėkite joje ilgiau, ir, galiu kirsti lažybų, nesuspėsite 
nė akimi mirktelėti, kaip jums grįš atmintis. 

Nikolui tiktai beliko stovėti ir tylomis žiūrėti į ją. Ar 
ši moteris kalba angliškai? O kas per žodis “pastatas"? Ir 
kas per viena toji “mis Marpl", ar kaip ten ją? 

Išvydusi jį sutrikusį, Daglė tiktai atsiduso ir tarė: 

— Na, tiek to! Einam kartu iki telefono būdelės, aš 
jums parodysiu kelią. 

Nikolas paklusiai nukėblino paskui ją, bet, vos tiktai 
jie išėjo pro bažnyčios vartus, jis sustojo ir apmirė vietoje: 
išvydo kažką tokio, kažką tokio neįtikėtino, kad tiesiog ne- 
buvo galima patikėti, jog tai realybė! 

Daglė jau suspėjo paeiti truputį į priekį ir tiktai po to 
suvokė, kad nepažįstamasis paskui ją neina. Atsisukusi iš- 
vydo, kad jis stovi ir buku žvilgsniu spokso į kažkokią 
mergšę, einančią šaligatviu kitoje gatvės pusėje. Mergiotė 
buvo apsirengusi atitinkamai pagal naujausią anglų įsi- 
vaizdavimą apie “prabangią madą": visa juoda! Ant kojų — 
juodi, aukštais kulniukais batai, trumputis juodos odos sijo- 
nukas ir labai platus juodas megztinis. Trumpai nukirpti 
plaukai buvo nudažyti violetine ir raudona spalvomis ir sto- 
vėjo piestu tarsi dygliuočio adatos! 

Daglė tiktai nusišypsojo: na jau mados tų pankų, iš- 
bandžiusių dar priedo ir aiškią rokerių įtaką, gali šokiruoti 
ką nori, o ką jau šnekėti apie “arbatinį", įsivaizduojantį, 
tarsi jis ką tik atvyko iš šešioliktojo šimtmečio! 

— Gerai, žingsniuokim toliau! — geraširdiškai tarė 
ji. — Mergiotė tai visiškai eilinė! Štai pasigrožėtumėte jūs 
tomis, kurios grūdasi roko koncertuose! 

Jie jau pasiekė telefono būdelę, ir Daglė vėl ėmė jam 
aiškinti, kaip eiti toliau, bet, jos nustebimui, jis nepanoro 
su ja išsiskirti! 

— Na, prašau, — meldė ji jį, — na, eikite savo keliu! — 
Tačiau jisai net nekrustelėjo iš vietos. — Klausykit, — šūk- 
telėjo suirzusi, — jeigu pas jus Anglijoje toks ypatingas 
būdas "nuomotis" merginas, tai aš — nesuinteresuotas as- 

muo! Ir aš jau turiu vaikiną! Ir, garbės žodis, aš kaip tik 
ruošiuosi jam paskambinti, todėl jis tuojau atvažiuos ir ma- 
ne pasiims! 

Į tai vyras niekaip nesureagavo, bet stovėjo ir susido- 
mėjęs stebėjo, kaip Daglė paskambino ir susitarė su tele- 
fonų stoties operatoriumi dėl skambučio į viešbutį Rober- 
tui už jo sąskaitą. O kai prie telefono sėdėjęs viešbučio tar- 
nautojas pranešė, kad Robertas kartu su dukra maždaug 
prieš valandą iš viešbučio išvyko, Daglė truputį sutriko ir 
išsekusi tiesiog pakibo ant aparato, po to tylėdama prisiš- 
liejo prie taksofono sienos. 

— O kas čia per daiktas? — paklausė jos nepažįsta- 
masis. — Negi jūs su juo kalbėjotės, taip? 

— Oi, leiskite man bent atsikvėpti! — išrėkė ji, išlie- 
dama ant jo visą savo įniršį. Įnirtingai truktelėjusi nuo svir- 
telės telefono ragelį, ji pasiteiravo apie kitą viešbutį, esan- 
tį jos kažkada Robertui sudarytame maršrute. Tačiau šio 
viešbučio tarnautojas jai pranešė, jog tiktai prieš keletą mi- 
nučių Robertas Vitlis jų numerio užsakymą anuliavo. 

Daglė vėl bejėgiškai prisiglaudė prie taksofono sie- 
nos, ir neprašytos ašaros vėl užtemdė jos akis. 

— Na, kurgi jis, mano Riteris Spindinčiais Šarvais? — 
sukuždėjo ji. Ištarusi šiuos žodžius, žvilgtelėjo į stovintį prie 
būdelės nepažįstamąjį. Silpni saulės spinduliai kaip tik ap- 
švietė šarvus, ant jo juodų kaip varno sparnas plaukų krito 
šešėlis, ir sublizgėjo špagos rankeną puošęs brangakme- 
nis. Bet juk šis nepažįstamasis atsirado prieš ją būtent ta- 
da, kai ji raudodama kvietėsi pagalbon Spindinčiais Šar- 
vais Riterį! 

— Ką, blogos naujienos? — paklausė jis. 

Išsitiesusi ji atsakė: 

— Taip, atrodo, mane vis dėlto metė! 

Šiuos žodžius ji ištarė tyliai ir vėl pažvelgė į jį. Vi- 
sai ne, to tiesiog negali būti, ji apie tai nė negalvos! Tik- 
tai vienas šansas iš milijono, jog šis aktorius, taip gerai 
atliekantis vaidmenį, neatsitiktinai pasirodė būtent tada, 


43 


kai ji meldė ateiti Šarvuotąjį Riterį! Bet jeigu taip, tai ji 
panaši į magnetą, būtinai prie savęs traukiantį visokius 
keistus vyrus! 

— Ir aš taip pat netekau visko, — ištarė jis. 

— Tikriausiai kas nors iš vietinių jus pažįsta. Gal jums 
pasiteirauti pašte? — atsiliepė ji. 

— Pašte, — apstulbęs pakartojo jis klausimą. 

Tą momentą jis atrodė toks nuoširdus, toks sutrikęs, 
kad ji negalėjo nepajusti jam dar didesnio gailesčio. Ne, 
Dagle, nereikia! — nesiliovė ji kartoti pati sau. 

— Gerai, — tarė ji, — einam, aš jus palydėsiu iki pre- 
kiautojo monetomis krautuvėlės, kad pasikeistumėte savo 
pinigus. 

Jie pajudėjo tolyn kartu, ir jo idealiai tiesi laikysena 
paskatino ir Daglę ištiesti pečius. Nė vienas pakeliui su- 
tiktas anglas nė nepagalvojo į juos žvilgtelėti (apskritai, 
kiek Daglė spėjo pastebėti, anglai turi įprotį spoksoti tik- 
tai į Žmones, nešiojančius apsauginius akinius nuo saulės), 
bet paskui jie pakeliui sutiko porelę turistų iš Amerikos, 
vaikščiojančių kartu su savo dviem atžalėlėmis. Visi šei- 
mynėlės nariai vilkėjo naujutėlaičiais kostiumais, kuriuos 
jie, nėra jokios abejonės, “taupė atostogų metui" Ameri- 
kiečiui tėveliui ant kaklo kadarojo iš karto dvi kameros. 

— Tik pažiūrėk, tik pažiūrėk, Mirta! — sušuko ameri- 
kietis, ir jeigu suaugusieji tiktai atvirai įsistebeilijo į Ni- 
kolą, tai jų vaikai juokdamiesi ėmė rodyti į jį pirštais. 

— Netašyti kaimo liurbiai, — sukandęs dantis, sumur- 
mėjo sau po nosimi Nikolas. Derėtų juos pamokyti, kaip 
reikia elgtis su daug kilnesnio luomo žmonėmis. 

Kiti įvykiai klostėsi jau pernelyg greitai. Greta jų su- 
stojo autobusas, iš kurio vienu metu pasipylė pusšimtis 
japonų turistų, ir jie visi ėmė spragsėti savo filmavimo 
kameromis. Apnuoginęs špagą, Nikolas patraukė link jų. 
Amerikiečių turistė suspiegė, o japonai tiktai glaudžiau su- 
sispietė ir jų kameros sučirškė tarsi karštą vasaros naktį 
cikados! 

Daglė tiktai padarė tai, kas, kaip ji žinojo, tikriausiai 
padės: šuoliu puolė prie savo šarvuotojo palydovo, bet jo 
špagos smaigalys, perrėžęs palaidinukės rankovę, iki kraujo 
įdrėskė jos ranką. Išsigandusi netikėto skausmo, Daglė su- 
klupo ir vos neparkrito, bet riteris ją pačiupo ant rankų ir 
nunešė atgal, ant šaligatvio. Už jų nugarų vis čerškė japo- 
nų kameros, o amerikiečiai ėmė ploti. 

— Šaunu, ką, tėtuk?! — sušuko mažasis amerikietis. — 
Tai net geriau, negu buvo Varviko pilyje! 

— Bet turistų Žinyne apie tai nepasakyta nė žodžio, 
taip, Džordžai?! — pasipiktinusi šūktelėjo amerikietė. — 
Mano nuomone, apie tokius triukus turistiniuose Žinynuo- 
se jiems derėtų užsiminti, o tai, ko gero, kas nors įsivaiz- 
duos, kad jie visa tai atlieka iš tikrųjų! 

Nikolas pastatė moterį ant kojų. Matyt, jis kažkokiu 
būdu — tiktai neaišku, kaip būtent — įsigudrino padaryti 
iš savęs pajuokų objektą! O gal dabar atėjo tokie laikai, 
kad prasčiokams leidžiama juoktis iš kilmingų žmonių?! 
Ir kas tai per ginklai tos keistos juodos mašinėlės? Ir kokie 
ten neūžaugos žmogeliai jas varto rankose? 

Tačiau jis neklausinėjo: atrodo, jo klausimai erzina 
moterį — raganą! 

— Jūs sužeista, ponia? — pratarė jis. 

— Niekai, tai — tiktai kūno žaizda, — atsiliepė ji, pa- 
rodijuodama televizijos vesternų stilių. Tačiau nepažįsta- 
masis nenusišypsojo iš jos pajuokavimo ir atrodė sutrikęs. — 
Niekai! — pakartojo Daglė, apžiūrėdama kruviną dėmę, be- 
siplečiančią ant jos dilbio. Ji išsitraukė iš kišenės popieri- 
nę servetėlę ir prisispaudė prie rankos. — Krautuvėlė, kur 
superka monetas, štai ten! — parodė ji. 

Tereikėjo Daglei vėl įeiti į parduotuvėlę, kai šeimi- 
ninkas ją sutiko svetinga šypsena. 

— Aš vis tikėjausi su jumis dar pasimatyti. Ir aš... — 
buvo bepradedąs jis ir, išvydęs Nikolą, nuščiuvo. Po to dau- 
giau neištaręs nė žodžio, šeimininkas lėtai prisiartino prie 
Nikolo ir ėmė įdėmiai studijuoti jo rūbus. Tuo pat metu 
vienoje jo akyje buvo įsprausta juvelyro lupa, ir jisai vis 


45 


apžiūrinėjo šarvus, kažką be paliovos murmėdamas ir myk- 
damas. Apžiūrinėjo brangakmenius, puošusius Nikolo špa- 
gos efesą, po to prie diržo pritvirtintą kinžalą. Daglė anks- 
čiau jo net nepastebėjo. Pagaliau pardavėjas suklupo ant 
kelių ir įdėmiai apžiūrinėjo po Nikolo keliu kybojusio 
raiščio išsiuvinėjimą, ištyrinėjo jo kojinių mezgimo raštą 
ir baigė tuo, jog įdėmiai ištyrė jo minkštos odos batus. 

Atsistojęs pirklys įdėmiai įbedė akis į Nikolą, apžiū- 
rėdamas jo barzdelę ir plaukus. 

Visą šį laiką Nikolas stovėjo ramiai, su blogai slepia- 
mu pasišlykštėjimu kentėdamas krautuvininko įkyrumą 

Pagaliau atsitraukęs į šalį krautuvininkas ištarė: 

— Sukrečiantis dalykas! Gyvenime niekada nieko pa- 
našaus nesu matęs! Aš turiu pasikviesti juvelyrą iš greti- 
mos parduotuvės, kad jis taip pat pasigrožėtų šituo reginiu. 

— Didžiai atsiprašau, aš jums neleidžiu ko nors pana- 
šaus imtis! — piktai sušuko Nikolas. — Manote, aš čia visą 
dieną maivysiuosi prieš jus tarsi kvailys, kurį atvežė į mu- 
gę?! Jūs ruošiatės daryti sandėrį arba aš einu į kitą vietą?! 

— Taip, sere, žinoma, aš jūsų paslaugoms, sere, — su- 
murmėjo krautuvėlės savininkas ir nėrė atgal už savo pre- 
kystalio. 

Sviedęs ant prekystalio odinį krepšelį su monetomis, 
Nikolas paklausė: 

— Na, tai ką tu man už tai duosi? Ir atmink, vyre, aš 
moku atsiskaityti su tais, kurie sugalvotų mane apgauti! 

Daglė viduje visa susigūžė: šis šarvais apsikaustęs vy- 
ras turi įprotį visiems komanduoti, jis gali mirtinai išgąs- 
dinti pardavėją ir nutraukti sandėrį. Padėjęs ant prekystalio 
maišelį, riteris pasitraukė į šalį ir atsistojo prie lango, o krau- 
tuvininkas drebančiais pirštais ėmėsi jį atrišinėti. 

Priėjusi prie prekijo arčiau, Daglė sukuždėjo: 

— Sakykite, ką jūs apžiūrėdamas matėte? 

Metęs žvilgsnį į nugara nuo jo nusisukusį Nikolą, 
pardavėjas atsakė: 

— Jo šarvai tarsi sidabriniai, jų kalyba — auksinė. 
Smaragdai, kuriais papuošta jo špagos rankena, verta tie- 

siog viso turto, tą patį galima pasakyti apie žiedų rubinus 
ir briliantus! — Po to, nukreipęs žvilgsnį į Daglę, pridūrė: — 
Kad ir kas jam būtų gaminęs visus šiuos apdarus, jis iššvais- 
tė apvalią sumą! Oi, tu mano Dieve! — sušuko jis, iškrapš- 
tydamas iš piniginės monetą. — Štai ir ji! 

— Su karaliene ir laivu, taip? — paklausė Daglė. 

— Būtent! — atsakė prekeivis, švelniai glostydamas 
monetėlę. — Aš jums galėsiu surasti pirkėją, bet tam pri- 
reiks kelių dienų, — sučiulbėjo jis, ir jo kalba buvo panaši 
į meilės vapaliones. 

Daglė paėmė iš jo monetą ir, palikusi ant prekystalio 
tiktai vieną, kitas surinko atgal į krepšelį: prieš jas par- 
duodama ji norėjo pasiteirauti ir nustatyti kainas. 

— Atrodo, jūs sakėte, jog pasiruošęs man duoti už šią 
monetą penkis šimtus svarų, taip? 

— O kaip dėl kitų monetų? 

— Aš na, apskritai, mes pagalvosim. 

Krautuvininkas nuėjo į krautuvėlės galą ir po kelių 
sekundžių paklojo priešais ją ant prekystalio didelėmis ir 
gražiomis angliškomis kupiūromis penkis šimtus svarų! 

— Jeigu tiktai jūs apsigalvosite, — aš būsiu čia, — 
tarė antikvaras iš krautuvėlės išeinantiems Nikolui ir Dag- 
lei įkandin. 

Gatvėje Daglė sustojo ir įteikė Nikolui maišelį su mo- 
netomis bei pluoštelį šiuolaikinių asignacijų. 

— Aš pardaviau vieną monetą už penkis šimtus svarų, 
o kitos, ko gero, vertos didžiulio kapitalo! Tiesą sakant, ir 
viskas, kuo jūs vilkite, taip pat kainuoja vos ne karališkus 
pinigus! — paaiškino ji. 

— Aš tiktai grafas, o ne karalius, — truputį susimąs- 
tęs tarė Nikolas, susidomėjęs apžiūrinėdamas popierinius 
pinigus. 

Įdėmiai nužvelgusi jo šarvus, ji paklausė: 

— O čia — iš tikrųjų sidabras, taip? O geltonas meta- 
las, ką, tai tikras auksas? 

— Bet aš juk ne elgeta, ponia! — atsiliepė Nikolas. 

— Taip, nepanašu! — ištarė ji, atsitraukdama nuo jo 

per pusę žingsnio. — Gerai, kiek aš suprantu, man pats lai- 
kas eiti. — Daglė tiktai dabar suprato, kad didesnę dienos 
dalį praleido besiterliodama su šiuo keistu vyru, tuo tarpu 
kai ji neturi nei pinigų, nei kokios nors prieglaudos! O Ro- 
bertas su savo dukra išvažiavo iš vieno viešbučio ir anu- 
liavo numerio užsakymą kitame! 

— Tai jūs padėsite man išsirinkti? — tuo metu sumur- 
mėjo vyras. 

— Atsiprašau, — tarė Daglė, — bet aš neišgirdau, ką 
jūs pasakėte. 

Atrodė, tarsi vyriškis nori kažką sakyti, bet niekaip 
nesiryžta. Nurijęs seilę jis pagaliau iš savęs išspaudė: 

— Jūs man padėsite išsirinkti rūbus ir susirasti nak- 
čiai nakvynę? Aš jums už jūsų paslaugas sumokėsiu. 

Daglė kažkaip ne iš karto suprato, ko jis nori. 

— Tai jūs man siūlote darbą, ar ką?— paklausė ji. 

— Na taip, tarnybą. 

— Ne, darbo man nereikia, man tiktai reikia... — Su- 
mikčiojusi ji nusisuko nuo jo. Atrodė, kad jos ašarų kana- 
lai sujungti perkasa tiesiogiai su Niagaros kriokliu. 

— Jums reikia pinigų? — padarė prielaidą jis. 

— Taip! — šnirpštelėjo nosimi ji. — Beje, ne! Na taip, 
kiek aš suprantu, man reikia pinigų! Ir dar man reikia susi- 
rasti Robertą ir su juo išsiaiškinti! 

— Aš jums sumokėsiu, jeigu tiktai jūs man padėsite. 

Atsisukusi Daglė pažvelgė jam tiesiai į akis. Jose bu- 
vo kažkas panašaus į vienatvę ir apleistumą, ir tai ją pa- 
skatino truputėlį pasvirti jo pusėn. Ne ne, tuo pat metu min- 
tyse kartojo ji sau, tu negali įsikibti į vyrą, juo labiau kuok- 
telėjusį! Čia tai jau negali būti jokių abejonių! Jis, žino- 
ma, turtingas, tačiau nepakaltinamas! Greičiausiai tai tur- 
tais pertekęs ir ekscentriškas tipas, sau užsisakęs atitinka- 
mus rūbus ir dabar vaikščiojantis su jais iš kaimo į kaimą 
ir kimbantis prie vienišų moterų. Bet juk jo akyse buvo 
kažkas ypatinga! O galbūt jis iš tiesų neteko atminties? Na, 
po to kokia dar alternatyva egzistuoja jos atvejui? Ji ir da- 
bar jau aiškiai įsivaizduoja, kokiu geliančiu juoku nusikva- 

tos jos sesutė Elžbieta, jeigu Daglė vėl paskambins ir pa- 
prašys išsiųsti pinigų! Elžbieta tai, Žinoma, nė neimtų gal- 
voti, ar priimti darbą, pasiūlytą šarvais vilkinčio vyro! Elž- 
bieta visada tikrai žino, ką būtent reikia daryti, kaip daryti 
ir kada daryti! Ir apskritai, Elžbieta — tikra tobulybė! Ir 
Ketrin, ir Enė taip pat! Apskritai išeitų, jog visi Montgo- 
meriai — absoliučios tobulybės! O išimtis — ji viena, Dag- 
lė! Ir ne šiaip sau jai dažnai toptelėdavo galvon, jog galbūt 
tėvų namuose per klaidą ją paguldė ne į tą lovytę. 

— Na, gerai, — griežtai ištarė ji. — Tiek to. Matyt, 
man teks ir likusią dienos dalį paleisti vėjais! Aš jums pa- 
dėsiu nusipirkti kokių nors daiktų, surasiu vietą, kur galė- 
site apsistoti, bet jau po to — didžiausia mano pagarba! 
Visa tai aš padarysiu, sakykim, už pusšimtį dolerių! — Šios 
sumos turėtų užtekti numeriui viešbutyje užsakyti, 0 rytoj 
rytą ji kaip nors susikaups ir vėl išdrįs paskambinti Elž- 
bietai! 

Sulaikęs kylantį pyktį, Nikolas atsakė moteriai trum- 
pu sutikimo linktelėjimu. Jis suvokė bendrą jos kalbos 
prasmę, nors visų žodžių ir negalėjo suprasti. Bet aišku, 
kad jam pavyko gauti jos sutikimą su juo pabūti dar keletą 
valandų! Tikriausiai jam po to teks prasimanyti dar ką nors, 
kad ją sulaikytų prie savęs, kolei pagaliau sužinos, kaip 
galėtų grįžti į jo paties epochą! 

O kai jis viską kaip reikiant išsiaiškins, tada su 
džiaugsmu išsiskirs su šia moterimi! 

— Taip, drabužius, — kalbėjo tuo pat metu ji. — Mes 
tuojau eisime ir nupirksim jums rūbus, po to kaip tik ateis 
laikas gerti arbatą. 

— Arbatą? — pakartojo klausimą jis. — O kas per 
daiktas ta “arbata"? 

Daglė taip ir sustingo vietoje: kas jis per anglas, jei- 
gu net negirdėjo apie arbatą? Ne, jis tiesiog neprognozuo- 
jamas, jį pakęsti — pranoksta jos jėgas. Gerai, ji jam pa- 
dės apsigyventi kokiame nors viešbutyje, bet po to bus lai- 
minga jo atsikračiusi! 

3 skyrius 


Jie tylėdami ėjo plačiu šaligatviu, ir pakeliui vyriškis 
nustebęs viską godžiai apžiūrinėjo. Jo gražiame veide su- 
stingo tokio nuoširdaus nustebimo išraiška, kad Daglė jau 
buvo beveik pasiryžusi patikėti, kad jis niekada anksčiau 
nieko iš šiuolaikinės tikrovės nėra matęs. Jis nieko neklau- 
sinėjo, bet dažnai sustingdavo vietoje, spoksodamas į ma- 
šinas arba trumpais sijonais moteris. 

Iki nedidelės gatavų vyriškų rūbų parduotuvės jiems 
teko eiti tiktai kvartalą. 

— Na štai, — tarė ji, — čia mes tikrai galėsime jums 
nupirkti kokių nors drabužių, ką nors nelabai iššaukiančio. 

— Ak, suprantu: siuvėjas! — atsiliepė jis, žvelgdamas 
vidun pro duris ir su nepasitenkinimu raukydamasis, tarsi 
ten kažko stigtų. 

— Ne, — atsakė ji, — čia jokių siuvėjų nėra, tiesiog 
drabužiais prekiaujama. 

Įėjęs į krautuvėlę, jis ėmėsi apžiūrinėti ant pakabų su- 
kabinėtus rūbus. 

— O šiuos kostiumus, matyt, jau pasiuvo, — pako- 
mentavo. 

Kreipdamasi į jam priešais atskubėjusį pardavėją, Dag- 
lė tarė: 

— Mums reikalingi kai kurie viršutiniai ir apatiniai 
rūbai. Ir dar jį teks pamatuoti. 

Jeigu Nikolas ir prisimena savo ūgį, jis tikriausiai ap- 
simes, kad pamiršo! 

Atsisėdusi į krėslą, Daglė laukė, kolei pardavėjas iš- 
matuos jos šarvuotąjį palydovą. Ji apsimetė, kad žiūrinėja 
žurnalą, bet slapta stebėjo “riterį"'. Šis pakėlė aukštyn ran- 
kas, kad pardavėjas galėtų atsegti šarvus. Po jais pasirodė 
drobiniai, ilgom rankovėm, marškiniai, kiaurai permirkę 
nuo prakaito ir prilipę prie kūno. 

Pardavėjas pasiūlė pasirinkti keletą marškinių, bet gra- 
fui nė vieni nepatiko, ir galų gale pardavėjas pasikvietė į 
pagalbą Daglę. 

— Na, kas jums čia nepatinka? — paklausė ji. 

— Šie drabužiai visai neskoningi, — traukdamasis at- 
bulas, atsakė Nikolas. — Ir spalva netinkama, ir papuošalų 
nėra, ir išsiuvinėjimo trūksta! Žinoma, jeigu kokia nors mo- 
teris prie jų padirbėtų su adata, tada... 

— Šiuolaikinės moterys pačios nesiuvinėja, — juok- 
damasi tarė Daglė. — Bent jau nesiuvinėja nieko pana- 
šaus! — pridūrė ji, liesdama jo atsainiai ant drabužių pa- 
kabos užmestų marškinių atlapą. Aplink visą jų atlapą juo- 
du šilkiniu siūlu buvo išsiuvinėtas gėlyčių ir paukščių or- 
namentas ir šalia — taip pat juoda, nuostabaus grožio ažū- 
rinė eilutė. 

Daglė pajuto, jog prieštarauja pati sau: na, žinoma, ir 
mūsų laikais yra kai kurių moterų, kurios pačios siuva ir 
siuvinėja kažką panašaus, juk kuri nors iš jų ir sukūrė 
šiuos marškinius! 

Iš atmestų marškinių krūvos ji ištraukė vienus — la- 
bai gražius, pasiūtus iš medvilnės. Šitie anglai visai nepa- 
našūs į amerikiečius, kuriems kas penkios minutės reikia 
vis ko nors naujo. Dauguma gatavų rūbų, parduodamų An- 
glijoje, iš tikrųjų yra geros kokybės ir siuvami taip, kad 
nesusidėvėtų kelerius metus. Jeigu jūs sugebate pakloti už 
daiktą apskritą sumelę, tai kokybė, be abejo, bus šių pini- 
gų verta! 

— Va, pasimatuokite šituos dar kartelį! — tarė ji, jaus- 
dama, jog bando jam prisigerinti. Ir .apskritai ar pasaulyje 
yra moteris, klausė ji savęs, kuriai neteko būti su vyru par- 
duotuvėje ir iš visų jėgų stengtis jį įkalbėti pasirinkti ką 
nors iš jai patikusių daiktų?! — Pažvelkite į audinį, jis toks 
minkštas! 

Ne itin noriai jis nusirengė iki pusės, ir Daglė jam pa- 
dėjo, prilaikydama marškinius, kuriuos prieš matuodama- 
sis jis priglaudė prie savęs. Jo nugara buvo plati ir po įde- 
gusia oda ryškėjo tvirti raumenys. 

— Na štai, o dabar prieikite prie veidrodžio ir pasi- 
žiūrėkite į save. 

Į aukštą, Žmogaus ūgio veidrodį jis reagavo keistai: 
žiūrėjo, paskui ėmė jį čiupinėti. 

— Cia kas — stiklas? — pakuždom paklausė jis. 

— Na, žinoma. O iš ko, jūsų nuomone, daromi veid- 
rodžiai. 

Neatsakydamas jis išsitraukė iš savo trumpų kelnių 
nedidelį apskritą medinį daikčiuką ir padavė jai. Iš kitos 
pusės apskrituose rėmeliuose buvo įtvirtintas metalinis 
veidrodėlis. Pažvelgusi į jį, Daglė išvydo, kad jis visiškai 
iškraipo visas proporcijas. 

Pakėlusi akis, ji pamatė, kad vyriškis įdėmiai studi- 
juoja veidrodyje savo atvaizdą. Įdomu, nejaugi jis pirmą- 
kart mato save visu ūgiu? Bet ne, žinoma, ne! — įtikinėjo 
ji save. — Paprasčiausiai jis neprisimena, kada taip jam 
buvo pasitaikę paskutinį kartą! 

Ji pažvelgė ir į savo atvaizdą veidrodyje. Na kas per 
baidyklė! Blakstienų dažai išsiterlioję — ir visa tai dėl to, 
kad ji verkė! Palaidinukė perplėšta rankove, išlindusi iš 
po juostos, o jūros spalvos pėdkelnės apsmukusios ant 
kulkšnių. O į susivėlusius ir palaidomis sruogomis nuka- 
rusius plaukus tiesiog neįmanoma buvo žiūrėti! 

Nusisukusi nuo veidrodžio, ji išėjo iš pasimatavimo 
kabinos, pakeliui sumurmėjusi: 

— O dabar — kelnės! — Kolei pardavėjas vėl jį pa- 
matavo, po to iššoko iš kabinos, kad tenai atneštų keletą 
kelnių, viskas buvo tylu. Bet štai, pasimatavimo kabinos 
durys atsivėrė, ir iš ten išlindo Nikolo galva. Daglė priėjo 
prie jo. 

— Aš nepajėgiu įveikti štai šito, — sutrikęs ištarė jis 
ir atvėrė plačiau duris, kad ji galėtų įeiti vidun. — Kaip 
šitas daikčiukas užsisega? 

Daglė sutelkė visas pastangas, kad nepernelyg galvo- 
tų apie šią gana subtilią situaciją. Dabar štai ji atsidūrė 
įgrūsta į kabiną kartu su šiuo keistoku vyru, kuris, matote, 
negali suprasti, kaip įtaisytas kelnių užtrauktuko mecha- 
nizmas! 


52 


— Štai, žiūrėkite, reikia va taip... — Gestais ji paban- 
dė jam paaiškinti, kaip veikia kelnių užsegimas, po to nuė- 
mė nuo pakabos kitas kelnes ir jam parodė, kaip elgtis su 
užtrauktuku ir jo spynele. Pastovėjusi ten dar kurį laiką ir 
pažiūrėjusi į tai, kaip jis tarsi kūdikis be galo atitraukinėjo 
ir užtraukinėjo užtrauktuką, ji nusprendė pasišalinti. 

— Palaukite! O iš kokios nepaprastos medžiagos pa- 
darytas štai šitas? — paklausė jis, tiesdamas jai trumpikes 
ir Žaisdamas jų guminiu dirželiu. 

— Tai sintetika, — atsakė ji ir išvydusi, kaip nušvito 
jo veidas dėl šio atradimo, negalėjo nepajusti pasitenkini- 
mo. — Nagi palaukite, jūs dar nematėte “Velkro"! — su- 
šuko šypsodamasi ir išnerdama iš prisimatavimo kabinos 
ji. — Jeigu jums dar prireiks pagalbos, vėl drąsiai kvies- 
kite mane! 

Uždariusi paskui save kabinos duris, ji tebesišypsojo. 
Po to apmetė žvilgsniu aplinkui parduotuvėje iškabintus 
rūbus. Ir iš tiesų, kaip paprasta visa tai turėjo atrodyti tam, 
kuris įprato nešioti sidabrinius šarvus! Beje, šarvus kartu 
su špaga ir kinžalu paslaugus pardavėjas sudėjo į didelį 
plastikinį, pirkiniams skirtą maišą ir pastatė jį kairėje prie 
įėjimo į pasimatavimo kabiną. Daglė vos vargais negalais 
įstengė tą krepšį pakelti. 

Greitai jos pažįstamas išėjo iš kabinos. Dabar jis vil- 
kėjo baltais medvilniniais marškiniais ir siauromis, pilko- 
mis taip pat medvilninėmis kelnėmis. Marškiniai su dau- 
gybe kripučių atitiko šiuolaikinę prabangią madą, o kel- 
nės gana glaudžiai aptempė kojas. Jis atrodė dieviškai! 

Ji pastebėjo, jog, priėjęs prie veidrodžio, jis gėrisi 
savo atvaizdu. 

— Šitos... kaip jos ten? — tarė jis, prisiliesdamas prie 
kelnių klosčių. 

— Tai — kelnės. Na, kelnės, — pasufleravo ji. 

— Taip. Tai štai: jos man nepatinka — jose nematyti 
mano kojų, o mano kojos grakščios! 

Daglė nusikvatojo: 

— Mūsų laikais vyrai, žinote, kojinių nenešioja, bet 
jūs vis tiek nuostabiai atrodote! 

— Aš tuo ne visai įsitikinęs, — atsiliepė jis. — Gal- 
būt dar nusipirkti grandinę? 

— Jokių grandinių! — ryžtingai pasipriešino ji. — Jau 
patikėkite man: jokių grandinių! 

Ji pati jam parinko kelnių diržą ir kojines. 

— Batų teks eiti į kitą parduotuvę, — tarė ji. 

Jie priėjo prie kasos, kur pardavėjas suskaičiavo pa- 
gal jų nupirktų daiktų kainoraščius bendrą sumą, ir Daglė 
labai išsigando, kai Nikolas vėl padarė judesį, tarsi grieb- 
tųsi špagos. Laimei, dabar špaga buvo pirkinių maiše, ir 
ne taip lengva buvo ją išimti! 

— Juk jis tiesiog užsimanė mane apiplėšti! — sustau- 
gė Nikolas. — Už kur kas mažesnę sumą, negu jis nori už 
šiuos be jokių papuošalų rūbus, aš galėčiau pasisamdyti tu- 
ziną tarnų! 

Pardavėjas nuo jo atšoko kažkur prie kitos sienos, o 
Daglė ryžtingai atsistojo tarp Nikolo ir prekystalio. 

— Nagi, duokite čionai pinigus! — tvirtai pareiškė 
ji. — Mūsų dienomis viskas kainuoja kur kas brangiau ne- 
gu kada nors! Aš norėjau pasakyti: jūs greitai ir pats tai 
suprasite. Duokite man pagaliau pinigus! 

Vis dar pykdamas jis įteikė Daglei savo odinį maišiu- 
ką su monetomis, po to jie dviese ėmė raustis pirkinių krep- 
šelyje, o paskui jis išvertė kišenes, kolei pagaliau surado 
popierinius pinigus. 

— Tai negi jis ims popierius mainais už drabužius? — 
pakuždom nustebo Nikolas, po to nusišypsojęs ištarė: — 
Gerai, aš jam atiduosiu visus šituos popierius, jau jeigu taip 
nori! Bet jis — visiškas liurbis! 

— Tai ne popieriai, o popieriniai pinigai, ir jie padengti 
auksu, — paaiškino jam Daglė, kai tiktai jie išėjo iš parduo- 
tuvės. Šias popierines asignacijas galima pakeisti į auksą. 

— Ir ką, — paklausė jis, — nejaugi atsiras kas nors, 
pasiruošęs man atiduoti už šį popierių auksą?! 

—Na, žinoma, — atsakė ji, — tai gali padaryti bet 
kuris bankas. 

— O kas yra bankas? — pasiteiravo jis. 

— Na, bankas — tai tokia vieta, kurioje saugomi jūsų 
pinigai. Tiksliau, pinigai, kuriais jūs šį momentą nesinau- 
dojate. O kur jūs saugote savo pinigus?— paklausė Daglė. 

— Savo namuose, — truputį sutrikęs atsakė jis. 

— Ak, aišku, — nutęsė ji šypsodamasi. — Na, juk ži- 
noma: kasate, ko gero, duobę ir viską į ją slepiate! O mūsų 
laikais Žmonės deda pinigus į banką, ir nuo jų auga pro- 
centai. 

— O kas tie “procentai'"'?7 — paklausė jis. 

— Oi, gana! — sudejavusi iškvėpė Daglė. — Štai prie- 
šais mus kavinė. Jūs nealkanas? 

— Alkanas, — atsiliepė jis ir atvėrė prieš ją duris. 

Anglų tradiciją po pietų gerti arbatą Daglė priėmė su 
pasitenkinimu: ar ne rojaus saldybė kur nors atsisėsti ket- 
virtą valandą ir paplepėti siurbčiojant aromatingą karštą 
arbatėlę su škotiškomis bandelėmis arba su avižiniais sau- 
sainiais! Galima iš karto sušlamšti ir penkias paplotėlių por- 
cijas, kaip tai paprastai daro Glorija! 

Ir tereikėjo Daglei tiktai pagalvoti apie Gloriją, jos del- 
nai nejučia susispaudė į kumščius. Įdomu, ar Robertas ži- 
nojo, kad Glorija nutempė jos rankinuką. Negalėjo patikė- 
ti, kad Robertas apie rankinuką nežinojo. Ir ar jis suprato, 
kad jie ją, Daglę, metė be jokių pragyvenimo lėšų ir dar 
atidavė į bepročio rankas?! Apskritai, tai jis buvo neblo- 
gas žmogus. Kitu laiku nebūtų ėmęs reikšti savo dukrelei 
tokios meilės! Daglė žinojo, kad Roberto širdį graužė ne- 
rimas, nes po skyrybų jis visiškai apleido dukrą, o dabar 
štai panoro jai padaryti kažką gera ir todėl pasiėmė ją kar- 
tu atostogauti! O iš Glorijos pusės, Žinoma, buvo natūralu 
grumtis už tėvo meilę, todėl mergiotės pavydas Daglei — 
natūralus dalykas! 

Dabar Daglė suprato, jog jeigu šiuo metu į kavinę bū- 
tų įėjęs Robertas, ji būtų puolusi prieš jį ant kelių ir mel- 
dusi atleidimo. 

— Ko jūs pageidautute? — paklausė moteris už pre- 
kystalio. 

— Du puodukus arbatos ir dvi porcijas paplotėlių, — 
paprašė Daglė. 

— Mes dar turime ir braškių su plakta grietinėle, — 
pasiūlė moteris. 

Daglė pritariamai linktelėjo, ir po poros minučių mo- 
teris ištiesė jai per prekystalį padėklą. Daglė sumokėjo, pa- 
ėmė į rankas padėklą ir pažvelgė į Nikolą. 

— Galbūt išeisime į lauką?— paklausė ji. 

Jis nusekė paskui ją į mažą sodelį su mūrine, vynuo- 
gienojais apsivijusia tvora. Pasidėjusi padėklą ant stalo, ji 
ėmė pilstyti arbatą. Dar pirmą dieną atskridusi į Angliją, ji 
susipažino su anglų įpročiu įpilti į arbatą truputį pieno ir 
kai paragavo, jai labai patiko! 

Nikolas tuo laiku apėjo mažutį sodelį, įdėmiai apžiū- 
rėjo užtvarą ir augalus. Ji pasikvietė jį prie sulankstomo, 
kaip piknikuose, staliuko ir padavė puoduką arbatos bei pa- 
plotėlį. 

Jis smalsiai pažvelgė į arbatą, po to atsargiai siurbte- 
lėjo. Nurijęs dar porą gurkšnių, su tokiu neslepiamu, veide 
įrašytu pasigardžiavimu pažvelgė į Daglę, jog toji neištvė- 
rė nenusijuokusi. Jis akimirksniu išmaukė savo puoduką. 
Daglė įpylė dar ir padavė paplotėlį. 

Paėmęs jį į ranką, Nikolas įdėmiai apžiūrėjo. 

Iš išvaizdos skanėstas priminė Pietų Amerikos sau- 
sainį, bet į tešlą būtinai buvo pridedama cukraus, o šie 
paplotėliai dar buvo vaisiniai, su razinų įdaru. 

Paėmusi iš jo kepinį, Daglė jį perlaužė pusiau ir, pa- 
merkusi pusę į plaktą grietinėlę, padavė jam. Jis įsikišo pa- 
plotėlį į burną ir ėmė kramtyti su iš pirmo žvilgsnio įsimy- 
lėjusio Žmogaus išvaizda. Akies mirksniu Nikolas viską 
sušveitė, ir Daglei vėl teko eiti į kavinę ir atnešti kitą ar- 
batos bei paplotėlių porciją. 

Kai ji grįžo ir atsisėdo už staliuko, jis, į ją Žvelgda- 
mas, paklausė: 

— Tai kas jus privertė bažnyčioje verkti? 

— Aš... aš, tiesą sakant, visiškai įsitikinusi, jog tai jū- 
sų neliečia! — atsiliepė ji. 

— Kadangi aš labai greitai noriu grįžti — 0 aš tiesiog 
privalau grįžti! — vis dėlto knieti suprasti, kodėl būtent 
čia aš atsidūriau, — tarė Nikolas. 

— Tikiuosi, jūs nesiruošėte viską pradėti iš pra- 
džių?! — sušuko Daglė, dėdama į lėkštę nebaigtą valgy- 
ti sklindį. — Norite žinoti, ką aš apie tai galvoju, tiesa? 
Tai štai: aš manau, jog jūs baigėte universitete kursą, spe- 
cializuodamasis iš Elžbietos epochos istorijos srities, gal- 
būt net rašėte disertaciją, na ir jus truputėlį dėl tų įman- 
trumų “nuskraidino"! Tėvas man pasakojo, kad jam daž- 
nai taip atsitikdavo — pavyzdžiui, prisiskaitęs visokių vi- 
duramžiškų rašinių su jų ypatinga grafika, jis po to visiš- 
kai nepajėgdavo suvokti ką nors šiuolaikiška, jeigu tai bū- 
davo rankraštis. 

Nikolas pažvelgė į ją su pasišlykštėjimu. Prisiminda- 
mas apie šios vienos dienos dovanotus stebuklus — apie 
visus šiuos vežimus, nuostabius stiklinius veidrodžius, šva- 
rias gatves ir gausybę prekių, — jis negalėjo neatsistebėti 
tuo, kokį mažą tikėjimo Visatos paslaptimis ir magija po- 
tencialą turi ši asmenybė! 

— Aš tai žinau, iš kur čionai atsiradau, o štai jūs, ra- 
gana... — pradėjo ramiu tonu jis. 

Daglė puolė iš sodelio šalin, bet nespėjus jai pribėgti 
prie kavinės durų, jis užstojo jai kelią, tvirtai nutvėręs už 
rankų. 

— Tai kodėl jūs vis dėlto verkėte?! — atkakliai pa- 
klausė jis. 

Sunkiai išvadavusi iš jo rankas, ji piktai atsakė: 

— O todėl, kad tada mane buvo ką tik palikę! — Ir 
savo gėdai ji vėl apsipylė ašaromis. 

Tada jis, švelniai ją paėmęs už rankų, vėl nusivedė 
prie staliuko, atsisėdo greta, įpylė į gražų porcelianinį puo- 
duką arbatos, nepamiršdamas pridėti pieno, ir ištiesė jai. 

— Na gerai, ponia, — tarė, — kas gi vis dėlto taip 
labai jus kankina, jog ašaros taip ir teka tikru upeliu? 

Apskritai Daglė visiškai nesiruošė niekam pasakoti, 

kas jai atsitiko, bet, savo siaubui, staiga susivokė, sėdinti 
ir pasakojanti apie viską būtent šiam keistos išvaizdos vy- 
riškiui! 

— Vadinasi, jis jus paliko vieną? Metė perėjūnų ir va- 
gių malonei, taip? — paklausė Nikolas. 

Nusišypsojusi į popierinę servetėlę, Daglė patvirtin- 
dama linktelėjo, po to pridūrė: 

— Taip, būtent! O dar — malonei kai kurių vyrų, įsi- 
vaizduojančių, kad jie, matote, atsirado tiesiai iš šešiolik- 
tojo šimtmečio. Oi, dėl Dievo, atleiskite! 

Tačiau, atrodo, riteris neišgirdo jos Žodžių — jis tuo 
metu jau matavo žingsniais kiemelį ir sau po nosimi mur- 
mėjo: 

— Vadinasi, jūs tiesiog atsiklaupėte prieš antkapį — 
mano antkapį! — ir pakvietėte į pagalbą... — nebaigęs jis 
pažvelgė į ją. 

— Taip, Riterį Spindinčiais Šarvais! — pasufleravo ji. 

Jis nusišypsojo — vos pastebimai, nes lūpas uždengė 
ūsai ir jo barzdelė, — ir tarė: 

— Tačiau tą momentą, ponia, kai jūs kreipėtės į ma- 
ne, aš nevilkėjau jokiais šarvais. 

— Bet aš nė negalvojau kreiptis tiesiai į jus! — sušu- 
ko Daglė. — Tai juk taip natūralu — pravirkti bažnyčio- 
je, jeigu jus meta! Ir dar jeigu tuo metu bjaurybė mergio- 
tė, tas storas sutvėrimas, pavagia jūsų rankinuką su visais 
pinigais ir dokumentais! Aš dabar juk nė penso neturiu! 
Jeigu kas nors iš artimųjų man atsiųstų telegrafu pinigų bi- 
lietui į namus nusipirkti, tai vis tiek negalėčiau išvykti: man 
tektų pasirūpinti nauju pasu! 

— Štai ir aš taip pat negaliu grįžti namo, — tarė rite- 
ris. — Bet jeigu jūs mane čionai iššaukėte, tai tikriausiai 
sugebėsite išsiųsti atgal! 

— Aš — tikrai nesu jokia ragana! Aš neužsiimu juo- 
dąja magija ir jau, žinoma, neturiu supratimo apie tai, kaip 
perkėlinėti laike Žmones iš vienos epochos į kitą! Jūs tai 
prasimanėte! 

Nepatikliai pakėlęs antakį, jis tarė: 

— Nėra abejonių: jūsų meilužį visiškai galima suprasti. 
Matydamas tokį nesukalbamą jūsų būdą jisai, žinoma, ne- 
panoro su jumis pasilikti! 

— Niekada, niekada aš neturėjau jokio nesukalbamo 
būdo, kolei mes gyvenome kartu su Robertu! — sušuko 
Daglė. — Ir aš jį mylėjau! Ir tebemyliu! Aš visada buvau 
su juo maloni ir švelni! Pildžiau visus jo norus ir kaprizus. 
Štai man tiktai nereikėjo skųstis Glorija! Visa tai atsitiko 
dėl to, kad jos nuolatinis melavimas jau pradėjo veikti ma- 
no nervus! 

— Vadinasi, jūs jį tebemylite? — paklausė Nikolas. — 
Mylite žmogų, kuris jus metė ir kuris leido dukrai vogti 
jūsų daiktus? 

— Aš abejoju, kad Robertas žinojo apie mano ranki- 
nuką, kurį nutempė Glorija! — tarė Daglė. — O ir pati Glo- 
rija — vis dėlto dar vaikas. Labai gali būti, kad ji iš tikrųjų 
nesuprato, ką daro. Dabar aš norėčiau juos surasti, pasi- 
imti savo rankinuką bei daiktus ir išskristi namo. 

— Atrodo, mūsų su jumis tikslai tie patys! — tarė Ni- 
kolas. 

Ir Daglė staiga suvokė, kur jisai lenkia: aišku, jis no- 
rėtų, kad ji su juo popintųsi nuolatos! Bet ji tai jau visai 
neketino užsikrauti sau ant sprando netekusio atminties 
berno! 

Baigusi gerti arbatą ir skimbtelėjusi į lėkštelę tuščiu 
puoduku, ji pareiškė: 

— Ne, mūsų su jumis tikslai ne tokie jau panašūs, 
kad artimiausius kelis mėnesius praleistume kartu, kolei 
jūs pagaliau prisiminsite, jog iš tikrųjų jūs — koks nors 
Niū Džersio miestietis, kad turite žmoną ir tris vaikučius 
ir kad kiekvieną vasarą atvykstate į Angliją, užsitempiate 
šiuos šarvus ir žaidžiate savo truputį seksualinius žaidi- 
mus su nieko neįtariančiomis turistėmis. Na jau, nuolan- 
kiai dėkoju! O dabar, jeigu neprieštarausite, mes su jumis 
susitarsime taip: aš jums surandu kuriame nors viešbutyje 
kambarį ir po to “nusimuilinu"! 

Ji negalėjo nepastebėti, kaip po šių jos žodžių Nikolo 
veidas paraudo iš pykčio, to nepaslėpė net jo barzdelė! 

— Tai ką, čia dabar visos moterys panašios į jus?— 
pasiteiravo jis. 

— Ne, ne visos — tiktai tos, kurias vis nuolat skaudi- 
na! — atsakė ji ir nusiraminusi pridūrė: — O jums, jeigu iš 
tiesų kenčiate dėl atminties netekimo, derėtų kreiptis į gy- 
dytoją, o ne kibti prie moters bažnyčioje! Jeigu visa tai — 
tam tikras spektaklis, tai juo labiau, jums būtinai reikia ke- 
liauti pas gydytoją. Tačiau bet kuriuo atveju aš jums visiš- 
kai nereikalinga! 

Surinkusi ant padėklo tuščius indus, ji norėjo juos nu- 
nešti į kavinę, tačiau Nikolas, atsistojęs tarpdury, užstojo 
jai kelią. 

— O kokia man nauda nesakyti jums tiesos? Tai negi 
jūs vis dėlto netikite, kad būtent jūsų ašaros iškvietė mane 
iš kito laiko ir vietos? — paklausė jis. 

— Žinoma, netikiu! — atsiliepė ji. — Galima juk tam 
surasti tūkstantį paaiškinimų, kodėl, tiesą sakant, jūs įsi- 
vaizduojate, tarsi čia atsiradote tiesiai iš šešioliktojo šimt- 
mečio, tačiau nė vienas paaiškinimas nepatvirtina, jog aš 
ragana! Gerai, jūs man leisite eiti! Man visa tai reikia nu- 
nešti į vidų, 0 po to aš surasiu jums viešbutyje numerį. 

Paklusniai atsitraukęs, jis praleido ją į kavinę ir sto- 
vėjo panarinęs galvą, tarsi būtų stengęsis išspręsti kažko- 
kią rimtą problemą. Taip, jeigu jis iš tiesų neteko atmin- 
ties, tai Daglei dabar nepaprastai bloga kiurksoti greta jo 
ir jam trukdyti apsilankyti pas gydytoją! 

Sužinojusi iš kavinės šeimininkės, kur čia artimiau- 
sias viešbutis, kuriame būtų galima pernakvoti ir rytą gauti 
pusryčius, ji išėjo su juo iš kavinės, ir abu neskubėdami 
nuspūdino gatve. Vyras daugiau neištarė nė žodžio ir net 
nesidairė į šalis, kaip kad anksčiau. 

 — Na, kaip jums su naujais rūbais? Patogu? — pa- 
klausė ji, kad užmegztų pokalbį. Bet jis nieko neatsakė ir 
susiraukęs tempė savo krepšį, kuriame buvo šarvai ir ak- 
sominės kelnės. 

“Nakvynės ir ankstyvų pusryčių“ tipo viešbutyje bu- 
vo vienas laisvas kambarys, ir Daglė, užpildžiusi formu- 
liarą, palydovo paklausė: 

— Tai jūs vis dėlto tvirtinate, kad jus vadina Nikolu 
Stefordu? 

Stovinti už neaukštos pertvaros šeimininkė, išgirdusi 
šiuos žodžius, šypsodamasi sušuko: 

— Nieko sau vardelis — lygiai toks kaip to, bažny- 
čioje! — Ir, paėmusi į ranką vieną iš pluošto atvirukų ant 
staliuko — su bažnyčios antkapio atvaizdu, — ji geriau į jį 
įsižiūrėjo ir pridūrė: — Juk jūs į jį iš tiesų labai panašus, 
nebent tiktai truputį gyvesnis negu tas! — Po to nusikva- 
tojusi iš savo pačios pokšto, tarė: — Pirmos durys deši- 
nėn. Vonios kambarys — už holo! 

Daglė atsisuko į palydovą ir netikėtai pasijuto kieta- 
širde močia, metančia likimo valiai savo pačios kūdikį. 

— Na, nieko, jums greitai sugrįš atmintis! — paguodė 
ji Nikolą. — O toji dama po to jums pasakys, kur galima 
papietauti. 

— Dama? — pakartojo jis. O argi tokiu metu pietau- 
jama?! 

— Oi, ne, gerai! — atsakė visiškai išsekusi ji. — Taip: 
ne “dama", o moteris ir ne “pietauti", o pavakarieniauti! 
Esu pasiryžusi kirsti lažybų, kad naktį gerai išsimiegojęs 
jūs viską greitai prisiminsite! 

— Aš, ponia, ir dabar nieko neužmiršau! — tarė jis. — 
Bet jūs, tikiuosi, manęs nemesite: juk tiktai jums vienai ži- 
noma, kaip mane grąžinti atgal į praeitį. 

— Na taip, o jūs dabar man, parodęs pakankamą dos- 
numą, kai ką duosite, ar ne? Jeigu sutiktumėte man paau- 
koti pusšimtį baksų, tai... — Ji nebaigė kalbėti, tiktai da- 
bar, savo siaubui, suvokusi, jog pusšimtis dolerių, tai viso 
labo apie trisdešimt svarų, o kambarys “nakvynė ir pusry- 
čiai" rūšies viešbutyje kainuoja jokia mada ne mažiau kaip 
keturiasdešimt svarų! Bet ką padarysi, sutartis yra sutar- 
tis! — Tiek to, — paskubėjo pridurti ji, — jeigu jūs man 
duosite trisdešimt svarų, tai aš tuojau išsinešdinu! 

Asignacijų pluoštas buvo pas ją, ir, sau atsiskaičiusi 
trisdešimt, kitas grąžino jam 

— Savo monetas nuneškite pardavėjui! — patarė ji. 
Po to atsisveikindama pažvelgė į jo žydras akis, kurios at- 
rodė tokios liūdnos, ir palinkėjusi viso geriausio išėjo už 
durų. 

Tačiau palikusi viešbutį ji kažkodėl visai nejuto 
džiaugsmo, kad išsiskyrė su Nikolu, — greičiau jai kilo 
kažkokios netekties pojūtis. Bet ji prisivertė ištiesti pečius 
ir ryžtingai žengti. Buvo jau vėlus metas, o jai dar reikėjo 
susirasti nakvynę, be to, už nedidelį atlyginimą. O svar- 
biausia — nuspręsti, kur vykti toliau. 


Nikolas surado savo kambarį, esantį dešinėje nuo laip- 
tų pusėje, ir iš pat pradžių jį apėmė siaubas. Kambarėlis 
buvo nedidukas, su dviem mažutėmis siauromis lovelėmis, 
be jokių užuolaidų virš jų, sienos — visiškai tuščios. Ta- 
čiau, atidžiau įsižiūrėjęs, pamatė ant jų dažais nupieštas 
mažas žydras gėlytes ir pagalvojo, jog, jeigu čia būtų ko- 
kie nors apvadai ir tos gėlytės būtų išdėstytos kokia nors 
tvarka, tai sienos, ko gero, ir visai neblogai atrodytų! 

Kambaryje buvo langas su tais nuostabiais stiklais ja- 
me, o pakraščiais kabėjo kažkokio margo audinio užuolai- 
dėlės. Ant sienų kai kur kabojo įrėminti paveikslai. Palie- 
tęs ranka vieną jų, jis pajuto po pirštais stiklą — tokį skaid- 
rų, beveik visiškai nepastebimą! Paveiksluose buvo pavaiz- 
duotos pusnuogės moterys ir vyrai labai ilgais plaukais, su- 
pintais į kažkokias neregėtas kasytes. 

Dar vienos durys buvo į drabužių spintą, visiškai be 
lentynų: vietoj jų apvali lazda, ant kurios kabėjo kažkokie 
įmantrios formos plieniniai kabliukai! Ir dar kambaryje 
buvo kažkas panašaus į šifonjerę — jis tokių niekada nė 
nematė! Joje buvo grūste prigrūsta visokiausių stalčiukų! 
Nikolas bandė pakelti šifonjerės viršų, bet jis nepasidavė. 
Tada ėmė traukinėti vieną paskui kitą stalčiukus, ir tai pa- 
vyko — jie buvo šauniai pagaminti. 

Po kurio laiko jis ėmė ieškoti naktinio puodo, bet jo 

kambaryje nebuvo, todėl jis nulipo laiptais ir išėjo į užpa- 
kalinį kiemą, turėdamas viltį ten susirasti išvietę, bet ir ten 


jos nebuvo! 
— Nejaugi per šiuos keturis šimtus metų viskas jau 
taip pasikeitė! — sumurmėjo jis sau po nosimi, nusileng- 


vindamas tiesiai ant rožių krūmų. Teko vėl truputį pasiter- 
lioti su užtrauktuku ir užsegimais, bet apskritai jis, savo 
nuomone, tatai įveikė pakankamai gerai. 

— Aš puikiai apsieisiu ir be tos raganos! — tarė gar- 
siai pats sau jis ir nuėjo atgal į viešbutį. Visai galimas daik- 
tas, jog kai rytoj rytą nubus, tai pamatys, jog visa tai, kas 
buvo jam atsitikę, yra sapnas, kvailas sapnas! 

Apačioje nieko nebuvo, ir Nikolas pažvelgė didžiojo 
kambario, į kurį buvo atidarytos durys, vidun. Ten stovėjo 
keistos išvaizdos baldas, iš viršaus pridengtas puikaus dar- 
bo vilnoniu audeklu. Iš po jo nieko nesimatė — nebuvo 
matyti nė vieno colio paviršiaus. Jis atsisėdo ant šios sė- 
dynės ir, nuskendęs į jos minkštumą, prisiminė motiną, kad 
jos kaulai jau seni ir trapūs, ir pagalvojo: jai tai patiktų 
tokia minkšta, iš viršaus medžiaga pridengta sėdynė. 

Prie vienos sienos buvo aukštas medinis instrumen- 
tas, 0 po juo taburetė. Ir tai atrodė kaip kažkas pažįstama. 
Prisiartinęs jis išvydo ant vyrių dangtelį ir jį pakėlė. Paaiš- 
kėjo, jog tai kažkokia klavesino rūšis. Jis palietė pirštais kla- 
višus — taip, tikrai, tiktai skamba visai kitaip! Prieš jį gu- 
lėjo lapai su natomis — matyt, kažkokio muzikinio kūrinio 
užrašas, — ir Nikolas pagalvojo, jog bent šį kartą prieš jį — 
vienas daiktas, primenantis jam kažką pažįstama. 

Atsisėdęs ant taburetės, jis perbėgo pirštais klavišus, 
tiesiog kad pasiklausytų, kaip tai skamba, bet po to ėmė po 
truputį, iš pradžių nedrąsiai groti iš natų melodiją, kuri buvo 
prieš jį. 

— Oi, kokia tai buvo nuostabi muzika! 

Atsisukęs Nikolas išvydo, jog greta jo stovi viešbu- 
čio šeimininkė. 

— Taip, — tarė ji, — “Upė mėnulio šviesoje" visada 
buvo viena iš pačių mėgstamiausių mano melodijų. O jums 

patiktų “regtaimo"'* stiliaus muzika? — paklausė ji ir, pa- 
naršiusi nedidelio staliuko stalčiuje, iš ten ištraukė dar kaž- 
kokios melodijos užrašą. 

— Tai vis amerikietiški bliuzai, — paaiškino ji. — Ma- 
no vyras buvo amerikietis. 

Muzikinis kūrinys, kurio natas ji padėjo prieš Nikolą, 
buvo visiškai kažkoks fantastinis ir vadinosi “Gylys". Ni- 
kolui prireikė laiko, kad pajustų stilių, bet, išsiaiškinęs 
natas, jis, šeimininkės malonumui, su įkvėpimu ėmė groti 
melodiją. 

— Oi, kaip jums šauniai pavyksta! — sušuko ši. — 
Jūs galėtumėte užsidirbti bet kurioje alinėje! 

— Ką gi, aš pagalvosiu apie šią progą! — atsiliepė 
stodamasis Nikolas. — Galbūt man dar bus reikalinga ir 
tarnyba. — Tada jam staiga apsvaigo galva, ir susvyravęs 
susigriebė už staliuko. 

— Jums bloga? — susirūpino šeimininkė. 

— Nieko, — aš tiesiog pavargau, — nerišliai atsakė jis. 

— Ir mane taip pat išvargina kelionės! O jums daug 
šiandien teko nuvažiuoti? — paklausė ji. 

— Taip, — atsakė Nikolas, — keturių šimtų metų il- 
gio kelią! 

Nusišypsojusi iš jo pajuokavimo, moteris tarė: 

— Teisingai, ir aš pati išgyvenu tokį pojūtį, kai ke- 
liauju! Jums dar reikėtų nueiti į savo kambarį ir prieš va- 
karienę truputį atsigulti. 

— Taip, žinoma, — sutiko Nikolas ir ėmė lipti laip- 
tais. Galimas daiktas, kad rytoj jis galės labai uoliai ap- 
mąstyti sugrįžimą į savąją epochą! O gal rytoj kaip niekur 
nieko atsibus nuosavame guolyje ir viskas bus praeityje, 
ne tiktai šis, kvailame sapne jam prisisapnavęs dvidešim- 
tas amžius, bet ir viskas, absoliučiai viskas! 

Savo kambaryje jis neskubėdamas nusirengė. Kablių, 
ant kurių būtų galima susikabinti rūbus, nebuvo, ir jis tie- 


* Regtaimas (angl.) — pramoginės (fortepijono) muzikos stilius, 


grindžiamas JAV negrų šokių muzikos melodijomis; būdingas sinkopi- 
nis ritmas (vert. past. ). 

siog kruopščiai viską sudėjo ant gretimos lovos. Įdomu, 
kur dabar toji ragana? Ar ji grįžo į meilužio glėbį? Jeigu ji 
turėjo galią jį čionai iškviesti, privertė perskrieti per ketu- 
ris šimtmečius, tai galima neabejoti: susigrąžinti tiktai už 
kokių kelių dešimčių mylių esantį neištikimą meilužį jai 
bus vieni niekai! 

Nusirengęs visiškai nuogas, jis paniro į lovą. Paklo- 
dės buvo labai minkštos — tiesiog tuo patikėti neį;mano- 
ma! — ir kažkuo kvepėjo, jis nežinojo, kuo būtent, bet kva- 
pas buvo malonus. Jam teko užsidengti ne uždangalu, o kaž- 
kuo masyviu, minkštu, puriu. 

“Rytoj, — pagalvojo jis, užmerkdamas akis, — rytoj 
jis privalo atsidurti namie. 

Užmigo jis akimirksniu, tereikėjo tiesiog užmerkti 
akis. Jo miegas buvo toks gilus, kad nieko nesapnavo ir 
net negirdėjo, kaip ėmė griaudėti ir prapliupo lietus. 

Po kelių valandų pabudęs Nikolas subrazdėjo lovoje 
ir atsisėdo. Tamsa kambaryje buvo visiškai neįžvelgiama, 
ir iš pradžių jis net negalėjo suprasti, kur esąs. Tiktai gir- 
dėjo, kaip į stogą barbena lietus. Jis ėmė grabalinėti ranka 
ant spintelės prie lovos, ieškodamas titnago ir žvakės, bet 
nieko nerado. 

— Kas čia tokia per vieta? Nei tau išvietės, nei Žva- 
kės! — apmaudžiai sumurmėjo jis. 

Tą momentą nejučia pakėlė galvą: kažkas jį šaukė į pa- 
galbą! Ne, balso negirdėti, ir nė jo vardo garsiai niekas ne- 
tarė, bet jis jautė, kad kažkam beviltiškai skubiai jo reikia! 

inoma, raganai, čia negalėjo būti jokių abejonių! Ne- 
jaugi tai ji: virš puodo, kuriame verda gyvatės akys, 
šniurkščiodama nosimi, švebeldžiuoja jo vardą?! 

Priešintis jos šauksmui, žinoma, beprasmiška: jis ži- 
no, jog kolei gyvas ir alsuoja, privalo sekti paskui ją! Ne- 
menkomis pastangomis ėmė rengtis šiais keistais rūbais ir, 
tempdamas užtrauktuką, prisignybo pačią jautriausią vie- 
telę. Apsivilkęs ploniausio audeklo marškiniais ir pasiė- 
męs špagą ėmė apgraibom rabždintis iš numerio. 

Holas buvo apšviestas: ant sienos kabėjo stikliniu ci- 
lindru apgaubtas fakelas, tačiau, be to, pati liepsna dar bu- 

vo įkišta į kažkokią apskritą stiklinę sferą. Jis buvo beno- 
rįs įdėmiau susipažinti su šiuo įrenginiu, bet čia lauke pa- 
sigirdo griaustinio trenksmas, ir jis dar aiškiau išgirdo tą 
šauksmą. 

Nusiropštęs laiptais ir nupėdinęs per minkštus kilimus, 
jis išėjo į lietų. Aukštai virš galvos, ant stulpų, degė kažko- 
kios ugnys, negęstančios net nuo lietaus ir vėjo gūsių. Ni- 
kolas pasistatė apykaklę ir susigūžė: šituos jų rūbus perpu- 
čia kiaurai! Nėra nei jokio apsiausto, nei odinės striukės — 
teisingiau sakant, nieko, kas galėtų apsaugoti nuo liūties! 

Jis kažkur žingsniavo visiškai nepažįstamomis gatvė- 
mis, grumdamasis su vėju ir lietumi. Kelis kartus girdėjo 
kažkokius keistus triukšmus ir apnuogino špagą, bet tuo- 
jau pat paaiškėjo, jog prieš jį nieko nėra. Ką gi, rytoj jis 
parduos dar keletą monetų ir pasisamdys sargybą, kuri jį 
lydės! Ir rytoj jis privers šią moterį pasakyti jam tiesą, su- 
žinoti, ką ji būtent darė, kad jį išsikviestų čionai, į šiuos 
keisčiausius kraštus! 

Jis skverbėsi pirmyn, iš vienos gatvės į kitą, kelis kar- 
tus pasuko ne ten, bet pagalbos šauksmas padėjo jam orien- 
tuotis. Palikęs už nugaros apšviestas pritvirtintais ant stul- 

ų keistais fakelais gatves, jis pasinėrė į kaimo tamsą. 

ingsniavęs kurį laiką keliu, Nikolas sustojo ir ėmė klau- 
sytis, nusibraukęs nuo veido lietaus lašus. Po to pasuko 
dešinėn ir patraukė tiesiai per lauką, persiropštė per kaž- 
kokią tvorą ir pagaliau pasiekė nedidelę daržinėlę. 

Atvėręs daržinėlės duris, žaibo šviesoje jis išvydo ra- 
ganą — ji buvo permerkta iki paskutinio siūlo ir susisukusi 
į kamuoliuką ant kažkokių purvinų šiaudų. Ir ji vėl verkė! 

— Na štai, ponia, — ištarė jis, — jūs vėl mane pakėlė- 
te iš šilto guolio ir iškvietėte čionai. Ko jūs dabar iš ma- 
nęs norite?! 

— Nešdinkitės! — atsakė raudodama ji. — Palikite 
mane! 

Jo pyktis atvėso: nepažįstamosios dantys kaleno, ir ji 
aiškiai buvo peršalusi! Palinkęs ties ja, pakėlė ant rankų, 
sakydamas: 

— Net ir aš nežinau, kuris iš mūsų labiau bejėgis — 
jūs ar aš! 

— Paleiskite mane! — sušuko ji, nerodydama dides- 
nių pastangų ištrūkti. — Aš taip ir nesugebėjau surasti nak- 
vynės! — dar garsiau verkdama tarė. — Čia, Anglijoje, vis- 
kas taip brangu, ir aš nežinau, kur Robertas, ir man teks 
skambinti Elžbietai, 0 ji iš manęs juoksis. 

Jis patogiau ją įsitaisė ant savo rankų, kai perlipo per 
tvorą, ir nužingsniavo atgal. O ji vis verkė, nors tuo pat 
metu ir apsikabino jo kaklą. 

— Ir niekur man nėra vietos! — šniurkščiojo ji. — 
Visa mano giminė — visiškai normali, o aš štai ne! Visos 
mano šeimos moterys ištekėjusios už puikių vyrų, o aš net 
ir sutikti kokį nors šaunų vyrą niekaip negaliu! Robertas 
buvo toks grandiozinis “kadras", bet ir jo aš nesugebėjau 
sulaikyti! Oi, Nikai, na ir ką man dabar daryti?! 

— Visų pirma, ponia, aš jums draudžiu mane vadinti 
“Niku"! Jeigu jau norite, galite mane vadinti “Kolinu", 
bet jokia mada ne “Niku"! Ir jeigu likimas mus paskyrė 
vieną kitam, sakykite man, koks jūsų vardas! 

— Daglė — atsakė ji, prisiglausdama prie jo. — Mane 
vadina Dagle Montgomeri. 

— Ką gi, jūsų geras, visiškai tinkamas vardas. 

— Taip, mane juo pakrikštino Daglės Šefild garbei. Na 
tos, kuri pagimdė nesantuokinį Leisesterio grafo kūdikį. 

— Ką, ką ji padarė? — pakartojo sustodamas Nikolas. 

— Pagimdė nuo Leisesterio grafo kūdikėlį, — pakar- 
tojo Daglė. 

Pastatęs ją ant Žemės jis įsistebeilijo į ją, o lietus tuo 
metu kliokė jiems į veidus. 

— O kas jis, tas Leisesterio grafas? — paklausė Ni- 
kolas. 

— Tai juk Robertas Dadlis. Na, tas pats vyras, kuris 
buvo įsimylėjęs karalienę Elžbietą! 

Nikolo veidą iškreipė pykčio grimasa, jis nusisuko nuo 
jos ir nužingsniavo šalin, šaukdamas: 

— Tie Dadliai — išdavikai, ir juos visus iki vieno 

nubaudė mirtimi! O karalienei Elžbietai teks tuoktis su Is- 
panijos karaliumi. 

— Bet juk ji su juo nesusituokė! — išrėkė Daglė pul- 
dama paskui jį, ir čia pat griuvo ant žemės, nusibrozdinda- 
ma delnus ir kelius. 

Priėjęs prie jos, Nikolas tarė: 

— Jūs, moterie, — tarsi kažkokia įsikūnijusi nelaimė, 
velniai jus griebtų! — ir vėl pakėlė ją ant rankų. 

Ji buvo bebandanti dar kažką sakyti, bet jis liepė jai 
užsičiaupti, ir ji tą padarė. 

Jis nunešė ją iki viešbučio, o kai atidarė duris, išvydo, 
kad, sėdėdama krėsle, jo laukia šeimininkė. 

— Pagaliau jūs atėjote! — sušuko ji. — Aš girdėjau, 
kaip išėjote, ir iš karto supratau, jog kažkas ne taip. Oi, 
vargšeliai, jūs abu visiškai peršlapę ir purvini! Nuneškite 
ją į viršų ir tegul ji sušyla karštoje puikioje vonioje! 

Vis taip pat ant rankų nešdamas Daglę ir tuo pat metu 
įsigudrinęs į ją nekreipti jokio dėmesio, Nikolas paskui šei- 
mininkę užlipo laiptais ir įžengė su savo našta į kambarį, 
kokio dar jam neteko matyti. Jame stovėjo kažkokie keisti 
keraminiai indai, ir vienas jų buvo, atrodo, maudymosi gel- 
da, bet kažkodėl greta nebuvo jokio vandens kibiro. 

Nikolas vos neišmetė merginos ant grindų, kai šei- 
mininkė pasuko kažkokią kankorėžio formos iškyšą ir į 
geldą pasruvo vanduo. Tik pamanyk: vidury namo — 
fontanas! 

— Po minutės jis bus karštas, — tarė šeimininkė. — 
Priverskite ją nusirengti ir gulti į vonią. O aš atnešiu šva- 
rių rankšluosčių. Jūs, beje, ir pats atrodote taip, tarsi ir jums 
taip pat reikėtų išsivanoti, — ištarė ji ir išėjo. Nikolas 
smalsiai pažvelgė į Daglę. 

— Tegul jums tai net į galvą neateina! — įspėjo toji. — 
Nagi, nešdinkitės iš čia, kolei aš maudysiuosi! 

Jis pastatė ją ant grindų ir apsidairė. 

— O kas čia per kambarys? 

— Tai vonia. 

— Aha, geldą aš matau, o kas čia per daiktas? O čia? 

Daglė sunkiai susilaikė, bet neuždavė jam klausimo, 
kuo gi jis pats naudojosi, jeigu net nežino, kad čia tuale- 
tas! Taip, greičiausiai jis jau pernelyg uoliai buvo pasi- 
nėręs į tuos mokslus, jeigu įsigudrino užmiršti net tai, kas 
visiems reikalinga! Ji jam pademonstravo, kaip veikia van- 
dens nutraukimo bakelis, po to — kaip unitazas, ir tuo 
pat metu degė iš gėdos, pakeldama ir nuleisdama klozeto 
dangtį. 

— Ir jūs niekada, — kalė ji jam, — girdite: niekada! — 
negalite po savęs palikti atidengtą dangtelį! Visa tai aiškin- 
dama, ji jautėsi viso Žemės rutulio moterų atstove, atlie- 
kančia moterims skirtą misiją, jeigu jau šį vienintelį vyrą 
tenka mokyti tokių paprastų dalykų! 

Tuo metu grįžo šeimininkė, laikydama rankose šva- 
rius rankšluosčius, o ant jų viršaus dar gulėjo ir medvilni- 
nis gėlėtas chalatėlis. 

— Kiek aš suspėjau pastebėti, jūsų nelabai didelis ba- 
gažas, — ištarė ji. 

— Taip, jis dingo skrendant, — paskubėjo paaiškinti 
Daglė. 

— Aš kažką panašaus ir maniau! — atsiliepė šeimi- 
ninkė. — Na, gerai, ramios nakties! 

— Dėkoju jums, — ištarė Daglė, pasilikusi viena su šiuo 
tipu. — O jūs, taip pat išeikite! — įsakė ji, — aš trumpai. 

— Ir pagaliau pasilikusi viena niurktelėjo į sklidiną 
karšto vandens vonią ir palaimingai atsigulė. Vanduo ku- 
teno jos apdraskytas alkūnes ir kelius, bet tuo pat metu ir 
šildė. 

Įdomu, kaipgi jam pavyko mane surasti? — pagalvojo 
ji. Išsiskyrusi su juo, ji išvaikščiojo skersai išilgai visą 
bažnytkaimį, bandydama už trisdešimt svarų susirasti ko- 
kią nors nakvynę, bet taip nieko ir nerado. Išleidusi užkan- 
dinėje šešis svarus vakarienei, ji patraukė toliau, tikėda- 
masi, kolei nesutemo, pasiekti gretimą kaimą — gal ten 
pavyks surasti kokią nors prieglaudą. Bet čia ėmė krapnoti 
lietus, sutemo, ir vienintelė užuovėja, kurią ji netoliese iš- 
vydo, buvo daržinė padargams sudėti. Daglė susirietė į ka- 

muoliuką ant šiaudų krūvos ir užmigo, bet greitai pabudo, 
nes buvo tiesiog apsipylusi ašaromis — atrodo, paskuti- 
nėmis paromis tai jai tapo įprasta būsena! 

Būtent šį momentą, kai ji maudėsi ašarose, pasirodė 
Nikolas — ir ji nė kiėk nenustebo jį matydama: jai pasi- 
rodė visiškai natūralu, kad jis žinojo, kur jos ieškoti ir 
patraukė per lietų paskui ją! Natūralu jai pasirodė ir tai, 
kad jis apkabino ją savo stipriomis rankomis ir nusinešė! 

Daglė išslinko iš vonios, nusišluostė ir apsivilko cha- 
latėlį. Pažvelgusi į veidrodį, ji išvydo, kad visas grimas 
nuo veido nusiplovė, o jau plaukai... tiek to, kuo mažiau 
apie tai galvosi, tuo geriau! 

Drovėdamasi pasibeldė į pusiau praviras duris. Jai ati- 
darė Nikolas, mūvintis vien tik trumpikėmis! 


— Vonia — jūsų paslaugoms! — pranešė ji. 
Tačiau tuo momentu jo veido išraiška nė trupučio ne- 
sušvelnėjo. 


— O jūs, — sukomandavo jis, — kuo greičiau marš į 
lovą ir negalvokite pabėgti! Aš visai neketinu antrąkart 
vaizduoti tokių naktinių paukščių gaudytoją! 

Ji pritardama linktelėjo, ir jis nuėjo pro ją į vonią. Ne- 
nusivilkusi medvilninio chalatuko, ji šmurkštelėjo į lovą 
ir užsiklojo vilnoniu pledu. Ji pasikalbės su juo vėliau, kai 
jis grįš iš vonios: tada ir išsiaiškins, kaip jis sužinojo, kur 
ji, ir kaip ją tamsoje per lietų surado! 

Taip nusprendusi ji ėmė laukti sugrįžtančio Nikolo, kad 
su juo pasikalbėtų, ir tiktai sekundėlei užmerkė akis — dau- 
giau ji vis dėlto nieko jau neprisiminė iki pat ryto. Į veidą 
pataikė saulės spindulys, bet ji ne iš karto atsimerkė. 

Prie lango, nusisukęs į ją nugara, mūvėdamas vien 
trumpikėmis stovėjo kažkoks vyras. Jo nugara atrodė nuo- 
stabiai, raumenys taip ir žaidė joje, gyvu kamuoliu leisda- 
miesi prie grakščios ir plonos talijos. O vyriškio kojos bu- 
vo tvirtos ir raumeningos, tarsi jis reguliariai jas būtų nau- 
dojęs kažkokiam sunkiam darbui. 

Dar ne visiškai atsitokėjusi iš miegų, Daglė ne iš kar- 
to suvokė, kas šis vyras, bet paskui prisiminė jų pirmąjį 

susitikimą bažnyčioje, kai jis atkišo į ją špagą, prisiminė 
vakar vakarą, kai jis per lietų ją atnešė čionai, į viešbutį. 

Ji atsisėdo lovoje, ir atsisukęs jis įbedė į ją akis. 

— Ak, tai jūs nubudote! — abejingai ištarė. — Nagi 
kelkitės, mums dar daug ką teks padaryti! 

Jis ėmė rengtis, o ji nusisukusi čiupo savo visiškai su- 
maigytus drabužius ir nuėjo į vonią. Neturėjo net šukų, kad 
nors kiek susižertų savo kudlas! Zvilgtelėjusi į save veid- 
rodyje, pagalvojo, kad jeigu kiekvienai pasaulyje gyvenan- 
čiai moteriai tektų tenkintis tiktai ta išvaizda, kuria jas ap- 
dovanojo Viešpats gimstant, tai, be jokios abejonės, mote- 
rų savižudybių būtų kur kas daugiau! Siaip ne taip pirštais 
palyginusi nežmoniškai suveltus plaukus, ji išėjo iš kam- 
bario. Nikolas jos laukė laiptų aikštelėje. 

— Pirmiausia, ponia, mes su jumis pavalgysime, o po 
to pasišnekėsim! — iššaukiamai tarė jis. 

Daglė atsakydama tiktai linktelėjo ir ėmė leistis laiptais. 

Būnant Anglijoje, reikia skirti dėmesį dviem valgy- 
mams: pusryčiams ir arbatai. Jie su Nikolu atsisėdo už ma- 
žo staliuko ir šeimininkė jam padavė valgį: lėkštę su minkš- 
ta plakta kiaušiniene, trijų rūšių duonos, kiaulienos gaba- 
lėlių, skoniu primenančių geriausias amerikietiško kumpio 
rūšis, keptų pomidorų, griežinėliais pjaustytų keptų bul- 
vių, aukso spalvos pjaustytą keptą silkę, grietinėlės, sviesto 
ir uogienės. Ir dar didelį gražų porcelianinį arbatinį su ką 
tik užplikyta arbata: anglai dievina arbatą ir taip pat rūpina- 
si ją paduoti puošniuose porcelianiniuose puodukuose! 

Daglė valgė ir valgė, kolei prisikirto iki soties, bet jos 
apetito jokiu būdu nebuvo galima palyginti su Nikolo ape- 
titu! Jis suvalgė vos ne visą jam paduotą valgį. Baigusi pus- 
ryčiauti, Daglė pastebėjo, jog šeimininkė smalsiai žvelgia 
į Nikolą: jis absoliučiai viską valgė naudodamasis tiktai 
šaukštu arba pirštais. Kiaulieną pjaustė savo peiliu, prilai- 
kydamas pirštais, bet taip nė karto ir neprisilietė prie ša- 
kutės! 

Pagaliau baigęs valgyti, jis apibėrė komplimentais šei- 
mininkę, po to pasiėmė už parankės Daglę ir ją išsivedė į 
gatvę. 

— Ir kurgi mes eisime? — pasiteiravo Daglė, pertrau- 
kusi per dantis liežuviu: ji jau parą buvo nevaliusi dantų, 
ir jautėsi bjauriai. O, be to, niežėjo galvą! 

— Mes einam į bažnyčią, — pranešė jis. — O ten pa- 
galvosim! 

Jie greitu žingsniu pajudėjo link bažnyčios, ir pake- 
didelį sunkvežimuką “pikapą" Daglė norėjo jam papasa- 
koti apie sunkvežimius, turinčius net aštuoniolika ratų, ir 
apie galvijų pervežimo mašinas, tačiau gerai pagalvojo ir 
nusprendė, kad nereikia. 

Senovinė bažnyčia buvo atdara ir tuščia, ir Nikolas ją 
nusivedė prie suolų, stovinčių tiesiu kampu į antkapį. Ji 
nuščiuvo, kai jis, dar kartą pažvelgęs į marmurinę antka- 
pio skulptūrą, perbraukė ranka per iškaltą akmenyje datą 
ir savo paties pavardę. 

Po to, nusisukęs nuo antkapio, jis ėmė vaikščioti pirmyn 
ir atgal, sunėręs už nugaros rankas ir jas gniaužydamas. 

— Kiek aš suprantu, ponia Montgomeri, — pagaliau 
tarė jis, — mes vienas kitam reikalingi: atrodo, Visagalis 
žinojo, ką daro, kai mus suvedė būti kartu! 

— Taip?! Ogi aš įsivaizdavau, kad tą padariau pati, 
pasitelkusi pagalbon burtus! — sarkastiškai sušuko ji. 

— Iš pradžių aš tuo patikėjau, bet nuo to laiko, kai jūs 
per lietų mane pasikvietėte, aš nesumerkiau akių ir turėjau 
daug laiko viską gerai apgalvoti! 

— Ką?! Aš jus pasikviečiau?! Bet aš nė karto apie jus 
net nepagalvojau, jau nekalbant apie tai, kad jeigu ir bū- 
čiau sumaniusi jus kviesti, tai juk ten nebuvo telefono, o 
jau taip garsiai surikti, kad jūs iš ten mane išgirstumėte, 
aš, žinoma, niekaip negalėjau! 

— Ir vis dėlto jūs į mane kreipėtės! Ir pažadinote ma- 
ne dėl to, kad aš buvau jums reikalingas! — tarė Nikolas. 

— O, dabar aišku! — sušuko įpykusi Daglė. — Ko gero, 
mes vėl padarėme tą pačią išvadą: jūs kažkodėl įsikalėte į 
galvą, tarsi aš kažkokiu nesuvokiamu būdu, visokiais fokus 
marokus ištraukiau jus iš kapo ir atsitempiau čionai! Ne, aš 
šito daugiau nebegaliu pakęsti ir todėl tuojau pat išeinu. 

Bet nespėjo jinai pajudėti iš vietos, kai jis jau atsidūrė 
greta. Viena ranka taip ir pasiliko užsukta už nugaros, o kita 
jis atsirėmė į aukštą suolo atlošą ir, visu savo masyviu lie- 
meniu pasilenkęs virš Daglės, tiesiog prikaustė ją vietoje! 

— Man, — pradėjo jis, — visiškai nesvarbu, ar jūs 
tikite mano žodžiais, ar ne, bet vakar rytą, kai aš nubudau, 
buvo tūkstantis penki šimtai šešiasdešimt ketvirtieji Kris- 
taus gimimo metai, o tereikėjo man nubusti šį rytą, ir pa- 
sirodė, kad kieme jau... 

— Tūkstantis devyni šimtai aštuoniasdešimt aštuntie- 
ji metai! — pasakė ji. 

— Būtent! — sutiko jis. — Tai yra praslinko jau daugiau 
kaip keturi šimtai metų! Ir tai per jus, ragana, aš čia atsidū- 
riau, ir nuo jūsų taip pat priklauso mano grįžimas atgal! 

— Bet patikėkite, jeigu aš tiktai galėčiau, tuojau pat 
jus nusiųsčiau atgal! Aš ir taip turiu gana daug savų bėdų, 
man tiktai neužteko rūpesčių dėl... 

Palinkęs ir įdėmiai žvelgdamas į ją, jis sušuko: 

— Bet nedrįskite iš tikrųjų tvirtinti, kad tai jums teko 
manimi rūpintis! Juk tai aš buvau priverstas vidury nakties 
jus kažkur iš laukų tempti! 

— Taip, bet tai atsitiko tiktai kartą! — buvo beprotes- 
tuojanti ji, po to nuščiuvo ir tiktai paklausė: — Bet kaip vis 
dėlto jūs išgirdote tą mano šauksmą, kaip jūs jį vadinate? 

Jis tylėdamas pastovėjo, po to grįžo prie antkapio ir, 
įsistebeilijęs į jį, jai atsakė: 

— Tarp mūsų egzistuoja kažkoks ryšys — antgamti- 
nis, nuodėmingas ryšys, bet jis egzistuoja! Aš jus girdėjau, 
tarsi būtumėte šalia, štai kaip dabar, ir aš išgirdau jūsų Žo- 
džius! Tas... tas šauksmo pojūtis ir pažadino mane, ir aš 
patraukiau jo link jūsų ieškoti! 

Daglė truputį patylėjo. Ji suprato, kad jis sako tiesą, 
nes paaiškinti, kaip jis sugebėjo ją surasti, niekaip kitaip 
neįmanoma! 

— Tai vadinasi, jūsų nuomone, tarp mūsų nusistovėjo 
kažkas panašaus į telepatinį ryšį, taip? — paklausė ji. Ir 
kai jis nesuprasdamas įbedė į ją akis, ji paaiškino: — Na, 

aš norėjau pasakyti, jog tai įvyko tarsi mintis perduodant 
per erdvę, mes dabar galime skaityti vienas kito mintis! 

— Galbūt taip, — atsiliepė Nikolas, tebežiūrėdamas 
į antkapį. — Man atrodo, jog aš išgirdau, kad jums rei- 
kalingas! 

— Man absoliučiai nieko nereikia! — išdidžiai pareiš- 
kė Daglė. 

Dabar, žvelgdamas į ją, jis tarė: 

— Negaliu suprasti, kodėl jūs vis dar ne savo tėvo na- 
muose! Man tektų gerokai paplušėti, norint sutikti moterį, 
kuriai reikėtų globos labiau negu jums. 

Daglė jau norėjo stoti iš vietos, bet Nikolo žvilgsnis 
vėl privertė ją atsisėsti. 

— Na, sakykim, jūs išgirdote šį mano, kaip išsireiš- 
kėte, šauksmą. Ir ką tai turėtų reikšti? 

— O tai, kad, matyt, aš atvykau čionai, į šią keistą 
vietą, kur visi taip kažkur su kažkokiu tikslu lekia, ir jūs 
man turite padėti surasti to priežastį! — tarė jis. 

— Bet aš negaliu! — akimirksniu sureagavo Daglė. — 
Man reikia susirasti Robertą, atsiimti savo pasą ir keliauti 
namo. Man jau gana šių atostogų, daugiau nepajėgiu to 
ištverti. Dar viena tokia para, ir kažkam teks graviruoti epi- 
tafiją ant mano pačios antkapio! 

— Žinoma, mano gyvenimas ir mirtis jums tiktai pa- 
šaipų objektas, bet man pačiam tai ne! — tarė Nikolas. 

— Bet juk jūs nemirėte — jūs čia ir gyvas! — sušuko 
Daglė. 

— Ne, ponia, — atsiliepė jis, žvelgdamas į kapą, — 
aš ten! 

Daglė suirzusi numojo ranka: jai reikėjo išeiti arba gal- 
būt riktelėti, pakviesti ką į pagalbą, bet ji kažkodėl nega- 
lėjo to padaryti. Ir jis juk toks jai geras ir rimtai tiki, kad 
atvyko iš kito laiko. 

— Na, tai ką jūs sumanėte? — švelniai paklausė ji. 

— Aš padėsiu surasti jūsų meilužį, bet už tai jūs turite 
man padėti išsiaiškinti, kodėl aš čia atsidūriau. 

— Bet kaip jūs man padėsite surasti Robertą? 

— Kolei jis atsiras, aš galiu jus maitinti, rengti ir jums 
suteikti pastogę. 

— Aha, aišku! O kaip dėl “šešėlių? akims, jais taip 
pat aprūpinsite? Gerai, aš paprasčiausiai juokauju! Gerai, 
sakykim, “mes su jumis“ Robertą surasime. O ko jūs tiki- 
tės iš manęs, kaip aš jums galiu padėti rasti tą jūsų... hm, 
kelią atgal?! 

— Praeitą naktį jūs man kai ką užsiminėte apie Ro- 
bertą Dadlį ir karalienę Elžbietą — atrodo, jūs žinote, su 
kuo jai teks susituokti? 

— Ji su niekuo nesusituokė. Istorijoje ji Žinoma kaip 
“nekalta karalienė" Amerikoje yra net dvi valstijos, ati- 
tinkamai pavadintos jos vardu — Virdžinija ir Vakarų Vir- 
džinija. 

— Niekai! To negali būti: niekada nė vienai moteriai 
nebuvo leidžiama valdyti šalį vienai! 

— Tačiau ji ne tik valdo viena, bet ir velniškai daug 
daro šaliai, tiksliau — darė! Ir Angliją ji pavertė visoje Eu- 
ropoje viešpataujančia valstybe! 

— Nejaugi taip? 

— Jūs nebūtinai galite manimi tikėti, juk tai istorija! — 
tarė Daglė. 

Jis susimąstė, po to pasakė: 

— Taip, žinoma, istorija. Bet juk viskas, kas vyko is- 
torijoje, tikriausiai kur nors užrašyta, taip? 

— O, dabar aišku! — nusišypsojo Daglė. — Jūs, ma- 
tyt, manote, kad jus išsiuntė per erdvę ir laiką pirmyn gal- 
būt todėl, kad jūs... kažką čia surastumėte, taip? Ką gi, tai 
skamba intriguojančiai! — Po to susiraukusi suskubo pa- 
aiškinti: — Aš tiesiog norėjau pasakyti, jog, jeigu ką iš tiesų 
galėtų pasiųsti pirmyn per laiką, tai būtų, žinoma, sukre- 
čiantis įvykis, bet kolei šis dalykas neįmanomas, tai jame 
nėra ir nieko intriguojančio! 

Jis susimąstęs žvelgė į ją, bet ji jau pradėjo prie to- 
kios jo veido išraiškos priprasti. 

— Galbūt yra kažkas, ką jūs Žinote, ir man skirta tai iš 
jūsų sužinoti, — tarė Nikolas ir pasislinkęs pakibo virš jos. — 

Sakykit, ką jūs žinote apie karalienės dekretą? Kas galėjo 
pasakyti karalienei, neva aš ruošiu kariuomenę jai nuversti? 

— Aš visiškai nesuprantu, apie ką jūs kalbate: juk visi 
šie įvykiai atsitiko žiloje senovėje! — sušuko Daglė. — 
Klausykite, o kodėl jums čia nepasilikus, ką? Kam jums 
grįžti? Galėtumėte susirasti sau darbą. Pavyzdžiui, dėsty- 
tumėte istoriją, specializuotumėtės karalienės Elžbietos 
epochoje ir būtumėte tiesiog nepakeičiamas! Netgi papras- 
čiausiai pardavęs savo monetas, gautumėte pakankamai 
lėšų ir galėtumėte gyventi pasiturinčiai, — jeigu, Žinoma, 
protingai investuotumėte pinigus: čia jums galėtų padėti 
mano tėvas arba dėdė Džėjus — jie abu puikiai nutuokia 
apie piniginius reikalus! 

— Bet aš privalau grįžti! — pakuždom tarė Nikolas, 
apimdamas kaire ranka savo suspaustą į kumštį dešinę. — 
Mano garbei kyla grėsmė, ir ant kortos pastatyta pati Ste- 
fordų giminės ateitis. Jeigu aš negrįšiu, viską konfiskuos! 

— Konfiskuos? — pakartojo klausimą Daglė. Ji pa- 
kankamai gerai mokėjo viduramžių istoriją, kad galėtų įsi- 
vaizduoti, apie ką jis kalba! 

Paprastai aukštas pavaldinys būdavo priverstas perduo- 
ti savo žemes karaliaus ar karalienės nuosavybei tada, kai 
ji apkaltindavo... apkaltindavo... — Čia ji sumikčiojo, ir 
jis atsisukęs įsistebeilijo į ją. —  Išdavyste, — užbaigė 
jau pakuždom ji. — Sakykite, o kaip... kaip būtent jūs pa- 
sitraukėte iš gyvenimo? 

— Aš manau, kad mane nuteisė mirties bausme, — 
atsakė jis. 

Daglė kažkodėl liovėsi galvoti apie tai, ar tiesa, kad 
jis atvyko iš šešioliktojo šimtmečio. 

— Papasakokite man viską? — sušnabždėjo ji. 

Jis dar truputį pavaikščiojo pirmyn ir atgal, po to susto- 
jo, apžiūrėdamas antkapį, ir, priėjęs prie jos, „atsisėdo greta. 


76 


— Mano žemės Velse, — tyliai ištarė jis. — Kai tapo 
aišku, kad mano žemę ruošiasi užpulti, surinkau kariuo- 
menę. Bet skubėdamas nepaprašiau karalienės leidimo. Ir 
jai... — Jis nebaigė sakyti ir nukreipė žvilgsnį kažkur į erd- 
vę, o jo akių išraiška šiuo metu buvo rūsti ir kieta. — Ap- 
skritai, — tęsė jis, — karalienei pranešė, esą ši armija skirta 
pagelbėti jaunai škotų valdovei. 

— Škotijos karalienei Marijai, — pasufleravo Daglė, 
ir jis pritariamai linktelėjo. 

— Mane skubiai nuteisė ir paskyrė mirties bausmę — 
nukirsti galvą. Ir iki bausmės vykdymo buvo belikusios tik- 
tai trys dienos, kai jūs... kai jūs mane iškvietėte čionai! 

— Oi, na tokiu atveju jums tiesiog pasisekė! — sušu- 
ko Daglė. — Galvos kirtimas — tai šlykštus dalykas! Mū- 
sų laikais taip nedaro! 

— O argi pas jus nebūna išdavysčių? O kokią bausmę 
pas jus skiria kilmingųjų luomo žmonėms? — Ji buvo be- 
norinti atsakyti, bet jis judesiu ją sustabdė. — Nesvarbu, 
aš vis dėlto turiu baigti. Mano motina — įtakinga moteris, 
ir ji turi daug bičiulių. Ji pasistengė įrodyti mano nekaltu- 
mą, ir, jeigu aš negrįšiu ir neišsigelbėsiu, ji viską praras ir 
taps elgeta! 

— Tai yra karalienė viską iš jos atims? — paklausė 
Daglė. 

— Taip, viską, — atsakė jis. 

Daglė paniro į apmąstymus. Žinoma, iš tikrųjų tai vi- 
so Šito paprasčiausiai nėra, bet jeigu toks atvejis būtų rea- 
lus, tai ir šiandien būtų galima iš parašytų istorinių kūri- 
nių išpešti kai kurias pamokas! 

— O jūs įtariate ką nors, kas būtų galėjęs prikalbėti 
karalienei, neva jūsų kariuomenė skirta ją nuversti nuo sos- 
to? — paklausė ji. 

— Ne, nieko, — atsakė jis ir beviltiškai užsidengė 
delnais veidą. 

Daglė norėjo prieiti prie jo, paglostyti plaukus, galbūt 
net pamasažuoti jam sprandą. Ji jau norėjo žengtelėti prie 
jo, bet sustojo: juk tai jo, o ne jos bėdos! Kodėl būtent ji 

turėtų padėti šiam neteisingai išdavyste apkaltintam vyrui 
ir aiškintis priežastis, dėl kurių tai įvyko?! 

Bet pati mintis apie neteisybę jai sukėlė drebulį. Gal- 
būt tai jos kraujuje! Juk jos senelis Henkas Montgomeris, 
prieš apsistodamas nuolat gyventi vienoje vietoje ir ėmęs 
valdyti Vorbruko laivininkystės kompaniją, buvo profsą- 
jungų organizatorius. Jis ir šiandien neapkenčia bet kokios 
neteisybės ir pasiruošęs rizikuoti gyvybe, kad tiktai trium- 
fuotų teisingumas. 

— Mano tėvas — profesofius ir tyrinėja vidurinių am- 
Žių istoriją, o aš jam kartais padėdavau, — garsiai ištarė 
Daglė. — Galbūt jus... hm, kaip čia pasakius?— pavedė 
mano valiai būtent dėl to, kad aš sugebu padėti mokslinia- 
me darbe? O gal todėl, jog mane negailestingai pametė ir 
aš kviečiau pagalbon vyrą riterio kelnėmis ir su špaga ran- 
koje? Ne tiek jau daug tokių moterų pasaulyje. 

Tai išgirdęs, Nikolas apmirė vietoje, ir jo veido išraiška 
iš pradžių buvo apstulbusi, po to pikta. 

— Tai jūs turite omenyje mano kelnes? Tai jūs tyčio- 
jatės iš mano rūbų, taip?! Juk šitos... šitos jūsų... — na, 
kaip jas? 

— Kelnės. 

— Taip, kelnės! Bet jos juk sukausto vyrą, kojos pai- 
niojasi! Aš net negaliu kaip reikiant pasilenkti! O į ką čia 
panašu?! — pasipiktinęs ištarė jis, įkišdamas į kišenes ran- 


kas. — Juk į jas negali nieko įsidėti! O vakar vakare, per 
lietų aš visiškai sušalau ir... 
— Na bent jau šiandien nesikarščiuokite! — šypsoda- 

— Na, o čia?! — sušuko jis ir atitraukdamas į šalį kel- 
nių prarėžą, pademonstravo jai užtrauktuką. — Juk tai vy- 
rui gali padaryti tiktai žalą. 

Pasileidusi kvatoti, Daglė sušuko: 

— Bet jeigu jūs apsiautumėte trumpikes, o nepaliktu- 
mėte jų mėtytis lovoje, užtrauktukas, be jokios abejonės, 
jums nepadarytų žalos. 

— Trumpikės? — nustebęs pakartojo klausimą jis. O 
kas tai per daiktas? 

— Na, tokios, sintetinės — atsimenate? 

— Ak taip! — ištarė jis, ir lūpose taip pat pasirodė 
šypsena. 

“O kas man dar belieka, jeigu ne juoktis? — kažkodėl 
staiga pagalvojo Daglė. — Arba dar paverkti, ar ką?" Kai 
ji ruošėsi šiai romantiškai penkių savaičių kelionei, šešios 
draugės surengė atsisveikinimo vakarienę ir palinkėjo jai 
laimingos kelionės! O rezultatai buvo tik tokie — nepra- 
slinko nė penkios dienos, 0 ji jau veržiasi namo! 

Jai reikia sąžiningai savęs paklausti, kaip norėtų pra- 
leisti likusias puspenktos savaitės atostogų dienas: kiurk- 
soti su Robertu ir Glorija ar padėti šiam žmogui kapstytis 
tokiuose dalykuose, kurie galbūt buvo, o gal ir nebuvo jo 
praeitis?! Visa ši istorija jai labai priminė vieną romaną 
apie vaiduoklius: herojė, atėjusi į ką tik išsinuomotame 
vasarai name esančią biblioteką ir perskaičiusi vieną kny- 
gą, sužinojo, kad šis namas yra prakeiktas. 

— Na, gerai, aš jums padėsiu! — savo nuostabai stai- 
ga pareiškė Daglė. 

Nikolas atisėdo šalia jos, paėmė jos ranką į savąją ir 
aistringai pabučiavo. 

— Širdyje — jūs tikra ledi! — sušuko jis. 

Žvelgdama pro palenktą galvą, ji nusišypsojo, bet po 
to jos šypsena išnyko. 

— Ką reiškia "širdyje"? — pasipiktinusi paklausė ji. — 
Jūs norite pasakyti, jog visur kitur aš — ne ledi, taip?! 

Truputį truktelėjęs pečiais, jis atsakė: 

— Na kas gali suvokti Viešpaties, surišusio mane su 
prasčioke, kelius? 

— Ir kaip jūs... — buvo bepradedanti ji ir jau ruošėsi 
jam išpoškinti, kad jos dėdė — Lankonijos karalius ir kad 
ji dažnai visą vasarą praleidžia pašėlusiai linksmindamasi 
su savo šešiomis pusseserėmis bei pusbroliais, ir visi jie — 
princai ir princesės! Bet kažkas ją sustabdė, ir šie Žodžiai 
taip ir neatitrūko nuo jos liežuvio. Velniai jo nematė, tegul 
galvoja, ką tik nori! — nusprendė ji. 

— Tai galbūt man dera jus tituluoti ne kitaip kaip “jū- 
sų malonybe“? — pašaipiai paklausė ji. 

— Ką gi, — atsiliepė Nikolas, mąsliai raukdamas an- 
takius, — aš apmąsčiau ir šią galimybę! Savo dabartiniais 
drabužiais aš galiu vilkėti, žinodamas, kad man niekas ne- 
gresia, nes šie drabužiai lygiai tokie, kaip ir visų kitų. Jūsų 
valstybėje veikiantys ekonominiai įstatymai tiesiog nesi- 
duoda mano suvokiami! Man štai derėtų pasisamdyti tar- 
ną, bet, nors tai ir labai keista, kažkokie marškiniai kai- 
nuoja tiek pat, kiek tarnas uždirba per metus! Aš negaliu 
suprasti jūsų gyvenimo sistemos ir dažnai... dažnai aš... — 
čia jis nusisuko nuo jos ir baigė: — aš čia patenku į kvailą 
padėtį! 

— Ak, na ir kas čia baisaus!? Tai ir man pasitaiko, 
nors aš ir augau šiame amžiuje! — guodė jį Daglė. 

— Taip, bet jūs — moteris! — atkirto jis. 

— Aha, tai vadinasi?! — sušuko ji. — Ko gero, iš pra- 
džių imkim ir visiškai atvirai išsiaiškinkime vieną daly- 
ką: mūsų amžiuje moterys daugiau nėra vyrų vergės! Mes, 
moterys, sakom, ką norime, ir darom, ką norime! Ir mes 
egzistuojam anaiptol ne vien dėl jūsų malonumo! 

Nikolas skubiai atsisuko ir pažvelgė jai į akis: 

— Vadinasi, jūsų laikais būtent tuo ir tiki, taip? Tiki, 
kad mano epochoje moterys buvo skirtos tiktai malonu- 
mams?! 

— Taip! — karštai ištarė Daglė. — Ir jos visos buvo 
paklusnios, nuolankios, leidosi uždaromos tarp pilies sie- 
nų ir neprieštaravo, kai jas tiktai dulkindavo ir neleido į 
mokyklą! 

— Ne, man tai derėtų papasakoti motinai! — juokda- 
masis sušuko Nikolas. — Taip, savo motinai, palaidoju- 
siai tris vyrus! Pats karalius Henris kažkada pasakė, kad 
jos vyrai nesipriešino mirčiai, nes nė vienas jų neturėjo ir 
pusės jos narsos! Jūs sakote “paklusnios"?! O ne, ponia, 
jos visai nebuvo paklusnios! Ir dar —"neleido į mokyk- 
14"?! Juk mano motina kalba keturiomis kalbomis ir daly- 
vauja filosofiniuose disputuose! 

— Ką gi, — tvirtino savo Daglė, — tokiu atveju jūsų 
motina — tiesiog išimtis! Bet aš įsitikinusi, jog dauguma 
moterų buvo užguitos ir pasmerktos šiurkščiam elgesiui. 

Išgirdęs šiuos žodžius, jis įdėmiai pažvelgė į ją ir iš- 
tarė: 

— (O ką, šiais laikais visi vyrai kilnūs, taip? Ir jie 
niekada nepalieka moterų vienų, atiduodami jas driskių 
malonei?! 

Daglė paraudo ir nusisuko. Galbūt dabar ir ne pats 
geriausias laikas tokiems ginčams! — pagalvojo ji. 

— Gerai, jūs išsakėte savo nuomonę, imkim ir grįž- 
kim prie reikalo! — ištarė ji, vėl atsisukusi į jį. — Ir pra- 
džių mes su jumis eisime į vaistinę, tai yra pas vaistinin- 
ką, kaip jie čia sako, ir pirksim viską, ko mums reikia sa- 
vo priežiūrai. Ir “šešėlius" akims, ir raudonį, ir dantų pa- 
stą, ir kremą, — atsidususi pradėjo vardyti ji. — Aš dabar, 
atrodo, vietoje užmuščiau ką nors už lūpų dažų tūbelę. — 
Tada ji patylėjo ir, pažvelgusi į jį, sukomandavo: — Nagi, 
parodykite man savo dantis! 

— Bet, ponia! — pasipiktino jis. 

— Leiskite, aš apžiūrėsiu jūsų dantis! — ryžtingai pa- 
kartojo ji. Jeigu jis — koks nors pervargęs aspirantas, tai 
Jo burnoje, žinoma, turi būti plombų, o jeigu jis iš tikrųjų 
atsirado iš šešiolikto amžiaus, tai, savaime suprantama, jo 
dantų dar nepalietė nė vienas dantistas, — svarstė ji. 

Paabejojęs Nikolas vis dėlto pražiojo burną, ir Daglė 
€mė sukioti jo galvą tai į vieną tai į kitą pusę, bandydama 
geriau apžiūrėti kiekvieną dantį. Trys jo krūminiai dantys 
buvo ištraukti, dar vienas, atrodo, pažeistas karieso, bet 
šiaip kokių nors šiuolaikinio dantisto triūso padarinių ne- 
Matyti nė pėdsako! 

— Jums reikės nueiti pas dantų gydytoją, — pareiškė ji. 

Nikolas nuo jos net atšlijo: 

— Bet dantį dar ne taip skauda, kad jį reikėtų traukti! 

„ — Dabar aišku, kodėl jums trūksta trijų dantų! — pa- 
reiškė Daglė. — Vadinasi, juos ištraukė, taip? 

Matyt, visa tai jam atrodė kaip savaime suprantamas 
dalykas, todėl Daglei teko parodyti savo pačios dantų 
Plombas ir paaiškinti kuo, tiesą sakant, užsiima dantų gy- 
dytojas. 

— O, štai kur jūs! — pasigirdo iš tolimo bažnyčios 


kampo kunigo balsas. — O aš vis spėliojau, ar jūs susitai- 
kėte, ar ne! 

— Ne, mes ne... — buvo bepradedanti Daglė ir su- 
mikčiojusi užbaigė: — Taip, žinoma, mes susitaikėme! — 
Ir pakilusi nuo suolo, tęsė: — Mums laikas eiti, dar turi- 


me kalną visokių reikalų! Nikolai, jūs pasiruošęs? 

Jis šypsodamasis pasiūlė jai ranką ir jie išėjo iš baž- 
nyčios. Kieme Daglė sustojo ir pažvelgė į greta bažnyčios 
aptvertas kapines: tiktai vakar Robertas ją čia paliko! 

— O kas ten blizga? — paklausė Nikolas, žvelgdamas 
į vieno kapo tvorelės pusę. 

Tai buvo tas pats kapas, greta kurio suklupusi parg- 
riuvo Glorija, — o po to dar melavo Robertui, kad tai ji ją 
apdraskė. Degdama iš nekantrumo, Daglė patraukė prie ka- 
po akmens: prie pat jo, pridengta žole ir apnešta purvu, 
gulėjo penkių tūkstančių dolerių vertės briliantinė Glori- 
jos apyrankė! Ją pakėlusi, Daglė truputį pažaidė su jais sau- 
lės šviesoje. 

— Briliantai puikios kokybės, — pakomentavo Niko- 
las, — o smaragdai — pigūs niekučiai! 

Juokdamasi ir spausdama rankoje apyrankę, Daglė su- 
šuko: 

— Na, dabar tai aš jį surasiu! Dabar jis bus priverstas 
pas mane sugrįžti. — Po to ji nuėjo atgal į bažnyčią ir 
paprašė dvasininko, kad, jeigu atsirastų Robertas Vitlis ir 
paklaustų apie apyrankę, pasakytų, jog apyrankė pas ją, 
Daglę. Ir ji pranešė kunigui viešbučio, kuriame jie su Ni- 
kolu gyvena, pavadinimą. 

Išėjusi iš bažnyčios, ji pajuto neįprastą pakilimą: da- 
bar viskas turi klostytis geriau! Robertas tikriausiai už su- 
rastą apyrankę bus jai labai dėkingas ir... kas žino? Ne 
išimtis, kad ji gali išskristi iš Anglijos vis dėlto gavusi pa- 
siūlymą atiduoti širdį ir ranką! 

— Gerai, dabar einam į parduotuves! — linksmai tarė 
ji Nikolui. Kolei jie ėjo gatve, mintyse ji jau susirašė rei- 
kalingų daiktų sąrašą, kad pasirodytų prieš Robertą dailiai 

pasipuošusi! Jai reikia visko veidui ir plaukams, rūbų, ir, 
jau, žinoma, naujos palaidinukės — pakeisti šitai su per- 
plėšta rankove! 

Pirmiausia jie patraukė pas monetų antikvarą ir iški- 
šo dar vieną monetėlę — šį kartą už pusantro tūkstančio 
svarų. Viešbutyje Daglė pratęsė jų buvimo laiką dar trims 
paroms. Per šį laiką prekijas sugebės surasti pirkėją itin 
retoms Nikolo monetoms. O Robertui duodama laiko su- 
rasti ją. 

Po to jie patraukė į vaistinę. 

— O kas čia? — pakuždomis paklausė Nikolas, ap- 
žiūrėdamas begalines kažkokių linksmų spalvų įpakavimų 
eiles. 

— Tai įprastos vaistinių prekės: šampūnai, dantų pa- 
stos, dezodorantai, — paaiškino Daglė. 

— Aš nežinau, ką šie žodžiai reiškia, — tarė Nikolas. 

Visos mintys Daglės galvoje sukosi tiktai apie Rober- 
tą ir kišenėje esančią apyrankę, bet ji vis dėlto suvokė, kad 
į prekes vitrinoje galima, žinoma, žvelgti ir Elžbietos lai- 
kų Žmogaus akimis — žinoma, su ta išlyga, jog Nikolas 
vis dėlto Žmogus iš praeities, nors, be jokios abejonės, iš 
tikrųjų taip nėra! Nuo mokslo institute laikų Daglė prisi- 
minė, jog dar visai neseniai Žmonės pasigamindavo sau vis- 
ką, ko jiems reikėjo, namuose. 

— Štai čia — šampūnas, juo plauna galvą, — ėmėsi 
aiškinti ji ir, atidariusi šampūno, pagaminto iš melionme- 
džio fermentų, įpakavimą, pasiūlė: — Pauostykite! 

Nikolas pauostė ir susižavėjęs nusišypsojo. 

— O čia agurkinis, — tarė ji, atidarydama kitą įpaka- 
vimą. — O štai — braškinis! — Ir, rodydama jam po sku- 
timosi vartojamą losjoną, paklausė: — Ar jūs nenorėtumė- 
te nusiskusti barzdą? 

Glostydamas ranka barzdelę, Nikolas atsakė: 

— Kažkodėl aš iš tiesų čia, pas jus, nemačiau barzdo- 
tų vyrų! 

— Visai ne, — tarė Daglė, — kai kas vis dėlto barzdas 
nešioja, bet, tiesą sakant, tai jau nemadinga. 

— Gerai, tokiu atveju aš surasiu kirpėją ir man ją nu- 
gremš, — tarė Nikolas ir patylėjęs paklausė: — O ar yra 
pas jus kirpėjas? 

— Taip, — atsakė Daglė, — kirpėjų pas mus dar yra! 

— Ir jis taip pat gali užlieti sidabru mano maudžiantį 
dantį? — vėl paklausė jis. 

— O ne, ką jūs! — nusijuokė Daglė. — Mūsų laikais 
kirpėjai ir dantistai — skirtingų profesijų žmonės. Pasirin- 
kite sau skutimosi losjoną, o aš kol kas paieškosiu kremo 
ir peiliukų. — Ir, čiupusi nedidelę pirkinių pintinėlę, ji 
ėmė į ją krauti šampūnus, plaukų dažų tūbeles, šukas, dan- 
tų šepetėlius, pastas, kremus ir net įsidėjo kelioninius elek- 
trinius suktukus plaukams. Tą momentą, kai Daglė su pa- 
sitenkinimu gėrėjosi kosmetiniu rinkiniu, ji kažkur sau už 
nugaros išgirdo neaiškų triukšmą — atrodo, tai Nikolas ban- 
dė į save atkreipti jos dėmesį. 

Apėjusi prekystalį, ji išvydo, jog Nikolas atsidarė dan- 
tų pastos tūbelę ir ją išspaudė ant prekių stelažo. 

— Aš tiktai norėjau pauostyti! — nusigandęs ištarė, 
ir Daglė suprato, kad jis labai susijaudino. 

Atplėšusi popierinių servetėlių dėžutę, ji ėmė šluos- 
tyti nuo prekystalio ir nuo jo diržo pastą. Jis taip pat pač- 
mė iš dėžutės servetėlę. 

— Bet juk čia popierius! — nustebęs ir pagarbiai išta- 
rė jis. — Klausykite, tuojau pat liaukitės! Jūs neturite tam 
eikvoti popieriaus: pernelyg jau brangiai jis kainuoja. Juk 
šiuo popierium dar nesinaudojo! 

Daglė negalėjo suvokti, ką jis turi omeny: 

— Servetėle apskritai tiktai kartą naudojamasi, o po 
to ją paprasčiausiai išmeta! — tarė ji. 

— Tai ką, jūsų amžiuje visi tokie turtingi? — paklau- 
sė jis. 

Daglė vis dar ne visiškai jį suprato, bet po to prisimi- 
nė, kad šešioliktame amžiuje visas popierius buvo gami- 
namas rankiniu būdu. 

— Taip, kiek aš žinau, daiktų stygiaus mes nejaučia- 
me, — kiek patylėjusi, pareiškė ji. Atplėštą servetėlių dė- 

žutę įsidėjo į pintinėlę ir toliau rinkosi kitus reikalingus 
daiktus. Pintinėlė prisipildė veido ir skutimosi kremų, pei- 
liukų, dezodorantų, servetėlių — ir dar visą rinkinį viso- 
kiausių kosmetinių priemonių. 

Jai vėl teko pačiai sumokėti popieriniais Nikolo pini- 
gais: jis tiesiog negalėjo apie kainas klausyti! 

— Už pinigus, kurių reikalauja už šį buteliuką, aš ga- 
lėčiau arklį nusipirkti! — suniurzgė jis, kai ji perskaitė 
jam vieno buteliuko kainą. Daglė sumokėjo ir nutempė pilną 
pirkinių plastikinį maišelį prie išėjimo iš parduotuvės. — 
Nikolui, atrodo, nė į galvą neatėjo paimti iš jos rankų sun- 
koką nešulį! 

— Pirmiausia jį nusineškime į viešbutį, o jau tada mes 
galėsim... — Ji nebaigė kalbėti, nes Nikolas sustojo prieš 
kažkokios parduotuvės vitriną. Dar vakar jis stebino tiktai 
tuo, kad apžiūrinėjo gatvę: spoksojo į mašinas, kartais at- 
siklaupdavo ant kelių ir apčiupinėdavo šaligatvį, kartais 
įdėmiai nužvelgdavo paeivius. O šiandien jis jau kreipia 
dėmesį į parduotuves, žavisi jų didžiulėmis stiklinėmis vit- 
rinomis, liečia ranka užrašus. 

Štai ir dabar jis apžiūrinėjo vitriną parduotuvės, pre- 
kiaujančios knygomis ir įvairiomis kanceliarinėmis prekė- 
mis, ir jo dėmesį patraukė gražus ir didelis tarsi staliukas 
kavai leidinys apie viduramžių ginklus. O greta jo buvo 
išrikiuotos knygos apie Henriką Aštuntąjį ir Elžbietą Pir- 
mąją. 

— Užeikim! — žvaliai nusišypsojo ji ir stumtelėjo jį 
pro duris. Daglė tarsi iš karto užmiršo visus savo rūpes- 
čius, kurių, beje, turėjo gyvą balą, kai išvydo pagarbiai kny- 
gas liečiančio Nikolo veide nuostabą ir džiaugsmą. Pali- 
Kkusi krepšį su vaistinės pirkiniais prie prekystalio, Daglė 
nuėjo su Nikolu į parduotuvės gilumą. Didžiausios ir bran- 
giausios knygos buvo išdėliotos ant stalo, ir Nikolas jau 
čiupinėjo blizgančius jų viršelius. 

— Jos nuostabios! — sušnabždėjo jis. 

— O štai ir apie jūsų karalienę Elžbietą, — tarė Daglė, 
imdama į rankas didžiulį tomą su spalvotomis iliustracijomis. 

Jis tarsi bijojo pats liesti knygas, bet šią iš Daglės 
paėmė. Jis negalėjo išreikšti žodžiais, ką būtent jaučia re- 
gėdamas tokį milžinišką knygų lobyną. Juk jo laikais kny- 
gos buvo retos ir kainavo labai brangiai! Leisti sau turėti 
tokius lobius, tokias neįkainojamas brangenybes galėjo tik- 
tai turtingiausi iš turtingiausių. O piešiniai, jeigu jų kny- 
gose ir pasitaikydavo, buvo atliekami rankomis; iš pradžių 
juos išpjaustydavo medinėse plokštelėse arba piešdavo tie- 
siai knygoje, spalvindamį ranka. 

Atvertęs knygą, kurią laikė rankose, Nikolas ėmė pirš- 
tu braukyti per spalvotas iliustracijas. 

— Kas visa tai nupiešė? — paklausė jis. — Nejaugi 
pas jus tiek daug dailininkų? 

— Visai ne, — atsakė Daglė, — piešinius atliko ma- 
šinos. 

Žiūrėdamas į karalienės Elžbietos portretą, Nikolas 
tarė: 

— Tiktai pažvelkite į jos mantiją! Tai nauja mada, ar 
ką? Tai būtų įdomu pamatyti mano motinėlei! 

Daglė pažvelgė į datą: 1582 metai, — ir paėmė iš jo 
knygą, sakydama: 

— Aš nemanau, kad jums verta žiūrėti į ateitį! 

Ir ką ji čia paisto?! Argi tūkstantis penki šimtai aš- 
tuoniasdešimtieji metai — ateitis?! 

— Štai pažiūrėkite — nuostabi knygutė, — tarė ji, 
paduodama jam leidinį “Pasaulio paukščiai“ 

Bet Nikolas vos neišmetė knygos ant grindų, nes tą 
patį momentą netikėtai pasigirdo garsi muzika — tai pra- 
bilo iki šio laiko tylėjęs garsiakalbis. Dairydamasis į šalis, 
Nikolas paklausė: 

— Aš kažkodėl nematau muzikantų! O kas čia per mu- 
zika? “Regtaimas", ar ką? 

— O kur jūs girdėjote Žodį “regtaimas"?7 — juokda- 
masi paklausė Daglė. — Ne, neatspėjote! Aš štai noriu pa- 
sakyti, — paaiškino ji, — kad jums, matyt, vis dėlto grįžta 
atmintis! — Beje, ji ir pati nepatikėjo savo žodžiais! 

— Aš jį girdėjau iš ponios Bisli, — atsakė Nikolas, 

turėdamas omeny viešbučio šeimininkę. — “Regtaimo" sti- 
liaus muziką aš jai grojau jos muzikos instrumentu. 

— Kuo, kuo taip grojote? — susidomėjo ji. 

— Kažkuo iš išvaizdos panašiu į didžiulį klavesiną, 
bet skambesys visai kitas, — atsakė jis. 

— Tikriausiai fortepijonas, — pasufleravo Daglė. 

— Bet jūs man taip ir nepaaiškinote, kur šios muzikos 
šaltinis? — mygo jis. 

— Tai kažkas iš klasikos, kiek aš galiu spręsti — Bet- 
hovenas, o ji skamba iš įstatytos į ypatingą mašiną kasetės. 

— Mašina! — sušnabždėjo jis. — Vėl tos mašinos! 

Dabar Daglė jau pajėgė suprasti, koks naujas jam buvo 
šis žodis. Ne, prisiminė ji, juk jis — visiškai netekęs atmin- 
ties Žmogus, 0 anaiptol ne ateivis iš šešiolikto amžiaus! Gal- 
būt kaip nors jo atminčiai sugrįžti padės muzika? 

Ant stelažo palei vieną sieną buvo magnetofono kase- 
tės. Ji pasirinko Bethoveną, “Traviatos" ištraukų, Airijos 
liaudies muziką ir norėjo dar paimti ir “Rouling Stounz" 
(“Riedantįjį akmenį"), bet pagalvojo, kad bus geriau nu- 
pirkus dar ką nors šiuolaikiškesnio. Po to nusijuokusi iš 
savo pačios abejonių ir galvodama: “Juk jam ir Mocartas 
pasirodys šiuolaikinis kompozitorius!" vis dėlto paėmė nuo 
stelažo kasetę su užrašu “Stounz". Dar ji įsigijo pigų kase- 
tinį su ausinėmis magnetofoną, kad Nikolas galėtų klau- 
sytis muzikos. 

Grįžusi Nikolo, rado jį kanceliarinių prekių skyriuje, 
atsargiai čiupinėjantį ant prekystalio gulinčius popieriaus 
pakus. Ji jam pademonstravo, kaip naudojamasi flomaste- 
riais, tušinukais ir mechaniniais pieštukais. Jis kažką nu- 
braižė popieriuje, skirtame tušinukų kokybei patikrinti, bet 
ši raizgalynė tikrai nebuvo žodžiai. Ir Daglė pagalvojo: 
“Įdomu, ar jis moka skaityti ir rašyti?" — bet jo apie tai 
neklausinėjo. 

Iš parduotuvės jis išėjo su antru maišu, prigrūstu vi- 
sokiausių sąsiuvinių, įvairių, kokių tik buvo, atspalvių flo- 
masterių, kasečių, magnetofonų, su šešiais turistiniais Ži- 
nynais, iš kurių trys buvo skirti kelionėms po Angliją, vie- 

nas — po Ameriką, o kituose buvo aprašomi kelionių po 
visą pasaulį maršrutai. Paklusdama kažkokiam impulsui, 
Daglė dar nupirko Vinzoro Niutono tapytų akvarelių rinki- 
nį ir akvareliniams piešiniams skirtą albumą Nikolui: kaž- 
kodėl jai atrodė, kad jis panorės tapyti. Ir, nesugebėjusi 
atsispirti, ji dar nupirko Agatos Kristi tomelį. 

— Na, dabar, tai mes tikriausiai galėsim visa tai nu- 
nešti į viešbutį? — paklausė ji — nuo paketų svorio jai 
tiesiog pradėjo tempti gyslas! 

Bet Nikolas vėl sustojo, šį kartą — prieš įėjimą į mo- 
teriškų rūbų parduotuvę. 


— Čia jūs nusipirksite sau naujus drabužius! — pa- 
reiškė jis. 

Daglei jo įsakmus tonas nepatiko. 

— Rūbus aš turiu, o kai man prireiks, tai aš... — buvo 


bepradedanti ji, bet jis šiurkščiai pareiškė: 

— Su tokia nusmurgėle aš į kelionę nesileisiu! 

Visiškai įsitikinusi, kad jis Žino žodį “nusmurgėlė", 
Daglė nebuvo, bet suvokti, ką jis reiškia, ji vis dėlto pajė- 
gė. Ji pažvelgė į vitrinoje atsispindėjusį savo atvaizdą: taip, 
jeigu jau dar vakar ji įsitikino, kad atrodo šlykščiai, tai šian- 
dieninis jos vaizdelis vakarykštį tiesiog užtemdė! 

— Laukite manęs čia! — paprašė ji, rodydama į medi- 
nį suolą po medžiu, ir įteikė jam paketą su knygomis. 

Krepšelį su kosmetika ji pasiėmė ir šmurkštelėjo į par- 
duotuvę. 

Išbuvo tenai ne mažiau kaip valandą, bet užtat, kai grį- 
žo pas Nikolą, buvo visai kitas žmogus. Jos tamsiai rudi 
plaukai, keletą dienų netvarkyti ir susivėlę kaip veltinis, 
dabar buvo nuimti nuo veido, kruopščiai sušukuoti ir švel- 
niomis bangomis krito žemyn už nugaros ant šilkinės ska- 
relės, kurią ji paprastai užsirišdavo ant kaklo. Saikingai 
uždėtas grimas pabrėžė jos grožį. Būdama graži, Daglė vis 
dėlto nepriklausė prie tų merginų, kurios atrodė pernelyg 
trapios ir išpuoselėtos. Ji atrodė sveika ir žydinti, kaip žmo- 
gus, išaugęs kur nors Kentukio žirgyne arba įpratęs pra- 
leisti laiką burlaivio denyje Meino valstijoje — O ji juk iš 
tikrųjų užaugo Meine. 

Rūbus ji sau pasirinko gana paprastus, bet pasiūtus 
skoningai: vilkėjo austrišką švarkelį, margą, lelijiškai žydrų 
tonų sijoną, šviesiai violetinę šilkinę palaidinukę ir avėjo 
melsvus minkštus odinius batukus. Kažką nujausdama, 
taip pat nusipirko ir mėlynas odines pirštines bei tokios 
pat spalvos rankinuką. 

Su sunkiu krepšiu rankoje ji perėjo gatvę, pasukda- 
ma prie Nikolo, ir pajuto pasitenkinimą, išvydusi, kokia 
veido išraiška jis Žvelgia į ją. 

— Na, kaip?! — paklausė ji. 

Pakildamas nuo suolo ir bučiuodamas jos ranką, Ni- 
kolas tyliai sukuždėjo: 

— (Grožiui nėra amžiaus kliūčių! 

“Vis dėlto tie Elžbietos laikų vyrai kažkuo pranašes- 
ni", — pagalvojo Daglė. 

— O ką, ar jau laikas gerti arbatą? — pasiteiravo jis. 

Daglė vos nesudejavo! Tie vyrai visais laikais vieno- 
di. Amžinai vienas ir tas pats: tu atrodai puikiai, o ką mes 
šiandien turime vakarienei? 

— Sį momentą, — atsakė Daglė, — mes su jums susi- 
pažinsime su vienu iš pačių šlykščiausių anglų įpročių: mes 
vyksime į lančą! Pusryčiai čia šaunūs, popietinė arbata — 
irgi, o ir vakarienė nebloga, jeigu tiktai jums patinka svies- 
tas ir grietinėlė, o štai lančas (priešpiečiai) — tai kažkas 
nenusakoma. 

Nikolas klausėsi jos įtempęs dėmesį kaip Žmogus, stu- 
dijuojantis naują užsienio kalbą. 

— O vis dėlto, kas tas “lančas"?7 — paklausė jis. 

— Tuojau pamatysite, — atsakė Daglė ir įėjo kartu su 
juo į vieną jaukią nedidelę užkandinę — iš tikrųjų užkan- 
dinės buvo iš tų Anglijos įžymybių, kurios jai vis labiau 
patiko. Užėmę atskirą kambariuką, jie pasidėjo prie kojų 
savo pirkinių paketus, ir Daglė užsakė porą sandvičių su 
salotomis ir sūriu, du po pintą* puodukus alaus ir po to 
ėmėsi kalti Nikolui, kuo būtent skiriasi Amerikos baras ir 
Anglijos valgykla. 

* Pinta — skysčių ir biralų saikas Anglijoje ir Amerikoje — 0,56 I 
(vert. past.). 

— Atrodo, čia daugiau moterų be palydovų vyrų, 
taip? — paklausė Nikolas. 

— Dar nepriklausomesnių už mane? — įgėlė Daglė. — 
Taip, asmeniškai aš manau, kad mūsų laikais jau dauguma 
moterų pasinėrusios į nepriklausomą gyvenimo būdą! Ir, 
žinoma, dauguma turi savo pinigų ir net kredito korteles, 
ir jokie ten palydovai vyrai paskui jas ant kulnų nemina ir 
neprižiūri! 

— O kaip dėl pusbrolių ir dėdžių? Arba sūnų? — pa- 
klausė Nikolas. 

— Ne ne, dabar viskas kitaip. Jie... — Čia ji buvo 
priversta nutraukti savo paaiškinimus, nes padavėja padė- 
jo prieš juos lėkštę su sviestainiais, visai nepanašiais į ame- 
rikietiškus. “Sviestainis su sūriu“ čia reiškė, jog tarp dvie- 
jų sviestu paterliotų mažučių duonos riekučių buvo 
įspraustas griežinėlis sūrio, o “sumuštinis su sūriu ir salo- 
tomis" teigė, kad ant sandvičiaus su sūriu viršaus dar buvo 
ir vienas plonytis salotos lapelis! 

Nikolas stebėjo, kaip ji ima nuo lėkštės šitą keistą 
valgį ir jo atsikanda, o paskui pasekė jos pavyzdžiu. 

— Nair kaip, patinka? — paklausė ji. 

— Visiškai nėra jokio skonio, — atsakė jis, — o ir 
alus taip pat jo neturi. 

Apsidairiusi į šalis, Daglė jo paklausė, ar šešiolikta- 
me amžiuje egzistavo kas nors panašaus į valgyklas. 

— Ne, — atsiliepė jis, — čia viduje prieblanda, tylu 
ir nė mažiausių pavojaus požymių. 


— Tai juk labai gerai! — tarė ji. 
— Na, o aš bevelyčiau, kad mano maiste ir publikos 
salėse būtų tam tikro “įdaro", — tarė Nikolas, truputį truk- 


telėjęs pečiais. 
Nusišypsojusi ji paklausė: 
— Na, jūs pasiruošęs? Einam? Juk mes dar turime be- 
galę reikalų. 
— Kaip? — nustebo jis. — Dabar išeiti? O kurgi pietūs? 
— Juk jūs ką tik juos prarijote, — atsakė ji. 
Jis apstulbęs pažvelgė į ją, pakėlė antakį ir paklausė: 

— O kur čia šeimininkas? 

— Anava tas vyras už baro prekystalio, atrodo, valdy- 
tojas, o toji aure moteris — virėja. Minutėlę, Nikolai! Tik- 
tai nereikia kelti skandalo! Skandalų anglai negali pakęs- 
ti! Aš tuojau nueisiu ir... 

Bet jis jau pašoko iš vietos, šaukdamas: 

— Valgis turi būti valgis, nepaisant koks mūsų kieme 
šimtmetis! Ne, ponia, jūs čia truputį pasėdėkite, o aš tuo- 
jau jums atnešiu tikrus pietus! 

Daglė pasiliko sėdėti. Ji matė, kaip jis priėjo prie bar- 
meno ir rimta išvaizda keletą minučių su juo apie kažką 
kalbėjosi. Po to barmenas pasikvietė virėją, ir toji taip pat 
ėmė įdėmiai klausytis Nikolo. Žvelgdama į šią sceną, Daglė 
pagalvojo, jog, jeigu Nikolas visiškai įprastų ir prisitaiky- 
tų prie dvidešimtojo amžiaus gyvenimo, tai galbūt su juo 
būtų sudėtinga. 

Po kelių minučių jis grįžo prie saliuko, ir beveik tuo- 
jau pat paskui jį ėmė nešti indus su patiekalais: keptas 
vištas, daržoves, mėsą, pyragą su kiauliena ir — specialiai 
Nikolui! — tamsų, pažiūrėti šlykštų alų. 

— Na, tai kaip, ponia Montgomeri, — pradėjo jis, kai 
visas stalas buvo nukrautas patiekalais, — tai kaipgi, ar 
tokiomis aplinkybėmis jūs sugebėsite mane išsiųsti atgal į 
praeitį, ką?! 

Daglė iš pradžių jam parodė, kaip naudotis šakute, ir 
jis su ja vos nepersidūrė liežuvio! — po to išsitraukė iš 
paketo atsarginę užrašų knygelę, tušinuką ir pasiruošė kaž- 
ką užsirašyti. 

Prieš mums pradedant ragauti patiekalus, man reikia 
viską apie jus sužinoti! — paaiškino ji. Galbūt dabar, kai 
jisai ims vardyti tikslias vietas ir datas, ji vis dėlto suge- 
bės jį suprasti. 

Tačiau nė vienas klausimas, kuriuos ji jam uždavė, nė 
kiek nesumažino jo apetito, ir jis ramiausiai rijo maistą — 
patiekalą po patiekalo! 

— Gimiau tūkstantis penki šimtai trisdešimt septin- 
tais metais birželio šeštą dieną, — pranešė jis. 

— Jūsų vardas arba titulas, — kiek aš suprantu, jūsų 
atveju reikalingas būtent pastarasis, — tarė Daglė. 

— Nikolas Stefordas, Tornviko ir Sautitono grafas, 
Farleino lordas, — atsakė jis. 

Daglė net sumirksėjo. 

— O daugiau titulų nėra? 

— Na, kodėl gi? Dar keli baronų titulai, bet nė vienas 
IŠ jų nėra svarbus. 

— Tiek to, barono titulus paliksim, — sutiko Daglė ir 
klausinėjo toliau. Ji užsirašinėjo, o jisai vardijo savo val- 
das: jo dvarai buvo išmėtyti visoje Anglijoje — nuo Ryti- 
nio Jorkšyro iki Pietinio Velso, — be to, jis turėjo Žemių 
Prancūzijoje ir Airijoje! 

Po kurio laiko ji užvertė užrašų knygelę. 

— Gerai, — tarė, — man atrodo, mes sugebėsim gauti 
kai kuriuos su jumis, tiksliau, su juo susijusius duomenis! 

Po šaunaus “lančo" jie eilinį kartą užgriuvo kirpyklą, 
kur Nikolą nuskuto. Kai pagaliau švariai nuskustas jis at- 
silošė krėsle, Daglei net kvapą užėmė: jo plaukai buvo juodi 
juodutėliai, o akys — tamsiai mėlynos! 

— Kaip, ponia, tinka? — tyliai juokdamasis paklau- 
sė jis. 

— Bus gerai, — tarė ji, šypsodamasi jam. 

Jie nunešė krepšius su pirkiniais į viešbutį, ir šeimi- 
ninkė pasakė, kad jai atsirado laisvas kambarys su vonia. 
Kažkuri protinga Daglės esybės dalis, dar nepraradusi su- 
gebėjimo galvoti, jai padiktavo, kad šį kambarį jai derėjo 
užimti pačiai, bet ji taip ir neatvėrė burnos. Kai Robertas 
atvažiuos jos pasiimti, tai galbūt j jam bus naudinga pama- 
tyti jos draugijoje nepaprastai gražų vyrą! 

Po to jie dar kartą suvaikščiojo į bažnyčią, bet paaiš- 
kėjo, kad Robertas jai nieko neperdavė ir apyranke kol 
kas niekas nesidomėjo. Tada patraukė į bakalėjos parduo- 
tuvę ir ten nusipirko sūrio bei vaisių, o pas mėsininką įsi- 
gijo gabalą pyrago su mėsa. Po to užėjo į duonos parduo- 
tuvę, kur nusipirko duonos, bandelių ir pyragaičių, 0 gėri- 
mų parduotuvėje — butelį vyno. 

Kol atėjo laikas gerti arbatą, Daglė pasijuto visiškai 
nusivariusi nuo kojų. 

— Atrodo, mano iždininkas pavargo ir linksta žemyn 
kaip prinokusi varpa! — nusišypsojęs ištarė Nikolas, žvelg- 
damas į ją. 

Taip, būtent taip Daglė ir jautėsi, ir jo Žodžiai apie 
“belinkstančią prinokusią varpą" visiškai tiksliai nusakė jos 
būseną. Jie nukiūtino atgal prie savo mažučio viešbučio. 

Ten nusinešė knygas į sodelį, šeimininkė jiems išvirė 
visą arbatinį arbatos ir išnešė į sodelį antklodę. Jie sėdėjo 
ant antklodės, gėrė arbatą, valgė bandeles ir vartė nusi- 
pirktąsias knygas. Oras buvo nuostabus, tikras Anglijos 
oras: gaivus ir tuo pat metu šiltas, saulė švietė, bet neper- 
nelyg skaisčiai. Sodelis visas priaugęs vešlios žalumos, 
kvepėjo rožės. Daglė sėdėjo, Nikolas išsitiesė ant pilvo 
priešais ją — viena ranka jis ėmė nuo lėkštės ir siuntė į 
burną bandeles, o kita atsargiai vertė knygos puslapius. 

Marškiniai buvo aptempę jo raumeningą nugarą, o kel- 
nės glaudžiai prigulusios prie šlaunų. Ant marškinių apy- 
kaklės leidosi tamsių garbanų sruogelės. 

— Štai ji, čia! — staiga sušuko Nikolas ir taip ver- 
žliai atsisėdo, prieš tai pasisukdamas ant nugaros, kad Dag- 
lė iš netikėtumo net išliejo arbatą. — Štai ji: pati naujau- 
sia mano pilis! — paaiškino jis ir, jai pastačius ant lėkštu- 
tės puoduką, prislinko knygą artyn. 

— Tornviko pilis, — perskaitė ji. — Pastatyta tūks- 
tantis penki šimtai šešiasdešimt trečiais metais Tornviko 
grafo Nikolo Stefordo... — Daglė pažvelgė į jį: jis gulėjo 
ant nugaros ir šypsojosi tokia angeliška šypsena, tarsi jis 
ką tik būtų suradęs savo paties realaus egzistavimo doku- 
mentus! — Pilį konfiskavo tūkstantis penki šimtai še- 
šiasdešimt ketvirtaisiais metais karalienė Elžbieta, kai... — 
Ji nutilo. 

— Tęskite toliau! — tyliai tarė Nikolas, ir šypsena din- 
go nuo jo veido. 

— Kai Tornviko grafas buvo apkaltintas išdavyste 
ir nuteistas mirties bausme nukertant galvą. Buvo abejoja- 

ma, ar jis iš tiesų kaltas, bet šios bylos tyrimas nutrūko, 
kada... — Daglės balsas dar labiau pritilo, — kai prieš tris 
dienas iki bausmės vykdymo grafą rado negyvą už jo kon- 
torėlės, kurioje... — ji vėl pažvelgė į Nikolą ir užbaigė 
visai pašnibždom: — kurioje gulėjo jo nebaigtas rašyti laiš- 
kas motinai. 

Nikolas kurį laiką tylėjo, stebėdamas plaukiančius dan- 
gumi debesis, po to pagaliau paklausė: 

— O ar ten kas nors sakoma apie tolesnį mano moti- 
nos likimą? 

— Ne, nieko, — atsakė Daglė. — Čia tiesiog aprašo- 
ma pilis ir sakoma, kad jos taip ir nebaigė statyti, o tai, 
kas iš jos liko, buvo visiškai apleista po Pilietinio karo, 
jūsų Pilietinio karo, ne mūsų! Dar sakoma, jog tūkstantis 
aštuoni šimtai dvidešimt ketvirtaisiais metais pilis buvo 
baigta restauruoti Džeimsų šeimai, 0... — ji vėl sumirkčio- 
jo, — o dabar paversta prabangiu viešbučiu su dviejų 
"žvaigždučių" restoranu! 

— Ką?! Mano namai paversti visuomeninėmis patal- 
pomis? — suriko aiškiai pasipiktinęs Nikolas. — Bet juk 
jie turėjo tapti mokslo centru, žinių centru, jie!.. 

— Tačiau, Nikolai, visa tai įvyko prieš kelis šimtus me- 
tų! Aš noriu pasakyti: galbūt įvyko! Na, argi jūs nesupran- 
tate?! Visiškai galimas daiktas, kad mes su jumis galėsime 
ten užsisakyti numerį! Gali atsitikti, kad mes net apsigy- 
vensim jūsų paties namuose! 

— Ir man garantuotai teks mokėti už apsistojimą nuo- 
savoje pilyje, taip? 

— Na gerai: tada niekur nevažiuokite! — nusiminusi 
pliaukštelėjo delnais Daglė. — Viskas! Pasiliekam čia ir 
artimiausius dvidešimt metų skirsime vaikščiojimui po čio- 
nykštes parduotuves. 

— O liežuvėlis tai jūsų smailas! — sušuko jis. 

— Taip, aš už save galiu pakovoti! — atsiliepė Daglė. 

— Tai tikrai, tiktai ne prieš jus metančius vyrus! — 
tarė jis. 

Ji tuojau pat pašoko, bet jis, sugavęs ją už rankos ir 
žvelgdamas į akis, ištarė: 

— Gerai, aš sumokėsiu! — ir, nepaleisdamas jos ran- 
kos bei švelniai glostydamas pirštus, pridūrė: — O jūs? 
Jūs pasiliksite su manimi? 

Ištraukusi ranką, ji atsakė: 

— Ką gi, sutartis yra sutartis! Mes surasime tai, ką 
mums būtina sužinoti, kad galėtumėte nuplauti dėmę nuo 
jūsų protėvio reputacijos! 

— Na štai, — nusišypsojęs ištarė Nikolas, — išeitų, 
aš dabar — dar ir pats sau protėvis! 

Pakilusi nuo antklodės, Daglė nuėjo į viešbutį pa- 
skambinti į “Tornviko pilį" Iš pradžių atsakingas už kam- 
barių nuomojimą viešbučio tarnautojas išdidžiai jai atsa- 
kė, kad užsakymus reikia pateikti prieš metus, bet paskui 
ragelyje pasigirdo kažkoks šnaresys, po to tas pats tarnau- 
tojas jai pranešė, kad visiškai netikėtai geriausias jų nu- 
meris dabar esąs laisvas. Daglė pasirūpino, kad ji būtų pa- 
liktas jiems. 

Padėjusi ragelį, ji pajuto, jog visiškai nenustebo dėl 
viso šito sutapimo: tarsi būtų veikęs kažkoks jos norus įspė- 
jantis mechanizmas. Kiekvieną kartą, tereikia jai tiktai ko 
nors panorėti, ir tai išsipildo. Štai ji panoro, kad pas ją 
atvyktų Riteris Spindinčiais Šarvais, — ir prašau, kur bu- 
vęs kur nebuvęs, jis ir čia! (Truputį “trinktelėtas", žinoma, 
ir įsivaizduojantis, kad jis tiesiog iš šešioliktojo amžiaus, 
bet vis dėlto vyras, ir dar — su šarvais!) Užsigeidė ji pini- 
gų — ir še tau: jis, pasirodo, turi pilną krepšelį monetų, 
vertų šimtų tūkstančių svarų! Dabar štai vėl: jai prireikė 
užsisakyti kambarį ištaigingame viešbutyje, ir, žinoma, 
jiems atsirado laisvas numeris! 

Išsitraukusi iš kišenės Glorijos apyrankę, ji dar kartą 
pažvelgė į ją. Tokią apyrankę galėjo padovanoti savo dvi- 
dešimtmetei meilužei koks nors senas, storas, turtingas vy- 
ras! O ko jai norėti iš jų būsimo susitikimo su Robertu? 
Kad jis suprastų, kokia bjauri melagė ir vagišė jo paties 
dukra? Bet juk ji pati, Daglė, jokiam tėvui nelinkėtų pa- 
niekos savo nuosavam vaikui! Tai prie ko pagaliau visa 

tai veda? Taip, Robertas jai reikalingas, bet išeina, kad kartu 
su juo ji privalo priedo įsigyti ir jo dukrą bei prisirišimą 
prie jos taip pat! 

Ji dar kartą surinko telefono numerį — šį kartą pa- 
skambino į dvasininko namus, ir jai atsakė, kad apyrankės 
niekas nesiteiravo. Ji taip pat paprašė, kad jis parekomen- 
duotų puikų dantų gydytoją ir jam paskambinusi užsirašė 
priėmimui — deja, tiktai kitos dienos rytą, nes šiandien 
jau neregistruojama. Ruošdamasi grįžti į sodelį, Daglė iš- 
vydo ant sluoliuko kai kuriuos amerikietiškus žurnalus. 
“Vogue", “Harper's Bazaar", Gentleman's Ouarterly" — ir 
pasiėmė juos parodyti Nikolui. 

Jis ėmė garsiai žavėtis Žurnalais, ir jai teko jam aiš- 
kinti, kad šios gražios knygos iš tiesų paprastai skiriamos 
tiktai trumpam naudojimui. Nikolas vartė žurnalus, taip įdė- 
miai studijuodamas reklaminius skelbimus bei drabužių 
fotografijas, tarsi jis būtų generolas, skaitantis apie kari- 
nius veiksmus. Drabužiai jam iš pradžių visai nepatiko, ta- 
čiau, pervertęs pirmąjį žurnalą iki galo, jis ėmė linksėti 
galva, tarsi jau būtų kažką suvokęs. 

Daglė paėmė į ranką Agatos Kristi kūrinių tomelį ir 
įsigilino skaityti. 

— O man jūs nepaskaitytumėte? — paklausė jis. 

Pastebėjusi, kaip jis, vartydamas knygas ir žurnalus, 
kreipia dėmesį tiktai į iliustracijas, Daglė nusprendė, kad 
Nikolas, matyt, nemoka skaityti. Ir ji ėmė jam garsiai skai- 
tyti, O jis tuo metu “Gentleman's Ouarterly" žurnale žiūri- 
nėjo nuotraukas. 

Septintą valandą vakaro jie atsikimšo vyno butelį. ir 
vakarienei suvalgė sūrį, duoną ir vaisius. Nikolas užsispy- 
ręs prašė, kad ji paskaitytų jam apie paslaptingų įvykių 
tyrimą. 

Laikas lėkė, ir jai atrodė vis labiau ir labiau natūralu, 
kad kiauras dienas ji praleidžia šio mandagaus vyro drau- 
gijoje. Daglei džiugu buvo stebėti, su kokia nuoširdžia nuo- 
staba jis žvelgia į aplinkinį pasaulį. Ir kiekvieną valandą 
jos prisiminimai apie Robertą vis labiau ir labiau blėso. 

Sutemus jie užlipo aukštyn, į savo numerį, ir tiktai čia 
Daglė suprato, jog nepatogu vis dėlto dalytis su juo kam- 
bariu kaip su artimu žmogumi. Bet Nikolas jai nedavė jo- 
kio preteksto jaustis nejaukiai. Apžiūrėjęs jų numeryje 
esantį vonios kambarėlį, Nikolas pareikalavo, kad ji jam 
paaiškintų, kur yra maudymosi gelda. 

Išauklėta amerikietiška dvasia, Daglė nuoširdžiai apsi- 
džiaugė, vonioje išvydusi dušo įrenginį. Bet nesuspėjo ji 
išeiti iš vonios, kai Nikolas ėmė sukinėti kranus, ir ant jo iš 
dušo pliūptelėjo šaltas vanduo. Juokdamasis jis nulenkė prieš 
ją galvą, ir ji rankšluosčiu nušluostė jo plaukus. 

Ji jam parodė, kaip reikia naudotis šampūnu, plaukų 
skalautuvu ir kaip valytis dantis. 

— Rytoj man tikriausiai teks dar parodyti jums, kaip 
skustis! — nusišypsojusi ištarė ji, žvelgdama į jo burną, 
pilną dantų pastos putų. 

Po to ji išsimaudė po dušu, taip pat išsiplovė galvą, 
apsivilko nusipirktus baltus naktinius marškinius ir nėrė į 
vieną iš greta stovinčių lovų. Jie su Nikolu truputį pasigin- 
čijo, karštai svarstydami temą — ar verta jam kiekvieną 
dieną praustis. Pati ši idėja iš pradžių, atrodo, jį labai su- 
trikdė, bet galų gale jis pasidavė. Palindęs po dušu, labai 
ilgai prausėsi, ir vanduo, matyt, buvo toks karštas, kad iš 
vonios kambarėlio į kambarį skverbėsi garai. Pagaliau įsi- 
supęs vien tik į rankšluostį, jis išėjo iš vonios, šluostyda- 
masis galvą kitu rankšluosčiu. 

Vis dėlto buvo vienas nejaukus momentas, kai jis staiga 
įdėmiai pažvelgė į ją, į jos gaivų veidą, į šlapius, atgal 
sušukuotus plaukus, ir Daglė tuo momentu pajuto, kad 
jos širdis apmirdama nulėkė kažkur į pėdas. 

Bet čia jo dėmesį patraukė stalinė lempa, ir Daglei te- 
ko net penkiolika minučių demonstruoti, kaip ją įjungti. 
Nikolas Daglę privedė kone iki pamišimo, be galo sprag- 
sėdamas jungtuku, įjungdamas ir išjungdamas apšvietimą, 
ir tada, mėgindama kaip nors jį nuo to atitraukti, ji pažadė- 
jo dar paskaityti. Sviedęs ant grindų rankšluostį, jis nuo- 
gas įlindo į lovą, ir Daglė nusisuko. 

— Reikia pižamos! — sumurmėjo ji. — Rytoj pat nu- 
pirksim. 

Ji paskaitė ne daugiau kaip penkiolika minučių ir, su- 
pratusi, kad jis miega, išjungė šviesą ir susirietė į kamuo- 
liuką po savo antklodėmis, ketindama ir pati pasinerti į 
sapnų karalystę. Jau ėmė snausti, bet, kai Nikolas pradėjo 
blaškytis, išsigandusi atsisėdo lovoje. Kambaryje buvo ga- 
na šviesu, kad galėtų matyti, kaip jis kovoja su antklode, 
vartosi nuo vieno šono ant kito. Po to Daglė palietė jo petį 
ranka ir pakuždom pašaukė: Nikolai! — bet jis neatsiliepė 
ir tebesiblaškė. Tada ji papurtė jį už peties, bet jis net ne- 
pabudo. 

Atsisėdusi ant lovos kraštelio, ji palinko ties juo: 

— Ei, Nikolai! Nagi pabuskite! Jūs sapnuojate kažką 
baisaus! 

Vietoj atsakymo jis tuojau ištraukė iš po antklodės ran- 
kas ir priglaudė ją prie savęs. 

— Paleiskite greičiau mane! — sušuko ji, bandyda- 
ma jį atstumti, bet jis nepaleido. Tačiau blaškėsi jau nebe 
taip smarkiai, prisiglaudęs ją prie savęs, jis, atrodo, nu- 
siramino. 

Iš visų jėgų, kiek tik jų galėjo sutelkti, Daglė atplėšė 
nuo savęs ją apglėbusias rankas ir vėl nėrė į savo lovą. 
Tačiau nespėjo ji užsikloti antklode, kai jis vėl ėmė dejuo- 
ti ir blaškytis. Ji vėl palinko ties juo: 

— Paklausykite, Nikolai, nagi nubuskite! — garsiai 
tarė ji, bet jis į tai nekreipė nė mažiausio dėmesio. 

Tada atsidususi ji atmetė jo antklodę ir nėrė pas jį. Jis 
tuojau pat ją apsikabino — tarsi išsigandęs kūdikis lėlę — 
ir nutilo. Daglė mintyse sau sakė, kad ji tikra kankinė ir 
kad visa tai daroma išimties tvarka tiktai dėl jo, bet kaž- 
kur savojo “aš" gelmėse ji aiškiai suvokė, jog ir pati lygiai 
tokia pat vieniša, įbauginta, koksai, matyt, vienišas ir įsi- 
bauginęs Nikolas. Įsikniaubusi skruostu į jo šiltą petį, ji 
pagaliau užmigo. Nubudo ji auštant, ir, dar neatmerkusi 
akių, nusišypsojo, pajutusi greta savęs didelį šiltą Nikolo 
kūną. Pirmasis jos noras buvo atsisukti ir pabučiuoti jo šil- 
tą petį. 

Bet vos akis atmerkusi, Daglė skubiai persikraustė į 
savo lovą. Ir ten gulėjo viena ir žvelgė į jį, — ojis miego- 
jo taip ramiai, ir jo juodos garbanos buvo pasklidusios ant 
baltos pagalvės! Ar jis iš tiesų Riteris Spindinčiais Šarvais? 
Ar grįš jam atmintis ir ar galės jisai prisiminti, kad kažkur 
Anglijoje turi namus? O kas tada, jeigu jai teks pasirinkti 
arba Robertą, arba jį? 

Jausdamasi truputį burtininkė, ji ant galų pirštų išlipo 
iš lovos, tylutėliai ištraukė iš ryšulio naują magnetofono 
kasetę su užrašu “Roling Stounz" Padėjusi magnetofoną 
prie pat Nikolo galvos, įdėjo į jį kasetę ir nuspaudė klavi- 
šą "garsas" 

Skambant šlageriui “Neįmanoma pasitenkinti", Niko- 
las taip ir išzvimbė iš lovos. Nusijuokusi iš jo veido išraiš- 
kos, Daglė pasiskubino magnetofoną išjungti, kad nepaža- 
dintų kitų viešbučio gyventojų. 

Visiškai sukrėstas, iš nuostabos išsprogusiomis akimis, 
Nikolas paklausė: 

— Kas čia per kakofonija? 

— Muzika! — juokdamasi atsakė Daglė, bet matyda- 
ma, kad jis vis dar apimtas šoko, pridūrė: — Aš papras- 
čiausiai pajuokavau — laikas keltis! 

Nikolas įdėmiai pažvelgė į ją, bet nepasakė nė žodžio, 
ir Šypsena nuo Daglės veido dingo: ji suvokė, kad vyrams 
iš karalienės Elžbietos epochos, toks “buitinis humoras" 
greičiausiai nepatinka! Beje, ji čia pat pasitaisė: aišku, vy- 
rams — jos amžininkams, įsivaizduojantiems, kad jie Elž- 
bietos epochos atstovai! 

Po dvidešimties minučių Daglė iššoko iš vonios: 

— Kodėl jūs ant mano dantų pastos išspaudėte šam- 
pūną?! — pasipiktinusi sušuko ji. 

— Aš?! Na kąjjūs, ponia?! — atsiliepė nekalta išvaiz- 
da Nikolas. 

„ — Nataip! Jūs, jūs! — Ir Daglė paleido į jį pagalvę. — 
Stai jums už tai! 

— O galbūt dar pasiklausykime šios jūsų “muzi- 
kos"? — paklausė jis, sugaudamas pagalvę ir sviesda- 
mas ją atgal į Daglę. 

— Gerai, gerai! — nusijuokė ji. — Suprantu, kad už- 
sitarnavau bausmę! Na kaip jūs? Pasiruošęs pusryčiauti? 

Per pusryčius ji Nikolui pareiškė, kad jį užrašė pas 
dantų gydytoją. Jis susiraukė, bet Daglė nekreipė į tai nė 
mažiausio dėmesio: žinoma, kieno, sakykite, bus laiminga 
fizionomija, pagalvojus, kad būtinai reikia eiti pas dantis- 
tą! Kolei jis šveitė pusryčius, ji sužinojo iš jo ir kitų jo 
dvarų pavadinimus, ne tik Tornviko. Atsirado proga nu- 
eiti į vietinę biblioteką ir surasti joje kai kuriuos duome- 
nis ir apie juos, jeigu, žinoma, gaus nors dalį ko norinti. 

Kai jie atėjo pas stomatologą, Nikolas nuščiuvo ir net 
neapžiūrinėjo plastikinės priimamojo kėdes. Daglė atkrei- 
pė jo dėmesį ir į plastikinį medelį, bet Nikolas net nedirs- 
telėjo į tą pusę, ir ji suprato, kad jis iš tikrųjų susijaudinęs. 
Pagaliau medicinos seselė-sekretorė Nikolą pakvietė, ir 
Daglė, spustelėjusi jo ranką, sukuždėjo: 

— Viskas bus gerai, nebijokite! O po to... po to mes 
su jumis vyksime į centrą, ir aš jums nupirksiu ledų! Puiki 
perspektyva, ar ne tiesa? — Bet, ištarusi šiuos žodžius, ji 
suprato, kad jis nė supratimo neturi apie ledus — tiksliau, 
neprisimena, kas tai per daiktas! 

Užrašydama į priėmimą Nikolą, paprašė gydytojo pa- 
tikrinti visą jo burnos ertmę, užplombuoti mažiausiai vie- 
ną dantį — žodžiu, padaryti viską, ką reikia. Suprasdama, 
jog Nikolas išbus pas gydytoją gana ilgai, Daglė paprašė 
sekretorę jai paskambinti į biblioteką, kai gydymas artės į 
pabaigą. 

Įėjusi į biblioteką, ji pajuto kažką panašaus į motu- 
lės, palikusios, tegul ir laikinai, savo vaiką, jausmą. 

— Niekai! — paguodė ji save. — Tai — viso labo tik- 
tai stomatologas! 

Biblioteka pasirodė esanti mažutė, iš esmės čia buvo 
vaikiškos knygos, taip pat romanai suaugusiems. Dalį len- 
tynų užėmė “kelionės po Didžiąją Britaniją“, ir Daglė, už- 
siropštusi ant taburetės, ėmėsi ieškoti, nepraleisdama nė 
menkiausios užuominos, apie vienuolika dvarų, kuriuos, pa- 
sak Nikolo žodžių, jis kitados valdė. Keturi šie dvarai bu- 

vo minimi kaip griuvėsiai, dar du visiškai sunaikinti (ir min- 
tis, kad taip ilgai jie buvo išsilaikę ir kad juos sugriovė, 
pasirodo, visai neseniai, Daglę nuliūdino), užsiminta ir apie 
Tornviko pilį. Daglė nerado duomenų tiktai apie vieną dva- 
rą, dar du buvo privačios rezidencijos, bet vieną galėjo ap- 
žiūrėti ir turistai. Būtent apie šį publikai artimą dvarą ji 
užsirašė visą reikalingą informaciją: kokiomis dienomis ir 
valandomis tenai įleidžiami lankytojai, — po to pažvelgė į 
laikrodį. Nuo tada, kai Nikolas įėjo į dantų gydytojo kabi- 
netą, praėjo jau pusantros valandos. 

Ji dar pasirausė pavardžių kataloguose, bet nieko, su- 
sijusio su Stefordų šeima, nerado. Tuo tarpu praėjo dar ke- 
turiasdešimt penkios minutės. 

Suskambėjo stovintis ant bibliotekininkės staliuko te- 
lefonas, ir Daglė net krūptelėjo iš netikėtumo. Biblioteki- 
ninkė jai pranešė, kad skambina iš dantisto ir kad Nikolo 
gydymas artėja į pabaigą. Daglei teko vos ne bėgte skuosti 
į kliniką. 

Gydytojas pats išėjo jos pasitikti ir pasisveikinęs pa- 
sikvietė į kabinetą. 

— Matote, — truputį sutrikęs tarė jis, — mane labai 
stebina misterio Stefordo dantų būsena! — Tai kalbėda- 
mas jis įdėjo Nikolo burnos ertmės rentgeno nuotrauką į 
diaskopą ir pridūrė: — Suprantate, aš paprastai laikausi 
principo nedaryti jokių išvadų apie savo kolegų darbą, bet, 
kaip jūs pati galite suprasti, tai, kaip kažkas prieš mane 
padirbėjo su misterio Stefordo dantimis, buvo... buvo... na, 
apskritai, aš tai galiu pavadinti barbariškumu! Toks įspū- 
dis, jog tris krūminius dantis jam ne šiaip sau ištraukė, o 
tiesiog išplėšė su mėsomis! Štai matote: šioje vietoje ir va 
ten įskeltas kaulas ir todėl jis keliose vietose įtrūkęs, o vė- 
liau, gydamas, jis visas išsikreivino! Matyt, pacientas juto 
košmarišką skausmą! Na, ir dar — aš, žinoma, suprantu, 
jog to tiesiog negali būti, bet man vis dėlto susidarė įspū- 
dis, kad iki manęs misteris Stefordas niekada neregėjo 
švirkšto su nuskausminimo vaistais. Labai galimas daik- 


101 


tas, kad jį tuos dantis raudami paprasčiausiai "atjungė"! — 
Išjungęs diaskopą, stomatologas pridūrė: — Galbūt kitaip 
nebuvo galima pasielgti! Bet mūsų laikais net sunku įsivaiz- 
duoti, kokį baisų skausmą jam teko iškęsti! 

— Bet tikriausiai prieš keturis šimtus metų viskas bu- 
vo atliekama kitaip, ar ne? — paklausė Daglė. 

— Na, prieš keturis šimtus metų, kiek aš suprantu, ab- 
soliučiai visiems traukė dantis būtent taip, kaip tai daryta 
jam, — ir tada, atkreipkite dėmesį, nebuvo jokios aneste- 
zijos arba kokių nors medikamentų, malšinančių po opera- 
cijos skausmą, — šypsodamasis ištarė gydytojas. 

— O kokie kiti jo dantys? Ir kaip jis elgėsi, kai jūs jį 
gydėte? — vėl paklausė Daglė. 

— Į abu šiuos klausimus aš turiu atsakyti: puikiai! — 
pareiškė stomatologas. — Jis visiškai atsipalaidavo kėdėje 
ir net nusijuokė, kai mano padėjėja paklausė, ar ji jam ne- 
sukėlė skausmo! Vieną kariesą aš užplombavau ir patikri- 
nau kitų dantų būklę. — Daktaras truputį patylėjo, po to 
kiek sutrikęs pridūrė: — Žinote, mane nustebino, kad ant 
jo dantų nedideli pusračiai, “akmenys" Tokius aš mačiau 
tiktai vadovėliuose, kai mokiausi institute. Dažniausiai tai 
liudija, jog vaikystėje Žmogus maždaug metus arba apie 
tiek laiko badavo. Šiuo atveju aš tiesiog nesuprantu, dėl 
ko šie lankeliai ant dantų susidarė: juk nepanašu, kad šis 
žmogus išaugo šeimoje, kur nepakako maisto! 

“Galbūt dėl sausros! — pagalvojo Daglė ir vos neišta- 
rė to garsiai. — Taip, dėl sausros arba dėl potvynio. Trum- 
piau kalbant, kažkas sutrukdė laiku subręsti javams, ir tai 
buvo katastrofa, mat toje epochoje nebuvo produktus už- 
šaldančių šaldytuvų ir pagaliau gausios pagalbos produk- 
tais, kuriuos beveik šviežius tokiais atvejais siunčia iš vi- 
sų pasaulio kampų! 

— Atleiskite man, — tarė gydytojas, — aš nenorėjau 
jūsų trukdyti. Tiesiog buvau labai sunerimęs dėl kito dan- 
tisto darbo rezultatų. O misteris Stefordas... — pridūrė ty- 
liai nusijuokęs, Žinote, taip visko manęs klausinėjo! Ar tik 
Jis nesiruošia rinktis stomatologo specialybės, ką? 

— Ne, — šypsodamasi atsakė Daglė, — jis tiesiog 
smalsus. Labai jums dėkui už rūpestį ir už tai, kad sugaiši- 
note mums tiek laiko! 

— Aš net džiaugiuosi, jog teko pakeisti priėmimo 
laiką kai kuriems kitiems pacieritams: tokių įdomių dantų, 
kaip misterio Stefordo, aš dar nemačiau. 

Daglė dar kartą padėkojo gydytojui ir, išėjusi į pri- 
imamąjį, išvydo, jog Nikolas, peržengęs per atskiriamąjį 
barjerą, flirtuoja su gražute medicinos seserimi, užrašan- 
čia priėmimui pacientus. 

— Nagi einam! — šiurkščiai šūktelėjo ji Nikolui. Na, 
visi, tiesiog visi pasaulyje, atrodo, susimokę ją įtikinti, jog 
Nikolas iš tiesų pas juos atvyko iš šešioliktojo amžiaus. 

— Taip, — svajingai ištarė Nikolas, šypsodamasis ir 
pirštu perbraukdamas per savo jau nesamą barzdelę, — pas 
juos visai ne taip, kaip pas barzdaskutį, kurį aš iki šiolei 
lankiau! Labai norėčiau grįžęs pasiimti su savimi šį gydy- 
toją ir jo mašinas. 

— Bet visos šios mašinos varomos elektra! — niūriai 
atsiliepė Daglė. 

Čiupęs už rankos, jisai atsuko ją veidu į save. 

— Kas atsitiko? Kodėl jūs susijaudinusi? — paklau- 
sė jis. 

— O vis dėlto kas jūs toks?! — išrėkė ji. — Ir kodėl 
ant jūsų dantų akmeniniai lankeliai? Ir kaip atsitiko, kad 
traukiant dantis įtrūko jūsų žandikaulis? 

Šypsodamasis, nes dabar jis matė, kad ji, atrodo, pra- 
deda juo tikėti, Nikolas atsakė: 

— Aš Nikolas Stefordas, Tornviko, Bakšyro ir Sauti- 
tono grafas. Tiktai prieš dvi paras buvau kalėjimo kamero- 
je, laukdamas mirties bausmės vykdymo, ir kieme buvo 
tūkstantis penki šimtai šešiasdešimt ketvirtieji metai. 

— Tuo aš negaliu patikėti! — atsiliepė Daglė. — Aš 
niekada tuo netikėsiu! Tai tiesiog negali būti tiesa! 

— Na, o kas vis dėlto jus priverstų tuo patikėti? — 
tyliai tada paklausė jis. 

5 skyrius 


Žingsniuodama su juo ledainės link, Daglė apgalvojo 
jai užduotą klausimą: iš tikrųjų, kas ją priverstų tuo pati- 
kėti?! Bet jai nieko tinkamo neatėjo į galvą: viską galima 
kaip nors paaiškinti. Sakykim, jis — kažkoks neįprastai ta- 
lentingas aktorius ir paprasčiausiai apsimetinėja, jog vis- 
kas jam čia nauja! O dantis jam galėjo išmušti, kai jis, sa- 
kykim, nieko nedarė, o tiktai žaidė futbolą. Sprendžiant iš 
to, jog absoliučiai nemoka skaityti, jisai, visiškai galimas 
daiktas, buvo geras dykaduonis. Apskritai, nebuvo jokių 
įrodymų, jog viskas, apie ką jis jai muilino akis, tiesa, ir 
tai reiškė, kad tolesniam savo vaidmeniui atlikti jis gali 
taikyti bet kurias Žinias! 

Bet ką vis dėlto jis dar gali iškrėsti, bandydamas ją 
įtikinti, jog iš tiesų atvyko iš praeities?! 

Atsisėdusi kavinėje už staliuko, ji truputį išsiblaškiu- 
si užsisakė ledų su “moka"' kava sau ir dvigubą porciją 
prancūziško minkšto vanilės ir šokolado mišinio ledų — 
Nikolui. Ji buvo taip pasinėrusi į savo apmąstymus, kad 
tiesiog neteko iš netikėtumo žado, kai Nikolas staiga, per- 
žengęs per staliuką, greitai ir karštai ją pabučiavo į lūpas. 

Mirksėdama ji spoksojo jam į veidą ir, išvydusi jame 
neapsakomos laimės, tikriausiai ledų sukeltą išraišką, ne- 
galėjo nenusijuokti. 

— Galbūt kur nors paslėpti kokie nors lobiai? — stai- 
ga išpoškino ji, atsakydama į jo užduotą klausimą. 

Nikolas, kurio dėmesys dabar buvo sukauptas į ledus, 
vietoj atsakymo tiktai numykė. 

— Įrodydamas tai, kad iš tikrųjų atvykote iš praei- 
ties, jūs turite Žinoti kažką tokio, ko nežino daugiau nie- 
kas pasaulyje. Ką nors, ko nerasi knygose! 

— Ką nors panašaus į tokius duomenis, kas buvo ledi 
Sidni paskutinio kūdikio tėvas, taip? — pakartojo klausi- 

mą jis, šveisdamas ištirpusį šokoladą, — tuo metu jo iš- 
vaizda buvo tokia, tarsi pats tuojau ištirps nuo palaimos. 
Daglė jam ženklu parodė, kad reikia pasilenkti prie stalo. 

Žvelgdama į jo žydras, ilgomis blakstienomis akis, — 
jisai tuo tarpu kruopščiai laižė savo vaflinį ledų indelį, — 
Daglė galvojo: įdomu, ar ir mylėdamasis jis Žiūri į moterį 


taip pat? 
— Jūs kažkodėl pernelyg įdėmiai į mane įsistebeilijo- 
te! — tarė jis, mesdamas į ją iš po blakstienų žvilgsnį. 


— Ne ne, — atsakė Daglė, skubiai nusisukdama ir tru- 
putį kostelėjusi, — aš visiškai neketinu domėtis, kas buvo 
ledi Sidni kūdikio tėvas! — Ir, Nikolui pašėlus kvatotis, ji 
taip ir neišdrįso pažiūrėti jam į akis. 

— Ko gero, paslėptos brangenybės, taip? — pakarto- 
jojisai, suleisdamas dantis į vaflinį ledų indelį. — Tai yra, 
kažkas vertinga, kas kitados buvo paslėpta ir iki šiolei sau- 
„goma visus šiuos keturis šimtus dvidešimt ketverius me- 
tus, taip?! 

— Tai buvo viso labo idėja! — atsakė vėl įbedusi į jį 
žvilgsnį Daglė. — Štai, nagi paklausykite, ką man vis dėl- 
to pavyko surasti! — pridūrė ji, atsivertusi savo užrašų kny- 
gutę. Ir perskaitė jam savo pastabas apie Stefordų dvarus. 

Baigusi skaityti ir pakėlusi akis, išvydo, kad Nikolas 
paniuro ir šluostosi rankas. 

— Bet kuris vyras, kuris ką nors stato, tikisi, jog tai 
išsilaikys amžiams! — ištarė jis. — Man būtų buvę malo- 
niau ir visai negirdėti, jog viskas, kas kažkada man pri- 
klausė, išnyko. 

— Aš pagalvojau, jog galbūt jūs turėjote vaikų ir kas 
nors iš palikuonių dar nešioja jūsų pavardę, — paaiškino 
Daglė. 

— Ne, — atsakė jis, — vaikų aš nepalikau. Turėjau 
sūnų, bet praslinkus savaitei po to, kai nuskendo mano bro- 
lis, jis parpuolė ir mirtinai užsimušė. 

Daglė, stebėdama jo kančių iškreiptą veidą, staiga aiš- 
kiai pajuto, koks paprastas ir nepavojingas jų gyvenimas 

dvidešimtajame amžiuje. Žinoma, Amerikoje yra ir prie- 
vartautojų, ir visokių ten pamišėlių, atliekančių serijinės 
žmogžudystes, pasitaiko ir girtų varuotojų, bet užtat Elž- 
bietos epochoje Žmonės sirgo maru, raupsais ir cholera! 

— O raupsais jūs sirgote? — paklausė ji. 

— Ne, nei raupsais, nei kuo nors rimtesniu aš nesir- 
gau! — atsakė su tam tikru pasididžiavimu jis. 

— Na, oką reiškia “rimtesniu"? — vėl paklausė Daglė. 

Apsidairęs į šalis, jis atsakė: 

— Na, prancūziška liga! 

— A... — supratingai nutęsė ji. Vadinasi, nesirgo jo- 
kiomis venerinėmis ligomis! Išgirdusi šį atsakymą, dėl kaž- 
kokių, ne visiškai ir jai pačiai aiškių priežasčių, ji truputį 
apsidžiaugė: ne dėl to, kad tai jau tiek daug jai reiškė, bet 
vis dėlto jie naudojosi vienu dušu. 

— O kąreiškia žodžiai “atviri lankytojams"? — pasi- 
teiravo Nikolas. 

— Na, savininkai paprastai neturi lėšų pilių išlaiky- 
mui ir jas išnuomoja Nacionaliniam trestui, o lankytojai 
moka už įėjimą, ir gidas juos vedžioja po visą pastatą. To- 
kios ekskursijos būna nepaprastai įdomios! O dvare, apie 
kurį mes su jumis kalbėjome, yra kavinė, suvenyrų parduo- 
tuvė ir... 

— Tai ką, Belvudas paskelbtas “visiems atviru", taip? — 
nutraukė ją kažkodėl staiga atsistojęs Nikolas. 

Ji pažiūrėjo į savo užrašus. 

— Tikrai, Belvudas, — atsakė. — Tai į pietus nuo Bato. 

Nikolas, tarsi kažką mintinai paskaičiavęs, tarė: 

— Na, jeigu arkliai bus žvitrūs, Batą galėsime pasiek- 
ti per septynias valandas! 

— Padoriu anglišku traukiniu mes ten nuvažiuosim per 
porą valandų! — atšovė Daglė. — O jūs norėtumėte dar 
kartelį pasižiūrėti į savo pilį, taip? 

— Tai yra jūs norite žinoti, ar aš norėsiu Žiūrėti į savo 
buvusią pilį, parduotą kažkokiai kompanijai, kurioje da- 
bar, matyt, slankioja visokie aptinusiais snukiais amati- 
ninkai, taip? 

— Ką gi, — nusišypsojo Daglė, — jeigu, žinoma, jūs 
viską suprantate taip, tai... 

— Taip, traukiniu. Iki Belvudo? 

— Žinoma, galėsim, — atsakė Daglė, pažvelgusi į 
savo laikroduką. — Galima išvažiuoti tuojau pat. Popiet 
arbatą jau gersime Belvude, o iki tol spėsim viską apžiū- 
rėti. Tiktai štai jeigu jūs neketinate matyti tų visų amati- 
ninkų su... 

— Su aptinusiais snukiais, — šypsodamasis pasufle- 
ravo dabar jis. 

— Taip, būtent, — tarė ji. — O be to, jie dar “šlaisty- 
sis po pilį" — ko, tiesą sakant, tada važiuoti?! 

— Yra šansas, tiesa, labai mažas, kad galbūt man pa- 
vyks ten juos užvesti ant tų garsiųjų “paslėptų turtų“, — 
atsakė Nikolas. — Reikalas toks: kai mano žemes konfis- 
kavo ta jūsų... — čia jis pašaipiai pažvelgė į Daglę, — na, 
karalienė skaistuolė... — sunkiai iškošė, leisdamas Daglei 
suprasti, koks absurdiškas jam atrodo toks titulas. — Tai 
štai, aš nežinau, ar tada mano šeimai leista išsivežti iš dva- 
ro jai priklausiusį turtą, ar ne. Galbūt koks nors šansas 
mums vis dėlto yra!.. 

Jau pats pasiūlymas: praleisti dieną ieškant paslėptų 
brangenybių — Daglę smarkiai sujaudino. 

— Ko gi mes tada laukiam?! — sušuko ji. 

Daglei Anglijoje dar labai patiko geležinkeliai. Vos ne 
kiekviename kaime buvo stotis. O traukiniai, skirtingai nuo 
amerikietiškų — švarūs, vagonų sienos ir sėdynės neišter- 
liotos įvairiausia "tapyba", ir viskas buvo labai tvarkinga. 

Jiems reikalingas traukinys turėjo tuojau išvažiuoti, 
ir Daglė jau spėjo nupirkti bilietus, bet tai nebuvo lai- 
mingas atsitiktinumas: traukiniai čia važinėjo nuostabiai 
dažnai! 

Jie užėmė savo vietas, traukinys įsibėgėjo, ir Nikolui, 
apstulbusiam nuo tokio greičio, tiesiog akys ant kaktos iš- 
šoko. Beje, kaip tikras anglas po kelių nervinio susijaudi- 
nimo minučių jis nurimo ir pradėjo vaikščioti po vagoną, 

apžiūrinėdamas aukštai ant sienų priklijuotus reklaminius 
prospektus. Į vieną iš jų, aprašantį “Kolgeito" privalumus, 
jis atkreipė Daglės dėmesį, nes pažino piešinyje dantų pa- 
stą, kurią ji jiems nupirko. “Gal ne taip jau ir sunku bus 
išmokyti jį skaityti!" — pagalvojo Daglė. 

Bristolyje jie persėdo į kitą traukinį, vykstantį į Batą. 
Nikolą šokiravo kažkur skubančių žmonių minios, bet de- 
koratyvinės špižinės Viktorijos stiliaus grotelės stotyje jį 
sužavėjo. Kolei važiavo įki Bato, Daglė garsiai skaitė kai 
kurias ištraukas iš anksčiau nusipirkto storiausio žinyno 
turistams, keliaujantiems po Pietų Angliją, kur kaip tik ir 
buvo Nikolo valdos, dabar jau virtusios griuvėsiais. Tačiau 
greitai pastebėjusi, kad jam nuobodu, liovėsi skaičiusi. 

Žvelgdamas pro platų vagono langą, Nikolas kas mi- 
nutę sušukdavo: 

“O šis namas priklauso Viljamui!" Arba: “Aure ten gy- 
vena Robinas!" — ir kiekvieną kartą tai būdavo kokia nors 
solidžios išvaizdos vila, kurių yra Anglijos kaimuose tiek 
daug kaip karvių ir avių. 

Batas, iš tikrųjų puikusis, nuostabusis Batas, Nikolui 
pasirodė tikras stebuklas. Daglės nuomone, miestelį reikia 
laikyti “senovišku", nes didesnė dauguma architektūrinių 
jo pastatų jame buvo priskiriami aštuonioliktam amžiui, bet 
Nikolas juos laikė itin šiuolaikiškais. “Tikriausiai Niujor- 
kas arba Dalasas su savo plieno ir betono dangoraižiais ap- 
skritai jam pasirodytų ateivių iš kitų planetų statiniais", — 
pagalvojo Daglė. Ir čia pat save pataisė: ne, reikėtų išsi- 
reikšti tiksliau! Jis tiesiog apsimestų, kad jie daro jam įspū- 
dį, ir imtų atitinkamai elgtis! 

Priešpiečių jie nuėjo į amerikietiško stiliaus kavinę. 
Ten maitino vien tiktai sumuštiniais. Daglė jiems užsakė 
po porą braškinių sviestainių, po porciją bulvių salotų ir 
šaltos arbatos su ledais. Viskas, Nikolo nuomone, buvo ska- 
nu, tačiau pernelyg mažai. Daglei vis dėlto pavyko jį iš- 
tempti iš kavinės anksčiau, negu jis būtų suspėjęs pareika- 
lauti, pavyzdžiui, paduoti jam šerno galvą arba dar ką nors 
panašaus. 

Nikolą Batas taip užbūrė, jog Daglei buvo gaila jį su 
taksi išvežti iš pamiltojo miesto. Tačiau kelionė automobi- 
liu Nikolo dėmesį nuo Bato miesto pastatų atitraukė. Rei- 
kia pasakyti, kad Anglijos taksistų elgesys labai skiriasi 
nuo jų amerikietiškųjų kolegų: pavyzdžiui, keleivis, per- 
nelyg ilgai besiropščiantis į automobilį, čia nekoliojamas. 
O Nikolas, prieš sėsdamas į taksi, pirmiausia gerai apžiū- 
rėjo dureles ir jų spyną, triskart atidarydamas ir garsiai už- 
trenkdamas mašinos duris. Pagaliau atsidūręs salone ir iš- 
studijavęs viską, kas yra ant užpakalinės sėdynės, jis pa- 
linko priekin ir ėmė stebėti, kaip vairuotojas valdo vairą ir 
bėgių perjungimo svertą. 

Atvykus į Belvudą, paaiškėjo, kad eilinė ekskursija į 
pilį jau išėjo, todėl jie turėjo laiko pavaikščioti po parką. 
Daglei jis atrodė neįprastai gražus, bet Nikolas, panieki- 
namai išsiviepęs, beveik nesidairė į šalis. Jiems apeinant 
aplink didelį chaotišką pastatą, jis aiškino Daglei, kas bu- 
vo pastatyta ir kas pakeista. Jo nuomone, visi priestatai ar- 
chitektūriniu atžvilgiu tiesiog siaubingi — ir paskubėjo 
jai tai paaiškinti nedviprasmiškai bei griežtai. 

— Tai ką, lobis užkastas kur nors parke, taip?— pa- 
klausė Daglė. 

— Manote, aš niokočiau nuosavą parką, pakasdamas 
po medžių šaknimis auksą? — pasibaisėjo jis. 

— Bet jeigu tuo metu nebuvo bankų, kurgi jūs laikėte 
pinigus? Tai yra aš noriu pasakyti: kurgi tada liaudis sau- 
gojo savo santaupas? 

Bet Nikolas paprasčiausiai nesuprato, ką Daglė turi 
galvoje, ir ji pakeitė temą. Atrodo, parkas jį kažkodėl su- 
erzino, ir Daglė patraukė į suvenyrų krautuvėlę. Ten kurį 
laiką jis, atrodė, buvo visai patenkintas ir net truputį pa- 
žaidė su tušinukais ir plastikinėmis monetų taupyklėmis, 
po to staiga pradėjo garsiai kvatoti, išvydęs kišeninį Ži- 
bintuvėlį, ant kurio pavaizduota Belvudo pilis. O pašto at- 
virukai jam kažkodėl nepatiko, ir Daglei beliko tiktai spė- 
lioti, kuo gi jie jį erzino. 

Apžvelgęs kelioninių krepšių krūvą, ant kurių kiek- 
vieno priekyje buvo pritvirtintos šilkografijos būdu paga- 
mintos Belvudo nuotraukos, Nikolas ištarė: — Jums reikia 
vieną įsigyti. — Paskui, pasilenkęs prie jos, šypsodamasis 
pridūrė: — Tai lobiui! 

Daglė nusipirko krepšį, žibintuvėlį ir norėjo dar pa- 
sirausti atvirukuose, bet Nikolas neleido. Kiekvieną kar- 
tą, atsidūrus prie atvirukų, išdėliotų ant priekystalio, jis 
savo tvirtais pirštais suspausdavo jos ranką ir vesdavosi 
šalin. 

Paskelbė eilinės ekskursijos pradžią, ir Nikolas su 
Dagle, nusipirkę bilietus, kartu su turistų minia patraukė 
apžiūrėti pilies. Vidaus pastatų įrengimas Daglei priminė 
Elžbietos Pirmosios laikų pjesės dekoracijas. Sienos išpuoš- 
tos tamsaus ąžuolo paneliais, visur karaliaus Jokūbo epo- 
chos krėslai, raižytos spintelės, o ant sienų iškabinėti įvai- 
riausi ginklai. 

— Reikia manyti, čia viskas labiau panašu į tai, prie 
ko jūs pripratęs? — pakuždėjo Daglė Nikolui. 

Tačiau šis tik apmaudžiai patempė viršutinę lūpą ir 
su pasišlykštėjimo grimasa gražiame veide taip pat pakuž- 
domis atsakė: 

— Tai visai ne mano namai, ir siaubingai nemalonu, 
kad juos pavertė tokiais. 

Pačiai Daglei atrodė, kad čia labai gražu, bet garsiai 
pasidalyti savo mintimis ji nespėjo, nes ekskursijos vado- 
vė pradėjo pasakoti. Iš savo asmeninės patirties Daglė ži- 
nojo, kad Anglijos ekskursijų vadovai puikiai parengti ir 
iki panagių susipažinę su savo objektų istorija. Dama eks- 
kursijos vadovė pradėjo nuo pastato, kuris kaip pilis buvo 
pradėtas statyti tūkstantis trys šimtai antraisiais metais. 

Nikolas jos ramiai klausėsi iki tol, kolei ji priėjo Hen- 
riko Aštuntojo epochą. 

— Viduramžiais, — aiškino gidė, — moterys buvo vi- 
siškai priklausomos nuo vyrų ir jas išnaudodavo taip, kaip 
vyrams tiktai patiko. O pačios moterys neturėjo jokios val- 
džios. 

Paniekinamai prunkštelėjęs, Nikolas garsiai tarė: 

— Mano tėvas kartą motinai pasakė, kad ji — jo nuo- 
savybė, bet tai buvo tik vieną kartą. 

Daglė jam sušnypštė, neketindama užsitraukti nema- 
lonumų. 

Lankytojai perėjo į kitą salę — tokią blausią, jog prie- 
blanda joje tiesiog slėgė. 

— Viduramžių epochoje, — paaiškino ekskursijos va- 
dovė, — žvakės buvo labai brangios, todėl teko vos ne vi- 
są gyvenimą praleisti tamsoje. 

Nikolas, aiškiai ketindamas kažką atkirsti, jau buvo 
beišsižiojąs, tačiau Daglė, dūrusi jam alkūne į šoną, su- 
šnypštė: 

— Na, kurgi jis, jūsų lobis? 

— Man norisi pasiklausyti, ką jūsų epochos Žmonės 
galvoja apie mano laikus, — atsiliepė jis. — Ir iš kur jūs 
visa tai ištraukėte, neva ten pas mus apskritai nebuvo nie- 
ko džiaugsminga? 

— Na, kiek aš galiu suprasti, siaučiant jūsų marui ir 
raupsams, ir dar prisimenant tai, jog buvote priversti eiti 
pas barzdaskutį, kad ištrauktų dantį, jums, matyt, linksmin- 
tis nebuvo jokių galimybių?! — atsakė Daglė. 

— Tačiau mes neblogai išnaudojome visą kitą laiką, — 
atkirto Nikolas. Jų grupė tuo tarpu pamažu slinko į kitą sa- 
lę. Nikolas, palaukęs kolei išeis paskutinis ekskursantas, 
pravėrė už medinio panelio paslėptas dureles. Tačiau te- 
reikėjo jam prie jų tik prisiliesti, kai pasigirdo skambutis. 
Daglė iš visų jėgų užtrenkė dureles ir atsiprašomai nusi- 
šypsojo pasirodžiusiai damai ekskursijos vadovei. Atsaky- 
dama į jos drovią šypseną, toji ją apdovanojo tokiu žvilgs- 
niu, jog Daglė pasijuto tarsi kokia vėjavaikė paauglė, ku- 
rią užklupo virtuvėje tuo momentu, kai ji kišo pirštus į uo- 
gienės puodą. 

— Elkitės padoriau! — sukuždėjo Daglė. — Bet, ži- 
noma, jeigu jūs nusiteikęs išeiti, aš pasiruošusi! 

Tačiau Nikolas visai neketino išeiti. Kartu su kitais 
ekskursantais jis ėjo paskui vadovę toliau per kambarių 

amfiladą, tolydžio paniekinamai prunkštelėdamas sau po 
nosimi, bet daugiau netarė nė žodžio. 

— O dabar, — pranešė truputį šyptelėjusi vadovė, 
ir klausytojai tuoj suvokė, kad dabar bus kas nors ko- 
miška, — mums teks apžiūrėti mūsų lankytojų mėgsta- 
miausią kambarį! 

Nikolas, būdamas aukšto ūgio, žvilgtelėjo į kambarį 
pirmiau, negu tai spėjo padaryti Daglė. 

— Na, viskas, dabar eikit iš čia! — sukomandavo jis 
taip ryžtingai, kad Daglei tuojau pat kilo didžiausias noras 
būtinai apžiūrėti kambarį. 

Ekskursijos vadovė tuo metu tęsė: 

— Prieš jus — asmeniniai kambariai lordo Nikolo Ste- 
fordo, kuris — kaip čia išsireiškus subtiliau? — kalbant 
šiuolaikine kalba, buvo žinomas kaip tvarkingas palaidū- 
nas. Kaip jūs patys galite įsitikinti, jis buvo gana gražus 
vyras. 

Išgirdusi šiuos žodžius, Daglė ėmė skverbtis pro būrį 
priekin. Ant sienos virš židinio kabėjo lordo Nikolo Ste- 
fordo — jos Nikolo — portretas! Ūsai, barzdelė, drabu- 
žiai — viskas lygiai tokie patys, kaip ir pirmą jų susitiki- 
mo dieną: ir portrete jis atrodė nė kiek ne blogiau negu 
dabar. 

“Bet ne, žinoma: jis negali būti šis vyras!" — pagal- 
vojo Daglė, nors dabar jai kilo prielaida, jog dabartinis Ni- 
kolas, visiškai galimas daiktas, yra vienas iš portrete nuta- 
pyto lordo palikuonių! 

Dama gidė tuo tarpu šypsodamasi, — nes jai, matyt, 
atrodė, kad jos istorija visiems ekskursantams turi pasiro- 
dyti neįprastai pikantiška, — ėmė pasakoti apie Nikolo mei- 
lės nuotykius. 

— Kaip tvirtina istorikai, — kalbėjo ji, — nė viena tų 
laikų moteris nepajėgė atsispirti jo kerams, jeigu tiktai jis 
parodydavo jai savo palankų dėmesį. O jo priešai buvo 
absoliučiai įsitikinę, kad, jeigu jis būtų sumanęs atsidurti 
rūmuose, tikriausiai būtų sugundęs jaunąją ir nuostabiąją 
karalienę Elžbietą! 

Daglė pajuto, kad Nikolo nagai tiesiog sminga jai į 
delną. 

— Aš tuojau nuvesiu jus prie lobio! — sukuždėjo jis. 

Tačiau Daglė, prispaudusi prie lūpų pirštą, davė žen- 
*lą jam laikinai užsičiaupti. 

— Tūkstantis penki šimtai šešiasdešimtaisiais metais, — 
tęsė tuo tarpu ekskursijos vadovė, — kilo pasibaisėtinas skan- 
dalas, susijęs su ledi Arabela Sidni. — Čia pasakotoja pa- 
darė reikšmingą pauzę, ir Nikolas, ja pasinaudojęs, išraiš- 
kingai sukuždėjo Daglei į ausį: 

— Aš noriu iš čia kuo greičiausiai išeiti! 

Daglė abejingai numojo į jį ranka. O ekskursijos va- 
dovė tęsė: 

— Kaip tvirtino amžininkai, ketvirtojo ledi Arabelos 
Sidni kūdikio tėvas buvo būtent lordas Nikolas, buvęs ke- 
liais metais už ją jaunesnis. Ir dar, kalbama, neva... — čia 
damos tonas perėjo į sąmokslininkišką šnabždesį, — neva 
šį kūdikį ledi Sindi pradėjo tiesiog va ant šio stalo! 

Pasigirdo sutartinis atodūsis, ir visų lankytojų žvilgs- 
niai nukrypo į ąžuolinį stalą prie sienos, pastatytą ant “ožių" 

— Ir dar daugiau, — tęsė dama, — lordas Nikolas... 

Bet po šių jos žodžių salėje už ekskursantų nugarų 
praplyšo skambutis. Jis buvo neapsakomai čaižus, po to nu- 
tilo, pasigirdo vėl ir vėl nutrūko, todėl ekskursijos vadovė 
negalėjo tęsti publikai savo pasakojimo. 

— Ei, malonėkite jūs ten! — rūsčiai šūktelėjo dama 
gidė, bet skambutis su protrūkiais vis plyšojo. 

Daglei nereikėjo nė žiūrėti, kas ten vis atidaro ir už- 
daro prie signalizacijos prijungtas dureles, kaip ir nereikė- 
jo pastangų sužinoti, kodėl būtent jis visa tai daro. Ji dabar 
ėmė skverbtis pro judančių ekskursantų minią atgaline 
kryptimi. 

— Aš priversta paprašyti jūsų išsinešdinti! — piktai 
pareiškė dama. — Atgal galite grįžti tuo pačiu keliu, ku- 
riuo mes čionai atėjome! 

Čiupusi Nikolą už rankos, Daglė nutempė jį nuo čirš- 
kiančių durelių ir nuvedė per kitus kambarius prie išėjimo. 

— Kokias nesąmones jūs saugote atmintyje ir sklei- 
džiate praslinkus keliems amžiams?! — rūsčiai sušuko jis. 

Smalsiai jį nužvelgusi, Daglė paklausė: 

— Vadinasi, visa tai tiesa, taip? Na, dėl ledi Sidni? Ir 
dėl to stalo?! 

— Suraukęs antakius, jis piktai atsakė: 

— Ne, ponia! Žinoma, nieko panašaus ant to stalo nie- 
kada neįvyko! — Ir, nusisukęs į ją nugara, jis patraukė to- 
liau, o Daglė stovėjo, šypsodamasi žvelgė jam įkandin ir 
kažkodėl jautė tam tikrą palengvėjimą. 

— Tikrąjį stalą aš atidaviau Arabelai! — metė per petį 
Nikolas. 

Daglei net užėmė kvapą, ji negalėjo pasijudinti iš vie- 
tos ir tiktai žiūrėjo, kaip jis išeina, bet po to nuskubėjo pas- 
kui jį. 

— Tikriausiai jūs vis dėlto tai padarėte... — buvo be- 
pradedanti ji, bet jis sustojo ir, atsisukęs į ją, išmatavo pa- 
niekinamu žvilgsniu. Kartais jis galėdavo pažvelgti taip, 
jog ji iš tiesų buvo pasiruošusi patikėti, jog Nikolas — tik- 
ras grafas! 

— Dabar patikrinsim, ar išdrįso tie menkystos ką nors 
pakeisti mano kabinete, — sušuko jis, vėl nusigręždamas 
nuo jos. 

Daglė turėjo kone bėgti paskui jį — taip greitai jo 
ilgos kojos matavo salių plotą. 

— Ne, tenai eiti negalima! — sušuko ji, kai jis palietė 
ranka duris, ant kurių buvo užtrašas “Įeiti negalima" 

Tačiau Nikolas nekreipė į jos įspėjimą dėmesio, ir Dag- 
lė apmirė vietoje laukdama, kad dabar vėl pasigirs signali- 
zacijos skambutis. Bet jis nepasigirdo, ir ji nusprendė su- 
rizikuoti ir patraukė paskui Nikolą, laukdama, beje, kad 
dabar jie abu įsiverš į kokį nors darbo kambarį, kur prie 
rašomųjų mašinėlių sėdi daugybė mašininkių. 

Bet mašininkių viduje nebuvo, o ir apskritai kamba- 
ryje nieko nebuvo. Palei sienas rikiavosi viena ant kitos 
sukrautos dėžės, ir, sprendžiant iš užrašų, jose buvo popie- 

rinės servetėlės ir visi kavos gėrimo reikmenys. Iš už dė- 
Žžių matėsi gražių sieninių panelių kraštai, ir Daglė pagal- 
vojo, jog tiesiog gėda slėpti tokį stebuklą! 

Jie su Nikolu perėjo dar per tris kambarius, ir skirtu- 
mas tarp restauruotos ir kol kas dar neliestos pastato da- 
lies dabar tapo akivaizdus. Lankytojams neskirtuose kam- 
bariuose židiniai sudaužyti, o kažkada buvusios dekoraty- 
vinės lubos sudarkytos pro kiaurą stogą bėgusio vandens. 
Vienoje salėje kažkas iš vėlyvųjų valdytojų, matyt, kara- 
lienės Viktorijos palikuonių, raižytus ąžuolinius panelius 
sumanė apklijuoti tapetais, ir Daglė matė, jog daugelyje 
vietų restauratoriai, matyt, skaudama širdimi juos plėšė nuo 
sienų. 

Pagaliau, perėjęs didelę salę, Nikolas ją įsivedė į pa- 
lyginti mažą kambarėlį, kurio visos lubos išmargintos nu- 
tekėjusio vandens ruožais. Plačios grindų lentos atrodė vi- 
sai supuvusios ir todėl pavojingos. Ji sustojo ant slenks- 
čio, o Nikolas liūdnai apsidairė į šalis. 

— Kažkada čia buvo mano brolio kambariai, ir tiktai 
prieš porą savaičių aš juose buvau, — tyliai ištarė jis ir 
pasimuistė, tarsi nuvydamas nuo savęs slogius prisimini- 
mus. Žengdamas per supuvusias grindų lentas, jis prisiar- 
tino prie sienos panelio ir jį spustelėjo — absoliučiai nie- 
ko neįvyko! 

— Tikriausiai surūdijo spyna, — tarė jis, — o gal kaž- 
kas visiškai užantspaudavo įėjimą! 

Ir, kaip pasirodė Daglei, tarsi apimtas baisaus įniršio, 
jis ėmė abiejų rankų kumščiais iš visų jėgų daužyti panelį. 

Nežinodama, ką daryti, Daglė puolė prie jo ir apkabi- 
nusi ėmė glostyti plaukus. 

— Š-š-ša-a, — kuždėjo ji jam tarsi kūdikiui. 

Jis prigludo prie jos ir apkabino taip stipriai, kad jai 
užėmė kvapą: 

— Norėjau, kad mane prisimintų dėl mano mokytu- 
mo! — tarė jis jai kažkur į kaklą, ir balse buvo girdėti aša- 
ros. — Aš vienuolius pasiunčiau ieškoti ir perrašyti šim- 

tus tomų knygų! Aš pradėjau statyti Tornviką! Ir dar aš!.. 
Dabar viskas baigta! 

— Tyliau, nagi tyliau! — ramino jį Daglė, apkabinda- 
ma per plačius pečius. 

Nikolas pasitraukė nuo jos ir nusisuko, bet Daglė pa- 
stebėjo, kad jis paslapčiom šluostosi ašaras. 

— Ojjie... jie prisimena tiktai tuos akimirksnius su Ara- 
bela ant stalo! — įsižeidęs sušuko jis. 

Jis vėl atsisuko į ją pykčio iškreiptu veidu. 

— Bet jeigu aš būčiau likęs gyventi!.. — tęsė jis. — 
O, jeigu tiktai būčiau likęs gyvas, aš būčiau viską pakei- 
tęs! Aš turiu, privalau išsiaiškinti, ką būtent sužinojo ma- 
no motina, kokie nuopelnai, jos nuomone, nuplautų nuo ma- 
no vardo dėmes ir mane išgelbėtų nuo mirties bausmės! Ir 
aš privalau sugrįžti atgal! 

Daglė pažvelgė jam į veidą ir suprato, jog dabar jis 
kalba tiesą. Ji ir pati jautėsi panašiai, prisiminusi savo šei- 
mą, ir anaiptol nenorėjo, kad prisimintų tik idiotiškus jos 
išsišokimus, neprisimindami gerų darbų — pavyzdžiui, to, 
kad praėjusią vasarą ji savanoriškai pasisiūlė dirbti su ne- 
mokančiais skaityti vaikais. Ji tada po tris dienas per sa- 
vaitę kiurksojo su tais vaikais, kurių daugelis tiek mažai 
patyrę Žmogiškosios šilumos! 

— Mes viską išsiaiškinsim! — švelniai tarė ji. — Jei- 
gu tokių duomenų išliko iki mūsų dienų, juos surasime, o 
gavę informaciją, sugebėsime išsiųsti jus atgal, aš tuo ne- 
abejoju! 

— O ar jūs žinote, kaip tai padaryti? — paklausė jis. 

— Ne, nežinau, bet gali būti, kad viskas pavyks sa- 
vaime, kai tiktai paaiškės, kam būtent jus čionai atsiuntė! 

Jis vis raukė antakius, bet paskui niūri jo veido išraiš- 
ka pasikeitė į šypseną. 

— Tai, vadinasi, dabar jūs daugiau man nesakysite, 
kad meluoju? — paklausė jis. 

— Tikiuosi, kad ne: juk niekas pasaulyje nebūtų suge- 
bėjęs taip tikroviškai suvaidinti, kaip jūs, — atsakė Daglė: 
jai kažkaip nelabai norėjosi apgalvoti ir pasverti kiekvieną 

žodį. Žinoma, vyriškis gyveno šešioliktame amžiuje, bet 
niekaip negalėjo persikelti kelis amžius per laiką — ir vis 
dėlto, vis dėlto... 

— Nagi pažvelkite, — sušuko ji, rodydama į panelį, 
per kurį jis ką tik tvatino kumščiais: sienoje išvydo maž- 
daug per colį prasivėrusias dureles. 

Nikolas truktelėjo dureles ir jos atsivėrė plačiau. 

— Tėvas kažkada papasakojo apie šią slaptavietę ma- 
no broliui, o Kitas likus tiktai savaitei iki savo mirties ją 
parodė man. O aš niekam apie ją nesakiau. 

Daglė išvydo, kaip, įkišęs ranką į atsivėrusį plyšį, jis 
iš už durelių ištraukė kažkokius pageltusius, pažiūrėti tra- 
pius į ruloną susuktus popieriaus lapelius. 

Jo veidu nuslinko baimės šešėlis. 

— Tiktai pagalvok: viso labo praėjo kelios dienos, kai 
aš juos čia paslėpiau! — sušuko. 

Paėmusi iš jo rankų rulonėlį, Daglė atsargiai atlenkė 
kraštelį. Kiekvienas lapas buvo prirašytas pilnas — iš vir- 
šaus Žemyn ir nuo kairiojo krašto iki dešiniojo, be jokių 
laukelių. Įskaityti braižo ji nepajėgė. 

— O jūs tai galite perskaityti? — paklausė ji. 

— Manau, kad galiu, jeigu tai aš pats rašiau! — atsi- 
liepė Nikolas, pažvelgdamas į spintelės vidų. — O štai ir 
jie — jūsų lobiai! — sušuko jis ir įteikė Daglei nedidelę 
baltą, bet jau pageltusią dėžutę, visą išmargintą raižiniais, 
vaizduojančiais Žmones ir gyvūnus. 

— Nejaugi čia dramblio kaulas? — nustebusi paklau- 
sė ji, paimdama dėžutę. Tokių daiktų Daglė, žinoma, matė 
muziejuose, bet niekada dar jų nelaikė rankose. — Kokia 
graži! Tai iš tiesų nuostabus lobis! — sušuko ji. 

— Visai ne, — nusijuokė Nikolas, — lobis tai vidu- 
je. Beje, neskubėkite! — pasakė jis, kai Daglė pabandė 
dėžutę atidaryti. — Esmė ta, kad aš turiu pavalgyti! — 
Tai taręs, jis paėmė dėžutę ir įkišo ją į Daglės jam nu- 
pirktą krepšį. 

— Kaip?! — sušuko Daglė. — Jūs norite, kad aš lauk- 

čiau, kolei jūs pagaliau pasisotinsite, ir tiktai tada pažiū- 
rėčiau į dėžutės vidų? — Ji netikėjo savo ausimis! 

Nikolas nusikvatojo. 

— Kaip malonu matyti, kad moters prigimtis per ke- 
turis šimtmečius nė kiek nepasikeitė! — linksmai tarė jis. 

— Nenueikite taip toli! — išmatavo jį Daglė triuški- 
nančiu žvilgsniu. — Tikiuosi, neužmiršote, kad atgalinis 
jūsų traukinio bilietas pas mane! 

Jo veido išraiška tuojau pasikeitė ir tapo romi. Taip 
pažvelgė į ją iš po blakstienų, kad jos širdis pradėjo dau- 
žytis. Nikolas žengtelėjo prie jos, ir ji nejučia atsitraukė į 
šalį. 

— Na, — paklausė pritildydamas balsą jis, — argi 
jūs negirdėjote, kad nė viena moteris negalėjo man atsi- 
spirti? 

Daglė pasijuto priremta prie sienos, ir jos širdis be- 
viltiškai, kad net sudūzgė ausyse, suplakė, kai jis įdėmiai 
iš viršaus žemyn nukreipė žvilgsnį į ją. Nikolas paėmė ją 
už smakro ir truputį kilstelėjo galvą. Nejaugi jis ketina ma- 
ne pabučiuoti? — pagalvojo Daglė, jausdama ir pyktį, ir 
tuo pat metu geismą. Ji nejučia prisimerkė. 

— Matyt, man teks prasiskinti sau kelią atgal į vieš- 
butį, kaip gundytojui! — jau visai kitu tonu atsiliepė Ni- 
kolas, ir Daglė suvokė, jog jis tiesiog ją erzina. 

Jos akys blykstelėjo, ir ji išdidžiai išsitiesė — tą patį 
akimirksnį, kai jis truputėlį kilstelėjo jos smakrą, maždaug 
taip, kaip tai galėtų padaryti tėvas arba koks nors savimi 
patenkintas privačios firmos bosas, prieš imdamas dulkin- 
ti savo apsiseilėjusią sekretorytę! 

— Beje, moterys dabar visai ne tokios, kokios buvo 
mano laikais! — ištarė jis, užtrenkdamas slaptąsias dure- 
les. Nes dabar amžius šito paties... moteriško... 

— Lygiateisiškumo, — padiktavo Daglė. — Taip, mo- 
terų emancipacijos amžius! — paaiškino ji, galvodama šią 
minutę apie ledi Arabelą ant to paties stalo! 

— Na, žinoma, tokios moters, kaip jūs, mano kerai ne- 
veikia! Ir juk jūs, atrodo, sakėte, kad mylite... 

— Robertą?! Taip, aš jį myliu! — sušuko Daglė. — Ir 
galbūt, kai grįšiu į valstijas, mums dar viskas susitvarkys! 
Arba gavęs mano pranešimą apie apyrankę, jis pas mane 
sugrįš! — išdidžiai tarė Daglė. Taip, ji ketina Roberto ne- 
užmiršti! “Palyginti su šiuo vyru, Robertas atrodo toks pa- 
tikimas", — pagalvojo ji. 

— A, na taip... — sumurmėjo sukdamas prie išėjimo 
Nikolas. 

— Ir ką jūs norite pasakyti savo šituo “na taip“? — 
paklausė ji suirzusi. 

— O nieko, šiaip sau “na taip" — ir viskas! — atsilie- 
pė jis. 

Bet ji, pastojusi jam kelią ant slenksčio, pareikalavo: 

— Jeigu norėjote ką nors pasakyti, tai baikite iki galo! 

— Na, jeigu Robertas ir sugrįš, tai ne dėl moters, ku- 
rią tariamai myli, o dėl to papuošalo, taip? 

— Žinoma, jis grįš tik dėl manęs! — išrėkė Daglė. — 
O apyrankė... Reikalas tiesiog tas, jog toji Glorija mėšlas, 
ji jam primelavo, o Robertas, suprantama, patikėjo! Ir liau- 
kitės į mane žiūrėjęs tokiomis akimis! Robertas — puikus 
žmogus. Bent jau jį prisimins už jo darbus, kuriuos atliko 
ant operacinio stalo, o ne ant... — čia ji nutraukė savo aist- 
ringą monologą, išvydusi Nikolo veido išraišką. 

Jis paprasčiausiai ją pastūmė nuo kelio ir nuėjo toliau. 

— Nikolai, atleiskite man! — sušuko, pasileisdama 
paskui jį bėgte. — Aš anaiptol to nenorėjau sakyti! Tie- 
siog supykusi, štai ir viskas! Ir ne jūs dėl to kaltas, kad 
apie jus kalba dėl tos Arabelos, — čia mūsų kaltė! Taip! 
Pernelyg išplitusi televizija! Ir pernelyg daug “National En- 
guirer" rūšies Žurnalų. Ir per daug sensacijų vaikymosi! Oi, 
nagi palaukite, Kolinai, na, prašau, palaukite! — Ji susto- 
jo ir tarsi sustingo vietoje: nejaugi ir jisai ją paliks ir nu- 
eis?! 

Ji taip ir stovėjo, nuleidusi galvą, ir ne iš karto išgir- 
do, kad jis grįžo. Draugiškai apkabinęs ją per pečius, pa- 
klausė: 

— Sakyk, ar čia jie ledus parduoda? 

Jo klausimas Daglę prajuokino, ir jis vėl kilstelėjo už 
smakro jos galvutę ir nušluostė nuo skruosto ašarėlę. 

— Tai negi jums vėl nuo svogūno akis peršti, taip? 

Daglė tegalėjo tiktai papurtyti galvą, būgštaudama, kad 
ją išduos balsas. 

— Tada einam! — tarė jis. — Ir jeigu tiktai nešlubuo- 
ja mano atmintis, ten, dėžutėje, turi būti mano didžiojo pirš- 
to dydžio perlas! 

— Tai teisybė? — paklausė ji. — O kas joje dar yra? — 
Ji buvo visiškai nuoširdžiai tą dėžutę užmiršusi. 

— Ne, iš pradžių gersim arbatą, — atsakė jis. — Ar- 
batą su bandelėmis! Ir dar užsisakysim ledų! O po to aš 
jums parodysiu, kas yra dėžutėje! 

Jie išėjo iš nerestauruotos pilies dalies, praėjo pro eks- 
kursantų grupę ir išdrožė pro vartelius su užrašu “Įėjimas", 
o tai stoviniuojantiems prie jų ekskursijų vadovams, žino- 
ma, nelabai patiko! 

Kavinėje Nikolas pats ėmėsi visų rūpesčių. Daglė at- 
sisėdo už staliuko ir laukė, kolei jis baigs pokalbį su šei- 
mininke, stovinčia už prekystalio. Nikolas, matyt, kažko 
reikalavo, o moteris atsakydama neigiamai purtė galvą, bet 
Daglei augo įtarimas, kad vis dėlto Nikolas gaus viską, 
ko pageidauja! 

Po kelių minučių jis grįžo prie staliuko ir jai pasiūlė 
kažkur su juo eiti. Išėję iš kavinės, nulipo akmeniniais laip- 
tais į parką, perėjo per jį ir pagaliau sustojo prieblandoje 
po ryškiai raudonais kaip uogos vaisiais aplipusiu kukme- 
džiu. Atsisukusi Daglė išvydo, kad paskui juos eina ta pati 
moteris iš kavinės ir vyras, o jų rankose du didžiuliai pa- 
dėklai, apkrauti arbatiniais, arbatos gėrimo reikmenimis, 
taip pat lėkštelėmis su įvairiausiais saldumynais ir mažu- 
čiais, be plutelių sumuštiniais. Tačiau Nikolo mėgstamų 
bandelių ant padėklo nebuvo. 

Nekreipdamas į šią porą dėmesio, Nikolas tiktai lau- 
kė, kada jie paklos ant žemės patiesalą ir sustatys viską 
arbatos gėrimui. 

— Čia buvo mano pagrindinis parkas, — tarė jis, pa- 
lydėdamas savo žodžius rankos mostu, ir jo balsas buvo 
tylus ir liūdnas. — Čia taip pat buvo ir vienas kapas, — 
pridūrė jis. 

Kavinės tarnautojai nuėjo, ir Nikolas, padavęs Daglei 
ranką, padėjo jai atsisėsti ant patiesalo. Ji įpylė jam puo- 
duką arbatos, truputį šliūkštelėjo pieno, ir, perduodama 
lėkštę su daugybe visokių užkandžių, paklausė: 

— Na ką, dabar jau galima?! 

— Dabar — galima!-— šypsodamasis atsakė jis. 

Pasiraususi krepšyje, Daglė ištraukė iš jo senovinio 
darbo, iš pirmo žvilgsnio trapią dramblio kaulo dėžutę ir, 
sulaikiusi kvapą, atidarė dangtelį. 

Pačiame dėžutės viršuje gulėjo du nepaprasto grožio 
žiedai — vienas su smaragdu, o kitas su rubinu. Akmenys 
buvo įtvirtinti į puošnų auksinį drakonais ir gyvatėmis iš- 
puoštą ornamentą. Vis šypsodamasis Nikolas užsimovė žie- 
dus — jie ant jo pirštų atrodė nuostabiai! 

Dėžutės dugne gulėjo dar kažkas, įvyniotas į seną ir 
jau sutriušusį aksomą. Atsargiai išėmusi Daglė neskubėda- 
ma jį išvyniojo. 

Ant jos delno gulėjo ovalo formos sagė su auksinė- 
mis figūrėlėmis, vaizduojančiomis... Ji klausiamai pažvel- 
gė į Nikolą: 

— O kąjjie čia taip veikia? 

— O, čia — šventosios Barboros kankinimas, — pa- 
aiškino jis tokiu tonu, tarsi ji būtų visiška kvailutė. 

Daglė tuo momentu ir pati jau suprato, jog ant sagės 
pavaizduota kažkas panašaus, nes ten, atrodo, auksinis vy- 
ras ketino nupjauti galvą tokiai pat auksinei moteriai! Fi- 
gūrėlęs supo emalyje pavaizduotas abstraktus piešinėlis, iš 
kraštų dekoruotas mažučiais perlais ir briliantais. Nuo apa- 
tinio sagės krašto nukarusi grandinėlė. Prie jos pritvirtin- 
tas iš tiesų vyro piršto dydžio perlas! Jo paviršius visas 
sutrūkinėjęs, net, galima sakyti, aptrupėjęs, bet jo švytėji- 
mo negalėjo įveikti net ilgi praslinkę amžiai! 

— Koks stebuklas! — sušnabždėjo Daglė. 

— Jis jūsų! — atsiliepė Nikolas. 

Šilta banga nusirito per Daglę — taip ji norėjo turėti 
sagę. Pirštai patys nejučia susigniaužė ties brangenybe, bet 
ji vis dėlto pareiškė: 

— Ne, aš negaliu! 

— Nejaugi, — nusijuokė Nikolas, — įprastinis mote- 
rų Maivymasis! Imkite, jūs galite ją pasilikti! 

— Ne ne, aš negaliu: ji pernelyg brangi! — užprotes- 
tavo Daglė. — Tokiems brangiems papuošalams vieta tik- 
tai muziejuje! Ji privalo... 

Paėmęs iš jos delno sagę, Nikolas ją įsegė į Daglės 
palaidinukę, truputį Žemiau apykaklės. 

Išsiėmusi iš rankinuko kosmetinių priemonių futlia- 
riuką ir išsitraukusi iš ten veidrodėlį, Daglė apžvelgė save 
su sage, tuo pačiu metė žvilgsnį ir į savo veidą. 

— Man reikia nueiti į damų kambarį, — pareiškė ji 
ir pašoko nuo užtiesalo. Nikolas tuo metu garsiai nusi- 
kvatojo. 

Atsidūrusi viena moterų tualete, Daglė ilgai gėrėjosi 
sage, liovėsi tiktai tada, kai ten kažkas įėjo. Prieš grįžda- 
ma pas Nikolą, ji šoktelėjo į suvenyrų parduotuvėlę ir vis 
dėlto dirstelėjo į atvirukus. Prireikė tik vienos minutės pa- 
matyti tai, ko Nikolas taip nenorėjo jai leisti apžiūrėti: pa- 
čioje pluoštelio apačioje buvo atvirukų, vaizduojančių tą 
pačią liūdnai pagarsėjusią ledi Arabelą! Vieną jų Daglė nu- 
sipirko. 

Sumokėjusi ji kasininkės paklausė, ar neparduodamos 
kokios nors knygos apie Nikolą Stefordą. 

Nuolankiai nusišypsojusi toji atsakė: 

— Visos jaunos ledi juo domisi. Paprastai mes par- 
duodame su jo portretu atvirukus, tačiau dabar jie jau bai- 
gėsi. 

— O ar nėra apie jį kokių nors knygų? Galbūt apie 
kokius nors jo nuveiktus darbus... na... ne tiktai apie mo- 
teris? 

— Nemanau, kad jis būtų suspėjęs ką nors svarbaus 
padaryti, nebent tiek, jog surinko kariuomenę, organizuo- 

damas prieš karalienę maištą, ir už tai buvo nubaustas mir- 
ties bausme! Jeigu nebūtų spėjęs numirti, jam tikrai būtų 
nukirtę galvą! Šis jaunuolis, mieloji, buvo tikras niekšas! 

Pasiėmusi nusipirktą atviruką, Daglė buvo beeinanti 
prie durų, po to atsisuko ir paklausė: 

— O kas atsitiko po jo mirties lordo Nikolo motinai? 

— Ledi Margaret? — nušvitusi šypsena, pakartojo 
klausimą kasininkė. — Taip, tikrai buvo tokia ledi! Nagi 
leiskite prisiminti! Atrodo, ji vėl ištekėjo. Kaipgi vadino 
jos naująjį vyrą? Ak, taip, prisiminiau! Hearvudas. Lordas 
Ričardas Hearvudas. 

— O jūs kartais nežinote, ar ji nepaliko kokių nors 
memuarų? 

— Oi, ne, mieloji! Apie tai neturiu nė mažiausio su- 
pratimo! 

— Visi su Stefordų šeima susiję dokumentai saugomi 
Gošok Hole, — netikėtai pasigirdo iš už durų kažkieno bal- 
sas. Tai buvo ta pati ekskursijos vadovė, kuriai jie su Ni- 
kolu taip šiurkščiai sutrukdė paaiškinti ekskursantams! 

— O kur tas Gošok Holas? — paklausė jausdama prieš 
ją šiokią tokią gėdą Daglė. 

— Tai netoli nuo Tornviko kaimelio, — atsakė dama. 

— Tornvikas? — sušuko Daglė ir vos nesustaugė iš 
džiaugsmo, bet laiku susigriebė. Iš visos širdies padėkoju- 
si moteriai, ji iššoko iš parduotuvės ir nulėkė per parką pas 
sėdintį ant patiesalo Nikolą, — jis gurkšnojo arbatą ir bai- 
gė paskutinius sviestainius. 

— Jūsų motina ištekėjo už Ričardo — kaip ten jis? 
Taip už Hearvudo, — dusdama išrėkė ji. O visi dokumen- 
tai tame, na kaip jį?... — Ji niekaip negalėjo prisiminti 
pavadinimo! 

— Gošok Hole? — pasufleravo jis. 

— Taip taip, būtent ten! Tai šalia Tornviko! 

— Nusisukęs nuo jos, jis pakartojo klausimą: 

— Nejaugi mano motina ištekėjo už Hearvudo?! 

Žvelgdama jam įkandin, Daglė galvojo: apie ką jis 
dabar mąsto? Jeigu jis buvo apkaltintas išdavyste ir mirė, 

tai galbūt jo motina, atsidūrusi skurde, tiesiog buvo pri- 
versta ištekėti už kokio nors despoto, sugebančio sukelti 
tiktai paniekos jausmą? Nejaugi ir iš tiesų jo sena ir todėl 
trapios sveikatos motina buvo priversta šalia kęsti kaž- 
kokį vyriškį, kuris, žinoma, elgėsi su ja kaip su savo nuo- 
savybe?! 

Nikolas sudrebėjo, ir Daglė, padėjusi jam ant peties 
ranką, tarė: 

— Gana, Nikolai! Čai jūs nekaltas! Juk jūs iki to lai- 
ko jau buvote miręs ir jai niekuo negalėjote padėti! 

Ak, na ir ką aš čia dabar paistau? — pagalvojo ji vie- 
na sau. 

Tą minutę Nikolas atsisuko į ją ir ji išvydo, kad jis... 
juokiasi! 

— Ką gi, man derėtų žinoti, kad ji tai jau sugebėjo 
pakilti! — sušuko jis. — Tikriausiai Dikis Hearvudas! — 
pakartojo jis ir pratrūko juoko priepuoliu — bet tokiu, kad 
niekaip negalėjo sustoti! 

— Papasakokite man apie jį! — pareikalavo Daglė. 

— Na, Dikis Hearvudas — taip oriai žengianti plika 
baidyklė... — pradėjo jis. 

Nesuprasdama, ką jis tuo nori pasakyti, Daglė susi- 
raukė. 

— Tiesiog turtingas mulkis, ponia! — paaiškino Ni- 
kolas. — Taip, toks turtingas mulkis! Labai labai turtin- 
gas! Ir, vėl guldamas ant nugaros, jis šypsodamasis ištarė: — 
Ką gi, malonu sužinoti, jog mano motina nebuvo ta, kuri iš- 
siveža savo turtą vienoje vienintelėje skrynelėje! 

Tebesišypsodamas jis įpylė ir padavė Daglei puoduką 
arbatos, o kai ji paėmė, čiupo besimėtantį ant antklodės 
jos atsineštą iš parduotuvės nedidelį voką, ketindamas pa- 
žvelgti vidun. 

— Ne, palaukite... — buvo bepradedanti ji, bet Niko- 
las jau apžiūrinėjo atviruką su ledi Arabelos atvaizdu. 

Po to, įsistebeilijęs tokiu įdėmiu ir viską suprantančiu 
žvilgsniu — jai, tiesą sakant, knietėjo supilti šią arbatą jam 
ant galvos! — pašaipiai paklausė: 

— O ką, jie ir su tuo stalu atvirukų turi parduoti, 
taip? 

— Aš visiškai nesuprantu, ką jūs, tiesą sakant, tuo 
norite pasakyti? — arogantiškai ir nežiūrėdama į jį atsilie- 
pė Daglė. — Šis atvirukas atneš naudą mūsų su jumis tyri- 
nėjimams: galbūt jis padės... — buvo bepradedanti ji ir su- 
mikčiojo, nes niekaip negalėjo sugalvoti, ką būtent galėjo 
padėti išaiškinti atvirukas su atvaizdu tos, kuri tapo netei- 
sėtai gimusio Nikolo kūdikio motina! 

O jisai į jos visus aiškinimus tik pašaipiai prunkštelėjo! 

Po trumpos pertraukėlės jis paklausė: 

— O jeigu mes šiame miestelyje pernakvotume? O 
rytoj rytą aš nusipirkčiau “Armaną ir Reifą" 

Daglė ne iš karto suvokė, ką būtent jis turi omeny, 
bet po to prisiminė jo vartytus amerikietiškus žurnalus. 

— Tikriausiai jūs norite pasakyti: Džordžiją Armani 
ir Ralfą Loreną, taip? Jūs ką nors norėjote iš jų įsigyti, taip? 

— Na, taip, taip! — atsiliepė jis. — Teisingai: jūsų 
laikų stiliaus kostiumus. Aš juk grįžtu į Tornviką ir taip 
pat neketinu būti vienintelės skrynelės paveldėtojas! 

Baigusi valgyti nedidelį sviestainį, Daglė pagalvojo: 
kolei neatsiras Robertas, o kartu su juo ir mano rūbai, man 
taip pat teks nusipirkti kai kurių drabužių. 

Ji pažvelgė į sunėrusį už galvos rankas Nikolą. Tik- 
riausiai rytoj rytą jie patrauks per parduotuves, o visą kitą 
dieną, matyt, praleis Tornvike, bandydami suprasti, kas bū- 
tent jį apšmeižė karalienei! 

“O šią naktį..." — pagalvojo ji, taip, šiąnakt jiems vėl 
teks nakvoti bendrame viešbučio kambaryje. 


6 skyrius 


Daglė sėdėjo ant užpakalinės didelio taksi sėdynės, 
apkrautos bagažo dėžėmis. “Na štai kur aš galų gale nutū- 
piau", — galvojo ji, prisimindama, kaip neseniai sėdėjo 

ant užpakalinės Roberto mašinos sėdynės, apkrauta Glori- 
jos bagažu ir vis bandydama įsitaisyti patogiau. Bet dabar 
greta jos, ištiesęs ilgas kojas, sėdėjo Nikolas. Jo dėmesys 
buvo sukoncentruotas į miniatiūrinį elektroninio baterijo- 
mis maitinamo žaidimų įrenginio, jų šį rytą įsigyto parduo- 
tuvėje, ekraną. 

Atmetusi galvą ant sėdynės atlošo ir sukryžiavusi ko- 
jas, Daglė mintimis pasinėrė į tai, kaip jie su Nikolu pra- 
leido šias kelias paskutines valandas. Vakar vakare, po ar- 
batos Belvude, ji išsikvietė taksi ir paprašė juos nuvežti į 
kokį nors padorų Bato viešbutį. 

Vairuotojas juos nuvežė į labai simpatišką viešbutį, įsi- 
kūrusį aštuonioliktame amžiuje statytame name, ir Daglei 
pavyko užsakyti jiems su Nikolu nakčiai dviejų kambarių 
numerį. Nei jai, nei Nikolui net nė į galvą neatėjo pasitei- 
rauti, ar yra viešbutyje atskirų tuščių numerių. Miegama- 
sis kambarys buvo nuostabus: baldai apmušti geltonu kar- 
tūnu, ant sienų — spalvingi tapetai, ant lovų tokie pat spal- 
vingi užtiesalai. Nikolas palietė delnu tapetus ir prisiekė, 
j0g grįžęs namo būtinąi suras kokį nors dailininką, kuris 
išpaišys jo namo sienas lelijomis bei rožėmis. 

Užbaigę registravimosi formalumus, jie išėjo pasi- 
vaikščioti ir užmesti akį į prabangias Bato parduotuvių vit- 
rinas. Artėjo vakarienės metas, bet čia Daglė netikėtai iš- 
vydo pastatą su užrašu “Amerikietiškas kino teatras" 

— Mes su jumis galėtume nueiti į kiną ir paragauti 
pakepintų dešrelių ir skrudintų kukurūzų, — juokais pa- 
siūlė ji. 

Tačiau Nikolas susidomėjo labai rimtai ir ėmė visko 
klausinėti, todėl tai baigėsi tuo, jog Daglė nupirko į kiną 
bilietus. 

“Likimo ironija, — pagalvojo ji, — amerietišku pava- 
dintame kino teatre rodo europietišką filmą “Kambarys su 
gamtovaizdžiu"! Visa kita, beje, pas juos buvo visiškai 
amerikietiška: ir dešrainiai, ir skrudinti kukurūzai, ir ko- 
kakola, ir stikinės su šokolado bei žemės riešutų aliejaus 

mišiniu, ir “Rizas" taip pat. Prisiminusi Nikolo apetitą, ji 
pripirko visko, ir su gana sunkiais paketais jie sunkiai 
skverbėsi praėjimu į savo vietas. 

Kukurūzai Nikolui patiko, koką kolą jis išgėrė vienu 
mauku, apie dešrainius pasakė, jog “valgyti galima", o pa- 
ragavęs šokolado ir žemės riešutų mišinio, iš džiaugsmo 
vos nesustaugė. Daglė tuo tarpu vis bandė jam įkalti, kas 
per vienas tas kinas ir kokie dideli ekrane bus žmonių at- 
vaizdai, bet Nikolas klausėsi puse ausies, nes dabar jį la- 
biau už viską domino tai, ką kimšo sau į burną. 

Jis buvo susižavėjęs, kai ėmė pamažu blėsti šviesa, o 
pasigirdus muzikos garsams — vos nenusivertė nuo kėdės. 
Ekrane pasirodžius pirmosioms padidintoms žmonių figū- 
roms, jį apėmė siaubas, ir, žvelgdama į jo veido išraišką, 
Daglė vos nepaspringo kukurūzais. 

Per visą filmą jai buvo kur kas įdomiau stebėti Niko- 
lo reakciją, negu žiūrėti į ekraną, — juo labiau, kad šį fil- 
mą jau matė du kartus. 

Kai filmas pasibaigė ir jie patraukė į viešbutį, Nikolo 
klausimams nebuvo galo. Jis taip buvo susižavėjęs techni- 
niu kinematografo veikimo principu, jog, atrodė, sunkiai 
orientavosi, koks buvo siužetas. Be to, nieko negalėjo su- 
prasti dėl personažų kostiumų, jai teko smulkiai aiškinti, 
kad karaliaus Edvardo laikų drabužiai pas juos laikomi “se- 
namadiškais" 

Vėliau, jau viešbutyje, paaiškėjo, kad vieninteliai jų 
tualetiniai reikmenys buvo tie, kuriuos savo rankinuke tu- 
rėjo Daglė, taip pat sudėtieji mažutėje prie viešbučio tua- 
leto sienos pritvirtintoje pintinėlėje, todėl jiems teko paei- 
liui tenkintis jos dantų šepetėliu. Gulti Daglė įsitaisė su 
apatiniais rūbais, todėl išsimaudžiusi duše, ji apsisiautė pir- 
ties rankšluosčiu. Jau norėjo niurktelėti į lovą, bet Nikolas 
paprašė jam paskaityti. Išsiėmusi iš rankinuko Agatos Kristi 
romaną ir atsisėdusi į krėslą prie jo lovos, skaitė, kolei jis 
užmigo. 

Prieš užgesindama šviesą, ji palinko ties juo ir, pa- 

žvelgusi į jo minkštas juodas garbanas, išsidraikiusias ant 
baltų, iki gurgždesio iškrakmolytų paklodžių, netikėtai pa- 
čiai sau pabučiavo jį į kaktą ir sušnabždėjo: 

— Labanakt, mano prince! 

Ir labai sutriko, kai Nikolas atsakydamas suspaudė jos 
pirštus. 

— Aš — viso labo tiktai grafas, — neatmerkdamas 
akių, švelniai tarė jis, — bet vis dėlto priimkite dėkingu- 
mą už paaukštinimą! 

Šypsodamasi ji nuėmė ranką ir nuėjo į savo lovą. Ga- 
na ilgai nemiegojo, įdėmiai klausydamasi jo tylaus alsavi- 
mo ir save klausinėdama, ar jam neprisisapnuos blogi sap- 
nai, kaip tai atsitiko praeitą naktį. Bet jis gulėjo visiškai 
ramiai, ir galų gale ji taip pat užmigo. Nubudusi išvydo, 
jog Nikolas jau atsikėlęs ir yra vonioje. Pirmas pojūtis, kurį 
ji patyrė, buvo nusivylimo jausmas, kad ji pabudo ne jo 
glėbyje, bet tuojau pat save subarė. Juk ji myli Robertą, o 
visai ne šį vyriškį, kuris galbūt kuoktelėjęs — o galbūt ir 
ne! Beje, ar pilno jis proto ar ne, bet, be jokios abejonės, 
priklauso ne jai! Bet kurią minutę gali išnykti kaip dūmas, 
lygiai taip pat greitai, kaip ir pasirodė! 

ia Nikolas išėjo iš vonios — basas, nuoga krūtine, 
apsimovęs tiktai kelnėmis, šluostydamasis rankšluosčiu 
galvą. Būna, žinoma, rytais ir kur kas blogesnių vizijų, ne- 
gu šio plačios krūtinės niekuo neprisidengusio gražaus vy- 
ro paveikslas! Ir, atsirėmusi į pagalvę, Daglė atsiduso. 

Išgirdęs jos atodūsius, Nikolas atsisuko į ją ir piktai 
paklausė: 

— Negi jūs ketinate visą likusią dienos dalį pradryb- 
soti guolyje? Mums dar reikia surasti barzdaskutį, kad nu- 


skustų va šitą! — pareiškė jis, perbraukdamas delnu per 
tamsius smakro šerius. 
— Dabar labai madinga taip vaikščioti! — mėgino 


prieštarauti ji, bet jis nė girdėti nenorėjo apie tai, kad ga- 
lėtų vaikščiotų nesiskutęs. Baigėsi tuo, kad jai teko jam 
pademonstruoti, kaip naudotis skustuvu ir mažyčiu skuti- 
mosi kremo indeliu, kurį, jai pareikalavus, davė viešbučio 

patarnautojas. Tačiau ji nesuspėjo jo įspėti, ir, čiupęs už 
ašmenų pirštais, Nikolas juos persipjovė, po to pasišaipė 
iš Daglės aimanavimų, kuri jaudinosi dėl, jo nuomone, to- 
kių menkučių įdrėskimų. 

Pagaliau apsirengę ir pastiprinę jėgas šauniais angliš- 
kais pusryčiais, jie išvyko į parduotuvę. Daglė jau ėmė pri- 
prasti, kad jai reikia padėti Nikolui susidoroti su pačiais 
elementariausiais dalykais, tačiau kai buvo prieita iki kos- 
tiumų jam pirkimo, paaiškėjo, jog šis vyras puikiai orien- 
tuojasi, ko būtent jam reikia. Jai tiktai beliko stebėtis, kiek 
daug jis sugebėjo išmokti, vakar vakare prabėgom perver- 
tes kelis madų žurnalus. 

Aristokratiška Nikolo prigimtis triumfavo, ir Daglė 
pradėjo viską stebėti tiktai iš tolo. Anglų pardavėjai žai- 
biškai suvokė, kad turi reikalų su aristokratu, todėl jam ir 
iš kairės, ir iš dešinės tik ir čiauškėjo: “ taip, sere" arba 
“ne, sere"! 

Prie Daglės kojų jau buvo suversti keli dideli plastiki- 
niai paketai, pilni marškinių, kelnių, kojinių, diržų ir dar — 
daug prabangių audinių apsiaustų, kepuraičių, šilkinių ita- 
liško stiliaus švarkų, nuostabių odinių striukių, kaklaraiš- 
čių ir net juodos spalvos vakarinių išeiginių kostiumų. Lip- 
dama su visu šiuo šlamštu iš šešto parduotuvės aukšto, Dag- 
lė gana aiškiai leido Nikolui suprasti, jog derėtų iš jos pa- 
imti kai kuriuos ryšulius. Atsakydamas jis ją apdovanojo 
paniekinamu žvilgsniu, atsieit, kaip ji drįstanti. Truputį vė- 
liau, prie išėjimo, veriamai švilptelėjo, ir prieš jį sustojo 
taksi. Bet ir greitai vaikinas mokosi, pagalvojo Daglė. Ni- 
kolas paprašė taksisto pavežioti juos po parduotuves, kur 
jis vis pildė savo garderobą, o Daglė mokėjo už atsirinktus 
rūbus ir juos tampė į taksi. 

Pirmą valandą dienos ji jau kniubinėjo iš nuovargio 
ir buvo besiruošianti jam pasiūlyti vykti kur nors priešpie- 
čių, kai Nikolas kaip prikaustytas sustojo prieš gražią vit- 
riną, demostruojančią didžiulį moteriškų rūbų pasirinkimą. 
Pažvelgęs į vitriną, po to į Daglę, jis vos ne jėga ją įstūmė 
į parduotuvę. Net nuostabu, kaip greitai atgavo energijos 

atsargas! Renkantis moteriškus rūbus, Nikolas parodė ne 
tiktai dosnumą, bet ir skonį. Po valandos ji išėjo iš parduo- 
tuvės, apsirengusi tamsiai žalią sijoną iš suknelinės “ča- 
lis" medžiagos, vilnoniu prie sijono derančios spalvos švar- 
keliu ir šilkine kreminės spalvos palaidinuke. 

Dabar, atrodė, jiems beliko užgriūti tiktai į vieną par- 
duotuvę, o būtent — avalynės. Patogūs šiuolaikiniai rūbai 
Nikolui jau pradėjo patikti, bet šiuolaikinės kietos odinės 
avalynės jis tiesiog negalėjo pakęsti. Iš visko, ką lentyno- 
se pamatė, jam patiko tiktai minkštos odos kambarinės šle- 
petės. Bet ketvirtoje iš eilės avalynės parduotuvėje Daglė 
vis dėlto įkalbėjo jį nusipirkti dvi poras siaubingai brangių 
itališkų batelių. Jis mygo, kad ir ji nusipirktų sau porą pu- 
silgiais auleliais, minkštų, žalios zomšos batelių, visiškai 
atitinkančių jos rūbų spalvą. 

Jiems teko užvažiuoti dar į vieną parduotuvę lagami- 
nų savo pirkiniams. Nikolas norėjo pirkti odinius lagami- 
nus, bet jiems jau buvo likę nedaug pinigų, ir Daglė įkal- 
bėjo pasitenkinti pora žydrų brangių brezentinio audinio, 
su odine apdaila kelioninių krepšių. 

Kai kelionės po parduotuves pagaliau baigėsi, buvo 
jau trečia valanda po pietų, ir visas kavines, kuriose būtų 
galima papietauti, uždarė pertraukai. Tada jie nusipirko 
duonos, sūrio, bandelių su mėsa, butelį vyno ir visa tai su- 
valgė ir išgėrė tiesiog taksi, kolei važiavo į savo “kamba- 
riai nakvynei ir pusryčiai" viešbutį. Be to, valgymas ma- 
šinoje Nikolui pasirodė kažkuo netikėtai naujas. Anksčiau 
Daglė siūlė važiuoti į viešbutį traukiniu, bet, išgirdęs, kad 
bagažą turės tampyti jis pats, Nikolas ją išjuokė, ir jie pa- 
sisamdė taksi. 

Kolei keliavo, Nikolas pirmąkart gerai įsižiūrėjo, kaip 
atrodo angliškas šešių juostų važiavimo greitkelis. Ji ne- 
turėjo supratimo, kaip jis reaguos į didelį greitį, bet greitis 
gąsdino ją pačią: “lėtoje" jų eilėje mašinos lėkė, įveikda- 
mos maždaug septyniasdešimt mylių per valandą, todėl 
Daglė bijojo net pagalvoti apie tai, kas darosi pačioje arti- 
miausioje, juosta atskirtoje važiuojamojoje dalyje. 

Po kurio laiko Nikolas liovėsi spoksoti į sunkvežimius 
ir uždavinėti savo nesibaigiančius klausimus. Atsilošęs ant 
sėdynės, jis ėmė žaisti mažu displėjumi, Daglės nupirktu 
specialiai jam. “Kiek daug jam teks pamatyti ir padaryti! — 
pagalvojo Daglė. — Ir televizorius, ir vaizdo magnetofonai, 
ir “velnio ratas", ir lėktuvai, ir kosminės raketos! O jau 
Amerikoje kiek visko: ten Meinas su savo valtimis ir pasa- 
kiška Pietų pakrantė, kurios realybe tiesiog nepatikėsi, ko- 
lei pats nepamatysi, ir Pietvakariai su kaubojais bei indė- 
nais, ir Kalifornija su... 

Ir, prisiminusi dar Holivudą bei Venecijos lagūną, ji 
negalėjo nenusišypsoti. Taip, ji galėtų su juo keliauti ir į 
Šiaurės Vakarus, į Ramiojo vandenyno pakrantę — pažve- 
joti ten lašišų arba šoktelėti į Koloradą ir paslidinėti slidė- 
mis, ar išvykti į ekskursiją po Teksasą! Ji galėtų... 

Jie jau privažiavo prie savo nediduko, “nakvynė su 
pusryčiais" tipo viešbutėlio, o Daglė vis dar svajojo, ką 
dar jam būtų galima parodyti, kolei pagaliau prisiminė, kad 
Nikolas su ja bus tiktai laikinai. Bet vis dėlto jisai jos, jos 
Riteris Spindinčiais Šarvais, ar ne taip?! Ir be to, jis dar 
gali sugrįžti į tą epochą! 

Nikolas liepė taksistui nuo užpakalinės mašinos sėdy- 
nės iškrauti visus jo gausius paketus ir nunešti prie įėjimo 
į viešbutį. Daglė tuo metu ruošėsi atsiskaityti su vairuoto- 
ju paskutiniais pinigais. Ji kaip tik skaičiavo, kiek duoti 
vairuotojui arbatpinigių, kai iš viršaus, skubiai leisdamasi 
pakopomis, nulipo šeimininkė. 

— Jis čia visą dieną praleido, mis, — pranešė ji. — 
Atvyko dar rytą ir nuo to laiko niekur neišėjo. Jis siaubin- 
gos nuotaikos ir kalbėjo tiesiog košmariškus dalykus! O aš 
juk maniau, kad jūs su misteriu Stefordu susituokusi! 

Daglė vėl skrandyje pajuto pažįstamą maudžiantį jaus- 
mą ir tuojau prisiminė savo “libraksą" — visas praėjusias 
dienas jai nė karto jo neprireikė! 

— Kas gi tas “jis"? — tyliai paklausė šeimininkės. 

— Robertas Vitlis. 

— Jis vienas? 

— Ne, — tarė šeimininkė, — su juo kažkokia jauna 
ledi. 

Linktelėjusi jai, Daglė ėmė kopti laipteliais, skrandy- 
je jausdama vis stipresnį skausmą. Nikolas dar kažką kal- 
bėjo su taksistu, bet, išvydęs Daglės veidą, nutilo. Ji, ne- 
tardama nė žodžio, ramiai atsiskaitė su taksistu, po to nuė- 
jo į holą, kur laukė Robertas su Glorija. 

— Pagaliau! — sušuko Robertas, tereikėjo Daglei at- 
sistoti prieš juos. — Mes čia tavęs laukiame visą dieną. 
Kur ji? 

Ji žinojo, ką jis turi omeny, bet to neparodė. Atrodo, 
jis visai jos neišsiilgęs. 

— Ką būtent tu turi omeny? — paklausė. 

— Apyrankę, kurią jūs pavogėte! — įsikišo į pokalbį 
Glorija. — Taigi būtent todėl jūs ir stūmėte mane ten kapi- 
nėse, kad ją pasičiuptumėte! 

— Nieko tokio aš nedariau! — sušuko Daglė. — Tu 
pati parpuolei ant... 

— Paklausyk, — ištarė Robertas, nutraukdamas ją ir 
apkabindamas per taliją, — mes čionai atvažiavome visai 
ne bartis! Mums su Glorija tavęs labai stigo! — Ir truputį 
vyptelėjęs jis tęsė: — O, kad tu būtum mus pamačiusi! 
Mes vos ne kiekvieną minutę išklysdavome iš kelio! Juk 
nė vienas nemokame orientuotis šių kelių žemėlapiuose, o 
viešbučiuose apskritai nieko nesuprantame! O tu visada taip 
puikiai apgalvodavai mūsų maršrutus ir tvarkaraščius bei 
lengvai nustatydavai, ar viešbutis teikia paslaugas į nu- 
merį, ar ne! 

Daglė kažkodėl nebuvo tikra, jog turėtų žavėtis ar pik- 
tintis tuo, ką dabar išgirdo. Vadinasi, ji jam reikalinga, bet 
tiktai tam, kad spoksotų į kelių žemėlapius ir užsakinėtų 
jiems abiem į numerį ko prireikia. 

Bučiuodamas ją į skruostą, Robertas pridūrė: 

— Aš juk žinau, kad tu nevogei tos apyrankės, tu tie- 
siog laimingo atšitiktinumo dėka ją suradai! 

Glorija buvo kažką besakanti, bet Robertas ją žvilgs- 
niu sustabdė, ir šis jo Žvilgsnis privertė Daglę pasijusti ge- 
riau. Galbūt pagaliau jis ketina pareikalauti iš dukters, kad 
toji jai parodytų nors kokius pagarbos ženklus. O gal? 

— Na, prašau, Lese, — ištarė Robertas, glostydamas 
jos ausytę, — prašau, važiuojam su mumis. Tu net galėsi 
pusę kelio sėdėti priekyje, o kitą pusę kelio ten sėdės Glo- 
rija. Ir tai bus tikrai teisinga, ar ne? 

Ji nežinojo, kaip jai pasielgti: Robertas elgėsi lyg ir 
maloniai, ir taip buvo miela girdėti jo atsiprašymus ir ži- 
noti, kad ji jam reikalinga. 

— Tai, ką gi, ponia, — ištarė šiuo momentu Nikolas, 
pasirodęs viešbučio hole, — negi jūs ketinate ištarti “su- 
die" mūsų abiejų sutarčiai, taip? 

Robetas taip ir atšoko nuo Daglės, ir ji iš karto pajuto 
nuo jo sklindančias neapykantos Nikolui bangas. Nejaugi 
Robetas jos pavydi? Iki šiolei ji kažkodėl nepastebėjo jo 
pavydo nė vienam kitam vyrui: jeigu ir pavydėdavo, tai tik- 
tai jos linksmo laiko leidimo. Jis tiesiog nepageidavo, kad 
Daglė kokiems nors kitiems reikalams švaistytų savo lai- 
ką, išskyrus tiktai jo! 

— Kas čia toks? — paklausė Robertas. 

Daglė jautė didelę pagundą šokti laukan iš kambario 
ir daugiau niekada nė vieno iš jų nematyti! 

— Tai kas gi čia toks? — reikalavo Robertas. — Tai 
ką, tu jau suspėjai... suspėjai sau per tas kelias paras, 
kurios praėjo nuo to laiko, kai mane metei, įsitaisyti mei- 
lužį?! 

— Tai aš tave mečiau?! — pasipiktino Daglė. — Ne, 
tai tu mane metei ir nusivežei mano rankinuką. Tai tu pali- 
kai mane be pinigų, be kredito kortelės, be... 

Bet Robertas rankos judesiu ją sustabdė. 

— Taip, tai buvo klaida, — tarė jis. — Tai Glorija pa- 
ėmė su savimi — dėl tavo pačios gerovės! — tavo ranki- 
nuką. Ji tiktai norėjo tau padėti! Juk ji supratimo neturėjo, 
kad tu sugalvosi čia pasilikti ir atsisakysi toliau kartu su 
mumis važiuoti! Argi ne taip, brangioji? 

— Norėjo, vadinasi, man padėti? — pakartojo Daglė, 
ir jai užėmė kvapą. — Vadinasi, aš pati nusprendžiau čia 
pasilikti, taip? 

— Paklausyk, Dagle, — tarė Robertas, — negi mums 
dera svarstyti mūsų labai labai asmeniškas problemas bū- 
tent čia, dalyvaujant šitam nepažįstamajam? Tavo lagami- 
nas mūsų mašinoje. Važiuojam! — Ir, paėmęs ją už rankos, 
nuvedė prie išėjimo. 

Tarpdury stovėjo Nikolas ir įdėmiai žvelgė į ją. 

— Tai jūs ketinate su manim išsiskirti? — paklausė 
jis, rūsčiai pakeldamas balsą. — Tai ką, jūs ruošiatės išva- 
Žiuoti su šiuo žmogumi, kuriam esate reikalinga tam, kad 
teiktumėte paslaugas?! 

— Aš... aš... — sumurmėjo Daglė, visiškai sutrikusi. 
Pernelyg gerai ji abu vyrus pažįsta! Robertui ji reikalingą 
tam, kad studijuotų kelių žemėlapius, o Nikolui — kad pa- 
dėtų susipažinti su aplinkiniu pasauliu! Abu turi savanau- 
diškų tikslų. Kaip jau pasielgti? 

Nikolas nusprendė už ją: 

— Aš pasamdžiau šią moterį, — pareiškė jis. — Ir ko- 
lei man reikalingos jos paslaugos, ji pasiliks su manimi. — 
Jis čiupo Robertą už peties ir ėmė stumti prie išėjimo. 

— Šalin rankas! — sušuko Robertas. — Jūs nedrįskite 
taip su manimi elgtis, aš jums tuojau policiją iškviesiu! 
Nagi, Glorija, skambink į policiją! O tu, Dagle, arba iš karto 
keliausi dabar su manimi, arba niekada nesulauksi, kad pa- 
sipirščiau! Tau jau niekada... — Bet niekas neišgirdo jo 
paskutinių žodžių, nes Nikolas iš visų jėgų užtrenkė prieš 
jį duris. 

Daglė, nukorusi galvą, dribo į krėslą. Nikolas atsisu- 
ko į ją, bet, išvydęs Gloriją, subliuvo: 

— Lauk iš čia! 

Glorija puolė prie durų ir tiesiog nusirito nuo pakopų. 

Priėjęs prie lango Nikolas pranešė: 

— Na štai, pagaliau jie išsinešdino, o jūsų lagaminus 
sviedė ant žemės. Garbė Dievui, mes jų atsikratėme! 


134 


Daglė tebesėdėjo, nepakeldama galvos. Ir kaip ji įsi- 
gudrino įsivelti į tokius skandalus? Net atostogų nesugeba 
žmoniškai praleisti! Na kodėl, kodėl ji negali turėti papras- 
tų, pačių normaliausių eilinių santykių su vyrais?! Argi ne 
šaunu būtų susipažinti su kokiu nors simpatišku vyruku, 
vaikščioti į pasimatymus, kartu eiti į kiną arba žaisti gol- 
fą? Visiškai galimas daiktas, jog po kelių tokių susitikimų 
kada nors prie vyno butelio jis jai ir pasipirštų. Ir jie iš- 
keltų visiškai šaunias vestuves, ir turėtų puikų namą bei 
du vaikus! Ir visas jos gyvenimas tada būtų toks paprastas 
ir pats kasdieniškiausias. 

O vietoj to ji tik tiek ir teveikia, kad susitikinėja su 
neseniai išėjusiais iš kalėjimo arba besiruošiančiais tenai 
sėsti bernais, arba su vyrais, kurie paminti po šlykščių duk- 
relių padu, o dabar štai su kuoktelėjusiu šešiolikto amžiaus 
riteriu! Juk ji paprasčiausiai nepažįsta nė vienos kitos 
moters, kuri turėtų tiek daug problemų su vyrais, — galvo- 
jo Daglė. 

— Tai kodėl vis dėlto taip yra? — sukuždėjo ji, užsi- 
dengdama delnais veidą. 

Nikolas suklupo prieš ją ant kelių ir praskyrė jos 
rankas. 

— Aš jaučiuosi nepaprastai išvargęs! — pasakė jis. — 
Einam viršun, kolei aš pailsėsiu, jūs man paskaitysite. 

Tarsi koks bežadis gyvūnas, ji leidosi Nikolo paima- 
ma už parankės ir nuvedama viršun, į jų numerį. Tačiau 
numeryje paaiškėjo, jog jis visai neketina klausytis jos skai- 
tymo. Vietoj to, jis liepė jai pačiai atsigulti ant lovos, — ir 
ji tą padarė, — po to pradėjo jai dainuoti! Tai buvo švelni 
maloni lopšinė, ir ji labai abejojo, jog kas nors, be jos, ka- 
da nors šiame šimtmetyje girdėjo tokią dainą. Net nepaju- 
to, kaip užsnūdo. 

O Nikolas prisišliejo prie lovos galvūgalio ir, kai ji 
užmigo, ryžosi paglostyti jos plaukus. Dieve tu mano, kaip 
jam norėjosi ją apkabinti! Panerti delnus į tuos tankius, 
vešlius, rudo atspalvio plaukus! Paglostyti blyškią jos 

skruostų odą, paliesti jos antklode užklotas — taip arti 
prie jo esančias — kojas. Jis norėjo bučiniais išdžiovinti 
jos ašaras, po to bučiuoti iki tol, kolei ji nusijuoks ir pasi- 
jus visiškai laiminga! 

Miegojo ji nerūpestingai, tarsi kūdikis, tiktai mieguis- 
tą alsavimą tolydžio pertraukdavo šniurkščiojimas. Nieka- 
da jis dar nebuvo sutikęs moters, kuri taip dažnai verktų, 
kaip ji! Jai taip norisi būti mylimai! 

Jis jos klausinėjo, kaip šiame jų keistame pasaulyje 
vyksta santuokos, ir jos atsakymai jam nepatiko. Juk san- 
tuokos turi vykti pagal kontraktą, jos sudaromos sąjungos 
tikslu, tam, kad išaugintų palikuonis! O dabar štai, šiame 
šimtmetyje, atrodo, sutuoktiniai vienas kitą pasirenka iš 
meilės! 

Meilė. Bet juk vyrui tai paprasčiausias savo jėgų eik- 
vojimas! Matė jis juos, tuos vyrus, kurie dėl šitos pačios 
"meilės" moteriai prarado viską! 

Palietęs Daglės smilkinį, jis paglostė ant jo nukaru- 
sią sruogą ir pažvelgė į jos gražų kūną, į apvalainas krūtis 
ir grakščias kojas. Taigi reikės žinoti, ką teko šitai mergi- 
nai išgyventi dėl tos pačios “meilės"! Ir Nikolas pagalvojo 
apie tai, ką būtų pasakiusi jo motina, jeigu kas nors būtų 
pasidalijęs mintimis apie tai, kad galima tuoktis iš meilės! 
Taip, ledi Margaret Steford turėjo keturis vyrus, ir nieka- 
da jai net į galvą neatėjo nors vienam iš jų pajusti meilės 
jausmą! 

Bet dabar jis, Nikolas, apžiūrinėdamas šią šiuolaikinę 
moterį, staiga širdyje pajuto niekada anksčiau nepatirtą 
švelnumą! Juk ji tiesiog skuba atiduoti kam tiktai nori sa- 
vo širdį, atiduoti kiekvienam, kas tiktai jai geras! Kiek pa- 
rodė bendravimo su Dagle patirtis, jai, rodos, nebuvo ko- 
kių nors svarių priežasčių su juo bendrauti. 

Jis uždėjo ranką jai ant skruosto, ir ji sapne pasitrynė 
1 Ja. 

Kokie ryšiai juos suartino? Kas per vieni juos abu 
laikantys saitai? Jis apie tai nesidalijo su ja savo mintimis, 

nes ji, atrodo, nieko panašaus nejuto, bet jisai žinojo, kad 
sugeba jausti jos skausmą! Nuo pat pirmojo jų susitikimo 
taip ir buvo: kai ji jautė skausmą, jis taip pat jį jautė. Jau 
pirmąją dieną, kai ji, išėjusi iš bažnyčios, patraukė į kaž- 
kokią būdelę — dabar tai jis žinojo, jog tai buvo “telefo- 
nas"! — paskambinti seseriai! Jis neturėjo supratimo, ką 
ji ten veikė, bet jos skausmą jautė! 

Štai ir šiandien: kai ji stovėjo prie įėjimo į viešbutį ir 
kalbėjosi su taksistu, staiga pajuto visą ją apėmusios ne- 
vilties gelmę. Ir susitikimas su ją metusiu meilužiu jam, 
Nikolui, buvo tikras šokas, jis net negalėjo suvokti jų po- 
kalbio esmės. 

Ir galvojo tik apie tai, jog Daglė ketina su juo išsiskir- 
ti. Bet kaip jis atspės savo sugrįžimo atgalios mįslę, jeigu 
ji jį paliks? Ir ką jis apskritai be jos darys?! 

Jis vis dar sunkiai suprato šiuolaikinę anglų kalbą, bet 
vis dėlto suvokė, jog buvęs meilužis reikalauja, kad Daglė 
važiuotų su juo, oji sutrikusi, apimta abejonių, nežino, kam 
ryžtis, į kurią pusę linkti. Skatinamas vien tik primityvaus 
instinkto, Nikolas paprasčiausi išgrūdo tą vyrą už durų! Ir 
kaip Daglė galėjo svarstyti, ar važiuoti su tuo vyru, kuris 
leidžia dukrai joti jai ant sprando? Daglė verta pagarbos, 
bent jau dėl to, kad ji vyresnė už tą mergiotę, jeigu jau 
nekreiptume dėmesio į kitus motyvus! Ir kuo gi virto ša- 
lis, kur dabar taip paikina vaikus, jog galima pagalvoti, kad 
jie — karališko kraujo asmenybės! 

Nikolas palietė jos petį ir paglostė ranką. “Viso labo 
tiktai trys paros", — pagalvojo jis. Tiktai prieš tris paras ji 
jam buvo paprasčiausia nepažįstamoji, o dabar jis jaučia, 
jog pasiryžęs padaryti viską, ką gali, kad tik priverstų ją 
nusišypsoti. Ir jai juk taip lengva suteikti malonumą: pa- 
sakyti gerą Žodį, ką nors padovanoti, tiesiog nusišypsoti! 

"Palinkęs prie miegančiosios, Nikolas švelniai pabu- 
čiavo jos plaukus. Šiai moteriai reikia rūpesčio ir dėme- 
sio. Ji — tarsi rožės žiedpumpuris, kuriam reikia tik trupu- 
čio saulės šviesos, kas išsiskleistų į nuostabų žiedą. Jai 
reikia... 

Nikolas staigiai nusisuko nuo Daglės ir priėjo prie lan- 
go. Ne, jis neturi sau leisti pernelyg pasinerti į rūpinimąsi 
ja! Net jeigu jam pavyktų kokiu nors būdu ją pasičiupti su 
savimi į praeitį, viskas, ką galėtų nuveikti, tai padaryti ją 
savo meiluže. Jis nejučiom šyptelėjo: ne, jam neatrodo, kad 
minkšta kaip vaškas Daglė sugebėtų tapti gera meiluže! Ji 
niekada iš savo meilužio nieko neprašytų ir išdalytų vis- 
ką, ką turi, pirmam pasitaikiusiam arba basakojams vai- 
kams. 

Šiame dvidešimtajame amžiuje yra kažkas jam nesu- 
vokiama, ir tai kur kas svarbiau už gaminančias šviesą ir 
judančius paveikslus ant sienų mašinas. Jis nesupranta jų 
filosofijos! Štai, sakykim, vakar jis matė žeidžiantį jaus- 
mus reginį, vadinamąjį “kiną" Prireikė laiko, kad jis ga- 
lėtų juos suvokti — vaizdai buvo tokie dideli! — o ir su- 
prasti patį sumanymą, susietą su ekrane pasirodžiusiais tais 
plokščiais gigantais, kuriuos buvo galima apžiūrėti iš visų 
pusių, jam buvo sunku. Daglė jam aiškino, kad patys atli- 
Kėjai— įprastų dydžių žmonės ir, kaip ką nors galima nu- 
piešti sumažintą, lygiai taip pat galima padaryti ir padi- 
dintą atvaizdą. Bet kai pagaliau jis įveikė siaubą regėdamas 
šiuos paveikslus, paaiškėjo, kad jam nesuvokiamas pats siu- 
žetas. Kažkokia jauna mergiotė turėjo ištekėti už jai visiš- 
kai tinkančio pasiturinčio vyro, bet kažkodėl jį metė dėl 
kito jaunuolio, neturinčio kišenėje nė penso, o ir apskritai 
neturinčio nieko, tiktai porą plonų kojų! 

O pasibaigus filmui Daglė pareiškė, kad, jos nuomo- 
ne, siužetas “nuostabus" ir “romantiškas"! Ne, tokios filo- 
sofijos jisai absoliučiai nesupranta! Jeigu, sakykim, jo mo- 
tina turėtų dukrą, kuri atsisakytų parodyti pagarbą palan- 
kiam sutuoktuvių sandėriui, tai ledi Margaret greičiausiai 
ją luptų tol, kolei pavargtų, na, o po to įsakytų kuriam 
nors iš pačių tvirčiausių tarnų lupti toliau. Tačiau, atrodo, 
šiame šimtmetyje vaikų priešgyniavimas tiktai skatinamas! 

Jis dar kartą pažvelgė į Daglę — toji miegojo, išsitie- 
susi ant lovos, keliai suglausti, ranka po galva. Jeigu jis 
čia pasiliktų, tai ko gero su ja neišsiskirtų. Tikriausiai gy- 

venti su tokio švelnaus būdo moterimi būtų vienas malo- 
numas — su moterimi, kuri klausinėtų, ar jam reikalinga 
pagalvė; su moterimi, apkabinusia, kai susapnavo blogą 
sapną. Su moterimi, kuriai jis buvo reikalingas visai ne dėl 
to, kad turėjo grafo titulą arba buvo turtingas! 

Ir vis dėlto ne! — pagalvojo jis ir, vėl nusisukęs nuo 
jos, ėmė žiūrėti pro langą. Jis vėl prisiminė senąją džiūsną 
iš Belvudo, raganą, kuri pasityčiojo iš Nikolo Stefordo at- 
minties! Jeigu pasiliktų su Dagle, jam jau niekada nepa- 
vyktų pakeisti prisiminimų apie save. Toji boba Belvude 
pasakė, kad po Nikolo mirties karalienė Elžbieta iždui kon- 
fiskavo visus Stefordų dvarus ir kad vėliau dauguma jų per 
pilietinį karą apiplėšti, o iki dvidešimtojo amžiaus iš jo 
kadaise buvusių gausių dvarų išliko tik keturi. 

Taip, garbė! Šiame amžiuje žmonės, atrodo, mažai sa- 
vąja garbe rūpinasi! Daglė juk dorai A ie ką būtent 
jis turėjo omeny kalbėdamas apie garbę. Šią istoriją apie 
Arabelą ji palaikė komiška! O ir pačiai idėjai, kad žmogų 
galėjo nuteisti mirties bausme už išdavystę, ji liko abejin- 
ga! “Oi, juk visa tai įvyko taip seniai!" — tarė ji jam. 

Bet su juo, Nikolu, tai atsitiko visiškai ne “seniai" — 
jo paties apskaičiavimu, — tiktai prieš tris paras! 

Viskas, kas tada įvyko, aiškiai turėjo kažkokią prie- 
žastį. Ir Viešpatis dabar jam antrąkart duoda šansą! Kaž- 
kur šiame šimtmetyje reikia ieškoti atsakymo į klausimą, 
kas gi galėjo jo taip smarkiai neapkęsti, jog net užsigeidė 
pamatyti negyvą. Kas buvo tas Žmogus, išlošęs iš jo mir- 
ties? Ir kas galėjo turėti tokią didžiulę įtaką karalienei, kad 
ji paskubėjo patikėti viskuo, ką jai šnabždėjo į ausį? 

Vykstant teisminiam tardymui, prieš jį nerasta jokių 
įkalčių, ir vienintelis kaltės įrodymas — tai, kad jis surinko 
kariuomenę, nepaprašęs karalienės leidimo. Jo pavaldiniai 
tada atvyko iš Velso ir prisiekdami liudijo, jog tai jie prašė 
jo atsiųsti kariuomenę, bet teisėjai jų net klausyti nenorėjo! 
Šitie teisėjai prisiekę patvirtino, esą turį “slaptų įrodymų", 
jog Nikolas Stefordas ketino atimti iš karalienės valdžią ir 
grąžinti Angliją katalikų Bažnyčios prieglobstin! 

Ir kai jį, Nikolą, nuteisė mirti, jis ir pats patikėjo, 
jog, matyt, toks jau jo likimas. Šios nuomonės ir laikėsi 
iki to laiko, kolei motina jam atsiuntė laiškelį apie rastus 
jo nekaltumo įrodymus. Ji rašė, jog greitai visa išaiškės, 
ir jis, Nikolas, taps laisvas. 

Tačiau pirmiau, negu pavyko išsiaiškinti, kas tai per 
įrodymai, jam teko “numirti?! Kaip ten bebūtų, bet taip da- 
bar teigiama istoriniuose dokumentuose. O jeigu jau pasa- 
kius tiesą, tai buvo niekinga ir jo neverta mirtis! Surado, 
matote, negyvą prie nebaigto laiško! 

Bet kodėl tuomet po jo miries motina nepateikė šių 
įrodymų, kad išsaugotų jo gerą vardą? Užuot tai padariu- 
Si, ji greičiausiai prarado Stefordų valdų teisę ir ištekėjo 
už Diko Hearvudo, kurio smegenys aptekusios taukais! 

Taip, kiek daug klausimų, į kuriuos reikia surasti at- 
sakymus! Ir kiek teks ištaisyti neteisybių! Daugeliu atvejų 
ant kortos pastatyta pati jo garbė! 

Jį perkėlė čionai, į šį amžių, kad galėtų išsiaiškinti vis- 
ką, ką išsiaiškinti reikia, o šią gražią jauną moterį atsiuntė 
jam padėjėja! Ir, atsisukęs į Daglę, jis šypsodamasis pa- 
žvelgė į ją. Įdomu, ar būtų buvęs jai toks kilnus, jeigu ji 
būtų jam pareiškusi, jog esą atvykusi pas jį iš ateities? Ne, 
pagalvojo jis, žinoma, ne! Jis pats būtų užkūręs laužą, ku- 
riame ją būtų sudeginę kaip raganą! 

O ji štai jam paskyrė visą savo laiką, nors iš pradžių 
tai darė nelabai noriai. Ne, būti nedėkingai — visai ne jos 
būdui. 

Dabar ji aiškiai jaučia jam potraukį! Jis tai perskaitė 
jos akyse. Ten, jo laike, kai moteris imdavo puoselėti jam 
meilės jausmą, jis ją tiesiog mesdavo. Primetančios savo 
meilę moterys jį tiktai erzino. Jis, be abejo, vertino tokias 
moteris kaip Arabela, kurioms labiau patiko brangenybės 
arba prabangaus šilkinio audinio atraiža. Ir jie su Arabela 
visiškai vienas kitą suprato ir, išskyrus seksą, tarp jų dau- 
giau nieko nebuvo! 

Bet su Dagle viskas klostėsi visiškai kitaip: ji, žino- 
ma, toji, kuri dovanoja meilę ir kuri myli visa savo esybe. 

Šis vyras, Robertas, gavo jos meilės trupinėlį, bet jis per- 
nelyg kvailas ir todėl tiesiog nežino, ką jam su ja daryti! 
Jis Daglę išnaudojo, kaip tik galėjo, pažaidė su jos meile ir 
ją padarė nelaimingą! 

Ir Nikolas jau buvo benorįs žengti prie jos: jeigu jis 
pats būtų mylimas, tai jis bent jau žinotų, ką su tuo daryti! 
Jis... 

“Ne, jokiu būdu!" — įsakė pats sau jis ir nusisuko nuo 
lovos. Jis negali leisti Daglei jį pamilti: juk kai ją paliks, ji 
iš skausmo išprotės! Ir jam, Nikolui, sugrįžus taip pat ne- 
reikės jos ilgėtis, įsivaizduoti, kaip ji čia viena gyvena; net 
mintyse nereikia įsivaizduoti jos, jaučiančios meilę žmo- 
gui, kuris išėjo iš gyvenimo prieš keturis šimtus metų! 

Reikės sugalvoti kokį nors būdą tą jos meilę jam nu- 
stelbti! Jam, žinoma, reikalingos jos Žinios apie šį jam sve- 
timą pasaulį, ir dabar jis tiesiog negali taip imti ir ją pa- 
leisti! 

Bet tuo pat metu jis taip pat negali nei iš šio, nei iš to 
imti ir palikti ją čia vargti! Privalo sugalvoti būdą sunai- 
kinti jos meilę taip, kad ji pajėgtų suprasti, jog šis būdas 
būtų priderintas prie jos pasaulio vertybių! 

Ir, pats juokdamasis iš savo idėjos absurdiškumo, Ni- 
kolas pagalvojo, kad, sakysim, galėtų jai prisipažinti, jog 
myli kitą! Tokie prisipažinimai paprastai atvėsina kiekvie- 
ną moterį! Bet ką jis galėtų įsimylėti? Arabelą? Jisai vos 
nenusikvatojo, prisiminęs atviruką, kurį nusipirko Daglė. 
Gal geriau paminėti kokią nors moterį, apie kurią ji nieka- 
da nė negirdėjo? Galbūt Alisą? Elžbietą? Džeinę? Ak toji 
miela, miela Džeinė! 

Ir čia šypsena dingo nuo jo veido. O kas, jeigu Leticiją? 

Prisipažinti įsimylėjus savo žmoną? 

Šios ledinio žvilgsnio kalės jis juk neprisimindavo sa- 
vaitėmis! Kai jį uždarė į kalėjimą, apkaltinę išdavyste, jo 
Leticija tuoj pat ėmėsi ieškoti kito vyro! 

O ar jis galės įtikinti Daglę, kad myli savo žmoną? 
Vakarykščiame filme matė tuos, kurie tuokiasi iš meilės. 

Galbūt, jeigu jis pasakys Daglei, kad ketina grįžti į savo 
epochą būtent dėl to, jog nepaprastai myli žmoną, bet... 
Kažkaip sunku patikėti, kad Daglė galėtų palaikyti meilę 
kur kas svarbesne už garbę, bet juk šis amžius toks keis- 
tas! 

Tiek to, dabar viskas, ko jam reikia, tai nutaikyti tin- 
kamą momentą ir apie tai pasakyti Daglei! 

Nuspręsti tai jis nusprendė, bet nuo to nepalengvėjo! 
Tylutėliai išsėlino iš kambario, sumanęs nueiti pas parda- 
vėją ir susitarti dėl kelių monetų pardavimo. O rytoj juodu 
su Dagle išvyks į Tornviką ir ten pabandys rasti atsakymus 
į visus klausimus! Metęs žvilgsnį į Daglę, jis išėjo iš kam- 
bario. 


Daglė netikėtai nubudo, ir, kai išvydo esanti kamba- 
ryje viena, ją staiga apėmė panika, bet paskubėjo save nu- 
raminti. Scena su Robertu vėl iškilo jai prieš akis. Ar ji 
teisingai pasielgė? Galbūt jai derėjo su jais važiuoti? Juk 
galų gale Robertas atsiprašė — ne, ne visai, bet vis dėlto! 
Galimas daiktas, jis net būtų paaiškinęs, kodėl ją metė: jis 
visiškai galėjo pagalvoti, kad Daglė daugiau nepageidauja 
su juos keliauti! Ir, gali juk taip būti, kad Glorija iš tiesų 
nučiupo jos rankinuką be jokių nedorų minčių! 

Daglė suspaudė delnais smilkinius. Ji visai susipainio- 
jo! Ką ji Robertui reiškia? O Nikolui? Ir ką jie abu jai 
reiškia? Ir kodėl Nikolas atvyko būtent pas ją? Kodėl ne 
dar pas ką nors? Pas ką nors ne taip susipainiojusį gyveni- 
mo problemose, kaip ji? 

Čia atsivėrė durys ir ant slenksčio pasirodė spindintis 
Nikolas. 

— Aš pardaviau tiktai keletą monetų ir mes dabar tur- 
tingi! — pranešė jis. 

Ji jam taip pat nusišypsojo ir prisiminė, kaip jis išgrū- 
do Robertą už durų. Nejaugi tiesa, kad šis vyras — jos Ri- 
teris Spindinčiais Šarvais? Galbūt jį atsiuntė pas ją todėl, 
kad jai tiesiog jo labai labai reikėjo?! 

Jos įdėmus žvilgsnis, matyt, Nikolą supykdė, nes jis 
paniuro ir nusisuko nuo jos. 

— Ar mes vakarieniausime? — pasiteiravo jis. 

Vakarieniauti jie patraukė į indų restoraną, ir Nikolas 
ėmė džiūgauti nuo cinamono, kalendros karšto padažo su 
pipirais, prieskoniais bei kmynais kvapų. Jis jau beveik 
buvo išmokęs naudotis šakute, ir Daglė pastebėjo pavydžius 
kelių už gretimų staliukų sėdėjusių moterų žvilgsnius. Ji 
ėmė jo klausinėti apie ankstesnį gyvenimą, apie 1564 me- 
tus, ir apie tai, kuo, jo nuomone, dvidešimtas amžius ski- 
riasi nuo šešioliktojo. 

Jis pasakojo, bet Daglė beveik nesiklausė, o tiktai žvel- 
gė į jo akis, plaukus, į tai, kaip juda jo rankos. Ne, jam 
nereikia sugrįžti, pagalvojo ji. Ji norėtų, kad jis parodytų 
iniciatyvą ir pirmasis palinktų prie jos! Ji visada norėtų 
būti su tokiu vyru: geru, mąsliu, pašaipiu, tvirtu, ryžtingu, 
— su vyru, kuris žino, ko nori! 

Baigiant vakarieniauti, Nikolas truputį aptilo, atro- 
do, jį kažkas jaudino. Atgal į viešbutį jie grįžo tylėdami. 
Jis nepanoro kalbėti ir numeryje, nepaprašė jam paskaity- 
ti. Atsigulęs į lovą, nuo jos nusisuko ir net nepalinkėjo la- 
bos nakties! 

Daglė ilgai gulėjo nemiegodama ir vis bandė išsiaiš- 
kinti, kas jam atsitiko per šias paskutines kelias paras. Va- 
dinasi, ji verkė ir meldėsi, kad atvyktų Riteris Spindinčiais 
Šarvais, ir štai prieš ją atsirado Nikolas! Dabar jis jai pri- 
klauso, ir ji ketina jį sulaikyti! 

Maždaug apie vidurnaktį ją netikėtai pažadino nera- 
mūs riksmai. Nusišypsojo, žinodama, jog Nikolas vėl sap- 
nuoja kažkokį blogą sapną.Vis dar šypsodamasi, ji persi- 
kraustė į jo lovą. Jis tuojau pat ją apkabino ir ramiai užmi- 
go. Daglė prislinko prie jo arčiau, prisiglaudė skruostu prie 
plaukuotos krūtinės ir patenkinta ėmė snausti. Ką gi, tegul 
atsitinka tai, kas turi atsitikti, pagalvojo užmigdama. 

Nubudęs Nikolas išvydo, kad jau prašvito, o jo glėby- 
je guli Daglė. Suprato, kad jo svajonės išsipildė. Jos kūnas 


143 


taip idealiai tiko su jo kūnu, tarsi abu būtų nulipdyti iš to 
paties molio gabalo. Kaip ji apie tai sakė? 

Telepatija?! Taip! Be abejo, tarp jų gimė jausmas, kaž- 
koks glaudus ryšys, ir jis niekada nė su viena kita moteri- 
mi nepajuto nieko panašaus! 

Įsirausęs veidu į jos plaukus, jis giliai atsiduso ir ėmė 
ją glostyti. Niekada anksčiau nejuto tokio geismo ir neįta- 
rė, jog tai įmanoma! 

— Duoki man jėgų, — meldė jis Dievą, — jėgų pada- 
ryti tai, ką privalau. Ir man atleisk! — sukuždėjo jis. 

Jis vylėsi, kad sugebės atlikti tai, ką reikia, bet iš pra- 
džių norėjo tiktai vieną kartelį, vieną vienintelį kartą ją pa- 
Žžinti, 0 jau po to jis niekada sau neleis prie jos prisiliesti. 

Jis ėmė bučiuoti jos plaukus, kaklą, tylutėliai liesti 
liežuviu jos švelnią odą. Jo ranka nuslydo aukštyn per jos 
ranką, po to delnas apglėbė jos krūtinę. Širdies dūžiai atsi- 
liepė Nikolui ausyse, taip smarkiai ji plakė. 

Daglė nubudusi apsisuko jo glėbyje, kad jį pabučiuo- 
tų — pabučiuotų taip, kaip niekada ir nieko ji anksčiau ne- 
bučiavo! “Šis vyras — mano antroji pusė, — galvojo ji. — 
Jis tas, kurio man stigo visą gyvenimą!" 

— Leticija, — sumurmėjo šį momentą kažkur prie jos 
ausies Nikolas. 

Jų kojos buvo persipynusios, o rankos spaudė viena 
kitą glėbyje. Daglė šypsodamasi atmetė atgal galvą, kai Ni- 
kolas apibėrė jos kaklą aistringais bučiniais. 

— Mane kartais vadindavo... — sunkiai sugebėjo 1š- 
tarti ji, — vadindavo Morka, — ji visai duso! — na, dėl 
mano plaukų spalvos, bet niekam dar neatėjo į galvą mane 
vadinti salota. 

— Leticija — tai... — pradėjo jis, apiberdamas buči- 
niais jos kaklą ir leisdamasis vis žemiau ir žemiau. — Le- 
ticija — tai mano žmonos vardas. 

— Uf! — išsunkė Daglė, kai jo ranka ėmė glostyti jos 
krūtinę, o lūpos nusileido dar žemiau. 

Bet tada ji staiga suvokė jo žodžius. Atsitraukusi pa- 
žvelgė į Nikolą. 

— Ką?! Žmonos?! — pakartojo klausimą ji. 

Jis prisitraukė ją prie savęs ir atsakė: 

— Taip, bet dabar ji mums absoliučiai nerūpi! 

Vėl atšlijusi nuo jo, ji sušuko: 

— Tačiau aš matau, jog ji jums rūpi, jeigu, bučiuoda- 
mas mane, tariate jos vardą! 

— Na jau, tai tiesiog nuo liežuvio nusprūdo! — pa- 
reiškė jis, vėl bandydamas ją priglausti prie savęs. 

Bet Daglė, jį su jėga atstūmusi, šoko iš lovos, skubiai 
siausdamasi chalatuku. 

— O kodėl gi jūs man nieko nekalbėjote apie savo žŽmo- 
ną?— piktai paklausė ji. — Kodėl anksčiau aš nieko apie 
ją negirdėjau?! 

— Nebuvo jokio reikalo apie Leticiją pasakoti, — at- 
sakė Nikolas, sėsdamas lovoje taip, kad apatinė jo kūno 
dalis būtų pridengta antklode. — Ir jos grožis, ir jos talen- 
tai, ir mano meilė jai — visa tai liečia tiktai mane vieną. — 
Ir, imdamas į rankas nuo spintelės Daglės laikrodį, jis pri- 
dūrė: — Ko gero, šiandien reikės nusipirkti ir kažką pana- 
šaus. 

— Nagi padėkite laikrodį į vietą! — suklykė Daglė. — 
Aš kalbu visai rimtai! Ir, kaip man atrodo, jums derėtų man 
kai ką paaiškinti! 

— Paaiškinti jums?! — suriko Nikolas, skubiai šok- 
damas nuo lovos ir užsitempdamas kelnes. Jis atsisuko į 
ją, vis dar krapštydamasis su neklusniuoju užtrauktuku: — 
Paklausykite, ponia, nagi kas jūs tokia per viena? Negi jūs 
hercogo dukrelė? Arba galbūt grafienė?! Aš Tornviko gra- 
fas, o jūs mano pasamdyta ir turite man dirbti. Aš savo 
ruožtu jus maitinu, rengiu ir galbūt priedo mokėsiu nedi- 
delę algą, jeigu, žinoma, jūs būsite to verta. Ir aš niekada 
neįsipareigojau jums ką nors pasakoti apie savo asmeninį 
gyvenimą! 

Daglė taip ir atsisėdo lovoje. 

— Bet jūs niekada nekalbėjote apie jokią žmoną, — 
tyliai tarė ji. — Nė karto neužsiminėte apie ją. 

— Aš būčiau blogas vyras, jeigu imčiau be reikalo mi- 
nėti savo mylimos žmonos vardą, jį pranešdamas savo tar- 
naitei. 

— Tarnaitei? — sušnypštė Daglė. — Vadinasi, jūs ją 
mylite? 

Paniekinamai prunkštelėjęs, Nikolas atsakė: 

— Tai būtent dėl jos aš ir privalau grįžti. Aš privalau 
išsiaiškinti tiesą ir vėl atsidurti savo mylimos žmonos glė- 
byje. 

Vadinasi, taip! — pagalvojo Daglė. — Vakar — Ro- 
bertas! O šiandien staiga paaiškėja, kad Nikolas turi žmo- 
ną, kuri jį beprotiškai myli! 

— Nesuprantu! — sušuko Daglė ir užsidengė ranko- 
mis veidą. — Aš norėjau, kad jūs čionai atvyktumėte, ir 
kviečiau savo maldomis. Tai ko gi jūs atėjote pas mane, 
jeigu mylite kitą? 

— Bet jūs to meldėte prie mano kapo? Galbūt, jeigu 
tai būtų padaręs ir kas nors kitas — nesvarbu, vyras, ar 
moteris, — aš ir tada būčiau atvykęs. Tikriausiai Visagalis 
žinojo, kad man reikės, jog kas nors tarnautų, o jums bus 
reikalingas darbas. Aš, dievaži, nežinau, bet tvirtai tikiu, 
jog privalau grįžti. 

— Pas savo žmoną?! 

— Na taip, pas savo žmoną. 
rodydama į lovą, paklausė: 

— O kaip bus su šia? 

— Ponia, — atsakė jis, — jūs pati įlindote pas mane į 
lovą. Aš juk vis dėlto vyras, ir aš taip pat galiu turėti sil- 
pnybių! 

Bet Daglė dabar kai ką ėmė suvokti ir jautėsi labai 
sutrikusi. Tikrai, ar yra pasauly dar didesnė kvailė už ją? 
Ir ar yra pasaulyje nors vienas vyriškis, kurio ji nebūtų 
įsimylėjusi?! Tereikėjo praleisti su vyru tris paras, ir ji jau 
ėmėsi svajoti apie jų bendrą gyvenimą. Tikriausiai, jeigu 
prieš ją atsirastų pats hunų vadas Atila ar koks nors Dže- 

kas Smaugikas, ji ir juos, be jokios abejonės, įsimylėtų! 
Turint tokį jos pasisekimą, jai tikriausiai pakaktų ne dau- 
giau kaip poros parų, kad įsimylėtų Čingischaną. 

— Na, gerai, — tarė ji, lipdama iš lovos. — Atleiski- 
te man, tai — nesusipratimas. Žinoma, jūs privalote turėti 
žmoną. Tokią gražuolę žmoną ir tris šaunius berniukus! Tie- 
siog pati nesuprantu, kas čia man užėjo į galvą. Jūs buvo- 
te ir numiręs, ir dar, kaip paaiškėjo, susituokęs! Tiesą sa- 
kant, lig šiol aš paprastai bendraudavau su vyrais, kuriems 
rimtai grėsdavo koks nors pavojus, tačiau, atrodo, man vis 
labiau ir labiau "sekasi"! Gerai, aš tuojau susirenku daik- 
čiukus ir išnykstu! O jūs keliaukite atgal, pas savo misis 
Steford ir gyvenkite su ja savo prabangų gyvenimą! 

— Tai jūs ketinate pasakyti “sudie" mūsų su jumis su- 
tarčiai, taip? — paklausė jis, užstodamas jai kelią į vonią. 

— Sudie?! — pakartojo pakeldama balsą ji. — Jūs vėl 
su savo šituo “paskutiniu sudie"?! Taigi būtent taip: aš 
ketinu pasakyti “sudie", pamojuoti rankute, apskritai pa- 
daryti viską, kas tokiais atvejais privalu, turint omeny tą 
mūsų garsiąją “sutartį ". Aš jums nereikalinga, šiaip ar taip, 
nereikalinga, turint omeny, kad jūs turite savo žavingiau- 
siąją žmoną Leticiją ir dar Arabelą Antstalinę! 

— Na, jeigu jus taip smarkiai erzina, kad mūsų meilės 
žaidimas nutrūko, mes galėtume grįžti į lovą! — ištarė kaip 
tikras mergininkas prislopindamas balsą ir prieidamas prie 
jos Nikolas. 

— Niekada gyvenime, kuily! — sušuko Daglė, ir jos 
akys piktai sublizgėjo. — Tiktai prie manęs prisilieskite, 
ir į savo praeitį jums teks nešdintis su mėlynėmis ant snu- 
kio! 

Trindamas rankomis žandikaulį, kad paslėptų šypse- 
ną, Nikolas atsakė: 

— Nematau jokio pagrindo taip niršti! Aš jums viską 
apie save sąžiningai papasakojau. Ieškant to, kas mane iš- 
davė, man reikia padėjėjo. Aš tiktai noriu surasti reikalin- 
gą medžiagą ir grįžti namo. Ir aš niekada prieš jus neapsi- 
metinėjau! 

Daglė nusisuko nuo jo. Taip, jis teisus! Niekada jis 
nemėgino nuo jos ką nors nuslėpti! Tai ji rentė įsivaizduo- 
jamas oro pilis, prisigalvodama kažkokių pasakų, kaip jie 
ims kartu gyventi, bei apie amžiną ir laimingą sutarimą. 
Tai idiotė, idiotė, idiotė! — tvirtino sau ji. 

Atsisukusi į jį, tarė: 

— Atleiskite man už viską! Tikriausiai jums reikia pa- 
siieškoti sau pagalbininku ko nors kito! Dabar aš jau turiu 
savo piniginę, savo bilietą į lėktuvą ir manau, kad man ge- 
riausia keliauti namo. 

— Ak taip, aišku! — nutęsė jis. — Jūs — tiesiog išsi- 


gandote! 
— Aš?! Aš nė nemaniau išsigąsti. Tiesiog aš... 
— Taip, jūs tiesiog mane įsimylėjote! — ištarė jis tar- 


si nenorom ir atsidusdamas. Tai visoms moterims būdinga. 
Kažkoks man nepaprastai trukdantis gyventi prakeikimas! 
Aš trijų parų negaliu praleisti kartu su moterimi be to, kad 
ji neliptų pas mane į lovą. Negalvokite daugiau apie tai — 
aš jūsų niekuo nekaltinu. 

— Ką ką?! Jūs manęs nekaltinate? — sušuko Daglė, 
kurios pyktis, atrodo, išgrūdo gailesčio sau jausmą. Tai štai: 
jūs labai labai pervertinate savo kerus! Nė supratimo netu- 
rite, kokios yra šiuolaikinės moterys! Bet kuri galėtų gy- 
venti su jumis po vienu stogu ir nė kiek jumis nesusižavė- 
ti! Juk mes pakęsti negalime tokių išpuikusių, pasipūtusių, 
garbėtroškų povų, kaip jūs. 

— Na ką jūs? — pakartojo jis klausimą, išlenkęs an- 
takį. — Tikriausiai tiktai jūs išsiskiriate iš “tų pačių" ir 
“bet kurių", ar ne? Praslinko tiktai trys paros, o jūs jau įlin- 
dote į mano lovą. 

— Jūsų žiniai, aš tiesiog bandžiau jus kaip nors nura- 
minti, kai jus kankino naktinis košmaras! Mat atrodė, jog 
paprasčiausiai jus liūliuoju — na, panašiai kaip motina sa- 
vo vaiką! 

— Liūliavote? — šypsodamasis pakartojo Nikolas. — 
Tokiu atveju, jūs nors kiekvieną rytą galite mane liūliuoti, 
jeigu tiktai panorėsite! 

— Palikite tai savo Žmonai! — sušuko Daglė. — Tai- 
gi jūs duosite man pagaliau kelią, ar ne? Man reikia apsi- 
rengti ir nešdintis iš čia! 

Imdamas ją už rankos, jis paklausė: 

— Jūs pykstate ant manęs už tai, kad aš jus pabučia- 
vau, taip?! 

— Aš pykstu ant jūsų dėl to, kad... — buvo beprade- 
danti ji ir nebaigusi nusisuko nuo jo. Iš tikrųjų, dėl ko, tie- 
są sakant, ji pyksta? Jis nubudo, ir, išvydęs, kad ji guli jo 
lovoje, pradėjo ją bučiuoti. Jis juk nebandė ją užvaldyti 
ir, tiesą sakant, elgėsi kaip tikras džentelmenas, viso labo 
tik tiek! Ir jis nė karto net neužsiminė, kad tarp jų gali bū- 
ti kažkas daugiau negu įprastiniai samdytojų ir tarnų san- 
tykiai! 

Tai ji, ji pati viską užvirė! Dėl jo erzinančio nuogu- 
mo, dėl to, kad jie kartu su juo linksminosi, o ypač dėl to, 
kad, nutraukusi ryšius su Robertu, ji kentėjo, štai ir įsi- 
vaizdavo, tarsi tarp jos ir Nikolo yra kažkas daugiau, negu 
buvo iš tikrųjų! 

— Aš visai nepykstu ant jūsų! — tarė ji. — Bet bepro- 
tiškai nirštu ant savęs! Matyt, tai tiesiog reakcija į stresą! 
— Reakcija į stresą? — pakartojo klausimą jis. 

— Na taip! Kartais juk būna taip, kai (taip atsitiko ir 
man!) tave apgaudinėja arba meta, ir dėl to paprasčiausiai 
norisi šokti į pirmą pasitaikiusį traukinį ir kur nors išva- 
žiuoti! — Tačiau jis niekaip negalėjo jos suprasti ir atrodė 
sutrikęs. — Aš tiesiog pagalvojau, kad jūs man galėtumėte 
pakeisti Robertą. Net, ko gero, tiesiog norėjau grįžti namo 
su vestuviniu žiedu ant piršto! Juk jeigu namuose sužino- 
tų, kad aš susižiedavusi, tai greičiausiai per daug neklausi- 
nėtų, kas gi atsitiko tam vyrui, su kuriuo aš išskridau iš 
Amerikos! Atleiskite man už tai, kad sau leidau apie tai 
pagalvoti! — ištarė ji, pakeldama į jį akis. — Galbūt ge- 
riau jums vis dėlto susirasti kitą padėjėją. 

— Suprantu,— atsakė jis.— Jūs nepajėgiate prieš ma- 
ne atsilaikyti. Viskas tiksliai taip, kaip aiškino toji dama 
ekskursijų vadovė: nėra moters, galinčios man atsispirti! 

— Na jau ne, aš tai visiškai galiu atsispirti jūsų ke- 
rams! — rūsčiai sušuko Daglė. — Ypač dabar, kai jau ži- 
nau, koks jūs siaubingas egoistas ir savimyla! Dabar aš net 
galėčiau kartu su jumis gyventi ir vis dėlto nepasiduočiau 
jūsų Žžavesiui! 

— Ne, nepajėgtumėte! 

— Pajėgčiau! Ir aš jums tai įrodysiu! Padėsiu išpręsti 
šią paslaptingą mįslę, ir net jeigu tam prireiks metų, man 
nė į galvą nešaus jums ką nors jausti! — Ir piktai prisi- 
merkusi Daglė pridūrė: — O jei kada jus vėl aplankys ko- 
kie nors blogi sapnai, aš paprasčiausiai paleisiu į jus pa- 
galvę! Na ką, dabar jūs ketinate mane leisti į vonią?! 

Nikolas jai leido praeiti, ir ji įnirtingai užtrenkė pas- 
kui save duris. Žvelgdamas į jas, jis negalėjo nenusišyp- 
soti. “Ak, Dagle! — pagalvojo. — Miela, miela mano Dag- 
Ie. Tu tai gal ir pajėgsi prieš mane atsilaikyti, bet ką man 
daryti? Išbūti visus metus kartu ir per visą laiką prie tavęs 
neprisiliesti? Juk aš išsikraustysiu iš proto!" 

Ir atsisukęs į vonios duris nugara jis ėmė rengtis. 


7 skyrius 


Ilgas juodas automobilis juos vežė per gražius Angli- 
jos kaimus į pietus. Nuo užpakalinės automobilio sėdynės 
Nikolas paslapčiomis stebėjo Daglę. Ji sėdėjo įsitempusi. 
Gražūs tankūs rausvi, standžiai atgal sušukuoti plaukai bu- 
vo susukti ant pakaušio ir susagstyti segtukais. Per visą šį 
laiką, pradedant rytu, ji nė karto nenusišypsojo, nepratrū- 
ko juoktis ir apskritai beveik nieko neištarė, išskyrus “taip, 
sere" arba “ne, sere" 

— Dagle, — buvo bepradedąs jis, — aš.... 

— Norėčiau tikėti, lorde Stefordai, — griežtai nutrau- 
kė ji jį, — jog su tuo mes baigėme. Aš mis Montgomeri, 
jūsų sekretorė, ir jokia mada nei daugiau, nei mažiau! Ir 
tikiuosi, sere, kad jūs tai prisiminsite ir sugebėsite suimti 

save į rankas, jog nesukeltumėte aplinkiniams įspūdžio, ne- 
va mūsų santykiai siekia kur kas daugiau, negu yra iš tik- 
rųjų. 

Atsidusęs jis nusisuko nuo jos. Nesurado reikalingų 
žodžių jai atsikirsti, be to, juk jis pats manė, jog taip bus 
geriau. Ir vis dėlto-per kokias kelias valandas jis spėjo jos 
pasiilgti kaip ir anksčiau. 

Truputį vėliau jis primiršo šias savo mintis, išvydęs 
pro langą Tornviko pilies bokštą ir pajutęs, kad širdis ėmė 
plakti truputį smarkiau. Juk tai jis suprojektavo šiuos sta- 
tinius: sukoncentravo viską, ką žinojo ir mylėjo kituose sa- 
vo dvaruose, atrinko geriausius variantus ir pastatė štai 
šią gražuolę pilį. 

Ištisus ketverius metus pjaustyti akmenys ir iš Italijos 
gabenamas marmuras. O viduriniame kiemelyje jis supro- 
jektavo bokštelius su apskritais langučiais. 

Statyba buvo atlikta tiktai pusiau, kai jį areštavo, bet 
toji užbaigtoji pusė savo grožiu nė kiek nenusileido gra- 
žiausioms šalies pilims! 

Taksi pasuko į keliuką, vedantį prie pilies, ir Nikolas 
paniuro: viskas čia taip apleista! O juk tik prieš mėnesį 
jis buvo čia, ir tada viskas atrodė idealu, viskas žibėjo nau- 
jumu! O dabar virš krosnių kaminų deflektoriai kai kur nu- 
griuvę, stogai daugelyje vietų be čerpių, o kai kurie langai 
užmūryti plytomis. 


— Tai nuostabu! — sukuždėjo Daglė, bet po to griež- 
tai išsitiesusi pagarbiai pridūrė: — Sere! 
— Visai ne, juk čia viskas griūva! — piktai atkirto 


Nikolas. — Ir šių bokštelių iš vakarų-pusės taip niekada ir 
nebaigė statyti, ar ką?! 

Mašina sustojo, Nikolas išlipo ir apsidairė. Ne, jo aki- 
mis, viskas tiktai kelia liūdesį: iš nebaigtos statyti namo 
pusės beliko vieni griuvėsiai, o iš kitos pusės vaizdas toks, 
tarsi jam jau šimtai metų, beje, taip ir yra iš tikrųjų! — 
apimtas nevilties, galvojo jis. 

Atsisukęs išvydo, kad Daglė jau pasirūpino įnešti jų 
bagažą į viešbučio vestibiulį. 

— Arbatą lordui Stefordui reikia paduoti anksti, aš- 
tuntą valandą ryto, — davė ji nurodymus viešbučio patar- 
nautojams. — O lengvus antruosius pusryčius — maždaug 
pusiaudienį. Bet mane iš anksto reikia supažindinti su me- 
niu. — Ir, atsisukusi į Nikolą, ji paklausė: — Jūs, milorde, 
pats pageidaujate pasirašyti registracijos knygoje, ar galiu 
tai už jus padaryti aš? 

Nikolas metė į ją triuškinantį žvilgsnį, bet ji to net 
nepastebėjo, nes žiūrėjo į kitą pusę. Jis skubiai pasirašė 
svečių knygoje, po to liokajus juos nuvedė į užsakytą pra- 
bangų numerį. 

Kambarys pasirodė esąs nuostabus. Sienos apklijuo- 
tos tamsiai rožinės spalvos tapetais, o didelė, ant keturių 
kojyčių stovinti lova uždengta gelsvai rožinės spalvos kar- 
tūnine lovatiese. Lovos kojūgalyje ant rožinio kilimo sto- 
vėjo nedidelė kušetė. Greta atidarytos durys vedė į mažutę 
svetainę, kurioje taip pat dominavo rožiniai ir blyškiai žali 
tonai. 

— Čia reikia pastatyti antrą lovą, man! — pareiškė 
Daglė. 

— Papildomą lovą? — pakartojo klausimą liokajus. 

— Na, žinoma: juk reikia man kur nors miegoti! Ti- 
kiuosi, jūs nemanote, jog galėčiau miegoti jo didenybei 
skirtoje lovoje, ar ne taip? 

Nikolas iš nustebimo išsprogino akis: jis jau gana i!- 
gai išbuvo šiame dvidešimtame amžiuje, kad suprastų, jog 
Daglės elgesys turėjo atrodyti keistas! 

— Klausau, mis — atsiliepė liokajus. — Aš pasirū- 
pinsiu, kad čia pastatytų antrą lovą. — Ir išėjo, palikęs juos 
vienus. 

— Dagle... — buvo bepradedąs Nikolas. 

— Mis Montgomeri, — šaltai pataisė ji jį. 

— Mis Montgomeri, — pakartojo jis tokiu pat šaltu 
tonu, pasirūpinkite, prašau, kad mano bagažas būtų atneš- 
tas viršun. Aš turiu apžiūrėti savo namą. 

— Ar aš privalau jus lydėti? 

— Ne, nereikia: aš nepageidauju greta savęs kęsti 
tokių šėtongalvių! — piktai drėbė jis ir išėjo iš kambario. 

Daglė palaukė, kolei atnešė jų kelioninius krepšius, 
po to paklausė liokajaus, kur yra bažnytkaimio biblioteka. 
Zengdama mažyčio kaimelio keliukais ir spausdama ran- 
koje užrašų sąsiuvinį ir pieštukų rinkinį, ji jautėsi tvirtai, 
bet artėdama prie bibliotekos pastato žingsnį sulėtino. 

“Neverta apie tai galvoti", — kalbėjo ji pati sau. Tai 
buvo tiktai visiškai neįgyvendinama svajonė! Reikia išlik- 
ti šaltai ir net galvoti apie ką nors šaltą: apie Antarktidą, 
apie Sibirą! Taip, būtent: vykdyti jo nurodymus ir būti jam 
visiškai abejingai. Jis priklauso kitai moteriai ir kitai epo- 
chai! 

Surasti tai, ką bibliotekininkė pavadino “Stefordų do- 
kumentų rinkinys", buvo nesunku. 

— Daug lankytojų mūsų klausinėja apie Stefordus, 
ypač Tornviko viešbutyje apsistojantys turistai, — pasakė 
Daglei bibiotekininkė. 

— Mane domina paskutinio grafo, sero Nikolo Ste- 


fordo likimas, — tarė Daglė. 

— Ą, to nelaimingojo, kurį nuteisė nukirsti galvą, po 
to jis dar nesuspėjus įvykdyti mirties bausmės mirė! — su- 
šuko bibliotekininkė. — Manoma, kad jį nunuodijo! 


— Kas nunuodijo? — nekantriai paklausė Daglė. 

— Matyt, tas, kas jį apkaltino išdavyste! — atsiliepė 
bibliotekininkė. — O jūs žinote, kad būtent Nikolas Ste- 
fordas pastatė Tornviką? Aš skaičiau, kad jis net pats pa- 
rengė statybos projektą, bet, deja, tam trūksta įrodymų: ne- 
išliko net kokių nors jo pasirašytų eskizų. Na štai čia — 
kas jums reikalinga: šioje lentynoje stovi visos knygos, ku- 
riose yra bent kokia nors užuomina apie Stefordus. 

Daglė ėmė iš eilės traukyti iš lentynos knygas ir jas 
vartyti. 

Pirmojoje apie Nikolą rašoma labai mažai, o tai, kas 
buvo, išdėstyta vien užgauliais tonais. Grafu jis suspėjo 
išbūti tiktai ketverius metus, po to jį apkaltino žŽmogžu- 
dyste. Kristoferis, vyresnysis Nikolo brolis, jau dvidešimt 

dvejų metų gavo grafo titulą, ir visų knygų autoriai tiesiog 
springo bedžiūgaudami ir pranešdami apie tai, kaip suma- 
niai Kristoferis panaudojo senkančius Stefordų šeimos 
turtus ir vėl suklestėjo. O apie Nikolą, kuris tiktai metais 
už jį jaunesnis, kalbėjo, kad jis buvo lengvabūdis ir milži- 
niškus pinigus švaistė moterims bei arkliams. 

— Nuo to laiko jis nė kiek nepasikeitė! — garsiai iš- 
tarė Daglė, atsiversdama kitą knygą. Šioje buvo dar dau- 
giau negatyvių duomenų apie Nikolą. Joje smulkiausiai 
atskleista istorija apie ledi Arabelą ir garsųjį stalą. Tai 
skambėjo maždaug taip: tą momentą, kai Nikolas su Ara- 
bela įėjo į kambarį, ten buvo du tarnai, kurie, išgirdę lordo 
ir ledi žingsnius, pasislėpė. Vėliau tie tarnai ima pasakoti 
apie tai, jog viską viską matė, o kažkoks liokajus Džonas 
Vilfredas užrašė šią istoriją į savo dienoraštį, išlikusį iki 
mūsų dienų. 

Trečioji knyga jau buvo rimtesnė. Joje pasakojama apie 
Kristoferio darbus ir užsimenama apie tai, kad jo jaunes- 
nysis brolis, švaistūnas ir vėjo pamušalas, prašvilpė visą 
Kristoferio užgyventą turtą, ėmęsis beviltiškai kvailo ban- 
dymo vietoj Elžbietos pasodinti į Anglijos sostą Škotijos 
karalienę Mariją. 

Užvertusi knygą, Daglė pažvelgė į laikrodį: pats lai- 
kas gerti arbatą. Išėjusi iš bibliotekos, ji pasuko tiesiai 
mažos simpatiškos kavinukės link. Užsisakiusi arbatos su 
bandelėmis, ji atsisėdo už staliuko ir ėmė skaityti savo 
pastabas. 

— Aš, tiesą sakant, dariau viską, kad jus surasčiau! — 
staiga pasigirdo pažįstamas balsas, ir, pakėlusi akis, ji išvy- 
do greta staliuko stovintį Nikolą. 

— Galbūt man dera pastovėti, kolei jūs, milorde, teik- 
sitės atsisėsti? — pasiteiravo Daglė. 

— Ne, ne, mis Montgomeri, — atšovė jis, — visiškai 
pakaks aplaižyti didžiuosius mano kojų pirštus! 

Daglė sunkiai sulaikė šypseną. Jis užsisakė sau arba- 
tą, bet užmokėti už jį teko jai, nes jis po senovei neturėjo 
grynų pinigų. 

— Ką jūs skaitote? — paklausė jis. 

Bejausmiu tonu ji jam papasakojo, ką būtent jai pavy- 
ko surasti knygose. Jeigu ne truputį raustelėjusi palei apy- 
kaklę oda, būtų galima manyti, kad jis niekaip nesureaga- 
vo į jos žodžius. 

— O ką, ten tuose jūsų istoriniuose darbuose niekur 
nepranešama apie tai, kad aš buvau pas brolį kamerheru*? — 
paklausė Nikolas. 

— Ne, apie tai — nieko. Tiktai rašoma, kad jūs pirko- 
te arklius ir dūkote su moterimis, — atsakė ji, tuo pat metu 
pagalvojusi: o tu dar įsivaizdavai esą galėsianti pamilti to- 
kį vyrą. Atrodo, beje, daug, labai daug moterų iki jos taip 
pat įsivaizdavo tą patį. 

Atkąsdamas bandelės ir užgerdamas arbata, Nikolas 
tarė: 

— Grįžęs į savo amžių, aš ištaisysiu jūsų istorinius 
darbus! 

— Bet jūs nepajėgsite pakeisti istorijos eigos! — at- 
kirto ji. — Istorija — tai duomenys, tai, kas jau padaryta. 
O to, kas rašoma istoriniuose šaltiniuose, jūs niekaip ne- 
galite pakeisti: juk šios knygos tai jau išspausdintos! 

Jis neketino jai prieštarauti, tiktai paklausė: 

— O kas ten pranešama apie tai, kaip viskas buvo po 
mano mirties? 

— Na, taip toli aš dar nespėjau išstudijuoti, — atsakė 
Daglė. — Tiktai perskaičiau apie jus ir jūsų brolį. 

Šaltai pažvelgęs į ją, jis patikslino: 

— Vadinasi, jūs skaitote tik tai, kas rašoma apie mane 
nešvankaus? 

— Bet kad ten daugiau nieko nėra, — atsakė Daglė. 

— O kaip apie tai, kad būtent aš suprojektavau Torn- 
viką?— paklausė jis. — Juk pati karalienė jį išgyrė kaip 
nuostabų statinį. 

— Jokių užrašų apie tai, jog būtent jūs jį suprojekta- 
vote, nėra. Kaip man pasakė bibliotekininkė, egzistuoja ir 
tokia nuomonė, tačiau nėra jokių to įrodymų. 


* Rūmininko titulas monarchijos laikotarpiu (vert. past.). 

— Gerai, einam! — piktai tada tarė Nikolas, dėdamas 
į lėkštę nebaigtą valgyti bandelę. — Einam, aš jums paro- 
dysiu, ką aš padariau! Aš jums pademonstruosiu tai, kas pa- 
siliko po manęs ir koks yra milžiniško darbo rezultatas. 

Taręs šiuose žodžius, jis išskubėjo iš kavinės — ne- 
baigta valgyti bandelė liudijo apie tai, kaip smarkiai Niko- 
las buvo suirzęs. Išėjęs į gatvę, Nikolas nužingsniavo di- 
deliais, piktais žingsniais viešbučio link, ir Daglė sunkiai 
suspėjo paskui jį. 

Daglės nuomone, viešbutis buvo labai gražus, bet Ni- 
kolui viskas čia buvo vos ne griuvėsiai. Kairėje nuo Įįėji- 
mo į viešbutį kilo kažkokios akmeninės sienos, ir ji iš pra- 
džių nusprendė, jog tai užtvaros likučiai, bet jis paaiškino, 
kad tai — antros namo dalies, sudariusios beveik pusę jo 
namo, sienos. Statyba taip ir liko nebaigta. Šiuo metu tai 
tiesiog dvi aukštos sienos, apsivijusios laukinėmis vynuo- 
gėmis, 0 visa papėdė apaugusi žole. Jis jai papasakojo apie 
tai, kokios gražios būtų buvusios šios patalpos, jeigu jas 
tiktai būtų pavykę pastatyti taip, kaip jis sumanė: medi- 
niai paneliai, vitražai, raižytinėmis marmurinėmis grote- 
lėmis išpuošti Židiniai. Vienoje sienoje ryškėjo kažkieno 
akmeninis, laiko ir lietaus beveik suardytas profilis, ir, 
rodydamas į jį, Nikolas pasakė: 

— Tai mano brolio veido bareljefas. Norėjau, kad jį 
išrėžtų tiesiai sienoje ir aš galėčiau visada jį prisiminti. 

Jie ėjo pro kambarių be stogo anfiladą, ir jis jai viską 
smulkiai aiškino. Dabar Daglė jau pradėjo suprasti, ką bū- 
tent jis buvo sumanęs. Ji jau beveik girdėjo iš muzikinės 
svetainės sklindančius liutnios garsus. 

— Na štai, — tarė užbaigdamas, — o dabar visa tai 
atrodo visai ne taip! Dabar tai — dykvietė, kur slankioja 
karvės ir ožkos, ir dar... jomenai. 

— Taip, ir jomenų dukrelės irgi! — kandžiai pridūrė 
Daglė, jo paniekinamą repliką, matyt, prisitaikiusi sau. 

Jis atsisuko į ją ir išmatavo priekaištingu šaltu 
žvilgsniu. 

— Tai jūs tikite tuo, ką tie šunsnukiai apie mane para- 
šė!-— sušuko jis. — Jūs tikriausiai patikėjote, jog visas ma- 
no gyvenimas buvo skirtas vien tiktai arkliams ir mote- 
rims?! 

— Bet tai ne aš, milorde, tvirtinu, o knygos! — atsakė 
ji jo tonu. 

— Na gerai, — tarė jis, — rytoj iš ryto mes su jumis 
imsimės aiškintis tai, apie ką jokios knygos nekalba! 

Rytą jie atvyko į biblioteką, kai ji ką tik buvo atidary- 
ta. Sugaišusi dvidešimt minučių, kad išaiškintų Nikolui, 
kaip įrengta laisvo priėjimo prie lentynų sistema, Daglė nu- 
ėmė nuo lentynos, ant kurios buvo sudėtos knygos apie 
Stefordus, penketą tomų ir ėmė jam garsiai skaityti. Sėdė- 
damas prieš ją, Nikolas liūdnai žvelgė į daugybę knygos 
puslapių ir raukėsi. — Stebėjusi jį pusvalandį ir matyda- 
ma, kaip jis grumiasi su nuoboduliu, Daglė pasigailėjo: 

— Vakarais, sere, — tarė ji tyliai, — aš galbūt galė- 
čiau jus pamokyti skaityti? 

— Pamokyti mane skaityti? — nustebęs pakartojo jis 
klausimą. 

— Na taip, Amerikoje aš dirbu mokykloje ir turiu ne- 
mažą patirtį mokyti vaikus skaityti. Esu įsitikinusi, kad ir 
jūs galėtumėte išmokti skaityti. 

— Nejaugi? — ironiškai paklausė jis, pakeldamas an- 
takį. Daugiau nieko neaiškino, bet pakilo iš vietos ir, pri- 
ėjęs prie bibliotekininkės, uždavė jai keletą klausimų. Dag- 
lė gerai neišgirdo, apie ką būtent jis klausinėjo. Supratin- 
gai nusišypsojusi ir jam linktelėjusi, bibliotekininkė kaž- 
kur išėjo ir po minutės grįžo su glėbių knygų, kurias įteikė 
Nikolui. Nikolas pasidėjo knygas ant savo staliuko ir at- 
vertė pačią viršutinę. Tada džiaugsmingai nušvitusiu vei- 
du tarė: 

— Va, mis Montgomeri, paskaitykite man šitą! 

Knygos atlankoje buvo kažkokio visiškai nesupranta- 
mo dokumento faksimilė: raidės keistos formos, o žodžiai 
panašūs į įmantrią ortografiją. Daglė klausiamai pažvelgė 
į Nikolą. 

— Štai čia ir yra mano laikų spausdinta produkcija! — 
pareiškė jis, paskui paėmęs knygą ir žvelgdamas į titulinį 
puslapį pridūrė: “Tai pjesė, ją parašė kažkoks vyras, pa- 
varde Šekspyras" 

— O jūs ką, apie jį nieko negirdėjote? — pasiteiravo 
Daglė. — O aš asmeniškai maniau, jog šis “vyras" — iš 
pačių tikriausių Elžbietos laikų! 

— Ne, aš nieko apie jį nežinau! — atsakė Nikolas, sės- 
damas prieš ją ir imdamas skaityti. Nepraėjo nė kelios mi- 
nutės, kaip jis visas paniro į knygą. O Daglė toliau rausėsi 
savo istoriniuose darbuose. 

Duomenų apie tai, kas atsitiko po Nikolo mirties, bu- 
vo labai mažai. Buvo rašoma, kad dvarus konfiskavo kara- 
lienė, o kadangi nei Kristoferis, nei Nikolas vaikų neturė- 
JO, tai su vyresniųjų mirtimi nutrūko grafo titulo paveldė- 
jimo linija, o ir pati Stefordų giminė išnyko. Ir vėl ji skaitė 
apie tai, koks palaidas buvo Nikolas ir kaip jis išdavė visą 
šeimą. 

Pusiaudienį jie nuėjo į kavinę priešpiečių. Nikolas jau 
pradėjo priprasti prie lengvų antrųjų pusryčių, bet vis dar 
būdavo nepatenkintas. 

— Kas per kvaili vaikai! — tarė staiga jis. — Jeigu 
jie klausytų tėvų patarimų, tikrai liktų gyvi. O pas jus, jū- 
sų pasaulyje, tokius nepaklusnius sutvėrimus popina ir pai- 
kina! 

— Kokie dar vaikai? — paklausė ji. 

— Na šitie, iš pjesės. Žiuljeta ir... kaip jį? — Ir jis 
nuščiuvo, atkakliai bandydamas prisiminti herojaus vardą. 

— Jūs apie “Romeo ir Džuljetą" kalbate, ar ne? — pa- 
siteiravo Daglė. — Tai jūs skaitėte “Romeo ir Džuljetą"? 

— Būtent taip, — atsakė jis. — Ir nepaklusnesnių tė- 
vų valiai sutvėrimų aš nemačiau gyvenime! Ši pjesė turi 
būti gera pamoka visiems vaikams! Tikiuosi, ir dabar vai- 
kai ją skaito ir iš šios istorijos mokosi! 

— “Romeo ir Džuljeta" — pjesė apie meilę! — vos 
nesuriko Daglė. — Ir jeigu herojų tėvai nebuvo tokie įžval- 
gūs ir gyveno it užrištomis akimis, tai... 

— Neįžvalgūs? — sušuko jis. 

Na ir prasidėjo, — per visus priešpiečius jie nieko dau- 
giau nedarė, o tiktai. ginčijosi. 

Vėliau, vėl grįžtant į biblioteką, Daglė paklausė Ni- 
kolo, kaip mirė jo brolis Kristoferis. 

Sustojęs ir žvelgdamas į šalį, jis atsakė: 

— Tą dieną mes su juo turėjome joti į medžioklę, bet 
prieš tai aš, treniruodamasis fechtuoti, susižeidžiau ranką. — 
Daglė pamatė, kaip jis raukydamasis patrynė kairįjį dilbį. — 
Aš iki šiol turiu randą. — Nikolas trumpam nutilo, po to 
vėl atsisuko į ją, bet jau be kokių nors skausmo požymių 
veide. — Kristoferis nuskendo. Iš mudviejų ne tiktai aš jau- 
čiau silpnybę moterims! Jisai išvydo, jog ežere plaukioja 
graži mergina ir įsakė lydintiesiems nešdintis ir palikti jį 
su ja vienudu. Kai po kelių valandų svita grįžo, jie ištrau- 
kė iš ežero brolį negyvą. 

— Ir ką, niekas taip ir nematė, kas būtent ten įvyko? 

— Ne, niekas. Išskyrus galbūt tą merginą, tačiau mes 
taip ir nesugebėjome jos surasti. 

Daglė kiek laiko buvo susimąsčiusi, po to tarė: 

— Kaip keista, kad jūsų brolis nuskendo ir neliko jo- 
kių įvykio liudytojų, o praslinkus tiktai keleriems metams 
jus apkaltino išdavyste! Viskas atrodo taip, tarsi kažkas iš 
anksto kėsinosi pasiglemžti Stefordų turtą! 

Nikolo veidas pasikeitė, ir nukreiptame į ją žvilgs- 
nyje pasirodė išraiška, kaip paprastai vyrams, kai mote- 
ris netikėtai jiems pasako tai, kas jiems patiems į galvą 
niekada neatėjo, — tarsi būtų atsitikę kažkas absoliučiai 
neįtikėtina. 

— O kas turėjo jį paveldėti po jūsų? — garsiai svarstė 
Daglė. — Tikriausiai jūsų brangiausioji ir mylimiausioji 
Leticija, taip? — Ir ji tuojau pat prikando lūpą, gailėdama- 
si, kad nesugebėjo sulaikyti savo balse pavydo gaidelių. 

Bet Nikolas, atrodo, nekreipė į jos toną jokio dėmesio. 

— Leticija? — pakartojo klausimą jis. — Ne, ji turėjo 
savo valdas, kai vėl ištekėjo, o visus Stefordų turtus po 

mano mirties ji būtų iššvaisčiusi! Aš būčiau buvęs Kris- 
toferio įpėdinis, bet, galiu jums garantuoti, jo mirties aš 


negeidžiau! 
— Ką, pernelyg daug atsakomybės, taip? — kandžiai 
paklausė Daglė. — Na, žinoma, grafo ir lordo statusas, be 


jokios abejonės, sunkia našta slegia savininką! 

Metęs į ją rūstų žvilgsnį, jis riktelėjo: 

— Žinoma, jūs bevelijote tikėti šitais jūsų istoriniais 
darbais! Na gerai, einam! Jūs dar turite paskaityti ir išsi- 
aiškinti, kas vis dėlto mane tada išdavė. 

Visą likusią dienos dalį Daglė nieko daugiau neveikė, 
o tiktai skaitė, kolei Nikolas plyšo juokais iš Šekspyro “Ve- 
necijos pirklio", tačiau rasti kokių nors naujų duomenų jai 
nepavyko. 

Vakare Nikolas pasiūlė Daglei kartu pavalgyti, bet ji 
atsisakė. Žinojo, kad su juo dera praleisti kuo mažiau lai- 
ko: pernelyg jau nesena buvo širdies žaizda, ir labai leng- 
vai vėl galėjo atsitikti taip, kad ji vėl ims galvoti apie jį 
daugiau negu reikia, o apskritai jai tai visai nenaudinga. 
Nikolas liūdna išvaizda, kaip įsižeidęs berniukas, įsikišo 
rankas į kišenes ir nuėjo žemyn pietauti, o Daglė paprašė, 
kad jai tiesiai į numerį atneštų lėkštę sriubos ir riekelę 
duonos. Valgydama vis užmesdavo akį į savo užrašus, bet 
taip ir negalėjo padaryti jokios išvados: atrodo, nebuvo nie- 
ko, kas galėjo išlošti iš Kristoferio ir Nikolo mirties! 

Kai apie dešimtą valandą vakaro Nikolas vis dar ne- 
grįžo į jų numerį, Daglė, pajutusi smalsumą, nulipo laip- 
tais pažiūrėti, kurgi jis dingęs. Pasirodo, jis, įsitaisęs pui- 
kioje mūriniais skliautais svetainėje ir apsuptas pusės tu- 
zino kitų viešbučio gyventojų, linksmai pokštauja ir juo- 
kiasi. Pasislėpusi šešėlyje, Daglė stovėjo prie pačių durų 
ir, jį stebėdama, pajuto, kaip per ją bangomis ėmė ristis 
beprotiškas ir nepelnytas įniršis. Juk tai ji čionai jį iškvie- 
tė, o dabar prie jo prilipusios kažkokios dvi ponios! 

Staigiai apsisukusi, ji nuėjo šalin. Taip, jis — lygiai 
toks, kaip apie jį rašo knygose! Ir nenuostabu, kad kažkas 
taip lengvai galėjo jį apšmeižti: tikriausiai tuo metu, kai 

derėjo tvarkyti reikalus, jis voliojosi lovoje su kokia nors 
eiline kekše! 

Užlipusi į savo numerį, ji apsisiautė chalatuku ir nėrė 
į nedidelę lovelę, kurią jai pastatė viešbučio tarnautojai. 
Bet užmigti negalėjo, tad taip ir gulėjo, jausdamasi visiška 
kvailė ir pykdama ant visų ir ant visko. Tikriausiai jai tada 
reikėjo išvažiuoti su Robertu! Robertas bent jau kažkuo re- 
alus! Zinoma, su juo buvo kai kurių problemų — saky- 
kim, kad ir pinigų dalybose, arba tas pernelyg jau didelis 
švelnumas dukrai, — bet vis dėlto jis tvirtai saugojo ištiki- 
mybę jai, Daglei! 

Apie vienuoliktą valandą ji išgirdo, kaip Nikolas ati- 
daro numerio duris, po to išvydo šviesą, prasiskverbusią 
pro jų kambarius skiriančių durų plyšį. Paskui atsidarė mie- 
gamojo durys ir ji smarkiai prisimerkė. 

— Dagle, — pakuždom pakvietė jis, bet ji neatsilie- 
pė. — Na, aš juk žinau, kad jūs nemiegate, tai atsakykite 
man pagaliau! 

Pramerkusi akis, ji rūsčiai paklausė: 

— Tai ką, negi aš privalau tuojau pat imti tušinuką ir 
popieriaus lapą, taip? 

— Tiktai bijau, kad nespėsiu jums stenografuoti! 

Sunkiai atsidusęs, jis žengė prie jos lovos. 

— Šiandien vakare aš pajutau, jog kažkas ne taip. Jūs 
pykstate ant manęs? Dagle, aš nenoriu, kad mes taptume 
priešais! 

— Mes nė nesame priešai! — atkirto ji. — Mes su ju- 
mis šeimininkas ir tarnautoja! Ir jūs — grafas, o aš — pras- 
čiokė! 

— Dagle, — vėl pradėjo jis, ir jo balse buvo girdėti 
maldavimas ir aistra. — Dagle, jūs visai ne prasčiokė! Aš 
norėjau pasakyti... 

— Ką taip? — rūsčiai paklausė ji. 

Jis atšoko: 

— Aš norėjau pasakyti tiktai tą, ką jau sakiau. Rytoj 
jums reikės knygose dar ką nors surasti. Ramios nakties, 
mis Montgomeri! 

— Likite sveikas, kapitone! — pašaipiai atsiliepė ji. 

Rytą ji su juo nepusryčiavo. “Taip geriau! — tvirtino 
sau. — Nereikia nė minutės atsipalaiduoti!" Dera nuolat 
prisiminti, kad jis tiesiog niekšas, toks pat, koks ir buvo 
toje savo epochoje! Ji išėjo į biblioteką ir, ten viena sė- 
dėdama, pro langą išvydo Nikolą, kuris iš kažko juokėsi, 
kalbėdamas su gražutė jauna moterimi. Daglė visa pasi- 
nėrė į knygą. 

Kai įėjo ir atsisėdo prie staliuko priešais ją, Nikolas 
vis dar šypsojosi. 

— Tai įsitaisėte naują draugužę? — paklausė ji ir tuo- 
jau pat pasigailėjo. 

— Ji — amerikietė, — atsakė Nikolas. — Pasakojo 
man apie beisbolą. Ir apie futbolą taip pat. 

— O jūs, reikia manyti, jai porinote apie tai, jog dar 
tiktai praeitą savaitę gyvenote Elžbietos valdomoje Angli- 
j0je? — suirzusi paklausė Daglė. 

— Ji mane laiko dideliu mokslininku, todėl aš negalė- 
jau, 0 ir nesuspėjau jai tokių paistalų pripasakoti! — nusi- 
šypsojo Nikolas. 

— Kaipgi! Didysis mokslininkas, — nusijuokusi su- 
murmėjo Daglė. 

— Tai negi jūs pavydite? — paklausė vis dar šypso- 
damasis Nikolas. 

— Pavydžiu?! — suriko ji. — Vargu! Juk aš — jūsų 
tarnautoja ir neturiu jokios teisės pavydėti! O ką, jūs jau 
jai papasakojote apie savo žmoną? 

Imdamas į rankas vieną iš Šekspyro pjesių tomelių, 
paliktų jam ant bibliotekininkės staliuko, Nikolas ištarė: 

— Jūs šį rytą kažkodėl labai jau nirtulinga! Tai saky- 
damas jis labai patenkintas nusišypsojo. 

Daglė neturėjo supratimo, ką tiksliai reiškia jo pasa- 
kytas Žodis, ir todėl jį užsirašė, o vėliau pasižiūrėjo jo reikš- 
mę žodyne. “Nirtulinga"! Tai vadinasi, jis ją laiko nirtu- 
linga?! Ir ji vėl įsigilino į savo paieškas. 

Trečią valandą ji tiesiog pašoko nuo kėdės. 

— Paklausykite, va, štai šičia! — susijaudinusi sušu- 
ko ji ir, apibėgusi aplink stalą, atsisėdo greta Nikolo. — 
Štai, matote šią pastraipą? — Jis, Žinoma, matė, bet per- 
skaityti galėjo tiktai atskiras frazes. Ji jam parodė prieš 
du mėnesius žurnale išpausdintą straipsnį iš Anglijos isto- 
rijos. 

— Ši publikacija skirta Gošok Holui, apie kurį mes 
su jumis girdėjome Belvude, — tarė Daglė. — Ir joje ra- 
šoma, jog neseniai Gošoko archyve buvo surasti nauji še- 
šioliktojo amžiaus Stefordų šeimos dokumentai. Dabar juos 
tyrinėja daktaras Hamiltonas Dž. Nolmanas. Toliau prane- 
šama, kad daktaras Nolmanas tikisi įrodyti, jog Nikolas Ste- 
fordas, Elžbietos Pirmosios karaliavimo pradžioje apkal- 
tintas išdavyste, buvo, iš esmės, nekaltas! 

Daglė žiūrėjo Nikolui į veidą — jo akių išraiška ją 
stulbino. 

— Štai dėl to aš ir atvykau čionai, — tyliai ištarė jis. — 
Nieko nebuvo galima įrodyti, nesuradus šių popierių. Rei- 
kia nedelsiant keliauti į Gošoką! 

— Bet juk mes negalime taip nei iš šio, nei iš to imti 
ir tenai važiuoti! — atkirto ji. — Reikia iš pradžių kreiptis 
į tenykštę valdžią su prašymu, kad mums su jumis leistų 
tuos dokumentus pasižiūrėti. — Ir, užvertusi žurnalą, ji pri- 
dūrė: — Kokios apimties ir storio turėjo būti pastato sie- 
nos, kad į vieną iš jų būtų galima paslėpti visą skrynią do- 
kumentų ir kad jie ten išgulėtų keturis šimtus metų! 

— Na, Gošok Holas ne toks jau didelis, palyginti su 
keturiomis kitomis mano pilimis! — truputį įsižeidęs išta- 
rė Nikolas. 

Daglė atsilošė kėdėje: ją apėmė toks jausmas, tarsi 
jie pagaliau visiškai priartėjo prie kažkokio nepaprastai es- 
minio dalyko. Nekilo nė mažiausių abejonių, jog atrastieji 
dokumentai kažkada priklausė Nikolo motinai ir kad Ni- 
kolo nekaltumo įrodymas yra būtent tarp jų! 

— O, labutis! 

Jie pakėlė akis ir prieš save išvydo gražutę jauną mo- 
terį, kuri neseniai aiškino Nikolui, kas yra beisbolas! 


i 163 


— Aš taip ir maniau, kad jūs čia, — ištarė ji ir, nu- 
žvelgusi tiriančiu žvilgsniu Daglę, paklausė: — O čia jū- 
sų draugė, taip? 

— Viso labo tiktai sekretorė, — tarė Daglė, pakilda- 
ma iš už stalo. — Dar bus kokių nors nurodymų, lorde Ste- 
fordai? 

— Lordas?! — apstulbusi sušuko mergina. — Tai jūs 
lordas? 

Daglė strimgalviais išlėkė iš bibliotekos. Nikolas bu- 
vo benorįs eiti paskui ją, bet pernelyg susijaudinusi, kad 
jai teko laimė susipažinti su pačiu lordu, amerikietė nie- 
kaip nenorėjo jo paleisti. 

Patraukusi į viešbutį, Daglė iš visų jėgų stengėsi ap- 
mąstyti laišką, kurį ketino išsiųsti į Gošok Holą, bet, tiesą 
sakant, jos galvoje buvo beveik vienintelė mintis apie tai, 
kad Nikolas ten flirtuoja su ta gražute amerikiete! Žino- 
ma, jai tai absoliučiai neturi rūpėti! Juk tai tiesiog jos dar- 
bas! Greitai ji jau bus namuose, vėl ims mokyti savo penk- 
tokus, kartais vaikščios į pasimatymus, lankys savo šeimą 
ir jiems pasakos apie Angliją — būtent apie tai, kaip buvo, 
kad vienas vyras ją ten metė, o kitą ji įsimylėjo, bet jis 
pasirodė esąs vedęs, ir dargi prieš keturis šimtus penkias- 
dešimt vienerius metus! 

“Taip, tai jau tikrai bus geriausia iš visų įmanomų 
istorijų apie Daglę", — pagalvojo ji. 

Kolei pasiekė viešbutį, vienintelis jos likęs noras bu- 
vo — siautėti su žaibais ir griausmais! “Po velnių visus 
vyrus! — galvojo ji. — Po velnių juos visus — ir blogus, 
ir gerus!" Jie daugiau nieko nė neveikia, tiktai traiško ir 
traiško jos širdį! 

— Kiek galiu suprasti, jūsų nuotaika nepagerėjo! — 
ištarė Nikolas už nugaros. 

— Mano nuotaika jūsų neliečia nė per nago juody- 
mą! — atkirto jam Daglė. — Esu pasamdyta atlikti atitin- 
kamą darbą, ir jį atlieku. Aš ruošiuosi rašyti Gošok Holo 
administracijai laišką ir paklausti, kada mums būtų galima 
atvykti pažiūrėti dokumentus. 

— Priešiškumas, kurį jūs man reiškiate, absoliučiai 
niekuo nepagrįstas! — tarė Nikolas, jau ir pats jausdamas 
susierzinimą. 

— Jokio tokio priešiškumo jūsų atžvilgiu aš nejau- 
čiu! — įsiutusi riktelėjo jinai. — Aš tiktai iš kailio ne- 
riuosi, kad jums padėčiau, — taip, padėčiau grįžti atgal 
pas savo mylinčią žmoną, į savąją epochą! — Ir, panieki- 
namai užrietusi smakrą, ji pridūrė: — Aš ką tik supratau, 
kad jums visiškai nebūtina čia būti. Galiu ieškoti ir viena, 
o jūs — jūs, kaip ten bebūtų, nelabai sugebate pakankamai 
daug puslapių perskaityti. Tai kodėl jums neišvykus... na, 
sakykim, į Prancūzijos Rivjerą arba dar kur nors? Aš pa- 
jėgsiu reikiamą darbą padaryti ir viena. 

— Tai man reikia išvažiuoti, taip? — tyliai pakartojo 
klausimą jis. 

— Na, žinoma, o kodėl gi ne? Važiuokite sau į Londo- 
ną, pasitrankykite ten po vakarėlius. Galite susitikti su vi- 
somis gražiomis mūsų šimtmečio moterimis! Pas mus juk 
dabar didžiulis įvairiausių stalų pasirinkimas! 

Nikolas taip ir apmirė. 

— Tai jūs norite manęs atsikratyti, taip?! — paklau- 
sė jis. 

— Na, taip, taip, taip! Man tiktai geriau seksis tyrinė- 
ti, kai jūsų čia nebus. Jūs... jūs paprasčiausiai man trukdo- 
te! Juk apie mūsų pasaulį nieko nežinote. Jūs vos vos iš- 
mokote padoriai rengtis ir vis tiek dar pusę maisto valgote 
rankomis! Jūs nemokate nei skaityti, nei rašyti, ir aš visą 
laiką privalau jums aiškinti pačius elementariausius daly- 
kus. Taip, tūkstantį kartų bus geriau, jeigu paliksite mane 
vieną! — Ji išpoškino visa tai, o rankos įsikibo į krėslo 
atkaltę su tokia jėga, jog, atrodė, kad krumpliai tuojau pra- 
durs odą ir iššoks į paviršių. 

Nikolo veidą iškreipė tokio nuoširdaus skausmo gri- 
masa, jog tai jau viršijo jos jėgas. Ne, jis tiesiog privalo 
išsinešdinti, išvažiuoti ir leisti jai vėl turėti dvasios ir kū- 
no ramybę! Ir, neketindama kentėti prieš jį pažeminimą dėl 

to, kad tuojau ims raudoti, Daglė veržliai puolė šalin. O 
atsidūrusi savo miegamajame-svetainėje, prisišliejo prie 
durų staktos ir apsipylė karčiomis ašaromis. 

“Reikia kaip nors tai išgyventi, — galvojo ji, — 1š- 
siųsti jį kuo toliau, o po to drožti namo ir niekada daugiau — 
nė vieno žvilgsnio nei į vieną vyrą! Štai ko man reikia!" 

Žnegtelėjusi ant lovos ir įsiraususi veidu į pagalvę, ji 
ėmė tylutėliai verkti. Verkė ilgai, kolei išsiverkė ir pajuto 
tam tikrą palengvėjimą. Ir jai vėl grįžo sugebėjimas mąs- 
tyti. 

Kaip vis dėlto kvailai ji elgėsi! Ir ką bloga galėjo Ni- 
kolas padaryti? Ji aiškiai įsivaizdavo, kaip jis sėdi kur nors 
tamsoje, laukdamas mirties bausmės už nusikaltimą, kurio 
nepadarė, o kitą akimirksnį skrieja per erdvės sferas — ir 
štai, prašau, jis jau dvidešimtame amžiuje! 

Ji atsisėdo lovoje ir nusišnypštė. Tik pamanyk, kaip 
greitai jis prie visko priprato! Įprato prie automobilių ir 
prie romanų, ir prie keistos jam kalbos, ir prie neįprasto 
maisto, ir... taip, ir dar — prie moters, kuri be galo verkš- 
lena ir kenčia dėl to, kad ją atstūmė kitas vyras! Ir Nikolas 
taip dosniai dalijosi savo pinigais, savo linksmu juoku, sa- 
vo žiniomis! 

— O ką padarė ji, Daglė? Įniršo, supyko dėl to, jog 
daugiau kaip prieš keturis šimtus metų jis išdrįso susituokti 
su kita moterimi? 

Visa tai išanalizavusi, ji pajuto, jog viskas atrodo be- 
veik humoristiškai. Atsisuko į duris. Kambaryje buvo tam- 
su, bet pro plyšelį skverbėsi šviesa. Oi, ką ji jam prišnekė- 
jo! Siaubingų, tiesiog košmariškų dalykų. 

Daglė vos ne galvotrūkčiais puolė prie durų. 

— Nikolai, aš!..— sušuko ji, bet kambarys buvo tuš- 
čias. Ji pribėgo prie durų, vedančių į viešbučio vestibiulį, 
bet ir ten nieko nebuvo. Grįžusi į Nikolo kambarį, paste- 
bėjo ant grindų gulintį raštelį — tikriausiai jis jį pakišo po 
durimis. Paskubom peržvelgė — keturios eilutės, parašy- 
tos neįskaitomomis gotiškomis raidėmis. 

Daglė, žinoma, nieko nesuprato, bet iš pažiūros rašte- 
lis atrodė tarsi parašytas karalienės Elžbietos laikų greit- 
raščiu. Nikolo kostiumai kabėjo spintoje, ten pat buvo la- 
gaminai. 

Reikia jį surasti, atsiprašyti, paprašyti pasilikti, pa- 
sakyti, kad jis jai reikalingas. Prisiminus tai, ką ji jam pri- 
pliurpė, Daglei tiesiog galvoje suspengė. Na, žinoma, jis 
moka skaityti! Ir visiškai padoriai elgiasi prie stalo! Ir jis... 
velniai mane, velniai mane, velniai mane nujotų! — min- 
tyse išrėkė ji, lėkdama žemyn laiptų pakopomis ir puldama 
iš viešbučio tiesiai į lietų. Sukryžiavusi prieš krūtinę ran- 
kas ir delnais apglėbusi pečius, Daglė, nuleidusi galvą, nu- 
skubėjo kažkur tolyn. Ji būtinai turi jį surasti! Juk jis grei- 
čiausiai ir supratimo neturi apie tai, kas per daiktai skėtis 
arba lietpaltis! Jis tikrai gali surasti sau mirtį — sakykim, 
taip įnirtingai kovos su lietumi, jog nė nepastebės, kaip pa- 
klius po autobusu arba po traukiniu. O ir apskritai, ar jis 
atskiria geležinkelius nuo pėsčiųjų takų? O kas, jeigu jis 
įlips į traukinį? Juk nežinos net kur išlipti ar grįžti atgal, 
jeigu vis dėlto kažkur išlips? — galvojo Daglė. 

Ji nukūrė į geležinkelio stoties pastatą, bet jis buvo 
uždarytas. Na, ir puiku! — nusprendė ji, nužėrusi nuo vei- 
do šaltus, šlapius plaukus. Buvo bebandanti įsižiūrėti, ką 
rodo jos laikrodžio rodyklės, bet trukdė lietus. Atrodo, jau 
buvo dvylikta valanda nakties. Tikriausiai ji verkė keletą 
valandų. Ir Daglė net krūptelėjo pagalvojusi, kas per tą 
laiką galėjo Nikolui atsitikti! 

Ji pastebėjo tolumoje kažką juoduojant nutekamaja- 
me griovyje ir puolė prie jo įsitikinusi, jog ten guli negy- 
vas ir nejudantis Nikolas. Bet tai pasirodė būta tik šešėlio. 
Bejėgiškai mirkčiodama ir stengdamasi nesimarkstyti dėl 
pliaupiančios veidu lietaus srovės, dukart nusičiaudėjusi 
Daglė įdėmiai žvelgė į tamsius kaimiečių langus. 

O galjis į kelią leidosi visai neseniai? Ir kokį gi atstu- 
mą galima nueti per... Beje, juk ji tiksliai net nežino, kada 
jis išėjo iš viešbučio. Ir į kokią pusę galėjo pasukti?! 

Ji bėgte pasileido gatve, šaltos lietaus čiurkšlės kirto 
į kojas ir prasiskverbdavo po sijonu. Langai jau tamsūs, 
bet pasukusi už kampo, Daglė viename jų netikėtai išvydo 
šviesą. Juk čia smuklė! — pažino ji. Ten bus galima išsi- 
klausinėti ir išsiaiškinti, ar kas nors nematė Nikolo! 

Ji įėjo vidun. Smuklės šviesa ir šiluma po lietaus ir 
tamsos ją tiesiog apsvaigino ir kurį laiką mergina nieko 
nematė. 

Visiškai sužvarbusi, drebanti, šlapia, ji stovėjo ant 
slenksčio, pamažu pratindama prie šviesos akis. Ir Čia ji 
išgirdo juoką, kuris jai pasirodė pažįstamas. Nikolas! Ji 
puolė į tą garsą per visą tabako dūmų pilną salę. 

Vaizdas, kurį ji išvydo, priminė plakatą su pavaizduo- 
tomis septyniomis nuodėmėmis: už stalo, kuris, atrodė, tuo- 
jau grius nuo patiekalų svorio, sėdėjo Nikolas; jo marški- 
niai buvo atsegti vos ne iki bambos, iš burnos kyšojo tvir- 
tais dantimis sukąstas cigaras. Jo kairėje ir dešinėje sėdė- 
jo po moterį, o skruostai bei marškiniai buvo išteplioti lū- 
pų dažais. 

— Ą, Daglė! — euforiškai sušuko jis. — Prisėskite 
prie mūsų! 

Ji taip ir sustingo vietoje, jausdamasi kaip kiaurai per- 
šlapusi katė: plaukai prilipo prie galvos, šlapi rūbai taip 
pat lipo prie kūno, kiekviename bate po galoną vandens, o 
nuo jos ant grindų pribėgusio vandens klane galėjo tilpti 
ir tristiebė škuna!. 

— Nagi, lįskite iš ten ir eikite su manimi! — suko- 
mandavo ji balsu, kokiu paprastai tramdydavo nepaklus- 
nius mokinius. 

— Tuojau pat, kapitone! — atsiliepė išsiviepęs Ni- 
kolas. 

“Jis girtas!" — suprato Daglė. 

O Nikolas, į lūpas pabučiavęs iš eilės abi moteris, pa- 
šoko ant kėdės, po to peržengė per stalą ir stvėrė Daglę į 
glėbį. 

— Paleiskite mane! — sušnypšė ji, bet jis nunešė ją 
ant rankų per visą smuklę ir išėjo į gatvę. 

— Lyja! — sušuko ji. 

— Klystate, ponia, — seniai išsigiedrijo! — atkirto 
jis ir, vis dar laikydamas ją ant rankų, ėmė tylutėliai lū- 
pomis kutenti jos kaklą. 

— Na jau ne! Nedrįskite! Nagi tuojau pat mane pa- 
leiskite! — suriko Daglė. 

Jis lyg ir paleido, bet taip, kad ji tarsi visa pakibo ant jo. 

— Jūs girtas! — sušuko mergina, jį atstumdama. 

— O, taip, girtas! — su pasitenkinimu kikendamas ir 
stverdamas ją už talijos, suriko jis. Čionykštis elis man pa- 
tinka! Ir moterys taip pat! 

Atstumdama jį, Daglė įsižeidusi tarė: 

— Aš dėl jūsų jaudinausi, o jūs čia sėdite ir išsidirbi- 
nėjate poros kekšių kompanijoje ir... 

— Ne taip greitai! — sušuko jis, — nes per daug ne- 
suprantamų žodžių! Na, pažiūrėkite, tiktai pažiūrėkite į 
žvaigždes, geroji jūs mano Dagle! 

— Jūsų žiniai, jeigu jūs pats nesiteikėte pastebėti, aš 
kiaurai peršlapusi ir sušalusi! — pareiškė ji ir, tarsi papil- 
domai pabrėžtų tai, ką pasakė, garsiai nusičiaudėjo. 

Jis vėl pakėlė ją ant rankų. 

— Nagi paleiskite mane! — pareikalavo ji. 

— Bet juk jūs sušalusi, o man šilta! — atsiliepė jis, 
tarsi tai būtų viską išsprendę. — Tikriausiai jūs susirūpi- 
note dėl manęs, taip? 

Prigludusi prie jo, ji jau buvo pasiruošusi pripažinti 
savo pralaimėjimą, ir, be to, jis iš tiesų buvo toks šiltas! 

—- Aš jums priskiedžiau krūvą visokių nemalonių da- 
lykų, — murmėjo ji, — ir aš labai labai prašau man atleis- 
ti! Iš tikrųjų, jūs, Žinoma, man jokia ne našta! 

Žvelgdamas iš viršaus žemyn, jis jai nusišypsojo: 

— Tai, vadinasi, jūsų nerimo priežastis buvo ta, kad 
aš išėjau iš savo kambario, taip? 

— Ne, ne taip: pamačiusi, jog jūs išėjote, aš pagalvo- 
jau, kad galite patekti po automobiliu arba po traukiniu, 
arba dar po kuo nors! Ir taip pamaniusi, išsigandau, kad 
jūs galbūt sužeistas! 

— Tai man, jūsų nuomone, visai “atsileidę varžteliai", 
taip? 

— Ką, ką?— nusuprato ji. 

— Na, aš smegenis tai turiu. Tai ką, negi atrodau 
pamišėlis? 

— O ne, žinoma, ne! Tiesiog jūs visai nesuvokiate, 
kaip mūsų pasaulyje viskas sutvarkyta — tik tiek! 

— Taip?! Na, tai kuris iš mudviejų šlapias, o kuris 
sausas? 

— Mes abu šlapi, todėl, kad jūs tebelaikote mane ant 
rankų, — truputį manieringai atsakė ji. 

— Tai štai, — atsliepė jis, — aš, jums maloniai lei- 
dus, sužinojau viską, ko mums reikėjo, ir rytoj mes keliau- 
jame į Gošoką! 

— Kaipgi ir per ką jums pavyko kažką sužinoti? Tik- 
riausiai iš tų ponių, taip? Tai negi jūs bučiniais iš jų viską 
ištraukėte? — kandžiai paklausė ji. 

— O jūs, Montgomeri, pavydite, ar ką? 

— Ne, Stefordai, aš nesiruošiu pavyduliauti! — atsi- 
liepė ji ir pagalvojo, jog Buratino-Pinokio hipotezė netei- 
singa ir jos nosis nė per milimetrą nepailgėjo, nors ji ir 
sumelavo! — Nair ką gi jūs išsiaiškinote? — neištvėrė ji. 

— O tai, kad Gošoką valdo Dikis Hearvudas! — sku- 
biai atsakė jis. 

— Bet argi jis nevedė jūsų motinėlės? — paklausė ji. — 
Arba jis toks pat senas kaip ir jūs? 

— Saugokitės! — atsiliepė jis. — Arba aš jums paro- 
dysiu, koks aš senas! — Ir, pamėtėjęs ją ant rankų, paklau- 
sė: — Ar nepernelyg aš jus nušėriau? 

— Greičiau jau jūs nusilpote — ir viskas dėl to, kad 
valkiojatės paskui kiekvieną sutiktą moterį. O ar žinote, 
kad tai atima iš vyro jėgas? — atkirto Daglė. 

— Kai dėl mano jėgos, tai jai nėra lygių! — sušuko jis 
ir truputį palaukęs tarė: — Tai apie ką čia aš jums pasako- 
jau? 

— Apie tai, jog Dikis Hearvudas vis dar yra Gošoko 
savininkas. 

— Taip. Ir rytoj rytą aš ketinu su juo pasimatyti. O 
kas per daiktas “vykendas" ? 

— “Vykendas" reiškia darbo savaitės pabaigą — tai 
laikas, kai visi kur nors išvyksta. Bet juk jūs negalite taip 
nei iš šio, nei iš to tiesiog imti ir lėkti į lordo būstą?! Ti- 
kiuosi, nė neįsivaizduojate, kas jus ten priims praleisti sa- 
vaitgalį? 

— Tai ten tokie, darbininkai, išsitrenkia? Bet kad pas 
jus čia, atrodo, apskritai niekas nedirba! Aš nemačiau nei 
žemdirbių laukuose, nei ko nors prie plūgo. Šiandieniniai 
Žmonės tiktai slankioja po parduotuves ir vairuoja mašinas. 

— Pas mus — keturiasdešimties darbo valandų savai- 
tė, o arimui yra traktoriai. Bet, Nikolai, jūs man taip ir 
neatsakėte! Ką būtent ketinate daryti? Juk jūs iš tiesų ne- 
galite tam Hearvudui pasakyti, kad aš neva čia atsidūriau 
tiesiai iš šešiolikto šimtmečio! To juk niekam nepasakysi- 
te, net toms baro prostitutėms! — Ir, truktelėjusi už jo marš- 
kinių apykaklės, ji pridūrė: — Jūs pražudėte savo marški- 
nius! Lūpų dažai juk neišsiplauna! 

Viepdamasis jai ir vėl mėtydamas ją ant rankų, jis su- 
šuko: 

— O štai jūs tai visiškai nesidažote lūpų! 

Nusisukusi nuo jo veido, ji tarė: 

— Nepradėkim to vėl iš naujo! Geriau papasakokite 
man apie tą Gošok Holą! 

— Jį vis dar valdo Hearvudų šeima, ir jie tenai va- 
žiuoja į tą... kaip jį... end?.. 

— [Į “vykendą", — pasufleravo Daglė. 

— Tikrai: į “vykendą"! Ir dar... — Čia jis pašnairavo į 
Daglę. — Dar ten ir Arabela taip pat. 

— Arabela? — nustebo ji. — Bet ką bendra su visu 
šituo gali turėti dvidešimtame amžiuje gyvenanti Ara- 
bela?! 

— Bet mano Arabela buvo Dikio Hearvudo duktė, ir, 
atrodo, Dikis Hearvudas vėl apsigyveno Gošok Hole, jis ir 
dabar turi dukrą, vardu Arabela, kurios amžius — toks pat, 
koks buvo mano Arabelos, kada mes... 

— Oi, pasigailėkite! — sušuko Daglė, po to paniro į 
apmąstymus: neseniai rasti dokumentai, kita Arabela, ki- 
tas Dikis... — viskas atrodo taip, tarsi istorija kartotųsi! 


8 skyrius 


Sulaikiusi kvapą, Daglė žiūrėjo į Nikolą, sėdintį ant er- 
žilo. Ji, žinoma, girdėjo apie tai, kaip prajodinėjami tokie 
žirgai, bet pačiai anksčiau to matyti neteko. Ir visi, kurie 
buvo prie jodinėjimo mokyklos, ar tai būtų tarnautojai, ar 
tiesiog lankytojai, sustojo ir žiūrėjo, kaip darbuojasi Niko- 
las, tramdydamas šį nervingą, piktą ir klastingą gyvulį. 

Praeitą naktį jie atsigulė tiktai pirmą valandą — Dag- 
lė privertė Nikolą papasakoti viską apie savo santykius su 
Hearvudais. Ypatingai nebuvo ko ir pasakoti: jų dvarai bu- 
vo kaimynystėje; Dikis pagal amžių Nikolui tiko būti tėvu, 
ir jis turėjo dukterį, Arabelą, kuri ištekėjo už Roberto Sid- 
nio. Arabela ir jos vyras negalėjo vienas kito pakęsti, ir, 
po to, kai Arabela pagimdė vyrui įpėdinį, jie išsiskyrė ir 
gyveno atskirai, tačiau Arabelai tai nesutrukdė į pasaulį pa- 
leisti dar trijų vaikų. 

— Vienas iš jų — matyt, jūsų! — pakomentavo Dag- 
lė, imdama į rankas užrašų sąsiuvinį. 

Tačiau taikiai nusiteikęs Nikolas tiktai tarė: 

— Apie ją blogai galvoti nėra jokio pagrindo: juk ji 
gimdydama mirė, ir kūdikis taip pat žuvo. 

— Atsiprašau! — tarė Daglė, o pati pagalvojo — ir 
tuo metu jos veide pasirodė pasidygėjimo grimasa, — kad 
ši moteris galėjo mirti dėl kažkokio neesminio mažmožio — 
na, pavyzdžiui, dėl to, kad akušerė paprasčiausiai nenusiplo- 
vė rankų! 

Daglė vis bandė sugalvoti, kaip čia padarius, kad juos 
kaip galima greičiau pakviestų į Hearvudų dvarą, bet kaip 
mokslininkas ji nesikotiravo, o Nikolas, nors ir buvo gra- 
fas, savo titulo neteko po to, kai jį apkaltino išdavyste. Ji 

labai kruopščiai mąstė apie šią problemą, kolei pajuto, kad 
siaubingai nori miego, ir, palinkėjusi Nikolui ramios nak- 
ties, nuėjo į savo kambarį ilsėtis. 

— Taip bus geriausia! — nusprendė jau užmigdama. 
Dabar ji visiškai kontroliuoja savo jausmus: su Robertu 
baigta, o noras įsimylėti vedusius vyrus jai dingo visam 
laikui! Ji padės Nikolui grįžti pas žmoną, padės jam at- 
gauti reputaciją, po to su visiško pasitenkinimo jausmu iš- 
skris namo! Bent jau kartą gyvenime ji neįsispoksojo į jos 
nevertą vyrą! 

Anksti rytą Nikolas ją pažadino, triukšmingai atvėręs 
miegamojo duris. 

— Ar jūs mokate jodinėti? — paklausė jis. — Apskri- 
tai, ar jūsų laikais jodinėja ant arklių, ar ne? Daglė jam 
tvirtino, kad, savo pusbrolių iš Kolorado dėka, ji joti mo- 
ka. Po pusryčių ji sužinojo, kur yra artimiausia jodinėjimo 
mokykla su nuomojamais arkliais. Iki jos buvo keturios my- 
lios, ir Nikolas mygo, kad jie tenai eitų pėsti. Atsidūręs 
arklidėje, jis su panieka atsisakė visų arklių, kuriuos jam 
pasiūlė, bet išvydusios kaip pasiutusį po užtvarą lakstantį 
nirtų drigantą jo akys suliepsnojo. Kumelys blaškėsi gar- 
de, tolydžio pašokdamas piestu ir it paklaikęs purtydamas 
galvą, tarsi gąsdintų kiekvieną, kuris drįs prie jo prisiar- 
tinti. Tarsi užburtas Nikolas pasuko į jo pusę, ir eržilas pa- 
sileido į jį, privertęs Daglę tuojau pat nušokti nuo tvoros, 
ant kurios sėdėjo. 

— Aš imsiu šitą, — pareiškė Nikolas. 

— Ar jūs rimtai galvojate sutramdyti šitą velnio išpe- 
rą? — pasibaisėjo Daglė. — Aure, pilnos arklidės žirgų, 
galite pasirinkti kokį tik norite! 

Nepaisant daugybės atkalbinėjimų, niekas negalėjo 
palaužti Nikolo ryžto. Atėjo ir arklidės savininkas, pama- 
nęs, kad šauniai pasilinksmins išvydęs, kaip klientas nusi- 
suks sau sprandą. Daglė žinojo, jog Amerikoje tokiais at- 
vejais būtų kalbama apie apsidraudimą, bet štai Anglijoje 
— Kitas reikalas. Eržilą įbruko į gardą, arklininkas jį pa- 

balnojo, po to išvedė į lauką ir, linksmai nusiteikęs, įteikė 
Nikolui pavadžius. 

Ir štai Nikolas sėdi ant driganto — jam pavyko gyvulį 
sutramdyti visai be jokio vargo. 

— Gyvenime nesu matęs tokio puikaus raitelio! — ta- 
rė arklininkas. — Tikriausiai jis labai daug jodinėja, ar ne? 

— Taip, jis daugiau nieko neveikia, tiktai jodinėja! — 
atsiliepė Daglė. — Greičiau ant arklio nulėks, negu sės į 
automobilį. Tiesą sakant, jis gyvenime kur kas daugiau 
laiko praleido raitas ant arklio negu prie mašinos vairo! 

— Tai aiškiausiai ir matyti! — sumurmėjo arklinin- 
kas, pagarbiai žvelgdamas į Nikolą. 

— Na, jūs pati jau pasiruošusi? — paklausė jis Daglės. 

Daglė užšoko ant savo ramios kumelės ir nuskubėjo 
paskui jį. Atrodo, ji anksčiau nebuvo mačiusi laiminges- 
nio Žmogaus, negu buvo šią minutę Nikolas, ir ji dar kar- 
tą pagalvojo, koks smarkiai neįprastas jam šiuolaikinis pa- 
saulis ir kaip šis pasaulis skiriasi nuo jo pasaulio. Žirgas ir 
raitelis šiuo atveju taip idealiai tiko vienas kitam, susilie- 
dami į vieną visumą, tarsi Nikolas būtų buvęs kažkoks ken- 
tauras. 

Anglijos kaimuose pilna takelių ir specialių keliukų 
arklių transportui bei jodinėjimui, ir Nikolas galopu nulė- 
kė vienu jų. Daglė norėjo jam šūktelėti, kad geriau paklaus- 
tų pas ką nors kelio, bet paskui suvokė, jog mažai įtikėti- 
na, kad kam nors per praėjusius keturis šimtus metų prirei- 
kė perkelti į kokią nors kitą vietą Gošok Holą. 

Jai buvo nelengva spėti paskui Nikolą, ir tolydžio jį 
vis pamesdavo iš akių, o kartą jis net grįžo pas ją. Tą mo- 
mentą, stovėdama sankryžoje, Daglė įdėmiai apžiūrinėjo 
dirvą, bandydama surasti jo žirgo kanopų pėdsakus. Tai 
išvydęs Nikolas labai susidomėjo, ką ji čia daro. Daglė, iš 
visų jėgų tramdydama savo kumelę, nepaprastai susijaudi- 
nusią dėl to, kad per pavojingą atstumą nuo jos buvo agre- 
syvusis Nikolo kumelys, tarė savo palydovui, jog kada nors 
vėliau nupirks ką nors iš Luji Lamurės knygų ir jam pa- 
skaitys, kaip pagal arklių pėdsakus rasti kelią. 

Galų gale ji ir be Nikolo pagalbos susirado reikalingą 
kelią ir nušuoliavo juo, kolei atsidūrė prieš vartus, ant ku- 
rių buvo pritvirtinta maža žalvarinė lentelė su užrašu “Go- 
šok Holas". Įjojusi vidun ir atsidūrusi ant keliuko, ji išvy- 
do didžiulį, stačiakampės formos tvirtovę primenantį na- 
mą ir didingą kalvose išdėstytą parką. 

Daglė truputį sutriko, kad atvyko į namus be pakvie- 
timo ir iš anksto šeimininkų neįspėjusi, bet Nikolas jau 
buvo prie įėjimo — jis nulipo nuo arklio ir pasuko prie 
kažkokio aukšto, truputį nevalyvos išvaizdos vyro, kuris, 
klūpėdamas ant kelių ir įkišęs į Žemę rankas, terliojosi pe- 
tunijų lysvėje. 

— Ar nemanote, kad mums iš pradžių reikėjo pasibelsti 
į paradines duris? — paklausė priėjusi prie Nikolo Daglė. — 
Galbūt būtų buvę geriau iškviesti misterį Hearvudą ir jam pa- 
sakyti, kad norėtume susipažinti su dokumentais? 

— Ne. Jūs dabar esate mano valdose, — atsakė jai 
Nikolas ir nuėjo tiesiai prie sodininko. 

— Bet, Nikolai! — sukuždėjo ji jam įkandin. 

— Jūs — Hearvudas? — paklausė sodininko Nikolas. 

Aukštasis vyras atsisuko ir pažvelgė į Nikolą. Jo akys 
buvo žydros, plaukai šviesūs ir jau pradėję žilti, o veido 
oda lygi ir rausva kaip kūdikio. Negalima pasakyti, kad jo 
išvaizda būtų buvusi inteligentiška. 

— Taip, tai aš, — atsakė vyras. — O argi mes su ju- 
mis pažįstami? 

— Aš — Nikolas Stefordas iš Tornviko. 

— Hm?!-— ištarė vyras ir atsistojo, net nepasistengęs 
nusipurtyti nuo savo senų kelnių purvo. — O jūs ar ne iš tų 
Stefordų, kurių palaidūną sūnelį kažkada nuteisė už išda- 
vystę? 

Kaip pasirodė Daglei, vyras kalbėjo apie įvykį taip, 
tarsi tai būtų įvykę, sakykim, tiktai praeitais metais. 

Hearvudas apžvelgė iš pradžių Nikolą, o paskui jo ar- 
klį. Nikolas vilkėjo lengvu jojimo kostiumu, avėjo aukšta- 
kulniais, juodais, iki blizgesio nuvalytais batais, ir Daglė 

su savo “Naiko" džinsais ir medvilniniais “Levi" firmos 
marškiniais staiga pasijuto tokia nevaleika. 

— Tai jūs ant jo čionai atšuoliavote? — pasiteiravo 
Hearvudas. 

— Būtent, — atsakė Nikolas. — Mane pasiekė gan- 
dai, kad jūs čia radote kai kuriuos su mano šeima susiju- 
sius dokumentus. 

— O, taip, taip, mes juos radome, — šypsodamasis 
atsakė Hearvudas. — Taip, mes juos užtikome, kai nugriu- 
vo viena siena — atrodo, kažkas juos ten paslėpė. Einam į 
vidų, išgersim po puoduką arbatos ir pasižiūrėsim, ar gali- 
ma dabar šiuos popierius surasti. Man atrodo, jie pas Ara- 
belą. 

Daglė taip pat ketino eiti paskui juos, bet Nikolas, 
atsainiai į ją dirstelėjęs, kyštelėjo jai į rankas savo eržilo 
pavadžius ir ramiai nužingsniavo toliau greta lordo He- 
arvudo. 

— Ei, minutėlę! — riktelėjo Daglė ir buvo beeinanti 
paskui juos, vesdamasi už pavadžių abu arklius, bet čia Ni- 
kolo eržilas panoro atsistoti piestu, ir Daglė atsisukusi įdė- 
miai pažvelgė į gyvulį — drigantas savo ruožtu į ją Žvaira- 
kiavo visiškai laukine akimi. 

— Štai tiktai išdrįsk! — perspėjo jį Daglė, ir eržilas 
paklusniai liovėsi kvailiojęs. 

— Tai ką čia aš dabar darau? — nustebusi paklausė 
savęs Daglė. Jeigu jau, sakykim, aš — Nikolo sekretorė ir 
jei man dera sužinoti paslaptis, kurias žinojo, o galbūt ir 
nežinojo jo motinėlė, tai kam man čia stovėti ir laikyti už 
pavadžių arklius? 

— Galbūt man, milorde, juos dar ir švariai nušluosty- 
ti? — sumurmėjo Daglė ir nuėjo su arkliais už namo kam- 
po, tikėdamasi kur nors užpakaliniame kieme surasti arkli- 
des ir pagaliau atsikratyti šių gyvulių. 

Už namo buvo dar pusė tuzino kažkokių pastatų, ir 
Daglė patraukė pirmiausia prie to, kuris buvo labiausiai pa- 
našus į arklides. -Priėjus beveik prie pat jo, staiga tiesiai 

ant jos iš kažkur iššoko arklys su raitele. Iš išvaizdos ar- 
klys buvo toks pat nirtus ir klastingas kaip ir Nikolo žir- 
gas, o ant jo sėdėjo itin stulbinančios išvaizdos jojikė. Ji 
idealiai atitiko tą įsivaizduojamą moters paveikslą, kuris 
yra grožio etalonas bet kuriai mergiotei, svajojančiai apie 
brandumą: aukšta, lieknų šlaunų, nepaprastai ilgų kojų, 
aristokratiškas veidas, didelės krūtys, idealiai tiesi figūra, 
galinti sukelti pavydo jausmą ir plieniniam durklui. Ji avė- 
jo tipiškais, angliškais, specialiai jojimui skirtais, dailinin- 
ko teptuko vertais bridžiais, o tamsūs plaukai susukti į ga- 
na griežtą kuodą, bet ši šukuosena jos neįprastą išvaizdą 
tiktai papildė. 

Raitelė sustabdė arklį ir, jį apsukusi, šūktelėjo: 

— O čia dar kieno arklys? — Jos balsas, nuskambėjęs 
įsakmiomis gaidelėmis, buvo nepakeičiamas jaukas vyrams: 
žemas, su gomurinėmis intonacijomis, kimokas ir valdin- 
gas. Daglė tuo buvo įsitikinusi. “Nagi, tuojau sužinosim! — 
pagalvojo ji. — Žinoma: tai tikriausiai propropro... ir taip to- 
liau, trumpiau paėmus, kaip iš poemos — tos pačios Ara- 
belos Antstalietės proanūkė! Tai bent sėkmė!" 

— Tai — Nikolo Stefordo žirgas, — atsakė Daglė. 

Moteris perbalo, ir skruostų blyškumas dar labiau pa- 
brėžė jos lūpų rausvumą ir akių tamsumą. 

— Tai ką, čia jūs taip juokaujate, ponia? — paklausė 
ji, įdėmiai žvelgdama į Daglę. 

— Jis — to Nikolo Stefordo palikuonis! — atsakė Dag- 
lė, tuo pat metu bandydama įsivaizduoti, kokia būtų buvu- 
si kokios nors amerikiečių šeimos atstovo reakcija, kuriam 
girdint kas nors sumanytų prisiminti karalienės Elžbietos 
epochos jų protėvio pavardę! Žinoma, jie net būtų nesu- 
pratę, apie ką čia kalbama! Bet čionykščiai žmonės elgiasi 
taip, tarsi Nikolas būtų miręs tiktai prieš porą metų! 

Tuo tarpu moteris grakščiai nušoko nuo arklio ir, įtei- 
kusi Daglei pavadžius, įsakė: 

— Gerai jį apšluostykite, — o pati nuskubėjo į na- 
mą. 

— Taip man, žinoma, nebus kada nė atsidusti! — su- 
murmėjo sau po nosimi Daglė. Dabar jos rankose buvo jau 
trijų arklių pavadžiai, ir du iš jų atrodė taip, tarsi jiems 
visai patiktų prieš pusryčius sutrypti nedidelio ūgio mote- 
ris. Daglė net neišdrįso daugiau į arklius pažvelgti, tiesiog 
nukėblino su jais toliau, į tariamųjų arklidžių pusę. 

Kažkoks saulutėje besišildęs ir vienu metu iš puodu- 
ko arbatą gėręs bei laikraštį skaitęs senis, išvydęs su ar- 
kliais Daglę, krūptelėjo ir vos nepašoko. 

— Tiktai ramiau, mis! — ištarė jis, tylutėliai ir at- 
sargiai stodamasis. — Tiesiog stovėkit sau ir nejudėkit, o 
aš tuojau juos abu paimsiu iš jūsų. 

Daglė ir pati neišdrįso pajudėti, kolei vyras prisiarti- 
no prie arklių maždaug tokiais žingsniais, kokiais artina- 
masi prie sužeisto tigro. Neketindamas prie jų arti prieiti, 
jis ištiesė ranką ir užsivyniojo ant jos vieno arklio pava- 
džius, po to neskubėdamas nuvedė jį šalin, į vieną užtvarą. 
Po kelių minučių tą patį padarė su Nikolo eržilu, nuvesda- 
masi į gardą ir jį. 

Grįžęs pas Daglę, vyras nusitraukė nuo galvos kepurę 
ir, šluostydamasis suprakaitavusią kaktą bei antakius, pa- 
klausė: 

— Ir kas jus sugundė suvesti į vieną vietą ledi Arabe- 
los arklį ir Šugarą?! 

— Šugarą?! 

— Na taip, veislinį Denisono arklidžių eržilą, — pa- 
aiškino vyras. 

— A, tai jo toks vardas “Šugaras", “Cukrelis", taip? 
Nekvaili juokeliai! Apskritai, jį reikėjo pavadinti “Žmogaus 
Priešu"! O toji dama, vadinasi, ledi Arabela?— Ir atsisu- 
kusi veidu į namą, ji paklausė: — O kaip man tenai įeiti? 
Buvo nuspręsta, kad aš... padėsiu... 

Vyras įdėmiai nužvelgė Daglę nuo galvos iki kojų, ir 
ji suvokė, kad jos amerietiško kirpimo rūbai ir akcentas 
sukėlė jam dvigubai antipatišką įspūdį. 

— Aure ten, matote, taip? Tai durys į virtuvę, — atsa- 
kė jis. 

Padėkojusi Daglė pasuko prie namo, pakeliui murmė- 
dama sau po nosimi: 

— Na, žinoma, “durys į virtuvę"! O gal dar man ir 
prieš virėją nerti reveransą ir paklausti, ar jiems nereika- 
linga indų plovėja? Tiek to, aš tiktai surasiu Nikolą! Su 
juo tai mes tuojau išspręsime kai kurias nedideles proble- 
mas! Aš juk visai ne jo arklininkas! 

Pasibeldus duris atidarė kažkoks vyras, ir kai ji pasi- 
teiravo apie Nikolą, įleido ją į virtuvę. Tai buvo didžiulė 
patalpa su įvairiausia nauja virimo bei kepimo įranga, bet 
jos centre stovėjo gigantiško dydžio stalas, atrodęs taip, 
tarsi jį ten būtų pastatę dar prieš į Angiją atvykstant Vil- 
helmui Užkariautojui. Visi, kurie buvo tuo momentu virtu- 
vėje, metė savo darbus ir įsistebeilijo į Daglę. 

— Aš tiktai pereisiu per virtuvę, — išlemeno ji. — 
Mano, hm... samdytojas, jam, matote, aš esu reikalinga... — 
vapėjo, droviai šypsodamasi. “Viskas taip šlykščiai sekėsi, 
kad aš tiesiog jį pasiruošusi užmušti!" — tuo pat metu gal- 
vojo ji, po to pradėjo mąstyti apie tai, kokią paskaitą apie 
lyčių lygybę su atitinkama šiuolaikine traktuote ji paskai- 
tys Nikolui, jiems susitikus! 

Tuo metu vyras — taip ir netaręs nė vieno žodžio — 
nuvedė ją pro kažkokius greta virtuvės įrengtus sandėliu- 
kus į namo gilumą, o tuo metu visi, kuriuos jie sutiko kori- 
doriuose, tuojau pat mesdavo savo reikalus, spoksodami į 
Daglę. “Nikolui teks vis dėlto paskubėti su savo nuospren- 
džiu, kai aš su juo susidorosiu", — nusprendė Daglė. 

Tačiau jos palydovas niekur nestabtelėjo, kolei jie pa- 
siekė vestibiulį, įrengtą didelėje, apvalios formos salėje su 
ant sienų kabančiais portretais ir kairėje bei dešinėje aukš- 
tyn vedančiais didingais laiptais. Salėje stovėjo lordas He- 
arvudas, Nikolas ir įspūdingai atrodanti ledi Arabela, o jų 
visų išvaizda buvo tokia, tarsi jie būtų neiškiriami drau- 
gai. Arabela, jeigu tai tiktai įmanoma, pasirodė Daglei dar 
gražesnė, negu tą momentą, kai jodvi pirmąsyk susitiko, ir 
savo puikiomis akimis ji tiesiog ryte rijo Nikolą! 

— A, štai jūs pagaliau taip pat su mumis! — sušuko 
Nikolas, išvydęs Daglę, tokiu balsu, tarsi ji paprasčiausiai 
būtų išėjusi pakvėpuoti grynu oru. — Tai mano sekretorė, 
ir ji privalo būti su manimi, — pridūrė jis. 

— Su jumis?! — pakartojo klausimą Arabela, išmata- 
vusi Daglę paniekinamu žvilgsniu, ir toji iš karto įsivaiz- 
davo, ką jaučia vynuogė, kai ją verčia razina! 

— Taip, jai reikia paruošti kambarį, — šypsodamasis 
paaiškino Nikolas. 

— Manau, kambarys pas mus atsiras, — sureagavo į 
tai Arabela. 

— Įdomu, kur būtent, — sumurmėjo sau po nosimi 
Daglė. — Ne kitaip, kaip šiukšlių perdirbimo mašinoje! 

Iki skausmo suspaudęs aukščiau alkūnės jos ranką, Ni- 
kolas tarė: 


— Amerikietė! — tokiu tonu, tarsi tai būtų absoliu- 
čiai viską paaiškinę. — Na gerai, mes grįšime prie arba- 
tos! — pridūrė jis ir, nespėjus Daglei ištarti nė žodelio, 


tiesiog išstūmė ją pro paradines duris į kiemą ir nuėjo iš 
paskos. Atrodo, jis puikiai žinojo, kurioje vietoje yra ar- 
klidės, nes pasuko tiesiai prie jų. 

Daglei teko kone bėgti, kad suspėtų paskui jį, dide- 
liais žingsniais matuojantį kiemą. Žinoma, kada tavo ūgis 
tiktai penkios pėdos ir trys coliai, tai gali sudaryti kai ku- 
rių nepatogumų! 

— Ką jūs ten prieš keletą minučių iškrėtėte? — pa- 
klausė ji. — Tai ką, čia mes pas juos pasiliksime visam 
savaitgaliui? Tikiuosi, jūs jiems nepranešėte, kad atvykote 
čionai tiesutėliai iš šešioliktojo amžiaus, ar jau pasakėte? 
Ir kaip išdrįsote kalbėti apie mane tokiu tonu ir vadinti 
“amerikiete"'? 

Sekundę stabtelėjęs ant žvirgždu nubarstyto takelio, 
Nikolas pasiteiravo: 

— O ar jūs turite kuo persirengti pietums? Jie čia pie- 
tums persirenginėja. 

— Ką, negi aš blogai apsirengusi? — savimyliškai nu- 
sišypsojusi, paklausė ji. 

Nikolas nusisuko ir nužingsniavo toliau. 

— Tikriausiai jūs manote, kad Arabela persirenginės, 
taip? — tęsė, nekeisdama temos Daglė. — Kertu lažybų, ji 
apsitemps ant savęs ką nors iki grindų siekiančiu šleifu. 

Neatsisukdamas į ją, Nikolas šypsodamasis paklausė: 

— Klausykite, o kas tai per mašina... na, kaip ją ten? 

— Šiukšlių perdirbimo mašinėlė? — pasigavo ji ir 
ėmė jam aiškinti, bet, pastebėjusi, kad jis šypsosi, nusi- 
suko. 

Arklidėje, kai Nikolas balnojo Šugarą, arklininkas pa- 
tarė atsitraukti nuo jo kuo toliau. 

— Jeigu aš turėčiau tokį bailų arklininką, būtinai jį 
primuščiau! — sumurmėjo Nikolas. 

Kolei jie šuoliavo atgal į arklides, kur buvo išsinuo- 
mavę arklius, Nikolas jai nesakė nė žodžio. Kelią nuo ar- 
klidžių iki viešbučio jie sukorė du kartus greičiau negu ry- 
tą. Jau prasidėjo priešpiečiai, ir visas prakaituotas Niko- 
las nuėjo tiesiai į kavinę ir paprašė, kad jiems iš karto pa- 
duotų po tris patiekalus ir butelį vyno. 

Tiktai supilsčius vyną į taures, jis pagaliau prabilo: 

— Na, — paklausė ir jo vokai truputį virpčiojo, — tai 
ko gi jūs iš manęs norėjote, ką? 

— Kas — aš?! Kaip norėjau? Kas atsitiko? Kada bū- 
tent? — sušuko vietoj atsakymo Daglė, pati suprasdama, 
kad smalsumas didesnis už jos apmaudą dėl jo elgesio 
ten su ja! 

— Nagi niekas, tiktai viena, nesugebanti būti klastin- 
ga moteris! — nusikvatojo Nikolas. 

Ir jis ėmė pasakoti apie tai, jog Dikis Hearvudas nė 
kiek nepasikeitė ir koks buvo, toks ir liko — svajojantis 
tiktai apie medžioklę ir apie tai, kaip pasikapstyti savo 
sode. 

— O jo sodo nė palyginti negalima su manuoju! — 
pareiškė Nikolas. 

— Oi, baikite pagaliau girtis ir geriau pavalgykite! — 
atsiliepė ji, imdama jautienos gabalą. Angliškai pagamintą 

mėsą galima pavadinti vienu iš pasaulio stebuklų: švelni, 
sultinga ir nepriekaištingai paruošta! 

— Prieš du mėnesius, — tęsė savo pasakojimą Niko- 
las, — dailidės Gošok Hole taisė stogą, ir, atrodo, nuo plak- 
tukų stuksenimo nugriuvo vos besilaikanti sienos dalis. Jūsų 
laikais nė statyti kaip reikiant nemoka! — tarė Nikolas. — 
Štai mano pilyse... 

Jis nebaigė, nes Daglė išraiškingai į jį pasižiūrėjo. 
Truputį patylėjęs, pasakė, kad sienoje rado geriausiai išsi- 
laikiusią skrynią su kažkokiais popieriais ir, kruopščiai juos 
ištyrinėję, nustatė, jog tai — ledi Margaret Steford laiškai. 

— Tai šaunu! — sušuko, loštelėjusi savo kėdėje, Dag- 
lė. — Tikriausiai dabar, kai gavome kvietimus aplankyti jų 
namus, mes su jumis galėsime juos perskaityti! Oi, Koli- 
nai, jūs tiesiog stebuklas! 

Išgirdęs iš jos "Kolinas", Nikolas plačiai išvertė akis, 
tačiau susilaikė nuo kokių nors komentarų. 

— Yra, tiesa, kai kurių problemų... — pradėjo jis. 

Kokios dar problemos?! — sušuko Daglė. — Beje, ne- 
sakykite: pabandysiu suvokti pati! Na taip, tikriausiai ledi 
Arabela trokšta, jog kiekvieną rytą kartu su apelsinų sul- 
čių stikline jai ant padėklo atneštų dar ir jus! 

Išgirdęs šiuos žodžius, Nikolas užspringo. 

— Ponia, — ištarė jis, apsimesdamas griežtas, — ap- 
galvokite savo išsireiškimus. 

— Tai aš teisi, ar ne? 

— Ne, ne taip: tiesiog ledi Arabela rašo knygą apie... — 
Neužbaigęs jis nusisuko nuo jos, ir Daglei pasirodė, kad jo 
veidas truputį paraudo. 

— Negi apie jus? — dusdama iš susijaudinimo, pa- 
klausė ji. 

Vėl atsisukęs į ją, bet žvelgdamas į lėkštę, jis atsakė: 

— Na taip — apie tą žmogų, kurį ji laiko mano protė- 
viu. Ji, hm, na, apskritai, ji girdėjo visus tuos pasakojimus 
apie... 

— Apie jus su ja ant to paties stalo, taip? — paklausė 

Daglė ir išsiviepė. — Nuostabu! Dabar tikriausiai ji už- 
sigeidė šį istorinį įvykį pakartoti! Na, o dokumentus ji leis 
jums pasižiūrėti? 

— Ne, ji negali to padaryti. Esmė ta, jog ji pasirašiusi 
sutartį su kažkokiu gydytoju. 

Daglė ne iš karto išnarpliojo šį galvosūkį: koks dar 
gydytojas?! Ji nesveika, ar ką? Nagi, žinoma: su daktaru! 

— Ar ne su tuo daktaru, kuris išspausdino žurnale 
straipsnį? Kaipgi jį vadinti? Neprisimenu kaip. Berods, 
daktaras... Hamiltonas, ar ne? Su juo, taip? 

— Taip, jis tiktai vakar atvažiavo, — linktelėjo Niko- 
las. — Ir jis tikisi, jeigu pavyks, grąžinti mano gerą vardą 
ir kai ką už tai uždirbti. Tačiau, pasak Arabelos žodžių, 
knygos rašymas truks ne vienerius metus. Tiktai vargu ar 
taip ilgai aš čia ištversiu. Jūsų pasaulis, žinote, kažkoks 
labai jau brangiai kainuojantis! 

Daglė, gerai pažindama savo tėvo mokslinę karjerą, 
puikiai žinojo, kokia akademinėje terpėje svarbi publika- 
cija. Bet kuriam pašaliniam, nepriklausančiam šiam pasau- 
lėliui, gali pasirodyti visiškai neesminis dalykas — ar kam 
nors pavyko atskleisti karalienės Elžbietos laikų paslaptį, 
ar ne, tačiau mokslininkui, ypač pradedančiajam, atsklei- 
dusiam naują informaciją, publikacijų skaičius turi nepa- 
prastai didelę reikšmę. Ypač tai padeda gauti nuolatines pa- 
reigas universitete vietoj laikino darbo arba dėstytojo vie- 
tą kokiame nors dideliame ir gerai materialiai apsirūpinu- 
siame koledže, o ne mažučiame, iš vietinio biudžeto finan- 
suojamame! 

— Na aišku, — ištarė ji. — Tikriausiai daktaras Kaip-Jį- 
Ten jau spėjo šiandien mums užbėgti už akių ir išgauti iš jūsų 
Arabelos priesaika patvirtintą pažadą viską laikyti paslap- 
tyje ir jūsų prie tų dokumetų neprisileisti! Beje, mus su 
jumis vis dėlto pasikvietė į namus, tegul ir kaip svečius — 
nesvarbu! 

Jai šypsodamasis pro savo vyno taurę, Nikolas atsakė: 

— Aš sugebėjau įtikinti Arabelą papasakoti viską, ką 
ji apie mane žino. Ir tikiuosi ją įkalbėti parodyti visa kita. 

O jūs, — čia jis įdėmiai pažvelgė į Daglę, — jūs tuo metu 
turite pasikalbėti su šituo gydytoju! 

— Jis visai ne gydytojas, o mokslų daktaras! — sušu- 
ko Daglė. — Ir be to... Bet kas gi čia dabar?! Nagi palauki- 
te, norite žinoti, ką aš apie jus galvoju? Turiu jums pasa- 
kyti, jog visoje šioje beprotiškoje istorijoje aš jokiomis ap- 
linkybėmis visai neketinu jums pritarti, net jei labiausiai 
trokščiau padėti! Mes su jumis susitarėme, kad aš būsiu 
jūsų sekretorė, o visai ne... Paklausykite, ir ką jūs čia da- 
bar krečiate? 

Nikolas tuo tarpu stvėrė abiem letenomis jos ranką ir 
vieną paskui kitą bučiniais nusėjo pirštų galiukus! 

— Nagi liaukitės. Anava, Žmonės žiūri! — sušuko Dag- 
lė, ir kažkodėl tuo metu nuo jos kojų nuslydo abu bateliai. 
Tačiau Nikolo lūpos veržliai kilo jos ranka aukštyn, kolei 
pasiekė vieną mažutę, bet labai jautrią vietelę po alkūne. 
Daglė negalėjo atsilaikyti ir paklusniai suglebo kėdėje. 

— Na, gerai, gerai! — sušuko ji. — Jūs nugalėjote! 
Tiktai pagaliau liaukitės! 

— Tai jūs man padėsite? — paklausė jis, žvelgdamas į 
ją iš po nuostabių blakstienų. 

— Taip, taip! — atsakė ji, ir jis vėl ėmėsi bučiuoti jos 
ranką. 

— Ir puiku! — atsiliepė, netikėtai pašokęs taip smar- 
kiai, kad jos išsilaisvinusi ranka triukšmingai nukrito ant 
tuščios lėkštės. — Na, o dabar mudu turime eiti miegoti! 

Trindama ranką, Daglė kenčiančia veido išraiška nu- 
skubėjo paskui Nikolą. 

— Tai jūs būtent tokiu būdu ketinate įtikinti Arabelą? — 
riktelėjo ji jam įkandin, bet laiku nutilo, pastebėjusi, kad visi 
susirinkusiųjų žvilgsniai nukreipti į ją. Daglė tarsi atsipra- 
šydama nusišypsojo — nors jos šypsena išėjo truputį krei- 
va! — ir išlėkė iš kambario. 

Tas Nikolas, kurį jis išvydo jų prabangiame numery- 
je, atrodė jau visai kitas žmogus: jis buvo itin susirūpinęs 
tuo, kad neturi tinkamų rūbų. Vartydamas rankose savo pui- 
kius lininius marškinius, jis atsiduso: 

— Norėčiau, kad ant jų būtų pliumažas! 

Žvilgtelėjusi į savo gan kuklius rūbus, Daglė vos su- 
silaikė nepravirkusi. Jiems teks praleisti savaitgalį anglų 
lordo dvare, kur įprasta pietums persirengti, 0 ji neturi 
padoresnių rūbų, nebent tik lagaminą su vilnoniais, tinka- 
mais vien kasdieniam vilkėjimui! Ji pasigailėjo, kad ne- 
turi čia baltos motinos suknelės — tos, papuoštos perlais, 
arba raudono... 

Nutraukusi savo apmąstymus, Daglė nusišypsojo ir 
puolė prie telefono — jau po minutės ragelį Meine pakėlė 
jos sesuo Elžbieta. 

— Ką? Tu nori, kad atsiųsčiau geriausius motinos dra- 
bužius? Juk ji mudvi abi užmuš vietoje! 

— Na, Elžbieta! — meldžiančiu balsu ištarė Daglė. — 
Tai palik visiškai mano atsakomybei! Tiktai juos tuojau pat 
išsiųsk! Greituoju paštu! Ar turi su savimi pieštuką? — Ir 
ji padiktavo Elžbietai tikslų Gošok Holo adresą. 

— Paklausyk, Dagle, kas tau darosi? Tai mane pasie- 
kia kažkoks tavo visiškai beprotiškas tavo skambutis ir tu 
nesiteiki man pasakyti jokių smulkmenų, o dabar štai rei- 
kalauji manęs kėsintis į mamutės garderobą! 

— Bet juk man čia nieko ypatinga neatsitiko, — atsa- 
kė Daglė. — O kaip ten juda tavo straipsnis? 

— Oi, straipsnis mane išvarys iš proto! — atsiliepė 
Elžbieta. — Viskas ir taip sekasi šlykščiai, o čia dar man 
vandens surinktuvas užsikimšo — šiandien turi ateiti san- 
technikas. O tu, Dagle, tikrai įsitikinusi, kad tavo reikalai 
normalūs? 

— Na, taip, taip, aš jaučiuosi visiškai šauniai! Kol 
kas! Linkiu sėkmės ir su straipsniu, ir su šaltkalviu! — at- 
sisveikino Daglė. 

Ji supakavo savo daiktus, taip pat ir Nikolo lagaminą — 
tai buvo vienas tų darbų, kurio Nikolas pats nė už ką būtų 
nesiėmęs, — po to telefonu iškvietė taksi. Nikolo šarvams 
jie neturėjo talpaus lagamino, todėl juos teko įgrūsti į patį 
didžiausią parduotuvės krepšį. 

Kai jie vėl pasirodė Gošok Hole, Arabela tiesiogine 
to žodžio prasme Nikolą sutiko išskėstomis rankomis. 

— Įeikite, o, įeikite, brangusis, čionai! — čiauškė ji. — 
Aš jaučiuosi taip, tarsi mes su jumis jau šimtą metų būtume 
pažįstami! Juk mūsų abiejų protėviai gyveno nepaprastai 
draugiškai! Tai kodėl mums nepasekti jų pavyzdžiu? — su- 
čiulbėjo ji ir nusitempė Nikolą į namą, palikusi Daglę maž- 
daug su puse tuzino — arba apie tiek — lagaminų, stovin- 
čių prie jos kojų. 

— Taip, kodėl mums nepasekti jų pavyzdžiu? — pa- 
šaipiu falcetu ją pamėgdžiojo Daglė, atsiskaitydama su tak- 
si vairuotoju. 

Jai nereikėjo nė penkių minučių pabūti šiuose namuo- 
se, kad suprastų: čia ją laiko ne viešnia, bet tiktai tarnaite, 
o ir tai nelabai pageidautina. Kažkoks tarnas — Daglė tuo 
metu pati tempė savo lagaminą! — palydėjo ją tiesiai į mažą 
kamarėlę — tuščiomis sienomis, šaltą kambariūkštį greta 
virtuvės. Jausdamasi esanti paprasčiausia guvernantė iš ko- 
kio nors “gotikinio" romano, kuri paprastai būna lyg ir ne 
tarnaitė, bet ir ne šeimos narys, — Daglė išpakavo savo 
daiktus ir pakabino į gana nešvarią ir mažą spintą. Apžvelg- 
dama mažą, šlykštų narvą, ji pasijuto didžiąja kankine: tik- 
tai pamanyk, ji kiurkso čia, padėdama kažkokiam vyrui 
gelbėti gyvybę ir šeimos garbę, o paskui negalės net nie- 
kam apie tai papasakoti! 

Ji nuėjo į virtuvę ir išvydo, jog šioje didžiulėje patal- 
poje nieko nėra, bet viename ilgo darbo stalo gale dviem 
asmenims padėta arbata. 

— O štai ir jūs pagaliau! — sušuko puošniai apsiren- 
gusi žilaplaukė moteris. 

Po poros minučių Daglė jau sėdėjo už stalo ir gėrė nau- 
jos pažįstamos kompanijoje arbatą. Misis Anderson buvo 
vietinė virėja, 0 priedo dar ir baisi ilgaliežuvė — Daglė 
panašių į ją niekada nebuvo sutikusi! Atrodė, nebuvo nie- 
ko pasaulyje, ko ši dama nepamatė arba nebuvo pasiruošu- 
si matyti. Ji troško sužinoti, kaip čia atsidūrė Daglė ir kas 

tas lordas Stefordas, o mainais už atvirumą pažadėjo Dag- 
lei papasakoti absoliučiai viską! Daglei teko austi sudėtin- 
giausią melo voratinklį ir pažadėti pašnekovei viską prisi- 
minti. 

Po valandos į virtuvę vėl ėmė rinktis tarnai, ir, kiek 
Daglė galėjo iš jų veidų suprasti, visi tiesiog negalėjo su- 
laukti, kada gi ji išsinešdins iš virtuvės ir misis Anderson 
galės pasidalyti su jais pačiomis šviežiausiomis naujieno- 
mis. 

Išėjusi iš virtuvės, Daglė patraukė ieškoti Nikolo ir 
po kurio laiko jį užtiko sėdintį greta Arabelos vynuogėmis 
apaugusioje pavėnėje. Jie atrodė tarsi balandėliai, burkuo- 
jantys apie savo bendro lizdelio sukimą. 

— Lorde Stefordai, — garsiai tarė Daglė, — jūs juk, 
atrodo, norėjote man padiktuoti kažkokių laiškų?! 

— Dabar lordas Steforas užsiėmęs, — atsakė už jį Ara- 
bela, įsmeigdama į Daglę reikšmingą žvilgsnį. — Reika- 
lais jis užsiims pirmadienį. O bibliotekoje guli mano už- 
rašai, jūs galite juos perspausdinti. 

— Lordas Stefordas... — buvo bepradedanti ji, ke- 
tindama užbaigti frazę žodžiais: “mano samdytojas, o ne 
jūs!" — bet Nikolas ją aplenkė. 

— Tikrai, mis Montgomeri, — ištarė jis, — galbūt 
jūs padėtumėte mis Arabelai? 

Daglė jį apdovanojo atitinkamu žvilgsniu ir vos gar- 
siai nepasakė, ką būtent ji apie jį galvoja, bet jis taip grau- 
džiai Žiūrėjo į ją, tiesiog akimis maldaudamas paklusti, jog 
ji, užuot pasielgusi taip, kaip jai atrodė šioje situacijoje 
geriausia, — jiems abiem išdrožusi, ką apie juos mano — 
tylėdama apsisuko ir nuėjo į vidų." Gerai, — nusprendė ji, — 
galų gale manęs tai neliečia" Taip, jai visiškai tas pats, kuo 
būtent jis užsiiminėja su kitomis moterimis! Na, žinoma, 
ji galėtų dabar jam priminti, kad dėl jo kvailo elgesio pra- 
eityje su Arabela po to ištisos Žmonių kartos nieko dau- 
giau nė nedarė, kaip tik iš jų juokėsi, o dabar jis lyg ir 
ketina viską pradėti iš pradžių! Na, ir po to: jeigu jau jis 

taip beprotiškai myli savo žmoną, tai kaipgi leidžia sau 
gniaužyti šitą supergražuolę Arabelą?! 

Jai prireikė šiek tiek laiko, kad surastų biblioteką, ku- 
ri buvo lygiai tokia, kokia ir turėjo būti biblioteka senoje 
didingoje viloje: odiniais viršeliais knygos, oda aptempti 
krėslai, tamsiai žalios sienos, ąžuolinės durys. Apsidairiu- 
si Daglė ne iš karto pastebėjo blondiną, kuris stovėjo prie 
vienos spintos, pasinėręs į kažkokią knygą. Tasai stovėjo 
palinkęs ties knyga, bet Daglė sugebėjo įžiūrėti, kad jis la- 
bai gražus, ir, nors ir negali susilyginti su dieviškuoju Ni- 
kolu, bet atrodo tikrai šauniai ir, matyt, sugebėtų priversti 
smarkiau plakti ne vienos moters širdį! Ji tuojau atkreipė 
dėmesį, kad nepažįstamasis buvo maždaug penkių pėdų ir 
šešių colių, o iš asmeninės patirties Daglė žinojo, jog visi 
gražūs, bet nedidelio ūgio vyrai savimylos tarsi bantų* že- 
maūgiai gaidukai ir nuolat įsimyli lygiai tokias pat ne- 
aukštas gražutes moteris, kaip Daglė! 

— Labas, — tarė ji. 

Vyras atplėšė akis nuo knygos, pažvelgė sau po kojo- 
mis, po to įsmeigė žvilgsnį aukštyn ir pagaliau su nesle- 
piamu susidomėjimu įsistebeilijo į Daglę. Padėjęs knygą į 
šalį, jisai ištiesęs ranką atskubėjo jos pasitikti. 

— Labutis! Aš — Hamiltonas Nolmanas, — prisistatė jis. 

Daglė atsakė į jo rankos paspaudimą. Akys — žydros, 
dantys — nepriekaištingi, tiesiog puikumėlis, o ne vyras! 

— Aš — Daglė Montgomeri, — prisistatė ir ji, o jūs 
tikriausiai amerikietis? 

— Tikrai, — atsiliepė jis, — turiu tokią nuodėmę! — 
Ir tarp jų tuojau pat, savaime užsimezgė tikri tarpusavio 
pasitikėjimo ryšiai. Truputį pasislinkęs prie jos, jis pa- 
klausė: — Sakykite, ar jūs čia jaučiatės pasitikinti savi- 
mi? — Ir jis apvedė akimis kambarį. 

— Nė kiek! — atsiliepė ji. — Nei čia, nei su šiais žmo- 
nėmis! Ledi Arabela mane čia atsiuntė, kad spausdinčiau 
rašomąja mašinėle, bet ne ji mano darbdavė. 


* Bantai — Afrikos tautų grupė (vert. past.). 

— O, labai greitai ji apskritai privers jus plauti tuale- 
tus! — nusijuokė Hamiltonas. — Ji nė iš tolo čionai nepri- 
sileidžia gražių moterų. Ir visos čionykštės kambarinės — 
tikros megeros! 

— Kol kas aš to nespėjau pastebėti, — tarė Daglė ir, 
pažvelgusi į jį, paklausė: — Ar jūs ne tas pats daktaras, 
kuris turi apdoroti Stefordų šeimos dokumentus? Na, tuos 
pačius, kurie išgriuvo iš sienos? 

— Taip, tai būtent aš, — atsakė jis. 

— O, tai tikriausiai nepaprastai patrauklus užsiėmi- 
mas'— ištarė suapvalėjusiomis akimis Daglė ir apskritai 
ji stengėsi atrodyti jauna, nekalta ir truputį bukoka, žino- 
ma, kiek jai tai pavyko. — Aš girdėjau, daktare Nolmanai, 
šie dokumentai saugo kažkokią labai didelę paslaptį. Ar tai 
tiesa"? 

Atlaidžiai šyptelėjęs, jis tėvišku balsu atsakė: 

— Prašau, vadinkit mane tiesiog Li. Taip, tai gana pa- 
trauklus užsiėmimas! Beje, aš tik pradedu kaip reikiant su 
šiais popieriais susipažinti. 

— Tai, atrodo, liečia vieną vyrą, kuriam turėjo nu- 
kirsti galvą, taip? — paklausė Daglė. — Beje, aš... — čia 
ji nudūrė akis ir pritildė balsą, — aš nemanau, kad jūs 
man apie tai ką nors pasakosite... 

Ji patenkinta pastebėjo, kaip jis, vos nesprogdamas iš iš- 
didumo, išpūtė krūtinę, ir po kelių minučių jie jau sėdėjo gre- 
ta ir jis jai skaitė kažką panašaus į paskaitą, kaip tikras profe- 
sorius. Nepaisant to, kad jis buvo truputį pasipūtęs, Daglė 
negalėjo sau nepripažinti, jog daktaras jai patinka. “Įdo- 
mu, — galvojo ji, — o ar galėtų tėvas pamilti štai tokį 
žentą, jeigu jis Žinotų, jog tasai domisi viduramžių istorija?! 
Minutėlę!" — sustabdė save Daglė. — Tikiuosi, tu neužmir- 
šai, kad privalai pavaryti iš eilės visus vyrus?" — Pasinėrusi 
į pokalbį, ji nepastebėjo, kaip į kambarį įėjo Nikolas. 

— Mis Montgomeri! — sušuko Nikolas taip ryžtingai 
ir garsiai, kad Daglė iš netikėtumo vos nenugriuvo nuo krės- 
lo ant grindų. — Kaip ten mano laiškai? Perspausdinti? 

— Perspausdinti? — pakartojo klausimą ji. — Ne, aš 
ne... Lorde Stefordai, susipažinkite, prašau, tai — Hamil- 
tonas Nolmanas, ir jis... 

Tačiau Nikolas, nekreipdamas nė mažiausio dėmesio į 
pasisveikinimui ištiestą daktaro Nolmano ranką, nuėjo pro 
jį prie lango. 

— Palikite mus vienu du! — šiurkščiai pareikalavo jis. 

Li nustebęs pakėlė antakius, pažvelgė į Daglę, susi- 
rinko savo knygas ir išėjo iš bibliotekos, trinktelėjęs sun- 
kiomis durimis. 

— Kas jūs įsivaizduojate esąs? — pasipiktinusi sušu- 
ko Daglė. — Turėkite omeny: jūs daugiau — ne lordas iš 
šešioliktojo šimtmečio! Ir neturite taip elgtis su Žmonė- 
mis. Beje, ką jūs išmanote apie perspausdinimą? 

Nikolas atsisuko į ją, ir iš jo išvaizdos ji suprato, kad 
apie perspausdinimą jis neturi žalio supratimo. 

— Jau labai arti jūs sėdėjote prie to neūžaugos! — ta- 
rė jis. 

— Ką? Aš?! — buvo bepradedanti Daglė. Ar tik jis 
nepavydi? Ir, priėjusi prie didelio ąžuolinio rašomojo sta- 
lo, ji ištarė: — O jis gana simpatiškas, ar ne tiesa? Ir be to, 
įsivaizduokite, dar ir toks jaunas mokslininkas! O kaip ten 
gyvena Arabela? Jūs jau pasakojote jai apie savo žmoną? 

— O apie ką jūs čia kalbėjotės su tuo tipu? — paklau- 
sė jai neatsakydamas Nikolas. 

— Ogi pats paprasčiausiais pokalbis, — atsakė ji, ves- 
dama pirštu per stalo paviršių. — Na, jis sakė, kad aš, at- 
seit, graži ir visa kita. 

Ji išmatavo žvilgsniu Nikolą ir iš jo veido išraiškos 
suprato, kad jis sunkiai sulaiko pyktį. Širdis taip ir šokte- 
lėjo iš laimės. “Taip, — pagalvojo ji, — kerštas vis dėlto 
gali būti saldus" 

— Beje, — paskubėjo pridurti, — man pavyko kai ką 
išsiaiškinti. Li, tai yra daktaras Nolmanas, dar nespėjo kaip 
reikiant susipažinti nė su vienu dokumentu. Atrodo, ta jū- 
sų Arabela delsė, bandydama pagal nuotraukas iš daugelio 

mokslininkų, kurie troško pažiūrėti dokumentus, pasirinkti 
kurį nors vieną. Ir, sprendžiant iš to, ką aš suspėjau paste- 
bėti, pirmenybė teikiama vyrams, be to, patiems patrauk- 
liausiems! Tarsi koks “vyrų grožio konkursas" Kaip man 
pasakojo, visas moterų pretendenčių nuotraukas ji tiesiog 
svaidė į šiukšlių dėžę! Pasak Li, Arabela buvo labai nusi- 
vylusi, kai išvydo, kad jis už ją žemesnis. Ji tik kartelį pa- 
žvelgė į jį ir pareiškė: “O aš maniau, kad visi amerikiečiai 
aukšto ūgio!" Garbė tau, Viešpatie, atrodo ši jos replika 
visai neužgavo Li savimylos, nes jisai tik nusikvatojo. Ir 
Li linkęs, labai linkęs Arabelą paprasčiausiai laikyti tokiu 
virtos mėsos gabalu! Oi, atsiprašau: aš juk visai užmiršau, 
kaip jūs ją dievinate! 

Nikolo veidas pranašavo didžiausią pykčio priepuolį, 
ir Daglė lordą apdovanojo žavingiausia šypsena. 

— Na, tai kaip vis dėlto laikosi Arabela? — saldžiu 
balseliu pakartojo ji. 

Kurį laiką Nikolas įdėmiai žiūrėjo į ją, bet paskui jo 
veido išraiška pasikeitė. Pasisukęs rankos mostu parodė į 
seną ąžuolinį stalą, stovintį prie sienos. 

— Štai čia ir yra tas pats stalas! — pakartojo truputė- 
lį šyptelėjęs jis ir išėjo iš bibliotekos. 

O Daglė suspaudė kumščius ir puolusi prie stalo iš 
visų jėgų spyrė į jį. Po to, nerangiai atsilošusi ir stverda- 
masi ranka už sumušto didžiojo kojos piršto, ėmė tokiais 
žodžiais, kaip dar pasaulis negirdėjo, keikti visą vyrų gi- 
minę! 


9 skyrius 


Pietus turėjo paduoti aštuntą valandą vakaro. Daglė, 
kaip ir privalėjo, persirengė, bet tais pačiais rūbais, kuriais 
vaikščiojo po muziejų; jai beliko tiktai tikėtis, kad Elžbie- 
ta greitai išsiųs visus reikiamus drabužius. Tačiau laikro- 
džio rodyklė jau artinosi prie aštuonių, o Daglės niekas nė 

negalvojo kviesti pietų, ir jai beliko tiktai piktintis. Ji Ži- 
nojo, kad tarnai jau pavalgė, bet su jais kartu valgyti jos 
irgi niekas nepakvietė. Nieko nepadarysi. Teko sėdėti savo 
kambaryje ir laukti. 

Pagaliau aštuntą valandą penkiolika minučių pas ją at- 
ėjo tarnas. Lydėdamas per kambarių amfiladą, jis įvedė ją 
į valgomąjį — pailgą, su didžiuliu židiniu ir tokiu ilgu sta- 
lu, kad ant jo tikriausiai būtų galima važinėti riedučiais. 
Arabela, jos tėvas, Nikolas ir Li jau sėdėjo kiekvienas sa- 
vo vietoje. Arabela, kaip Daglė ir tikėjosi, buvo su sukne- 
le tokia gilia iškirpte, jog atrodė vos ne nuoga. Bet ji turė- 
jo ką demonstruoti, ne taip kaip Daglė, jeigu ši sumanytų 
surengti tokį pasirodymą. 

Nutaisiusi kiek įmanoma nepriklausomesnę išvaizdą, 
Daglė nuslydo į krėslą, kurį jai paslinko liokajus, greta Li. 

— Jūsų šefas pasakė, kad neprisilies prie maisto, ko- 
lei jūsų nepakvies prie stalo! — sukuždėjo jai Li, kolei pa- 
davė pirmąjį patiekalą. — Kažkas vis dėlto čia tarp jūsų 
yra ir kas jis toks: ainis to paties Nikolo Stefordo, kuriam 
vos nenukirto galvos, taip? 

Atsakydama į Li klausimus, Daglė jam papasakojo 
maždaug tą pačią istoriją, kuria neseniai pasidalijo su vi- 
rėja, ir dabar, matyt, kiekvienas tarnas name žinojo, jog 
Nikolas iš tikrųjų to paties Stefordo palikuonis ir kad jis iš 
visų jėgų veržiasi grąžinti gerą protėvio vardą. 

— Aš taip džiaugiuosi, kad senelė Arabela spėjo su- 
skrebenti su manimi kontraktą, — pareiškė Li, — nes jei- 
gu jis pirmasis būtų į ją kreipęsis, esu giliai įsitikinęs, ji 
būtų leidusi jam susipažinti su dokumentais. Nagi pasižiū- 
rėkite! Ji taip į jį spokso, tarsi būtų pasiruošusi tiesiog da- 
bar vėl kažką iškrėsti ant stalo! 

Išgirdusi šiuos žodžius, Daglė vos nepaspringo lašiša 
ir buvo priversta išgerti pusę stiklinės vandens. 


— O kiek jis reiškia jums — tas jūsų šefas? — vėl 
paklausė Li. — Tarp jūsų... na jūs suprantate? 
— Ne! Zinoma, kad ne! — atsiliepė Daglė ir pažvelgė 


į Nikolą, kuris net persilenkė per stalą, spoksodamas į 
Arabelą. 

Pastebėjusi, jog Nikolas dabar žiūri į jų pusę, Daglė 
prisislinko arčiau prie Li ir tarė: 

— Paklausykite, Li: aš pagalvojau, jeigu jau mano še- 
fas taip užsiėmęs, tai galbūt jums bus šiam savaitgaliui 
reikalinga sekretorė? Mano tėvas — profesorius, vidurinių 
amžių istorijos specialistas, ir aš, kadangi jam padėjau tirti 
šį laikotarpį, turiu šiokią tokią patirtį. 

— Montgomeris, Montgomeris... — susimąstęs ištarė 
Li. — Ar tik ne Adamas Montgomeris kartais? 

— Taip, tai mano tėvas. 

— Aš kartą girdėjau konferencijoje jo kalbą: jis pa- 
darė puikiausią pranešimą apie tryliktojo amžiaus ekono- 
miką, — tarė Li. — Tikriausiai tai jūsų tėvas. Ką gi, galbūt 
man ir bus reikalinga kokia nors pagalba! 

Daglė tiesiog skaitė jo mintis: žinoma, jis tikėjosi, jog 
Adamas Montgomeris jam galės padėti kovoje už profeso- 
riaus kėdę. Bet Daglė tam neprieštaravo: argi būti ambi- 
cingam blogai?! Ir dar: tegul sau tikisi ko tik nori, ji ne- 
prieštarauja, jeigu tiktai pavyks to dėka išsiaiškinti, kokią 
paslaptį saugojo Nikolo motina! 

— Skrynia su dokumentais — mano kambaryje, — tuo 
tarpu kalbėjo Li, ir jo žvilgsnis po to, kai išsiaiškino, kas 


per vienas jos tėvas, tapo kur kas šiltesnis. — Galbūt po 
pietų jūs sutiktumėte... na, užeiti pas mane? 
— Žinoma! — atsiliepė Daglė, įsivaizduodama, kaip 


visą vakarą bėgios aplink stalą, bandydama atsikratyti jo 
merginimo. Draugiškai pakėlusi vyno taurę, Daglė jam link- 
telėjo ir truputėlį iš jos nugėrė. Nikolas tai išvydęs paniu- 
ro ir nusisuko į šalį. 

Po pietų Daglė nuėjo į savo kambarį pasiimti užrašų 
sąsiuvinio ir rankinės: ji pagalvojo, jog, ko gero, turi būti 
pasiruošusi tam, kad visą naktį jai teks raustis keturių šim- 
tų metų senumo dokumentuose. 

Beieškodama Li kambario, ji dukart pasuko ne ten, kur 
reikėjo, ir praeidama pro kažkokias atvertas duris staiga 
sustingo vietoje, išgirdusi kviečiamai gundantį Arabelos 
balsą: 

— Tiesiog esmė ta, brangusis, jog naktimis man vie- 
nai būna taip baisu! 

— Tiesą sakant, — išgirdo Daglė atsakomąją Nikolo 
repliką, — aš maniau, kad jūs jau seniausiai turėjote atsi- 
kratyti šių vaikiškų fobijų! 

Daglei net akys suapvalėjo. 

— Na, gerai, leiskite man pripilti jūsų taurę! — pa- 
kartojo Arabela. — O po to norėčiau jums kai ką parodyti! — 
Ir pritildžiusi balsą ji pridūrė: — Mano kambaryje. 

— Tai kvailys! — nepatenkinta pagalvojo Daglė. — 
Juk, sprendžiant iš virėjos pasakojimo, Arabela visada bu- 
vo pasiruošusi savo kambaryje bet kuriam vyrui parodyti 
viską, ką tik nori! Klastingai šypsodamasi, Daglė ėmė raus- 
tis savo rankinėje, po to linksma išraiška įėjo į kabineto, 
apšviesto tiktai blausia nedidelės lempos šviesa, prieblan- 
dą. Arabela pylė į vandeniui skirtą stiklinę miežinį viskį ir 
jau buvo pripylusi pilnutėlę; o Nikolas su atsegtomis vir- 
šutinėmis marškinių sagomis sėdėjo ant sofutės. 

— O, lordas Stefordas, štai kur jūs! — džiaugsmingai 
sušuko Daglė ir ėmėsi, vaikščiodama po kabinetą, tarsi ma- 
šinaliai uždeginėti šviesą. — Atnešiau jums kalkuliatorių, 
kurio jūs ieškojote, tačiau bijau, kad turiu tiktai tokį, kuris 
veikia tik su saulės baterijomis, todėl su juo dirbti galima 
tiktai ryškiai apšviestame kambaryje. 

Nikolas pradėjo smalsiai apžiūrinėti jos paduotą ma- 
žutį kalkuliatorių, o kai Daglė jam pademonstravo, kaip 
jis veikia, jo suapvalėjusios akys tapo didumo sulig lėkš- 
tele, ir apstulbęs jisai sušuko: 

— Išeina, juo ir sudėti galima?! 

— Taip, ir atimti, ir dalyti, ir dauginti taip pat! — 
paaiškino Daglė. — Štai, matote langelį? Čia jūs rasite 
atsakymą. Sakykim, jums prireikė atimti iš dabartinių tūks- 
tančio devynių šimtų aštuoniasdešimt aštuntų metų tūks- 
tantį penkis šimtus šešiasdešimt ketverius — tuos pačius 
metus, kada jūsų protėvis buvo apkaltintas išdavyste ir ne- 
grįžtamai prarado šeimos turtus, — ir štai čia jūs matote 
skaičius: “minus keturi šimtai dvidešimt ketveri metai" Tai 

yra visus keturi šimtai dvidešimt ketverius metus, per ku- 
riuos būtų buvę galima grąžinti teisingumą ir tuo pat metu 
sukliudyti palikuoniams tyčiotis iš jūsų, tai yra jo! 

— Nagi paklausykite, jūs! — dusdama iš pykčio, su- 
švokštė Arabela. — Tučtuojau nešdinkitės iš šito kamba- 
rio! 

— Oi 0i! — apsimetusi nekalta, sušuko Daglė. — Aš, 
vadinasi, jums sutrukdžiau, taip?! Labai labai prašau man 
atleisti! Aš to anaiptol nenorėjau: paprastų paprasčiausiai 
atlikau savo pareigą! — Ir ji ėmė pagarbiai slinkti prie du- 
rų, pakeliui kalbėdama: — Taigi ir toliau užsiiminėkite tuo 
pačiu, kuo jūs užsiiminėjote prieš tai, prašau jūsų! 

Išėjusi iš kabineto, Daglė nukiūtino į laiptų aikštelę, 
paskui ant galų pirštų grįžo atgal. Aptemdytame kambary- 
je buvo matyti du šešėliai. 

— Man reikia šviesos, — ištarė Nikolas. — Ši maši- 
nėlė be šviesos nedirbs. 

— Oi, dėl Dievo, Nikolai! — Tai viso labo tiktai kal- 
kuliatorius! Nagi padėkite jį! 

— Ne ne! Tai pati nuostabiausia mašina! O kas čia per 
ženkliukas? 

— Tai procentams skaičiuoti, bet aš niekaip negaliu 
suvokti, kokią dabar tai gali turėti reikšmę! 

— Nagi, parodykite man, kaip jis dirba! 

Net per sieną Daglė galėjo išgirsti, kaip sunkiai atsi- 
duso Arabela vietoj atsakymo į Nikolo žodžius. Šypsoda- 
masi ir labai patenkinta, Daglė patraukė ieškoti Li kamba- 
rio. Šis džiaugsmingai ją pasveikino, ir jisai, neskaitant kitų 
rūbų, buvo pasipuošęs dūmo spalvos šilkine palaidine. 
Daglė sunkiai susilaikė neėmusi kikenti. Jai pakako mesti 
vieną žvilgsnį į jo fizionomiją ir į pilną martinio taurę ran- 
koje, kad tuojau pat suprastų: jis neturi nė mažiausio noro 
ką nors su ja svarstyti, išskyrus, žinoma, klausimą, ar ji 
puls į jo lovą, ar ne. 

Ji paėmė iš jo martinio taurę, truputį nugėrė ir susi- 
raukė; martinio negalėjo pakęsti nei sauso, nei kokio nors 
kitokio! 

Savo paaiškinimus Li pradėjo nuo to, kad ėmė jai po- 
stringauti apie tai, kokie gražūs jos plaukai ir kaip jį nu- 
stebino, kai šiame name pelėsiais aptrauktomis sienomis 
jis staiga išvydo tokią žavingą moterį, ir kaip ji puikiai ren- 
giasi, ir kokios jos mažos kojytės. Daglei nuo viso šito no- 
rėjosi Žiovauti. Bet vietoj to ji, kai jis atsitraukė papildyti 
jos taurės, išsitraukė iš rankinuko dvi brangias “librekso" 
tabletes ir, išėmusi iš įpakavimo, skubiai jas nugramzdino 
į Li taurę. 

“Gerk iki dugno!" — žvaliai mintyse pakomentavo ji 
savo veiksmus. 

Laukdama, kolei tabletės ims veikti, ji parodė Li raš- 
telį, kurį prieš keletą dienų jai po durimis pakišo Nikolas. 

— Sakykite, kas čia parašyta? 

Jis perbėgo akimis raštelį. 

— Jau geriau aš jums tai išversiu. — Taręs šiuos Žo- 
džius Li paėmė automatinį plunksnakotį ir parašė tokius 
žodžius: 

Aš manau, jog manasis “aš" 

Pernelyg susipynė su jūsų. 

Ir aš negaliu tikėtis 

Daugiau jūsų pagalbos. 

— O ką reiškia “negaliu tikėtis"? — paklausė Daglė. 

— Tai reiškia — “nevertas jūsų pagalbos", — paaiš- 
kino Li. 

Vadinasi, ji beveik teisingai atspėjo, ką būtent jai no- 
rėjo pasakyti Nikolas tą naktį, kai ją paliko ir po to ji jį 
susirado tavernoje! 

Li patrynė ranka akis ir nusižiovavo! 

Po to jis atsistojo iš už stalo, nuėjo prie savo lovos ir 
griuvo ant jos, spėjęs pasakyti: 

— Aš tiktai minutėlei! — Ir užmigo tą pačią akimirką — 
kaip išsijungia šviesa. 

O Daglė nuskubėjo prie nedidelės medinės skynelės, 
stovėjusios ant staliuko priešais židinį. 

Skrynelėje saugomi popieriai buvo pageltę ir nuo se- 
numo trapūs, bet braižas buvo visiškai įskaitomas, ir raša- 


196 


las neišbluko, kaip tai būna su šiuolaikiniais rašalais, te- 
reikia popieriui pagulėti dvejus trejus metus. Daglė nekan- 
triai čiupo visą pluoštą, bet jos širdis apmirė, kai apžiūrėjo 
dokumentus atidžiau: visi užrašai padaryti tais pačiais Žen- 
klais ir ta pačia maniera kaip ir Nikolo pakištas jai po du- 
rimis raštelis, todėl jai nepavyko perskaityti nė vieno žo- 
džio. 

Palinkusi ties popieriais, ji bandė pagal kelis pavie- 
nius suprantamus žodžius suvokti viso teksto prasmę, kai 
netikėtai jai pačiai atsivėrė durys. 

— Aha! — sušuko išdygdamas ant slenksčio su špaga 
rankoje Nikolas. 

Kai Daglei pagaliau pavyko sutramdyti iš baimės smar- 
kiai besidaužančią širdį, ji, apdovanojusi Nikolą šypsena, 
kandžiai paklausė: 

— Natai kaip, ar Arabela pagaliau jus paleido? 

Nikolas įsistebeilijo į lovoje knarkiantį Li, po to nu- 
kreipė žvilgsnį į Daglę, vėl palinkusią prie dokumentų, ir 
jo akyse pasirodė tam tikro sutrikimo požymiai. 

— Ji nuėjo miegoti, — pasakė jis. 

— Ką, viena? — pasiteiravo Daglė. 

Nė negalvodamas jai atsakyti, Nikolas nuskubėjo prie 
stalo ir paėmė vieną laišką. 

— Mano motinos braižas! — sušuko jis. 

Jo tonas privertė Daglę iš karto užmiršti savo pavydą. 

— Bet aš nepajėgiu jų perskaityti! — tarė ji. 

— Na ką jūs?! — apsimestinai nustebęs sušuko, pa- 
keldamas antakį, jis.— Gerai, aš jus galėčiau pamokyti 
skaityti! Vakarais. Esu įsitikinęs, jog jūs išmoksite. 

— Na, gerai, gerai, — nusijuokė Daglė. — Jūs jau pa- 
demonstravote man viską, ko reikėjo, o dabar sėskite ir 
skaitykite. 

— Ojjis? — paklausė Nikolas, špagos galiuku rody- 
damas į miegantį Li. 

— Ojis miegos kiaurą naktį! — atsiliepė ji. 

Nikolas padėjo špagą ant stalo ir ėmė skaityti laišką. 

Kadangi Daglė niekaip negalėjo čia jam padėti, ji tylu- 
tėliai sėdėjo ir žiūrėjo į jį. Jeigu jis taip jau myli savo Žmo- 
ną, tai kodėl tada jaučia pavydą, jeigu koks nors pašalinis 
vyras bent kartelį žvilgteli į ją, Daglę? Ir kodėl tokiu at- 
veju jis taip kvailai flirtuoja su ta Arabela?! 

— Paklausykite, Nikolai, — tyliai paklausė ji, — o ar 
jūs kada susimąstėte apie tai, kas bus, jeigu jums nepa- 
vyks grįžti į savo epochą? 

— Ne, — atsiliepė jis, tebeskaitydamas laišką. — Bet 
aš privalau grįžti! 

— Tačiau kas bus, jeigu vis dėlto negrįšite? Kas tada, 
Jeigu jums lemta čia pasilikti visam laikui? — reikalavo 
atsakymo ji. 

— Mane atsiuntė čionai ieškoti atsakymų į kai kuriuos 
klausimus. Mano šeimai ir asmeniškai man taip pat buvo 
padaryta skriauda, ir mane čia atsiuntė šią neteisybę ištai- 
syti, — atsakė Nikolas. 

Žaisdama jo špagos įdėklu ir pasukdama jį taip, kad 
puošimo akmenys blizgėtų stalinės lempos šviesoje, Daglė 
dar paklausė: 

— O kas, jeigu jus čionai atsiuntė visai dėl kitos prie- 
žasties, nieko bendra neturinčios su jūsų kaltinimu išda- 
vyste? 

— Na, ir kokia tai galėtų būti prieažastis? — paklausė 
Nikolas. 

— Nežinau, — atsakė ji, tuo pat metu galvodama: mei- 
lė, žinoma. 

Įdėmiai žvelgdamas į ją ir tarsi skaitydamas jos min- 
tis, jis paklausė: 

— Ar tik jau jūs nemanote, jog priežastis gali būti toji 
pati meilė, apie kurią kalbėjote?— Ir patylėjęs pridūrė: — 
Tikriausiai tokiu atveju Viešpats — moteris, besirūpinanti 
meile daugiau negu garbe! — Jis aiškiai iš jos šaipėsi! 

— Jūsų žiniai, pasaulyje nemaža Žmonių, kurie iš tie- 
sų tiki tuo, kad Viešpats — moteris! — sušuko Daglė. 

Nikolas vietoj atsakymo tiktai pažvelgė į ją, bet taip, 
kad buvo visiškai aišku, kaip jam tai atrodo absurdiška. 

— Ne, iš tikrųjų, — tęsė Daglė, — kas tada, jeigu jūs 
vis dėlto nesugrįšite? Kas bus, jeigu surasite tai, ko ieško- 
jote, tr vis dėlto čia pasiliksite? Na, sakykime, metams ar 
daugiau? 

— Bet aš nepasiliksiu! — tvirtai pareiškė Nikolas ir 
pakėlė akis į Daglę. “Praėję keturi šimtai metų visiškai Ara- 
belos nepakeitė! — galvojo jis. — Ji liko tokia pat: vis taip 
pat troško vis kitų ir kitų vyrų lovoje, ir jos širdis pasiliko 
vis tokia pat akmeninė" Bet ši mergina, mokėjusi jį pra- 
juokinti, padėjusi jam ir dabar žvelgianti į jį didelėmis aki- 
mis, kuriose aiškiai buvo galima skaityti viską, ką tik ji 
jaučia... taip, panaši į šią moteris beveik gali jam sužadinti 
norą pasilikti čia. 

— Ne, aš privalau grįžti! — ryžtingai pakartojo jis ir 
vėl paniro į popierius. 

— Žinoma, aš suprantu, jog visa tai velniškai svarbu, — 
kalbėjo tuo tarpu Daglė, — ir vis dėlto: tai įvyko labai labai 
seniai, ir, kaip atrodo, galiausiai viskas baigėsi visiškai sėk- 
mingai. Jūsų motina ištekėjo už turtingo Žmogaus ir liku- 
sias savo dienas nugyveno prabangoje — todėl negalima 
sakyti, kad ją paėmė ir išmetė kur nors į šaltį arba padarė 
ką nors panašaus! Žinoma, aš žinau, kad jūsų šeima neteko 
visų Stefordams priklaususių valdų, bet po jūsų ten nieko 
neliko. Jūs pats sakėte, kad neturėjote vaikų, ir jūsų brolis 
mirė, taip pat nepalikęs palikuonių. Tai ką tada jūs nuskriau- 
dėte, netekęs savo turtų, ką? Jūsų valdas perėmė karalienė 
Elžbieta, o ji sugebėjo Angliją paversti didžia valstybe, ir 
visiškai galimas daiktas, jūsų pinigai buvo panaudoti jūsų 
paties šalies labui. Ir galbūt... 

— Na gana! — piktai sušuko Nikolas. — Jūs nepajė- 
giate suprasti, kas yra garbė. Pats mano atminimas pa- 
smerktas pajuokai! Arabela pasakė, o ji visa tai perskaitė: 
jūsų pasaulis apie mane prisimena tik tai, ką parašė tas pats 
tarnas! Aš tai Žinau, kas jis, tas tarnas, per vienas: išsigi- 
mėlis, kuriuo nebūtų susižavėjusi nė viena moteris. 

— Gerai, tegul net jis apie jus taip parašė! Bet, atleis- 

kite man, Nikolai, juk visa tai jau praėjo! Su tuo baigta, ir 
istorijos, matyt, pakeisti neįmanoma! Aš tiesiog pasmalsa- 
vau, ką jūs būtumėte daręs, jeigu jums staiga tektų pasi- 
likti Čia, jeigu jūsų neiškviestų atgal! — tarė Daglė. 

Bet Nikolas nenorėjo apie tai net galvoti. Juk jis ne- 
gali pasakyti Daglei, jog pasiruošęs ją vesti ir skubėti su ja 
tiesiai į lovą?! Negeidė jis pasakoti jai ir apie tai, kad Ara- 
bela, kuri kažkada jam kažką reiškė, dabar atrodė atgrasi. 

— Tai ką, Montgomeri, jūs vėl mane įsimylėjote, ar 
ne? Gerai, einam: nusinešime šiuos laiškus į mano kamba- 
rį, ir ten, miegamajame, aš jums leisiu užsiimti su manimi 
meile! 

— Imkite ir numirkite jūs vietoje! — sušuko Daglė, 
pašokdama iš užstalės. — Sėdėkite čia ir skaitykite savo 
laiškus! Man nusispjauti, kas ten jums atsitiks: pasiliksite 
jūs dvidešimtame šimtmetyje ar sugrįšite namo, į šešiolik- 
tąjį, arba galbūt atsidursite aštuntajame, — man tai rūpi 
kaip pernykštė žiema! — Ir ji kaip kulka išlėkė iš kamba- 
rio, taip trenkusi durimis, kad lovoje sujudėjo Li. 

“Na štai, tiktai šito trūko — įsimylėti jį! — galvojo 
Daglė. — Juk tai būtų tas pats, kaip įsimylėti vaiduoklį!" 
O be to, jeigu jis ir iš tiesų pasiliktų dvidešimtajame am- 
Žiuje, tai būtų visiškai nesugyvenamas! Ir turėčiau jam am- 
žinai viską aiškinti! Pakanka vien tiktai įsivaizduoti, kaip 
ji imtų jį mokyti vairuoti automobilį! Baisu net pagalvoti! 
Ir ką jis čia pasilikęs veiktų? Ir ką jis apskritai sugeba? 
Tiktai prajodyti visokius pasiutusius eržilus ir dar špaga 
mosikuoti, ir dar... Na taip: o dar — mylėtis. Taip, tam tai 
jis iš tikrųjų labai tinka! 

Kolei pasiekė savo varganą kambariūkštį, Daglė visą 
laiką save įtikinėjo, jog bus tiesiog laiminga, atsikračiusi 
Nikolo. Vargšė jo Žmona: aišku kaip dieną, jai teko daug 
iškęsti! Juk Arabela — tiktai viena iš jo moterų, kurią žino 
Daglė. O visiškai galimas daiktas, jis turėjo jų šimtus, apie 
kurias tas nelaimingas, išsigimęs neūžauga absoliučiai ne- 
nutuokė! 


200 


— Na jau! — toliau svarstė Daglė, apsivilkdama nakti- 
nius marškinius, — aš tiktai džiaugsiuosi, galėdama su juo 
išsiskirti, kai išmuš ta puoselėjama valanda. Bet įsiropštu- 
si į lovą, ji staiga suprato, jog tiesiog neįsivaizduoja, kaip 
galės gyventi, nesusitikdama kiekvieną dieną su Nikolu ir 
nematydama, su kokiu džiugesiu ir nuostaba jis suvokia 
daugelį dalykų, kuriuos ji, Daglė, laiko savaime supranta- 
mais ir paprasčiausiais! Ne, tiesiog neįmanoma įsivaizduoti 
gyvenimo be jo šypsenos ir nuolatinių pašaipų. 

Apie visa tai svarstydama, ji ilgai negalėjo užmigti, 
bet pagaliau paniro į sapnų karalystę ir ramiai išmiegojo 
visą naktį. 

Rytą, po vakar dienos jausdamasi visiškai nepakenčia- 
mai, Daglė nuėjo į virtuvę ir išvydo, jog virėja, misis An- 
derson, ir dar kažkokia moteris bukai įsistebeilijusios į vir- 
tuvės stalą. Jisai visas nustatytas skardiniais gėrimų inde- 
liais — jų ten buvo net dvidešimt ar trisdešimt. 

— Kas atsitiko? — paklausė Daglė. 

— Negaliu nieko paaiškinti, — atsliepė virėja. — Aš 
atidariau tiktai vieną ananasų sulčių indelį ir sekundėlei 
išėjau iš virtuvės, o grįžusi išvydau, jog kažkas atidaręs 
visus indelius! 

Daglė, suraukusi antakius, šiek tiek susimąsčiusi pa- 
stovėjo, po to, atsisukusi į misis Anderson, paklausė: 

— Sakykite, o kai jūs atidarinėjote šį indelį su anana- 
sų sultimis, ar niekas nematė, kaip jūs tai darote? 

— Na, jau jeigu jūs apie tai užsiminėte, galiu pasaky- 
ti, jog vienas Žmogus tai tikrai čia buvo: grįždamas iš ar- 
klidžių per virtuvę perėjo lordas Stefordas. Jis net stabte- 
lėjo ir su manimi pakalbėjo. Toks, žinote, šaunus vyriškis! 

Daglė pabandė slėpti šypseną: na, žinoma, kurgi ne! 
Nikolas, aišku, išvydęs savo akimis nuostabų skardinių 
atidarymo būdą, nusprendė pats tai pabandyti! Jos mintis 
nutraukė kambarinė, kuri šiuo momentu įbėgo į virtuvę su 
dulkių siurblio žarna rankose. 

— Man reikia paprasto šepečio su semtuvėliu! — su- 
šuko vos neverkdama ji. — Lordas Stefordas paprašė leidi- 

mo pažiūrėti dulkių siurblį ir į jį įsiurbė visus ledi Arabe- 
atleis iš darbo. 

Daglė išėjo iš virtuvės, jausdamasi kur kas geriau ne- 
gu anksčiau. 

Ji nė supratimo neturėjo, kur pusryčiaus, tačiau be bai- 
mės įėjusi į tuščią valgomąjį, rado ant bufeto keletą elek- 
trinių, sidabriniais dangteliais uždengtų indų. Tam tikra 
prasme suvokdama savo įžūlumą, ji įsidėjo sau į lėkštę 
maisto ir atsisėdo prie stalo. 

— Labas rytas! — ištarė staiga įėjęs į virtuvę Li. Jis taip 
pat įsidėjo į savo lėkštę valgio ir atsisėdo priešais ją. — 
Hm... — sumurmėjo jis, — prašau atleisti už vakarykštį 
vakarą! Visiškai netikėtai sau aš, atrodo, užmigau. O ar jūs 
matėte laiškus? 

— Taip, mačiau, bet nesugebėjau perskaityti, — sąŽži- 
ningai prisipažino Daglė ir, palinkusi per stalą prie jo, pa- 
klausė: — O jūs ar jau perskaitėte pakankamai tiek, kad 
suprastumėte, kas būtent apšmeižė Nikolą Stefordą kara- 
lienei? 

— O taip, Viešpačiu Dievu prisiekiu, kad taip: aš tai 
nustačiau iš karto, tereikėjo tiktai atidaryti skynelę! 

Ir vos tiktai Li susiruošė jai viską papasakoti, kai į 
valgyklą įėjo Nikolas, ir Li tuojau prikando liežuvį. 

— Klausykite, Montgomeri! — piktai ištarė Nikolas. — 
Aš lauksiu jūsų bibliotekoje. — Ir apsisukęs išėjo. 

— Kas gi jam atsitiko? Ne ta koja išlipo iš Arabelos 
lovos? — sumurmėjo Li. 

Daglė sviedė ant stalo servetėlę ir, metusi į Li išraiš- 
kingą žvilgsnį, pasuko į biblioteką. Įėjusi ir uždariusi pas- 
kui save duris, ji pasipiktinusi paklausė: 

— Jūs suprantate, ką prikrėtėte?! Li ką tik ruošėsi man 
papasakoti, kas būtent jus išdavė, bet tada įsiveržėte jūs 
ir privertėte jį nutilti. 

Po Nikolo akimis buvo tamsūs ratilai, tačiau jie visai ne- 
gadino jo išorės, priešingai, su jais jis atrodė dar patraukles- 
nis, dar niūresnis ir romantiškesnis, tarsi riteris Hitklifas! 

— Aš perskaičiau visus laiškus, — tarė jis, atsisėsda- 
mas į oda aptemptą krėslą ir žvelgdamas pro langą. — Juo- 
se apie tą Žmogų, kuris mane apšmeižė, net neužsimena- 
ma. 

Kažkas vis dėlto jį labai nuliūdino. Ir Daglė, priėjusi 
prie Nikolo, padėjo jam ant peties ranką: 

— Na, kas atsitiko? Šie laiškai jus kuo nors sujau- 
dino? 

— Laiškuose atskleidžiama tai, — tyliai atsakė jis, — 
ką po mano mirties teko iškentėti motinai. Ji pasakoja juo- 
se apie... — Tada jis sumikčiojo ir, nuėmęs nuo peties Dag- 
lės ranką, prispaudė ją prie skruosto. — Taip, pasakoja apie 
tai, kaip Žmonės juokėsi iš pačios Stefordų pavardės! 

Jo balse skambėjo toks skausmas, kad Daglė tiesiog 
neturėjo jėgų tai ištverti. Apėjusi kėdę, ji suklupo prieš jį 
ant kelių ir pasakė: 

— Nieko, mes išsiaiškinsim, kas ten jus apšmeižė. Jei- 
gu tiktai Li tai Žino, jis man pasakys. O kai mes su jumis 
viską išsiaiškinsim, jūs galėsite grįžti ir pakeisti aplinky- 
bes. Jūsų buvimas čia reiškia, kad jums tarsi suteikė pa- 
kartotiną šansą! 

Jis ilgai ilgai neatplėšė nuo jos žvilgsnio, po to, su- 
ėmęs jos veidą savo dideliais delnais, paklausė: 

— Tai jūs visada pasiruošusi suteikti viltį, taip? Ir nie- 
kada niekada nemanote, kad situacija gali būti beviltiška? 

— Taip, — nusišypsojusi pasakė ji, — daugelyje situ- 
acijų aš lieku optimistė. Būtent todėl amžinai įsimyliu vi- 
sokius valkatas ir kiekvieną kartą tikiuosi: o gal netikėtai 
kuris nors iš jų virs mano Riteriu Spindinčiais Šarvais... 
Oi, Kolinai, atleiskite! — sušuko ji ir pabandė atsistoti. 

Bet Nikolas pats ją pakėlė nuo grindų ir, pačiupęs ant 
rankų, ėmė bučiuoti. Jau ir anksčiau jis bučiavo ją, bet 
tada tiesiog jos geidė, o dabar veržėsi į kažką kilnesnio: 
troško jos švelnumo, jos mylinčios širdies, norėjo, kad ji 
žvelgtų į jį štai taip, pasiruošusi visur jam įsiteikti. 

— O, Dagle, — sušnibždėjo jis, laikydamas ją ant ran- 
kų ir bučiuodamas į kaklą. 

Bet tą patį akimirksnį jį pervėrė mintis, jog visai ne- 
nori su ja skirtis, ir jisai vos neišmetė jos ant grindų. 


— Išeikite! — beviltiškai išlemeno. 
Daglė įniršusi pašoko ant kojų. 
— Aš tiesiog jūsų nesuprantu! — išrėkė ji. — Jūs bu- 


čiuojate bet kurią moterį, kuri atsiduria arti jūsų lūpų ir nė 
vienos neatstumiate nuo savęs, tiktai su manimi elgiatės 
taip, tarsi aš sirgčiau kokia nors užkrečiama liga! Kas atsi- 
tiko?! Tai negi man iš burnos dvokia koks nors blogas kva- 
pas? Arba aš jums pernelyg mažo ūgio? O gal mano plau- 
kai ne tos spalvos? 

Nikolas tiktai žvelgė į ją, bet jo Žvilgsnis reikšmingai 
kalbėjo apie tai, kaip jis jos ilgisi, kaip karštai jos gei- 
džia. 

Daglė atšlijo nuo jo, kaip atšokama nuo pernelyg karš- 
to laužo. Ji prispaudė prie kaklo ranką ir taip stovėjo — ir 
ilgai ilgai jie įdėmiai žvelgė vienas kitam į akis. 

Bet čia durys atsivėrė, ir į kambarį įsiveržė Arabela. 
Jos rūbus galima neabejotinai apibūdinti, kaip pagal spe- 
cialų užsakymą anglų modeliuotojų pasiūtus dėvėti aukš- 
tuomenėje. 

— Nikolai, — sušuko ji, — kurgi jūs buvote? — Ji 
perkėlė žvilgsnį nuo Nikolo į Daglę, ir jų veidų išraiška, 
atrodo, jai labai patiko. 

Nepajėgdama daugiau žiūrėti Nikolui į akis, Daglė nu- 
sisuko. 

— Nagi, Nikolai! — įsakmiai išrėkė Arabela.— Mes 
visi jūsų laukiame. Ir šautuvai jau užtaisyti! 

— Šautuvai? — pakartojo, sukaupusi jėgas ir pasi- 
sukdama į ją Daglė. 

Arabela nuo galvos iki kojų žvilgsniu išmatavusi Dag- 
lę, be abejo, nusprendė, jog ši — ne visiškai pilnavertė. 
“Aukštos moterys visada susidaro tokią nuomonę apie že- 
maūges!" — šmėkštelėjo Daglės galvoje, ir ji pajuto didelį 
palengvėjimą pagalvojusi, jog vyrai niekada nieko pana- 
šaus nejaučia. 

— Mes važiuojame medžioti ančių, — pasakė Niko- 
las, nežiūrėdamas į jos pusę. — Dikis man parodys, kaip 
naudotis šratiniu šautuvu. 

— Puikumėlis, — atsiliepė Daglė. — Žinoma, važiuo- 
kite ir iš širdies papleškinkite į tas simpatiškas antytes. O 
aš — aš kaip nors išgyvensiu! — Ir skubiai praėjusi pro 
Arabelą, ji išsmuko iš bibliotekos. Jau atsidūrusi viršuje, 
pažvelgė pro langą į kiemą, kur Nikolas kaip tik įsėdo į 
“rendžroverį" ir Arabela išvairavo jį į kelią. 

Atsitraukusi nuo lango, Daglė staiga suprato, kad ne- 
pajėgia nieko veikti: ji nesijautė pakankamai savarankiš- 
ka, kad imtųsi apžiūrėti Arabelos būstą, bet ir Arabelos so- 
de vaikščioti jai taip pat nesinorėjo. Pro duris tarno ji 
paklausė, kur dabar Li, ir sužinojo, kad Li užsidarė savo 
kabinete, dirba su laiškais ir prašė jo netrukdyti. 

— Bet jis jums paliko bibliotekoje knygą, — pridūrė 
tarnas. 

Grįžusi į biblioteką, Daglė rado ant staliuko nedidelį 
tomelį, prie kurio sąvaržėle pritvirtintas raštelis: “Aš pa- 
maniau, kad jus tai gali sudominti. Li" 

Tereikėjo jai atversti knygą, ir iš karto suprato, kas 
prieš ją: tai buvo Džono Vilfredo, to paties neūžaugos tar- 
no, kuris rašė apie Nikolą ir Arabelą Antstalietę, dieno- 
raščio ištrauka! Įžangoje buvo sakoma, kad dienoraštis ap- 
tiktas už vaikų namuko sienos, kai penkiasdešimtaisiais me- 
tais griovė vieną Nikolo namą. 

Daglė įsitaisė ant sofutės ir paniro į skaitymą. Jau po 
pirmųjų dvidešimties puslapių ji suprato, kad dienoraštį ra- 
šė įsimylėjęs jaunuolis, ir moteris, kuriai jis jautė meilės 
jausmą, buvo Leticija, Nikolo žmona. Iš Džono Vilfredo 
dienoraščio paaiškėjo, kad jo šeimininkė neturėjo absoliu- 
čiai jokių trūkumų, o šeimininkas — absoliučiai jokio pa- 
dorumo. Visi puslapiai užpildyti įvairiausiais Nikolo nuo- 
dėmių aprašymais, o po jų kituose apdainuojamos nepa- 
prastos Leticijos dorybės. Jeigu tikėtume šiuo tuščiažo- 
džiauti mėgstančiu tarnu, Leticija buvo puikesnė už perlą, 

nepaprastai išmintinga, dora, gera, talentinga... — ir taip 
toliau, ir panašiai; visas šias tauškalynes skaitančiai Dag- 
lei kilo didelis noras šia knygiūkšte į ką nors paleisti! 

Tarnas Nikolui nerado nė vieno gero žodžio! Iš jo raš- 
liavos atrodė, kad Nikolas visą savo laiką švaistė ištvirka- 
vimui, šventvagystėms ir bandymams paversti visų aplin- 
kinių gyvenimą tikru pragaru. Tačiau, išskyrus nepatikimą 
ir piktdžiugišką istoriją su Arabela ir stalu, knygoje dau- 
giau nebuvo jokių užuominų apie ką nors, kuo būtų gali- 
ma įrodyti, jog Nikolas nusipelnė (jeigu iš tiesų čia būtų 
galima patikėti Vilfredu) savo namiškių neapykantą. 

Baigusi skaityti iki galo, Daglė užvertė knygiūkštę. 
Taigi Nikolą melagingai apkaltinus išdavyste, jo valdos 
kaip ir jo tikroji biografija, po daugelio metų susilaukė su- 
naikinimo. Niekur nebuvo užsimenama apie tai, kaip su- 
maniai jis valdė žemes, kurių tikrasis valdytojas buvo jo 
brolis, ir kaip suprojektavo bei pradėjo statyti didingą pi- 
lį! Viskas užmiršta! Tiktai piktas ir melagingas to berniūkš- 
čio inkštimas. Tačiau šiandien žmonės tiki būtent juo! 

Ji pašoko nuo sofutės ir įniršusi suspaudė kumščius. 
Taip, Nikolas teisus: jis turi grįžti į savo epochą ir atgauti 
savo gerą vardą. Ji būtinai jam papasakos apie šią knygu- 
tę, ir tegul Nikolas, grįžęs namo į šešioliktąjį amžių, tą Džo- 
ną Vilfredą paprasčiausiai išmeta už sprando! O dar ge- 
riau, — Daglė nusišypsojo, — kartu su išgama tarnu jis 
nuo savęs išgrūda ir savo gražiąją Leticiją. 

Pasiėmusi knygiūkštę, Daglė išėjo iš bibliotekos ir tar- 
no paklausė, kur lordo Stefordo kambarys. Pagalvojo, jog 
greičiausiai paliks knygą pas Nikolą — jis dabar po trupu- 
tį jau ėmė suprasti šiuolaikinės kalbos raides bei žodžius, 
ir ji neabejojo, kad knygiūkštė patrauks jo dėmesį ir jis grei- 
tai ją perskaitys. 

Nikolo kambarys buvo šalia kambarių, kuriuose, pa- 
sak kambarinės, įsikūrė ledi Arabela. “Čia jau nieko nepa- 
darysi!" — piktai pagalvojo Daglė. 

Tačiau, įėjusi vidun, ji liovėsi pykti. Kambariuose bu- 

vo išlaikyti žydri tonai, ir net didžiulė lova apklota bran- 
gaus žydro šilko užtiesalu. Visur mėtėsi tualetiniai Nikolo 
reikmenys, daiktai, kuriuos ji taip neseniai jam rinko. Daglė 
palietė jo skutimosi kremą, jo dantų pastos tūbelę ir jo 
skustuvą. 

Staiga suvokė, kaip nepaprastai jai stinga nuolatinio 
bendravimo su Nikolu. Juk nuo tada, kai jis atsirado, jie 
beveik visą laiką buvo kartu: miegojo viename miegama- 
jame, naudodamiesi vienu vonios kambariu ir net vienu dan- 
tų šepetėliu! Atsisukusi apžiūrėjo vonią, kurioje nebuvo du- 
šo, ir apstulbusi pagalvojo: ir kaip jis gali be dušo apsiei- 
ti? Įdomu, ar jo kambaryje dar yra kokių nors daiktų, apie 
kurių paskirtį jis nė nenutuokia? 

Grįždama į miegamąjį, ji nusišypsojo, prisimindama, 
kaip jisai, būdavo, išeidavo iš vonios niekuo neapsiren- 
gęs, tiktai apsivyniojęs rankšluosčiu aplink šlaunis, ir kaip 
blizgėjo jo išplauti plaukai. Taip, prieš atsibelsdami į šitą 
Gošok Holą, jie gyveno kartu, tokiu maloniai intymiu ar- 
tumu. Naktimis ji pataisydavo nuo jo nuslydusią antklo- 
dę, bučiavo jį į kaklą, skalbė dubenyje jo drabužius. Ir jie 
kartu iš ko nors juokėsi, plepėjo, dalydamiesi vienu kam- 
bariu. 

Ant naktinio staliuko gulėjo “Taims" žurnalo nume- 
ris. Kažkokiam impulsui paklusdama, ji ištraukė staliuko 
stalčių. Viduje buvo mažas pieštukų drožtukas, trys pieš- 
tukai, kurių du buvo sudrožti taip, kad iš jų beliko tiktai 
po colį, popierių susegimo mašinėlė ir pora kartoninių dė- 
žučių su pusšimčiu mašinėlės sąvaržėlių. Ten pat ant spal- 
votos reklamos brošiūros apie “Aston-Matin" modelių pri- 
valumus stovėjo užvedama žaislinė automašina, pačioje 
apačioje nukištas paskutinis vyriško žurnalo “Playboy" nu- 
meris. Nusišypsojusi Daglė užstūmė stalčių. 

Priėjusi prie lango, ji pažvelgė į kalvotas parko pie- 
vaites ir medžių guotelį už jų. Taip, keista, kad, išgyvenusi 
su Robertu daugiau kaip metus ir laikiusi save beprotiškai 
jį įsimylėjusia, ji iš tikrųjų niekada su juo nejuto tokio 

intymumo, koks buvo tarp jos ir Nikolo! Galimas daiktas, 
tai galima paaiškinti tuo, kad gyventi su Nikolu buvo labai 
lengva! Jis niekada neaikčiojo, kad ji spaudžia dantų pastą 
ne iš tūbelės žiočių, o iš jos vidurio. Ir niekada neniurzgė 
dėl to, kad ne viskas buvo idealiai tvarkinga! 

Taip, jeigu būtume sąžiningi, tai ji Nikolui patiko to- 
kia, kokia yra. Jis apskritai, kaip jai atrodė, priėmė viską 
— ar tai būtų žmonės, ar daiktai — taip kaip yra, ir čia 
rasdavo džiaugsmą! Daglė prisiminė apie savo pasimaty- 
mus su šiuolaikiniais vyrais. Jie amžinai skundėsi ir pra- 
keikdavo visą pasaulį: ir vynas ne toks, ir juos lėtai aptar- 
nauja, ir matytas filmas neturi jokios potekstės. O štai Ni- 
kolas, nors ir turėjo daugybę bėdų, atranda džiaugsmo net 
tokiuose dalykėliuose, kaip skardinių atidarytuvai! 

“Įdomu, — pagalvojo ji, — o kaip būtų elgęsis Rober- 
tas, jeigu būtų netikėtai atsidūręs šešioliktame amžiuje? Ga- 
lima neabejoti, kad jis būtų ėmęs reikalauti sau tai vieno, 
tai kito ir jau, Žinoma, niurzgęs, jeigu jam ko nors nebūtų 
davę! Įdomu būtų sužinoti, ar Elžbietos laikų vyrai savo 
charakteriu nepanašūs į įprastus kaubojus, — galbūt jie taip 
pat paprasčiausiai kartų tuos, kurie itin įgristų?! 

Prispaudusi prie vėsaus stiklo kaktą, Daglė pagalvo- 
jo: o kada Nikolas mane paliks? Tikriausiai kai išaiškės, 
kas jį išdavė? Įdomu, jeigu Li per pietus netikėtai pami- 
nės išdaviko vardą, kas atsitiks Nikolui — nejaugi jis tie- 
siog pakils į viršų ir kaip dūmų stulpas ištirps ore? 

“Taip, viskas artėja į pabaigą!" — tarė ji sau ir pajuto, 
kaip ilgesingai suspaudė širdį. Ir kaip ji galės egzistuoti, 
jeigu daugiau niekada jo nematys? Juk net dienos be jo ne- 
galima iškęsti, tai kaip gyventi vienai po to visą likusį gy- 
venimą? “Prašau, prašau, sugrįžk! — meldė ji jį. — Juk 
mudviem liko tiek mažai laiko! Galbūt rytoj tu išeisi am- 
Žinai, ir aš nenoriu veltui gaišti nė vienos minutės, nenoriu 
būti be tavęs nė sekundės! Ir nereikia šiuo metu trupinio, 
kuris mums dar skirtas, švaistyti Arabelai!" 

Nuleidusi vokus ir visa įsitempusi — taip smarkiai ji 
geidė, kad jisai sugrįžtų! — Daglė sušnabždėjo: 

— Jeigu tiktai tu dabar grįši, aš tau paruošiu tikrus 
amerikietiškus priešpiečius: keptą viščiuką, bulvių salotas, 
kiaušinienę su prieskoniais ir šokoladinių “bulvių? O ko- 
lei gaminsiu valgį, tu galėtum... — tada ji truputį pagalvo- 
j0 ir baigė: — Na, tu galėtum paganyti akis į plastikinius 
maisto paketėlius ir aliumininę foliją ir į “Taperuear" fir- 
mos puodą, jeigu tiktai, žinoma, juos čia, Angijoje, gami- 
na! Na, prašau, prašau, prašau, sugrįžk, Nikolai! 


Nikolas krūptelėjo ir pakėlė galvą. Arabelos rankos ap- 
sivijo aplink jo kaklą, o jos didelės krūtys tvirtai prisis- 
paudė prie jo krūtinės. Jie su Arabela buvo toje pačioje lau- 
kymėje, kurioje jis ir toji kita, iš praeities, Arabela pralei- 
do su maloniausiomis smagybėmis dieną. Tačiau šiandien 
kažkodėl Nikolo moterys visai nedomino. Ir be to, ji pasa- 
kė, kad surado kažkokios su jo protėviu susijusios medžia- 
gos, apie kurią niekada ir nieko nebuvo pranešta spaudoje! 

Šios kalbos masino, jisai buvo pasiruošęs sumokėti bet 
kurią kainą, kad tik sužinotų, ką tokio ji žino. 

Arabela vėl prie savęs priglaudė Nikolo galvą. 

— Jūs girdite? — paklausė jis. 

— Nieko aš negirdžiu, brangusis! — pakuždom atsa- 
kė Arabela. — Aš girdžiu tiktai tave! 

Staigiai nuo jos atsitraukęs, Nikolas sušuko: 

— Aš privalau eiti! 

Bet, pastebėjęs, kad jos išdidų veidą perkreipė pykčio 
grimasa, nusprendė jos nepykdyti. 

— Čionai kažkas eina, — tarė jis, — o jūs pernelyg 
graži, kad galėčiau kam nors leisti į jus spoksoti godžio- 
mis akimis. Jūsų grožis priklauso man vienam! 

Atrodo, ši jo replika Arabelą sutramdė, ir ji ėmėsi už- 
siseginėti drabužius. 

— Man dar neteko sutikti vyro, kuris būtų didesnis 


džentelmenas negu jūs! — sušuko ji. — Tada galbūt iki 
vakaro? 

— Taip, iki vakaro! — atsiliepė nueidamas Nikolas. 
14. 626 

— Beveik visi medžiotojai atvyko su “rendžroveriais", 
tačiau buvo ir arklių — maždaug pusė tuzino, — pririšti 
prie mašinų. Pasirinkęs geriausią, Nikolas nušuoliavo na- 
mo. Peršokdamas per kelias laiptų pakopas, jis užbėgo aukš- 
tyn ir atlapojo savo miegamojo duris. 

Daglė kažkaip net nespėjo ir nustebti, kai Nikolas ne- 
tikėtai pasirodė ant slenksčio. 

Kurį laiką jis stovėjo tylėdamas ir žiūrėjo į ją: viskas — 
ir veido išraiška, ir poza, — viskas jam byloja apie tai, kaip 
smarkiai ji jo geidžia! Tai buvo vos ne pats sunkiausias 
per visą jo gyvenimą išbandymas, bet Nikolas vis dėlto nuo 
jos nusisuko: jis nedrįs, jis neturi jos liesti! Jeigu tiktai jis 
palies... Taip, jeigu tik jis prie jos prisilies, tai vargu ar 
panorės grįžti į savo laiką. 

— Na, ir ko jūs iš manęs norite?— truputį grubokai 
paklausė jis. 

— Ko iš jūsų noriu? — piktai atsakė klausimu į klau- 
simą Daglė. Ji vis dėlto spėjo prieš jam nusisukant paste- 
bėti jo veido išraišką. — Atrodo, kažkas dar jūsų norėjo, 
bet tiktai ne aš. 

Išgirdęs šiuos žodžius, Nikolas pažvelgė į drabužių 
spintos veidrodį ir išvydo, kad jo marškiniai užsegti netei- 
singai. 

— Šautuvai buvo nepaprasti! — pareiškė jis, pasitai- 
sydamas marškinių apykaklės užsegimą. — Su tokiais šau- 
tuvais mes ir ispanus būtume galėję nesunkiai nugalėti! 

— Anglija taip visus ir nukariauja, nesigriebdama šiuo- 
laikinių ginklų! — atsiliepė Daglė. — Kitą kartą jūs tik- 
riausiai panorėsite pasičiupti į savo epochą ir mūsų bom- 
bas! Tai ką, reikia manyti, tie šautuvai atsagstė jūsų marš- 
kinius, taip? 

Jis pažvelgė į jos atvaizdą veidrodyje ir atsakė: 

— Jūsų akys, liepsnojančios pavydu, tiktai darosi ryš- 
kesnės. 

Daglė iš karto liovėsi pykti. 

— Tai meiliageidys! — sušuko ji. — Ar jums kada nors 
atėjo į galvą, kad jau antrą kartą išstatote save pajuokai?! 

Juk visi istorikai gardžiavosi smulkmenomis apie jus ir jū- 
sų Arabelą, tai kur tau — vėl griebiatės savo! 

— Ji žino kažkokį įdomų dalyką, o aš jo nežinau! — 
atsakė jis. 

— Na kurgi ne! Pasiruošusi kirsti lažybų, kad taip ir 
yra! — sumurmėjo sau po nosimi Daglė. — Ir jau visiškai 
įtikėtina, kad ji labiau patyrusi negu jūs! 

Truputį papurtęs ją už smakro, Nikolas tarė: 

— Tuo aš nė neabejoju! O ar tik ne maisto kvapą su- 
uodžiu? Aš labai išalkau! 

— Aš daviau žodį, kad paruošiu jums amerikietiškus 
priešpiečius, — nusišypsojusi ištarė Daglė. — Gerai, ei- 
nam ieškoti misis Anderson! 

Į virtuvę jie įėjo, laikydamiesi už rankų. Medžiotojai 
išsivežė pintinėse visus iš anksto pagamintus priešpiečius, 
todėl virtuvėje nieko nevirė, tiktai ant galinės kaitvietės 
skrudo pudingas. 

Misis Anderson leidus, Daglė ėmėsi darbo: pastatė virti 
bulves ir kiaušinius, paskui susiruošė kepti pyragą, bet ap- 
sigalvojo ir nusprendė jį pakeisti skaniais šokoladiniais sau- 
sainiais su pekano riešutų įdaru. Nikolas atsisėdo už dide- 
lio darbo stalo ir ėmėsi eksperimentuoti su plastikiniais pro- 
duktų įpakavimais ir aliuminine folija, taip pat vis atidari- 
nėjo ir uždarinėjo plastikinius indelius. Po to jis nuskuto 
bulves, supjaustė virtus kiaušinius ir smulkiai supjaustė 
svogūną. 

— O Leticijai jūs taip pat padėdavote ruošti valgį? — 
paklausė ji. 

Nikolas vietoj atsakymo tiktai nusijuokė. 

Kai pagaliau viskas buvo paruošta, Daglė pašlavė vir- 
tuvę, — čia jai padėti Nikolas kategoriškai atsisakė — ir 
supakavo maistą į didelę pintinę, pastačiusi tenai ir termo- 
są su limonadu. Nikolas, eidamas paskui ją, išnešė šią pin- 
tinę į nedidelį, iš visų pusių sienų supamą sodelį, ir jie, 
atsisėdę po guobomis, pradėjo valgyti. 

Ji papasakojo jam apie viską, ką perskaitė šį rytą die- 
noraštyje, ir, kolei jis kirto penktą vištienos gabalą, paklau- 
sė apie Leticiją. 


— Juk jūs net nė karto apie ją neužsiminėte, — paaiš- 
kino ji. — Jūs man papasakojote apie savo motiną, apie 
žuvusį brolį. Kartą netgi papasakojote apie savo mylimą 
arklį, bet štai apie savo Žmoną netarėte nė žodelio! 

— Tai jūs norėtumėte, kad aš imčiau jums apie ją pa- 
sakoti? — paklausė jis beveik grasinamai. 

— Tai ji tokia pat graži kaip Arabela, taip? 

Nikolas paniro į prisiminimus: atrodė, kad Leticija 
buvo taip toli nuo jo, kur kas toliau, negu tie keturi šimtai 
metų! Arabela, žinoma, kvailė, nei vienas vyras nė vienos 
minutės neištvertų rimto pokalbio su ja, bet ji — aistringa 
moteris! O Leticija visai jokios aistros neturi, bet užtat iš- 
mintinga, — šiaip ar taip, tiek, kad neklysdama nuspręstų, 
kaip būtent jai geriau elgtis! 

— Ne, ji nepanaši į Arabelą, — atsakė jis. 

— O į mane ar ji panaši? — tebeklausinėjo Daglė. 

Nikolas pažvelgė į ją ir įsivaizdavo, kaip Leticija im- 
tų kažką ruošti valgyti. 

— Ne, ir jūs į ją nepanaši! O kas čia per daiktas, — 
savo ruožtu paklausė jis. 

— Tai — supjaustyti pomidorai, — išsiblaškiusi at- 
sakė ji ir norėjo užduoti Nikolui dar kelis klausimus, bet 
Jis ją nutraukė: 

— O tas vyras, kuris jus metė, — juk jūs dar neseniai 
kalbėjote, kad jį mylite. O kodėl? 

Daglė tučtuojau panoro stoti į gynybinę pozą ir imtis 
tvirtinti, kad iš Roberto galėtų išeiti visiškai šaunus vyras, 
bet jos pačios pečiai kažkodėl nusileido, ir ji pasakė: 

— Tai viskas — jo! Taip, tiktai aš pernelyg įsivaizda- 
vau savo pačios reikšmingumą! Robertas man pasakojo, kad 
motina buvo su juo šalta, taip pat kaip ir jo pirmoji žmona. 
Na štai, aš ir įsivaizdavau, kad galiu duoti visą tą meilę, 
kurios jam visada taip stigo! Aš nieko daugiau nė nevei- 
kiau, kaip tiktai daviau, atidaviau jam visą save ir sten- 
giausi daryti viską, ko jis norėjo, bet... 

Daglė patylėjo, įsmeigusi į dangų žvilgsnį, po to bai- 
gė kalbėti: 


212 


— Kaip man dabar atrodo, aš vis svajojau apie tai, kad 
vieną gražią dieną jis pasielgs taip šauniai kaip visi tie 
vyrai iš kino filmų ir, atsisukęs į mane, pasakys: “Tu — 
pati geriausia pasaulyje moteris! Ir tu man duodi viską, apie 
ką aš svajojau!“ Bet Robertas to nepadarė. Atvirkščiai, 
jis nuolat kartojo: “Tu nieko negali man duoti!" O aš, pati- 
kėkite, labai stengiausi viską jam atiduoti, bet... 

— Ir ką? — tyliai paklausė Nikolas. 

Bandydama nusišypsoti, Daglė atsakė: 

— Galų gale jis padovanojo dukrai briliantinę apyrankę, 
o mane nudžiugino pasiūlydamas sumokėti pusę sąskaitų. 

Ji nusisuko nuo Nikolo, bet staiga išvydo, kad jis iš- 
tiesė jai žiedą. Kai įsitikino, kad dabar jokie vyrai tokių 
žiedų nenešioja, jis taip pat nustojo mūvėti savo masy- 
vius, su didžiuliais akmenimis žiedus. Ir štai — žiedas su 
apvalaino akmenuko, išridento į paplūdimį iš jūros, dydžio 
smaragdu! 

— Kas čia? Kam? 

— Jeigu aš tik galėčiau prieiti prie savo brangenybių, 
apipilčiau jus brangakmenių lietumi! 

Ji nusišypsojo ir pasakė, prispausdama prie širdies 
ranką: 

— Bet juk jūs jau ir taip padovanojote man sagę. — Ji 
nešiojo jo sagę, pritvirtintą liemenėlės vidinėje pusėje, nes 
būgštavo, kad jos aiškus senoviškumas ir unikalumas ne- 
sukeltų nereikalingų klausimų. — Jūs ir taip pernelyg daug 
visko padovanojote. Jūs man ir drabužių pripirkote, ir... 
Jūs buvote man toks geras! — Ir su ta-pačia šypsena lūpo- 
se ji baigė: — Žinote, Nikolai, nuo to laiko, kai mes susiti- 
kome, šios kelios paskutinės dienos buvo laimingiausios 
mano gyvenime! Ir tikiuosi, kad jūs niekada negrįšite į 
anuos laikus. 

Ji tai ištarė ir tuojau pat užsidengė ranka burną. 

— Oi, aš ne tai norėjau pasakyti! Na, žinoma, jūs pri- 
valote grįžti! Jūs turite grįžti pas savo gražuolę žmoną! 
Jūs privalote... privalote turėti įpėdinių, kurie galėtų po 

jūsų valdyti visus tuos puikius dvarus — ir jums jau ne- 
tektų jų atiduoti į karalienės iždą. Bet ar supratote, jog dak- 
tarui Nolmanui pasakius, kas jus išdavė, jūs jau įeisite į 
sugrįžimo būseną?! Tą patį akimirksnį: tereikia Li ištarti 
vardą — ir jūs išnyksite! Blykst — ir viskas, jūsų daugiau 
čia nėra! Arba kažkas panašaus į tai! 

Besirausiantis pintinėlėje Nikolas nutraukė savo užsi- 
ėmimą. 

— Rytoj rytą aš tai žinosiu tiksliai! — sušuko jis. — 
Nesvarbu, ar jis norės man tai pasakyti ar ne, vis tiek vis- 
ką rytą išsiaiškinsiu! 

— Tai, vadinasi, rytoj rytą? — pakartojo klausimą 
Daglė ir pažvelgė į jį taip, tarsi norėtų amžinai atmintyje 
išsaugoti jo paveikslą. Ji apžiūrėjo visą jo kūną: ir marš- 
kinių audeklu aptemptus jo plačius pečius, ir plokščią pil- 
vą, ir raumeningas kojas. “O mano kojos gražios", — išta- 
rė anąkart jis, ir ji prisiminė, kaip jis atrodė, apsirišęs tik- 
tai rankšluosčiu. 

— Nikolai, — sušnabždėjo palinkdama prie jo Daglė. 

— O kas čia? — netikėtai paklausė jis, prikišdamas 
lėkštę su pyragaičiais prie pat jų nosių. 

— Tai šokoladinės "bulvės", — atsakė suirzusi ji, jaus- 
damasi visiška kvaile. Ką, norėtų paklausti, ji kvailina?! 
Na, tegul jis ir pabučiavo ją kelis kartus, bet juk tai buvo 
po to, kai ji pati puolė jam ant kaklo! Ir, nieko nepaisyda- 
mas, praleidęs rytą su Arabela, jis iš jos grįžta atsegtais 
marškiniais! 

— Nebijokite, tai valgoma! — burbtelėjo ji. Taip, at- 
rodo, vienintelis dalykas, kuo ji gali jį pamaloninti, tai 
maistas arba plastikiniai įpakavimai! O jai taip knieti jį lies- 
ti, taip knieti — jai net nusmelkė pirštų galiukus! Bet jis, 
matyt, jai visai nejaučia tokių jausmų! 

— Aš manau, bus geriau, jeigu mes eisime į vidų, — 
liūdnu balsu tarė ji. — Greitai grįš Arabela ir jūsų pasi- 
ges. — Ji norėjo atsistoti, bet Nikolas griebė už rankos. 

— Greičiau aš praleisčiau valandą su jumis, negu visą 
gyvenimą šalia Arabelos! — sušuko jis. 

Daglei užgniaužė gerklę, ir ji nedrįso pažiūrėti jam į 
akis: neaišku, ar jis sako tiesą, ar tiesiog stengiasi ją pa- 
guosti? 

— Padainuokite man ką nors, kolei aš valgysiu šiuos 
pyragaičius! — paprašė jis. 

— Aš nesugebu dainuoti, o ir dainų žodžių nemoku. 
Gal papasakoti kokią nors istoriją? — atsiliepė ji. 

— Um-m-m! — tik tesugebėjo išspausti jis šokolado 
prikimšta burna. 

Daglė, supratusi, kad ji turi didžiulį pasirinkimą naujų 
istorijų, įprastų mums, bet absoliučiai nežinomų jam, ėmė 
Nikolui pasakoti apie daktarę Džekilę ir misterį Haidą. 

— Taip, — pakomentavo jis, — mano pusbrolis lygiai 
toks pat. — Iki šio laiko jis jau suspėjo sušveisti visą lėkš- 
tę "bulvių", po to, Daglės nuostabai, atsigulė, padėjęs jai 
ant kelių galvą. 

— Jeigu jūs ir toliau ketinate taip ryti, kaip ką tik pa- 
demonstravote, tai, labai galimas daiktas, smarkiai susto- 
rėsite! — tarė ji. 

— Tai jūs manote, kad aš storas, taip? — paklausė jis, 
pakeldamas į ją akis. — Daglės širdis tuo momentu tiesiog 
pradėjo šokinėti krūtinėje. Atrodo, jis puikiai supranta, kokį 
jai daro poveikį, dargi iš jos ir pasišaipo, nes jos buvimas 
šalia, atrodo, niekaip neveikia! Šiek tiek susidomėjimo ja 
jisai parodo tiktai tada, kai greta jos atsiranda koks nors 
kitas vyras! 

— Užmerkite akis ir būkite gerutis! — sukomandavo 
ji ir ėmė jam pasakoti vieną istoriją paskui kitą, tuo pačiu 
metu glostydama jo tankius ir minkštus, tokiomis nuosta- 
biomis bangomis krintančius plaukus! 

Saulė jau buvo beveik nusileidusi, kai Nikolas atsi- 
merkė ir pažvelgė į ją ilgesingu žvilgsniu. 

— Mums reikia eiti! — tyliai tarė jis. 

— Taip, — atsakė'taip pat tyliai ji. — Šį vakarą aš 
pabandysiu iš Li sužinoti, kas gi jus apšmeižė. 

Jis pakeitė pozą ir dabar klūpėjo prieš ją ant kelių, o 
delną priglaudė prie skruosto. Daglė pagalvojo, kad jis vėl 
nori ją pabučiuoti, ir jai užėmė kvapą. 

— Kai grįšiu namo, aš galvosiu apie jus! — ištarė jis. 

— O aš — apie jus! — atsiliepė ji, dėdama savo del- 
ną ant jo delno. 

Bet jis atitraukė savo ranką ir, paėmęs ant pintinėlės 
dangtelio gulintį žiedą su smaragdu, įdėjo jį į jos delną, 
sulenkęs virš jo pirštus. 

— Ne, Nikolai, — tarė ji, — aš to negaliu paimti. Jūs 
jau ir taip daug man davėte! 

Jis įdėmiai žiūrėjo jai tiesiai į akis, ir žvilgsnyje bu- 
vo kažkoks atsisveikinimo liūdesys. 

— Aš atiduočiau kur kas daugiau, jeigu tiktai... — pra- 
dėjo jis ir nutilo. 

— Jeigu kas? — reikliai paklausė ji. 

— Jeigu tik galėčiau jus pasiimti su savimi! 

Daglei netikėtai užėmė kvapą. 

O Nikolas mintyse save išplūdo: nederėjo jam to sa- 
kyti! Nereikėjo jai suteikti vilties! Jis nenorėjo jos skau- 
dinti, bet vien tik prisiminimas apie tai, kad teks su ja išsi- 
skirti, jam suteikdavo nepakeliamų kančių. Labai greitai 
jis sužinos apie viską, ką jam derėjo sužinoti, na, 0 po to, 
kaip jis gerai žino, teks sugrįžti. “Dar viena naktis!" — 
pagalvojo jis. — Taip, būti su ja jam liko tiktai viena nak- 
tis! Galbūt šį vakarą jis guls su ja į lovą, ir paskutinę jų 
naktį jie praleis susiliedami meilės ekstazėje! Bet kad ne! 
— prisipažino jis sau, žvelgdamas į jos akis, tiesiog jose 
nugrimzdamas. — Ne, taip pasielgti su ja jis negali! Nega- 
li leisti kad, jo palikta, ji liktų čia ir raudotų dar smarkiau, 
negu tada, kai jie pirmą kartą išvydo vienas kitą! Tebūnie 
visi prakeikti, bet jis negali pasielgti kitaip! Ką gi, teks, 
matyt, grįžti pas savo šaltą draugę arba pas tuščiagalves, į 
Arabelą panašias moteriškes?! Tokiu atveju jau geriau pa- 
likti Daglę nepalytėtą! 

— Na taip, — šyptelėjęs staiga pareiškė jis, — kad 
taip pasiėmus jus kartu, kad ruoštumėte man valgyti! 

— Ruoščiau valgyti?!— kažkaip kvailai perklausė 
Daglė. — Iš kur jūs tai ištraukėte?! Ruošti jums, visiškai 
nepakenčiamam, nežinančiam kančios vertės, tuščiam... 

— Ir pasipūtusiam gaidžiui, tikriausiai? — pasufle- 
ravo jis. 

— Būtent! Puikus palyginimas! Jūs ir esate pasipūtęs 
gaidys! Ir jeigu jums toptelėjo į galvą, kad aš išvykčiau su 
jumis atgal į epochą, kai dar nebuvo nei vandentiekio, nei 
gydytojų, o dantroviai lupo dantis kartu su žandikauliais, 
ir aš tuo metu viso labo ruoščiau jums valgyti, tai... 

Čia jis pasilenkė prie jos ir, įsirausęs veidu į plaukus, 
laižydamas jos ausies spenelį, sušnabždėjo: 

— Ir aš leisčiau jums mane aplankyti guolyje! 

Jį atstūmusi, Daglė pasipiktinusi ėmėsi aiškinti, koks 
jisai didelis garbėtroška, bet jos tirada netikėtai pasikeitė. 
Gerai, ji taip pat jam gali atsikirsti! 

— Na, gerai, aš tai padarysiu! Taip, aš vyksiu su ju- 
mis ir virsiu jums valgyti, o poilsio dienas mes praleisime 
kartu, voliodamiesi lovoje. O dar geriau — ant stalų! Koks 
nors stalas tikriausiai ten bus?! 

Išgirdus šiuos žodžius, iš Nikolo veido, atrodo, išbė- 
go visas kraujas, ir, staigiai nuo jos nusisukęs, jis ėmė kimš- 
ti į pintinėlę jų puotos likučius. Jai net mintyse buvo bau- 
gu įsivaizduoti save jų laike. Juk jeigu taptų jo meiluže, 
Leticija tikriausiai ją sukapotų į smulkius gabaliukus! 

— Na, Nikolai! — sušuko Daglė. — Na aš juk tiesiog 
jus erzinu! — Jis vis taip pat nežiūrėjo į ją. — Gerai, jeigu 
jūs nuo to būsite laimingesnis, aš iš jūsų žiedą priimsiu! 

Jis liovėsi kimšęs į pintinę daiktus ir, žvelgdamas 
jai į akis, tarė: 

— Jūs tiesiog nesuvokiate, ką šnekate! Nedera norėti 
to, ko negali būti! Kai paskutinį kartą.buvau namuose, man 
grėsė mirties bausmė nuo budelio kardo. Todėl jeigu aš da- 
bar grįžčiau ir jūs taip pat vyktumėte su manimi, jums tek- 
tų pasilikti vienai! O mano epocha visai nepanaši į jūsiš- 
kę, ir vienišoms moterims ten ne itin gerai! Jeigu aš ten 
negalėčiau jumis rūpintis, tai... 

Dėdama jam ant rankos delną, ji jį nutraukė: 

— Dievaži, aš jus tiktai erzinau. Aš visai neketinu su 
jumis grįžti: aš juk neturiu paslapčių, kurias derėtų atskleis- 

ti! Tai jūs atvykote pas mus turėdamas tikslą kažką surasti 
— jūs tai prisimenate, taip? 

— Jūs teisi! — sušuko jis ir, greitai pakėlęs jos ranką 
prie lūpų, pabučiavo pirštų galiukus. Po to pašoko, ir Dag- 
lei tapo aišku, jog pintinėlę su maistu jis taip ir paliks 
ten, kur ji buvo: tikriausiai į ją viską kimšo tiktai todėl, 
kad buvo labai susijaudinęs! Bet kas gi įvyko, kas jį taip 
sujaudino?! Jie patraukė link namų, ir ji su pintine ranko- 
je kiūtino įkandin jo, ir nė vienas neištarė nė žodžio. 

Kai jie per virtuvę grįžo į namą, Nikolas, vos vos jai 
linktelėjęs, iš karto nuėjo į savo kambarį. O Daglė, grei- 
čiau suintriguota jo susijaudinimo negu kokių nors kito- 
kių emocijų, taip pat grįžo į savo kambariūkštį. Ant lovos 
ji rado dėžę su skubaus krovinių pristatymo kompanijos 
ir pašto lipdukais. Daglė tiesiog puolė prie jos, išmėty- 
dama ant grindų dėžės raištelius ir vyniojamojo popieriaus 
skiautes. 

Dėžėje gulėjo dvi puikios vakarinės suknelės, pasiū- 
tos pagal užsakymą jos motinai. 

— Oi, ačiū tau, ačiū, Elžbieta! — sušuko ji dusdama 
ir priglausdama prie savęs vieną rūbą. Gal bent šį vakarą 
Nikolas pastebės ir dar kai ką, ne vien tą grakštaus stoto 
gražuolę Arabelą. 


Vos įžengusi į svetainę, kurioje Hearvudų šeima su- 
rengė kokteilių balių, Daglė tuojau suprato, kad ne veltui 
puošdamasi sugaišo pustrečios valandos. Li, besiruošian- 
tis kažką išgerti, taip ir sustingo, neprikišęs prie lūpų tau- 
rės, o ledi Arabela, atrodo, sužiuro ir dar į kai ką, ne tik į 
Nikolą. Ir net lordas Hearvudas liovėsi kalbėjęs apie šau- 
tuvus, šunis ir savo rožes. O jau Nikolo reakcija, Daglės 
nuomone, buvo visiškai verta jos įdėtų pastangų: iš pra- 

džių, kai jis ją išvydo, akys Žybtelėjo ir tereikėjo tik jam 
prie jos prisiartinti — sužibo dar ryškiau, bet po to jis su- 
stojo ir suraukė antakius. 

Balta išeiginė motinos suknelė buvo pasiūta iš vien- 
tiso prie kūno prigludusio audinio. Pagal fasoną buvo nu- 
matyta tiktai viena ilga rankovė, o kita ranka ir petys ap- 
nuoginti. Suknelė apsiūta smulkiais karoliukais, kurie ju- 
dant pabrėžė kūno linijas. Ant apnuogintos rankos riešo 
puikavosi Glorijos briliantinė apyrankė. 

— Labas vakaras, — ištarė Daglė. 

— Dieve tu mano! — atsiliepė Li, apžvelgdamas ją 
nuo galvos iki kojų. — Dieve mano! 

Padovanojusi jam beveik karališką šypseną, Daglė pa- 
klausė: 

— O ką čia geria? Ar galėtumėte man įpilti džino su 
tonizuojančiu gėrimu? 

Li paklusniai tarsi mokinys puolė vykdyti jos prašymą. 

“Vis dėlto tiesiog nuostabu, kaip rūbai gali pakeisti 
moterį!" — pagalvojo Daglė. Dar vakar vakare matydama, 
kaip atrodo Arabela, norėjo pasislėpti kur nors po stalu, 
bet šiandien raudona šilkinė Arabelos suknelė su gilia iš- 
kirpte jau atrodė pasiūta prastai ir neskoninga! 

— Kąjūs čia išdirbinėjate? — paklausė pasilenkęs prie 
jos Nikolas. 

— Aš kažkaip negaliu suprasti, ką jūs turite omeny'?— 
nekaltai pakėlė ji į jį akis, merkdamasi nuo ryškios švie- 
SOS. 

— Juk jūs išstatėte save visų apžiūrai! — apstulbęs 
sušuko jis. 

— Bet kur kas mažiau negu jūsų Arabela! — atšovė ji, 
tačiau tuojau pat šypsodamasi paklausė: — Tai jums patin- 
ka ši suknelė? Aš liepiau seseriai skubiai man ją atsiųsti. 

Dar labiau negu paprastai ištiesindamas nugarą, Ni- 
kolas pasiteiravo: 

— Tai po vakarienės jūs ketinate eiti į pasimatymą 
su šiuo gydytoju, taip? 

— Na, žinoma, — tyliai atsakė ji. — Neužmirškite, 
kad būtent jūs paprašėte mane išaiškinti, ką jis žino! 

— Nikolai! — pakvietė jį tuo metu Arabela. — Laikas 
eiti vakarieniauti! 

— Bet jums negalima vilkėti šios suknelės! — tęsė 
Nikolas, kreipdamasis į Daglę. 

— Jums leidus, rengsiuosi tuo, kas man patinka! — 
atsiliepė Daglė. — O jūs geriau eikite į savo vietą, nes 
Arabela įniršusi jau barbena krumpliais į stalą. 

— Jūs... — buvo bepradedąs jis. 

— Štai jūsų gėrimas, — nutraukė jį pasirodęs Li, įteik- 
damas Daglei taurę. — Labas vakaras, lorde Stefordai, — 
pasisveikino jis Nikolą. 

Vakarienė Daglei buvo savotiškai puikus išbandymas. 
Nikolas — nemažam ledi Arabelos susierzinimui — tie- 
siog negalėjo nuo jos atplėšti žvilgsnio! O Li buvo taip ar- 
ti pasilenkęs prie Daglės, kad įmerkė švarko rankovę į jos 
sriubos lėkštę. 

Po vakarienės visi nuėjo į svetainę, ir ten, tarsi insce- 
nizuodamas ištrauką iš kokio nors Džeinio Ostino romano, 
Nikolas uždainavo, pats sau akompanuodamas fortepijo- 
nu. Jo balsas buvo Žemas ir turtingas moduliacijų, ir Dag- 
lę jis iš karto sužavėjo. Nikolas pasiūlė Daglei dainuoti su 
juo duetą, bet ji atsisakė, nes žinojo neturinti dainininkės 
talento. Atsisėdusi ant mažos kėdutės, ji pavydžiai klausė- 
si Arabelos ir Nikolo dueto, matė, kaip viena prie kitos 
linksta jų galvos ir susilieja balsai. 

Dešimtą valandą vakaro atsiprašiusi Daglė nuėjo į sa- 
vo kambariuką: nėmaž neketino likusį vakarą praleisti kartu 
su Li, jo kambaryje. Ji nusprendė, kad Nikolo išdavimo pa- 
slaptis palauks savo atskleidimo iki kitos dienos. 

Vidurnaktį Daglė galutinai suprato, kad užmigti jai ne- 
pavyks. Jai prieš akis vis stovėjo Nikolo ir Arabelos dueto 
scena, vis prisiminė ir prisiminė dieną, kai jis grįžo po me- 
džioklės atsegiotais marškiniais. Daglė išlindo iš lovos, už- 
simetė chalatą, išskleidė plaukus ir per visą didžiulį namą 

patraukė į Nikolo kambarį. Pro jo kambario duris nematyti 
jokios šviesos, užtat ji degė už Arabelos durų ir iš ten skli- 
do taurių skambesys, buvo girdėti jos kviečiantis, viliojantis 
juokas. 

Daglė neilgai svarstė, ar teisingai elgiasi. Ji tik vieną 
kartą stuktelėjo į duris, tuo pat metu pasukdama durų ran- 
keną, ir įėjo į Arabelos miegamąjį! 

— Labas, — ištarė. — Aš tiesiog noriu paklausti, ar 
jūs neturite paskolinti smeigtuko. Aš, atrodo, perplėšiau 
petnešėles, ir labai svarbias petnešėles, jeigu tiktai jūs su- 
prantate, ką turiu galvoje. 

Nikolas buvo išsidrėbęs ant Arabelos lovos, jo marš- 
Kiniai vėl atsegti ir išlindę iš kelnių. O Arabela vilkėjo juodą 
persišviečiantį peniuarą, didesnę jos kūno dalį vos priden- 
giantį, bet netgi ir ten, kur pridengė, plonytis audeklas ma- 
žai teslėpė jo grožybes. 

— Jūs... jūs.... — Arabela net amą prarado iš pasipik- 
tinimo. 

— O, lordas Stefordas! Sveiki! Atsiprašau, negi aš čia 
ką nors jums sutrukdžiau, ką? — paklausė Daglė. 

Nikolas apstulbo. 

— Tik jūs pažiūrėkit! — sušuko Daglė. — Čia juk 
“Bengo ir Olafsono" markės televizorius. Tokio dar nesu 
mačiusi! Tiesa, man taip norėtųsi pasižiūrėti paskutines 
žinias, tikiuosi, neprieštarausite? O, štai ir distancinio val- 
dymo pultas! — Ir atsisėdusi ant lovos kraštelio, ji įjungė 
didžiulį spalvotą televizorių ir ėmė junginėti per įvairius 
kanalus. Nikolas staiga atsisėdo už jos nugaros — ji tai 
pajuto! 

— Filmas! — sukuždėjo jis. 

— Ne-e, tai tiktai televizorius! — atsiliepė ji. Ir, perda- 
vusi jam distancinio valdymo rankenėlę, ėmė aiškinti: — 
Štai čia — įjungimas, o čia — išjungimas, matote? Štai ši- 
tuo reguliuojamas garsas, o šiuo mygtuku perjungiami ka- 
nalai. Oi, tiktai pažiūrėkite! Tai juk senas filmas apie ka- 
ralienės Elžbietos laikus! — Tarusi šiuos žodžius, ji įjungė 
televizorių, padėjo valdymo pultą šalia Nikolo ant lovos ir 

nusižiovavusi pareiškė: — Taip, aš, beje, prisiminiau, kad 
pati turiu smeigtukų. Tačiau vis tiek labai ačiū, ledi Ara- 
bela! Tikiuosi, aš jums nelabai sutrukdžiau?! 

Po to Daglei teko strėle lėkti prie durų, nes išskėtusi 
ilgus, panašius į plėšraus žvėries nagus pirštus, Arabela 
puolė prie jos. Vos Daglė suspėjo iššokti už durų, toji iš 
visų jėgų jas užtrenkė prieš jos nosį. Koridoriuje Daglė kurį 
laiką klausėsi, kas vyksta kambaryje. Labai greitai ji pa- 
tenkinta išgirdo pažįstamus garsus — per televiziją rodė 
vesterną, — po to Arabela suspigo: 

— Išjunkite galų gale jūs jį! — Daglė į tai nusišypso- 
jo, nuskubėjo į savo kambarėlį ir šią naktį dėl miego netu- 
rėjo nė mažiausių bėdų! 


Rytą, per pusryčius, ji susitiko su Li. 

— Zinote, — tarė jis, — o aš vakar vakare pagalvo- 
jau, kad jūs galbūt pas mane užeisite. Ruošiausi jums pa- 
skaityti kai kuriuos laiškus. 

— Jūs norėjote man pasakyti, kas išdavė Nikolą Ste- 
fordą? 

— Hmm! — tiktai numykė vietoj atsakymo Li, ir to- 
dėl po pusryčių ji tučtuojau nudūlino paskui jį į jo kamba- 
rį. Įdomu, jeigu jis jai pasakys to šmeižiko vardą, ar Niko- 
las tą pačią minutę grįš į savo šešioliktąjį amžių, ar ne?! — 
galvojo ji. 

Tačiau jau labai greitai suprato, jog ką nors išpešti iš 
Li jai bus nemaža problema. 

— Aš štai vis stengiuosi prisiminti, — kalbėjo tuo metu 
Li. — Sakykite, ar jūsų tėvelis nepriklauso Jeilio universi- 
teto globėjų tarybai? Gal jam būtų įdomu susipažinti su ma- 
no radiniais? 

— Na, žinoma, aš jam apie tai pranešiu su džiaugsmu. 
Bet didžiausią malonumą patirčiau papasakodama jam apie 
tą niekšą, kuris taip bjauriai apšmeižė lordą Stefordą! 

Priėjęs pries jos visiškai arti, Li tarė: 

Na, jeigu tiktai sutiktumėte jam per telefoną šnibžte- 
lėti kelis žodžius, aš, ko gero, jam apie tai papasakočiau! 

— Esmė ta, — atsiliepė ji, — kad šiuo momentu mano 
tėvas kalnuotųjų Meino miškų brūzgynuose ir jam paskam- 
binti neįmanoma. 

— Ak štai kaip, — ištarė tada Li, nusisukdamas nuo 
jos, — ką gi, tada, kiek aš suprantu, to pasakyti jums ne- 
galiu. 

— Jūs nelaimingas šantažuotojau! — užvirė Daglė, vi- 
siškai užmiršdama apie pasekmes. — Pramogaujate čia, rū- 
pinatės tiktai savo karjera, o man to išdaviko pavardė gali 
padėti išgelbėti Žmogaus gyvybę! 

— Argi įmanoma, kad nuo kažkokių šešiolikto amžiaus 
dokumentų priklausytų kažkieno gyvybė? — sušuko apstul- 
bęs Li, vėl atsisukdamas į ją. 

Nelabai suvokdama, ką ir kiek galima jam pasakoti, 
Daglė jam tarė: 

— Gerai, aš pasikalbėsiu su tėvu. Šiandien pat jam pa- 
rašysiu. Ir duosiu perskaityti laišką. Vos tiktai grįžęs į mies- 
tą, tėvas jį tuojau gaus. 

— Tačiau Li niūriai tebežiūrėjo į ją: 

— Sakykite, kodėl jums ta pavardė, reikalinga? Kaž- 
kas čia, šiame visame reikale, ne taip! Kaip ten bebūtų, 
norėčiau suprasti, kas jis, tas lordas Stefordas? Ir jūsų san- 
tykiai nelabai panašūs į šefo ir sekretorės santykius, grei- 
čiau jau į.... 

Tą patį momentą plačiai atsivėrė durys ir į kambarį 
įsiveržė Nikolas. Jis vilkėjo karalienės Elžbietos laikų rū- 
bais: kojos buvo standžiai aptemptos kojinėmis, puikiai iš- 
ryškinančios kiekvieną jų raumenį, 0 jo auksiniai šarvai 
blizgėjo saulės spinduliuose. Nikolo rankoje buvo apnuo- 
ginta špaga, kurios smaigalį jis tuojau atsuko į Li. 

— Na, kas gi čia dabar? — pasipiktinęs išrėkė Li, nu- 
kreipdamas nuo savęs ranka špagą, ir ašmenims perpjovus 
delną, ėmė burna gaudyti orą. 

Nikolas vėl tebeartėjo prie jo, ir jo mirtinai pavojin- 
go ginklo smaigalys buvo prie pat Li gerklės. 

— Dagle, kvieskite ką nors į pagalbą! — suriko at- 
šokdamas atgal Li. — Jam aiškiai pasimaišė. 

Li buvo prispaustas nugara prie sienos, ir Nikolas pa- 
klausė: 

— Tai kas apšmeižė mane karalienei? 

— Apšmeižė jus? — pakartojo klausimą Li. — Ne, jūs 
nenormalus. Dagle, atveskite greičiau ką nors čionai, ko- 
lei šis maniakas čia neiškrėtė ko nors tokio, dėl ko mes 
abu po to gailėsimės! 

— Pasakykite pavardę! — reikalavo Nikolas, prispau- 
dęs prie Li gerklės geležtę. 

— Na gerai, gerai! — ištarė dusdamas Li. — To žmo- 
gaus pavardė buvo... 

— Palaukite! — sušuko Daglė ir pažvelgė į Nikolą. — 
Jeigu tiktai jis ištars pavardę, jūs galbūt tuojau išnyksite! 
O, Nikolai, nejaugi jau daugiau niekada jūsų nepamatysiu?! 

Nikolas neatitraukdamas nuo Li gerklės špagos, iš- 
tiesė kitą ranką į Daglę, ji puolė prie jo ir, net nespėjusi 
prie jo prisiglausti, prispaudė lūpas prie jo lūpų. Ji bučia- 
vo jį visa aistra, visu savo ilgai slopintu geismu! Įsirausu- 
si pirštais į Nikolo plaukus, priglaudė prie savęs jo galvą. 
Ir nors Daglė manė, kad jis visai jos negeidžia, bet iš Ni- 
kolo sklindanti aistra, — ji ją jautė! — tarsi ją paskatino 
atsiplėšti nuo grindų ir išnykti, ištirpti — ir štai jis ją jau 
pasigavo viena ranka: 

— Jis atitoko pirmasis ir iškvėpė: 

— Išeikite! 

Daglės akis užtemdė ašarų šydas, bet ji buvo pasiruo- 
šusi prisiekti, kad ir Nikolo akys pilnos ašarų! 

— Išeikite! — vėl pakartojo jis. — Atsitraukite nuo 
manęs pagaliau! 

Nusilpusi ir neturėdama jėgų jam priešintis, Daglė pa- 
klusniai žengė į šalį ir sustojo, įdėmiai žvelgdama į Niko- 
1ą. Nejaugi jai nepavyks vėl prie jo prisiglausti, išgirsti jo 
juoką, nejaugi niekada?.. 

— Pavardė! — pakartojo tuo tarpu Nikolas, tuo pat 
metu nė sekundei nenukreipdamas žvilgsnio nuo Daglės. 
Jeigu jau jam reikia palikti šį pasaulį, norėtų, jog paskuti- 
nė, ką jis čia mato, būtų ji! 

Li, visiškai sukrėstas visko, kas čia vyksta, prabilo: 

— To žmogaus pavardė... 

Paskui viskas įvyko kažkaip akimirksniu: Daglė, ne- 
turėdama jėgų net galvoti apie tai, kad Nikolas kiekvieną 
sekundę ją gali palikti, vėl puolė prie jo — jeigu jam jau 
lemta išeiti, ji taip pat išeis kartu su juo! 

— Robertas Sidnis, — užbaigė Li tą patį momentą, 
kai Nikolas su Dagle žnegtelėjo ant grindų prie pat jo ko- 
jų. Pažvelgęs į juos iš viršaus žemyn, jis sumurmėjo: — 
Juk jūs abu nenormalūs! — po to, per juos peržengęs, iš- 
puolė iš kambario. 

Prigludusi veidu prie plieninių su sidabriniais apvadais 
Nikolo šarvų, Daglė užsimerkė stipriai suspausdama vokus. 

Nikolas atsigavo pirmasis ir, su nuostaba pažvelgęs į 


ją, sušuko: 
— Mes stovime vietoje! 
— Ir kurgi mes? — atsiliepė Daglė. — O kieme kas: 


automašinos ar asilais įkinkyti vežimai? 

Šyptelėjęs Nikolas suėmė delnais jos veidą ir, atsar- 
giai kilstelėjęs jos galvą, atsakė: 

— Mes pasilikome jūsų amžiuje. Juk sakiau, kad jums 
reikia laikytis kažkurio vieno! 

— Taip, bet aš...hm... aš... — atšlydama nuo jo ir sės- 
damasi sumurmėjo Daglė. — Aš tiesiog pagalvojau, jog bū- 
tų buvę visiškai nuostabu, jeigu būtų pavykę pamatyti ka- 
ralienės Elžbietos epochos Angliją! Žinote, aš po to net bū- 
čiau galėjusi parašyti knygą ir pasistengusi joje atsakyti į 
viską, ką žmonės iš tiesų pageidautų sužinoti. Na, pavyz- 
džiui, apie tai, ar buvo Elžbieta nuplikusi? Ir ar buvo tais 
laikais Žmonės laimingi? Ir kad... 

Čia Nikolas taip pat atsisėdo ir, užspaudęs jos burną 
pačiu švelniausiu bučiniu, tarė: 

— Ne, jūs negalite kartu su manimi tenai grįžti! 

— Ir, pasičiupinėjęs nugarą, pridūrė: — Jūs neblogai 
prispaudėte mano šarvus. Juk ant nugaros dar tebėra įbrė- 
žimai nuo to karto, kai jūs parmušėte mane iš kojų! 

— Bet juk jūs tada žengėte tiesiai po autobusu! — 
užprotestavo Daglė. 

Nikolas atsistojo ir ištiesė rankas, kad padėtų jai atsi- 
stoti. Tačiau net pasikėlusi nuo grindų, ji nepanoro paleisti 
jo rankos. 

— Reikia manyti, jūs vis dar čia! — vos girdimai iš- 
kvėpė ji. — Jūs jau žinote savo šmeižiko pavardę, ir, to ne- 
paisant, vis dar esate čia! Vadinasi, Robertas Sidnis. Taip — 
Sidnis. Bet negi ne su Arabela Sidni jūs... na, jūs ir ji... 

Apkabinęs ją per pečius, Nikolas nusivedė ją prie lan- 
go ir tyliai atsakė: 

— Taip, tikrai: tai Arabelos vyras, bet nelabai įtikėti- 
na, kad jis būtų sugebėjęs mane apšmeižti karalienės akyse! 

— Na eikite jūs po šimts — ir jūs pats, ir tas jūsų 
stalas! — išrėkė įsiutusi Daglė. — Juk jeigu jūs ne... jei- 
gu jūs nebūtumėte persistengęs ir neužsitempęs Arabelos 
ant to garsiojo stalo, tai, visiškai galimas dalykas, jos vy- 
ras nebūtų turėjęs priežasties jūsų neapkęsti! O kaipgi jū- 
sų žmona? Juk ji dėl viso šito taip pat turėjo labai susi- 
jaudinti! 

— Kai tą kartą pasimylėjau su Arabela, aš dar nebu- 
vau vedęs, — atsakė Nikolas. 

— Tą kartą! — pašaipiai pamėgdžiojo Daglė. O gal- 
būt Robertas ir sužvėrėjo dėl visų šitų kartų?! Ir, veidu at- 
sisukusi į Nikolą, ji pridūrė: — Jeigu keliaučiau su jumis į 
jūsų epochą, tai tikriausiai sugebėčiau jus iš nemalonumų 
išgelbėti! 

Paakinęs ją palenkti ant šarvų sukaustyto jo peties gal- 
vą, Nikolas pakartojo: 

— Ne, tenai grįžti kartu su manimi jūs negalite. 

— O galbūt jums nėra ko tenai grįžti?! Gal pasiliksite 
čia visada?! — paklausė Daglė. 

— Mums reikia važiuoti į Ešbertoną, prie mano kapo, — 
neatsakydamas jai, ištarė Nikolas. — Aš priglusiu prie jo ir 
imsiu melstis! 

Ji norėjo dar kažką pasakyti, kaip nors jį įtikinti ne- 

grįžti, bet suprato, kad nesugebės rasti tinkamų žodžių: jo 
šeima, jo garbė, pagaliau jo pavardė jam turi 'be galo dide- 
lę reikšmę! 

— Gerai, — paklusniai atsakė ji, — mes išvyksime 
šiandien pat. Ir, kiek aš suprantu, Arabelos jums daugiau 
nereikia stebėti, ar ne? 

— O jums tikriausiai jau nebeliko nei kalkuliatorių, 
nei televizorių atsargos, kad atitrauktumėte nuo jos mano 
dėmesį? — linksmai paklausė jis. 

— Šiam vakarui aš kaip tik pataupiau stereomagneto- 
foną! — unisonu atsiliepė jam Daglė. 

Pasukdamas į save jos veidą, jis padėjo jai ant pečių 
rankas ir tarė: 

— Aš melsiuosi vienas! Ir jeigu man lemta grįžti, tai 
grįšiu taip pat vienas! Jūs mane supratote?! 

Ji pritariamai linktelėjo, tuo pat metu galvodama: mus 
skubina laikas! Mes jį gavome skolon! 


Sėdėdama Ešbertono viešbutyje, jų miegamajame ant 
lovos, Daglė žiūrėjo į gretimoje lovoje gulintį Nikolą. Šio 
ankstyvo ryto šviesoje jo veido bruožai dar blogai įžiūri- 
mi, ir pats veidas nepakankamai apšviestas, bet jai ir šios 
šviesos visiškai pakako, kad galėtų žvelgti į jį. Praėjo jau 
trys paros nuo to momento, kai jie sužinojo šmeižiko var- 
dą, ir visas šias dienas Daglė suprato, kad Nikolas gali im- 
ti ir pradingti. Kiekvieną rytą jis eidavo į bažnyčią ir pra- 
leisdavo ten po dvi valandas, klūpėdamas prieš savo pa- 
ties antkapį. O dieną — dar porą valandų. 

Kiekvieną kartą jam dingus už bažnyčios durų, Daglė 
laukdavo prie jų, apmirusi iš baimės, kad niekada daugiau 
Nikolo nepamatys. Tačiau, kai dešimtą ryto ir ketvirtą po 
pusiaudienio ji ant pirštų galų tylutėliai įsėlindavo į baž- 
nyčią ir jį vis dar ten pamatydavo, iš akių neišvengiamai 
ištrykšdavo karštos palengvėjimo ir džiaugsmo ašaros. Ir 
regėdama jo suprakaitavusį kūną ir šlapią nuo prakaito vei- 
dą, ji tiesiog lėkdavo prie jo: kasdienėmis maldomis jis 

save taip išsekino, jog po to tiesiog svirduliuodavo iš 
nuovargio. Ir Daglė padėdavo jam atsistoti, nes po poros 
valandų klūpojimo ant šaltų mūrinių grindų jo kojos būda- 
vo nutirpusios ir mausdavo kelius. Netgi kunigas, Nikolo 
gailėdamasis, atnešė pagalvėlę, bet jis atsisakė ja naudotis 
ir tiktai vis kartojo, kad turi jausti visame kūne skausmą, 
jog tiktai skausmas pažadins prisiminti, ką gi būtent jis tu- 
ri daryti. 

Daglė jo neklausinėjo, kodėl būtent jam reikėjo prisi- 
minti apie savo pareigą — ji nenorėjo numarinti savyje to 
vilties daigo, kuris joje augo ir kurio ji nesiliovė puoselė- 
ti. Nes kasdien, kai prisiartindavo prie jo bažnyčioje ir jis 
žiūrėdavo į ją, suvokdamas, kad esąs vis dar čia su ja, jo 
akys nušvisdavo šviesa. O galbūt jisai nė nesugrįš?! — gal- 
vojo Daglė. Ir, žinoma, žinojo, jog pati privalo melsti Die- 
vą, kad leistų jam sugrįžti, nes suprato, jog garbė ir šeimos 
pavardė, jog būsimoji tiekos Žmonių lemtis kur kas svar- 
besnė už jos egoistinius siekius! Ir vis dėlto, suprasdama 
tai, ji kiekvieną kartą, kai rasdavo jį bažnyčioje suklupusį 
ant kelių, tuo metu saulės spinduliams nutvieskus jo didelį 
kūną dengiančius šarvus, kuždėjo: 

— Dėkoju tau Viešpatie! Dėkoju! 

“Ištisas tris paras, — galvojo Daglė, — taip, tris nuo- 
stabias paras" Neskaitant tų valandų, kurias Nikolas pra- 
leisdavo bažnyčioje, visą kitą laiką jie nesiskirdavo nė aki- 
mirksniui. Ji išmokė jį važinėti išsinuomotu dviračiu ir jie 
dviese nuostabiai praleisdavo laiką! Kai jis griūdavo nuo 
dviračio, tai nusitempdavo kartu ir ją, ir jie abu virsdavo 
tiesiai ant žole apaugusios ir gaižų kvapą skleidžiančios 
Anglijos žemės! Jie raičiodavosi ant šios saldžiai kvepian- 
čios angliškos žolės, kurioje tolydžio pasitaikydavo kar- 
vių mėšlo krūvelių! 

O po to, kvatodamiesi iš to, koks košmariškas kvapas 
nuo jų sklinda, jie grįždavo į viešbutį, prausėsi, maudėsi 
po dušu, po to Daglė išsinuomodavo vaizdo magnetofoną 
ir kasečių, ir jie, pasilikę numeryje, žiūrėdavo kokį nors 
filmą. 

Nikolo žinių troškimas buvo toks didelis, kad sumo- 
kėję reikiamus mokesčius, jiedu užsirašė į nedidelę vieti- 
nę biblioteką ir išstudijavo šimtus knygų. Nikolui norėjosi 
pamatyti viską, kas įvyko po tūkstantis penki šimtai še- 
šiasdešimt ketvirtųjų metų, savo akimis, išklausyti vos ne 
visus muzikinius kūrinius, viską apuostyti, viską išbandy- 
ti, viską paliesti! 

— Jeigu man tektų čia pasilikti, tikriausiai statyčiau 
namus — pareiškė vieną gražią dieną jis. 

Daglė ne iš karto suvokė, kad jis turi omeny pastatų 
projektavimą. Ir, prisiminusi Tornviko pilies grožybes, bu- 
vo priversta pripažinti, kad jis tam turi talentą. Ir kažkaip 
nejučia, neturėdama jėgų sustoti, ji pradėjo malti liežuviu: 

— Taip! Ir jūs galėtumėte įstoti į architektūros 
koledžą! Žinoma, jums tektų daug mokytis apie šiuolaiki- 
nes statybines medžiagas, bet aš čia jums galėčiau padėti! 
Padėčiau išmokti skaityti šiuolaikiniu šriftu parašytas kny- 
gas, o mano dėdė jums galėtų sutvarkyti pasą! Jis Lanko- 
nijos karalius, ir mes paprasčiausiai pareikštume, kad jūs 
lankonitetis, ir tada aš jus nusivežčiau į Ameriką. Ir mano 
tėvas jums padėtų įstoti į koledžą, o vasarą mes važiuotu- 
me į mano tėviškę, į Vorbruko miestelį, esantį Meino vals- 
tijoje, pakrantėje, — ten labai gražu, ir mes su jumis plau- 
kiotume burine valtimi, ir... 

Tada jis nusisuko nuo jos ir ištarė: 

— Bet aš privalau grįžti! 

— Taip, žinoma, privalai! — pritarė ji. Grįžti pas tą 
savo Žmoną, pas moterį, kurią jis taip myli. Ir kaip tai ga- 
lėjo atsitikti, kad štai ji, Daglė, negali be jo gyventi, o jis 
nieko jai nejaučia?! Juk visi kiti jos gyvenime pasitaikę 
vyrai kažko iš jos norėjo. Robertas, sakykim, norėjo, kad 
ji jį dievintų. O dar du vyrai su ja susitikinėjo tiktai dėl to, 
kad juos domino jos šeimos pinigai. O kiti troško su ja ben- 
drauti tiktai todėl, kad ji atrodė jiems patikli kvailė, kurią 
lengva apvynioti aplink pirštą! Bet Nikolas visai į juos vi- 
sus nepanašus: jis niekada nebandė ką nors iš jos atimti! 


229 


Buvo tokių minučių, kai Daglę, žvelgiant į jį, apimda- 
vo toks geismas, jog ji būdavo pasiruošusi su juo mylėtis 
tiesiog bibliotekoje arba kavinėje, arba tiesiog gatvėje! Ji, 
tolydžio svajodama, įsivaizduodavo, kaip nuo jo nuplėš rū- 
bus ir jį sugundys! 

Bet kiekvieną kartą, tereikėjo jai prieiti nors truputį 
arčiau prie jo, kai jis tuojau pat pasitraukdavo į šalį. Su- 
sidarydavo toks įspūdis, kad šiame pasaulyje jis geidė 
viską išbandyti, apšniukštinėti, paliesti — viską, bet tik- 
tai ne ją! 

Ji net kartą mėgino jį sudominti savo persona — taip, 
Viešpats liudytojas, ji tai bandė padaryti! Pasinaudodama 
savo kreditine kortele, paklojo visus du šimtus svarų už 
prabangų raudono šilko peniuarą ir viską, kas prie jo pri- 
klausė, — visi šie dalykai tikriausiai tiesiog išvarytų iš pro- 
to kiekvieną vyriškį. Bet kai ji išsimaudžiusi išėjo vilkė- 
dama šiuo apdangalu iš vonios, Nikolas į ją dirstelėjo tik- 
tai kartelį ir daugiau nekreipė jokio dėmesio! 

Ji nusipirko net buteliuką kvepalų, pavadintų “Tigrė", 
ir šis pirkinys palengvino jos piniginę dar septyniasdešimt 
penkiais svarais! Kartą, taip palinkusi virš Nikolo, kad nuo 
jos net kone nuslinko palaidinukė, apnuoginusi krūtis, pa- 
klausė, ar jam patinka šis kvapas. Atsakydamas jis sumur- 
mėjo kažką nesuprantama! 

Ir dar — ji pripildė vonią kone verdančio karšto van- 
dens ir įmerkė į ją džinsus. Kai jie išdžiūvo, tai stovėjo 
kaip kuolas ir buvo tokie ankšti, kad jai teko prie jų už- 
trauktuko pritvirtinti didelį anglišką smeigtuką, o įlįsti į 
juos, gulint ant grindų. Įsispraudusi į šiuos džinsus, ji ap- 
sivilko permatomo raudono šilko palaidinukę, po kuria ne- 
buvo jokios liemenėlės! O Nikolas į ją net nepažvelgė! 

Ji būtų galėjusi pagalvoti, kad jis “žydras", jeigu ne 
JO įprotis spoksoti į kiekvieną pro šalį praeinančią moterį. 

Ir tada Daglė nusipirko juodas pėdkelnes, juodus, ant 
aukštų smailiakulnių batelius, juodą trumputėlį mini sijo- 
nuką, ir visa tai apsiavė ir apsirengė kartu su raudono šil- 

ko palaidinuke. Žinoma, važiuodama su savo “smailiakul- 
niais" dviračiu, ji turėjo atrodyti juokinga, bet ji tai pada- 
rė! Taip pasipuošusi, ji važiavo prieš Nikolą ištisas ketu- 
rias mylias, — bet jis — ji tai tiksliai žinojo! — taip nė 
karto į ją kaip reikiant ir nepažvelgė! Dvi sutiktos mašinos 
įlėkė į griovį, nes jų vairuotojai išpūtė akis, bet net šiais 
atvejais Nikolas nekreipė į ją jokio dėmesio! 

O jos išnuomota vaizdajuostė! Vien tik koks jos pava- 
dinimas: “Kūno karštis" 

Praėjus keturioms paroms, ji puolė į visišką neviltį 
ir, pasikvietusi į pagalbą viešbučio šeimininkę, sukūrė tie- 
siog sukrečiantį planą, kaip įsitempti Nikolą į savo lovą. 
Šeimininkė pranešė Nikolui, kad jai neva skubiai reika- 
lingas jų kambarys, ir dėl to Daglė susirado numerį nuo- 
stabiame kaimo viešbutyje, visai kaimynystėje. Po to ji 
Nikolui pasakė, kad vieninteliame kambaryje, kurį jai pa- 
vyko išnuomoti, stovi didžiulė, dvivietė, ant kojyčių lova, 
ir jiems teks tuo tenkintis. Jis kažkaip keistai pažvelgė į ją 
ir, nepajėgdama išlaikyti jo žvilgsnio, ji tiesiog išėjo. 

Ir štai Daglė stovi jų numerio vonioje, stovi jau pus- 
valandį ir nervinasi tarsi prieš pirmąją vestuvinę naktį 
skaistuolė nuotaka! Drebančiomis rankomis ji apsišlakstė 
kvepalais. 

Atrodo, ji pagaliau pasiruošusi! Ir, paleidusi plaukus, 
Daglė šmurkštelėjo iš vonios kambario. Miegamajame bu- 
vo tamsu, bet ji įžvelgė lovos, kuria jai teks dalytis su Ni- 
kolu, kontūrus. 

Lėtai priėjusi prie guolio, ji po antklodėmis išvydo jo 
ilgą kūną. Ir palietė jį kuždėdama: 

— Nikolai. 

Tačiau jos ranka atsirėmė visai ne į jį, 0 į... pagalvę! 

Ji uždegė naktinę lemputę iš išvydo, kad Nikolas pa- 
statė tarp jų kažką panašaus į barikadą... Čia buvo su- 
krautos visos kambaryje buvusios pagalvės! O už šios 
sienos, tolimame lovos kampe, atsukęs jai nugarą, ilsė- 
josi jis pats, ir jo plati nugara buvo panaši į dar vieną 
barikadą! 

Prikandusi lūpą, kad neverktų, Daglė įsirabždino į l0- 
vą ir atsigulė ant paties pakraštėlio, stengdamasi neprisi- 
liesti prie nekenčiamų pagalvių. Šviesos ji taip pat neiš- 
jungė, nes staiga visiškai nusilpo, ir jos skruostais pasruvo 
gausios ašaros! 

— Bet, kodėl gi? — šnabždėjo ji. — Kodėl gi taip?! 

— Dagle! — tyliai ištarė Nikolas, atsisukdamas į ją 
veidu, tačiau nebandydamas per pagalves jos paliesti. 

— Na, kodėl jūs taip manęs nenorite? — sušuko ji ir 
tuojau pat supyko ant savęs už šį klausimą, bet tuo metu ji 
neturėjo nė lašo orumo! — Aš juk matau, — tęsė ji, — ma- 
tau, kaip jūs žiūrite į kitas moteris, nors — tiksliai tai Ži- 


nau! — kur kas mažiau už mane patrauklesnes, bet į mane 
jūs net nedirstelėjate! Jūsų rankos buvo apkabinusios Ara- 
belą — ją grabaliojote už visų vietų! — bet mane jūs tiktai 


kartais bučiavote ir daugiau nieko! Jūs mylėjotės su dau- 
gybe moterų, o manęs nenorite! Tačiau kodėl?! Negi aš per 
prasta? Arba pernelyg stora? O galbūt jūs negalite pakęsti 
rudžių?! 

Kai Nikolas pagaliau prabilo, Daglė suprato, kad jo 
žodžiai sklinda iš pačių sielos gelmių. 

— Dar niekada nė viena moteris man nekėlė tokio 
geismo, kaip jūs, — ištarė jis. — Juk man jau visą kūną 
skauda nuo noro turėti jus, bet aš privalau sugrįžti! Aš ne- 
noriu sugrįžti, žinodamas, kad palieku jus kankintis dėl mū- 
sų išsiskyrimo. Kai išvydau jus pirmąkart, jūs verkėte, ver- 
kėte taip graudžiai, kad išgirdau per keturių šimtų metų 
nuotolį. Aš negaliu leisti savęs mylėti, po to jus čia mesti, 
žinodamas, kad vėl nugrimsite į tokią pačią neviltį! 

— Tai, vadinasi, jūs vengiate prie manęs prisiliesti dėl 
to, jog nenorite, kad aš dėl jūsų kentėčiau, taip? — paklau- 
sė Daglė. 

— Taip, — sukuždėjo jis. 

Daglė pajuto, jog užuot pravirkusi, tuojau pat ims kva- 
toti. Iššokusi iš lovos, ji atsistojo ir, žvelgdama į jį iš vir- 
šaus Žemyn, tarė: 

— Bet juk jūs paprasčiausias kvailelis! Nejaugi ne- 
aišku, jog kai jūs mane paliksite, aš kentėsiu ir liūdėsiu be 
jūsų kasdien visą likusį gyvenimą?! Taip, aš raudosiu taip 
ilgai, taip garsiai, taip mėšlungiškai, jog mane išgirs iki 
pat laiko pradžios! Oi, Nikolai, kvaileli tu mano, argi ne- 
matai, kaip karštai aš tave myliu?! Ir ar tu prisiliesi prie 
manęs, ar ne, mano ašarų vis tiek negalėsi sustabdyti! — 
Truputį patylėjusi, ji nusišypsojusi pridūrė: — Jeigu jau 
man lemta kentėti, tai kodėl tau nepalikus apie save tokio 
prisiminimo, kuris pasklido ant to nelaimingo stalo pamy- 
lėjus Arabelą! 

Kolei Daglė stovėdama sakė savo kalbą, Nikolas gu- 
lėjo nejudėdamas ir iš už pagalvių barikados žvelgė į ją. 
Bet jau kitą akimirksnį jis pašoko iš lovos ir puolė prie 
jos. Daglė net nespėjo atsipeikėti, kai netikėtai visai arti 
pajuto jo sunkų kūną, pajuto, kad jo lūpos bučiuoja ją visą, 
kad jo rankos apkabina jos pečius, po to — greitai, bet ryž- 
tingai — slysta vis žemiau. 

— O Nikolai, — sukuždėjo ji. — Nikolai! 

Ir štai jis griuvo ant jos, jo rankos ir lūpos, atrodo, 
buvo visur, ir pati ji bučiniais nusėjo visą jo kūną. Jis čiu- 
po jos peniuarą, ir Daglė išgirdo, kaip šis sutraškėjo, plyš- 
damas po jo pirštais. Ir kai jis įsisiurbė savo karštomis ir 
drėgnomis lūpomis į jos krūtinę, ji iš palaimos net rikte- 
lėjo. 

Taip, tai buvo jis, jos Nikolas, kurio ji taip aistringai 
geidė, apie kurį kliedėjo valandomis! Jo didelės tvirtos ran- 
kos nuslydo per jos kūną, savo didžiuoju pirštu jis atsar- 
giai kuteno jos bambą, o jo lūpos ir liežuvis nesiliovė žai- 
dę jos speneliais. 

Jos pirštai suvėlė jo plaukus. 

— Paleiskite mane! — sušnabždėjo ji. Jai visada tek- 
davo vyrai, reikalaujantys iš jos, manantys, kad niekas ne- 
pajėgia jiems pakankamai daug duoti. Visas seksualinis 
Daglės patyrimas tebuvo pažintis su tokiais vyrais, kurie 
tiktai kažko laukė iš jos! — Betgi, Nikolai! — sušnabždė- 
jo ji, kai jo lūpos nuslydo žemyn, išilgai jos pilvo. — Tie- 

sa, Nikolai, aš nemanau, jog... — O jo rankos tuo laiku 
glamonėjo jos šlaunis, atsargiai glostydamos iškilią minkštą 
gaktą, slinkdamos vis žemiau, žemiau... 

Ir, ant kilimo gulėdama, Daglė taip ir išlinko jam 
priešpriešiais. Dar niekada nė vienas vyras iš jos to nesu- 
laukė! Joje pulsavo aistra, o tuo metu jo liežuvis... o Vieš- 
patie! 

— Nikolai! — iškvėpė nesąmoningai ji, įsikibdama 
jam į plaukus, ir po juo suvirpėjo visas jos kūnas. O jis 
daugybe trumpų bučinių jai taip nusėjo po keliais, jog at- 
rodė, kad ji tiesiog to neištvers. 

Ir čia jis, sučiupęs jos kairę koją, sulenkė ją per kelį ir 
pasitempęs pagaliau įėjo į ją — ir jo penis buvo toks dide- 
lis ir stangrus, kad ji net pabandė jį nuo savęs atstumti. 
Bet jos kūnas savaime prigludo prie jo kūno, o kita koja 
pati apsisuko aplink jo koją, ir jis pulsavo joje judėdamas 
sunkiais, giliais stūmiais, nuo kurių jos kūnas slydo kili- 
mu vis toliau ir toliau, ir ji užsimetė abi rankas už gal- 
vos, atsiremdama jomis į sieną. 

Nikolas nuleido jos sulenktą per kelį koją, ir ji tuojau 
pat apkabino jo liemenį kojomis iš abiejų pusių, ir jos šlau- 
nys ėmė nejučia ritmingai judėti priešpriešiais į jo stūmius, 
o jis, suėmęs ją už sėdmenų, kėlė vis aukščiau ir aukščiau. 

Jis išlinko prieš paskutinį, protą aptemdantį stūmį, ir 
Daglė pajuto, kaip jos kūnas atsakydamas suvirpėjo dau- 
gybe mažų mėšlungių. 

Prireikė geroko laiko tarpo, kolei ji atsigavo ir prisi- 
minė, kas ji ir kur atsidūrusi. Galva buvo vos neįspausta į 
sieną, ir virš jos grėsmingai kilo naktinis staliukas ir ant jo 
stovinti lempa. 

— O Nikolai, — sumurmėjo ji, liesdama pirštais pra- 
kaituotus jo krūtinės plaukus. — Nėra ko stebėtis, kad Ara- 
bela dėl tavęs buvo viskam pasiruošusi! 

Jis pasikeitė, pasiremdamas ant alkūnių, ir pažvelgė 
jai į akis. 

— Negi tu miegi? — šyptelėjęs paklausė. 

— Ir nė vienas vyras... 

Jis nedavė jai baigti kalbėti, o paprasčiausiai stvėręs 
už rankų, pakėlė nuo grindų ir pastatė šalia savęs. Po to 
ėmė ją bučiuoti — tokiais švelniais, glamonėjančiais buči- 
niais! — paskui už rankos nuvedė į vonią. Atsukęs duše 
karštą vandenį, jis prisitraukė ją prie savęs ir, prisiglaudęs 
prie sienos, vėl ėmė ją bučiuoti, o jo didelis, sunkus kūnas 
tvirtai prisispaudė prie jos. 

— Aš visą laiką apie tai galvojau! — murmėjo jis. — 
Šis vandens fontanas buvo aiškiai išrastas meilei! 

Jo rankos tuo metu lietė jos krūtis, ir visas Daglės dė- 
mesys buvo sukoncentruotas į jas, todėl ji nerado savyje 
jėgų atsakyti. Karštas vanduo raižė jų kūnus, o Nikolas ją 
visą be perstojo bučiavo, liesdamas lūpomis ir krūtis, ir 
kaklą, ir pilvą... Daglė atlošė atgal galvą, ir uždėjo rankas 
ant jo pečių — tokias plačias, kad jos užėmė po dušu vos 
ne visą erdvę. 

Nikolas priartino savo veidą prie jos veido, ir, atvėru- 
si primerktus vokus, Daglė išvydo, kad jis šypsosi. 

— Atrodo, kad kažkas šiame jūsų šiuolaikiniame pa- 
saulyje nepasikeitė! — tarė jis. — Ir, atrodo, dabar — ma- 
no eilė būti tavo auklėtoju. 

— Tiesa? — sušuko ji ir ėmė bučiuoti jo kaklą, po to 
petį ir raumeningą krūtinę, o jos rankos tuo laiku glostė jo 
tvirtą nugarą. “Cia riebalai", — buvo bepagalvojanti ir jau 
susiruošė jam pasakyti, kad jis storėja, bet pajuto, kad jis 
visas tarsi susuktas iš vienų raumenų, standžių, tvirtų, tar- 
si nulietų raumenų. 

Karštos vandens srovės plakė jos galvą, ir, jį bučiuo- 
dama, ji linko vis žemiau ir žemiau, apimdama jį už sėd- 
menų, ir, kai jos lūpos, apžiojusios penį, susičiaupė, atėjo 
jo eilė dusti ekstazėje. Dabar jo delnai paniro į jos drėg- 
nus plaukus, ir ji išgirdo, kaip jis iš saldybės tylutėliai de- 
juoja. 

Po to jis vos ne už plaukų ją pakėlė, prirėmė prie sli- 
džios sienos ir, paraginęs ją apkabinti kojomis jo liemenį, 
beveik šiurkščiai vėl įėjo į ją. Ir Daglė, atsakydama į jo 
aistringą protrūkį, prigludo prie jo, ir jo lūpos prisiglaudė 

prie jos lūpų, o jo liežuvis judėjo jos burnoje tokiais pat 
stūmiais, kaip ir jo kūnas joje. 

Ir kai atėjo aukščiausias įtempimo momentas, Daglė 
vos nesuriko iš palaimos, bet Nikolas jos burną užspaudė 
bučiniu. 

Ji, visa virpėdama, prisiglaudė prie jo, ir jos kūnas su- 
glebo. Ji buvo įsitikinusi, jog, jeigu tą akimirksnį Nikolas 
jos nebūtų prilaikęs, ją būtų nuplovę kartu su vandeniu į 
nutekamąjį vamzdį. 

Bučiuodamas jos kaklą, jis švelniai tarė: 

— Dabar aš tave prausiu! — ir pastatė ją ant kojų, bet 
tuoj pat sučiupo, nes ji vos neparkrito. 

Jis sugebėjo sutramdyti savo aistrą, tarsi jo kūne būtų 
buvęs kažkoks elektrinis išjungiklis, ir, atsukęs Daglę vei- 
du į dušą, sudrėkinęs šampūnu, ėmė muilinti jos plaukus. 
Jo didelės tvirtos rankos ir visas didelis kūnas privertė ją 
pasijusti mažute ir trapia, bet tuo pat metu ir saugia. Su- 
tvarkęs plaukus, jis išsimuilino delnus ir putomis padengė 
jos visą kūną. 

Daglė prisišliejo prie sienos nugara, o Nikolo rankos 
slydo jos kūnu, — aukštyn, žemyn, aplinkui, tenai, čio- 
nai! Bijodama visiškai netekti galvos, ji taip pat čiupo muilą 
ir ėmė glostyti muiluotais delnais jo kūną. Jis turėjo patį 
gražiausią kūną, kurį ji kada nors matė pas gyvas būtybes. 
Aukšto ūgio, plačių pečių, plono liemens, o šlaunys sun- 
kios! Viešpatie Dieve tu mano, net jo kojos buvo nuosta- 
bios! — žavėjosi ji. 

Užsukusi vandenį, ji ėmė jį muilinti. Ir į jį žiūrėti! Ir 
jį liesti! Ant jo kairiojo sėdmens buvo apgamas, savo 
forma primenantis skaičių “8", o ant kairės blauzdos — 
randas. 

— Tai aš nuo arklio nukritau,— sumurmėjo neatmerk- 
damas akių jis. 

Ant kairiojo dilbio taip pat buvo labai ilgas randas. — 
Tai nuo smūgio špaga per fechtavimosi pamoką tą pačią die- 
ną... — buvo bepradedąs ir nebaigė, bet Daglė ir taip, tarsi 
jis būtų frazę užbaigęs, visiškai jį suprato: tą pačią dieną, 

kai nuskendo Kitas. Ir dar buvo randas, toks keistas ovalo 
formos randas ant jo peties. Ir, vis dar taip pat šypsoda- 
masis ir neatmerkdamas akių, Nikolas pasakė: “O tai — 
muštynių su Kitu pasekmės, ir aš tą kartą laimėjau" 

Pradėjusi plauti jo galvą, ji tarė: 

— Aš taip džiaugiuosi, kad ant tavo kūno jokių žymių 
nepaliko nė viena moteris. 

— Tik tu, Montgomeri, mane paženklinai! — sušnabž- 
dėjo atsakydamas jis. 

Daglei labai norėjosi jį išklausinėti apie žmoną. Ir apie 
tai, ar jis myli ją, Daglę, taip pat aistringai, kaip savo gra- 
žuolę žmoną. Bet ji vis dėlto nepaklausė, būgštaudama iš- 
girsti atitinkamą atsakymą. 

Nikolas tuo metu vėl paleido vandenį. Po to jis pasta- 
tė Daglę ant kilimėlio ir ėmė atsargiai šluostyti jos plau- 
kus. Daglė norėjo užsimesti ant savęs chalatą, bet Nikolas 
neleido. 

— Aš vis svajoju tave pamatyti būtent tokią, — ištarė 


jisai, gėrėdamasis ja veidrodyje. — Garbės žodis, tu vos 
neišvarei iš proto. Ir šis tavo aromatas. — Perbraukęs ran- 
komis per jos kūną, jis pridūrė: — Ir tie rūbai, kuriais tu 
vilkėjai! 


Daglė nusišypsojo ir prigludo prie jo, palenkusi ant 
jo peties galvą. Vadinasi, jis vis dėlto pastebėjo. Taip, Žži- 
noma, pastebėjo. 

Jos plaukai apžiūvo, ir jis juos aprišo sausu rankšluos- 
čiu, po to, rankoje laikydamas baltą nailoninį, duotą nau- 
dotis viešbutyje chalatą, tarė: 

— Nagi, apsivilk! — ir tuojau pat įkandin jos ant sa- 
vęs užsimetė tokį pat chalatą. 

Iš vonios jis ją nusivedė viešbučio laiptais ir per už- 
temdytą vestibiulį tiesiai į virtuvę. 

— Nikolai, — buvo beprieštaraujanti ji, — bet mums 
čia būti negalima! 

Ją bučiuodamas, kad priverstų tylėti, jis atsakė: 

— Bet aš alkanas! — tarsi tai būtų visiškai viską pa- 
aiškinę! 

Ir šis vaikščiojimas po viešbučio virtuvę, kur, kaip 
Daglė puikiai žinojo, jiems nederėjo būti, tik papildė šios 
stebuklingos nakties jaudulį! Nikolas atidarė šaldytuvo du- 
reles. Žvelgdama į jo nugarą, Daglė galvojo: jis mano! Aš 
galiu jį liesti bet kurį akimirksnį, kada tiktai panorėsiu. Ir, 
čiupusi už rankos, ji tvirtai prie jo prigludo ir padėjo galvą 
ant jo peties įlinkio. 

— O Nikolai! — Aš taip tave myliu! Nepalik, tik ne- 
palik manęs! 

Atsisukęs jisai pažvelgė jai į akis, ir jo veidas tuo pat 
metu atrodė susirūpinęs ir liūdnas. Jis vėl pažvelgė į šal- 
dytuvą: 

— O kur čia ledai? 

— Šaldymo kameroje, — nusijuokė ji. — Nagi paban- 
dyk atidaryti šias dureles! 

Neketindamas jos išleisti iš akiračio arba nors sekun- 
dei su juo išsiskirti, Nikolas ją stumtelėjo prie šaldymo ka- 
meros. Ten stovėjo dideli indai su ledais. Susiglaudę it Sia- 
mo dvyniai, Daglė su Nikolu perėjo per visą virtuvę ir pa- 
galiau susirado lėkštutes, šaukštus ir didelį samtį. Pakabi- 
nęs juo į lėkštutes po gana didelę porciją ledų, Nikolas pa- 
statė indą atgal į šaldymo kamerą. Sutepęs Daglę vanili- 
niais ledais, ėmė juos laižyti nuo jos kūno. Tačiau jo liežu- 
vis paskui ledus nespėjo, jų srovelė tekėjo vis žemiau ir 
žemiau, todėl paskutinius lašus jam pavyko nulaižyti prie 
rudai auksinių garbanėlių jos pilvo apačioje. 

— Braškiniai! — sušuko jis, prajuokindamas Daglę. 

Jie sėdėjo liesdamiesi kojomis ant ištisų aštuonių pė- 
dų ilgio mėsos pjaustymo stalo. Kurį laiką ramiai valgė 1e- 
dus, bet po to netikėtai Nikolas užmetė gabalėlį ledų ant 
Daglės kojos ir ėmė juos nuo ten laižyti. O Daglė pasilen- 
kė ties juo, kad jį pabučiuotų, ir tarsi netyčia taip pat nu- 
metė gabalėlį ledų jam tiesiai ant papilvės. 

— Galiu kirsti lažybų, kad jie siaubingai šalti, — su- 
kuždėjo ji, priglausdama lūpas prie jo lūpų. 

— Taip, aš iš tikrųjų nepajėgiu kentėti! — taip pat 
pakuždom atsiliepė jis. 

Ir tada neskubiai, braukdama krūtimis per jo visą ap- 
nuogintą kūną, ji prigludo ir ėmė nuo jo šlaunų laižyti 1e- 
dus. Tebelaižė juos ir tada, kai ten seniai nieko nebeliko. 
Ledai buvo tuoj pat užmiršti, ir ant stalo atsilošęs Nikolas 
ją patraukė į save. Jo raumenys įsitempė, ir, ją pakėlęs, tarsi 
būtų besvorė, pasodino ant savęs; jo rankos, pakilusios kūnu 
aukštyn, tvirtai suėmė jos krūtis, tuo metu kai Daglė, pasi- 
keldama ir nusileisdama, lėtais judesiais lingavo ant jo. 

Praslinko nemaža laiko, kolei jie, apimti paskutinio aist- 
ros protrūkio, išsirietė lanku, ir Nikolas, prisispaudęs ją prie 
savęs, nusėjo godžiais ir truputį šiurkštokais bučiniais. 

— Kiek aš suprantu, ponia, — sukuždėjo jis jai į au- 
Sį, — per jus ištirpo visi mano ledai. 

Nusikvatojusi Daglė prigludo prie jo. 

— Aš taip ilgai laukiau, kada galėsiu tave liesti! — 
atsakė ji ir ėmė glostyti jo krūtinę ir pečius, paskui, kiek 
galėdama giliau įkišusi ranką į jo chalato, kuriuo vis dar 
vilkėjo, rankovę, ėmė švelniai liesti pirštais jo rankas. — 
Niekada per visą savo gyvenimą aš nesutikau tokio kaip tu 
vyro! — sušuko ji. 

Po to atsirėmusi ant alkūnės ji truputį pasikėlė ir ėmė 
žiūrėti į jį. 

— Sakyk, — paklausė ji, — o ten, jūsų šešioliktame 
amžiuje, tu taip pat buvai vienintelis tarp vyrų? O gal ten 
visi tokie? 

Juokdamasis jis atsakė: 

— Ne, aš esu toks vienintelis, todėl moterys ir... 

Užspausdama jam burną bučiniu, ji pasakė: 

— Nereikia! Nesakyk! Kam man reikia galvoti apie 
kažkokias ten moteris, netgi apie tavo žmoną. — Ir nulei- 
dusi galvą pridūrė: — Aš bevelyčiau manyti, kad esu tau 
kažkokia ypatinga, o ne “tiesiog viena iš šimtų kitų" 

Pakėlęs už smakro jos veidą, kad geriau ją matytų, jis 
tarė: 

— Bet juk tu sugebėjai iškviesti mane čionai per šimt- 
mečius, ir aš į tą kvietimą atsiliepiau. Argi šito maža tave 
laikyti ypatinga. 

— Vadinasi, aš vis dėlto tau ne tuščia vieta, ką? Na, 
nors truputėlį? 

— Man tiesiog stinga žodžių! — atsakė jis ir, švelniai 
pabučiavęs, atsargiai padėjo ant stalo Daglės galvą ir po 
to, kedendamas dar drėgnus plaukus, staiga pajuto, kad ji 
visa prie jo prisišliejusi kažkaip atsipalaidavo, ir suprato, 
kad ji miega. Suglaudęs ant jos chalatą, pakėlė ją ant ran- 
kų ir nunešė iš virtuvės aukštyn, į miegamąjį. Po to chalatą 
nuvilko, paguldė ją į lovą, nusirengė pats ir atsigulė šalia. 
Ji jau miegojo, kai jis tvirtai ją prisiglaudė prie savęs, to- 
dėl jos niekuo neužkloti sėdmenys lietė jo jau suglebusią 
varpą, ir užkėlė ant jos koją. 

— Ji klausė, — galvojo Nikolas, — ar jis jai neabejin- 
gas? Abejingas? Juk ji pamažu jam tapo pačiu brangiausiu 
pasaulyje Žmogumi, pačia jo egzistavimo prasme. Ir jam 
ne vis viena, apie ką jis galvoja, ką jaučia, ko geidžia! Ji- 
sai be jos, jiems išsiskyrus, negali gyventi nė penkių mi- 
nučių. 

Rytą ir dieną kasdien meldžia Dievą, kad jį grąžintų į 
jo epochą, bet kažkuri jo dalis nesiliauja galvoti apie tai, 
kas jam atsitiks, jeigu jis visam laikui neteks galimybės ją 
matyti, girdėti jos juoką, šluostyti jos ašaras, jeigu nieka- 
da daugiau jos neteks glausti savo glėbyje! 

Jis pataisė ant jos antklodę. Niekada anksčiau neteko 
sutikti tokios moters. Joje nėra nė gramo klastos, nėra nei 
savanaudiškumo, nei egoizmo. Ir prisiminęs, kaip ji elgėsi 
su juo, kai jie pirmąkart susitiko, Nikolas nusišypsojo. Dag- 
lė tada pareiškė, kad jam nepadės, bet iš akių išraiškos 
matė, kad jai būtų nepakeliama palikti jį vieną šioje nuo- 
stabioje šalyje! Jis prisiminė savo epochos moteris ir pa- 
galvojo, kad nepažįsta nė vienos, kuri imtųsi padėti kokiam 
nors nelaimingam bepročiui! O Daglė padėjo! Taip, ji jam 
ir padėjo, ir mokė, ir.... jį mylėjo. Ji jam pasiaukojamai 
atidavė savo meilę. Taip, visą! Jisai vėl nusišypsojo, prisi- 
mindamas praeitą naktį. Dar nė viena moteris niekada ne- 
atsiliepė į jo aistringą šauksmą su tokiu absoliučiu atsida- 

vimu! Arabela — toji amžinai ko nors reikalavo. “Šią pat 
minutę ir čia!"'Tokius žodžius ji paprastai sakydavo. O ki- 
tos moterys įsivaizduodavo, kad jam suteikia garbę. O Le- 
ticija... Ne, apie savo šaltakrauję Žmoną jam nesinori nė 
galvoti! Lovoje ji visada būdavo įsitempusi, o jos nuolat 
plačiai atvertos akys, tarsi iššaukiamai jį kvietė vykdyti 
vedybines pareigas! Ir per ketverius bendro gyvenimo me- 
tus jie nesugebėjo pradėti kūdikio! 

Jis paglostė Daglės ranką, ir ji nenubusdama prisis- 
linko arčiau prie jo. Nikolas pabučiavo ją į skruostą. Kaip 
jis gali ją palikti?! Grįžti į savąjį nepanašų į jos gyvenimą, 
pas kitas moteris, palikti ją vieną, bejėgę?! Ji — tokia švel- 
ni, taip geidžiantį glamonių ir gėrio. 

Jis vėl prisiminė motiną ir Leticiją. Šios moterys vi- 
siškai sugeba pasirūpinti savimi, kad ir kokios jas užgriūtų 
bėdos. Taip, jos tai sugeba, bet ne Daglė. Jis būgštavo, 
kad po jo išėjimo nepraeis nė savaitė, ir ji vėl bus kartu 
su vyru, kurį, kaip jam atrodė, mylėjo! 

Paglostė jos plaukus. Na, kaip jis gali ją vieną palik- 
ti?! Ir šalia jos nieko nebus, kad ją apgintų! Šitas šiuo- 
laikinis pasaulis, jo supratimu, visiškai nepasiekiamas! 
Juk tai tėvas turėjo jai surasti vyrą. Ir Nikolas nusišyp- 
sojo, galvodamas apie tai, kaip Daglė imtų gyventi su 
kokiu nors jo metų vyriškiu, kurį jai į vyrus parinko jos 
tėvas. Ir tai būtų buvusi ji su visais savo vaikiškais po- 
kalbiais apie meilę! 

Stebėdamas Daglę, Nikolas dabar, atrodo, pradėjo su- 
prasti, kokią prasmę ji sudėjo į žodį “meilė" Juk Daglė 
manė, kad galbūt jį atsiuntė į šį naują pasaulį meilės var- 
dan. Tada jis išjuokdamas atmetė visas šias fantazijas: ne- 
jaugi toks kataklizmas būtų galėjęs atsitikti meilės, o ne 
garbės vardan?! Bet juk jie jau sužinojo šmeižiko pavardę, 
o jis, Nikolas, vis dėlto šio pasaulio nepaliko! 

Jis prisiminė Daglės žodžius apie tai, jog, atseit, vis- 
kas, kas vyko praeityje, po to galiausiai tarsi susiformuo- 
Ja. O štai dabar jį prisimena tarsi kvailį — beje, galimas 

daiktas, kad jis iš tikrųjų elgėsi kaip kvailys! Turėdamas 
tokią žmoną, kaip jo Leticija, jis negalėjo neturėti kitų 
moterų, jis tiesiog jų geidė, ir, Žinoma, šis raganosis Ro- 
bertas Sidnis visiškai galėjo per kvailumą jį nusiųsti į aną 
pasaulį. Bet jeigu tiktai sugebės grįžti, jis šią skriaudą 
ištaisys! 

Taip, jeigu tiktai jis sugrįš... 

Ir kas nutiks tada? Taip ir likti vedusiam Leticiją? O 
aplink jį amžinai suksis Arabelos tipo moterys, besisten- 
giančios jį sugundyti? Ir net jeigu sugebės atsikratyti kal- 
tinimų išdavyste, ar tai jį patį pakeis?! 

Atsivertęs ant nugaros, Nikolas tvirtai priglaudė prie 
savęs Daglę. O kas, jeigu jam pasilikus šiame šimtmetyje? 
Kas tada, jeigu jis apskritai neteisingai suprato Dievo va- 
lią? Kas tada, jeigu jį pasiuntė pirmyn per laiką visai ne 
dėl to, kad sugrįžtų, o tam, kad ką nors atliktų būtent čia?! 

Jisai prisiminė visas knygas, kurias juodu su Dagle kar- 
tu peržiūrėjo. Kai kuriose vaizduojami visų pasaulio šalių 
pastatai, ir tai jį labai sudomino. Prisiminė, kad Daglė jam 
kažką kalbėjo apie mokyklą, kurią ji vadino “architektūros 
koledžu"“, ir jis esą galėtų jame išmokti namų projektavi- 
mo meno. “O galbūt geriau išmokti būti prekiautoju?" — 
pagalvojo jis, pats tokiomis mintimis stebėdamasis. Atro- 
do, pas juos šiame šimtmetyje, toks užsiėmimas nėra visai 
žemas! Atvirkščiai: į tokius žemvaldžius, kaip Hearvudas, 
žiūri su kai kuria panieka, — bent jau, kaip aiškino Dag- 
lė, būtent taip elgiasi amerikiečiai! 

Amerika — ta vieta, apie kurią tolydžio užsimena 
Daglė. Ji pasakė, kad jie galėtų išvykti į Ameriką ir “įsi- 
kurti namuose“, o jisai galėtų “pradėti lankyti mokyklą" 
Mokyklą? Turėdamas tiek metų?! — išdidžiai paklausė jis 
jos, stengdamasis neparodyti jokio susidomėjimo šia idė- 
ja. Gyventi čia, šiame naujame pasaulyje, kartu su Dagle 
ir projektuoti pastatus? Ar tik ne dėl to jį ir atsiuntė pir- 
myn per laiką?! Galbūt Viešpats, išvydęs jo Tornviką, jį, 
Nikolą, pamilo ir nusprendė jam duoti dar vieną šansą? Ir 

Nikolas nusišypsojo: pati mintis apie tai, kad Viešpats Die- 
vas gali elgtis taip lengvabūdiškai, jam pasirodė juokinga. 

Na, o ką jis iš tikrųjų išmano apie Dievo darbus? Tik- 
riausiai per kelis amžius permetė jį ne tik tam, kad išsiaiš- 
kintų, kas būtent jį apšmeižė? Tatai jis sužinojo jau vos ne 
prieš savaitę, bet ir dabar dar tebėra čia! Tai dėl ko visa 
tai? Dėl ko jis atvyko į šį naują pasaulį?! 

— Nikolai! — netikėtai riktelėjo Daglė, sėsdamasi 10- 
voje. 

Jis apkabino ją glėbyje, ir ji, prisiglaudusi prie jo, tarė: 

— Man prisisapnavo, kad tu išėjai, kad tavęs čia dau- 
giau nebėra, kad tu mane palikai! 

Glostydamas jos galvą, jis tyliai tarė: 

— Aš tavęs nepaliksiu: pasiliksiu Čia su tavimi amži- 
nai! 

Daglei prireikė laiko, kad šių žodžių prasmė jai taptų 
visiškai aiški. Paskui pasikėlė ir pažiūrėjo į jį. 

— Tai tiesa, Nikolai? — lėtai, tarsi netikėdama savo 
ausimis, paklausė ji. 

— Aš... — pradėjo jis ir sumikčiojęs sunkiai atsiduso: 
taip sunku jam buvo ištarti šiuos žodžius! — Aš nenoriu 
grįžti, aš pasiliksiu čia! — ištarė jis. Ir, žvelgdamas į ją, 
pridūrė: — Su tavimi! 

Įsikniaubusi jam į petį, Daglė apsipylė ašaromis. Jis 
ją glamonėjo ir juokdamasis kalbėjo: 

— Tai tu tikriausiai liūdi dėl to, jog nusprendžiau pa- 
silikti, ir tu dabar negalėsi grįžti pas tą savo Robertą, do- 
vanojantį briliantus vaikams?! 

— Visai ne, aš verkiu tiesiog iš laimės! — atsiliepė ji. 

Iš dėžutės, stovinčios ant naktinio staliuko, jis ištrau- 
kė popierinę servetėlę ir, paduodamas jai, tarė: 

— Štai, imk! Liaukis verkusi ir geriau man papasakok 
apie Ameriką! — Po to, iš padilbų pažvelgęs į ją, pridūrė: — 
Ir dar papasakok apie tą savo dėdę karalių! 

Nusišnypštusi Daglė šypsodamasi tarė: 

—- () aš nežinojau, kad tu tada tai išgirdai! 

— O kas yra “kaubojus"? — paklausė jis. — Ir kas 
per daiktas “pasas"'? Ir kas tai per “Didysis Kanonas"? Ir 
nereikia taip toli nuo manęs nusislinkti! 

— Ne “Kanonas", o “kanjonas" — pataisė ji jį ir, tvir- 
čiau prie jo prisiglaudusi, ėmėsi pasakoti apie Ameriką, apie 
savo šeimą, apie princesę vedusį dėdę, štai dabar tapusį 
Lankonijos karaliumi. 

Rytmečio šviesa jau skverbėsi į miegamąjį, o jie vis 
dar tebekurpė įvairius planus. Pasakodama apie dėdę, 
Lankonijos karalių, Daglė, kiek galėdama suprantamiau, 
Nikolui aiškino, jog tam, kad jis galėtų su ja skristi į Ame- 
riką, jam reikės paso. 

— Pažindama dėdę, aš neabejoju, jog iš pradžių jis 
pageidaus, kad tu jį aplankytum Lankonijoje ir kad jis 
pats į tave pažiūrėtų. Be to, tu jam tikrai patiksi. 

— O jo karalienei? — paklausė Nikolas. 

— Ar tetai Arijai, ką? Na, kaip tau pasakius? Kartais, 
žinoma, ji būna truputėlį bauginanti, bet apskritai — visiš- 
kai nuostabus žmogus! — atsiliepė Daglė ir šypsodamasi 
tęsė: — Kai mes visi dar buvome vaikai, ji paprastai su 
mumis žaisdavo beisbolą. Jie turi šešis vaikus. O dar pas 
ją gyvena keistoka draugužė, vardu Dolė, — ji dažniausiai 
bėgioja po visus rūmus, apsitempusi džinsais, o ant galvos 
užsidėjusi karūną. — Ir, tarusi šiuos žodžius, ji pažvelgė į 
Nikolą, į jo tamsius plaukus ir žydras akis ir, prisiminusi 
jo eiseną ir jo žvilgsnį, nuo kurio gūžėsi žmonės, baigė: — 
Na, tu tai puikiai pagyvensi Lankonijoje! 

Po pusryčių, kuriuos jie užsisakė į numerį, Nikolas 
staiga tarė: 

— Aš su malonumu dabar paragaučiau braškių ledų! 

Ir kitą akimirksnį jie jau buvo ant grindų ir, užmiršę 
save, raičiojosi po jas ir mylėdamiesi įsisiurbė vienas į ki- 
tą. Po to jie pripildė vonią vandens ir atsisėdo joje — kiek- 
vienas savo gale — ir toliau kūrė savo bendro gyvenimo 
planus. 

— Mes su tavimi išvyksime į Škotiją, — tarė Daglė. — 
Ir kolei tau ruoš pasą, pagyvensime ten. Tai nuostabiai gra- 
žus kraštas! 

Nikolo koja šį momentą buvo užkelta ant jos pilvo ir 
jis švelniai glostė jos kūną. 

— Ir tu vėl apsiausi aukštakulniais batais, ruošdama- 
si ten su manimi važinėtis dviračiu, taip? — paklausė jis. 

— Na, neverta taip iš manęs šaipytis: juk tie patys ba- 
tai man padėjo pasiekti savo tikslą! — juokdamasi atsakė 
Daglė. 

— Ir man taip pat, — pridūrė jis. 

Išsimaudę jie apsirengė, ir Daglė ruošėsi skambinti 
savo dėdei. 

Nusukęs akis, Nikolas tyliai ištarė: 

— Zinai, man vis dėlto reikia patį paskutinį kartą grįžti 
į bažnyčią. 

Daglė pajuto, kaip viskas joje tiesiog apmirė. 


— Ne! — krūptelėjusi riktelėjo ji ir pripuolusi stvėrė 
jį už rankų ir įsmeigė į jį akis. 
— Bet aš privalau! — šypsodamasis ištarė jis. — Aš 


juk dažnai tenai vaikščiojau, ir absoliučiai nieko neįvyko! 
Nagi, Dagle, pažvelk į mane! 

— Ji pakėlė į jį galvą, ir jis nusijuokė: 

— Vėl svogūnas į akis pateko, taip? 

— Aš tiesiog bijau! — atsakė ji. 

— Bet aš juk turiu melsti pasigailėjimo, — sušuko 
Jis, — pasigailėjimo už tai, kad neketinu grįžti ir gelbėti 
savo pavardę ir garbę! Tu mane supranti?! 

Ji tiktai tegalėjo linktelėti, po to tarė: 

— Gerai, bet aš ketinu eiti su tavimi, ir niekur tavęs 
neleisiu! Ar tau aišku? Šį kartą aš nepasiliksiu tavęs laukti 
kieme! 

Bučiuodamas ją, jis atsakė: 

— Ir aš taip pat norėjau pasakyti, kad daugiau neno- 
riu tavęs paleisti nuo savęs! Gerai, vadinasi, dabar mes ei- 
sim į bažnyčią, ir aš ten pasimelsiu, po to tu paskambinsi 
dėdei. O ką, Škotijoje taip pat yra traukinių? 


— Na, žinoma! — tarė Daglė. 
— Ką gi, atrodo, jog ši šalis smarkiai pasikeitė: mano 
laikais ten buvo visiškai laukinės vietos! — tarė jis, po to 


apkabino ją per pečius, ir jie kartu išėjo iš viešbučio. 

11 skyrius 


Bažnyčioje Daglė nenorėjo Nikolo paleisti. Jis atsi- 
klaupė melstis, ir ji taip pat atsiklaupė greta jo, tvirtai ap- 
kabinusi jį abiem rankom. Jis neatstūmė jos, kaip ji tikėjo- 
si, ir tada Daglė suvokė, jog, nepaisant apsimestinio pagy- 
vėjimo, jis taip pat kaip ir ji jaučia baimę. 

Taip jie išklūpojo ant šaltų grindų daugiau kaip valan- 
dą, ir Daglei ėmė mausti kelius, o Nikolą apkabinusios ran- 
kos nutirpo, bet jai nė karto ir į galvą neatėjo mintis, kad 
galima nors truputį atleisti glėbį. Į bažnyčią įėjo dvasinin- 
kas — kurį laiką į juos žiūrėdamas, pastovėjo, po to tylė- 
damas nuėjo. 

Taip pat karštai, kaip ir atleidimo meldęs Nikolas, 
Daglė maldose prašė Dievo nepaimti jo iš jos, leisti jam 
visada su ja pasilikti. 

Praslinko dar nemažai laiko, kolei Nikolas atsimerkė 
ir, pažvelgęs į ją, šypsodamasis ištarė: 

— Aš pasilieku! — Atsistodamas jis nusijuokė, ir Dag- 
lė, beveik nejausdama kojų, taip pat pabandė atsistoti, ta- 
čiau jos rankos dar tvirtai laikė Nikolą. — Man tiesiog krau- 
jas išbėgo iš rankų, taip tu jas suspaudei, — juokaujamai ir 
švelniai sumurmėjo jis. 

— Aš tavęs nepaleisiu, kolei mes iš čia neišeisim! — 
užsispyrusi tarė Daglė. 

— Bet juk jau viskas baigėsi! — nusijuokė jis. 

— Ne, Nikolai! Gana jau mane erzinti ir greičiau ei- 
nam iš čia! Man daugiau jau niekad nesinorės matyti kapo! 

Tebesišypsodamas jai, jis jau norėjo žengti, bet kūnas 
neklausė. Nikolas suglumęs pažvelgė sau po kojomis: že- 
miau kelių nebuvo nieko, vien tiktai oras, o vietoj pėdų 
tiktai grindys! 

Jis greitai pagriebė Daglę ant rankų ir, priglaudęs prie 
savęs taip smarkiai, kad, rodos, tuojau pat ją glėbyje pa- 
smaugs, sukuždėjo: 

— Aš tave myliu! Aš tave myliu visa siela! Ir mylėsiu 
tave iš amžių! 

— Nikolai! — suriko ji, ir jos balse buvo siaubas — 
taip ją nugąsdino šie jo žodžiai. — Nikolai, būk geras, ei- 
nam greičiau iš čia! 

Glausdamas savo delnuose jos veidą, jis ištarė: — Tik- 
tai tave vieną aš mylėjau, o mano Dagle! 

Dabar ir ji pajuto, kas darosi: jos glėbyje buvęs jo 
kūnas jau tapo nematerialus. 

— Nikolai! — suklykė ji. 

Jis pabučiavo ją — pabučiavo taip švelniai ir kartu į 
šį bučinį įdėdamas visą savo skausmą, visą ilgesį, viską, 
ką jautė, jos geisdamas ir jos stokodamas. 

— Aš eisiu su tavimi! — sušuko ji. — Imk mane su 
savimi! Viešpatie Dieve! — suriko ji. — Na, leisk gi paga- 
liau ir man eiti su juo! 

— Dagle! — riktelėjo Nikolas, ir jo balsas pasigirdo 
tarsi kažkur iš toli. — O, Dagle, mano meile! 

Ir štai jo jau nebėra jos glėbyje. Apsirengęs šarvais, 
jis stovi prie savo kapo! Ir jau blogai įžiūrimas — jo kon- 
tūrai kažkokie neryškūs, tarsi vaizdas kino teatro ekrane, 
kuriame rodo filmą vidury baltos dienos. 

— Ateik pas mane! — ištarė jis, tiesdamas į ją ran- 
ką. — Ateik pas mane! 

Ir Daglė puolė prie jo, bet jo jau nebuvo! 

Tiktai saulės šviesos spindulėlis prasiskverbė pro baž- 
nyčios langą ir blykstelėjo ant jo šarvų. 

Ir viskas — daugiau nieko! 

Daglė tebestovėjo ir žvelgė į kapą, po to, susiėmusi 
rankomis galvą, suriko. Taip dar nebuvo rėkusi nė viena 
gyva būtybė! Šis riksmas aidu atsimušė nuo senų sienų, 
suvirpėjo langų stiklai, bet kapas... kapas taip ir pasiliko 
nejudantis, nebylus ir šaltas! 

Ir Daglė, netekusi sąmonės, žnektelėjo ant grindų. 


— Štai, nagi išgerkite! — išgirdo ji balsą. 


Kažkieno ranka pakėlė prie jos lūpų puoduką, ir ji čiu- 
po už šios rankos, sušukusi ir silpnai šypsodamasi: 

— Nikolas! — Jos akys atsimerkė, ir ji atsisėdo. Kaip 
pasirodė, ji gulėjo ant bažnyčios suolo tiktai už kelių pėdų 
nuo antkapio: kojos buvo kažkaip pasisukusios į šalį ir nu- 
karusios nuo suolo, todėl padais ji siekė grindis. Galvoje 
viskas plaukė. 

— Na kaip, jums geriau? — paklausė kažkas. 

Atsisukusi Daglė išvydo dvasininką, jo gerame veide 
buvo nerimas, rankoje jis laikė vandens puoduką. 

— O kurgi Nikolas? — sušnabždėjo ji. 

— Daugiau aš čia nieko nemačiau, — atsakė kunigas. — 
Galbūt reikia ką nors pakviesti? Aš išgirdau... išgirdau, kaip 
jūs rėkiate. — Ir tiktai vien prisiminus, koks tai buvo klyks- 
mas, jo nugara perbėgo šiurpas! — O kai čionai atėjau, — 
tęsė jis, — jūs gulėjote ant grindų. Gal reikia ką nors pa- 
kviesti? 

Svyruodama Daglė prisiartino prie antkapio. Lėtai, pa- 
mažu jai grįžo atmintis, bet ji vis dar niekaip negalėjo pa- 
tikėti tuo, kas atsitiko. 

— O jūs, jūs argi nematėte, kaip jis išeina?! — pa- 
klausė ji, įdėmiai žvelgdama į dvasininką. 

Jos balsas buvo kimus, gerklę perštėjo 

— Ne, aš nemačiau, kad kas nors iš čia išeitų, — 
atsakė dvasininkas. — Aš mačiau tiktai jus — jūs meldė- 
tės. Ir apskritai šiandien nelabai daug žmonių atėjo į 
bažnyčią. 

Ji atsisuko ir dar kartą pažvelgė į antkapį — taip no- 
rėjosi jį paliesti, bet ji žinojo, kad nuo jo sklis tiktai šal- 
tis, o ne Nikolo kūno šiluma! 

— Tai, vadinasi, jūs matėte, kaip mes meldėmės? — 
pataisė ji dvasininką. 

— Ne, — atsiliepė šis, — aš mačiau tiktai jus. 

Daglė lėtai atsisuko į jį ir, žvelgdama tiesiai į akis, 
tarė: 

— Mes su Nikolu čia meldėmės dviese. Jūs dar čia 
buvote atėjęs ir mus matėte. Juk jis visą savaitę buvo jums 
prieš akis! 

Liūdnai pažvelgęs į ją, kunigas atsakė: 

— Leiskite, aš jus palydėsiu pas gydytoją! 

Bet ji, atsitraukdama nuo jo ištiestos rankos, sušuko: 

— Na, Nikolas! Vyras, kuris visą savaitę čia ateidavo 
rytais ir dieną melstis. Vyras su karalienės Elžbietos laikų 
šarvais! Prisiminėte, taip? Na, jis dar vos nepateko po au- 
tomobiliu! 

— Prieš keletą dienų aš iš tikrųjų mačiau, kaip jūs puo- 
lėte per gatvę priešais automobilį. Jūs dar manęs paklau- 
sėte, kokia, atseit, šiandien diena! — atsakė kunigas. 

— Aš?.. Aš klausiau? — sušuko Daglė. — Bet tai juk 
Nikolas klausė. Ir dar jūs man šią savaitę pasakėte, jog 
sukrėsti jo pamaldumu! O aš stovėjau ir laukiau jo bažny- 
čios kieme. Na, prisiminėte? — Ji jau pradėjo rėkti ir, žen- 
gusi prie jo, pakartojo: — Prisiminėte, taip? Jį vadino Ni- 
kolu! Prisimenate, kaip jūs dar mojavote mums ranka, kai 
mes pravažiavome pro jus dviračiais? 

Traukdamasis nuo jos atbulas, dvasininkas tarė: 

— Taip, jus ant dviračio aš mačiau, bet su jumis nebu- 
vo jokio vyro! 

— Ką? Jokio...— sukuždėjo Daglė ir atšoko nuo jo — 
jos akys išsiplėtė iš siaubo. 

Ji išbėgo iš bažnyčios, kaip žaibas perskriejo kiemą, 
nubėgo dar per tris gatveles ir pagaliau pribėgo viešbutį. 
Nekreipdama dėmesio į ją sveikinusią už staliuko sėdinčią 
moterį, užlėkė pakopomis aukštyn. 

— Nikolai! — suriko ji ir apžvelgė tuščią kambarį. 
Durys į vonią buvo uždarytos, ir pripuolusi ji plačiai jas 
atvėrė. Taip pat nieko! Norėjo grįžti; miegamąjį, bet 
sustingo ant slenksčio ir įsistebeilijo į po veidrodžiu esan- 
čią lentynėlę. Ten gulėjo tiktai jos tualetiniai reikmenys. 
Jo — dingo! Ji net pačiupinėjo tuščiąją lentynėlės pusę: 
nei skustuvo, nei skutimosi kremo, nei losjono! Ir netoli 
dušo buvęs jo šampūnas taip pat išnykęs! 

Puolusi į miegamąjį, ji atvėrė rūbų spintos dureles: 
Nikolo drabužių ten nebuvo! Kabėjo tiktai jos pačios daik- 

tai ir kampe mėtėsi senas lagaminas bei kelioninis krepšys 
su ratukais. Spintos stalčiuose taip pat nebuvo nei Nikolo 
kojinių, nei nosinių. 

— Negali būti! — suvapėjo ji ir atsisėdo ant lovos kraš- 
to. Kažkokią prasmę, kad dingo Nikolas, dar galima rasti, 
bet kurgi prapuolė jo rūbai arba daiktai, kuriuos jis pirko 
jai? Ji pakėlė ranką prie širdies, po to atsisegė palaidinu- 
Kę: ir sagė, ta pati nuostabaus darbo auksinė sagė su per- 
lais taip pat dingusi! 

Po šito Daglė jau liovėsi ką nors suprasti. Ji išrausė 
visą kambarį, bandydamas surasti nors bent ką, kas būtų 
likę iš jo. Dingo ir jo dovanotas žiedas su smaragdu, ir 
tas raštelis, kurį jis kažkada pakišo jai po durimis. Ji at- 
vertė savo užrašų knygutę: kartą Nikolas į ją kažką savo 
keistu braižu įrašė, bet dabar tie puslapiai buvo visai tuš- 
ti ir švarūs! 

“Nagi, Dagle, sukis, galvok!" — ragino ji save. Na, 
juk turėjo likti po jo nors kokie pėdsakai! Sandėliuke gu- 
lėjo knygos, kurias jie kartu pirko, ir ant kiekvienos Niko- 
las tada užsirašė savo pavardę, bet dabar ir ten nieko ne- 
buvo! 

Nieko, absoliučiai nieko iš jo neliko! Ji net ėmė ap- 
žiūrinėti savo pačios drabužius, tikėdamasi ant jų rasti jo 
tamsių plaukų. — Ne,viskas švaru! 

Či ji išvydo savo naktinius raudono šilko marškinius, 
tuos pačius, kuriuos Nikolas, traukdamas nuo jos, perplė- 
šė, tačiau, išvydusi, kad ir naktinukai sveikut sveikutėliai, 
Daglė įsiuto: 


— Bet juk ne! — įnirtingai sušuko ji, sukąsdama dan- 
tis. — Na, negali būti, kad jį iš manęs atėmė galutinai ir 
negrįžtamai! 


Juk dar yra ir žmonių! — pagalvojo ji. Jeigu nebeliko 
Jokių fizinių jo buvimo čia pėdsakų, tai juk pasaulyje visur 
pilna žmonių, kurie jį prisimins! Jeigu tas kvailokas senas 
kunigas nesugebėjo jo prisiminti, — tai visai nereiškia, kad 
ir su kitais Žmonėmis bus tas pats! 

Ir tada, čiupusi savo rankinuką, ji išlėkė iš viešbučio. 

Daglė lėtai lėtai atvėrė duris į savo numerį, bijodama 
išvysti tuščią kambarį. Buvo visiškai išsekusi, bet jos pro- 
tas, nelaimei, veikė. 

Ji žnektelėjo ant lovos krašto, po to atsigulė. Buvo jau 
vėlus metas, ji nieko nevalgė, bet alkio nejautė. Akis per- 
štėjo tarsi nuo smėlio, bet ašarų nebuvo ir ji nejudėdama 
gulėjo, įsistebeilijusi į užuolaidą. 

Niekas čia neprisiminė jokio Nikolo! 

Monetų pardavėjas neturėjo jokių viduramžiškų mo- 
netų ir jis apskritai negalėjo prisiminti, ar kada nors Ni- 
kolą ir ją, Daglę, matė, ar ne. Neprisiminė jis ir kaip atro- 
dė Nikolo drabužiai, taipogi ir tvirtino, kad niekada nema- 
tė jokių sidabrinių ar auksinių šarvų. Gatavų rūbų parduo- 
tuvės pardavėjas visiškai neatsiminė to fakto, kai Nikolas 
nukreipė į jį špagą. Bibliotekininkė pasakė, jog matė, kaip 
Daglė keitė knygas, bet greta jos nieko nebuvo. Dantų gy- 
dytojas pareiškė, kad niekada gyvenime nematė jokio vyro 
su keistais dantų tilteliais ir sulaužytu žandikauliu. O rent- 
geno jis visai neturi. Ir nė vienas smuklės ar kavinės lan- 
Kytojas neprisiminė, kad matė Nikolą, bet jie visi prisimi- 
nė Daglę ir prisiminė, kad ji tenai užeidavo viena! O ma- 
loni viešbučio šeimininkė pasakė, jog ji neprisimena jokio 
Nikolo ir kad nuo to laiko, kai mirė jos vyras, niekas pas 
juos pianinu negrojo. 

Tarsi pamišusi Daglė klaidžiojo po visas vietas, ku- 
riose buvojo su Nikolu, ir klausinėjo apie jį visų, kas tiktai 
galėjo jį matyti: turistų kavinėje,vietinių gyventojų gatvė- 
se, pardavėjų krautuvėse... 

Ne, niekur nieko, nieko, nieko! 

Pavargusi ir sukrėsta viso to, kas atsitiko, Daglė grį- 
žo į viešbutį ir griuvo ant lovos. Ji neišdrįso užmigti. Dar 
tiktai praeitą naktį nubudo nuo košmariško sapno, tarsi 
būtų netekusi Nikolo. Jis tada ją apkabino, švelniai pasi- 
juokė iš jos sapno ir pasakė, jog visada bus su ja! Ir jis 
glaudė ją savo glėbyje! 

“Taip, tai buvo praeitą naktį, tiktai praeitą naktį", — 
galvojo ji. Tada jis apkabino ją ir mylavo, o šiandien jo jau 
nebėra! Ir net jo atminimas kituose žmonėse dingo kartu 
su kūnu ir drabužiais! 

Žinoma, dėl visko kalta ji. Juk jis buvo su ja iki to 
laiko, kolei jie neužsiiminėjo meile. Tereikėjo jam ją pa- 
liesti, ir jis išėjo! Neguodė toji mintis, kad ji buvo teisi: jis 
atsirado šiame pasaulyje, kad ją mylėtų, o visai ne dėl tei- 
singumo triumfo! Jis pasiliko čia, net kai paaiškėjo, kas jį 
apšmeižė, bet dingo amžiuose po to, kai jie pasimylėjo! 

Ji priglaudė prie krūtinės rankas. Taip, jis išėjo, ir ne- 
sugrįžtamai, kaip būna aplankius mirčiai. Skirtumas tik tas, 
kad jos negali paguosti žmonės, kurie mirusįjį paprastai 
prisimena ir myli! 

Kai suskambo stovintis ant naktinio staliuko telefo- 
nas, ji jo net neišgirdo. Tiktai jam suskambėjus penktą kar- 
tą, pakėlė ragelį: 

— Alio? 

— Klausyk, Dagle, — pasiekė ją skardus ir piktas Ro- 
berto balsas, — tikiuosi, tu baigei su savo isterijomis? 

Jausdamasi pernelyg išsekusi ir prislėgta, kad imtų 
su juo rietis, ji paklausė: 

— Ko tau reikia? 

— Žinoma, apyrankės! — atsiliepė Robertas. Bet gal- 
būt tu nepajėgsi jos surasti, taip smarkiai tave spaudžia glė- 
byje tavo meilužis bernas. 

— Ką? — pakartojo Daglė, po to suriko: — Ką, ką tu 
pasakei?! Tai tu jį matei? Matei Nikolą?! A, na žinoma, tu 
jį matei? Juk tai jis tave nuleido nuo laiptų. 

— Paklausyk, Dagle, kas tau atsitiko, tu kuoktelėjai? 
Niekas ir niekada nebandė manęs nuleisti nuo jokių laip- 
tų, ir aš niekam nepatarčiau to daryti! — sušuko Robertas 
ir atsidusęs pridūrė: — Tu tiesiog stumi mane į beprotybę! 
Aš noriu gauti apyrankę! 

— Taip taip, žinoma, — skubiai ištarė ji, — bet sa- 
kyk, ką tu turėjai omeny, kai užsiminei apie mane ir “mei- 
lužį"? 

— Oi, na man tiesiog nėra laiko čia kartoti visokius... 

— Štai kas, Robertai, — ramiai pareiškė Daglė, — ar- 
ba tu tuoj pat man atsakysi, arba aš nuleisiu tavo apyrankę 
į unitazą ir nemanau, jog suspėjai ją apdrausti! 

Ragelyje patylėjo, po to ji išgirdo: 

— Ką gi, išeitų, aš buvau teisus, kad tave palikau! 
Juk tu kuoktelėjusi! Ir nieko nuostabaus, jog tavo šeimy- 
nėlė tau neleidžia naudotis savąja palikimo dalimi, kolei 
sukaks trisdešimt penkeri! Aš tai asmeniškai taip ilgai su 
tavimi nesiterliočiau! 

— Na, gana, aš einu į tualetą! — pareiškė Daglė. 

— Gerai, gerai, — atsiliepė Robertas. — Bet vis dėlto 
sunku suprasti, ką tu malei tada, tą vakarą: tu buvai apimta 
isterijos ir vis tvirtinai apie kažkokį darbą. Jog neva pasi- 
samdei kažkokiam vaikinui perrašyti istoriją! Kiek aš pri- 
simenu, tai viskas! 

“Aha: perrašyti istoriją! — mintyse sušuko Daglė. — 
Tad štai ko čionai atvyko Nikolas: perrašyti istoriją!" 

— Ei, Dagle! Nagi paklausyk, Dagle! — rėkė Rober- 
tas, bet ji jau padėjo ragelį. 

Taigi, kai Nikolas čia atvyko, jam grėsė mirties baus- 
mė. Ir tai, ką jie su juo sužinojo, tikriausiai jį išgelbėjo 
nuo mirties! Ji išsitraukė iš spintos didelį kelioninį krepšį 
ir ėmė į jį grūsti drabužius. Uždarydama spintos dureles, 
pažvelgė į veidrodį ir netyčia pakėlė prie gerklės ranką. 
Galvos nukirtimas! “Šiandien, žinoma, apie tai tiesiog skai- 
tome knygose: kažkas, girdi, užlipo ant pakylos, o kažkas 
jam tvojo kirviu per kaklą!" — mąstė ji. Bet mes iš tikrųjų 
neįsivaizdavome, ką būtent tai reiškė! 

— Taip, mes tave nuo to išgelbėjome! — sukuždėjo ji. 

Susidėjusi daiktus, Daglė atsisėdo į kėdę ir ėmė laukti 
ryto. Rytoj ji vyks į Nikolui priklausantį dvarą ir sužinos, 
kaip jiems pavyko pakeisti istorijos eigą! Ir galbūt išgir- 
dus, jog Nikolas sulaukė garbaus amžiaus ir padarė daug 
ką gera, jai palengvės. Daglė atsilošė krėsle ir įsispitrijo į 
lovą, nedrįsdama sumerkti vokų, nes bijojo sapnų, kuriuos 
galėjo susapnuoti. 


Pačiu pirmuoju rytiniu traukiniu Daglė išvažiavo iš Eš- 
bertono ir atsirado prieš Belvudo pilį dar prieš atidarant 
vartus. Atsisėdusi tiesiog ant žolės, ji laukė, stengdamasi 
apie nieką negalvoti. 

Kai vartai plačiai atsivėrė, ji nusipirko bilietą į pir- 
mąją ekskursijos grupę. Liūdesys truputį aprimo, pagalvo- 
jus apie tai, kiek daug Nikolui reiškė jo geras vardas. Jis 
negalėjo susitaikyti su tuo, kad jį padarė visų pajuokų ob- 
jektu, ir dabar ji truputį pasiguos, išgirdusi, kaip jam pa- 
vyko pakeisti istorijos eigą! 

Ekskursijos vadovė buvo ta pati dama, kuri juos ve- 
džiojo po pilį per pirmąjį apsilankymą, ir Daglė nusišyp- 
sojo, prisiminusi, kaip Nikolas vis atidarinėjo ir uždarinė- 
jo prie apsaugos signalizacijos prijungtas duris. 

Ji ne itin buvo dėmesinga per pirmąją ekskursijos dalį 
ir pasakojimo klausėsi labai neatidžiai. Tiesiog apžiūrinė- 
jo sienas, salių baldus ir galvojo apie tai, kur būtent įdėjo 
savo indėlį Nikolas. 

— Na, o dabar mes įeisime į pačią populiariausią mū- 
sų svečiams salę! — pranešė ekskursijos vadovė, ir jos balse 
buvo girdėti tas pats kvailas pasitenkinimas savimi kaip ir 
anksčiau. 

Dabar jau Daglė klausėsi gidės dėmesingai, bet kaž- 
kas jos intonacijoje vertė suklusti: argi ir dabar ekskur- 
sijos vadovė nesiteiks Stefordams parodyti didesnės pa- 
garbos? 

— Priešais jus — asmeniniai lordo Nikolo Stefordo 
kambariai, — pranešė toji dama, o jis, jeigu tai išreikšime 
padoriau, kažkada buvo garsus plevėsa! 

Turistai, trokštantys išgirsti kuo daugiau apie šaunio- 
jo grafo nuotykius, plūstelėjo pirmyn, o Daglė taip ir su- 
stingo vietoje. Bet juk viskas turėjo pasikeisti! Nejaugi ji 
buvo teisi — baisiai, nepataisomai teisi?! 

Berdama dešinėn ir kairėn ryžtingus "atleiskite", Daglė 
prasiskverbė į pirmąją ekskursantų eilę. Damos ekskursi- 


254 


jos vadovės pasakojimas buvo lygiai toks pat — kiekvie- 
nas žodis. Toji vėl pasinėrė į temą apie tai, kokios imlios 
buvo tuometinės ledi Nikolo kerams ir vėl papasakojo tą 
šlykščią sceną apie Arabelą ir stalą! 

Daglei labai norėjosi užsikimšti rankomis ausis. Tai 
Ešbertono gyvenotojai niekaip negalėjo prisiminti Nikolo, 
tai dabar, kaip paaiškėjo, ir istorija nekeitė kurso! Visa tai 
verčia ją suabejoti atsitikimo su ja realumu. O gal ji iš tie- 
sų kvaištelėjusi, kaip sakė Robertas? Juk kai Ešbertone su 
įkarščiu klausinėjo vietinių gyventojų, ar šie nematė Ni- 
kolo, jie spoksojo į ją kaip į beprotę! 

— Deja! — tuo metu užbaigė dama ekskursijos vado- 
vė. — Mūsų nelaimingasis žavingasis Nikolas buvo nuteis- 
tas už išdavystę tūkstantis penki šimtai šešiasdešimt ket- 
virtųjų metų rugsėjo devintą dieną. Na, o dabar einam to- 
liau ir apžiūrėsime pietinę svetainę. 

Daglė užsispyrusi krestelėjo galva: tai, sakote, nuteis- 
tas mirties bausme? Ogi nieko panašaus: Nikolą atrado ne- 
gyvą, išsitiesusį prie motinai rašyto laiško! 

Ir Daglė vėl prasiskverbė priekin, arčiau prie ekskur- 
sijos vadovės, kuri ją nužvelgė paniekinamu žvilgsniu. 

— AK, tai jūs — durų darinėjimo mėgėja, — ištarė. 

— Neatidarinėjau aš jokių durų, tai Ni... — buvo be- 
pradedanti Daglė ir nuščiuvo: juk jeigu dama prisimena, 
jog būtent ji, Daglė, o ne Nikolas, atidarinėjo saugomas 
duris, tai tikriausiai beprasmiška jai ką nors aiškinti! 

— Jūs sakote, — savo ruožtu tęsė Daglė, — jog lordą 
Stefordą nuteisė mirties bausme. Tačiau aš girdėjau, jog 
likus trims dienoms iki mirties bausmės įvykdymo, lordas 
Stefordas buvo rastas negyvas — jis mirė prie motinai ra- 
šomo laiško! 

— Jokia mada! — karštai atkirto gidė. — Jį nuteisė 
mirti, ir nuosprendis buvo tuojau pat įvykdytas. O dabar 
labai atsiprašau, aš turiu vesti grupę toliau! 

Daglė dar truputį pastoviniavo salėje, žvelgdama į Ni- 
kolo portretą virš židinio. “Nubaustas mirtimi. Jam nukir- 
to galvą?!" Juk ne, kažkas ne taip, visiškai ne taip! 


255 


Apsisukusi ji nuėjo atgal prie išėjimo iš pilies ir tru- 
putį stabtelėjo ties durimis su užrašu “Įėjimas draudžia; 
mas" Ten, už durų, perėjus keletą koridorių, turi būti kam- 
barys su slapta spintele ir dramblio kaulo dėžute joje. Įdo- 
mu, ar ji sugebėtų ją surasti? Ir Daglė padėjo ranką ant du- 
rų rankenos. 

— Jūsų vietoje aš to nedaryčiau! — ištarė už jos nu- 
garos kažkieno balsas. 

Atsisukusi Daglė išvydo vieną iš vadovių, ir jos veido 
išraiška buvo labai nedraugiška. 

— Prieš keletą dienų tenai buvo prasiskverbęs kažkoks 
ekskursantas — todėl mums teko įstatyti į duris spyną ir 
jas prijungti prie signalizacijos, — pranešė ji. 

— Taip?! — sumurmėjo Daglė. — Aš pamaniau, kad 
tai poilsio kambarys. — Apsisukusi ji nuėjo prie durų ir, 
išėjusi į kiemą, paliko pilį. Stovintis prie vartų ekskursijų 
vadovų būrelis smerkiamai žvelgė į ją, nes ji vėl išėjo pro 
vartelius su užrašu “Įėjimas" 

Užsukusi į suvenyrų parduotuvę, Daglė pasiteiravo, ar 
galima pas juos nusipirkti kokią nors knygelę apie Nikolą 
Stefordą. 

— Apie jį šiek tiek parašyta turistų Žinyne, o daugiau 
niekur nieko ir nėra: jis gyveno pasaulyje ne tiek jau daug, 
kad suspėtų ką nors naudingesnio padaryti! — atsakė jai 
prie prekystalio sėdėjusi pardavėja. 

Daglė dar paklausė, ar jie negavo atvirukų su Nikolo 
portretu, ir sužinojo, kad negavo. Nusipirkusi turistų žiny- 
ną, ji nuėjo į parką. Toje pat vietoje, kur tą nuostabią dieną 
su Nikolu, kai jis jai dovanojo sagę, gėrė arbatą, ji ėmė 
skaityti Žinyną. 

Storoje, gausiai iliustruotoje knygoje Nikolui buvo 
skirta tiktai viena trumpa pastraipa, ir ten buvo rašoma apie 
jo nuotykius su moterimis ir apie tai, kaip jis surinko ka- 
riuomenę ir buvo nuteistas. 

Daglė prisišliejo nugara prie medžio kamieno. Vadi- 
nasi, Nikolui nepadėjo net ir tai, kad jis sužinojo šmeižiko 

pavardę. Jis nesugebėjo įtikinti karalienės, jog esąs nekal- 
tas! Nesugebėjo tikriausiai taip pat sunaikinti ir to kvailo 
dienoraščio, parašyto šlykštaus neūžaugos tarno, kuris vi- 
siems ateities amžiams apjuodino gerą Nikolo vardą! Ir, 
be viso šito, atrodo, niekas nė negalvojo suabejoti Nikolo 
kalte. Kad ir koks trumpas buvo šis turistų žinynas, ber 
jame Nikolas buvo piešiamas tik kaip valdžios geidžiantis 
maniakas ir bobišius! Ir visi turistai šaipėsi, kai gidė pasa- 
kojo, jog Nikolą nuteisė mirties bausme! 

Prisimerkusi Daglė puikiai įsivaizdavo puikų, išdidų, 
savo brangųjį Nikolą, lipantį plataus ešafoto laiptais. Ne- 
jaugi viskas buvo kaip kine — kažkoks raumeningas vy- 
ras, vilkintis juoda odine striuke, iškėlė virš jo galvos bai- 
sų kirvį?! 

Ji plačiai atsimerkė. Ne, apie tai ji tiesiog nepajėgia 
galvoti. Ji negalėjo įsivaizduoti, kaip puiki Nikolo galva 
ritasi medinėmis ešafoto grindimis! 

Pastovėjusi čiupo krepšį, išėjo iš pilies teritorijos ir 
nužingsniavo porą mylių iki artimiausios geležinkelio sto- 
ties. Ten ji nusipirko bilietą į Tornviką: galbūt Tornviko 
bibliotekoje, jų knygų kolekcijoje apie Stefordus, ji suge- 
bės ką nors išsiaiškinti. 

Tornviko bibliotekininkė pasveikino ją sugrįžusią, bet 
Daglės kamantinėjama tvirtai atsakė, kad niekada jos ne- 
mačiusi su kokiu nors vyru. Daglė apatiškai nuėjo prie ste- 
lažo su knygomis apie Stefordus ir pradėjo jas vartyti. Vi- 
sose be išimties knygose buvo rašoma apie Nikolo bausmę 
ir niekur net neužsimenama apie tai, kad jis mirė dar prieš 
mirties bausmės įvykdymą, tiktai buvo įtariama, kad jį nu- 
nuodijo. Kiekvienoje knygoje Nikolas buvo aprašomas 
smerkiamai: “Grafas, kuris turėjo prastą šlovę", “Lėbau- 
tojas", “Žmogus, kuris turėjo viską ir kuris iššvaistė 
viską"! 

Kai bibliotekininkė pranešė, jog darbo laikas baigėsi, 
Daglė užvertė knygą ir atsistojo. Prieš akis viskas sukosi, 
ji susvyravo ir nusitvėrė už stalo. 

— Jums bloga? — paklausė bibliotekininkė. 

Nustebusi Daglė pažvelgė į ją. Vyrui, kurį ji mylėjo, 
tik ką nukirto galvą. Ne, žinoma, jai toli gražu “ne visi 
namie" 

— Ne, viskas gerai, — sumurmėjo Daglė. — Tiesiog 
aš pavargau ir galbūt truputį alkana. — Silpnai šyptelėjusi 
ji = iš bibliotekos. 

iek tiek pastovėjo kieme, įsivaizduodama, jog reikia 
susirasti sau kambarį ir galbūt net pavalgyti, bet visa tai 
atrodė neįgyvendinama. Jai prieš akis vis iškildavo Niko- 
las, lipantis laipteliais susitikti su savo budeliu. Įdomu, o 
ar jam surišo už nugaros rankas? O ar kunigą jam atvedė? 
Beje, žinoma, ne: Nikolo sugrįžimo metais, Henrikas Aš- 
tuntasis jau visiškai buvo panaikinęs šalyje katalikybę! 

Atsisėdusi ant kertinio suolo, Daglė pasirėmė ranko- 
mis galvą. Vadinasi, jis atvyko pas ją, pamylėjo ją ir pali- 
ko! Ir dėl ko? Išeitų, jis grįžo tiktai dėl ešafoto ir kruvino 
kirvio?! 

— Oi, Dagle! Ar tai jūs? 

Pakėlusi galvą, ji išvydo greta stovintį Li Nolmaną. 

— Taip ir pagalvojau, jog tai turite būti jūs: niekas 
neturi tokios spalvos plaukų! O aš maniau, kad jūs iš mies- 
telio išvažiavote! — pasakė Li. 

Ji buvo bebandanti atsistoti, tačiau bejėgiškai atsilošė 
į suolo atkaltę. 

— Jūs tikriausiai blogai jaučiatės? — palausė jis. — 
Atrodote baisiai! 

— Niekai, — atsiliepė ji. — Tiesiog truputį pavargau. 

Jis įdėmiai pažvelgė į ją: po akimis ratilai, ant skruos- 
tų melsvi šešėliai. 

— Ir dar, kiek galiu suprasti, jūs alkana, — tarė jis ir, 
užsimetęs ant peties jos krepšį, paėmė ją už parankės. — 
Einam, čia už kampo — valgykla. Reikia truputį užkąsti! 

Daglė leidosi jo vedama. Argi dabar svarbu, kas jai 
gali atsitikti? 

Valgykloje jis ją nusivedė į atskirą salytę, užsakė po- 
rą butelių alaus ir kai ką pavalgyti. Tereikėjo Daglei nury- 

ti vienintelį gurkšnelį, ir alus iš karto jai apsvaigino gal- 
vą. Tiktai dabar ji suprato, kad nieko nevalgiusi nuo vakar 
dienos, nuo to laiko, kai jie su Nikolu papusryčiavę mylė- 
jo0si tiesiai ant grindų! 

— Na, tai ką jūs veikėte nuo to laiko, kai praeitą sa- 
vaitę išvažiavote iš Tornviko? — paklausė Li. 

— Mes su Nikolu važiavome į Ešbertoną, — atsakė ji 
ir įdėmiai pažvelgė į jį. 

— Vadinasi, jūs kažką susitikote, taip, — pasiteira- 
vo Li. 

— Taip, susitikau, — pakuždom atsakė ji. — Na, o jūs 
kaip? 

Šypsodamasis Češyro katino šypsena, tarsi žinotų kaž- 
ką nepaprastai svarbaus, Li pasakė: 

Kitą dieną, jau jums išvažiavus, lordas Hearvudas lie- 
pė darbininkams paremontuoti ledi Margaret Steford kabi- 
neto sieną, ir tiktai įsivaizduokite, ką mes suradome? 

— Tikriausiai Žiurkių, — atsliepė jau daugiau niekuo 
nesirūpindama Daglė. 

Palinkęs per stalą prie jos, Li sąmokslininkiškai tarė: 

— Mes ten užtikome nedidelę geležinę dėžutę, o joje 
ledi Margaret užrašus, atskleidžiančius tikrąją istoriją, ko- 
dėl lordą Nikolą nuteisė mirties bausme. Ir aš jums, Dagle, 
drįstu teigti: tai, kas yra šiuose dokumentuose, padės pa- 
tvirtinti ir įrodyti mano, kaip istoriko, nepriekaištingą re- 
putaciją! Tai reiškia, kad atskleista paslaptis, kuriai jau 
keturi šimtai metų! 

Daglei ir jos skausmui prireikė tam tikro laiko, kad 
visiškai suvoktų Li pasakytų žodžių prasmę. 

— Nagi papasakokite man! — sušnabždėjo ji. 

— Bet Li, atsilošęs į sieną, atsakė: 

— Oi ne, nė neprašykite! Jūs iškaulijote iš manęs Ro- 
berto Sidnio pavardę, bet tai ne jis! Teks jums palaukti, 
kolei išeis mano knyga! 

Daglė norėjo kažką pasakyti, bet čia atsirado su pa- 
dėklu oficiantė. Daglė net nepažvelgė į mėsą su bulvių ap- 


= 259 


kepu. Kai jie pasiliko vieni, ji pasilenkė prie jo per staliu- 
ką ir su tokiu keistu blizgesiu akyse, kurio Li nematė nė 
pas vieną gyvą būtybę, tyliai, bet atkakliai prabilo: 

— Nežinau, ką būtent jūs žinote apie mano šeimą, bet 
mes, Montgomeriai, priklausome patiems turtingiausiems 
pasaulio žmonėms. Kai man sukaks trisdešimt penkeri me- 
tai, aš paveldėsiu milijonus. Jeigu jūs man papasakosite, 
ką būtent parašė ledi Margaret, aš šią pat minutę jums išra- 
šysiu čekį milijonui dolerių! 

Li taip nustebo, kad prarado amą. Žinoma, jis nieko 
nežinojo apie jos šeimą, bet ja patikėjo: tokia veido iš- 
raiška meluoti negalima! Jis suprato, kad Daglė labai nori 
gauti šiuos dokumentus — pakanka prisiminti, kaip ji Zzy- 
zė, kamantinėdama apie Robertą Sidnį. Ir jis, Li, supranta- 
ma, neprivalo jos klausinėti, kam jai tie duomenys reika- 
lingi! Juk jeigu ji ketina pakloti už tai milijoną dolerių, o 
jos šeimynėlė, kaip ji tvirtina, valdo milžiniškus pinigus ir 
turi tokią pat galią, vadinasi, visa tai greičiau panašu į si- 
tuaciją su džinu, kuris siūlosi atlikti jūsų vienintelį gei- 
džiamą norą. 

— Aš norėčiau gauti kokiame nors seniausiame Nau- 
josios Anglijos universitete istorijos fakultete katedrą, — 
kukliai pareiškė jis. 

— Įsidėmėtina! — sušuko aukcionininko balsu Dag- 
lė. Ką gi, jeigu reikės, ji pasiruošusi padovanoti tam uni- 
versitetui ištisą naują sparną arba pastatyti jam naują kor- 
pusą. 

— Na gerai, — sutiko Li, — tada sėskite ant kėdės ir 
pavalgykite. Ši istorija sukrečianti! Aš galbūt net sugebė- 
siu parduoti scenarijų kinematografininkams! Ir prasideda 
ji dar gerokai prieš tai, kai nelaimingajam seniokui Nikui 
nukirto galvą. Jis... 

— Tiktai Nikolui, — pataisė jį Daglė, — jam nepati- 
ko, kai jį vadino Niku. 

— A, žinoma, tegul bus Nikolas! — sutiko Li. — Tad 
štai, dar nė vienoje istorijos knygoje man nepavyko pa- 

skaityti apie tai, kad Stefordų šeima dėl savo giminystės 
su Henriku Šeštuoju turėjo kai kurių — tiesa, gana abejo- 
tinų, — teisių į Anglijos sostą. Kiek aš suprantu, niekas 
iš istorikų nesiteikė laikyti šios informacijos esmine. Ste- 
fordai buvo pagal vyrišką liniją tiesioginiai Henriko Šeš- 
tojo palikuonys, o karalienę Elžbietą kai kas apskritai 
laikė visiška menkysta ir netinkama valdyti Angliją, na 
dar ir todėl, kad ji — moteris. Jūs tikriausiai žinote, kad 
gana ilgus metus jos buvimas soste nebuvo laikomas pa- 
kankamai legitiminis. 

Daglė linktelėjo. 

— Na štai, — tęsė Li, — jeigu istorikai ir užmiršo 
apie tai, kad Stefordai giminiavosi su Anglijos karaliais, 
tai vis dėlto plačiajame pasaulyje egzistavo vienas Žmo- 
gus, kuris apie tai neužmiršo niekada. Tai buvo moteris, ir 
ją vadino Leticija Kalpin. 

— Nikolo žmona? — sušuko Daglė. 

— Na, jūs tikrai puikiai pasikausčiusi iš istorijos! — 
tarė Li ir tęsė: — Ta-aip, puikioji Leticija! Galimas daik- 
tas, jos pačios šeima taip pat turėjo tam tikrų pretenzijų į 
Anglijos sostą, bet jos buvo dar nepatikimesnės negu Ste- 
fordų. Ledi Margaret mano, jog Leticija, būdama itin am- 
bicinga jauna asmenybė, nusprendė ištekėti už kurio nors 
iš Stefordų, pagimdyti jo įpėdinį ir jį pasodinti į Anglijos 
sostą! 

Daglė susimąstė. 

— Bet kodėl tokiu atveju jos vyru turėjo tapti būtent 
Nikolas? — paklausė ji. Kodėl ne vyresnysis brolis? Juk 
labiau įtikėtina, kad ji būtų panorėjusi ištekėti už vyro, jau 
turėjusio grafo titulą? 

— Jūs tiesiog man ant kulnų minate, ir aš turiu būti su 
jumis labai atsargus, ar ne taip? — nusišypsojęs tarė Li. — 
Jums vis dėlto progai pasitaikius teks man papasakoti, iš 
kur prisirinkote tokios gausios informacijos apie Stefor- 
dus! Tad štai, vyresnysis brolis... kaip ten jo?.. 

— Kristoferis, — pasufleravo Daglė. 

— Taigi. Tad štai, tas Kristoferis jau buvo susižieda- 
vęs su viena ganėtinai turtinga prancūzaite. Jai buvo tiktai 
dvylika metų, bet ji turėjo paveldėti didelį palikimą, ir jis 
ketino ją vesti. Kiek suprantu, jis tiesiog nusprendė, kad 
geriau gauti pinigus negu Leticiją, nepaisant nė to, jog 
Leticija buvo gražuolė! 

— Bet Kitas mirė, ir grafu tapo Nikolas, — tyliai tarė 
Daglė. 

— Ledi Margaret savo užrašuose užsimena, jog, gali- 
mas daiktas, jos vyresniojo sūnaus mirtis visai nebuvo ne- 
laimingas atsitikimas, — tarė Li. — Jis nuskendo, bet ledi 
Margaret rašo, kad jis buvo puikus plaukikas. Nors, žino- 
ma, patikimų duomenų apie jo mirtį ji neturėjo — tai tie- 
siog spėliojimai. 

— Taigi Leticija ištekėjo už Nikolo. 

— Teisingai, — atsliepė Li, — bet vėliau viskas pasi- 
suko visai ne taip, kaip tikėjosi Leticija. Matyt, Nikolo 
visai nedomino skverbimasis aukštyn į valdžią arba daly- 
vavimas suokalbiuose ir sekėjų paieškos, ir jis visai nema- 
nė pretenduoti į Anglijos sostą. Labiausiai Nikolą domino 
moterys! 


— Ir dar — žinių troškimas! — išpoškino Daglė tarsi 
iš šautuvo. — Jisai siuntė vienuolius daryti knygų kopijas. 
Jis suprojektavo Tornviko pilį. Jis... — ji sumikčiojo. 


— Taip, tai tiesa, — patvirtino Li, apstulbęs išspro- 
gindamas į ją akis. — Visa tai rašo ir ledi Margaret. Bet iš 
kur jūs visa tai žinote? 

— Nesvarbu, — atsakė Daglė. — Na ir kas gi atsitiko 
po to, kai Nikolas vedė... vedė... tą?.. 

— Oho, dabar jūsų balsas toks, tarsi pavyduliautumė- 
te! — sušuko Li. — Na, gerai, nepykite! Po to, kai jie susi- 
tuokė, Leticija, matyt, greitai išsiaiškinusi, kad Nikolas 
visai nesiruošia daryti tai, ko ji norėjo, ėmė ieškoti būdo 
juo atsikratyti. 

— Taip pat kaip ji anksčiau atsikratė Kristoferiu! — 
pridūrė Daglė. 

— Na štai šito tai niekas niekada neįrodė. Galbūt at- 
sitikimas su Kristoferiu buvo viso labo tiktai “laimingas 
nelaimingas atsitikimas" — laimingas bent jau Leticijai. Le- 
di Margaret rašo, jog greičiausiai dauguma atitinkamų hi- 
potezių — paprasčiausiai vien tik spekuliatyvūs samprota- 
vimai, tačiau Nikolas taip pat gavo kai kurių labai aiškių 
įspėjimų: tai jam trūko balnakilpė, tai... 

— Krito nuo arklio ir susižeidė blauzdą, — pakuždom 
pridūrė Daglė. 

— Aš nežinau, ką jis susižeidė, — ledi Margaret apie 
tai nieko neužsimena! — truputį suirzęs sušuko jis. — Klau- 
sykite, Dagle, o ar jūs įsitikinusi, kad esate visiškai svei- 
ka, ką? 

Ji neatsakydama įdėmiai žvelgė į jį. 

— Na, apskritai, — tęsė Li, — kaip paaiškėjo, parengti 
ir įvykdyti Nikolo nužudymą buvo sudėtingiau negu paša- 
linti Kristoferį, todėl Leticija ėmėsi ieškoti ko nors dar, 
kas galėtų jai pagelbėti. 

— Ir tada ji surado Robertą Sidnį! — sušuko Daglė. 

— Pasiruošęs guldyti galvą, kad jūs — puiki de- 
tektyvų mėgėja, — nusišypsojo Li, — jūs kažkaip visa- 
da mokate atspėti, kuo viskas baigsis! Tikrai: Leticija 
susiieškojo Robertą Sidnį. Jis buvo Arabelos Hearvud vy- 
ras, ir tikriausiai visa Anglija juokėsi iš Stefordo, Sid- 
nio žmonos ir to stalo istorijos! Be to, reikalai buvo 
net blogesni; praslinkus devyniems mėnesiams po Ži- 
nomo įvykio, Arabela padovanojo Sidniui juodaplaukį 
berniuką įpėdinį. 

— O po to ir kūdikis, ir pati Arabela žuvo! — įsiterpė 
Daglė. 

— Būtent taip! — patvirtino Li. — Ir, ledi Margaret 
nuomone, prie šių mirčių nagus buvo prikišęs Sidnis. 

Giliai atsidususi, Daglė paklausė: 

— Tikriausiai Leticija ir Robertas Sidnis abu sumanė 
pakišti Nikolą, kad jį apkaltintų išdavyste ir nubaustų mir- 
timi? 

— Taip, — atsakė Li. — Kaip mano ledi Margaret, 
Leticija tiesiog laukė tinkamos progos kaip nors įvilioti 
Nikolą į spąstus, todėl, Stefordui ėmus rinkti kariuomenę 
savo valdoms Velse apginti, ji tuojau pat apie tai pranešė 
Sfdniui, o šis su savo avantiūrišku atsidavimu, nutiesusiu 
jam kelią tiesiai į pragarą, nedelsdamas nušuoliavo pas 
karalienę. Ir apskritai, suprantama, kodėl Elžbieta juo pa- 
tikėjo: tiktai prieš keletą mėnesių iki šių įvykių, škotų val- 
dovė Marija pasiskelbė Anglijos ir Škotijos karaliene, o 
čia grafas Stefordas sugalvojo šaukti kariuomenę! Žino- 
ma, Elžbieta paskubėjo sukaustyti Stefordą grandinėmis, 
skubiai atliko abejotiną teismo procesą, kuriame pagrin- 
dinį vaidmenį vaidino kažkokie slapti įkalčiai, ir nukirto 
Stefordui galvą! 

Daglė krūptelėjo, po to paklausė: 

— O ką, Leticijai ir Robertui Sidniui viskas taip ir pa- 
sibaigė laimingai? 

— Kiek žinoma — taip, — šypsodamasis atsakė Li. 
Bet, tiesą sakant, įvykdžius Stefordui mirties bausmę, įvy- 
kiai klostėsi pagal gana įdomų scenarijų. Matyt, viską taip 
kruopščiai apgalvojusi Leticija, nenumatė savo planuose 
Roberto Sidnio ambicingumo. Ledi Margaret mano, jog Le- 
ticija norėjo ištekėti už vieno anglų hercogo, Elžbietos pus- 
brolio, ir taip pradėti visą Žaidimą iš pradžių. Tačiau Sid- 
nis turėjo visai kitokių planų. Jis ėmė grasinti Leticijai, 
kad jeigu ši neištekėsianti už jo, tai jis viską atskleis kara- 
lienei. Nes jis ruošėsi pasodinti į sostą savąjį įpėdinį! 


— Tai vadinasi — jis ją šantažavo! — susijaudinusi 
sukuždėjo Daglė. 
— Būtent! — atsiliepė Li — šantažavo! Aš juk jums 


sakiau, kad intriga — tiesiog kaip kine. Arba kokiame nors 
bestseleryje! Galbūt aš vis dėlto apie tai suregsiu roma- 
niuką! Šiaip ar taip Sidnis privertė Leticiją už jo ištekė- 
ti. — Nesusilaikęs Li pašaipiai prunkštelėjo, po to tęsė: — 
Bet štai kas iš tikrųjų šioje istorijoje juokinga — Leticija, 
pasirodo, buvusi nevaisinga. Ji apskritai negalėjo pradėti 

kūdikio dėl persileidimų arba kitos panašios priežasties. 
Išeitų, ji pasiuntė savo pirmą vyrą po budelio kirviu dėl 
kūdikio, kurio niekada negalėjo turėti. Tiesiog neįtikėti- 
na, ar ne? 

— Taip, neįtikėtina! — sumurmėjo Daglė, ir jos ger- 
klę suspaudė spazmai. Patylėjusi ji paklausė: 

— O kas gi atsitiko ledi Margaret? 

— Senė žinojo viską, ką jie padarė. Bet nei Leticija, 
nei Sidnis apie tai neturėjo supratimo, nes antraip būtų 
nugalabiję ir ją. Bet ledi Margaret buvo gudri lapė ir lai- 
kė prikandusi liežuvį! Arba suprato, kad negalės nieko įro- 
dyti. Karalienė konfiskavo visą jos turtą. Cia įsikišo Sid- 
nis ir pasiūlė pasirinkti: arba baigti dienas varganoje fer- 
moje, arba ištekėti už lordo Hearvudo, jo buvusio uošvio! 
Žinoma, Sidnis turėjo ir savų tikslų ir šia santuoka buvo 
labai suinteresuotas: juk kadangi trys Arabelos vaikai gy- 
veno su juo, ši santuoka galėjo juos visus sugiminiuoti. 
Pagal mūsų šiandieninius standartus, žinoma, tai jokia ne 
giminystė, ir apskritai abejotinas dalykas, bet tiems lai- 
kams jos visiškai pakako, kad karalienė Elžbieta perduotų 
Sidniui du Stefordų dvarus. 

Gurkštelėjęs alaus, Li tęsė: 

— Ištekėjusi už Hearvudo ledi Margaret viską smul- 
kiai aprašė, sudėjo popierius į geležinę dėžutę, po to pa- 
prašė vieno seno ištikimo tarno ją užmūryti sienos nišoje. 
Dar pagalvojusi skrynelėje paslėpė ir savo laiškus ir ją lie- 
pė taip pat įdėti tenai, į sieną, po to viską užmaskavo ir 
užmūrijo plytomis. 

Patylėjęs Li tęsė pasakojimą: 

— Ji pasielgė išmintingai. Kaip paaiškėjo iš jos bičiu- 
lės laiško, — o šis laiškas išliko iki mūsų dienų — pra- 
slinkus tiktai dviem savaitėms po vestuvių ledi Margaret 
rado sulaužytu sprandu negyvą po laiptais. Kiek galiu su- 
prasti, misteriui ir misis Sidniams, gavusiems du Stefordų 
dvarus, iš ledi Margaret daugiau nieko nebereikėjo. 

Daglė kurį laiką tylėjo, po to vis dėlto paklausė: 

— Na, okaip jiems baigėsi? Šiems... — jai buvo sun- 
ku ištarti jų vardus, — Leticijai ir Robertui Sidniui? 

— Kaip aš įsivaizduoju, jie dabar kepa pragare! — su- 
šuko Li ir pridūrė: — Tiesą sakant, nežinau! Tiktai Žinau, 
kad jie vaikų neturėjo ir jų valdos perėjo į Sidnio giminai- 
čio, mažo, visų užmiršto išsigimėlio rankas, ir tiktai per 
porą dešimtmečių jisai įsigudrino Sidnio valdas paleisti vė- 
jais. Man teks atlikti papildomus tyrinėjimus, kad išsiamš- 
kinčiau, kas būtent atsitiko Leticijai ir jos vyrui — istori- 
kai kažkodėl jiems neparodė didelio dėmesio! — Ir šypso- 
damasis jis užbaigė: — Na štai, iš esmės kol kas ir viskas! 
Mano knygos išleidimas įneš į istorijos eigą pataisą! 

— Taip, pakeis istorijos eigą! — vos girdimai sušnabž- 
dėjo Daglė. Taip, būtent tai ir norėjo padaryti Nikolas, bet 
viskas, ką jie abu su juo pasiekė, tiktai prisidėjo prie baus- 
mės jam įvykdymo. — Gerai, man reikia eiti! — staigiai 
nutraukusi pokalbį, tarė ji. 

— O kur jūs apsistojote? — paklausė Li. — Leiskite, 
aš jus palydėsiu. 

— Aš nieko negalėjau užsisakyti, — atsakė Daglė ir, 
nejučia atmetusi galvą, pridūrė: — Bet man norėtųsi apsi- 
stoti “Tornviko pilyje" 

— Na ką jūs sakote? — ironiškai atsiliepė Li. — Bū- 
tent šito nori visi! Tačiau norint tenai patekti, reikia užsi- 
sakyti numerį iš anksto, vos ne prieš metus! Nagi palau- 
kite minutėlę ir nežiūrėkite į mane taip liūdnai! Aš tuojau 
pasiteirausiu! — Ir jis išėjo, bet jau po kelių minučių šyp- 
sodamasis grįžo: — Na, jums velniškai sekasi! Jie gavo 
pranešimą, kad atsisakoma užsakymo, todėl tuojau pat ga- 
lite registruotis ir važiuoti. Aš jus palydėsiu! 

— Ne, nereikia, — atsakė Daglė. — Man būtina pabū- 
ti vienai. Ačiū jums už pietus ir už viską, ką man papasa- 
kojote. Žinoma, jūs savo katedrą gausite! — Ir, ištiesusi 
ranką, atsisveikino su juo ir išėjo iš valgyklos. 

12 skyrius 


Tornvike Nikolo irgi niekas neprisiminė. Daglė per- 
žiūrėjo registracijos žurnalą, ir ten, kur Nikolas kažkada 
paliko parašą, kažkieno nepažįstama ranka buvo įrašyta: 
"Mis Daglė Montgomeri" Viskam abejinga, ji užsinešė 
savo kelioninį krepšį į vienintelę lovą turintį numerį, ruoš- 
damasi eiti apžiūrėti neužbaigtos pilies dalies — jos nie- 
kas niekada taip ir nebaigė statyti, nes Nikolą nubaudė 
mirtimi. 

Žvelgdama į bestoges sienas, į jas apnarpliojusių lau- 
kinių vynuogienojų raizginius, Daglė stovėjo ir pažodžiui 
prisiminė viską, ką Nikolas jai pasakojo apie savo planus 
dėl šios pilies dalies. “Čia turėjo būti mokslo centras", — 
pareiškė tada jis. Taigi visas šis sumanymas taip niekuo ir 
nesibaigė! 

Įdomu, ar ją vakar palikęs, jis pateko tiesiai į kalėji- 
mo kamerą? Nejaugi jis grįžo į tą pačią laiko atkarpą, kai 
rašė motinai laišką ir bandė suprasti, kas jį taip neteisingai 
įskundė? Ir ką jis spėjo atlikti per tris iki bausmės vykdy- 
mo likusias paras? Nejaugi niekas nenorėjo įsiklausyti į 
jo žodžius, kai pasakojo apie Roberto Sidnio šmeižtą?! 

Daglė pavargusi prisišliejo prie sienos. Kam gi jis ga- 
lėjo viską papasakoti apie Robertą Sidnį? Leticijai? Ar at- 
ėjo jo brangiausioji Žmona su juo susitikti? Ir ar jisai jai 
papasakojo tai, ką sužinojo? Ar prašė jos pagalbos? 

“Likimo ironija! — pagalvojo. — Ir Li sakė, kad visa 
ši istorija tiesiog alsuoja ironija! Bet tikroji ironija ta, jog 
Nikolas mirė dėl to, jog buvo pernelyg gražus. Jis atsisakė 
dalyvauti suokalbyje su savo žmona, apie tai nepanoro net 
ir galvoti — ir štai todėl žuvo! Ir mirė ne akimirksniu, ne 
garbinga mirtimi, bet tyčiojantis miniai! Jis neteko gyvy- 
bės, savo gero vardo, savo žemių, prarado daugelio vėles- 

nių kartų Žmonių pagarbą sau, ir viskas dėl to, kad atsisakė 
dalyvauti sąmoksle, sugalvotame moters, kuri maniakiškai 
veržėsi į valdžią! 

— Tai neteisinga! — garsiai ištarė Daglė. — Viskas, 
kas atsitiko — neteisinga! — Lėtai, tarsi užvaldyta transo 
būsenos, ji nukiūtino atgal į viešbutį. Išsimaudė duše, ap- 
sivilko naktinius marškinius ir atsigulė į lovą, bet labai il- 
gai neužmigo: užmigti trukdė pyktis! “Likimo ironija!" — 
mintyse pakartojo ji, ir žodžiai “šmeižtas", "išdavystė", 
"šantažas" be galo sukosi jos galvoje. 

Tiktai prieš aušrą ji užsnūdo neramiu miegu, o pabu- 
dusi pasijuto dar blogiau negu vakar vakare. Jausdamasi 
tiesiog tūkstančiu svarų sunkesnė ir nepaprastai pasenusi, 
ji apsirengė ir nulipo Žemyn pusryčiauti. 

Taigi Nikolui suteiktas šansas viską pradėti iš pradžių, 
ir jis prašė jos pagalbos, bet ji jį apvylė. Jos pavydas Ara- 
belai buvo toks didelis, kad ji paleido iš akių svarbiausią 
tikslą, dėl kurio jie ir buvo atvykę pas Hearvudus. Jai de- 
rėjo kaupti naują informaciją, o užuot tai dariusi ji labiau- 
siai išgyveno, ar nesiglebėsčiuoja kur nors pakampėse Ara- 
bela su Nikolu! Užtat dabar prie Nikolo jau niekam nepa- 
vyks prisiliesti — niekam niekada, nei dvidešimtajame am- 
žiuje, nei šešioliktajame! 

Po pusryčių ji paslapčiom išmuko iš svetainės, nukėb- 
lino į stotį ir išvažiavo atgal į Ešbertoną. Neaišku kodėl, 
bet kelyje beveik nustojo jautusi savo skausmą ir tiktai 
klausinėjo savęs: o ką vis dėlto galima padaryti dabar? Gal- 
būt, jeigu Li išleis savo knygą, tai padės grąžinti gerą Ni- 
kolo vardą? Galbūt pasiūlyti Li savo sekretoriškas parei- 
gas, kad padėtų jo tyrinėjimuose? Visiškai aišku, šiuo at- 
veju ji nors kažkuo kompensuotų tai, ko nesugebėjo pada- 
ryti Nikolui, kai šis buvo dvidešimtajame amžiuje. 

Daglė priglaudė prie vagono lango galvą. O, jeigu tik- 
tai galėtų viską atlikti 1š pradžių, ji nepasiduotų pavydui ir 
neimtų veltui švaistyti brangaus laiko, jeigu tik jie būtų 
kartu! 

Bet kodėl, būdama Gošok Hole, ji nepaklausė Li, ar 
nebuvo surasta dar kokių nors sienoje paslėptų vertingų 
dokumentų?! Ir kodėl ji pati tada nepasižiūrėjo? Ir kodėl... 

Čia išvydo, kad traukinys artinasi prie Ešbertono. Jau 
žingsniuodama platforma, Daglė staiga suvokė, jog to, kas 
atsitiko, ji absoliučiai niekuo negali pakeisti! Li ir pats 
pajėgs parašyti knygą, ir ji žino, kad jis bet kuriuo atveju 
prie jos triūs labai kruopščiai. Robertas turi dukrą, o ji, 
Daglė, jam nereikalinga. Vienintelis, kuriam ji buvo rei- 
kalinga, buvo Nikolas, tačiau ji ir jį apvylė! 

Ir vienintelis dalykas, kas jai dabar belieka, tai grįžti 
namo! 

Išėjusi iš stoties, Daglė lėtai nukiūtino prie viešbučio. 
Reikės paskambinti į oro uosto kasas ir išsiaiškinti, ar ga- 
lima tuojau pat užsisakyti lėktuve vietą. Galimas daiktas, 
namuose, įprastoje aplinkoje, ji apgalvos, kaip išpirkti sa- 
vo kaltę! 

Pakeliui jai reikėjo praeiti pro bažnyčią, kurioje buvo 
Nikolo kapas, ir kojos tarsi pačios pasuko prie bažnyčios 
šventoriaus vartelių. Bažnyčioje nieko nebuvo. Pro viršu- 
tinius vitražinius langus tryško saulės šviesa, ir jos spin- 
duliai atsargiai lietė Nikolo kapą. Marmuro blizgesys bu- 
vo šaltas ir negyvas. 

Daglė lėtai nuėjo prie antkapio: o galbūt, jeigu ji pa- 
simels, Nikolas grįš? Galbūt ji labai labai paprašys Dievu- 
lį, ir jis leis Nikolui pas ją sugrįžti?! “Na, nors penkiomis 
minutėlėms!" — pagalvojo. To visiškai pakaktų, kad su- 
spėtų jam papasakoti apie žmonos išdavystę! 

Bet palietusi šaltą marmurinį antkapio paviršių, ji su- 
prato, jog tai neįmanoma: tai, kas atsitiko, įvyksta kartą 
per šimtmetį. Jai buvo suteikta galimybė išgelbėti žmogui 
gyvybę, bet ji nesugebėjo to padaryti! 

— O, Nikolai, — šnabždėjo ji, ir pirmąkart nuo jo 
dingimo momento jos skruostais pasipylė ašaros — karš- 
tos, stambios, akis užtemdžiusios ašaros. — Man į akis 
vėl pateko svogūnas! — beveik nusišypsojusi ištarė ji. — 

Aš tokia kalta, Nikolai, mano brangusis, kad tave apvy- 
liau! Atrodo, man absoliučiai niekas nepasiseks! Bet iki 
šiolei bent jau niekas dėl mano aplaidumo nežuvo! Dieve 
tu mano! — sukuždėjo ji ir apsisukusi atsisėdo ant antka- 
pio kraštelio. Kaip dabar jai gyventi, kai ant jos rankų — 
jo kraujas?! 

Atsisegusi per petį kabančios rankinės užtrauktuką, 
Daglė ėmė jame raustis ir išsitraukė paketėlį su minkšto- 
mis servetėlėmis. Vieną išsiėmusi nusišnypštė ir ūmai iš- 
vydo iš rankinės iškritusią kažkokią popieriaus skiautelę. 
Pasilenkusi ją pakėlė ir... tai buvo tas pats raščiukas, kurį 
jai kažkada parašė Nikolas ir pakišo po durimis! 

— Oi, raštelis! — sušuko ji ir pašoko nuo antkapio. 
Juk laiškas parašytas paties Nikolo ranka! Tai kažkas, prie 
ko jis buvo prisilietęs, kažkas... Juk tai paliudijimas! 

— O, Nikolai! — sudejavo Daglė, ir vėl pasipylė aša- 
ros, gausios, tikro gilaus skausmo sukeltos ašaros. Jos ko- 
jos staiga nusilpo, ir ji tylutėliai susmuko ant mūrinių grin- 
dų, prispausdama prie skruosto raštelį. 

— O, Nikolai, aš tokia kalta! — raudojo ji. — Aš l1a- 
bai labai labai kalta, kad nepateisinau tavo vilčių! 

Ir ji palinko priekin, priglaudusi kaktą prie šalto ant- 
kapio marmuro, po to susirietė į kamuoliuką. 

— O Dieve! — pakuždom meldė ji. — Na, padėk man 
užmiršti Nikolą! 

Daglė buvo taip pasinėrusi į savo skausmą, kad ne- 
atkreipė dėmesio į tai, jog iš viršaus pro vitražinį stiklą 
prasiskverbė saulės spindulėlis ir palietė jos plaukus. 
Vitražas vaizdavo atsiklaupusį ant kelių ir į maldą pani- 
rusį angelą. Spindulys perėjo kaip tik per ratilą, švytintį 
virš angelo galvos, pažaidė Daglės plaukuose, po to kaip 
debesėlis nuplaukė dangumi, apšviesdamas ir marmuri- 
nę Nikolo ranką. 

— Na, prašau, — ašarodama meldė Daglė, — prašau, 
padaryk tai! 

Staiga ji išgirdo juoką ir jį pažino — tai juokėsi Ni- 
kolas! 

— Tai tu, Nikolai? — šnabždėjo ji ir, pakėlusi galvą, 
kelis kartus sumirksėjo, kad nusikratytų ašaras ir geriau 
matytų. Bet bažnyčioje nieko nebuvo! 

Nerangiai pasikėlusi, ji vėl truputį garsiau pašaukė: 

— Tai tu, Nikolai? — ir vėl išgirdo juoką, šį kartą 
kažkur už nugaros. Staigiai atsisukusi, ištiesė ranką prie- 
kin — vėl nieko! — Taip, — sušuko tada atsistodama vi- 
su ūgiu ji, po to dar garsiau riktelėjo: — Taip! — pakėlu- 
si akis prieš saulės spindulį ir angelą vitražo stikle, ji 
prisimerkė, po to, atmetusi atgal galvą, dar kartą sukuž- 
dėjo: — Taip! 

Ir staiga jai tarsi kažkas smarkiai smogė į pilvą. Su- 
sirietusi nuo aštraus skausmo, dvilinka ji sukniubo ant ak- 
meninių grindų. O kai pabandė atsistoti ant kojų, prieš akis 
viskas apsisuko ir ją pradėjo pykinti. Reikia nubėgti į tua- 
letą — juk negaliu sau leisti priteršti bažnyčios! — šmės- 
telėjo galvoje. 

Bet kai pabandė pajudėti iš vietos, jai nieko neišėjo: 
toks jausmas, tarsi kūnas jai daugiau nebepaklūsta. 

— O, Nikolai! — sušnabždėjo ji ir ištiesė ranką į ka- 
pavietę, bet kitą akimirką aplink sutemo, ji neteko sąmo- 
nės ir griuvo ant grindų. 


Atsipeikėjusi Daglė pajuto pykinimą bei silpnumą ir 
negalėjo suprasti, kur ji. Atmerkė akis ir išvydo virš gal- 
vos žydrą dangų, o šalia vešlia lapija apaugusį medį. 

— Ir kas čia dabar? — sukuždėjo Daglė. Nejaugi ji 
kokiu nors būdu išėjo iš bažnyčios? 

Ji primerkė vokus, nes jautėsi labai silpna, norėjosi 
miego, o kur ji yra, išsiaiškins vėliau. 

Daglė jau ėmė snausti, kai ją iš kažkur pasiekė kike- 
nimas — atrodo, netoliese juokėsi moteris. “Tikriausiai vai- 
kai, — pagalvojo Daglė, — tai žaidžia vaikai" 

Bet paskui pasigirdo atsakomasis vyro juokas, ir ji at- 
simerkė. Ar tiktai ne Nikolas? — susijaudino ji ir staigiai 
atsisėdusi ėmė dairytis į šalis. Pasirodo, ji sėdi ant žolės 

po medžiu, o aplinkui — tipiškas angliškas kaimo peiza- 
žas. Norėjo atsisukti ir pasiimti savo daiktus. Ir kada ji su- 
spėjo iš bažnyčios išeiti? 

Daglė taip ir sustingo vietoje, išvydusi dirbantį lauke 
vyrą. Jis buvo nuo jos gana toli, ir sunku buvo gerai įžiū- 
rėti, bet jai pasirodė, kad vyras apsirengęs kažkuo panašiu 
į trumpą rudą chalatą ir kad jis aria lauką žambiu, kurį 
tempia paskui save jautis. Daglė keletą kartų sumirksėjo, 
bet vizija neišnyko. “Ką gi, — pagalvojo ji, — kaimiškoji 
Anglija iš tiesų išliko kaimiška" 

— Sere Nikolai! — ilgesingai ištarė moters balsas. 

Daglė, net gerai nepagalvojusi, ką daro, akimirksniu 
sureagavo: pašoko ant kojų, puolė prie šalia esančių krū- 
mų ir praskleidusi šakas žengė priekin. 

Ant žolės gulėjo Nikolas. Jos Nikolas! Marškiniai bu- 
vo beveik nukritę nuo pečių, ir jis, raičiodamasis Žeme, sa- 
vo tvirtomis rankomis maigė kažkokią putlią mergiščią, vil- 
kinčią labai keista suknele, iš kurios vos nevirto lauk visos 
mergiškos grožybės! 

— Nikolai! — garsiai sušuko Daglė, — ir kaipgi tu ga- 
lėjai? Kaip tu galėjai taip su manimi pasielgti? — Jos balsas 
nutrūko: ją vėl smaugė ašaros. — Aš taip dėl tavęs jaudi- 
nausi, vos iš proto neišsikrausčiau, o tu, pasirodo, čia su 
šia... su... O, Nikolai, na, kaip tu galėjai? — Ir išsitraukusi 
iš kišenės popierinę servetėlę Daglė garsiai nusišnypštė. 

Nikolas ir merga kirkintis žolėje liovėsi. Mergiščia iš- 
sigandusi skubiai užsirišo suknelės raištelius ir, išsiropš- 
tusi iš po Nikolo, puolė bėgti šalin, šokinėdama per sklypų 
aptvarus. 

Nikolas atsisuko į Daglę, ir jo gražų veidą iškreipė pik- 
ta grimasa. Atsilošęs atgal ir atsirėmęs alkūnėmis, jis rūs- 
čiai žvelgė į rudaplaukę moterį. 

— Ir ką gi jūs visu tuo norėjote pasakyti? — reikliai 
išrėkė. 

Daglę užplūdo pasipiktinimo banga. Kurį laiką ji sto- 
vėjo tylėdama, tarsi sustingusi ir įsispitrijusi į jį. Nikolas 
čia, su ja! Jis čia! 

Po to ji puolė prie jo ir, apsivijusi jo kaklą rankomis, 
pradėjo bučiuoti. Jis taip pat ją apkabino ir abu puolė ant 
žolės. 

— Juk tai gi tu, taip, Nikolai!? Na, žinoma, juk tu! 
Mano mielasis! — kalbėjo Daglė. — Kai tu išėjai, viskas 
buvo taip siaubinga! Tavęs neprisiminė nė viena gyva dva- 
sia! Ir niekas negalėjo prisiminti mūsų abiejų kartu! — Ir, 
bučiuodama jį į kaklą, ji pridūrė: — Tu vėl užsiauginai 
barzdą, bet tai visai neblogai, man net patinka! 

Jis bučiavo ją į kaklą, o ranka trūktelėjo sijono priekį, 
todėl palaidinukė tuojau pat atsisegė, ir jo lūpos nuslydo 
nuo jos kaklo žemyn. 

— O, Nikolai, man reikia tiek daug tau papasakoti! — 
sušuko Daglė. — Tau išėjus aš mačiausi su Li, ir jis prane- 
šė man viską apie Leticiją ir apie Robertą Sidnį, ir dar... 
dar apie... O taip, štai taip! Kaip tai gerai, oi, kaip malonu! 
Ne, ne ! — suriko ji staiga ir atstūmė jį toliau. — Ne, to 
mes neprivalome daryti! Tu juk tikriausiai prisimeni, kas 
įvyko tą paskutinį kartą, taip? Mums reikia pasikalbėti: aš 
turiu tau labai daug ką papasakoti! Tu juk žinai, kad tave 
vis dėlto nuteisė mirties bausme? 

— Mane? Nuteisė mirti? — sušuko ją paleisdamas Ni- 
kolas, nors prieš tai jis dar kartą bandė Daglę prisitraukti 
prie savęs. — Meldžiu jus, ponia, sakykite, o už ką? 

— Už išdavystę! Ir už tai, kad surinkai kariuomenę! 
Už... Paklausyk, Nikolai, na nors tu nepulk į neviltį! Ga- 
na ir to, kad man pastarosiomis dienomis buvo tokia am- 
nezija, jog tiesiog užmiršau viską pasaulyje! Išklausyk pa- 
galiau mane! Aš nežinau, ar ilgai tu dar čia būsi. Žinok: 
visa tai sumanė tavo Žmona. Aš, žinoma, suprantu, kad 
tu ją myli, bet ji už tavęs tekėjo tiktai todėl, kad tu — 
karalienės Elžbietos, o galbūt karalienės tėvo giminaitis! 
Nesvarbu! Apskritai, Leticija nori išbraukti tave iš Žai- 
dimo, todėl kad tu nenori lošti pagal jos taisykles! Ir ji 
nori pasodinti tavo sūnų į Anglijos sostą! Žinoma, ji ne- 
gali turėti vaikų, bet šito ji dar nežino! — susijaudinusi 
kalbėjo Daglė. 


18. 626 273 


Patylėjusi ji paklausė: 

— Klausyk, o kodėl tu taip keistai į mane žiūri? Ir kur 
tu ruošiesi eiti? 

— Eisiu į savo namus, kuo toliau nuo tavęs ir tavo 
kalbų vakarietiška tarme — loji tarsi kolis! — atsakė Ni- 
kolas, keldamasis ir bandydamas susikišti į kelnes marški- 
nius. 

Daglė taip pat pašoko: 

— Tai, vadinasi, kalbu vakarietiška tarme, tarsi kolis 
loju, taip?! Tai kažkas nauja mano adresu! Nagi palauk, 
Nikolai! Negali juk tu štai taip imti ir nueiti! 

Atsisukdamas į ją, jis prabilo: 

— Na, jeigu jūs norite reikalą baigti iki galo... — ir 
jis judesiu parodė į pievaitę, — tai aš, žinoma, pasiliksiu 
ir gerai jums sumokėsiu, bet nepajėgiu kantriai klausyti 
šios jūsų beprotiškos šnekėjimo manieros. 

Daglė taip ir apmirė ir žiūrėjo į jį mirksėdama, vis ban- 
dydama suprasti, ką jis čia dabar kalba! 

— Jūs man užmokėsite? — pakuždom pakartojo ji. — 
Bet, Nikolai, kas tau atsitiko? Elgiesi taip, tarsi anksčiau 
niekada su manimi nebūtum susitikęs! 

— Tikrai, ponia, aš niekada jūsų anksčiau nemačiau! — 
atsakė jis ir atsukęs jai nugarą nuėjo šalin. 

Daglė buvo taip sukrėsta, kad negalėjo pajudėti iš vie- 
tos. “Niekada anksčiau nemačiau" — ką jisai čia kalba?! 
Ir ji puolė per krūmus paskui jį. Nikolas buvo labai ne- 
įprastai apsirengęs: juoda aksominė liemenė, papuošta... 
papuošta, tarsi... 

— O čia kas, briliantai, ar ką? — uždususi paklausė ji. 

— Paprastai aš visokiems vagišiams būnu ne itin ge- 
ras, paniekinamai raukydamasis atsakė Nikolas. 

— Bet aš visai nesiruošiu tavęs apiplėšti! Tiesiog nie- 
kada dar nemačiau, kad vyras turėtų tiek briliantų! — su- 
šuko kelis žingsnius atsitraukusi ir įdėmiai jį apžiūrinėda- 
ma Daglė. Pagaliau ji suprato, kad Nikolas pasikeitė. Ir 
esmė buvo visai ne rūbai ir ne tai, kad jis vėl užsiaugino 

barzdą ir ūsus, — ne, iš jo veido dingo tas ankstesnis rim- 
tumas! Žinoma, tai Nikolas, tiktai smarkiai pajaunėjęs! 

— Ir be to — kaip jis spėjo per tokį trumpą laiką vėl 
užsiauginti barzdą? 

— Nikolai, — pakvietė ji jį, — o kada tu paskutinį 
kartą buvai namuose — ne tada, kai atvykai pas mane, o 
šiame, tavajame laike, — kokie ten buvo tavo metai? 

Nikolas užsimetė trumpą juodo aksomo apsiaustą, nuo 
apykaklės apsiūtą šermuonėlio kailiu, po to nuėjęs už krū- 
mų išsivedė ten paslėptą arklį — gyvulys buvo toks pat aikš- 
tingas kaip ir Šugaras, kurį jie kitados buvo išsinuomavę. 
Lengvai įšokęs į balną — toks didelis balnas, kaip ameri- 
kiečių kaubojų, bet tiktai priekyje ir užpakalyje turintis kaž- 
kokias medines pakišas, — jis pagaliau jai atsakė: 

— Kai šiandien rytą aš paskutinį kartą buvau savo na- 
muose, tai kieme buvo tūkstantis penki šimtai šešiasde- 
šimtieji metai nuo Kristaus gimimo. O dabar — nešdinkis, 
ragana, šalin man iš kelio! 

Daglė buvo priversta atšokti prie krūmų, antraip ar- 
klys tikriausiai ją būtų sutrypęs. 

— Palauk manęs, Nikolai! — suriko ji, bet jis jau bu- 
vo toli. 

Netikėdama savo akimis, Daglė stovėjo ir žvelgė jam 
įkandin, kolei virto horizonte mažučiu tašku, po to atsisė- 
do ant išvirtusio medžio ir susiėmė delnais veidą. “Kas da- 
bar bus?" — susimąstė ji. Nejaugi viską pradėti iš pradžių, 
iš naujo jam aiškinti viską apie dvidešimtąjį amžių?! Pra- 
eitą kartą, kai su juo susitiko, jis atvyko neva iš tūkstantis 
penki šimtai šešiasdešimt ketvirtųjų metų, bet dabar štai 
atėjo iš laiko dar ketveriais metais ankstesnio, ir tai, kas 
jau įvyko, lyg ir neįvyko! 

Ji pakėlė galvą. Na, juk žinoma! Būtent taip! Kada su- 
žinojo apie Robertą Sidnį, tai sėdėjo kalėjime — arba kaž- 
kokioje į jį panašioje, viduramžiškoje belangėje — ir ma- 
Žžai ką galėjo padaryti, kad išsigelbėtų nuo žūties! O dabar 
Jis dar tame laike, kai yra ketveriais metais jaunesnis. Tai- 

gi dar yra laiko, ir gana daug, kad būtų galima nukreipti 
tai, kas vėliau bus jo mirties bausmės priežastis. 

Pasijutusi kur kas žvalesnė, Daglė pašoko ant kojų. 
Jai reikia nedelsiant eiti jo ieškoti ir surasti dar prieš jam 
iškrečiant kokią nors eilinę kvailystę — panašią į tą, kaip 
kad tada, kai žengė po autobusu! Ir, pakėlusi nuo žemės 
sunkų kelioninį krepšį, ji pasikabino jį ant peties ir nukėb- 
lino ta kryptimi, kuria nušuoliavo Nikolas. 

Kelias buvo blogiausias iš visų, kokį jai kada nors te- 
ko matyti: siauros provėžos gilios, visur po kojomis akme- 
nys ir kažkokios šaknys. Pas juos, Amerikos kaime, tokių 
šlykščių kelių tiesiog neįmanoma surasti, o ir čia, Anglijo- 
je, ji dar nieko panašaus nematė! 

Išgirdusi kažkokios transporto priemonės barškėjimą, 
pasigirdusį iš už kelio posūkio, Daglė atsitraukė į šalį, į 
kelkraštį. Atklebeno dviejų didelių ratų vežimas, į kurį 
buvo įkinkytas nusiminusios išvaizdos asilas. Greta ve- 
žimo žingsniavo trumpu durtiniu, pasiūtu tarsi iš maiši- 
nio audeklo, vyras. Jo nuogos nuo kelių ir žemiau kojos 
nusėtos giliomis žaizdomis. Daglė, iš nustebimo išsižio- 
jusi, žvelgė į jį, o vyras atsisuko į jos pusę ir taip pat nu- 
stebęs įsistebeilijo. Jo fizionomija atrodė iškirpta iš vien- 
tiso odos gabalo, o kai prasižiojo, buvo matyti išgedę 
dantys. Jis apžvelgė ją nuo galvos iki kojų, ypatingą dė- 
mesį paskyręs kojoms ir pėdkelnėms, po to nusiviepė ir 
vėl gašliai pašnairavo į ją, demonstruodamas savo šlykš- 
čius dantis. 

Daglė skubiai nusisuko nuo jo ir greitai nužingsniavo 
keliu toliau. O kelias darėsi vis prastesnis ir prastesnis, 
provėžos vis gilėjo, ir visur buvo pilna mėšlo. 

— Nejaugi Anglijoje pas juos dabar mėšlą naudoja ke- 
lio trasai lyginti? — susimąsčiusi murmėjo sau po nosimi 
Daglė. 

Pasiekusi nedidelės kalvos viršūnę, ji sustojo ir pa- 
žvelgė Žemyn. Priešais matyti trys nedideli nameliai, tiks- 
liau, mažos, šiaudais dengtos, lūšnelės, o aplink jas buvo 


276 


niekuo neužsodinti žemės skypeliai, kuriuose kapstėsi 
drauge vaikai, vištos ir antys. Iš vienos trobelės išėjo mote- 
ris ilgu sijonu ir tiesiai prie slenksčio kažką išvertė ant že- 
mės iš apskrito indo. 

Nusprendusi paklausti moters kelio, Daglė ėmė leis- 
tis nuo kalvos. Bet artėjant prie kaimelio jos žingsniai da- 
rėsi lėtesni: jautė, kad iš šios vietos sklinda šlykštus kva- 
pas. Smarvė sklido absoliučiai nuo visko: nuo gyvulių, žmo- 
nių, nuo kažkur pūvančių maisto atliekų, nuo krūvų mėš- 
lo! Užsispaudusi delnu nosį, Daglė stengėsi kvėpuoti tik- 
tai burna! Juk iš tiesų! — susirūpino ji, — anglų valdžiai 
vis dėlto derėtų ko nors imtis — juk negali Žmonės gy- 
venti tokiomis sąlygomis! 

Stengdamasi, kiek tai įmanoma, ne pernelyg susipur- 
vinti batus, o tai jai nelabai sekėsi, Daglė prisiartino prie 
pirmosios trobelės. Nešvariais marškiniais vilkintis trejų 
metų berniukas stovėdamas įsispitrijo į ją. Nelaimingojo 
išvaizda buvo tokia, tarsi jo nebūtų prausę mažų mažiau- 
siai metus, ir jis buvo visai be kelnyčių. Daglė mintyse 
sau davė žodį, jog, kai tiktai sutvarkys visus reikalus su 
Nikolu, būtinai parašys skundą apie sanitarinę kaimelio 
būklę — juk tai tiesiog pavojinga sveikatai! 

— Prašau, atleiskite, — ištarė ji, įkišusi galvą į tamsų 
trobelės vidų. Viduje, atrodo, kvapelis buvo ne ką geres- 
nis negu lauke! — Ei? — pašaukė ji. — Ei, ar čia yra kas 
nors? 

Atsakymo neišgirdo, bet jautė, kad ją stebi. Atsisu- 
Kusi už nugaros išvydo tris moteris ir prie jų porą ber- 
niūkščių. Moterys buvo ne ką švaresnės negu vaikas, kurį 
ji ką tik matė, o ant jų ilgų suknelių suskretusios užsipilto 
maisto ir dar Dievas žino nuo ko dėmės! 

Bandydama nusišypsoti, Daglė tarė: 

— Atsiprašau, bet aš ieškau Ešbertono bažnyčios ir, 
atrodo, pasiklydau. 

Moterys nieko neatsakė, bet viena iš jų priėjo prie Dag- 
lės arčiau. Šypsotis darėsi vis sunkiau, nes nuo moters skli- 
do košmariškas seniai plauto kūno kvapas. 

— Ar jūs žinote į Ešbertoną kelią? — pakartojo klau- 
simą Daglė. 

Moteris tuo tarpu apėjo aplink ją, Įdėmiai apžūrinėda- 
ma ją visą — 0 ypač plaukus, rūbus ir veidą. 

— Kažkokių “arbatinių" kompanija! — sumurmėjo 
Daglė. Na, žinoma, jeigu jau lemta gyventi tokiame klai- 
kiame purve, kaip gyvena jie, smegenėlės veiks ne per ge- 
riausiai! Pasitraukusi toliau nuo smarvę skleidžiančios mo- 
ters, ji žaibiškai atitraukė savo kelioninio krepšio užtrauk- 
tuką. Tai išgirdusi moteris taip ir atšoko! Išsiėmusi iš krep- 
šio Pietų Anglijos žemėlapį, Daglė ėmė į jį Žiūrėti, tačiau 
naudos iš to buvo, žinoma, mažai, nes ji net supratimo ne- 
turėjo, kur yra atsidūrusi, ir atitinkamai negalėjo nustatyti 
krypties, kurios reikėtų laikytis. 

Ji sulankstė žemėlapį ir pamatė, kad viena moteris 
tiesiog galvą įkišusi į krepšį. 

— Atsiprašau, bet tai mano! — piktai prabilo Daglė. 
Moteris ryšėjo gausiai riebalais ir purvu ištepta skarele. 

Moteris atšlijo, bet vis dėlto suspėjo ištraukti iš krep- 
šio apsauginius akinius nuo saulės. Po to ji nubėgo prie 
kitų moterų, ir visa trijulė ėmėsi juos įdėmiai apžiūrinėti. 

— Na, tai jau pernelyg įžūlu! — suriko Daglė, ženg- 
dama prie moterų. Tuo metu jos koja atsistojo ant kažko 
glitaus, bet ji nedrįso pažiūrėti, ant ko būtent. — Ar aš 
galiu atsiimti savo daiktą? — pasiteiravo ji. 

Moterys įją žvelgė akmeniniais veidais. Tai, kuri slėpė 
už nugaros akinius, ant kaklo buvo gilūs, vietomis virtę 
žaizdomis įdrėskimai. 

Įsirėmusi į šonus rankas, Daglė garsiai pasakė: 

— Tai aš drįstu tikėtis, kad jūs man sugrąžinsite mano 
nuosavybę?! 

— Šalin, eik! Nešdinkis šalin, tu! — sušuko viena mo- 
teris, ir Daglė tuojau pat pastebėjo, kad jos burnoje stinga 
trijų viršutinių kaplių, o du apatiniai aplūžę. 

Tiktai dabar ji, atrodo, vis dėlto pradėjo suprasti, kas 
jai atsitiko. Įdėmiau pažvelgė į prieš save stūksančią lūš- 

ną, į malkų rietuves, iš po palėpių nukarusias svogūnų py- 
nes, į visą Šį purvą, į vežimus ir į Žmones, kurie, matyt, 
niekada nė negirdėjo apie dantų gydytojus. 

— O kas jūsų karalienė? — pakuždom paklausė Daglė. 

— Elžbieta, — atsakė kažkokiu keistu akcentu viena 
moteris. 

— Teisingai! — sušnabždėjo Daglė. — O koks kara- 
lienės motinos vardas? 

— Ją vadina Ana Bolyn, ragana! — riktelėjo toji. 

Moterys ją ėmė supti, bet Daglė buvo pernelyg sukrės- 
ta, kad tai pastebėtų. Štai ir Nikolas pasakė, jog “šiandien 
rytą buvo tūkstantis penki šimtai šešiasdešimtieji metai“, 
po to nušuoliavo ant arklio su keistu balnu tolyn. Jis visiš- 
kai nesijaudino ir tvirtai žinojo, kur šuoliuoti! Tai yra el- 
gėsi visai ne taip, kaip pirmąjį kartą, kai atsidūrė dvide- 
šimtajame amžiuje, — atvirkščiai, jis veikė taip, tarsi būtų 
buvęs savo namuose! 

— Oi, oi! — suklykė Daglė, nes viena moteris iš visų 
Jėgų truktelėjo ją už plaukų. 

— Tu tikriausiai ragana, taip? — paklausė jos toji, kuri 
stovėjo šalia. 

Netikėtai Daglė pajuto baimę: vienas dalykas, bū- 
nant dvidešimtajame šimtmetyje juoktis iš vyro, kuris ta- 
ve vadina ragana, bet visai kitas — būti šešioliktajame 
amžiuje, kada įtariamus raganavimu žmones tiesiog de- 
gino ant laužų! 

— Na, žinoma, aš jokia ne ragana! — tarė traukda- 
masi Daglė, bet jai už nugaros buvo dar viena moteris. 

Truktelėjusi Daglę už rankovės, ji riktelėjo: 

— Ji apsivilkusi raganos rūbais! 

— Ne, ne, žinoma, kad tai visai netiesa! — susijaudi- 
nusi sumurmėjo Daglė. — Tiesiog... tiesiog aš... aš gyvenu 
kitame kaime, štai ir viskas! O kitais metais jūs visos im- 
site vilkėti taip pat! — Ji negalėjo pajudėti nei pirmyn, nei 
atgal, nes moterys ją apsupo ir užtvėrė kelią. Nagi, Dag- 
le, — mintyse įsakė ji pati sau, — imk ir paklibink smege- 
nis, o jei ne, tai dar šį vakarą gali visiškai virsti gražaus 

kepsnio gabalu! Nenuleisdama nuo moterų akių, ji įkišo į 
krepšį ranką ir ėmė, kažko ieškodama, jame raustis, o ko 
— nė pati nežinojo. Tada jos pirštai užčiuopė degtukų dė- 
žutę, kurią atsitiktinai pasiėmė viename viešbutyje. 

Išsiėmusi iš krepšio dėžutę, ji ištraukė iš jos degtuką 
ir uždegė. Iš nuostabos išsižiojusios, moterys atšoko nuo 
JOS į šalis. 

— Visos — į namą! — suriko Daglė, laikydama iš- 
tiestoje rankoje degantį degtuką. — Nagi, tuojau į vidų! 

Moterys ėmė slinkti atbulos ir susigrūdo trobelės tarp- 
dury, kaip tik tą momentą degtukas užgeso, nusvilindamas 
Daglei pirštus. Jį išmetusi, ji puolė bėgti. 

Palikusi už savęs dvokiančias trobeles ir pilną duobių 
kelią, Daglė nudūmė link artimiausio miško ir bėgo, kolei 
visiškai užduso. Visai išsekusi, ji sudribo tiesiai ant žemės 
ir atsirėmė į medį. 

Reikia manyti, jog bažnyčioje netekusi sąmonės, ji at- 
sipeikėjo jau šešioliktame amžiuje. Dabar ji čia ir vėl vie- 
na: Nikolas jos nepažįsta! — viena toje epochoje, kai dar 
nespėtas išrasti muilas arba bent neišmokta juo naudotis! 
Ir visi čionykščiai žmonės, matyt, ją laiko pragaro išpera! 

— Kaipgi man papasakoti apie viską Nikolui, ką jis 
privalo sužinoti, jeigu aš jo net negaliu pamatyti? — su- 
kuždėjo Daglė. 

Čia ant jos užkrito šalti lietaus lašai, ir, išsitraukusi iš 
krepšio skėtį, Daglė jį išskleidė virš savęs. Būtent tą mo- 
mentą pirmąkart įdėmiai apžvelgė savo per ilgą laiką su- 
glamžytą kelioninį, ratuotą krepšį. Šis krepšys ištikimai tar- 
navo daugelį metų ir keliavo kartu su Dagle, kad ir kur toji 
būtų važiavusi. Pamažu Daglė jį užpildė viskuo, ko gali 
prireikti keliaujančiam žmogui: ten buvo ir kosmetikos tū- 
belės, ir vaistai, ir tualetiniai reikmenys, ir visas siuvimo 
priemonių komplektas, ir net raštvedybos priemonių rinki- 
nys, ir Žurnalai, ir naktiniai marškiniai, ir paketėliai su že- 
mės riešutais, gautais skrendant lėktuvu, ir flomasteriai, 
— prigrūsta įvairiausių niekučių, nekalbant jau apie pa- 
čiame dugne saugomus daiktus. 

Ir, jausdama krepšį tarsi savo vienintelį draugą, ji pri- 
sitraukė jį arčiau prie savęs ir pridengė skėčiu. Nagi, Dag- 
le, suk galvą, suk! — įsakė ji sau. Vadinasi, ji privalo pra- 
nešti Nikolui apie tai, ką jis būtinai turi žinoti, po to reikės 
sprukti atgal, į savo pačios epochą. Ji jau dabar gali tvirtai 
pareikšti, kad neturi nė mažiausio noro pasilikti šioje atsi- 
likusioje šalyje, kur Žmonės nešvarūs ir tamsūs! Net per 
tokį trumpą viešėjimo čia laiką ji suspėjo pasiilgti dušo ir 
kitų civilizacijos malonumų! 

Lietus ėmė pliaupti labiau, ir ji susirietė po skėčiu į 
kamuoliuką. Žemė po ja pamažu drėko, ir Daglė nuspren- 
dė atsisėsti ant vieno žurnalo, bet apsigalvojo: kas žino, 
visiškai gali būti, jog jai teks šiais žurnalais prekiauti, kad 
turėtų pragyvenimui lėšų. 

Nuleidusi ant kelių galvą, ji sukuždėjo: 

— Nikolai, na kurgi tu?! 

Ji prisiminė pirmosios dienos vakarą, kai jie susitiko 
ir kai ji raudojo visokiausių žemės ūkio padargų prikrau- 
toje daržinėje. Nikolas tada pas ją atėjo ir pasakė, kad iš- 
girdo, kaip ji jį "šaukia" Jeigu padėjo tą vakarą, galbūt 
toks stebuklas atsitiks ir dabar?! 

Nepakeldama nuo kelių galvos, ji visą dėmesį sukon- 
centravo į Nikolą, maldaudama jį grįžti. Iš pradžių įsivaiz- 
davo jį raitą ant arklio — kaip jis prie jos prijoja — po to 
ėmė prisiminti kartu su juo praleistas valandas. Sypsoda- 
masi ji prisiminė pietus — patiekalus tada parinko pati! — 
kuriuos viešbučio šeimininkė paruošė jiems su Nikolu: vir- 
tos kukurūzų burbuolės, avokados vaisiai, šonkaulių keps- 
nys, 6 desertui — mango sultys! Nikolas tada džiaugėsi ir 
juokėsi kaip kūdikis. Ir ji ėmė prisiminti melodiją, kurią 
Jis po to grojo fortepijonu, ir tai, kaip jis mėgavosi knygų 
skaitymu ir kokias kritiškas pastabas išsakė apie šiuolaiki- 
nę madą! 

— Nagi ateik pas mane, Nikolai! — sukuždėjo ji. — 
Na, ateiki pas mane! 

Sutemos sutirštėjo, ir lietus vis kliokė — sunkus, šal- 
tas lietus, — kai staiga ant savo didžiulio juodo žirgo pa- 
sirodė Nikolas. 

Šypsodamasi ji tarė: 

— Aš žinojau, kad tu ateisi! 

Bet jis nė negalvojo šypsotis, o atvirkščiai Žvelgė į ją 
suirzęs. 

— Jus geidžia matyti ledi Margaret! — pranešė jis. 

— Tavo motina!? — sušuko Daglė. — Tai tavo motina 
ketina mane matyti?! — Dėl lietaus triukšmo ji nebuvo įsi- 
tikinusi, bet jai pasirodė, kad kokį akimirksnį Nikolas, iš- 
girdęs jos žodžius, sutriko. — Na, gerai! — tarė ji ir atsi- 
stojusi padavė jam savo skėtį, po to ištiesė ranką, kad jis 
Jai padėtų atsisėsti už jo ant arklio. 

Tačiau jos nuostabai jis, paėmęs jos skėtį, ėmė susi- 
domėjęs studijuoti, kaip jis veikia, po to išskleidė jį virš 
savo galvos ir nujojo su juo tolyn, palikęs Daglę stovėti 
miške, po lietaus čiurkšlėmis, kurios dabar tiesiog pylėsi 
ant jos! 

— Iš visų įmanomų... — buvo bepradedanti ji ir nuš- 
čiuvo: o galbūt čia taip priimta, kad tuo metu, kai jis joja 
raitas, ji privalo sekti paskui jį pėsčia?! 

Ji atsitraukė atgal po savo medžiu, kur buvo dar paly- 
ginti sausa. Po kurio laiko Nikolas grįžo, ir skėtis vis taip 
pat buvo išskleistas virš jo galvos. 

— Jums reikia keliauti su manimi! — tarė jis. 

— Tavo nuomone, aš turiu vilktis pėsčia, ar ką? — 
sustaugė ji. — Tu, vadinasi, josi raitas, o aš, matyt, turiu 
klampoti paskui tave per purvynus ir balas, o tu dar ir skėtį 
iš manęs atėmei! Tai tą reiškia tavo žodžiai?! Taip? 

Atrodo, šiek tiek, tiesa, trumpam, sutrikęs, Nikolas at- 
siliepė: 

— Niekada negirdėjau keistesnės kalbos negu ši! 

— Ji nė kiek ne keistesnė, negu tavo seniausiai pase- 
nę įsitikinimai! — piktai sušuko Daglė. — Štai ką, Niko- 
lai: aš sušalau, alkana, ir ant manęs neliko sauso siūlo! Nagi 
padėk man atsisėsti ant savo arklio ir jojam susitikti su ta- 
vo motinėle! 

Iškreipęs veide kažką panašaus į šypsnį, Nikolas iš- 
tiesė jai ranką ir, už jos nusitvėrusi, Daglė pastatė koją 

ant jos kojos į kilpą ir užšoko ant arklio — ne į balną, ant 
kurio sėdėjo jis, o tiesiai ant kietos ir bėgant labai kretan- 
čios eržilo nugaros. Daglė norėjo čiupti rankomis už Niko- 
lo liemens, bet jis, atplėšęs nuo savęs jos rankas, uždėjo 
jas ant aukšto savo balno, po to padavė jai skėtį. 

— Laikykite šį daikčiuką virš manęs! — sukomanda- 
vo jis ir kirto žirgui pentinais. 

Daglė nesuspėjo jam ką nors piktai atšauti, nes dabar 
visas jos dėmesys buvo sutelktas į arklį. Jai visą kelią te- 
ko tvirtai laikytis abiem rankomis, kolei jie kažkur šuolia- 
vo, O į šalį nuslinkęs skėtis buvo visiškai nenaudingas. Pro 
lietaus maršką priešais Daglę šmėkščiojo kažkokios lūš- 
nos, ji matė kažkokius laukuose dirbančius žmones, — į 
lietų, matyt, jie žiūrėjo kantriai. 

— Galbūt jis juos bent jau išpraus! — sumurmėjo ji 
sau po nosimi, iš visų jėgų stengdamasi išsilaikyti ant ar- 
klio. 

Kadangi sėdėjo už Nikolo, o jis buvo pernelyg aukšto 
ūgio, jog galėtų ką nors įžvelgti priekyje pro jo nugarą, ji 
nepastebėjo pilies, kolei jie prie jos neprijojo visai arti. 
Priešais juos buvo aukšta akmeninė tvora, o už jos, gilu- 
moje, stovėjo akmeninė trijų aukštų vila. 

Kažkoks vyras, vilkįs rūbais, truputį primenančiais 
tuos, kokiais buvo apsirengęs Nikolas, — jokio maišinio 
audeklo — pribėgo prie jų ir čiupo už kamanų arklį. Niko- 
las nulipo ir nekantriai plekšnojo savo jojimo pirštinėmis, 
o tuo laiku Daglė su savo sunkiu krepšiu ir skėčiu ropštėsi 
nuo arklio. 

Kai pagaliau ji atsidūrė ant Žemės, tarnas atvėrė var- 
telius, ir Nikolas nuėjo pro juos, matyt, tikėdamasis, kad 
Daglė seks paskui jį. Ji taip ir pasielgė: nuskubėjo įkandin 
plytomis grįstu takučiu, po to laiptais aukštyn ir per mūri- 
nę galeriją pagaliau įėjo į pastatą. 

Prieš juos atsirado niūriai iškilmingo veido tarnas, 
laukdamas, kada bus galima priimti iš Nikolo jo apsiaustą 
ir kiaurai permirkusią skrybėlę. Daglė suskliaudė skėtį, Ni- 

kolas paėmė jį iš jos ir ėmė žvilgčioti vidun, aiškiai steng- 
damasis suprasti, kaip būtent jis sukonstruotas. Bet po to, 
kai jis taip su ja visą kelią elgėsi, ji visai neketino jam to 
aiškinti! Išplėšusi skėtį iš jo rankų, Daglė perdavė jį tar- 
nui, tačiau ir šio akys iš nuostabos suapvalėjo. 

— Tai mano daiktas! — pareiškė ji jam. — Pasisten- 
kite tai gerai prisiminti ir neleiskite juo niekam kitam nau- 
dotis! 

Nikolas tik pažvelgė į ją ir prunkštelėjo. O Daglė, už- 
simetusi ant peties krepšį, taip pat pažiūrėjo į jį. Ji ėmė 
galvoti, kad jis visai ne tas vyras, kurį ji buvo visai nese- 
niai įsimylėjusi: anas — jos Nikolas, niekada nebūtų lei- 
dęs moteriai kratytis už savęs ant arklio nugaros! 

Nusisukęs nuo jos, Nikolas ėmė lipti laiptais, ir suša- 
lusi Daglė, palikdama paskui save šlapius pėdsakus, nuse- 
kė paskui jį. Pakeliui ji galėjo mesti tiktai padriką žvilgsnį 
į interjerą, bet namas aiškiai atrodė visai ne toks, kokios 
jos mMatytuose turistiniuose žinynuose buvo vaizduojamos 
Elžbietos laikų vilos. Reikia pradėti nuo to, jog per ketu- 
ris šimtus metų plokščių medis nepatamsėjo! Ant visų sie- 
nų ąžuoliniai paneliai buvo auksinės spalvos, ir visas in- 
terjeras išpuoštas ryškiomis spalvomis. Ant tinko virš 
plokščių nutapyti paveikslai, vaizduojantys Žmones pievo- 
se. Ant sienų kabėjo gražūs, nauji, ryškiai išsiuvinėti go- 
belenai ir vilnoniai kilimai. Ant stalų sidabru spindėjo in- 
dai, o ant grindų, Daglės nuostabai, ištiesti šiaudiniai dem- 
bliai ir netgi yra padrikų šiaudų. Antrojo aukšto kamba- 
riuose stovėjo raižyti mediniai, taip pat visiškai nauji, tar- 
si būtų tiktai praeitą savaitę pagaminti, baldai. Ant vieno 
staliuko stovėjo aukštas, išpuoštas gražiai iškaltais orna- 
mentais vandeniui skirtas indas, padarytas iš kažkokio gel- 
tono metalo, greičiausiai iš aukso! 

Nespėjo Daglė paklausti Nikolo apie ąsotį, kai šis, pla- 
čiai atvėręs duris, įėjo į vieną kambarį. 

— Raganą aš pristačiau! — išgirdo ji Nikolo balsą. 

— Na gerai, palauk! — pasibaisėjo Daglė, nukreipda- 

ma dėmesį nuo indo, ir nuskubėjo paskui Nikolą. Kamba- 
rys, o tiksiau salė, į kurį ji įėjo, buvo nuostabus: didelis, 
lubos aukštai, ant sienų — dar gražesni ąžuoliniai pane- 
liai, o virš jų tiesiai ant tinko nutapyti spalvoti drugiai, 
paukščiai ir visokie gyvūnai. Visi kambario baldai, prie lan- 
go stovinti kušetė ir didžiulė lova buvo išradingai pa- 
puoštos išdėliotomis pagalvėmis ir žemyn nukarusiomis 
blizgančio šilko užuolaidomis, per kurias ėjo vientisa, auk- 
so ir sidabro siūlais išausta ryški juosta. Visų kambaryje 
esančių daiktų vertę, pradedant taurėmis ir kitais gėrimui 
skirtais indais ir baigiant veidrodžiu bei šukomis, sunku 
įsivaizduoti net apytikriai, nes viskas buvo pagaminta iš 
aukso arba sidabro ir inkrustuota brangakmeniais. Priedo 
visa salė spindėjo nuostabiu švytėjimu. 

— Dieve tu mano! — sušuko Daglė sukrėsta. 

— Atveskite ją prie manęs arčiau! — pasigirdo kaž- 
kieno įsakmus balsas. 

Sunkiai atplėšusi nuo kambario apstatymo žvilgsnį, 
Daglė pažvelgė į lovą su keturiomis, puikiais raižiniais 
išpuoštomis kojomis. Ten, už nukarusių purpurinių, mir- 
guliuojančių įvairiomis spalvomis, aukso siūlais išsiūtų 
užuolaidų, lovoje gulėjo moteris, vilkinti baltais nakti- 
niais su juodai apsiūtais atlapais ir gofruotu priekakliu 
marškiniais. Damos išvaizda buvo gana griežta, o akių iš- 
raiška, kiek galėjo Daglė pastebėti, priminė Nikolo akis. 

— Eikite čionai! — sukomandavo moteris, ir Daglė 
priėjo prie jos arčiau. 

Moters balsas, nepaisant įsakmaus tono, buvo prislėg- 
tas ir kimus, kaip būna persišaldžius. 

Tik priartėjusi prie lovos, Daglė išvydo, kad kairė mo- 
ters ranka guli ant skersai lovą padėtos pagalvės ir kaž- 
koks ilga, juodo aksomo liemene vilkintis įtaigios išvaiz- 
dos vyriškis, palinkęs virš jos, bando... 

— Čia kas, dėlės? — išsproginusi akis, paklausė 
Daglė. 

Ant damos rankos, atrodė, knibždėjo juodi kirminai. 
Daglė neatkreipė dėmesio į tai, kokiais žvilgsniais pasi- 
keitė ledi Margaret ir jos sūnus. 

— Man pranešė, kad jūs esate ragana ir sugebate iš 
galų pirštų įskelti ugnį, — tarė dama. 

— O ar čia skauda? — paklausė vietoj atsakymo Dag- 
lė, nepajėgdama nukreipti žvilgsnio nuo dėlių. 

— Na taip, skauda, — susierzinusi atsakė moteris. — 
Aš norėčiau pasižiūrėti šios ugnies magijos! 

Pasišlykštėjimas, kurį jautė Daglė, matydama ant mo- 
ters rankos dėles, nustelbė joje kilusį baimės jausmą, kad 
ją vadino ragana. Žengusi priekin, ji pastatė savo kelioninį 
krepšį ant greta lovos esančio stalelio, nerūpestingai pa- 
stūmėjusi į šalį gražią sidabrinę, smaragdais inkrustuotu 
dangteliu dėžutę. 

— Jums nedera leisti šitam vyrui taip su jumis elgtis! — 
pareiškė ji. — Kiek galiu spręsti iš jūsų balso, esate papras- 
čiausiai gan smarkiai peršalusi. O galvą jums skauda? Jūs 
čiaudite? Jaučiate silpnumą? 

Įsispitrijusi į ją plačiai 1š nuostabos atvertomis aki- 
mis dama vietoj atsakymo tiktai linktelėjo. 

— Taip aš ir maniau! — sušuko Daglė ir ėmė raustis 
savo krepšyje. — Jeigu jūs įsakysite šitam žmogui nuimti 
nuo jūsų tas šlykštynes, tai aš jus nuo peršalimo išgydy- 
siu! — pareiškė ji. — O, štai ir jos! Suradau! Tabletės nuo 
peršalimo! — džiaugsmingai sušuko Daglė, ištraukdama iš 
krepšio dėžutę. 

— Bet, mama, — prabilo, žengdamas priekin, Niko- 
las, — juk jūs negalite... 

— Išeik, Nikolai! — įsakė ledi Margaret. — Ir jūs taip 
pat išeikite! — pridūrė ji, kreipdamasi į gydytoją. 

Vyras nurinko nuo ledi Margaret rankos dėles ir suki- 
šo jas į oda aptemptą dėžutę. 

— Jums reikia išgerti stiklinę vandens, — tarė jis. 

— Vyno! — įsakė Margaret, ir Nikolas jai padavė aukš- 
tą, sidabrinę, šiurkščiai šlifuotais brangakmeniais inkrus- 
tuotą vyno taurę. 

Pajutusi, kad menėje kilo neįprastas sąmyšis, Daglė 
netikėtai suvokė, kokia narsi moteris yra ledi Margaret. 

“Arba kvaila! — negalėjo nepagalvoti ji, — kvaila, jeigu 
ryžtasi priimti iš nepažįstamosios vaistus" Duodama ledi 
Margaret tabletę nuo peršalimo, ji tarė: 

— Štai, prarykite, ir po dvidešimties minučių pajusite 
jos poveikį! 

— Mama! — buvo bepradedąs Nikolas, bet ledi Mar- 
garet numojo į jį ranka ir prarijo tabletę. 

— Jeigu jūs jai padarysite ką nors bloga, tai už tai 
sumokėsite! — sušnypštė Daglei į ausį Nikolas, bet ji pa- 
klusniai tai iškentė. O kas, jeigu Elžbietos epochos Angli- 
jos gyventojos tabletėms nuo peršalimo neatsparios, ir le- 
di Margaret nuo jų prasidės alergija? — staiga sunerimo. 

Ji vis taip pat paklusniai stovėjo toje pačioje vietoje, 
nuo drabužių žliaugė vanduo, pati drebėjo nuo šalčio. Drėg- 
ni plaukai buvo prilipę prie galvos, bet niekas nė nepagal- 
vojo jai pasiūlyti rankšluostį. Atrodė, tarsi visi susirinkę 
kambaryje tiesiog sulaikė alsavimą, žvelgdami į ant pagal- 
vių išsitiesusią ledi Margaret. Daglė nervingai mindžiu- 
kavo nuo kojos ant kojos ir tiktai dabar pastebėjo, kad kam- 
baryje už lovos užuolaidų yra dar kažkas. Įžiūrėjo tik tiek, 
kad ta moteris vilki ilgu sijonu. 

Daglė kostelėjo, ir stovintis prie lovos Nikolas metė į 
ją greitą žvilgsnį. 

Tikriausiai Daglės gyvenime tai buvo pačios ilgiau- 
sios dvidešimt minučių, kolei ji sušalusi ir sudirgusi ten 
stovėjo laukdama, kada ims veikti toji tabletė. Bet kai ji 
pagaliau ėmė veikti, viskas įvyko akimirksniu: ledi Mar- 
garet nosies šnervės išsivalė, ir jai dingo tas šiurpus dusi- 
mas, kuris jaučiamas persišaldžius. 

Išsitiesusi ledi Margaret atsisėdo lovoje ir neslėpda- 
ma nuostabos tarė: 

—- Aš pasveikau! 

— Dar ne visiškai! — atsiliepė Daglė. — Tabletės tik- 
tai gelbsti nuo simptomų. Jums dar reikia gulėti lovoje ir 
daugiau gerti — apelsinų sulčių... arba ką jūs dar ten turite. 

Už Daglės nugaros buvusi moteris išėjo iš šešėlio, sku- 
biai prisiartino prie ledi Margaret ir, palinkusi virš jos, ėmė 
taisyti antklodes. 

— Sakau jums, kad aš esu sveika! — vėl tarė ledi Mar- 
garet.— O jūs, — sušuko ji, kreipdamasi į gydytoją, — 
eikite šalin! — Tas atbulas išsmuko iš kambario. — O tu, 
Nikolai, — toliau bėrė nurodymus ji, paimk ją, pamaitink, 
duok drabužius ir rytoj rytą atvesk ją pas mane! Kuo anks- 
čiau! 

— Ką, aš? Aš?! — nepatenkintas paklausė Nikolas. — 
Aš privalau?! 

— Tu ją suradai, tu už ją ir atsakai! O dabar — abu 


eikite! — sukomandavo dama. 
Nikolas žvilgtelėjo į Daglę ir prikando viršutinę lūpą. 
— Einam! — tarė jis jai, ir jo balse aiškiai girdėjosi 


pyktis ir pasibjaurėjimas. 

Ji nuėjo paskui jį, bet hole sustojo ir tarė: 

— Nikolai, mums reikia pasikalbėti! 

Atsisukęs į ją vis su tuo pačiu nepasitenkinimu veide 
jis atsakė: 

— Ne, ponia, su jumis mums nėra apie ką kalbėtis! — 
Ir, lanku išrietęs antakį, pridūrė: — Jūsų žiniai, aš — seras 
Nikolas, jos didenybės karalienės riteris! — Ir staigiai nu- 
sisukęs nuo jos jis nužingsniavo šalin. 

— Seras Nikolas? — paklausė ji, nuskubėdama pas- 
kui jį. — Bet argi ne “lordas Nikolas?!" 

— Aš — viso labo tiktai riteris! — atsakė jis. — Tai 
mano brolis lordas. 

— Apmirusi vietoje, Daglė sušuko: 

— Brolis? Tu nori pasakyti. — Kitas? Kitas gyvas, 
taip? 

Nikolas vėl atsisuko į ją, ir jo veidą iškreipė pykčio 
grimasa: 

— Štai kas, — sušuko jis, — aš nežinau, nei kas tu 
tokia, nei kaip tau pavyko kažką suuostyti apie mano šei- 
mą, bet aš tave, raganą, įspėju: tereikia čia tau kam nors 
pakenkti, tegul nors ir vienas plaukelis ant motinos gal- 
vos per tave pakeis spalvą, ir tau už tai teks užmokėti gy- 
vybe! Ir nemanyk, kad galėsi savo raganiškus burtus iš- 
bandyti ant mano brolio! 

Vėl atsukęs jai nugarą, jis nudrožė toliau. 

O Daglė, neatsakiusi nė vieno žodžio, nukiūtino pas- 
kui jį. “Nuostabu, tiesiog nuostabu, — piktai pagalvojo ji. — 
Aš, vadinasi, sukariu visą šitą keturių šimtų metų trukmės 
kelią, atvykstu čia, kad išsaugočiau Nikolui galvą, ojis nie- 
ko daugiau nesugeba atsakyti, tiktai grasinti man mirtimi. 
Kaipgi tada tokiu atveju priversti jį mane išklausyti?!" 

Jie užlipo laiptais į patį viršų ir, plačiai atvėręs prieš 
ją duris, Nikolas pasakė: 

— Jūs miegosite čia! 

Ji įėjo vidun. Ši patalpa visiškai skyrėsi nuo gražių, 
visokiausių brangenybių prikimštų kambarių, kuriuos ji ma- 
tė eidama čia. Tai tiesiog mažutis, net be langų, kambariu- 
kas; kampe voliojosi suglamžytas čiužinys, o ant jo — pur- 
vina vilnonė antklodė. 

— Aš čia negaliu pasilikti! — siaubo apimta sušuko 
Daglė, bet atsisukusi išvydo, kad Nikolas jau išėjo. Ji iš- 
girdo pasukamo rakto garsą. 

Daglė sustūgo ir ėmė kumščiais daužyti sunkias du- 
ris, bet jis nė negalvojo atidaryti! 

— Išgama! — sušuko ji ir atsisėdo ant grindų prie du- 
rų. — Prakeiktas išgama! — sukuždėjo pasilikdama viena 
tamsiame kambariūkštyje. 


15 skyrius 


Nei tą naktį, nei rytą niekas neatvyko Daglės išleisti. 
Ji neturėjo nei vandens, nei valgio, nei šviesos. Kampe sto- 
vėjo sena medinė rėčka, ir ji suprato, jog toji skirta gamti- 
niams reikalams. Pabandė prigulti ant čiužinio, bet jau po 
kelių minučių pajuto, kad visu jos kūnu šliaužioja kažko- 
kie mažučiai, besikandžiojantys vabzdžiai. Kasydamasi ji 
pašoko nuo čiužinio ir atsisėdusi ant grindų prisiglaudė prie 
šaltos medinės sienos. 


19. 626 
289 


Apie tai, kad atėjo rytas, ji suvokė iš silpnos šviesos, 
prasiskverbusios po kamaraitės durimis iš, matyt, netolie- 
se buvusio koridoriaus. Visą naktį ji taip įnirtingai grem- 
žėsi, kandžiojama kūnu šliaužiojančių sutvėrimų, jog oda 
keliose vietose buvo nudraskyta kruvinai. Ji vis laukė, kad 
kažkas ateis ir ją išleis: juk ledi Margaret pasakė, kad nori 
ją, Daglę, anksti rytą matyti! Tačiau niekas pas ją neatėjo! 

Pakišusi ranką prie šviesos spindulio, prasiskverbu- 
sio pro durų apačią, Daglė pažvelgė į savo laikroduką: jei- 
gu laikas jame atitiko Elžbietos laiką, tai, atrodo, jau atėjo 
pusiaudienis, bet niekas nė negalvojo jos išleisti! 

Ji stengėsi nekristi į neviltį ir kažkuo užsiimti. Todėl 
vis iš naujo perkratė atmintyje visus Li pasakojimus apie 
įvykius, atvedusius prie mirties Nikolą. Ji turi kokiu nors 
būdu sutrukdyti Leticijai ir Robertui Sidniui panaudoti Ni- 
kolą savo planams! 

Bet ką ji apskritai gali padaryti, uždaryta į šią tam- 
sią, pilną besikandžiojančių vabzdžių cypę? Ir, atrodo, Ni- 
kolas ne tiktai neketina jos išklausyti, bet net rodo jai ne- 
apykantą! Ji vis bandė prisiminti, ką būtent pasakė jam 
vakar, kai jie pirmąkart susitiko, ir kas jį galėjo taip įžeisti. 
Galbūt tai įvyko dėl to, kad ji prisiminė jo brangiausią 
Leticiją?! 

Kambariūkštyje buvo šalta, ir Daglė visa drebėjo, ka- 
sydamasi maudžiančią galvą. Dvidešimtajame amžiuje ji 
visada galėdavo kliautis gera pavarde ir Montgomerių šei- 
mos pinigais! Nors iki paveldėjimo teisės įgijimo jai dar 
buvo toli, vis dėlto žinojo, kad pinigėliai niekur nedingo ir 
dėl to už jai reikalingus duomenis buvo galima pasiūlyti 
visą milijoną dolerių! 

Bet čia, šešioliktame amžiuje, ji neturi nieko, ir ji 
pati — niekas! Viskas, ką ji turi, tai kelionės krepšį su 
įvairiais jame esančiais stebuklingais daikčiukais ir savo 
nuosavas smegenis! Ir vis dėlto kaip nors reikia įtikinti 
šiuos Žmones, jog jie negali taip nei iš šio, nei iš to ją įgrūsti 
į belangę ir ten palikti pūti gyvą! Pirmą kartą, kai Nikolas 

pas ją atvyko, ji nesugebėjo gauti informacijos, padedan- 
čios sustabdyti jo bausmę, bet dabar tai ji neapsileis. Šį 
kartą ketina pasiekti savo, kad ir ką tektų daryti! 

Daglė atsistojo ir, nugalėjus apatijos jausmą, joje vir- 
te užvirė energija. Tėvas, būdavo, mėgo pasakoti istoriją 
apie protėvius, visus šiuos Montgomerius, gyvenusius An- 
glijoje, Škotijoje, Amerikoje, — tai buvo nesibaigiantys pa- 
sakojimai apie didvyriškus poelgius ir stebuklingus išsi- 
gelbėjimus, ir jiems nebuvo galo! 

— Na jeigu jau jie sugebėjo visa tai padaryti, tai galiu 
ir aš! — garsiai ištarė Daglė. — Ei, Nikolai, — ryžtingai 
riktelėjo ji. — Eikš čionai ir išleisk mane iš tos šlykščios 
kamaros! — Prisimerkusi ji ėmė medituoti apie Nikolą, įsi- 
vaizduodama jį čia pas ją ateinantį. 

Ir iš tikrųjų: prireikė ne itin daug laiko, kad būtų 
"išgirsta"! Kai jis plačiai atvėrė duris, veidas liepsnojo 
pykčiu! 

— Nikolai, — tarė ji, — aš noriu su tavimi pasikalbėti. 

Bet jis, nežiūrėdamas į ją, tarė: 

— Motina įsakė jus atvesti! 

Klupdama Daglė nuslinko paskui jį, nes jos kojos nuo 
ilgo sėdėjimo nusilpo, o akys niekaip negalėjo priprasti 
prie koridoriaus šviesos. 

— Tu atėjai todėl, kad aš tave kviečiau! — tarė ji. — 
Mus sieja ypatingi ryšiai, ir jeigu tu leistum man paaiškinti... 

Sustabdęs rankos judesiu, jis pažvelgė į ją: 

— Aš neketinu klausytis to, ką jūs ruošiatės man pa- 
sakyti! 

— Bet ar negali tu tada paaiškinti, už ką ant manęs 
pyksti? Ką aš tau padariau bloga? 

Išmatavęs ją paniekinančiu žvilgsniu nuo galvos iki 
kojų, jis atsakė: 

— Jūs mane kaltinate išdavyste! Jūs gąsdinate kaimo 
gyventojus! Jūs teršiate vardą moters, kurią aš ruošiuosi 
vesti! Jūs užkerėjote mano motiną! Jūs... — Ir, pritildęs 
balsą, jis užbaigė: — Juk, tiktai jūs viena ir užimate visas 
mano mintis! 

— Nikolai, — ištarė ji, dėdama jam ant rankos delną, — 
aš žinau, kad tau pasirodysiu keista, bet jeigu tu mane iš- 
klausytum ir leistum paaiškinti... 

— Ne! — sušuko jis. — Aš jau paprašiau brolio jus iš 
čia išsiųsti. Tegul jumis rūpinasi kaimo gyventojai. 

— Rūpinasi? — Jie? — sušnabždėjo Daglė ir net krūp- 
telėjo prisiminusi tas purvinas kaimo bobas. Galima ne- 
abejoti: tos senos išpuvusiais dantimis žiežulos su malo- 
numu ją apmėtytų akmenimis, tik duok joms valią! — Ir tu 
taip pasielgtum su manimi, ką? Ir tai po to, kai aš tau tiek 
padėjau?! — Ji jau ėmė rėkti! — Vadinasi po to, kai aš 
sukoriau keturių šimtų metų ilgio kelią, tu ketini imti ir 
tiesiog išmesti mane į gatvę, taip?! 

Įdėmiai žvelgdamas į ją, jis atsakė: 

— Tokius dalykus sprendžia mano brolis! — paskui 
apsisuko ir ėmė lipti laiptais žemyn. 

Daglė stengėsi nuo jo neatsilikti ir kaip nors sutram- 
dyti savo pyktį, kad galėtų gerai viską apgalvoti. Reikia 
ką nors padaryti, kad neleistų jiems jos išmesti iš palyginti 
nepavojingo būsto tiesiai į gatvės purvą. Ir, atrodo, jos iš- 
sigelbėjimo įrankiu lemta tapti ledi Margaret! 

Paaiškėjo, jog ledi Margaret vėl guli lovoje, ir Daglė 
iš karto suprato, kad tabletė liovėsi veikusi — ji buvo ap- 
skaičiuota dvylikai valandų. 

— Jūs turite man duoti dar vieną iš savo magiškų tab- 
lečių! — tarė ledi Margaret, atsilošdama ant pagalvių. 

Nepaisydama alkio, nuovargio ir baimės jausmo, Daglė 
suvokė, jog dabar pats laikas paleisti į darbą visą savo in- 
telektą. 

— Ledi Margaret, — pareiškė ji, — aš — jokia raga- 
na, O paprasčiausia kukli, grobikų apiplėšta princesė ir esu 
priversta kreiptis į jus pagalbos, kolei mano dėdė karalius 
atvažiuos manęs pasiimti. 


— Jūs princesė?! — paklausė ledi Margaret. 
— Ką? Karalius?! — beveik suriko Nikolas. — Bet, 
mama, aš... 


Ledi Margaret gestu įsakė jam nutilti. 

— Kas jūsų dėdė? — paklausė ji. 

— Lankonijos karalius, — įtraukusi į krūtinę daugiau 
oro, ištarė Daglė. 

— Aš girdėjau apie šią šalį, — ištarė ledi Margaret. 

— Bet kad ji tikrai ne princesė! — sušuko Nikolas. — 
Jūs tiktai į ją pažiūrėkite! 

— Jūsų žiniai, pas mus, mūsų šalyje, visi tokius dra- 
bužius nešioja! — riktelėjo Daglė. — Tai ką: negi ketinate 
mane išmesti į gatvę, rizikuodama tuo ant savęs užsitrauk- 
ti karaliaus pyktį, taip? — Ir vėl pakėlusi į ledi Margaret 
žvilgsnį, ji pridūrė: — Mano dėdė parodytų didelį dosnu- 
mą tiems, kurie mane priglaus! 

Daglė matė, kad ledi Margaret tai, ką išgirdo, įtemp- 
tai apgalvoja. 

— Ir aš galiu būti jums labai naudinga, — skubiai tę- 
sė ji. — Aš turiu labai daug tablečių nuo peršalimo, ir dar 
daugybę įdomių daiktų krapšyje. — Ir aš... — “Ką čia to- 
kio dar jai pasakius?!" — karštligiškai svarstė Daglė ir iš- 
poškino: — Ir dar aš galiu pripasakoti visokiausių istori- 
jų. Tiesiog šimtais! 

— Tačiau, mama, juk jūs negalite rimtai galvoti... — 
pradėjo Nikolas. — Bet juk ji ne geresnė už bet kurią kekšę! 

Daglė suvokė, kad jis turėjo omeny laisvo elgesio mo- 
terį. Iš pykčio prisimerkusi, ji žvilgtelėjo į jį ir pareiškė: 

— Na jau kam apie tai kalbėti! — Juk jūs su Arabela 
Sidni tiesiog nepajėgiate vienas kitą įvertinti! 

Paraudęs Nikolas buvo bežengiąs prie jos, bet ledi 
Margaret, stengdamasi sulaikyti juoką, nusikosėjo. 

— Nikolai, atsiųsk pas mane Honoriją! — Ir greičiau! 
Eik! — sukomandavo ji. 

Metęs į Daglę dar vieną piktą žvilgsnį, Nikolas pa- 
klusniai išėjo iš kambario. 

Ledi Margaret pažvelgė į Daglę ir tarė: 

— Jūs mane linksminate! Gerai, jūs galite čia, mano 
globoje, pasilikti, o mes išsiųsime į Lankoniją žygūną ir 
pasidomėsime apie jūsų dėdę. 

Prarijusi gerklėje kamuolį, Daglė susidomėjo: 

— Ir kiek tai truks laiko? 

— Mėnuo arba maždaug tiek, — atsakė ledi Margaret 
ir, tiriamai žvelgdama į Daglę, paklausė: — Tai jūs atsisa- 
kote savo istorijos? 

— Ne, žinoma! — atsakė ši. — Mano dėdė iš tikrųjų 
Lankonijos karalius! “Arba būsimasis karalius!" — minty- 
se pasitaisė Daglė. 

— Na, gerai, o dabar duokite savo tabletę! — ištarė 
ledi Margaret, atsilošdama ant pagalvių. — O po to galite 
eiti. 

Daglė jau buvo beieškanti krepšyje kitos tabletės, ta- 
čiau po to, truputį padelsusi, paklausė: 

— O kur aš šiąnakt nakvosiu? 

— Mano sūnus jus nuves, — atsakė ledi Margaret. 

— Bet jūsų sūnus mane nakčiai užrakino mažučiame 
kambariūkštyje, kur visoje lovoje knibždėjo vabzdžių! 

Iš ledi Margaret veido išraiškos galima buvo tvirtai 
pasakyti, kad sūnaus poelgyje ji nematė nieko bloga. 

— Aš noriu, jog man duotų tinkamą kambarį ir kokį 
nors apsiaustą, kad žmonės taip į mane nespoksotų. Ir dar 
noriu, kad su manimi elgtumėtės pagarbiai, atitinkamai 
mano padėčiai pasaulyje. Ir dar aš noriu išsimaudyti. 

Ledi Margaret ją nužvelgė lediniu savo tamsių akių 
žvilgsniu, ir Daglei tuojau pat pasidarė aišku, iš kur Niko- 
las įgavęs savo imperatoriškas manieras! 

— Atsargiau! — tarė ledi Margaret. — Žiūrėkite, be- 
siverždama mane linksminti, nepersistenkite! 

Daglei iš baimės suvirpėjo kinkos, bet ji to neparodė. 
Kažkada, dar būdama labai jauna, ji buvo vaškinių figūrų 
muziejuje ir matė ten viduramžių kankinimo kamerą! Ir 
kankinimų suolą matė! Ir tą “Geležinę merginą" taip pat! 

— Aš visai neketinau jums rodyti net mažiausios ne- 
pagarbos, miledi, — švelniai ištarė ji. — Aš atidirbsiu vi- 
sas išlaidas už savo išlaikymą. Ir aš stengsiuosi ir toliau 
jus linksminti! “Lygiai kaip Šachrazada! — pagalvojo Dag- 
lė. — Tačiau jeigu šios damos nelinksminsiu, rytoj aš bū- 
siu be galvos!" 

Ledi Margaret kurį laiką ją įdėmiai apžiūrinėjo, ir Dag- 
lė suprato, kad dabar sprendžiamas jos likimas. 

— Gerai, jūs man patarnausite, — ištarė pagaliau ledi 
Margaret, — o Honorija... 

— Tai yra jūs norite pasakyti, kad aš galiu pasilikti?! — 
apsidžiaugė Daglė. — O, ledi Margaret, jūs dėl to nepasigai- 
lėsite, pažadu! Aš jus išmokysiu lošti pokerį. Pradėsiu jums 
pasakoti įvairiausias istorijas. Perpasakosiu visus Šeks- 
pyro kūrinius. Beje, to geriau nedaryti: antraip viskas gali 
apvirsti aukštyn kojom! Aš papasakosiu apie... na štai — 
apie “Burtininką iš Ozo šalies" ir apie “Mano puikiąją le- 
di"! Visiškai galimas daiktas, aš net sugebėsiu prisiminti 
kokias nors dainų melodijas ir jų Žodžius! 

Ir ji ėmė niūniuoti: “Per naktį šokčiau aš!" 

— Honorija! — garsiai sukomandavo ledi Margaret. 
Pasiimk ją pas save ir aprenk! 

— Ir dar: man reikia pavalgyti ir išsimaudyti vonio- 
je! — priminė Daglė. 

— Duokite tabletę! — pareikalavo ledi Margaret. 

— Ak taip, na žinoma! — ištarė Daglė, paduodama 
jai tabletę. Ją prarijusi, ledi Martgaret pareiškė: 

— O dabar leiskite man pailsėti! Honorija jumis pasi- 
rūpins. Ei, Honorija, ji pasiliks su tavimi! 

Daglė net ir nepastebėjo, kad į kambarį kažkas įėjo. 
Atrodo, tai ta pati moteris, kuri buvo miegamajame ir va- 
kar naktį, bet įžiūrėti jos veido Daglė neįstengė, nes toji 
visą laiką žiūrėjo kažkur į šalį. Išėjusi iš kambario, Daglė 
nusekė paskui Honoriją. 

Dabar ji jautėsi daug tvirčiau, žinodama, kad turi dar 
nors šiek tiek laiko, kolei ledi Margaret išsiaiškins, kad ji 
jokia ne princesė. “Įdomu, o už melą aukštos kilmės damai 
čia, pas juos, baudžia mirtimi ar tiktai kankina?" — svars- 
tė Daglė. Gerai, visai galimas daiktas, jog, jeigu ji sugebės 
ganėtinai gerai ledi Margaret linksminti, toji nė nebandys 
aiškintis, ar ji princesė, ar ne? O ir be to per mėnesį Daglė 
suspės padaryti tai, ką sumaniusi! 

Prisispaudusi prie savęs savo krepšį, Daglė ėjo paskui 
Honoriją. Jos kambarys, pasirodo, buvo greta ledi Marga- 
ret kambario. Jis buvo maždaug perpus mažesnis už ledi 
Margaret miegamąjį, bet ganėtinai didelis ir labai jaukus. 
Baltu marmuru išpuoštas židinys, didelė su kojytėmis l10- 
va, kelios taburetės, dvi medinės raižiniais išpuoštos kė- 
dės, o lovos kojūgalyje — skrynia. Į langus įstatyti maži, 
aštuoniasienių formos stikliniai paneliai, ir pro juos į kam- 
barį skverbėsi saulės spinduliai. 

Apžiūrinėdama šitą puikų kambarį, Daglė net truputį 
atsipalaidavo: ką gi, ko gero, jai vis dėlto pavyko atsikra- 
tyti grasinimo būti išmestai į gatvę! 

— O sakykite, ar čia kur nors yra sanitarinis mazgas? — 
paklausė nusisukusios nuo jos Honorijos. 

Tačiau moteris nė negalvojo atsisukti. 

— Na, ar išvietę jūs turite? — paaiškino Daglė. 

Vis taip pat neatsisukdama, moteris parodė ranka į ma- 
žas dureles lentutėmis apkaltoje sienoje. Jas atidariusi, 
Daglė rado akmeninį klozeto puodą su išrėžta jame sky- 
Ie — kopija tų tualetų, kurie paprastai įrengiami kur nors 
už miesto, tik jokia mada ne pastatuose. Ten dvokė tiesiog 
nežmoniškai! Greta skylės buvo pamesta krūva popierių. 
Paėmusi į ranką vieną lapelį, ji sumurmėjo: 

— Tai štai kas atsitiko su visais viduramžių epochos 
dokumentais! — Greitai atlikusi savo reikalus, ji pasisku- 
bino išvietę palikti. 

Grįžusi į kambarį, išvydo, jog Honorija atidarė skry- 
nią ir, traukdama iš jos visokiausius rūbus, krauna ant lo- 
vos. Po to ji išėjo, ir Daglė ėmė vaikščioti po kambarį ir 
viską priekabiu žvilgsniu apžiūrinėti. Čia jau nebuvo jo- 
kių auksinių ar sidabrinių papuošalų, kaip kad ledi Marga- 
ret kambaryje, bet užtat visur buvo audiniai su išsiuvinė- 
tais piešiniais. Kažkada Daglė matė muziejuose kai kuriuos 
karalienės Elžbietos laikų siuvinėtų audeklų pavyzdžius, 
bet ten jie buvo seni ir išblukę. O čia, pavyzdžiui, pagal- 
vės taip ir švytėjo išsiuvinėtais raštais, nė kiek neišbluku- 
siais nuo laiko arba nuo ilgo naudojimo. 

Ji tebevaikščiojo po kambarį, prie visko prisiliesdama 
ir žŽavėdamasi ryškiomis išsiuvinėjimų spalvomis. “Tiesiog 
naujoji antika!" — galvojo, įnirtingai kasydamasi sukan- 
džiotą nugarą. 

Po kurio laiko atsivėrė durys, ir du vyrai į kambarį 
įtempė didelę medinę geldą. Jie vilkėjo siauromis vilnonio 
audinio raudonomis liemenėmis ir avėjo tos pačios me- 
džiagos kelnėmis — panašiomis į Nikolo, taip pat juodo- 
mis, iš siūlų numegztomis kojinėmis. Jų kojos buvo tvirtos 
ir raumeningos. 

Taip, Elžbietos epochoje galima rasti ir kai ką gera! — 
pastebėjo Daglė, susižavėjusi žiūrėdama į vyrų kojas. 

Įkandin vyrų į kambarį įėjo keturiuos moterys su karš- 
to, garuojančio vandens kibirais. Moterys vilkėjo tiktai 
ankštais korsažais ir paprasto sukirpimo ilgais vilnoniais 
sijonais, o ant galvų — nedidelės kepuraitės. Dviejų mote- 
rų veidai buvo raupsuoti. 

Kai vandens pripildė pusę geldos, Daglė ėmė rengtis 
ir Honorija pagaliau atsisuko į ją. Ji buvo išblyškusi, at- 
lapaširdžio, neišraiškingo, ne per gražiausio, tačiau neiš- 
sigimusio veido moteris. 

— Labas! Aš — Daglė Montgomeri! — ištarė Daglė, 
ištiesdama Honorijai ranką. 

Honorija, atrodo, nežinojo, kaip jai elgtis, todėl Dag- 
lė pati paėmė jos ranką ir paspaudusi tarė: 

— Vadinasi, mes su jumis būsime kaimynės, taip? 

Kiek mąsliai pažvelgusi į Daglę, Honorija tarė: 

— Taip, tikrai. Ledi Margaret įsakė, kad jūs pasiliktu- 
mėte pas mane. — Jos balsas buvo švelnus ir melodingas, 
ir Daglė išvydo, kad Honorija — visai jaunutė, galbūt vos 
persiritusi per dvidešimtį. 

Ilgai nesvarstydama Daglė nusirengė ir atsisėdo į gel- 
dą, o Honorija, paėmusi jos madingiausio sukirpimo rū- 
bus, ėmėsi juos įdėmiai apžiūrinėti. 

Daglė paėmė jai paruoštą gabalą muilo, iš išorės pri- 
menantį gabalą sukietėjusios lavos, nebent tik kur kas kie- 
tesnį, kuris muilino beveik taip pat sėkmingai, kaip mui- 
lintų akmuo. 

— Būkite gerutė, paduokite man krepšį! — paprašė ji 
Honorijos. Ir Honorija, kažkokiu sunkiu žvilgsniu apme- 
tusi krepšio paviršių, atnešė jį ir pastatė greta geldos ant 
grindų, po to ėmė žiūrėti, kaip Daglė atsega jo užtrauktu- 
ką. Išsiėmusi iš krepšio nedidelį gabaliuką įpakuoto muilo 
— išvažiuodama iš viešbučių, ji visada nepamiršdavo nu- 
glemžti šiuos maloniai kvepiančius gabalėlius, — Daglė 
ėmė muilintis. 

Dabar jau Honorija negalėjo slėpti smalsumo ir nu- 
stebusi spoksojo, kaip Daglė prausiasi. 

— Ar jūs man nepapasakotumėte apie šias vietas? — 
paprašė jos Daglė. — Na, kas čia gyvena? Ir dar papasako- 
kite man apie Kitą, ir apie Nikolą, ir apie tai, ar jau susi- 
žiedavęs Nikolas su Leticija ir ar yra namuose tarnas, pa- 
varde Džonas Vilfredas, ir viską, ką Žinote apie Arabelą 
Sidni! 

— Atsisėdusi į krėslą, Honorija pabandė atsakyti į 
Daglės klausimus, o pati apstulbusi sekė, kaip Daglė eik- 
voja savo nuostabų muilą ir kaip putoja jos plaukuose šam- 
pūnas. 

Kiek Daglė galėjo suprasti, klausydamasi Honorijos 
pasakojimo, savo kelionėje per laiką ji pateko į tuos anks- 
tyvus Nikolo brendimo metus, kai jisai ką tik buvo susi- 
žiedavęs. Nikolas dar nespėjęs iškrėsti su Arabela kiau- 
lysčių ant stalo, o kai dėl Džono Vilfredo, tai, matyt, jis 
buvo toks menkas asmuo, jog Honorija nė supratimo netu- 
rėjo, kas jis toks. Atsakydama Daglei į visus klausimus, 
kuriuos šioji jai vis uždavinėjo, Honorija, tačiau vengė 
apie ką nors išsakyti savo asmeninę nuomonę ir neketino 
liežuvauti. 

Daglei nusiprausus kūną ir galvą, Honorija jai padavė 
šiurkštų ir kietą lininį rankšluostį. Daglė juo nusišluostė, 
nusausino plaukus, ir Honorija jai padėjo apsirengti. 

Pirmiausia jai reikėjo apsivilkti kažkokį ilgą, nakti- 
nius marškinius primenantį, labai paprastą, bet plono au- 
dinio rūbą. : 

— O kaip dėl moteriškų kelnaičių? — paklausė Daglė. 

Honorija nustebusi pažvelgė į ją. 

— Na, kelnės. Suprantate? — Ir Daglė paėmė nuo 
skrynios dangčio, kur jas padėjo Honorija, savo rožines, 
nėriniuotas trumpikes. Tačiau Honorija tebežiūrėjo nuste- 
busiomis akimis. 

— Apačion nieko neapsimauna, — pagaliau ištarė ji. 

— Dieve tu mano! — sušuko Daglė, išpūtusi iš nuste- 
bimo akis: na kas galėtų pagalvoti, kad trumpikės visai ne- 
senas išradimas?! Ką gi, kažkada Romoje... — sumurmėjo 
ir padėjo savo trumpikes į šalį. 

Kitai tualeto daliai — Honorijos korsetui — Daglė bu- 
vo nepasiruošusi: visas jos patyrimas apie korsetus buvo 
pasisemtas iš filmo “Vėjo nublokšti", kuriame Mamutė tem- 
pė Skarletės korseto raištelį, bet tas korsetas buvo... 

— Plieninis, ar ką? — sukuždėjo Daglė, apžiūrėdama 
tai, ką jai įteikė Honorija. 

Taip, jis iš tiesų buvo pagamintas iš plonų, lanksčių 
metalinių juostelių, iš viršaus aptrauktų šilku, o vienoje 
jo pusėje buvo metalinių kabliukų eilė, ir, kadangi korse- 
tas nenaujas, pro jį aptempiančias audeklo juosteles maty- 
ti rūdys. Honorija šiaip ne taip ją įgrūdo į šį korsetą, ir 
Daglė pagalvojo, jog taip galima netekti ir sąmonės! Jos 
šonkauliai buvo suspausti, talija atrodė trim coliais plo- 
nesnė negu anksčiau, o krūtys subliūškusios. 

Ketindama truputėlį atsipūsti, Daglė įsikibo į lovos 
užuolaidų stovą. 

— Tiktai pagalvok, o aš vis skundžiausi, kad atseit ma- 
no pėdkelnės ankštos! — sumurmėjo ji. 

Ant korseto ji apsivilko gausiai klostuotus, ilgomis 
rankovėmis, gofruota apykakle lininius marškinius, kurių 
rankogaliai buvo gražiai išsiuvinėti juodu šilku. 

Aplink taliją pritvirtintas “Vėjo nublokšti" herojės 
Skarletės O' Haros laikų krinolinas, — kažkas panašaus į 
audeklinį sijoną, su jame įverta viela, kad visas įrenginys 
atrodė kaip idealios formos varpas. 

— Tai juk platusis, su lanku sijonas, — atsakė Ho- 
norija į Daglės klausimą ir apstulbusi pažvelgė į ją; kaipgi 
galima nežinoti tokio paprasto dalyko! 

— Kažkodėl pasidarė labai sunku! Ar dar kuo nors rei- 
kės rengtis? — pasiteiravo Daglė. 

Dabar ant sijono su lanku Honorija užmovė dar vieną 
ploną vilnonį sijoną. 

Ant šio kaip ir apatinio sijono buvo užtemptas dar 
vienas — šį kartą iš smaragdiškai žalios spalvos taftos. 
Daglė truputį atkuto: einant tafta šnarėjo, ir audeklas buvo 
tiesiog nuostabus! 

Įkandin sijono Honorija paėmė nuo lovos brokatinę, 
rūdžių spalvos suknelę su didžiuliu abstrakčiu piešiniu ke- 
turių spalvų fone. Į ją įlįsti buvo ne taip paprasta! Pečių 
srityje visas tinklas šilkinių, kryžmai suvertų raištelių, su 
perliuku ant kiekvieno susikirtimo. Korsažas susegamas 
iš priekio, po išsiuvinėta juosta, ir tam naudojama kabliu- 
kų ir kilpelių sistema, kuri iš tolo atrodė tokia tvirta, kad 
ant jų tikriausiai be jokios baimės buvo galima kabinti ka- 
riškus tankus! 

Suknelė buvo be rankovių, jas Honorija užmovė ir 
pritvirtino atskirai, užtempdama ant ilgų apatinių drobi- 
nių marškinių rankovių. Prie pečių rankovės buvo laisvos 
ir tarsi išpūstos, 0 į apačią siaurėjo ir per riešus tapo visiš- 
kai siauros. Rankovės nebuvo sukirptos iš vientiso medžia- 
gos gabalo, o susiūtos iš atskirų patrumpintų, smaragdi- 
nio atspalvio taftos juostelių, sutvirtinamų kas keli coliai 
ypatingais auksiniais kvadratėliais, iš viršaus dar papuoš- 
tais perlais. 

Daglė palietė perliukus, o Honorija skubiai ir įgudu- 
siu žingsniu ėmė vaikščioti aplink ją, laikydama rankoje 
neaiškų instrumentą, kažką panašaus į ištemptą skrybėlės 
smeigtuką, ir pro rankovių plyšius ėmė kaišioti vidun iš- 
lindusius baltų apatinių marškinių galiukus. 

Praėjo jau pusantros valandos nuo to laiko, kai Hono- 
rija pradėjo rengti Daglę visais šiais rūbais, bet tai buvo 
dar ne viskas! 

Atėjo brangakmenių papuošalų eilė. Dabar jau aplink 
visiškai liekną Daglės taliją buvo pritvirtinta juosta su auk- 
sinėmis sagtimis ir grubiai apdarotais smaragdais. Korse- 
tas pačiame viduryje persmeigtas apskrita emaliuota, su 
perlais pakraščiuose sage, o nuo jos po pažastimis nutįsu- 
sios dvi Žvynuotos auksinės, po rankovėmis prisegtos gran- 
dinėlės. Parinkusi iš minkštos gofruotos drobės pasiūtą apy- 
kaklę, Honorija ją pririšo aplink Daglės kaklą ir pritvirti- 
no prie kaklo raišteliais. (Kaip vėliau Daglė išsiaiškino, 
tūkstantis penki šimtai šešiasdešimt ketvirtaisiais metais 
Nikolo gofruota apykaklė buvo standi dėl gelsvo krakmo- 
lo, bet, matyt, prieš ketverius metus niekas nei girdėti ne- 
girdėjo apie jokį krakmolą!) Kad užmaskuotų tą vietą, kur 
apykaklė susijungia su suknele, Honorija uždėjo ant jos 
kažką panašaus į dar vieną juostą su auksiniais kvadrati- 
niais jos segtukais — dabar po pačiu kaklu. 

— Jūs galite atsisėsti, — tyliai ištarė Honorija. 

Daglė pabandė pavaikščioti, bet visi drabužiai ant jos 
svėrė tikriausiai ne mažiau kaip trisdešimt — keturiasde- 
šimt svarų, be to, ją dar veržė plieninis, laisvai kvėpuoti 
neleidžiantis korsetas! 

Iškilmingai Žžengdama ir laikydama visiškai tiesiai 
virš gofruotos apykaklės galvą, Daglė nuklibikščiavo iki 
taburetės ir, jausdamasi visiškai bejėgė, atsisėdo. Negali- 
ma buvo, beje, sakyti, kad ji ant taburetės sudribo — var- 
gu ar galima ant ko nors sudribti, jeigu ant tavęs plieninis 
korsetas! 

Kolei Honorija tvarkė jos tankius, tamsiai rudus plau- 
kus, juos šukuodama, nuimdama nuo kaktos atgal, pinda- 
ma į kasas, po to prismeigdama ant pakaušio specialiais 
kauliniais smeigtukais, Daglė jau sėdėjo kaip stabas. Ant 
supintų ir persmeigtų kasų Honorija pritvirtino nedidelę, į 
tinkliuką panašią megztą kepuraitę, kur ant kiekvienos per- 
pintos kilpelės blizgėjo perliukas 

— Na štai, — ištarė pagaliau Honorija, padėdama 
Daglei atsistoti, ir po to šypsodamasi pridūrė: — Jūs — 
pati gražiausia! 

— Aš tokia pat patraukli kaip Leticija, ką? — pasitei- 
ravo Daglė, visiškai negalvodama apie tai, ką kalba. 

— Ledi Leticija taip pat pati gražiausia, — atsiliepė į 
tai Honorija. 

— Ką gi, tai taktiška! Daugybė takto! — tarė Daglė ir 
nusišypsojo Honorijai. 

Po to Honorija pasodino Daglę ant lovos kraštelio, pa- 
prašė ištiesti kojas ir ėmė tempti ant jų iki kelių rankomis 
megztas plonų vilnų kojines, o pririšo jas labai simpatiš- 
kais, iš juostų padarytais raišteliais, ant kurių buvo išsiu- 
vinėtos kamanės. 

Pagaliau ji Daglę apavė minkšto tymo, su kamštiniais 
padais bateliais, ir šioji vėl atsistojo. 

Lėtais lėtais žingsniais ji nukiūtino iki lango ir atgal. 
Žinoma, tai tiesiog juokas, o ne rūbai. Sunkūs, griozdiški, 
keliantys pavojų Žmogaus plaučiams, o taliją dabar galima 
beveik suimti delnais. Ji išdabinta ir perlais, auksiniais pa- 
puošalais, ir smaragdais, o suknelė iš aksomo ir brokato ir, 
nors vos vos alsavo ir pečius laužė visas, ant jos užkrautas 
svoris, ji jautėsi graži, kaip niekada. 

Ji bandė truputį apsisukti, ir pakilę nuo kojų sijonai 
sudarė gražaus varpo formą. 

— Ir kieno gi šioji suknelė? — paklausė, žvilgtelėju- 
si į Honoriją, Daglė. 

— Mano, — tyliai atsakė ši. — Mes juk beveik vieno- 
do ūgio. 

— Nepaprastai dėkoju už tai, kad jūs ją man paskoli- 
note! — ištarė Daglė, prieidama prie Honorijos ir dėdama 
ant jos pečių rankas. — Jūs taip kilniai pasielgėte! — pri- 
dūrė ji, bučiuodama merginą į skruostą. 

Honorija sutriko ir, smarkiai išraudusi bei nuo jos nu- 
sisukusi, tepasakė: 

— Ledi Margaret nori, kad jūs šiandien vakare jai pa- 
grotumėte. 

— Pagročiau?! — nustebusi pakartojo Daglė, apžiūri- 
nėdama suknelės rankoves; žiūrėk tik, tikras auksas, ne pa- 
kaitalas!.Oi, kaip ji dabar troško pamatyti save veidrodyje 

visu ūgiu! Ir, užrietusi nosį, ji paklausė: — Jūs tikriausiai 
turite galvoje grojimą kokiu nors instrumentu, taip? Bet aš 
nemoku! 

— O ką, argi jūsų šalyje nemoko muzikos? — paklau- 
sė visiškai šokiruota Honorija. 

— O ne, mokyti tai moko, bet aš pati niekada gyveni- 
me nesimokiau, — atsakė Daglė. 

— O ko gi tada, jeigu ne muzikos ar siuvinėjimo mo- 
ko jūsų šalyje moteris? — vėl pasidomėjo Honorija. 

— Na, algebros, literatūros, istorijos — apskritai, vi- 
sokių tokių į šiuos panašių dalykų. O jūs mokate groti ko- 
kiu nors instrumentu? Ir dainuoti? — pasidomėjo Daglė. 

— Na, žinoma! — atsakė Honorija. 

— Tuomet kaip jūs Žžiūrėtumėt į tai, jeigu aš jus išmo- 
kyčiau kokių nors dainelių, po to jūs jas padainuotumėte? 

— Taip, bet ledi Margaret... — pradėjo ši. 

— Oi, nesijaudinkite: aš diriguosiu! — pareiškė jai 
Daglė. 

— Gerai, — nusišypsojo į tai Honorija, — bet mums 
su jumis teks eiti į sodą. 

Ji išėjo iš kambario, ir tuo pasinaudojusi Daglė trupu- 
tį pasidažė — labai saikingai, nes ji visai negeidė atrodyti 
kaip kokia nors išsiterliojusi kekšė. 

Po kelių minučių Honorija grįžo su liutnia. Paskui ją 
tarnas nešė truputį duonos su sūriu ir vyno Daglei, ir jie 
visi kartu pasuko į sodą. 

Dabar, kai daugiau nebūgštavo, jog bus uždaryta į cy- 
pę, Daglė galėjo apsidairyti. Namuose visur zujo kažkokie 
žmonės: žemyn ir aukštyn laiptais bėgiojo vaikai su kaž- 
kokiais daiktais rankose, pirmyn ir atgal siuvo moterys ir 
vyrai. Vienų rūbai buvo šiurkščios drobės arba vilnos, kitų 
— šilkiniai; vieni dėvėjo brangius papuošalus, ant kitų jų 
visai nebuvo, pasitaikė net vilkinčių kailiais; kai kurie vy- 
rai mūvėjo tokiomis kaip Nikolo kelnėmis, kiti — ilgais 
durtiniais. Beveik visi jauni ir, Daglę tai itin apstulbino, 
maždaug tokio pat ūgio kaip ir dvidešimtojo amžiaus žmo- 

nės. Ji ne kartą girdėjo, jog viduramžiais žmonės buvo kur 
kas mažesnio ūgio negu paskutiniame šimtmetyje. Bet tuo- 
jau pat pastebėjo, kad su savo — penkių pėdų ir trijų colių 
— ūgiu ji, kaip buvo maža dvidešimtojo amžiaus matais, 
tokia pat maža pasiliko ir šešioliktajame amžiuje. Ir dar ji 
atkreipė dėmesį, kad apskritai čia žmonės kur kas lieknes- 
ni — matyt, todėl, kad nuolatos juda. 

— O kur Nikolo kambarys? — paklausė Daglė, ir Ho- 
norija jai parodė uždarytas duris. 

Leisdamasi su ilgais sijonais laiptais žemyn, Daglė tu- 
rėjo įdėmiai sekti kiekvieną savo žingsnį, užtat brokatinis 
šleifas, kurį prilaikė ranka, leido jai jaustis elegantiška ir 
turtinga dama. 

Jos ėjo per užpakalinę namo dalį prie išėjimo, ir Dag- 
lė pakeliui akimirksniu nužvelgdavo gražias sales, kur 
prie siuvinėjimo rėmelių palinkusios prabangiai apsiren- 
gusios moterys. Išėję į lauką, jie sustojo Žžemute siena ati- 
tvertoje mūrinėje, su akmenine baliustrada galerijoje, ir 
Daglė pirmąkart turėjo progą pažvelgti į Elžbietos epochos 
sodą. Apačioje, tiesiai prieš ją, žaliavo tankių gyvatvorių 
labirintai, o dešinėje, atitvertas dar viena siena, buvo dar- 
žas, kur panašiose į taisyklingus stačiakampius lysvėse au- 
go daržovės ir visokios prieskoninės žolės; viduryje daržo 
buvo nedidelis aštuoniakampio formos akiai malonios iš- 
vaizdos statinys. Kairėje pusėje nuo Daglės išsirikiavusios 
vaismedžių eilės, tarp kurių centre kilo kažkokia keistos 
išvaizdos kalva su medine tvora viršūnėje. 

— Kas čia? — paklausė ji Honorijos. 

— Tai kurganas, — atsakė ši ir ją paragino: — Na, 
einam greičiau į sodą! 

Jos nulipo akmeniniais laipteliais žemyn, kirto pakel- 
tą virš Žemės paviršiaus pasivaikščiojimų taką, nusitęsusį 
išilgai rožėmis apaugusios sienos. Honorija atvėrė ąžuoli- 
nius vartelius, ir jos atsidūrė sode. Pakeliui Daglei paaiš- 
kėjo, kad jos rūbai judesius kaustė tiktai viršutinėje daly- 
je, o pradedant nuo talijos ir žemiau jie jai niekaip netruk- 

dė: visas sunkumas nuo apatinių sijonų gulė ne ant kojų, o 
ant plačiojo sijono karkasinio lanko, o kadangi buvo be 
apatinių kelnaičių, tai jautėsi labai keistai, tarsi vaikščiotų 
visiškai nuoga. 

Sodas buvo labai mielas, ir jai ypač patiko ideali tvar- 
ka, kokios ten buvo laikomasi: augalai čia augo pagal si- 
metrijos dėsnius, ir aplink viešpatavo absoliuti švara. 
Žvilgsnis užkliuvo už kelių darbininkų — tai keturi suau- 
gę vyrai ir pora paauglių. Su grėbliais ir šluotomis, taip 
pat, matyt, savo uolių pastangų ir rūpinimosi dėka jie ir 
palaikė sodelyje tokią idealią švarą ir tvarką. Dabar Daglė 
visiškai suprato, kodėl Nikolas buvo sukrėstas, išvydęs Bel- 
vudo parką. Bet, žinoma, kad sodas būtų kaip reikiant pri- 
žiūrimas, reikia jame triūsti! 

Žvirgždėtu keliuku, vingiuojančiu išilgai sodo, Hono- 
rija ją atsivedė prie vynuogėmis apsiraičiusios pavėsinės. 
Kiek Daglė galėjo pastebėti, ant vynuogių vytelių nebuvo 
nė vieno nuvytusio lapelio arba pageltusio ūglio, visur 
gausiai kabėjo dar neprinokusios vynuogių kekės. 

— Oi, kaip čia gražu! — sukuždėjo Daglė. — Nieka- 
da nemačiau tokio nuostabaus sodo! 

Honorija į tai tiktai nusišypsojo, paskui atsisėdo ant 
suolo po kriaušės medžiu, kurio šakos buvo gražiai priglu- 
dusios prie sienos, paėmė nuo kelių liutnią ir paklausė: 

— Tai jūs dabar mane mokysite? 

Daglė atsisėdo greta jos ir išvyniojo tarno atneštą ry- 
šulį. Jame buvo didelis baltos duonos kepalas, panašus į 
dvidešimtojo amžiaus baltą duoną: jis buvo standesnis ir 
šviežutėlis, o plutoje — keistos formos skylutės. Jos sko- 
nis buvo dieviškas. O sūris buvo pikantiškas ir taip pat 
visiškai šviežias. Kietos odos butelyje rūgštoko skonio vy- 
nas. Buvo ryšulyje ir nedidelė sidabrinė taurė. 

— O negi čia vandens negeria? — paklausė Daglė. 

— Ne, vanduo blogas, — atsakė Honorija, derindama 
savo didelę liutnią. 

— Blogas? Tai reiškia netinkamas gerti? — paklausė 
Daglė, prisimindama vakar matytas lūšnas. Žinoma, jeigu 

tų lūšnų gyventojai gali prieiti prie vandens šaltinių, tai jis 
turi būti nešvarus! “Tai keista, — pagalvojo, — o aš ma- 
niau, jog geriamųjų šaltinių užteršimas — tiktai dvidešim- 
tojo amžiaus problema" 

Ji praleido porą nuostabių valandų šiame sode, sėdė- 
dama greta Honorijos, valgydama duoną ir sūrį, siurbtelė- 
dama iš sidabrinės taurės vėsaus vyno ir žiūrėdama, kaip 
mirguliuoja saulės spinduliuose jų sukneles puošiantys 
brangakmeniai bei kaip sode triūsia sodininkai. Daglė mo- 
kėjo labai nedaug dainų, tačiau Brodvėjaus miuziklai jai 
visada patiko, daugelį jų ji matė vaizdajuostėje, todėl kai 
pagaliau rimtai susikaupė, tai greitai padarė išvadą, kad iš 
tikrųjų jų moka netgi daugiau, negu manė. Ji mokėjo dai- 
neles “Per naktį šokčiau aš" ir “ Laiku mane nuveskit į baž- 
nyčią" iš filmo “Mano puikioji ledi" Ji prajuokino Hono- 
riją, padainavusi jai šlagerį iš filmo “Plaukai" O dar ji 
mokėjo “Pavadink vėją Marija" iš miuziklo “Nudažyk sa- 
vo vežimą" Mokėjo ji ir šlagerį iš filmo “Džiligano sala", 
tačiau jo nedainavo. 

Honorija gestu ją sustabdė ir, pasakiusi, jog jai reikia 
tai užrašyti, nuėjo į namą plunksnos ir popieriaus. 

Labai patenkinta Daglė pasiliko sėdėti, lepindamasi it 
tingi katė saulutėje: skirtingai nuo įprastos nuotaikos, da- 
bar ji jautė polėkį kažkur veržtis arba ką nors dar daryti. 

Tolimiausiame sodo gale atsivėrė nedideli varteliai, ir 
ji išvydo įeinantį Nikolą. Daglė tuojau pat įsitempė, ir jos 
širdis ėmė plakti dažniau. Ar jam patiks jos suknelė? Ap- 
skritai, ar ji jam patiks dabar labiau, atrodydama kaip ir 
visos šios epochos moterys? 

Ji jau buvo bekylanti, bet čia pastebėjo, jog įkandin 
Nikolo eina dar kažkas — tai buvo gražutė jauna moteris, 
Daglės dar nematyta. Nikolas ją paėmė už rankos, ir jie 
nubėgo prie kitame sodo gale esančios altanos, taip pat 
apaugusios vynuogėmis. Nesunku buvo suprasti, jog tai 
įsimylėjėlių pora, uoliai ieškanti kokios nors nuošalios 
vietos. 

Daglė, suspaudusi kumščius, pašoko. “Tegul jį velniai 
griebia!" — pagalvojo ji. Ne veltui net dvidešimtame am- 
žiuje turi skandalingą reputaciją. Nieko nuostabaus, kad 
istoriniuose veikaluose apie jį nepasakyta gero žodžio! 

Pirmasis Daglės noras buvo — lėkti paskui juos ir tai 
mergšei nurauti visus plaukus! Nikolas pats galbūt nė ne- 
prisimena, bet tai vis tiek nekeičia objektyvaus fakto, kad 
būtent ji, Daglė, — moteris, kurią jis myli! Beje, — ėmė 
kalti sau Daglė, — jo meilė man nepriklauso nei šioje epo- 
choje, nei anoje, tad man reikia, turint omeny, ką apie 
Nikolą prisimins ainiai, šiam kuiliavimui ryžtingai pada- 
ryti galą. 

Ir, jausdama savo teisumą, nuolat sau tvirtindama, jog 
tai daro vien tiktai dėl paties Nikolo gerovės, ji negaišda- 
ma pasuko prie pavėsinės. Tuo pat metu išvydo, kad visi 
sodininkai nutraukė darbą sode ir įdėmiai ją stebi. 

Ir kaip paaiškėjo mistinėje pavėsinės prieblandoje, Ni- 
kolas jau buvo spėjęs moteriai užkelti sijoną, apnuoginęs 
jos kelį, ir jo ranka skverbėsi kažkur gilyn. Jo striukė ir 
marškiniai buvo atsagstyti, ir moteris savo ruožtu kišo sa- 
vo ranką jam Žemiau juosmens, ir tuo pat metu jie nepa- 
prastai aistringai bučiavosi. 

— Taip taip! — garsiai ištarė Daglė, įsigudrinusi kaž- 
kaip susilaikyti, jog čia pat ant jų nepultų. — Man, Niko- 
lai, neatrodo, kad toks elgesys tinka džentelmenui! 

Moteris atsitokėjo pirmoji ir nustebusi įsispitrijo į 
Daglę. Po to ji ėmė stumti nuo savęs Nikolą, tačiau tas, 
atrodo, jau neturėjo jėgų susilaikyti. 

— Nikolai! — piktai, tokiu tonu, kokiu darydavo pa- 
stabas mokiniams, riktelėjo ant jo Daglė. 

Nikolas atsisuko ir pažvelgė į ją iš po nuleistų vokų. 
Jo išvaizda tuo momentu atrodė tarsi truputį mieguista — 
ji ir anksčiau jį tokį matė tomis minutėmis, kai jiedu užsi- 
iminėjo meile! 

Daglei net kvapą užgniaužė! 

Bet įniršio išraiška Nikolo veide greitai išgrūdo visus 
kitus jo jausmus ir jis moters sijoną nuleido. 

— Aš manau, kad jums geriau pasišalinti! — tarė mo- 
teriai Daglė, visa drebėdama iš įniršio. 

Moteris nukreipė žvilgsnį nuo Nikolo į Daglę, kai tuo 
metu šiuodu įsmeigė akis vienas į kitą, ir lėkte išlėkė iš 
altanos. 

Nikolas apžvelgė nuo galvos iki kojų visą Daglę, — 
ir jo fizionomijos įniršio išraiška buvo tokia aiški, kad 
Daglė jau buvo pasiryžusi sprukti. Tačiau pasiliko vietoje. 

— Nikolai, mums reikia pasikalbėti! — suriko ji. — 
Aš turiu tau paaiškinti, kas aš tokia ir ko čionai atvykau. 

Jis žengė prie jos, ir šį momentą ji ėmė trauktis atgal. 

— Ką gi, jums pavyko apnarplioti burtais motiną, — 
dusliu balsu beveik sušnypštė jis, — bet manęs jūsų magi- 
ja neveikia! O jeigu dar nors kartą išdrįsite atsidurti ma- 
no geismų kelyje, aš jus liepsiu pavaišinti tvokle. 

Ir jis nuėjo šalin, taip ją stumtelėjęs, kad Daglė atsi- 
trenkė į sieną ir vos nesukniubo ant žemės. Sunkia širdimi 
ji žiūrėjo, kaip įtūžęs Nikolas žengia takeliu ir paskui dings- 
ta už durelių sienoje. Kaipgi jai atlikti savo misiją, jeigu 
Jis net nenori jos išklausyti?! Su ja nenori pabūti nė dešim- 
ties minučių! Ir ką jai tokiu atveju belieka daryti — ar ant 
jo lasą užmesti, ar ką? Tikrai! — pagalvojo ji. — Paimti 
štai, jį surišti, po to pranešti, kad ji atvyko iš ateities, tu- 
rėdama tikslą išgelbėti jo kaklą — pačia tikriausia šio žo- 
džio prasme. 

— Ir esu įsitikinusi, kad jis manimi patikės, — sukuž- 
dėjo. 

Čia grįžo Honorija, nešdamasi medinį sulankstomą, ra- 
šymui skirtą stovelį, kuris laikomas ant kelių, keletą di- 
džiulių žąsų plunksnų ir tris popieriaus lapus. 

Timpčiodama liutnios stygas, Honorija pradėjo groti 
ką tik Daglės atliktų dainelių melodijas ir paprašė jas per- 
kelti į natas ir užrašyti. Tačiau Daglė natų nemokėjo ir sa- 
vo neišsilavinimu dar labiau nuvylė Honoriją. 

— O kas per daiktas “tvoklė"?7 — paklausė Honorijos 
Daglė. 

—- Na, tai toks daiktas, kuriuo iš drabužių išmuša dul- 
kes, — atsakė Honorija, nesiliaudama tuo pat metu mar- 
ginti popierių natų ženklais. 

— O ką Nikolas... jis čia... jis Čia apie visas iš eilės 
moteris rėžia sparną, taip? — vėl paklausė Daglė. 

Liovusi brazdinti liutnios stygas, Honorija pažvelgė 
Daglei tiesiai į akis. 

— Jums nedera jausti serui Nikolui širdies potraukį! — 
ištarė pagaliau ji. — Moteris turi širdimi prisirišti tiktai vien 
prie Viešpaties Dievo, nes Žmonės mirtingi, o Visagalis 
Viešpats ne! 

— Tai, Žinoma, tiesa, — atsidususi atsakė Daglė, — 
bet kolei Žmogus gyvas, jis vis dar sugeba padaryti savo 
gyvenimą pilnavertį, arba ne! — Daglė norėjo dar kažką 
pasakyti, bet atsitiktinai pakėlusi aukštyn akis, ji namo 
galerijoje pastebėjo figūrą, kurios galva jai priminė apie... 

— O kas ten aure per mergina? — reikliai pasiteiravo, 
rodydama į nepažįstamąją. 

— Šiai merginai sulaukus pilnametystės teks ištekėti 
už lordo Kristoferio. Jeigu, žinoma, ji išliks gyva. Mergi- 
na labai serga ir tik retkarčiais išeina į gryną orą, — atsakė 
Honorija. 

Bent jau per tokį atstumą mergiotė atrodė visai kaip 
Glorija, — tokia pat stora ir, atrodo, tokio pat bjauraus bū- 
do! Daglė prisiminė Li pasakojimą apie vyresnįjį Nikolo 
brolį: Kristoferiui reikėjo vesti kažkokią turtingą paveldė- 
toją prancūzę, ir būtent todėl jis atsisakė santuokos su gra- 
žuole Leticija. 

— Ko gero, Nikolui teks vesti Leticiją, o Kristoferis 
sužieduotas su nepilnamete! — nutęsė Daglė. — Na, ge- 
rai, o sakykite: tarkim, ši mergina mirs, ar tada Kitas ne- 
ves Leticijos'? 

Honorija buvo smarkiai šokiruota, kad Daglė taip fa- 
miliariai, taip paprastai, užmiršusi titulus, kilmingus žmo- 
nes vadina vardais. “Tikriausiai jų šalyje visai kitokie pa- 
pročiai!" — nusprendė ji, po to paaiškino: 

— Lordas Kristoferis turi paveldėti grafo titulą, be 
to, jis giminiuojasi su karaliene, o ledi Leticija jam netin- 
ka pagal rangą. 

— O Nikolui, vadinasi, ji tinka, taip? 

— Seras Nikolas, jauniausias sūnus, ir jis negali pavel- 
dėti nei Žemės, nei titulo, ir jam ledi Leticija — visiškai tin- 
kama žmona: ji taip pat karalienės giminaitė, tiktai labai 
tolima, ir jos kraitis bus nedidelis, — atsakė Honorija. 

— Sakykim, Nikolas ves Leticiją, o Kristoferis staiga 
mirs, tokiu atveju grafu taps Nikolas — taip? — vėl pa- 
klausė Daglė. 

— Taip, tai tiesa, — atsakė Honorija, nesiliaudama už- 
rašinėti natas. Žvilgtelėjusi į galerijos pusę, ji išvydo, kad 
paveldėtoja prancūzė — stora, spuoguota fizionomija, li- 
guistos išvaizdos merga — eina į namą. — Taip, — susi- 
mąsčiusi pakartojo Honorija, — tokiu atveju grafu taptų 
Nikolas. 

Kai Daglė pagaliau atsigulė greta Honorijos į lovą, bu- 
vo jau visiškai nusivariusi nuo kojų. Nieko, žinoma, nuo- 
stabaus, kad šį vakarą jai čia teko matyti labai mažai storų 
žmonių ir kad čionykščių moterų talijos tokios plonos! Jei- 
gu visą laiką nešiosi plieninį korsetą ir nuolatos judėsi, tai 
riebalams ant kūno tiesiog nebus vietos! 

Iš sodo jodvi su Honorija nuėjo į nedidelėje, bet gra- 
žioje pirmojo aukšto koplyčioje vykusias vakarines pa- 
maldas. Gausiai išsiuvinėtu arnotu dvasininkas visas pa- 
maldas laikė lotynų kalba ir jos, jo klausydamosi, didesnę 
pamaldų dalį išklūpojo ant kelių. Daglė nei vizualiai, nei 
klausydama negalėjo per mišias visiškai susikaupti, nes 
visą laiką apžiūrinėjo jai neįprastus čia susirinkusių vyrų 
ir moterų prabangius rūbus: jų šilkus, aksomą, brokatą, kai- 
lius, jų brangenybes! 

Koplyčioje ji pirmąkart išvydo Kristoferį. Jis buvo la- 
bai panašus į Nikolą, nors ne toks jaunas ir gražus. Nuo 
Kristoferio sklido kažkoks ramios jėgos pojūtis, ir būtent 
jis skatino Daglę į jį įsižiūrėti. Jis taip pat žvilgčiojo per 
minią į ją, ir jo žvilgsnis išreiškė tokį aiškų susidomėjimą, 
kad ji paraudusi nusisuko, nepastebėjusi, jog Nikolas stebi 
juos abu ir raukosi. 

Po vakarinių pamaldų svečių priėmimo salėje buvo su- 
rengta vakarienė. Daglė per vakarienę buvo kartu su ledi 
Margaret, Honorija ir dar keturiomis moterimis. Padavė dar- 
žovių sriubą su jautienos sultiniu, kartaus ir šlykštaus sko- 
nio alų ir keptą triušieną. Vyras, kurį Honorija pavadino 
vyriausiuoju liokajum, valė apdegusių duonos kepaliukų 
plutą, paskui nešiojo riekes, siūlydamas jas svečiams. Tik 
dabar Daglė suprato, iš kur tos skylutės ant duonos, kurią 
jai dieną davė. 

Visos vakarienės pakviestos moterys, kaip sužinojo 
Daglė, buvo bajoriškos kilmės damos, ledi Margaret favo- 
ritės. Kiek dar Daglė suvokė, visi tarnai namuose suskirs- 
tyti pagal atitinkamus rangus ir patys galėjo turėti tarnų, 
kuriems savo ruožtu taip pat kažkas tarnavo. Jos nuostabai 
tarnų darbo valandos taip pat buvo griežtai suskirstytos. 
Visos iki šio vakaro Daglės žinios apie tarnus buvo jos 
semtos iš knygų apie Viktorijos laikų epochos bajorų so- 
dybų struktūrą, ir ten buvo rašoma, kad tarnai nuo anks- 
taus ryto iki vėlyvo vakaro plušėjo apsipylę prakaitu. Ta- 
čiau iš Honorijos pasakojimų Daglė pasitikslino, jog esant 
tokiai tarnų gausybei, kuri buvo Stefordų namuose, nė vie- 
nam iš jų niekada neteko dirbti daugiau kaip šešias valan- 
das per dieną. 

Per vakarienę Daglę pristatė kitoms damoms, ir jos vi- 
sos ėmė ją smalsiai klausinėti apie jos tėvynę, Lankoniją, 
ir apie jos valdytoją karalių, Daglės dėdę. Tiesiog degda- 
ma iš gėdos, jog priversta griebtis melo, Daglė iš pradžių 
atsakydama murmėjo kažką nesuprantama, po to ėmė klau- 
sinėti moterų apie jų drabužius. Informacija, kurią ji tuo- 
jau pat gavo apie ispaniškąsias rūbų madas, taip pat apie 

prancūzų, anglų ir italų madas, buvo tiesiog sukrečianti. 
Daglė visiškai pasinėrė į visas šias problemas ir nutvėrė 
save, kad jau svarsto, kaip pasisiūti itališko stiliaus apsiaus- 
tą: jame vietoj vielų buvo kažkoks naujas įtaisas, pavadin- 
tas “užpakaliniu atsikišimu" 

Po vakarienės tarnai išnešė stalus, ir ledi Margaret iš- 
reiškė norą paklausyti, kaip Daglė dainuoja. Tolesnis va- 
karas buvo itin triukšmingas ir kupinas pokštų bei juokų. 
Kadangi televizijos dar nebuvo ir tuo pačiu niekas iš susi- 
rinkusiųjų apie atlikėjus profesionalus nenutuokė, dalyviai 
nelkai drovėjosi, kai reikėjo padainuoti arba pašokti. Anks- 
čiau Daglė niekada nė nebandė dainuoti, nes tikrai žinojo, 
kad, palyginti su tikrais dainininkais, dainuojančiais per 
radiją arba įsirašiusiais į plokšteles ir kasetes, jos balsas 
skambės siaubingai, tačiau šį vakarą ji dainavo ir net pa- 
čiai sau netikėtai pajuto, kad dainuoja solo! 

Kristoferis irgi prie jų prisijungė, ir Honorija jį išmo- 
kė dainuoti šlagerį “Vadinki vėją Marija“, kurį jis paskui 
atliko su liutnia. Pasirodo, kad visi susirinkusieji mokėjo 
groti kokiais nors instrumentais, ir greitai pati ledi Marga- 
ret ir penkios jos artimiausios damos ėmė groti atitinka- 
mas melodijas savo keistai atrodžiusiais ir dar keisčiau 
skambėjusiais instrumentais. Tarp jų buvo kažkas panašaus 
į gitaras, bet forma instrumentai priminė smuikus; buvo ir 
smuikas, tiktai su trimis stygomis; dar buvo kažkoks su- 
mažintas pianino variantas, didžiulė liutnia, kelios fleitos 
ir pora ragelių. 

Daglė pajuto, kad ją nesulaikomai traukia prie Kito: 
jis taip jai priminė Nikolą, tą Nikolą, kurį ji pažinojo dvi- 
dešimtajame amžiuje, o ne šešioliktame, kur daugiau nie- 
ko neveikė, tiktai puldinėjo nuo vienos moters prie kitos! 
Ji padainavo “Nusiveskit mane į bažnyčią laiku!", ir Kitas 
akimirksniu perėmė melodiją. Nepraslinko nė kelios mi- 
nutės, kai visi svečiai ėmė dainuoti šią linksmą dainelę! 

Dainuodama ji ūmai pastebėjo, kad tarpdury stovi ir 
piktai į susirinkusius žvelgia Nikolas. Ledi Margaret ges- 
tu jį pakvietė įeiti ir prisijungti prie jų, bet jis atsisakė. 

Buvo tiktai apie devinta valanda vakaro, kai ledi Mar- 
garet pasakė, jog laikas skirstytis. Atsisveikindamas Kitas 
pabučiavo Daglei ranką, ir ji jam nusišypsojo, paskui nu- 
sekė paskui Honoriją į miegamąjį. 

Atėjo Honorijos kambarinė padėti abiem moterims nu- 
sirengti. Daglė kelis kartus lengviau atsiduso, paskui tais 
pačiais drobiniais apatiniais marškiniais, kuriuos apsivil- 
ko po suknele, ir su plaukų kepuraite atsigulė į lovą. Ant- 
klodės buvo lininės ir “kandžiojosi", o ir ne itin švarios, 
bet žąsų pūkų patalai nepaprastai minkšti. Nesuspėjusi už- 
sitraukti ant savęs antklodės, Daglė akimirksniu užmigg. 

Ji nežinojo, ar ilgai miegojo, kai netikėtai nubudo, pa- 
jutusi, tarsi kažkas ją šaukia. Pakėlusi nuo pagalvės galvą, 
įsiklausė, bet buvo tylu, ir ji vėl atsigulė. Tačiau pojūtis, 
tarsi kažkam labai reikia ją matyti, nenyko. Miegamasis 
buvo paniręs tyloje, bet ji negalėjo išsivaduoti iš pojūčio, 
j0g yra kažkam reikalinga. 

“Žinoma, Nikolui!"* — pagalvojo ji ir pašoko, tarsi su- 
purtyta elektros srovės. 

Atsisukdama į miegančią Honoriją, Daglė tylutėliai iš- 
smuko iš lovos. Lovos kojūgalyje kabėjo kažkoks į sunkų 
brokatą panašios medžiagos chalatas, ir ji jį apsivilko, po 
to įsikišo kojas į minkštas plačias šlepetes. Taip, apie Elž- 
bietos epochos laikų korsetus galima pasakyti, kad jie siau- 
bingi, užtat šlepetės čia buvo dieviškos! 

Tylutėliai išėjusi iš miegamojo, ji, įtemptai klausyda- 
masi,.pastovėjo už pravertų durų. Niekur negirdėti nė krepš- 
telėjimo. Jeigu kas eitų ant pabertų šiaudų, ji iš karto iš- 
girstų žingsnius. 

Šauksmas, kaip jai atrodė, sklido kažkur iš dešinės, ir 
ji patraukė ta kryptimi. Priėjusi prie vienų uždarytų durų, 
padėjo ant jų sąvaros delną, tačiau nieko nepajuto, tas pats 
pasikartojo ir prie antrųjų durų. Tiktai prie trečiųjų pajuto 
iš už jų sklindantį šauksmą. 

Atvėrusi duris nė kiek nenustebo, išvydusi krėsle Ni- 
kolą, apsirengusį plačiais, iki pačios talijos atsagstytais dro- 
biniais marškiniais, standžiomis kojinėmis ir duksliomis 

kelnėmis, kurios, kaip ji dabar sužinojo, vadinosi raizgai. 
Židinyje degė ugnis, o rankoje Nikolas laikė aukštą sidab- 
rinę taurę. Jo išvaizda buvo tokia, tarsi taip jau sėdėtų ir 
gertų seniai. 

— Na, ko tau iš manęs reikia? — paklausė Daglė. Ji 
tokio Nikolo gerokai prisibijojo: jis visai nebuvo panašus 
į tą kažkada pas ją atvykusį vyrą. 

Jis net nedirstelėjo į jos pusę, tiesiog sėdėjo ir žiūrėjo 
į ugnį. 

— Paklausyk, Nikolai, — pradėjo ji, — aš labai pa- 
vargau ir norėčiau grįžti į lovą, todėl, jeigu tu nepriešta- 
rausi, tai būk geras, sakyk, ko tau reikia, ir aš išeisiu. 

— Kas jūs tokia? — tyliu balsu paklausė jis. — Ir iš 
kur aš jus pažįstu? 

Priėjusi prie jo arčiau, ji atsisėdo greta į krėslą ir taip 
pat įsistebeilijo į ugnį. 

— Mes vienas su kitu susieti kažkokiais ryšiais, — 
paaiškino ji. — Aš to dorai nesugebu paaiškinti. Tiesiog 
kažkada aš verkiau ir meldžiau pagalbos, ir tu atvykai pas 
mane. Tu man buvai reikalingas ir išgirdai mano šauksmą. 
Ir tu man davei... — Ji vos neištarė “meilę", bet nutilo: juk 
tai buvo labai seniai, ir, be to, šis vyras jai dabar atrodo kaž- 
koks visai nepažįstamas! — Apskritai, — užbaigė ji, — at- 
rodo, dabar atėjo mano eilė. Aš čia atvykau tave įspėti! 

— Įspėti? — pakartojo jis, apstulbęs žvelgdamas į ją. — 
Ak, na taip: jog man nedera atlikti išdavystės! 

— Tau nedera taip familiariai apie tokius dalykus kal- 
bėti! — sušuko Daglė. — Juk jeigu aš atlikau šį kelią ir 
atVykau pas tave, tai lengviausia, ką tu galėtum padaryti — 
tai mane išklausyti! Bet, tik, žinoma, su sąlyga, jog apskri- 
tai įstengi kokį nors ilgėlesnį laiką atsiplėšti nuo moteriš- 
kų sijonų! 

Ji išvydo, kad jo veidas paraudo iš pykčio. 

— Burtininke! — dusdamas išpoškino jis. — Argi tau 
apie mane blogai kalbėti — tau, jau apnarpliojusiai ke- 
rais Mano motiną ir visaip į savo tinklus viliojančiai ma- 
no brolį?! 

— Aš — jokia ne ragana, aš tau jau tūkstantį sykių tai 
kartojau! Aš tiktai padariau, ką privalėjau padaryti, jog ko- 
kiu nors būdu prasiskverbčiau į tavo namus ir tave perspė- 
čiau! — riktelėjo Daglė ir, norėdama nusiraminti, pašoko 
iš krėslo. — Na, gana, Nikolai, nesiginčysim! Mane per- 
siuntė atgal per laiką, kad galėčiau tave įspėti, bet jeigu 
tiktai manęs neklausysi, tai viskas būtinai taip ir atsitiks, 
ir tada Kitas... 

Jis taip pat pašoko iš krėslo ir, grėsmingai pakibęs ant 
jos, išrėkė: 

— O dabar tu atvykai tiesiai iš brolio guolio, taip? 

Ne itin svarstydama, ką daranti, Daglė atsivėdėjusi tvo- 
j0 jam antausį. 

Jis stvėrė ją ir prisispaudė prie savęs, privertęs įsitemp- 
ti ir bandančią nuo jo atsišlieti, o jo lūpos, suspaustos į 
kietą ir piktą raukšlę, prigludo prie jos lūpų. 

Daglei niekada nepatiko, jeigu vyras bandė prievarta 
ją pabučiuoti, todėl ji priešindamasi ėmė jį stumti, bet jis 
nė negalvojo paleisti. Viena ranka čiupo ją užpakaly už 
sprando, versdamas smarkiai kraipyti į abi puses galvą, o 
kita jo ranka nuslydo kažkur žemiau nugaros, ir Nikolas iš 
visų jėgų prisispaudė ją prie savęs, sukurdamas tarp jų in- 
tymų artumą. 

Daugiau Daglė jau nesipriešino, dabar jis vėl buvo tas 
pats Nikolas, kurį jai kitados buvo lemta pamilti, tas žmo- 
gus, kurio su ja išskirti nepajėgė net laikas. Ji apkabino jį 
už kaklo ir, nusileisdama jo lūpoms, pravėrė savąsias. Ir, jį 
bučiuodama, pajuto, jog visa tarsi tirpsta jame. Jos kojos 
staiga apsilpo ir suvirpėjo. 

Tuo laiku jo lūpos jau slydo ant jos kaklo. 

— O, Kolinai! — šnabždėjo ji. — Kolinai! Mano bran- 
gusis! 

Jis staiga atstūmė nuo savęs jos veidą ir jo išraiška 
buvo kažkokia itin mąsli. O ji, paglosčiusi prie smilkinių 
jo plaukus ir pirštų galiukais perbėgusi per skruostus, su- 
kuždėjo: 

— O aš jau ėmiau galvoti, kad tave praradau! Kad nie- 
kada man jau neteks tavęs išvysti! 

— Jeigu geidi, gali pamatyti mane visą! — sušuko 
šypsodamasis jis ir, čiupęs ją per kelius, nusinešė prie sa- 
vo lovos. Jis atsigulė greta, ir Daglė, prisidengusi akis, 
jautė, kad jo ranka lenda po jos chalatu, atrišdama marš- 
kinių raištelius. Jis pabučiavo ją į ausį, pažaidęs truputį 
su speneliu, o paskui jo liežuvio galiukas ėmė judėti vis 
žemiau, žemiau, prie pačių jausmingiausių jos kaklo vie- 
telių, tuo tarpu kai po marškiniais nuslydusi ranka ėmė 
glamonėti krūtis. 

Iš lėto masažuodamas didžiuoju pirštu jos krūties spe- 
nelį ir karštai alsuodamas jai į ausį, jis staiga sukuždėjo: 

— Tai kas pagaliau atsiuntė tave pas mane? 

— M-m-m! — sumurmėjo Daglė. — Viešpats Dievas 
tikriausiai, kiek aš suprantu. 

— O kaip vadina tą Dievą, kuriam tu lenkiesi? — to- 
liau klausinėjo jis. 

Daglė sunkiai suvokė, ką jis čia kalba, nes šį patį mo- 
mentą nuslydusi jo koja persikraustė ant jos kojos. 

— Tiesiog Dievas! — atsakė ji. — Na, Jahvė, Alachas! 
Na, kaip patinka! 

— O kas iš vyrų meldžiasi šiam Dievui? — atkakliai 
kamantinėjo Nikolas. 

Dabar Daglė jau geriau jį girdėjo ir, atmerkusi akis, 
paklausė: 

— Vyras? Dievas? Ką tu čia paistai?! 

Rimpčiodamas jos krūtį, Nikolas paaiškino: 

— Kas tai buvo per vyras, kuris tave atsiuntė pas ma- 
ne į namus? 

Pagaliau ji pradėjo suprasti reikalo esmę ir, jį atstū- 
musi, pasislinko bei, atsisėdusi lovoje, užsirišo savo marš- 
kinių raištelius. 

— Aišku! — sušuko ji, sunkiai sulaikydama įniršį. — 
Būtent taip tu visada ir pasieki iš moterų tai, ko nori, ką?! 
Kai mes buvome Tornvike, tau tereikėjo pabučiuoti mano 

ranką — ir baigta, aš jau buvau pasiruošusi atlikti viską, 
ko tu norėjai. O dabar tu, įsivaizdavęs, kad nieko gero su 
manimi neturi būti susieta, bandai kažką iš manęs išpešti, 
stačiokiškai gundydamas! 

Nušokusi ant grindų, ji stovėjo ir įdėmiai Žvelgė į jį. 
O Nikolas, rodos, nė per nago juodymą nesutrikęs, kad jo 
klastingi planai atskleisti, atsidrėbė ant lovos. 

— Aš jums pareiškiu, Nikolai Stefordai, — rūsčiai su- 
šuko Daglė, — kad jūs — visai ne tas vyras, kokį aš jus 
įsivaizdavau! Tas Nikolas, kurį aš pažinojau, buvo savo gar- 
be ir teisingumu susirūpinęs Žmogus! O tau tiktai terūpi į 
savo lovą įsitempti kuo daugiau moterų. Gerai, — pratarė 
išsitiesdama ji, — aš tiesiai šviesiai tau pasakysiu, kas mane 
atsiuntė ir kodėl aš čia esu! — Ir, įtraukusi į krūtinę dau- 
giau oro, ji tęsė: — Aš atvykau iš ateities, o jeigu būsiu 
tiksli — iš dvidešimtojo amžiaus, ir tu buvai tenai pas ma- 
ne atėjęs. Mes praleidome su tavimi dviese keletą nuosta- 
bių dienų! — Jis buvo beišsižiojąs kažką pasakyti, tačiau 
Daglė gestu jį sustabdė: — Teikis mane išklausyti! Kai tu 
tenai, pas mane, atvykai, čia tuo metu buvo tūkstantis penki 
šimtai šešiasdešimt ketvirtųjų metų rugsėjis, tai yra viskas 
vyko ketveriais metais vėliau negu dabar, ir tu tada sėdėjai 
sukaustytas kažkokiame kalėjime, laukdamas bausmės už 
išdavystę. 

Nikolui, matyt, visa tai, ką jis išgirdo, buvo taip ko- 
miška, kad jam net ėmė po truputėlį trūkčioti vokai, ir, per- 
siritęs lovoje į kitą pusę, jis čiupo savo taurę. 

— Ką gi, — prabilo jis, — dabar tai aš suprantu, ko- 
dėl motina, panorėjusi, kad ją linksmintum, pasiėmė tave 
pas save! Nagi, riesk toliau! Papasakok dar ką nors! Ir ko- 
kią gi aš atlikau "išdavystę"?! 

Įsirėmusi rankomis į šonus ir nejučia spausdama jas į 
kumščius, Daglė atsakė: 

— Tu nė neatlikai! Tu buvai dėl to nekaltas! 

— O taip! — globėjišku tonu tarė jis. — Man ir pri- 
klausė būti nekaltam! 

— Tu sumanei surinkti kariuomenę, kad apgintum Vel- 
se savo valdas, — tęsė Daglė, — tačiau nepaprašei kara- 
lienės leidimo ir kažkas jai paskundė, neva tu ketini atimti 
iš jos sostą! 

Sėsdamas ant lovos ir nuleisdamas ant grindų kojas, 
Nikolas pažvelgė į ją iš nustebimo išplėstomis akimis. 

— Meldžiu tave, — tarė jis, — papasakok man dar, 
kas toks primelavo karalienei dėl žemių, kurių aš neval- 
dau, ir dėl kariuomenės, kurios neturiu?! 

Daglę taip piktino jo reakcija į jos Žodžius, kad ji bu- 
vo pasiruošusi išeiti! Ir kokio velnio ji bando jį išgelbėti?! 
Ir tegul tie istoriniai veikalai tvirtina, kad jis — vėjo pa- 
mušalas! Jis ir yra vėjo pamušalas! 

— Šios žemės ir kariuomenė taip pat tapo tavo, nes 
Kitas iki to laiko mirė, o Robertas Sidnis ir tavo brangiau- 
sioji Leticija apšmeižė tave karalienei! — atsakė Daglė. 

Nikolo fizionomijoje smalsumą pakeitė šaltas įsiūtis. 
Pašokęs nuo lovos, jis prabilo: 

— Tai, vadinasi, tu atvykai pas mus į namus, kad gra- 
sintum mano brolio gyvybei, taip?! Tai negi tikiesi ir to- 
liau mane veikti savo magiškais burtais ir versti mane jausti 
tą patį, ką jauti ir tu, bergždžiai vildamasi, jog aš galbūt 
paimsiu tave į žmonas ir padarysiu grafiene?! Tu tikriau- 
siai prieš nieką nebūtum sustojusi, taip?! Juk tam, kad pa- 
siektum savo tikslą, tu veržiesi apšmeižti mano mylimąją 
ir mano tolimą giminaitį! Aš teisingai supratau, taip?! 

Ji atšlijo nuo jo, nes dabar jau iš tikrųjų nusigando, ir 
sušuko: 

— Ne, už tavęs ištekėti aš negaliu! Ir net į lovą su 
tavimi negaliu gulti, nes tada aš greičiausiai dingsiu, ir, 
be visa ko, aš iš tiesų nenoriu už tavęs ištekėti! Aš atvy- 
kau čionai, į praeitį, todėl, kad tau apie viską praneščiau, 
ir tu dabar viską Žinai! Todėl dabar, kai tau apie tai pasa- 
kiau, aš, ko gero, ir pranyksiu! Šiaip ar taip, tikiuosi, kad 
išnyksiu! Ir tikiuosi, jog man jau niekada neteks vėl ta- 
vęs matyti! 

Ji čiupo už durų rankenos, bet jis užtvėrė jai kelią. 

— Aš tave seksiu! Ir jeigu tiktai mane pasieks žinia, 
kad per tave brolis pajuto nors mažiausią nemalonumą, tu 
man už tai užmokėsi! — pagrasino jis. 

— Tik įsivaizduok, aš savo magiškuosius burtus pali- 
kau lėktuve! Tai tu mane išleisi, ar man imti klykti?! — 
sušuko Daglė. 

— Prisimink mano įspėjimus, moterie! — pakartojo jis. 

— Aš juos visiškai supratau, bet nė mažiausios bai- 
mės nejaučiu, nes aš jokia ne ragana! Aišku?! O dabar ma- 
ne iš čia išleisk! 

Jis atsitraukė į šalį, ir Daglė aukštai iškelta galva pra- 
žingsniavo pro jį, paskui perėjo visą koridorių, pasiekė mie- 
gamąjį, kuriame jos abi su Honorija miegojo, ir tiktai čia 
davė valią ašaroms. Ji anksčiau manė, jog neteko Nikolo 
tą momentą, kai jis grįžo į savo šešioliktąjį amžių, bet pa- 
aiškėjo, jog tas atsisveikinimas su juo vis dėlto buvo ne- 
toks paskutinis kaip šis! Ir, be to, jis dabar visai ne tas vy- 
ras, kurį ji dar visai neseniai pažinojo ir mylėjo! 

Daglė nėjo į miegamąjį pas Honoriją, o nukiūtino į 
svečių priėmimų salę ir ten atsisėdo ant palangės. Maži 
stikliniai langų įdėklai, turintys šlifuotų briliantų formą, 
buvo pernelyg stori ir blausūs, kad pro juos būtų galima 
ką nors įžvelgti kieme, bet Daglei visai nerūpėjo į ką nors 
ten žiūrėti! Na, kiek kartų pagaliau ji gali netekti myli- 
mųjų?! Ar čia buvo tas Nikolas, kuris atvyko pas ją dvi- 
dešimtame amžiuje, ar tai tas pats, ką tik ją bučiavęs vy- 
ras, ar ne? Juk, išskyrus išorę, šitie du Nikolai neturi nie- 
ko bendra! 

“Taigi, Dagle, — teko jai pripažinti sau, — vėl tu įsi- 
mylėjai nevertą vyrą!“ Tai buvo viena koja kalėjime sto- 
vintis bernas, o dabar štai — toks, kuris vaikosi kiekvieną 
sutiktą mergšę. Šis Nikolas ją prakeikia už tai, kad ji, at- 
seit, “ragana", ir čia pat, nepraslinkus minutei, ima ją bu- 
čiuoti. 

Iki ryto jos ašaros išseko, ir ji net liovėsi savęs gailė- 

tis. Tada Nikolas išėjo iš jos į praeitį, nes ji su juo nesuge- 
bėjo gauti reikiamos informacijos, jį nuteisė mirties baus- 
me! Ir jeigu ji, Daglė, nebūtų gaišusi laiko tuščiai pavydu- 
liaudama Arabelai, jie, visai galimas daiktas, būtų gavę vi- 
sus reikalingus duomenis! Jeigu tuo laiku ji būtų skyrusi 
daugiau dėmesio tyrinėjimams ir pasiteiravimams, galimas 
daiktas, ir būtų galėjusi išgelbėti Nikolui gyvybę! 

Atrodo, dabar jai duotas šansas viską pradėti iš pra- 
džių, bet ji ir vėl kartoja tas pačias klaidas, leisdama vy- 
rauti emocijoms, todėl nedaro, ką reikia! Visa ši neįprasta, 
visiškai neįsivaizduojama istorija su jos Nikolo perskrie- 
jimu per laiko tolius aiškiai dėl to, kad būtų išgelbėta kaž- 
kieno gyvybė ir turtas, o ji, Daglė, daugiau nieko nesuge- 
ba, tiktai svarstyti, ar ją myli Nikolas, ar ne? Ji tiktai kumš- 
telius iš įniršio spaudė, tarsi kažkokia instituto mergiotė, 
ir vien tiktai dėl to, jog kažkoks suaugęs vyras kirkinosi 
su nusmurgusia mMergše vynuogėmis apaugusioje pavėsi- 
nėje! 

Išaušo, ir Daglė pakilo nuo palangės. Ji dar turėjo pa- 
daryti keletą darbų, ir todėl negali leisti kažkokiems smul- 
kiems asmeniniams jausmams imti viršų! 

Ant galų pirštų įslinkusi į miegamąjį, smuko į lovą ir 
atsigulė greta Honorijos. Rytoj ji pabandys išsiaiškinti, ką 
galima padaryti, kad užkirstų kelią Leticijos Kalpin išda- 
vystei. 

Vos Daglė spėjo sudėti bluostą, kai miegamojo durys 
atsivėrė, ir įėjo Honorijos kambarinė. Atmetusi lovos'užuo- 
laidas, atidarė langines, po to išėmė iš skrynios Honorijos 
ir Daglės sukneles bei apatinius rūbus ir ėmė iš jų purtyti 
dulkes. Taigi Daglei vėl labai greitai teks užsiimti dienos 
reikalų rutina: dabar rengtis jau kita, bet tokia pat puikia 
Honorijos suknele ir per pusryčius valgyti savo duonos por- 
ciją su jautiena, užgeriant alumi. Po to Honorija norėjo iš- 
sivalyti dantis išmuiluotu audeklo gabaliuku, tačiau Daglė 
nepageidavo naudotis vietiniu muilu, juo labiau jį imti į 
burną, todėl jai teko Honorijai paskolinti dantų šepetėlį ir 

pastą, ir jodvi ėmėsi bičiuliškai dantis valyti kartu, spjau- 
dydamos į žavų rankų darbo žalvarinį dubenėlį. 

Papusryčiavusi tiesiog miegamajame, Daglė kartu su 
Honorija pasinėrė į visokiausius namų darbus, nes šioji pa- 
dėjo ledi Margaret valdyti jų didelį ūkį. Reikėjo dalyvauti 
rytinėse pamaldose, po to dar pasikalbėti su tarnais. Būda- 
ma greta ledi Margaret, Daglė smalsiai ir pagarbiai stebė- 
jo, kaip šioji įsigilina į kiekvieną smukmeną ir kantriai iš- 
klauso tarnų skundus. 

Daglė uždavinėjo Honorijai tūkstančius klausimų, ko- 
lei ledi Margaret išmoningai ir labai sėkmingai nurodinėjo 
namų darbininkams, kurių tikriausiai buvo šimtai: kamba- 
rių tvarkytojai, kamerherai, vyresnieji valdytojai ir kito- 
kie. Kaip aiškino Honorija, visi šie Žmonės buvo viršesni 
už eilinius samdinius, ir kiekvienas jų turėjo daugybę pa- 
valdžių tarnų. Dar Honorija pasakė, jog ledi Margaret — 
ne visai įprasta namų valdytoja, nes turi savo žinioje tar- 
nų, kurie dirba pilies viduje. 

— Vadinasi, čia dar ne visi tarnai? — paklausė Daglė. 

— Ne ne, yra dar ir kitų, bet jiems komanduoja seras 
Nikolas, — atsakė Honorija. 

“O ką, ten jūsų istoriniuose raštuose argi neužsimena- 
ma apie tai, kad aš buvau pas savo brolį oberkamerhe- 
ris?" — prisiminė Daglė Nikolo žodžius. 

Pagaliau po varginančio ryto, maždaug apie vienuo- 
liktą valandą, tarnams leista pasišalinti, ir Daglė nuėjo pas- 
kui ledi Margaret, Honoriją ir kitas damas žemyn, anot Ho- 
norijos, “į žieminę pusę" Ten stovėjo ilgas stalas, uždeng- 
tas gražia, sniego baltumo drobine staltiese, su išdėliotais 
reikmenimis: ten buvo didelė lėkštė, šaukštų ir didžiulė ser- 
vetėlė. Viduryje stalo buvo dar lėkščių, pagamintų... — 
Daglė tiesiog savo akimis netikėjo! — iš aukso! Už auk- 
sinių stovėjo sidabrinės, toliau — alavinės ir pagaliau toli- 
mame gale — pora medinių. Priešais auksines lėkštes sto- 
vėjo raižytiniai krėslai, o kitose vietose — taburetės ir suo- 
lai. Tai priklausė nuo sėdinčiųjų prie stalo rango. 

Daglė buvo tiesiog laiminga, kai Honorija ją nuvedė į 
tą vietą, kur stovėjo sidabrinė lėkštė, ir dar labiau apsi- 
džiaugė, kai išvydo, jog sėdi kaip tik priešais Kitą. 

— Na, ir kokius pasilinksminimus jūs mums paruošė- 
te šiam vakarui? — pasiteiravo jis. 

Daglė pažvelgė į jo ryškiai mėlynas akis ir susimąstė. 

— Na... — pradėjo ji. Buvo taip pasinėrusi į Nikolo 
problemas, kad visai liovėsi galvoti apie savo pareigas! — 
Na... šiandien mes šoksime valsą! Tai mūsų šalies nacio- 
nalinis šokis! 

Kitas į tai nusišypsojo, ir Daglė taip pat jam atsakė 
šilta šypsena. 

Čia jos dėmesį patraukė tarnas, kuris įnešė į kambarį 
ąsotį vandens, dubenį ir kiekvienam po rankšluostį, kad 
visi nusipraustų rankas. Daglė pastebėjo Nikolą, sėdintį 
beveik priešpriešiais, per tris vietas iki stalo centro. Jis 
buvo įsitraukęs į rimtą pokalbį su kažkokia aukšto ūgio 
tamsiaplauke dama, negalima pasakyti, kad gražia, bet toli 
gražu ir nebjauria. Daglei buvo truputį neįprasta matyti 
jokios kosmetikos nevartojančią moterį, bet jau savo oda 
tai jos tikrai akivaizdžiai rūpinosi ir, aišku, rytą pakilu- 
sios iš lovos, ne šiaip šlakstėsi vandeniu veidus ir ėjo sa- 
vo reikalais! 

Kitoje Nikolo pusėje sėdėjo toji pati prancūzaitė pa- 
veldėtoja, kuri turėjo ištekėti už Kito. Mergina sėdėjo ty- 
liai, atkišusi apatinę lūpą ir paniurusi, jos veidas buvo pats 
pilkiausias. Su ja niekas nesikalbėjo, ir, atrodo, tai jos nė 
kiek nejaudino. Greta panaitės sėdėjo kažkokia nuožmios 
išvaizdos senė, kuri, kai panelytė netyčia pasuko servetėlę 
skersą, tuojau pat ją atsuko taisyklingai. 

Sugavusi ant savęs panaitės žvilgsnį, Daglė jai nusi- 
šypsojo, bet šioji atsakydama ją apdovanojo piktu dėbtelė- 
jimu, o klaikių bruožų senė tuo momentu taip pažvelgė į 
Daglę, tarsi šioji būtų kuo nors jos globotinei grėsusi, ir 
Daglė tučtuojau nusisuko. 

Kai ėmė įnešinėti patiekalus, Daglė pastebėjo, jog tai 
daroma laikantis neįprastai sudėtingų, beje visiškai pridera- 

mų ceremonijų. Iš pradžių didžiuliuose sidabriniuose in- 
duose įnešė mėsą: keptą jautieną, veršieną, avieną, sūdytą 
kiaulieną. Varinėse statinaitėse šaltame vandenyje atvėsintą 
vyną išpilstė į prabangius Venecijos stiklo grafinus. 

Antrąja banga užgriuvo paukštiena: atbogino kalaku- 
tieną, kastruotą virtą gaidį, svogūnų padaže troškintas viš- 
tas, kurapkas, fazanus, putpeles ir tetervinus. Po to atėjo 
žuvies patiekalų eilė: plekšnės, baltašonio oto, jūros lyde- 
kos, taip pat skersnukių, upinių vėžių ir ungurių. 

Kiekvieną patiekalą patiekdavo su vis kitokiu padažu, 
viskas buvo gausiai pagardinta prieskoniais ir nepaprastai 
skanu. 

Po žuvų padavė daržoves: ropes, žaliuosius žirnelius, 
agurkėlius, morkas, špinatus. Daržovės, Daglės skoniui, at- 
rodė šiaip sau, nes jos tolei virusios, kol virtusios kažko- 
kia minkšta mase. 

Su kiekviena patiekalų pamaina keitėsi ir vynai. Tar- 
nai skalaudavo taures dar nespėjus jų išgerti ir jau klioki- 
no naują gėrimą. 

Po daržovių atėjo salotų eilė. Jos, žinoma, irgi buvo 
ne tokios, prie kurių įpratusi Daglė, viskas virta, net salo- 
tinis svogūnas ir melsvojo svogūno smailosios viršūnėlės! 

Kai Daglė prisivalgė tiek, kad norėjosi tiktai gulti ir 
likusią dienos dalį pramiegoti, pradėjo tempti desertą. Čia 
buvo ir tortai, ir pyragai — su svarainiais, su migdolais, su 
visokiais, kokius tiktai galima įsivaizduoti, vaisiais, ir 
įvairiausių rūšių, nuo minkštų iki kietų, sūriai, ir šviežių 
braškių. 

Daglė net pajuto dėkingumą arit jos uždėtam plieni- 
niam korsetui, saugojančiam nuo persikimšimo. 

Pavalgius tarnai vėl visus apėjo su prausimosi dube- 
niu ir vandens ąsočiu, nes susirinkusieji valgė tiktai su 
šaukštais, sau padėdami rankomis. 

Pagaliau, praslinkus trims valandoms, visi ėmė išsi- 
vaikščioti, ir Daglė, svirduliuodama užsigrabždinusi laip- 
tais iki Honorijos kambario, dribo ant lovos. 

— Oi, mirštu! — gailiai sudejavo ji. — Tikriausiai aš 
jau niekada nesugebėsiu vaikščioti! O aš — tik pagalvok! — 
įsivaizdavau, kad Nikolas bus laimingas, jeigu aš jį per prieš- 
piečius pavaišinsiu dvigubu sviestainiu! 

Bet Honorija tiktai pasijuokė iš jos ir tarė: 

— O dabar mums reikės aplankyti ledi Margaret! 

Jau labai greitai Daglei teko suprasti, jog Elžbietos 
epochos žmonės dirba tiek pat daug, kiek ir valgo. Prilai- 
kydama ranka prikimštą pilvą, ji vėl nusileido laiptais įkan- 
din Honorijos, praėjo pro gražų, akmeningame šlaite už- 
veistą sodelį ir pagaliau atsidūrė prie arklidžių. Čia Daglei 
padėjo užsiropšti ant arklio — balnas buvo moteriškas, ir 
jai reikėjo nemaža pastangų sėdint šonu jame išsilaikyti, — 
po to ledi Margaret, penkios jos palydovės ir keturi špago- 
mis bei kinžalais ginkluoti vyrai pasiutusiu greičiu nurūko 
pasijodinėti. Daglė pati sau prisipažino, kad jos pusbroliai 
iš Kolorado ja būtų nesididžiavę, nes jodama ji abiem ran- 
kom stverdavosi už ko tiktai galėjo, kad tik neišdribtų iš 
balno! 

— O ką, Lankonijoje nėra arklių? — paklausė jos vie- 
nas raitelis. 

— Arklių tai yra, — atsakė ji, — tiktai nesinaudojama 
moteriškais balnais! 

Maždaug po valandos ji jau ėmė bijotis mažiau, ir net 
galėjo dairytis į šalis. Patekti į puikų Stefordų dvarą An- 
glijos kaimo glūdumoje buvo tas pats, kas iš stebuklingos 
pilies atsidurti džiunglėse arba pervažiuoti iš Beverli Hil- 
zo su jų Holivudu kur nors, sakykim, į Kalkutą! 

„Rūpinimasis švara aiškiai nebuvo svarbiausia kaimo 
Žmonių gyvenimo dalis. Ir gyvuliai, ir žmonės gyveno tose 
pačiose patalpose, ir jų sanitarijos lygis buvo, apskritai, 
vienodas. Pamazgos ir naktipuodžių turinys verčiamas tie- 
siai priešais jų mažų, tamsių lūšnų duris. Daugelis metų 
gyvenimo purve ir prakaite žmones pavertė neapsakomai 
nešvariais, 0 jų rūbai šiurkštūs ir kieti dėl to, kad nebuvo 
keičiami ir dėl nuolatinio nešiojimo prisigėrę druskų, pra- 
kaito ir purvo. 

O jau visokios ligos! Daglė, apimta siaubo, žiūrėjo į 
vietinius valstiečius, pro kuriuos jie jojo: daugelis jų buvo 
užsikrėtę raupsais, kaklai sutinę nuo skydliaukės uždegi- 
mo, galvos nusėtos piktšašiais, ant veidų — pūliai. Daglė 
daugelį kartų pakeliui regėjo luošius ir susižalojusius. Ir, 
atrodo, visiems, kurie turėjo daugiau kaip dešimt metų, bu- 
vo išpuvę visi dantys, o išlikusieji dažniausiai juodi. 

Į visa tai žvelgdama, Daglė būgštavo, kad jos suval- 
gyti gausūs priešpiečiai neišlėktų per gerklę atgal. Bet dar 
blogiau — Žinoti, jog dvidešimtajame amžiuje beveik vi- 
sos tokios ligos nesunkiai pagydomos. Jodama pro valstie- 
čius ir tvirtai laikydamasi už balno lanko, Daglė matė, jog 
vyresnių nei trisdešimties metų nelabai daug. Ir tiktai da- 
bar ji suvokė, kad, jeigu būtų gimusi šešioliktame amžiu- 
je, ji nebūtų išgyvenusi nė dešimties metų, nes būtent to- 
kio amžiaus ją ištiko pūlingasis apendicitas ir buvo reika- 
linga skubi chirurginė operacija. O galbūt ji visai nebūtų 
atėjusi į šį Dievo pasaulį, nes gimdama ėjo sėdmenimis, ir 
jos motinai prasidėjo kraujoplūdis. Apie visa tai galvoda- 
ma, ji staiga visus šiuos žmones išvydo kitomis akimis: jie 
buvo patys ištvermingiausi, sugebėjo išgyventi... 

Kaimų gyventojai pabiro iš savo lūšnų ir metė darbus 
laukuose, išvydę gražiai apsirengusių, bet perkarusiais ar- 
kliais jojančių žmonių kavalkadą. Ledi Margaret ir ją ly- 
dėjusieji šuoliuodami jiems mojavo rankomis, ir valstie- 
čiai šypsojosi atsakydami. “Mes — susilieję į vieną visu- 
mą — kažkuo panašūs į roko, kino žvaigždes ir princesę 
Dianą!" — pagalvojo Daglė ir taip pat pamojavo valstie- 
čiams ranka. 

Jie šuoliavo ir šuoliavo, ir Daglei atrodė, jog tam ne- 
bus galo — ji atsikratė sau visą sėdynę. Bet štai jie sustojo 
žalioje pievelėje, prieš kurią buvo laukas, pilnas besiga- 
nančių avių. Vienas grumas padėjo Daglei nulipti, ir ji šlub- 
čiodama nuklibinkščiavo tenai, kur ant apdangalo, paties- 
to tiesiai ant drėgnos žemės, sėdėjo Honorija. 

— Na ką, ar jums patiko pasijodinėjimas? — paklausė 
Honorija. 

— Kaip tymai arba kokliušas! — suniurzgė Daglė. — 
O ledi Margaret, kiek aš supratau, jau visiškai pasveiko po 
savo peršalimo? 

— O, ji viena iš energingiausių moterų! — sušuko 
Honorija. 

— Taip taip, — sumurmėjo Daglė, — tai matyti! 

Jos dar pasėdėjo tylėdamos, kaip tai būna tarp drau- 
gių. Daglė žvelgė į prieš ją atsivėrusį Žavų peizažą ir sten- 
gėsi neprisiminti praeitos nakties susitikimo su Nikolu. Ta- 
čiau ji paklausė Honorijos, ką reiškia žodelis “kekšė", ir, 
išgirdusi atsakymą, kad turima omenyje “pasileidusi mo- 
teris", prikando lūpą: joje vėl ėmė tvenktis pykčio banga. 

— O kas būtent turima omeny, sakant “tolimas gimi- 
naitis"? — paklausė ji dar. 

— Na, paprastai tas, su kuriuo palaikomi širdingi, 
draugiški ryšiai, — atsakė Honorija. 

Daglė tiktai atsiduso: tikriausiai Nikolas, pavadinęs 
Robertą Sidnį savo “tolimu giminaičiu", su juo palaikė “šir- 
dingus ir draugiškus" santykius! Ką gi, tokiu atveju ne- 
nuostabu, kad jis neketina tikėti apie šį Žmogų pasakytais 
blogais žodžiais! “Taigi nieko sau "draugystė"! — pagal- 
vojo Daglė. — Nikolas dulkinasi su Roberto žmona, o Ro- 
bertas rezga suokalbį, ketindamas savo “draugą" nuvesti 
tiesutėliu keliu ant ešafoto" 

— Tas Robertas Sidnis — šitoks "gaidelis", — sumur- 
mėjo Daglė. 

— O ką, argi jūs jį pažįstate? Ir jis jums neabejingas? — 
ėmė ją kamantinėti Honorija, ir jos išvaizda buvo truputį šo- 
kiruota. 

+ — Ne, — atsakė jai Daglė, — aš jo nepažįstu ir jau, 
žinoma, jam nejaučiu jokio potraukio! 

Honorija tuo momentu atrodė tokia nustebusi, kad 
Daglė jos ir paklausė, ką būtent reiškia tas “gaidelis"? 

Na, tiesiog malonybinis žodelis, — paaiškino Honori- 
ja, “simpatiškas viliūgas", arba kažkas į tai panašaus. 

— Malonybinis? — pakartojo Daglė. — Bet... — ji 
užsičiaupė: kažkada, kai Nikolas paprašė jos grįžti su juo į 

šešioliktąjį šimtmetį ir ten jam ruošti valgį, o ji supykusi jį 
išvadino visokiais keiksmažodžiais, jis tada prie jų pridėjo 
ir “gaidelį"! Tikriausiai jam tiesiog sukėlė malonumą, kai 
supykusi moteris, kreipdamasi į jį, vadina jį malonybiniu 
žodeliu! 

Ir ji nusišypsojo: jis iš tiesų galėjo būti “gaidelis"! 

Viena moteris, ledi Margaret tarnaitės tarnaitė, ėmė 
vaišinti susirinkusius sausainiais — kiekvienoje skiltelėje 
buvo įkeptas storiausias migdolas. 

Krimsdama sausainį, Daglė paklausė: 

— O kas toji tamsiaplaukė, gana patrauklios išvaiz- 
dos dama, kuri per priešpiečius sėdėjo greta Nikolo? 

— Tai ledi Arabela Sidni, — atsakė Honorija. 

Daglė paspringo ir užsikosėjo — sausainių trupiniai 
taip ir išlėkė jai iš burnos. 

— Ką, ledi Arabela? — pakartojo ji. — O ar ji seniai 
čia? O kada ji atvyko? O kada išjos? 

Nusišypsojusi Honorija tarė: 

— Atvyko ji vakar vakare, o išvyks rytoj anksti rytą. 
Ji su vyru leidžiasi į kelionę po Prancūziją, ir tik po metų 
Ji grįš į Angliją, štai ji ir atvyko — atsisveikinti su mano 
ponia, su ledi Margaret. 

Daglės galvoje mintys lėkė galopu: taip, jeigu Niko- 
las dar nesuspėjo susijungti su Arabela ant stalo ir jeigu ji 
rytoj iškeliauja, tikriausiai tai turi atsitikti būtent šiandien! 
Ir jiems reikia tatai kažkaip sutrukdyti! 

Ir ji staiga susirietė lanku ir, stvėrusi sau už pilvo, ėmė 
dejuoti. 

— Kas jums? — sunerimo Honorija. 

— Nieko ypatinga, tiesiog aš kažką netinkamo suval- 


giau... — atsakė Daglė. — Man reikia grįžti namo! 

— Bet... — buvo bepradedanti Honorija. 

— Man reikia! — sušuko Daglė ir dar pora kartų su- 
dejavo. 


Truputį prie jos pamindžiukavusi, Honorija patraukė 
pas ledi Margaret ir po kelių minučių grįžo su žinia: 

— Mums leidžiama išjoti. Aš pasiimsiu vieną grumą 
ir josiu su jumis. 

— Puiku! — tarė Daglė. — Einam tuojau pat, negaiš- 
kime laiko! 

Honorijos išvaizda buvo gerokai nustebusi, kai Daglė 
nuskubėjo prie arklių: grumas įsodino ją į balną, bet ji vi- 
siškai neatrodė, kad nors kiek sirgtų! 

Daglė su malonumu būtų permetusi ir antrą koją per 
tą kvailą balną, bet iš kito šono nebuvo jokios balnakilpės, 
todėl ji įsirėmė koja į didelę iškyšą, buvusią ten, kur turėjo 
būti balno lankas, po to paėmė nedidelį jojimo rimbą ir su- 
šėrė arkliui. Gyvulys tarsi nusvilintas pasileido purvinu, 
pilnu duobių keliu, o Daglė, palinkusi visu kūnu į priekį, 
tiesiog pakibo balne. 

Paskui ją, iš visų Jėgų stengdamiesi neatsilikti, sku- 
bėjo Honorija su grumu. 

Kelyje Daglei dukart teko pašokti pačiai ir paraginti 
šuoliui arklį: vieną kartą per vežimo ienas, o kitą — per 
nedidelį medinį vežimo ratą. Viename kaimelyje ji vos ne- 
užlėkė ant sumaniusio kelią perbėgti vaiko, ir tiktai stai- 
giai trūktelėjusi pavadžius, sugebėjo to išvengti. Po to ji 
prajojo pro žąsų pulką, palydėta neapsakomo gagenimo. 

Pagaliau pasiekusi - namus, ji nušoko nuo balno — tuo 
momentu visi sunkūs sijonai užsirietė į viršų, ir ji nudribo 
veidu į žolę. Bet tučtuojau, neketindama gaišti nė minutės, 
galvotrūkčiais puolė prie vartelių, po to — per galeriją ir 
paradinį įėjimą įbėgo į namą. 

Sustojusi ji įsistebeilijo į laiptus. “Kur dabar? Ir kur 
Nikolas? O kur Arabela? Ir tas stalas?" — galvojo ji. 

Čia kažkur, kairėje jos pusėje, pasigirdo balsai, ir ji 
tarp jų išskyrė Kito balsą. Puolusi prie jo, išpoškino: 

— Sakykite, ar jūs nežinote: čia kažkur pas jus turi 
būti šešių pėdų ilgio ir trijų pėdų pločio stalas? Na, jo dar 
tokios spiralinės kojytės? 

Kitas dėl jos nekantrumo nusišypsojo: Daglės veidas 
buvo prakaituotas, plaukų tinkliukas nusislinkęs į šalį, ir 
rausvi plaukai pasklidę ant pečių. 

— Čia pas mus daug tokių stalų! — atsakė pagaliau jis. 

— Bet tas, tas turi būti toks... ypatingas... — paaiški- 
no ji, iš visų jėgų stengdamasi atrodyti rami, bet visiškai 
savęs įveikti nesugebėjo. Vienu metu ji bandė nuraminti 
alsavimą, bet trukdė ankštas korsetas. — Apskritai, tai kam- 
baryje, kuriuo naudojasi Nikolas, — sutarškė ji, — ir ten, 
tame kambaryje, dar yra podėlis, na, vieta, kur galėtų pasi- 
slėpti du žmonės! 

— Podėlis? — suglumęs pakartojo Kitas, ir Daglė tik- 
tai dabar prisiminė, kad Elžbietos laikų Anglijoje “podė- 
liu" vadino drabužių spintą. 

Čia už Kito nugaros prisiartino pagyvenęs vyras ir kaž- 
ką sukuždėjo jam į ausį. 

— Ą, — tarė šypsodamasis Kitas, — kambaryje greta 
Nikolo miegamojo tikrai yra toks stalas. Ir Nikolas daž- 
nokai... 

Bet Daglė, iki galo neišklausiusi, prilaikydama savo 
gausius sijonus, bėgte leidosi laiptais aukštyn. Nikolo mie- 
gamasis buvo už dviejų durų kairėje, o iš karto už jų — dar 
kažkokios durys. Daglė pajudino rankeną, bet jos buvo už- 
darytos iš vidaus! Tada ji puolė į miegamąjį. perbėgo per 
visą kambarį ir pabandė atverti duris, jungiančias jį su gre- 
tima patalpa, tačiau uždarytos ir šios! 

Daglė abiem rankomis ėmė daužyti duris, rėkdama: 

— Ei, Nikolai! Jeigu tu ten, įleisk mane! Nikolai! Tu 
mane girdi?! 

Ji galėjo prisiekti, kad iš kambario sklido kažkieno bal- 
sai! 

— Nikolai! — sustaugė dar garsiau. — Nagi Nikolai! 

Čia jis atvėrė duris, laikydamas rankoje kinžalą, pa- 
žiūrėti pavojingas kaip pati giltinė. 

— Ką?! — riktelėjo jis. — Kas mano motinėlei, ar ji 
sveika?! 

Daglė, jį atstūmusi, įsiveržė į kambarį. Ten, prie kitos 
sienos, stovėjo lygiai toks pat stalas, kokį ji matė Hearvu- 
dų bibliotekoje. Žinoma, šis už aną naujesnis keturiais šim- 


329 


tais metų, bet vis dėlto tai buvo tas pats stalas! O kėdėje 
sėdėjo, stengdamasi atrodyti visai nekalta, ledi Arabela! 

— Na aš jus... — buvo bepradedąs Nikolas. 

Bet Daglė akimirksniu privertė jį nutilti, kai puolusi 
prie kitos sienos, plačiai atvėrė mažas dureles joje: ten, pri- 
sispaudę nugaromis prie lentynų, slėpėsi du tarnai! 

— Štai dėl jų aš ir norėjau, kad tu nedelsdamas man 
atidarytum duris! — sušuko ji, kreipdamasi į Nikolą. — 
Va šitie dviese tave šnipinėjo ir, matyt, matė viską, kuo jūs 
čia ketinote dviese užsiimti! 

Nikolas su Arabela, netekę amo, bukai įsistebeilijo į ją. 

Įdėmiai žvelgdama į juos, Daglė tarė: 

— Jeigu nors žodelis apie tai, kas atsitiko, pasklis už 
šių sienų, mes tuojau sužinosim, kas apie tai pasakė! Jūs 
mane supratote, taip?! 

Buvo matyti, kad tarnai ir šiaip viską suprato, nepai- 
sant to, kad Daglės kalbos maniera ir intonacijos jiems tu- 
rėjo atrodyti labai neįprastos! 

— Na, o dabar nešdinkitės iš čia! — sukomandavo ji. 

— Jūs... — buvo bepradedąs Nikolas. 

Tačiau Daglė, nekreipdama į jį nė mažiausio dėmesio, 
atsisuko į Arabelą: 

— Aš, tiesą sakant, išgelbėjau jums gyvybę, todėl kad 
jūsų vyras, žinoma, būtų apie tai sužinojęs! Ir, mano nuo- 
mone, jums dabar geriausia išvykti! 

Arabela aiškiai nepratusi, kad su ja kalbėtųsi tokiu to- 
nu, buvo bebandanti protestuoti, bet tikriausiai prisiminu- 
si irzlų vyro charakterį, pasiskubino iš kambario lauk. 

„Atsigręžusi į Nikolą, Daglė išvydo, kad jo veidas tie- 
siog persikreipęs iš įniršio, beje, tai jai nebuvo jokia nau- 
jiena, nes nūo to laiko, kai ji čionai atvyko, jis beveik nie- 
kada į ją kaip nors kitaip nežiūrėjo. 

Tačiau išeiti jai nepavyko, nes Nikolas smarkiai tie- 
siai priešais jos nosį užtrenkė duris. 

— Tai ką, tu mane šnipinėji?! — įsiutęs riktelėjo jis. — 
Tu jauti malonumą, stebėdama, kuo aš užsiiminėju su kito- 
mis moterimis, taip? 

“Nagi suskaičiuok iki dešimties! — įsakė pati sau Dag- 
lė. — O net geriau — iki šimto!" Ir atsitokėjusi atsakė: 

— Aš nė nemanau “valkiotis"“ paskui tave, kad sek- 
čiau, kaip tu lakstai paskui visas iš eilės moteris, save pa- 
rodydamas va štai tokiu kvailiu! — Ir po to jau ramiai pri- 
dūrė: — Aš juk tau aiškinau, ko čionai atvykau! Žinojau, 
kad tu užsigeisi... užsigeisi lytiškai santykiauti su Arabela 
tiesiai ant stalo, todėl kad kartą tai tu jau atlikai! Tarnai 
apie tai visiems iš eilės papasakojo, o Džonas Vilfredas už- 
rašė visą šią istoriją į dienoraštį, ir Arabela po to nuo tavęs 
pagimdė kūdikį, ir Robertas Sidnis ją nužudė! Štai taip! O 
dabar aš galiu eiti?! 

Ji žiūrėjo, kaip keičiasi Nikolo veidas, pyktis paga- 
liau užleido vietą sutrikimui — Daglė net jo pasigailėjo. 

— Aš suprantu, kad beveik neįmanoma patikėti tuo, 
apie ką aš kalbu, — tarė ji, — bet aš taip pat tavimi iš 
pradžių netikėjau, kai atvykai pas mane! Ir vis dėlto, Ni- 
kolai: aš atėjau čionai iš ateities, ir mane atsiuntė į praei- 
tį, kad čia užkirsčiau kelią siaubingai tragedijai! Juk Le- 
ticija... 

Jo sunkus žvilgsnis ją sustabdė. 

— Tai tu nori dabar apkaltinti niekuo nekaltą mote- 
rį?! — paklausė jis. — O galbūt tiesiog pavyduliauji vi- 
soms moterims, prie kurių aš prisiliečiu?! 

Priesaika tvardytis, Daglės sau duota, išgirdus šiuos 
jo žodžius, atrodo, išlėkė kažkur pro langą. 

— Ak tu, pasipūtęs pove! — sušuko ji. — Juk net 
sunku įsivaizduoti, kaip man nusispjauti į tai, kiek mote- 
rų tu įsitempei į savo migį! Man tai absoliučiai nieko ne- 
reiškia! Tu — visai ne tas vyras, kurį aš pažinojau! Tiesą 
sakant, tu kaip vyras nevertas savo brolio puspadžių! Mane 
atsiuntė atgal, į praeitį, kad kaip nors ištaisyčiau netei- 
singumą, ir aš ketinu dėl to padaryti viską, ką galėsiu, net 
jeigu tu iš visų jėgų man trukdysi! Ir galimas daiktas, jei- 
gu man pavyks užbėgti už akių Kito žūčiai, tai išsaugos 
Stefordams jų valdas, ir jau niekas tada nesistengs tavęs 

perauklėti, kad nebūtum toks gašlus storžievis, koks da- 
bar esi! Ir tučtuojau mane iš čia išleisk! 

Bet Nikolas nė negalvojo atsitraukti nuo durų, suri- 
kęs: 

— Tu čia kažką malei apie brolio žuvimą. Tai tu nori... 

Bejėgiškai skėstelėjusi rankomis, Daglė nuo jo nusi- 
suko ir aiškiai tarė: 

— Aš — ne ragana! Ar tu tai gali suprasti?! Aš — pati 
paprasčiausia, eilinė mergina, atsidūrusi labai keistose ap- 
linkybėse! — Ir, atsisukusi veidu į jį, tęsė: — Aš gerai ne- 
žinau visų Kito žuvimo aplinkybių. Kaip kad man sakei, tu 
treniravaisi fechtavimo pamokoje ir susižeidei ranką, to- 
dėl negalėjai kažkur su juo kartu joti. O Kitas išvydo ežere 
kažkokią merginą, puolė prie jos ir dėl to nuskendo. Štai ir 
viskas, ką aš žinau. “Be to, labai tikėtina, jog dėl to kalta 
Leticija", — pagalvojo Daglė, bet garsiai to nepasakė. 

Jis tebežiūrėjo į ją su neslepiamu priešiškumu. 

— Kai tu atvykai pas mane, — vėl prabilo ji, ir jos 
balsas sušvelnėjo, — aš tavimi iš pradžių taip pat netikė- 
jau. Tu man pasakojai apie įvairiausius dalykus, apie ku- 
riuos nieko nebuvo parašyta istoriniuose veikaluose, o aš 
vis tiek netikėjau. Bet tu mane nusivežei į Belvudą ir ten 
parodei slaptas dureles, už kurių buvo paslėpta maža dram- 
blio kaulo dėžutė. Nė vienas pilies valdytojas, kiek jų ten 
buvo, nesugebėjo tų durelių surasti! Ir tu dar pasakojai, kad 
Kitas tau jas parodė likus lygiai savaitei iki savo mirties. — 
Ji nuščiuvo: nelabai jai patiko galvoti apie tai, kad Kitas 
mirs! 

* Nikolas išsprogino į ją akis. Taip, tikrai, ji vis dėlto — 
ragana! Todėl kad tiktai praeitą savaitę Kitas parodė jam Bel- 
vude tas slaptas dureles! Įdomu, o ką ji padarė Kitui, kad 
Jį įkalbėtų ir jai papasakoti apie tas dureles, papasakoti apie 
tai, ką pagal teisę turi Žinoti tiktai jų šeimos nariai? 

Tiesiog nesuprantama, ką ji išdarinėja su jo šeimos na- 
riais ir su visa jų pilimi! Štai tik vakar jis girdėjo, kaip 
arklininkas dainuoja kažkokią nesąmonę pagal jos padai- 

nuotos dainelės “Užgerki du du" žodžius! O trys artimos 
motinos damos dabar sugalvojo pasidažyti sau vokus — 
tuo stiliumi, kaip, jų aiškinimu, jas išmokė garsioji “ledi 
Daglė"! O jo motina?! Jo motina, toji šventa, visada santū- 
ri, išmintinga, — jo motina, ja pasitikėdama tarsi kūdikis, 
ramiausiai jai ima iš rankų kažkokius vaistus! Ir Kitas taip 
pat — su pasmerktos pražūčiai aukos išvaizda — žvelgė į 
šią rudaplaukę raganą! 

Per tas kelias dienas, kurias kiurkso čia Stefordų dva- 
re, ji viską apvertė aukštyn kojom! Ir jos kerai paveikė vi- 
sus, absoliučiai visus: tos dainos, tie siaubingi šokiai, tos 
jos istorijos — štai visai neseniai tarnai pilyje plepėjo kažką 
apie du “Skarletės" ir “Reto" vardais nepažįstamuosius! — 
ir viskas viskas juos veikia, net tai, kaip ji išsipaišo sau 
snukį! Aišku, kad ji burtininkė ir pamažu visus apžavi sa- 
vo kerais! 

Jis, Nikolas, vienintelis, kuris šiaip ne taip bando jai 
atsispirti! Kai jis ėmė Kitui kalbėti, jog ši moteris čia įgauna 
ypatingą valdžią, Kitas iš jo tiktai pasijuokė ir paklausė: 
“Na ir kas čia gali atsitikti bloga, kad ji papasakos keletą 
istorijų arba padainuos keletą dainelių?!" 

Jis, Žinoma, neturi supratimo, ko ši moteris nori, bet 
bent jau nepasiduos jos raganiškiems burtams, kaip tai leng- 
vabūdiškai padarė kiti! Ir jis ketina, kad ir kaip būtų sun- 
ku, prieš ją atsilaikyti! 

Štai žiūri jis į ją ir aiškiai supranta, jog ne taip jau 
paprasta — jai pasipriešinti! Jos tamsiai rudi plaukai pa- 
sklidę ant pečių, o savo mažą, perlais išpuoštą kepuraitę ji 
spaudžia rankose! Niekada jam dar neteko matyti tokios 
gražios moters! Galbūt Leticijos veido bruožai taisyklin- 
gesni, bet šioje moteryje, šioje pačioje Daglėje, — todėl jį 
tai ir siutina! — joje tiek žavesio, ir yra dar kažkas tokio, 
ko nesugeba nė apsakyti! 

Nuo pat pirmo jų susitikimo momento viskas išėjo taip, 
tarsi ji būtų jam turėjusi kažkokią paslaptingą valdžią! Jam 
patiko pajungti sau moteris, patiko jas bučiuoti ir jausti, 

kaip jos tiesiog tirpsta jo glėbyje. Jam taip pat patikdavo 
iššūkio situacija, kai reikėjo užkariauti kokios nors besi- 
priešinančios moters meilę, ir patiko šis valdžios jausmas, 
kuris jame gimdavo, kai paprasčiausiai nueidavo nuo jos 
šalin! 

Bet su šia moterimi iš pačių pradžių viskas buvo ki- 
taip! Jis ją sekė kur kas dažniau negu ji jį. Kiekvieną kar- 
tą, kai ji mesdavo žvilgsnį į Kitą, jis apie tai žinojo, Ži- 
nojo ir tai, kad ji nužvelgdavo kokį nors gražų tarną; jis 
visada juto, kai ji šypsosi arba kai juokiasi! Vakar, kai jis 
buvo savo kambaryje, šis nuolatinis jos buvimo jautimas 
pasiekė apogėjų, sukeldamas kone fizinį skausmą, ir šis po- 
jūtis jį taip įsiutino, jog negalėjo nei aiškiai kalbėti, nei 
protingai mąstyti! Jos poveikio jėga jį baisiai pykdo. Jai 
išėjus, negalėjo užmigti, nes žinojo, jog ji verkia! Anks- 
čiau moterų ašaros jo visiškai nejaudino: tos moterys am- 
žinai verkia! Verkia, kai su jomis išsiskiri, kai nedarai to, 
ko jos nori, kai joms sakai, kad daugiau jų nemyli! Jam 
patiko Arabelos arba Leticijos būdo moterys: tos niekada 
neverkė. 

Vakar ši moteris praverkė visą naktį, ir, nors jis nie- 
kaip negalėjo jos nei girdėti, nei matyti, tai tiesiog juto. 
Triskart naktį buvo atsikėlęs, ruošdamasis eiti pas ją, bet 
kažkaip save įveikė ir susilaikė. Neturėjo nei mažiausio 
noro leisti jai suprasti, kokią ji jam turi valdžią! 

O dėl tos jos istorijos apie praeitį ir ateitį, tai jis 
apie tai visai nė negalvos. Tačiau šiame visame reikale iš 
tiesų yra kažkas keista. Žinoma, jis nė sekundei nepati- 
kėjo tuo, kad ji — Lankonijos princesė, o ir motina, kaip 
jis mano, taip pat tuo nepatikėjo: paprasčiausiai ledi Mar- 
garet patiko jos keistas dainavimas ir keista minčių reiš- 
kimo maniera. Ir ji pati laikėsi taip, tarsi viskas jai Čia 
atrodytų neįprasta — pradedant nuo valgio ar rūbų ir bai- 
giant tarnais! 

— Tai tu man pasakysi, taip? — kalbėjo tuo tarpu ji. 

Nesuprasdamas, apie ką ji čia šneka, Nikolas stovėjo 

ir Žiūrėjo į ją. Ir staiga jo gyslomis nusirito tokio geismo 
banga, kad jis net atsitraukė prie durų. 

— Ne, manęs tu nepajėgsi užburti, kaip tu tai padarei 
su visais mano šeimos nariais! — sumurmėjo jis, tarsi ban- 
dydamas tuo įtikinti pats save. 

Daglė išvydo, kad jo akys užsidegė geismu, pastebė- 
jo, kaip jis vos nuleidžia vokus. Jos širdis ėmė smarkiai 
plakti. “Tu tiktai prie jo prisiliesi ir akimirksniu sugrįši į 
savo epochą! — tarė ji pati sau. — Tačiau aš juk negaliu 
išvykti, kolei nebus saugus Kitas ir kolei nebus atskleista 
klastinga Leticijos išdavystė!" 

— Bet, Nikolai, — tarė garsiai ji, — aš nė negalvojau 
tave užkerėti, ir visiškai nieko nedariau su tavo šeimos na- 
riais, išskyrus tai, ko man reikėjo, kad galėčiau čia pasi- 
likti gyventi! — Ir, ištiesusi priekin rankas, kad prie jo bent 
prisiliestų, pridūrė: — O, jeigu tu tiktai panorėtum mane 
išklausyti!.. 

— Ką? Klausyti tavo plepalų apie praeitį ir ateitį, 
taip? — paklausė paniekinamai sukikenęs jis. O po to, pa- 
lenkęs prie jos veidą, užbaigė: — Atsargiau, moterie, su 
tuo, ką išdarinėji! Nes aš nesiliauju tave stebėti! Ir kai čia 
ateis Žinia apie tai, jog tu neturi jokio dėdės karaliaus, 
aš nuosavomis rankomis tave išmesiu iš savo namų lauk! 
O dabar — nešdinkis šalin ir nebandyk vėl manęs šnipi- 
nėti! — Taręs šiuos žodžius, jis atsuko jai nugarą ir įtū- 
žęs išlėkė iš kambario, palikęs vieną Daglę, kuri jautėsi 
visiškai bejėgė. 

Žvelgdama į tolstančio Nikolo nugarą, ji nejudėdama 
stovėjo jo miegamajame ir meldė Dievą. 

— Na, būk geras, Dieve! — prašė ji. — Na, patark 
man, kaip man padėti Nikolui! Leiski man padaryti tai, ko 
aš nesugebėjau padaryti tą, pirmą kartą! 

Ir pasijutusi iš karto pasenusi, Daglė paliko miegamąjį. 

Rytą Daglė išvydo Arabelą — šioji ką tik buvo išėju- 
si į kiemą ir ruošėsi sėsti ant savo puikaus juodbėrio žirgo. 
Greta Arabelos buvo kažkoks vyriškis, ir Daglė suvokė, 
jog tai tikriausiai ir yra jos vyras, Robertas Sidnis. Daglei 
labai norėjosi pažvelgti į jį iš arčiau, įsižiūrėti į veidą Žmo- 
gaus, kurį Nikolas laikė savo draugu, ir vis dėlto tas pats 
“draugas" ir nusiuntė jį po to į ešafotą! 

Čia Sidnis atsisuko, ir Daglei tiesiog kvapą užėmė: šis 
Robertas Sidnis buvo labai panašus, na, tiesiog tiksli kopija 
daktaro Roberto Vitlio, už kurio ji kažkada ruošėsi ištekėti! 

Daglė nusisuko ir pajuto, kad dreba jos rankos. “Juk 
ne, tiesiog sutapimas! — įtikinėjo ji save. — Žinoma, su- 
tapimas, ir nieko daugiau!" Bet po to, jau vėliau, ji staiga 
prisiminė, jog, kai dvidešimtajame amžiuje Nikolas pirmą- 
kart susitiko su Robertu, tai šis pažvelgė į jį taip, tarsi bū- 
tų išvydęs vaiduoklį! O pats Robertas tuo momentu žvelgė 
į Nikolą su neslepiama neapykanta akyse! 

“Sutapimas! — vėl mintyse pakartojo ji. Taip, daugiau 
niekuo to negalima paaiškinti!“ 

Per paskutines dvi dienas Daglė Nikolą matė retai, o 
jeigu jiems ir tekdavo susitikti, tai paprastai jis arba niū- 
riai žvelgdavo į ją iš kokio nors tarpdurio, arba apsiniau- 
kęs svaidė į ją piktus žvilgsnius iš užstalės. O Daglė čia 
viename asmenyje tarsi atstojo televiziją, kinematografą, 
karnavalo dalyvę ir koncertuojančią primadoną ir neturėjo 
nė vienos laisvos minutės. Pilies gyventojams reikėjo vis 
naujų žaidimų, dainų, istorijų — jų pasilinksminimų troš- 
kulys buvo iš tiesų nepasotinamas. Daglė negalėjo net so- 
de ramiai vaikštinėti arba pereiti per namą: ją būtinai kas 
nors sustabdydavo ir reikalaudavo eilinės pramogų porci- 
jos. Ištisas valandas ji sugaišdavo, kad prisimintų viską, 
ką ji kada nors skaitė arba girdėjo. 

Honorijos padedama, ji sugalvojo supaprastintą “mo- 
nopolijos" žaidimo versiją. Naudodama grifelines lenteles, 
organizavo žaidimą “atspėjimas pagal paveiksliukus“ Kai 
perpasakojusi visas kažkada perskaitytas knygas Daglė pa- 
juto, kad jos atmintis išseko, ji pradėjo pasakoti apie Ame- 
riką. Ypač šios istorijos patikdavo ledi Margaret. Daglė iš 
visų jėgų stengėsi kalbėti tik pramoginėmis temomis ir nie- 
kada savo pasakojimuose nelietė politikos arba religijos 
problemų. Juk tiktai prieš keletą metų iki jai čia pasiro- 
dant karalienė Marija degino ant laužų Žmones už tai, kad 
jie priklausė kitam, “netikusiam", tikėjimui. Bet vis dėlto 
kartais Kitas jos klausinėjo, kokie ten pas juos šalyje Že- 
mės ūkio reikalai, ir, nors Daglė žinojo apie tai labai ma- 
Žai, vis pajėgdavo duoti kokių nors naudingų patarimų, pa- 
vyzdžiui, dėl trąšų ir kaip jas naudoti laukuose. 

Daglė žinojo, kad artimos ledi Margaret damos sukrės- 
tos dėl to, kaip mažai ji išsilavinusi: ir kalba tiktai viena 
kalba, nemoka groti nė vienu muzikos instrumentu, ir brai- 
žas jos toks, kad nieko neperskaitysi, — bet daugelį šių 
trūkumų jos jai atleido. 

Kažko jas mokydama, Daglė tuo pat metu mokėsi ir 
pati. Nė viena dama ant savęs nepajuto tokio socialinio 
spaudimo, kokį dvidešimtajame amžiuje jautė Amerikos 
moterys, nes ten visuomeninė nuomonė tiesiog reikalau- 
Ja, kad jos visiems būtų viskuo! Iš šešioliktojo amžiaus 
moters niekas nė nelaukė, kad ji taptų, sakykim, atsakin- 
gu kokios nors korporacijos darbuotoju, tuo pat metu lik- 
dama ir mylinti motina, ir sumani virėja, ir namų šeimi- 
ninkė, ir išradinga, gimnastės kūną turinti meilužė! Tur- 
tinga moteris čia užsiiminėja rankdarbiais, prižiūri namus 
ir linksminasi. Žinoma, vargu ar ji galėjo tikėtis, kad to- 
kiomis sąlygomis išgyvens pasaulyje daugiau kaip ketu- 
riasdešimt metų, bet nors per tą visą neilgą laiką, kuris 
Jai buvo skirtas gyventi žemėje, niekas jai nedarė jokio 
SPaudimo, skatindamas daryti vis daugiau ir nuolatos bū- 
ti kažkuo dideliu! 

Tuo tarpu, kai bėgo jos buvimo šešioliktajame amžiu- 
je dienos, Daglė ėmė prisiminti savo gyvenimą su Rober- 
tu. Žadintuvas prikeldavo šeštą valandą ryto, ir ji imdavo 
karštligiškai bėgioti po butą. O skubėti teko dėl to, kad su- 
spėtų padaryti visus dienos namų darbus. Reikėjo paruošti 
ir valgyti, ir sulakstyti į parduotuves, ir namuose apsikuopti 
(tiktai kartą per savaitę pas Robertą ateidavo buto tvarkyti 
pasamdyta moteris), ir virtuvėje viską išvalyti iki blizge- 
sio — ir tai vis kasdien ir kasdien! O vadinamuoju “laisvu 
laiku" ji ištisą dieną buvo užimta darbe! Kartais imdavo 
noras viską mesti ir pasivolioti tris dieneles lovoje, paskai- 
tyti detektyvus apie kokias nors mįslingas žmogžudystes, 
bet kiekvieną kartą paaiškėdavo, kad dėl namų darbų gau- 
SOS ji sau negali to leisti! 

Na, o dėl viso kito ją kankino ir nuolatinės kaltės jaus- 
mas: net ilsėdamasi suvokė, jog privalo lankyti gimnasti- 
kos salę ir ten atlikti visokius pratimus, kad nesustorėtų, 
arba užsiimti kokia nors vakariene Roberto kolegoms. Kal- 
tės jausmas jai kildavo net tada, kai, visiškai nusiplūkusi, 
išimdavo iš šaldytuvo kameros tiktai vieną picą ir ją pašil- 
dydavo. 

Bet čia, šešioliktame amžiuje, visi tie šiuolaikiniai 
kompleksai atrodė tokie tolimi! Čia Žmonės negyveno at- 
skirai, nebuvo vienas nuo kito izoliuoti. Ir jų namuose vi- 
sai nebuvo vienai moteriai dvidešimties darbų iš karto! 
Namuose buvo šimtas ir net galbūt šimtas keturiasdešimt 
įvairiausių tarnų tam, kad atliktų, sakykim, septyniasde- 
šimt pareigų! Ir nebuvo taip, kad vienai pavargusiai mo- 
teriai tektų ir valgyti ruošti, ir plauti indus, ir taip toliau, 
ir panašiai, o ir dar kažkur dirbti. Čia, pas juos, kiekvie- 
nas Žmogus turėjo tiktai vienas kažkokias pareigas! Dvi- 
dešimtojo amžiaus moterys buvo, žinoma, pačios kaltos 
dėl to, jog kentėjo, bet šešioliktame amžiuje žmonės daž- 
niau kentė nuo ligų, nuo baimės dėl nežinomybės, dėlto, 
jog visai nesama vaistų, taip pat dėl nuolatinio juos per- 
sekiojusio ir iš tikrųjų realaus mirties pavojaus. Šešiolik- 

tajame amžiuje Žmogaus gyvenimas buvo trumpas, ir mir- 
tis vaikštinėjo visiškai greta Elžbietos pavaldinių. Nuo tos 
dienos, kai Daglė atvyko, pilyje jau mirė keturi žmonės, 
ir juos visus buvo galima išgelbėti, jeigu būtų buvusi ko- 
kia nors padori greitosios medicininės pagalbos su rei- 
kiama priežiūra tarnyba! Pavyzdžiui, vienas darbininkas 
mirė dėl to, kad ant jo užgriuvo vežimas ir prasidėjo vidi- 
nis kraujospūdis. Žvelgdama į tą vyrą, Daglė galvojo, jog 
viską dabar atiduotų už tai, kad būtų gydytoja ir mokėtų 
sustabdyti kraujavimą! Žmonės čia mirdavo dėl kažkokio 
plaučių uždegimo, gripo arba net dėl šunvotės, per kurią į 
organizmą patekdavo infekcija. Daglė išdalijo aspirino 
tabletes, gydė žaizdas, jas tepdama neospirinu, arba pa- 
cientus valgomaisiais šaukštais vaišino peptobismolu. 
Kažkuriam laikui ji, žinoma, palengvindavo žmonių kan- 
čias, tačiau absoliučiai nieko nebuvo galima padaryti jų 
išgedusiems dantims, sutrūkusiems kojų raiščiams, dėl ku- 
rių žmonės likdavo visam gyvenimui invalidai, arba su 
uždegimais apendiksų, kurie trūkdavo vaikams, ir nuo ku- 
rių jie mirdavo! 

Ir su skurdu ji taip pat negalėjo nieko padaryti. Vieną 
kartą pabandė su Honorija pakalbėti apie tai, koks didžiu- 
lis skirtumas tarp Stefordų šeimos narių gyvenimo būdo ir 
valstiečių gyvenimo. Būtent tada Daglė sužinojo apie eg- 
zistavimą įstatymų, reguliuojančių, įvairių visuomenės 
sluoksnių pajamas. Pas juos, Amerikoje, buvo pretenduo- 
Jama į kai kurią visuotinę lygybę ir tvirtinama, jog esą mi- 
lijonus dolerių uždirbantis žmogus nė kiek ne geresnis už 
kažkokį bėdžių, prakaitu užsivargstantį sau kasdieninę duo- 
ną. Tiesa, niekas tuo netikėjo, ir padariusieji nusikaltimą 
turčiai atsipirkdavo lengvomis bausmėmis, o vargšai visa- 
da būdavo baudžiami kuo griežčiausiai! 

Bet, kaip Daglė suprato, šešioliktame amžiuje jau 
Pati visuotinės lygybės idėja sutinkama tiktai audringu 
kvatojimu. Žmonės čia nebuvo lygūs, ir įstatymas jiems 
neleido net vienodai rengtis! Ne visiškai tuo tikėdama, 

Daglė paprašė Honorijos jai išaiškinti esmę įstatymų, re- 
guliuojančių pinigines įplaukas. Paaiškėjo, kad vyras su 
šimtu arba truputį mažiau svarų metinių pajamų turėjo tei- 
sę nešioti atlasinę liemenę. Bet ant kitų jo viršutinių rūbų 
dalių jokio aksomo negalėjo būti. O jeigu jis užsidirbda- 
vo per metus tiktai dvidešimt svarų, tai jam priklausė at- 
lasinė arba raštuoto audinio liemenė, o kiti viršutiniai 
rūbai — šilkiniai. Vyras, uždirbantis dešimt arba mažiau 
svarų sterlingų per metus, neturėjo teisės per visus metus 
drabužiams išleisti daugiau kaip du šilingus. Asmenims, 
turintiems grafo titulą, buvo leidžiama nešioti sabalo kai- 
linius, o štai baronams — tiktai šiaurinės lapės. Tarnų vir- 
šutinių drabužių ilgis neturėjo būti žemiau blauzdų. Ama- 
tininkai paprastai rengdavosi mėlynai (būtent dėl to aukš- 
tesniųjų sluoksnių atstovus retai pamatysi su šių spalvų 
drabužiais). ' 

Čia be galo buvo priimami vis nauji ir nauji įstatymai. 
Reguliuojama absoliučiai viskas: pajamos, kailiai, drabu- 
žių spalva, medžiagos, net modeliai. Daglei, pavyzdžiui, 
kaip vienai iš artimiausių ledi Margaret damų, buvo leista 
rengtis kaip grafienei. Galiausiai Honorija nusijuokė ir pa- 
sakė, kad apskritai kiekvienas dėvi tai, ką gali sau leisti, 
bet jeigu kas nurodymus pažeis, — sumokės miesto iždui 
baudą, o paskui galės rengtis pagal savo skonį. 

Dvidešimtajame amžiuje Daglei kažkaip neteko per- 
nelyg daug svarstyti dėl savo drabužių. Žinoma, jai pati- 
ko, kai drabužiai buvo patogūs ir patvarūs, tačiau dėl vi- 
so kitą ji mažai sau suko galvą. Tačiau čia, Elžbietos epo- 
choje, su jos gražiomis suknelėmis, viskas buvo kitaip! 
Jau paviešėjusi šešioliktame amžiuje vos kelias paras Dag- 
lė pastebėjo, kad Žmonės čia tiesiog nepaprastai susirūpi- 
nę savo skudurais! Pavyzdžiui, ledi Margaret supančios 
damos valandų valandas išradinėdavo naujus suknelių mo- 
delius! 

Vieną dieną atvyko kažkoks pirklys iš Italijos su rie- 
timais audinių, kurių prikrauti net du vežimai. Jį sveikino 

paradiniuose kambariuose taip džiaugsmingai, tarsi būtų 
atradęs ir atvežęs jiems kokią nors priemonę nuo blakių 
įkandimų! Daglė pati sau nelauktai staiga pajuto, kad ir ji 
kartu su kitomis damomis tuo ir teužsiima, kad be galo var- 
talioja siaurus audinių rulonus ir prideda jų pavyzdžius 
tai prie vienos moters, tai prie kitos! 

Prie jų prisijungė ir Nikolas su Kitu — kaip ir daugu- 
ma tenykščių vyrų, jie mėgo iš visų pusių būti apsupti be- 
sijuokiančių, susijaudinusių, gražių moterų. Daglės išgąs- 
čiui, Kitas parinko jai audinius dviem suknelėms ir garan- 
tavo, kad jai jau laikas nešioti savo nuosavus drabužius. 

Vartydamasi tą naktį lovoje, Daglė vis svarstė, kaip 
smarkiai Elžbietos laikų Anglijos žmonės skiriasi nuo jos 
amžininkų ir tuo pačiu kokie vis dėlto į juos panašūs! Skai- 
tydama romanus, kur veiksmas vyko Elžbietos epochoje, 
Daglė kažkodėl įsidėmėjo, kad žmonės tais laikais beveik 
nieko neveikė, tiktai buvo be galo įsivėlę į politines disku- 
sijas. Susidarė įspūdis, kad net čia nesant televizijos, radi- 
jo ir įvairių politinių savaitraščių su naujienų apžvalgomis, 
amerikiečiai tarsi nė pusiau tiek neinformuoti, kokie buvo 
neva išprusę politikoje visokie romanų apie viduramžius 
personažai. Tačiau, kaip labai greitai Daglė suprato, žmo- 
nės čia, tarsi normalūs amerikiečiai, kur kas labiau domisi 
modeliais, gandais arba tuo, kaip kuo geriau valdyti sudė- 
tingą savo didžiulių dvarų ūkį, negu tuo, ką būtent šiuo 
momentu veikia karalienė! 

Galų gale Daglė nusprendė, kad ims, žinoma, daryti 
liaudžiai viską, ką gali, bet tuo pat metu ji suprato, kad 
keisti šešioliktojo šimtmečio žmonių gyvenimo sanklodą 
anaiptol ne jos paskirtis! Ją juk nusiuntė į praeitį dėl to, 
kad išgelbėtų Nikolo gyvybę, ir būtent į tai ji ketino su- 
telkti visą savo dėmesį. Ji čia — stebėtojas, o anaiptol ne 
misionierė! 

Tiesa, šiame viduramžių gyvenime Daglė niekaip ne- 
galėjo susitaikyti su tuo, jog nesama vonių. Žmonės, žino- 
ma, prausėsi ir mazgojosi rankas bei kojas, bet visą kūną 

maudė labai retai. Honorija nesiliovė priminti Daglei, jog 
ši “pernelyg jau dažnai" (o tai triskart per savaitę!) mau- 
dosi. Daglė ir pati negalėjo pakęsti šios procedūros: reikė- 
jo, kad tarnai į miegamąjį įbogintų maudymosi geldą, po 
to kiti tarnai zuitų su karšto vandens kibirais rankose. Pa- 
stangos paruošti maudynes buvo tokios grandiozinės, jog 
Daglei nusiprausus, tame vandenyje, kad jis nenueitų nie- 
kais, maudėsi dar du. O kartą išėjo taip, kad Daglei teko 
praustis trečiai iš eilės, ir vandens paviršiuje plaukiojo kaž- 
kieno utėlės. 

Šis prausimasis jau ėmė virsti kažkokia įgrisusia ma- 
nija, kolei Honorija atsitiktinai jai parodė “kampiniame" 
sodelyje fontaną. “Kampiniu" sodas buvo vadinamas dėl 
to, kad žalios gyvatvorės jame buvo suplanuotos gana iš- 
radingai, tarsi mazguoti tinklai, o “kilpų “ viduje buvo ryš- 
kių gėlių lysvės. Pačiame centre sodo, sudaryto iš keturių 
tokių susikirtusių “ mazgų", įrengtas fontanas: srovė tryš- 
ko ant aukšto akmens ir krito į nedidelį tvenkinuką. Kaip 
paaiškėjo, prižiūrėjusį fontaną berniūkštį nusiuntė pasukti 
reguliuojantį ratą. 

— Oi, kaip šaunu! — sušuko Daglė. — Tiesiog kaip 
krioklys arba... — čia jos akys sublizgo, — arba... kaip du- 
šas! — Būtent šį momentą jos galvoje jau subrendo tam 
tikras sumanymas! Vėliau ji pasikalbėjo su berniūkščiu, ku- 
ris žinojo, kaip pasukti ratą, ir prižadėjo jam sumokėti pen- 
są, jeigu pasitiks ją čia rytoj, ketvirtą valandą ryto. 

Ir štai ankstų rytą, keturiomis, Daglė ant galų pirštų 
išėjo iš Honorijos miegamojo, nulipo laiptais žemyn ir pa- 
traukė į sodelį. Ji nešėsi su savimi šampūną, tūbelę su plau- 
kų dažais, rankšluostį ir audeklinę plaušinę. Berniūkštis už- 
simiegojusiomis akimis, tačiau vis tiek besišypsantis, pač- 
mė iš jos pensą (jai monetą davė Honorija!) ir nuėjo pa- 
sukti reguliuojantį ratą. Daglė akimirksnį pasvyravo, ar jai 
nusirengti rūbus, ar ne, bet kadangi dar tamsu ir pilies gy- 
ventojai bus negreitai, ji išsinėrė iš pasiimto nuomon cha- 
latuko ir ilgų drobinių marškinių ir žengė į fontaną. 

Tikriausiai, niekas per visą žmonijos istoriją taip ne- 
simėgavo “dušu" kaip ji! Daglei atrodė, tarsi kartu su pur- 
vu, riebalais ir prakaitu nuo jos nusiplauna išgyventi me- 
tai! Išsimaudžiusi geldoje ji nė karto nebuvo pasijutusi šva- 
ri. Po visų Šių savaičių be dušo jautėsi it raupsuota. Tri- 
skart šampūnu išsiplovusi galvą ir užsidėjusi ant plaukų 
truputį dažų, ji taip pat nusiskuto sau nuo kojų ir po pažas- 
timis plaukus ir po to pasijuto tarsi naujai gimusi! Dieviš- 
ka, nepaprastai dieviška! 

Gana ilgai išbuvusi po srove, ji pagaliau išlipo iš fon- 
tano, švilptelėjo berniūkščiui, kad šis užsuktų ratą, po to 
sausai nusišluostė ir susisiautė chalatu. 

Eidama keliuku į pilį, ji švytėjo. Ir galbūt dėl to, kad 
pernelyg plačiai — iki ausų! — šypsojosi ir todėl negalėjo 
gerai matyti, kas darosi aplinkui, ar gal todėl, jog dar buvo 
tamsoka ir ne viską galima įžiūrėti, bet ji su kažkuo susi- 
dūrė. 

— Glorija! — apstulbusi sušuko Daglė ir tiktai tada 
suvokė, jog prieš ją — paveldėtoja prancūzė. — Aš norė- 
jau pasakyti... — mikčiojo ji, — tikiuosi, jūs ne Glorija, 
ne? O kurgi jūsų liūtė? — Čia Daglė pati nustebo dėl to, ką 
Ji dabar pliurpia. Ji tik retsykiais susitikdavo paveldėtoją, 
bet visada ją lydėdavo aukšta ir aiškiai pernelyg jau ją popi- 
nanti sargybinė ar auklė. — Aš visai neturėjau galvoj... — 
vėl pradėjo, ketindama atsiprašyti Daglė. 

Tačiau prancūzė jos visai neklausė ir užrietusi nosį pra- 
plaukė pro Daglę burbtelėjusi: 

— Aš jau gana suaugusi, kad pati savimi pasirūpin- 
čiau! 

Žvelgdama į tuklią mergiotės nugarą, Daglė nusišyp- 
sojo: ji kalba lygiai taip kaip ir jos penktokės! Tos irgi vi- 
sada įsivaizduoja esančios gana suaugusios, kad pačios sa- 
vimi pasirūpintų! 

— Ką, pavyko slapta išsprūsti, taip? — vis taip pat 
besišypsodama paklausė Daglė. Mergina tuojau pat atsisu- 
ko, ir jos veido išraiška truputį sušvelnėjo. 

— Ji iš tiesų ten knarkia! — pareiškė ji su blausia šyp- 
sena veide. Po to, pažvelgusi į fontaną, paklausė: — O ką 
jūs čia veikiate? 

Daglė taip pat metė žvilgsnį į fontaną ir savo siaubui 
išvydo, kad visas nedidelis tvenkinukas pilnas muilo bur- 
bulų. Jos nuomone, jie grėsė užteršti aplinką, bet, matyt, 
jaunai prancūzaitei burbulai pasirodė kažkoks stebuklas, 
nes mergiotė pasilenkusi pasisėmė pilnas rieškutes muiluoto 
vandens. 

— Aš čia prausiuosi, — atsakė Daglė. — O ar jūs ne- 
norite? 

Mandagiai gūžtelėjusi pečiais, mergiotė atsakė: 

— Ne, aš labai silpnos sveikatos! 

— Na, prausimasis žalos nedaro... — buvo beprade- 
danti Daglė ir tuojau pat nutilo. Jokių mėginimų misio- 
nieriauti! Neužmiršk to! — priminė ji sau. Priėjusi prie 
merginos arčiau, įdėmiai pažvelgė į ją ryto prieblandoje 
ir paklausė: — O kas jums sakė, kad jūsų tokia jau trapi 
sveikata? 

— Ledi Holet, — atsakė ši ir pažvelgusi į Daglę pa- 
aiškino: — Na, toji pati “liūtė" — mano guvernantė! 

Daglė susimąstė: sakyti ar ne? Ji suprato rizikuojanti, 
bet mergiotė atrodė kažkokia vieniša, ir Daglė ryžosi. 

— Tai, vadinasi, ledi Holet jus įtikino, kad jūs silpnos 
sveikatos, ir būtent todėl ji ir sau leidžia pamokslauti, ką 
1r kada jums galima valgyti, kada išeiti pasivaikščioti, o 
kada ne? Apskritai jūs esate tarsi po stikliniu gaubtu ir jums 
tenka dar prieš aušrą slapta sėlinti į sodą, kad galėtumėte 
geriau jį apžiūrėti! Būtent tai jūs turėjote galvoje?! 

Mergina buvo besižiojanti kažką sakyti, bet paskui ak- 
menine veido išraiška atrėžė: 

— Ledi Holet saugo mane nuo kontaktų su žemesnių 
visuomenės sluoksnių atstovais. — Tai pasakiusi ji išma- 
tavo Daglę paniekinamu žvilgsniu. 

— Tai nuo tokių kaip aš, ar ne? — slėpdama šypseną, 
paklausė toji. 

— Jūs — jokia ne princesė! — atsakė mergina. — Le- 
di Holet sako, kad princesė sau neleistų organizuoti viso- 
kių spektaklių, kaip tai darote jūs! Ir dar ji pasakė, kad jūs 
neišsiauklėjusi: juk net prancūziškai nekalbate! 

— Na, gerai, visa tai tvirtina ledi Holet. O ką jūs pati 
apie mane galvojate? — paklausė Daglė. 

— Kad jūs ne princesė, ne ta, kuri ne... 

— Ne ne! — nutraukė ją Daglė. — Nereikia kartoti 
to, ką kalba ledi Holet! Nagi pasakykite man, ką jūs pati 
manote! 

Mergina įbedė į Daglę akis, aiškiai nežinodama, ką at- 
sakyti. 

Pažvalinusi ją šypsena, Daglė paklausė: 

— Na, o Kitas jums patinka? 

Prancūzaitė žvelgė kažkur Žemyn, į savo rankas, ir, 
kaip Daglei pasirodė, paraudo. 

— Ką, nejaugi viskas taip blogai? — vėl paklausė 
Daglė. 

— Jis manęs visai nepastebi! — pakuždom atsakė mer- 
gina, ir jos balsas suvirpėjo nuo ašarų. Ūmai atmetė galvą 
ir su neapykanta pažvelgė į Daglę — šį momentą ji atrodė 
kaip tiksli Glorijos kopija! 

— Jis spokso į jus! — tarė ji. 

— Į mane?! — nustebo Daglė. — Bet Kitas manimi 
visai nesidomi! 

— Čia visi vyrai jus įsimylėję! Ir ledi Holet sako, kad 
jūs vos ne... vos ne... 

— Oi, nereikia man sakyti, kas aš tokia! — iškreipusi 
lūpas, sušuko Daglė. — Mane juk jau visaip vadino! Nagi 
paklausykite... O koks jūsų vardas? 

— Mano vardas — ledi Alegra Lusinda Nikoleta de 
Kurė, — išdidžiai pareiškė panaitė. 

— O kaip jus vadina artimieji? — paklausė Daglė. 

Panelė truputį pamindžiukavo, bet bet po to nusišyp- 
SOjo ir tarė: 

— Mano pirmoji auklė mane vadino Luse. 

— Vadinasi, Lusė! — nusišypsojusi ištarė Daglė ir, pa- 
žvelgusi į dangų, tarė: — Man atrodo, mums geriau grįžti į 
pilį. O tai pradės ieškoti... mūsų abiejų. " 

Lusė išsigandusi pažvelgė į ją, po to, pasikėlusi savo 
sunkius brangius sijonus, leidosi bėgti į pilį: ją aiškiai bau- 
gino mintis, kad jos pasišalinimą galėjo pastebėti. 

— Rytoj rytą! — riktelėjo jai į nugarą Daglė. — Tuo 
pačiu laiku! — pridūrė ji, bet dar nebuvo įsitikinusi, ar ją 
Lusė išgirdo, ar ne. 

Daglė taip pat patraukė į vidų, nekreipdama jokio dė- 
mesio į tarnus, spoksančius į jos drėgnus plaukus ir chala- 
tą. Atvėrusi duris į Honorijos miegamąjį, ji sunkiai atsidu- 
so: na štai, dabar vėl prasidės ši ilga, nemaloni rengimosi 
procedūra, o ji dabar labiau už viską norėtų rengtis savais 
rūbais: tokiais patogiais džinsais ir sportiniu megztiniu! 

Po pusryčių ji tyliai atsiskyrė nuo kitų moterų ir pa- 
traukė ieškoti Nikolo. Damos iš jos reikalavo vis naujų dai- 
nų, 0 jų atsargą, ir be to kuklią, Daglė seniai išsėmė. Ji 
ketino tiesiog joms niūniuoti atitinkamas melodijas ir įti- 
kinti damas, jog tos kurtų žodžius pačios. Bet šiandien ji 
ketina pasikalbėti su Nikolu. 

Jį surado kambaryje, kuris buvo labai panašus į kon- 
torą. Nikolas sėdėjo už popieriais užversto stalo, ir, atro- 
do, užsiėmė kažkokių skaičių sumavimu popieriaus lape. 

Išvydęs Daglę, jis nustebęs pakėlė antakį ir vėl įsi- 
Kniaubė į savo popierius. 

— Nikolai, negali juk tu visą laiką mane ignoruoti! — 


sušuko ji. — Mums reikia pasikalbėti! Rask laiko ir mane 
išklausyk! i 

— Aš užsiėmęs, — atsiliepė jis. — Ir nereikia man 
trukdyti savo kvailais plepalais! 

— Plepalais?! Kažkokia nesąmonė! — pasipiktino ji, 


bet jis dar kartą pažvelgė į ją, tarsi kviesdamas nusiramin- 
ti, ir grįžo prie savo skaičių. Šitie apskaičiavimų užrašai 
Daglei pasirodė visiškai beprasmiški, nes jisai kartais Žy- 
mėjo romėniškuosius skaitmenis, kartais skaičius rašė žo- 

džiais, o kai kur vartojo arabiškus skaitmenis. Ar verta ste- 
bėtis, kad šie apskaičiavimai jam taip sunkiai sekasi! Dag- 
lė atsidarė kabėjusią ant diržiuko nedidelę išsiuvinėtą pi- 
niginę ir išsitraukė iš jos savo nuo saulės šviesos veikiantį 
kalkuliatorių. Dabar nuolatos jį nešiojosi su savimi, nes Ho- 
norija ir kitos damos siuvinėdamos skaičiuodavo dygsne- 
lius, ir Daglė dažnai joms ką nors sudėdavo ir atimdavo, 
tikrindama apskaičiavimų tikslumą. Padėjusi kalkuliatorių 
greta Nikolo rankos, ji paklausė: 

— O ar Kitas jau tau parodė, kur Belvude yra tos slap- 
tosios durelės? 

— Lordas Kitas! — išraiškingai pataisė jis. — Ir tai 
jūsų neliečia! Ir aš taip pat neturiu su jumis nieko bendra! 
O tuo pačiu — ir visi mano mamytės namų gyventojai! Ir 
apskritai, ponia, niekas jūsų čia nepageidauja matyti! 

Ji tebestovėjo ties juo ir matė, jog, nepaisant pykčio, 
jis paėmė į rankas kalkuliatorių ir ėmėsi spaudinėti jo myg- 
tukus. Surinko visus reikiamus skaičius, neužmiršdamas pa- 
spausti “pliuso"" mygtuką, po to pažvelgė į langelyje pasi- 
rodžiusią galutinę sumą. Taip kalbantis jis užrašė sumą sa- 
vo popieriaus lape. 

— Taip, ir štai dar... — sumurmėjo imdamas pliusuoti 
antros kolonėlės skaičius. 

— Nikolai, — pusbalsiu šūktelėjo ji, — vadinasi, tu 


prisimeni! — Jai net kvapą užėmė, bet po to ji pakartojo 
garsiau: — Tai tu prisimeni?! 
— Nieko aš "neprisimenu"! — piktai išrėkė jis, spok- 


sodamas į gulintį ant savo delno kalkuliatorių. Ir tiktai šią 
minutę suvokė, kad juo kažkada jau naudojosi, bet dabar 
gerai neatsiminė, kas čia per daiktas ir kaip jis veikia, to- 
dėl nusviedė nuo savęs šį daikčiuką, tarsi jame glūdėtų kaž- 
kokie velnio burtai! 

Daglei buvo didelė paguoda matyti, kad jis moka nau- 
dotis kalkuliatoriumi: vadinasi, kažkas iš to, ką išgyveno 
dvidešimtajame amžiuje, vis dėlto kažkur išliko jo atmin- 
ties gelmėse! Žinoma, tai neįprasta, juk viskas vyko ket- 
veriais metais vėliau, skaičiuojant laiką nuo šiandieninės 

dienos, bet juk ir iki Daglės gimimo nuo šiandien dar turi 
praeiti keturi šimtai metų! Jai nuolat atsitinka daug keis- 
čiausių dalykų, ir dabar ji tiesiog niekaip negali suabejoti 
jo mokėjimu naudotis kalkuliatoriumi! Bet jeigu jis tai pri- 
simena, tuomet, ko gero, prisimena ir ją! 

Atsiklaupusi greta jo ant kelių ir padėjusi rankas ant 
jo rankos, ji sukuždėjo: 

— O, Nikolai, tai tu iš tiesų prisimeni! 

Nikolas ją norėjo nuo savęs atstumti, bet negalėjo. Ir 
kas joje, šioje moteryje, yra? Na, žinoma, ji graži, bet jis 
matė ir dar gražesnių! Taip, jokios abejonės, jam pasitai- 
kydavo ir kur kas labiau gundančių moterų negu ji, tačiau 
Ši... ši tiesiog niekada nepalieka jo minčių! 

— Na, būk geras! — sušnabždėjo tuo metu Daglė. — 
Prašau, neužverk man savo sąmonės! Nereikia man prie- 
šintis! Tu juk sugebėsi prisiminti ir daugiau, jeigu tiktai 
sau tai leisi! 

— Nieko aš neprisimenu! — tvirtai pakartojo jis, 
žvelgdamas jai tiesiai į akis. O, jam taip norėjosi nuplėšti 
nuo jos plaukų tinklelį ir, išpynus kasas, juos paskleisti ant 
pečių! 

— Juk netiesa, tu vis dėlto prisimeni! — nukirto ji. — 
O antraip kaipgi būtum sugebėjęs naudotis kalkuliatoriumi?! 

— Aš nė ne... — buvo bepradedąs jis ir nuščiuvo, 
žvilgtelėjęs į šį mažą daiktelį, besivoliojantį ant popierių. 
Juk teisingai: kažkokiu būdu jisai sužinojo, kaip juo nau- 
dotis ir kaip su juo sudėti skaičius! Jis išplėšė ranką, kurią 
ji laikė, ir sušuko: — Palikite mane! 

— Bet, Nikolai, būk geras, išklausyk mane! — meldė 
ji. — Tu turi, privalai man prisipažinti, ar tau Kitas pasakė 
apie tas dureles Belvude, ar ne! Juk tai mums padės suvok- 
ti, ar dar daug liko laiko, kolei jis... kolei jis nuskęs! — 
“Tiksliau, kolei Leticija pasistengs jį nužudyti!" — pagal- 
vojo ji. — Kalba gali būti apie kokią vieną kitą savaitę ar- 
ba daugiausia mėnesį, bet jeigu tiktai jis tau jau parodė tas 
dureles, tai lieka vos kelios dienos. Na, prašau, Nikolai, 
nereikia man čia prieštarauti! 

Tačiau jis negeidė jai leisti, kad ji jį užvaldytų! Jis 
jokiu būdu negali imti pavyzdį iš kitų pilies gyventojų, ku- 
rie daugiau nieko neveikia, o tik ieško jo palankumo! Ir 
jis, Nikolas, jau kelintą dieną laukia, kai mainais už eilinę 
dainą ji pareikalaus piniginės su auksu! Ir net motina ją 
taip įsimylėjo, kad tiesiog trokšta atiduoti jai auksą, čia 
negali būti jokių abejonių! Taip viskas ir einasi: ledi Mar- 
garet apipila šią moterį gausiomis dovanomis, drabužiais 
bei vėduoklėmis ir rausiasi Stefordų šeimos brangenybių 
skryniose, kad įbruktų jai naudotis ir tokius brangius pa- 
puošalus, kokius tik galima įsivaizduoti! 

— Nežinau aš apie jokias dureles! — atsakė pagaliau 
Nikolas. Ir sumelavo, nes Kitas dureles jam vis dėlto jau 
buvo parodęs! 

Atsipūtusi — tuo metu jos žalio atlaso sijonas apsi- 
gaubė aplink kojas kaip varpas, — Daglė lengviau atsi- 
duso. 

— Na, ir nuostabu! — sušnabždėjo ji. — Nuostabu! 

Jai kažkaip nesinorėjo net galvoti, kad netoli Kito mir- 
tis: juk jeigu Kitas nemirs, tai, visiškai aišku, Leticija ne- 
teks savo šanso mirtinai įsikibti į Nikolą, ir tokiu atveju 
bus galima nukreipti šią siaubingą neteisybę! O be to, ga- 
limas daiktas, jog vėliau, kai Kitas bus išgelbėtas nuo žū- 
ties, ją perkels atgal, į dvidešimtą amžių! 

— Jūs tokia neabejinga mano broliui? — paklausė Ni- 
kolas, vis taip pat žvelgdamas į ją iš viršaus žemyn. 

— Na, jis mano nuomone, šaunus vaikinas, — atsakė 
nusišypsojusi ji, — bet jis niekada nebūtų... — Ji nutilo, 
vos neištarusi: “mano viso gyvenimo mylimuoju“ Po to 
pažvelgė į tyras Nikolo akis ir jai atmintin dingtelėjo toji 
naktis, kai jie mylėjosi. Ji prisiminė jo juoką ir jo susido- 
mėjimą viskuo jos pasaulyje. Ir visai negalvodama, ką da- 
ro, ji ištiesė į jį ranką. O jis ją paėmė ir prispaudė prie 
pirštų galiukų lūpas. 

— Kolinai! — sušnabždėjo ji. 

— Atsiprašau, sere! — pasigirdo tą pačią minutę kaž- 
kieno balsas už durų. 

Nikolas paleido jos ranką, ir Daglė, suprasdama, kad 
tinkamas momentas prarastas, pašoko ir pasitaisė sijonus. 

— Tu man pasakysi apie dureles, taip? — priminė 
ji. — Mums teks labai akylai sekti Kitą. 

Nikolas nežiūrėjo į ją. Ši moteris sugeba kalbėti tiktai 
apie jo brolį. O jo, Nikolo, mintis ji taip užvaldė, kad jis 
kiekvieną minutę apie ją galvoja, tačiau ji, atrodo, jam 
tokio pat potraukio nejaučia! Taip, jos mintis užvaldęs vien 
tiktai Kitas! 

— Išeikite! — sumurmėjo jis sau po nosimi ir pakar- 
tojo garsiau: — Eikite ir dainuokite savo dainas kitiems! 
O kad užkerėtumėte mane, jums prireiks kai ko daugiau, 
negu sumauta dainiūkštė! — Ir, žvelgdamas į kalkuliatorių 
taip, tarsi čia būtų koks nors velnio pramanas, pridūrė: — 


Ir šitą taip pat pasiimkite! 9 
— Tu gali jį pasilikti ir juo naudotis, jeigu nori, — 
tarė Daglė. 


Bet jis, rūsčiai žvelgdamas į ją, tarė: 

— Ne, aš nežinau, kaip tai daroma! 

Atsidususi Daglė paėmė kalkuliatorių ir išėjo iš kam- 
bario. Visi jos mėginimai pasikalbėti su Nikolu bergždi! 
Atrodo, Nikolas mano, esą jis nuo jos saugo savo šeimą! 
Ji negalėjo nenusišypsoti, nes prisiminė, kad tas Nikolas, 
kurį ji taip mylėjo praeityje, taip pat pirmoje vietoje laikė 
savo šeimą! Tada, dvidešimtajame amžiuje, jis vis norėjo 
grįžti, galbūt net būti nubaustas mirties bausme, kad tik 
išgelbėtų savo šeimos garbę! 

Ne, šis vyras vis dėlto — tas pats Nikolas, kurį jai kaž- 
kada teko pamilti! Ir tiktai abejingam stebėtojui, kurį do- 
mina tiktai ant stalo paguldytos moterys arba pavėsinės, 
Jis turėjo būti pristatytas kaip tasai pajodžarga, kokį jį ap- 
rašė visi tie istoriniai veikalai! Na, žinoma, jai nepatinka 
jo irzlumas ir priešiškumas jai! Visi kiti šeimos nariai su 
ja tokie mieli, jog geriau negali būti, tiktai vien Nikolas 
rodo priešiškumą! 

Bet juk jis gali pamanyti, kad ji turinti kažkokių savų, 
ypatingų motyvų būti arti jo šeimos?! Būti tokiam patik- 

liam kaip visi kiti jo artimieji visai ne taip jau gerai! Ir 
Nikolas elgiasi teisingai: jis ir neprivalo ja pasitikėti! Juk 
jis visai neprisimena, jog kažkada su ja bendravo, ir neturi 
pagrindo ja pasitikėti. O tie patys “ryšiai" tarp jų, ir tai, 
kad jis kartais “girdi", kai ji jį šaukia, — jam suteikia pa- 
pildomą pagrindą ją vadinti ragana! 

“Prisiminki, o Nikolai!“ — mintyse ištarė ji. Jis jai 
sakė, kad nieko neprisimena, tačiau juk kalkuliatorių atsi- 
minė gana gerai ir sugebėjo juo pasinaudoti! Pagalvojusi, 
kad jo atmintyje galėjo išlikti ir dar kai kurių dalykų, Dag- 
lė ėmė mintyse perkratinėti savo kelioninio krepšio turinį. 
Ką jam tokio parodžius, kad pabustų atmintis? 

Svečių kambariuose tuo tarpu buvo neįprastas pagy- 
vėjimas: matyt, atvežė prekes. Daglė jau žinojo, jog spe- 
cialiai pasamdytas žmogus važinėjo po visą Angliją, pirk- 
damas Stefordų šeimai kokių nors neįprastų delikatesų ir 
kartą per mėnesį juos jiems atsiųsdamas. Šį mėnesį jis at- 
siuntė ananasų ir šokolado, atvežtų į Angliją iš Ispanijos, 
kur šie savo ruožtu pateko iš Meksikos. Ir dar atsiuntė Bra- 
zilijos cukraus. 

Pasitraukusi į šalį, Daglė stebėjo audringą moterų, iš- 
vydusių šiuos neįprastus produktus, reakciją. Čia ji nega- 
lėjo nepagalvoti, kad dvidešimtajame amžiuje kur kas pa- 
prasčiau sprendžiamos maisto produktų problemos: ameri- 
kiečiai, pavyzdžiui, gali turėti bet kokių produktų bet ku- 
riuo metų laiku! 

Pažvelgusi į kruopščiai supakuotus šokolado miltelius, 
Daglė prisiminė amerikietiško pikniko stiliaus priešpie- 
čius su Nikolu gryname ore ir ką ji tada jam paruošė: keptą 
vištą, bulvių salotas, kiaušinius su prieskoniais ir šokola- 
dines “bulves" su riešutais! 

Čia jai gimė idėja: kažkur buvo girdėjusi, kad kvapai 
ir ragaujamieji pojūčiai geriausiai sužadina atmintį. Ir pati 
žinojo, jog kai kurie patiekalai jai primena močiutę Aman- 
dą, nes jos namuose visada buvo neapsakomai daug įvairių 
valgių. O štai jazmino kvapas būtinai sukelia prisiminimus 

apie motiną! Galbūt, jeigu ji Nikolui pasiūlys tų valgių, 
kurių kitados ragavo dvidešimtame amžiuje, jis sugebės 
daugiau prisiminti apie tą laiką, kurį jiedu kažkada pralei- 
do kartu?! 

Nuėjusi pas ledi Margaret, Daglė paprašė jos leidimo 
šiandieniniam vakarui paruošti vakarienę. Ledi Margaret 
pati idėja patiko, bet ją apėmė siaubas, išgirdus, kad Daglė 
nori dirbti virtuvėje pati. Ir pasiūlė, kad Daglė paaiškintų 
vyriausiajam bufetininkui, ko būtent ji nori, po to galės pa- 
sikalbėti su vyriausiuoju virėju (kurį neseniai šį mėnesį pri- 
ėmė į darbą), bet pati į virtuvę tegul neina! 

Tačiau Daglė reikalavo, pasitelkdama pačius gudriau- 
sius argumentus. Be to, ledi Margaret prieštaravimai sukė- 
lė jai smalsumą, ir ji dar labiau panoro apsilankyti Virtuvė- 
je ir pasižiūrėti į tą, kuris tituluojamas “vyriausiuoju, mė- 
nesiui priimtu virėju“ 

Po prabangių, labai ilgai trukusių pietų Daglė patrau- 
kė žemyn, į virtuvę, ir buvo apstulbinta to, ką ten išvydo. 
Patalpa po patalpos — ir visur didžiulės krosnys, masyvūs 
stalai, šimtai į visas puses zujančių Žmonių. Kiekvienas jų 
turėjo savo pareigas. Du mėsos dalytojai, du — kepėjai, 
dar du — aludariai; ten dar buvo salyklininkas, pora apy- 
nininkų; taip pat skalbėjų, kažkokių keisčiausiais darbais 
užsiimančių vaikų, net vyras, vadinamas “šiurkštaus glais- 
tymo meistru" — jo pareigos buvo užtepti skyles, jeigu kur 
nors nutrupėdavo tinkas. Be to, ten buvo keli klerkai, ap- 
skaičiuojantys visas, iki paskutinio penso išlaidas! 

Didžiuliai karwių ir kiaulių skerdienos gabalai į virtu- 
vę vežami karučiais, po to gabenami į pjaustymo patalpas. 
Net buvo podėlių eilės — kiekvienas didesnis už dvide- 
šimto amžiaus vieno buto namą, — ir visi jie pilni stati- 
nių. Aukštai palubėse kabėjo kelių pėdų ilgio ir rankos sto- 
rumo dešros. Dviejose virtuvės patalpose ir virš krosnių su 
dviem židiniais esančiose nišose įtaisyti šiaudų prikloti gul- 
tai — ant jų miegojo daugelis virtuvės darbininkų. 

Vyriausiasis virėjas ją pervedė per vidas patalpas ir, 
kai virtuvės patalpų dydžio ir milžiniško gaminamo mais- 
to kiekio apstulbinta Daglė pagaliau pajėgė užčiaupti iš 
nuostabos pražiotą burną ir kiek atsitokėjo, tuoj ėmėsi aiš- 
kinti susirinkusiems, ko būtent ji iš jų nori. 

Ji vos neapsivėmė, išvydusi, kaip kažkokia stora mo- 
teris ėmė sukti galvas į virtuvę atneštoms vištoms. Ant kros- 
nies tuo metu stovėjo katilai su verdančiu vandeniu, į kurį 
kyštelėdavo nugalabytus paukščius, kad juos būtų lengviau 
nupešti. (Minkštesnes plunksnas tarnai atrinkdavo pagal- 
vėms prikimšti.) 

Savo nuostabai Daglė išvydo, jog tarp šešioliktojo 
amžiaus gyventojų ūkyje naudojamų produktų jau buvo 
ir bulvių, bet kažkodėl jas valgydavo gana retai. Kelios 
moterys jas ėmė skusti, kitoms buvo įsakyta virti kiauši- 
nius, kurie buvo kur kas mažesni negu dvidešimto am- 
žiaus kiaušiniai. 

Vištienos padažui ir pyragaičiams Daglei reikėjo mil- 
tų, ir ją palydėjo į malūną, kur miltus daug kartų sijojo, 
perleisdami per daugybę audeklinių rėčių, su vis mažes- 
nėmis skylutėmis. Dabar Daglė ėmė suprasti, kodėl jie taip 
vertina gryną baltą kvietinę duoną, vadinamą “manče" 
Paaiškėjo, kad kuo žemesnis kokio nors namų tarno sta- 
tusas, tuo rupesnio malimo duona jis mito. Duonoje, iš- 
keptoje tiktai iš vieną kartą persijotų miltų, buvo daug 
sėlenų, taip pat pasitaikydavo smiltelių ir šiaip nešvaru- 
mų. Tik Stefordų šeimos nariai ir jų vasalai valgė duoną 
iš miltų, persijotų daugybę kartų, kolei jie išsivalydavo 
visiškai. 

Daglė suprato, kad vištienos, kiaušinių ir bulvių pa- 
kaks visiems, bet sausainiai, kuriems reikės egzotiško ir 
brangiai kainuojančio šokolado, turi būti skiriami tiktai 
Stefordų šeimos nariams. Vienas virėjas jai talkino spė- 
liojant, ar pakankamai višta aptepta antrarūšių miltų blen- 
diniu ir kiek dar reikės miltų iš kito rėčio sausainiams, pas- 
kui iš kito ir t. t. Daglė dabar nejuto polinkio skelbti lygy- 

bės idėjas, ypač todėl, kad žinojo — pačiuose smulkiau- 
siuose miltuose ne tik kad nebuvo jokių sėlenų, bet stigo 
ir daugybės vitaminų, todėl tokie miltai maistingi mažiau, 
negu sijojamieji ne tiek daug kartų. Todėl Daglė tiesiog 
visa pasinėrė į maisto ruošimą — maisto, kuriuo tikriau- 
siai būtų galima pamaitinti ištisą armiją! 

Bet kas buvo paprasta pagaminti kokioje nors dvide- 
šimtojo amžiaus anglų virtuvėje kur kas mažesnio kiekio, 
šešioliktame amžiuje sudarė problemų. Čia viskas buvo ruo- 
šiama didžiuliais mastais, ištisais kubilais ir greitai. Čia 
nebuvo bakalėjinių krautuvėlių, kur galima nusipirkti pa- 
ruoštų garstyčių ar majonezo kiaušiniams ir bulvėms. O visi 
pipirai, saugomi užrakinti ypatingoje dėžėje, buvo tiktai 
grūdelių pavidalo ir juos reikėjo būtinai iš anksto perrink- 
ti, išrinkti akmenukus ir po to sutrinti vos ne dubens dy- 
džio grūstuvėse. Ir pekano riešutai sausainiams čia irgi ne- 
buvo pardavinėjami išvalyti ir supakuoti į plastikinius mai- 
šelius — nuo jų iš pradžių reikėjo nuimti lukštą. 

Daglė visiems vadovavo ir viską stebėjo, tuo pat metu 
visko mokydamasi. Jai tiesiog užgniaužė kvapą, išvydus, jog 
ant kepamosios skardos sausainiams klojamas popierius, ant 
kurio kažkas parašyta. Ji stovėjo ir žiūrėjo, kaip šokoladinė 
tešla liejasi ant dokumento lapo, ant kurio — ji buvo įsitiki- 
nusi — esama vos ne Henriko Septintojo parašo! 

Kolei valgis buvo jau beveik paruoštas ir jį buvo gali- 
ma nešti ant stalo, Daglei kilo mintis, jog šios vaišės turi 
būti kažkuo panašios į pikniką. Ji išsiuntė tarnus į sodą, 
kad jie ten patiestų staltieses tiesiai ant Žemės, po to liepė 
tenai nunešti ir pagdlvėles. 

Tą vakarą vakarienę padavė vėlai, jau po šeštos va- 
landos, bet, stebėdama susirinkusiųjų veidus, Daglė matė, 
kad ji pasidarbavo ne veltui! Bulvių salotas visi kabino 
didžiuliais valgomaisiais šaukštais, ir daugelis kirto po vi- 
są lėkštę kiaušinių su prieskoniais. Visiems labai patiko ir 
puikiai iškepta vištiena. 

Sėdėdama priešais Nikolą, Daglė jį stebėjo taip įdė- 

miai, kad pati beveik nieko neįstengė praryti. Kiek paste- 
bėjo, niekas jame nepažadino nė mažiausio prisiminimo! 
Anei kibirkštėlės! 

Puotos pabaigoje tarnai triumfuojančia išraiška ėmė 
nešioti svečiams sidabrinius indus, sklidinai prikrautus 
skaniausių šokoladinių sausainių su pekano riešutų įdaru. 
Kai susirinkusieji paragavo sausainių, kai kurių akyse pa- 
sirodė nuoširdaus dėkingumo ašaros. 

Bet Daglė žiūrėjo vien tik į Nikolą: štai jis atsikando 
kąsnelį ir ėmė kramtyti... Ir lėtai pakėlė akis į Daglę — jos 
širdis taip ir suspurdėjo. “Jis prisimena! — pagalvojo ji. — 
Taip, vis dėlto jis kažką prisimena" 

Nikolas padėjo į lėkštę sausainį, ir, pats nesuprasda- 
mas, kam tai daro, staiga nusiėmė nuo kairės rankos žiedą 
ir ištiesė jai. 

Drebančia ranka Daglė paėmė žiedą, tai buvo žiedas 
su smaragdu, tas pats, kurį jis jau dovanojo jai anksčiau, 
Arabelos namuose, kai ji pirmąkart iškepė jam šokoladi- 
nes “bulves" Iš jo veido išraiškos ji matė, kad jis ir pats 
nustebo dėl savo poelgio. 

— Tu man jau anksčiau dovanojai šį žiedą! — tyliai 
tarė ji. — Kai aš tau pagaminau “bulvytes" 

Nikolas vietoj atsakymo tiktai įdėmiai įsistebeilijo į 
ją. Jis buvo bepradedąs kažką sakyti, prašydamas jos pa- 
aiškinti, bet šios minutės žavesį sutrukdė Kito juokas: 

— Aš tavęs nekaltinčiau! — juokdamasis ištarė Kitas — 
šie sausainiai iš tiesų verti, kad už juos mokėtų auksu! Štai, 
laikykite! — tarė jis, nusiimdamas nuo piršto paprastą auk- 
sinį žiedą ir taip pat padavė jį Daglei. 

Susiraukusi ir kartu šypsodamasi ji paėmė žiedą. Ži- 
noma, šis žiedelis buvo nedaug ko vertas, palyginti su Ni- 
kolo žiedo smaragdu, tačiau netgi jeigu žiedai būtų atvirkš- 
čios vertės, tai ir tada Nikolo žiedas Daglei būtų kur kas 
brangesnis! 

— Dėkoju Jums! — sumurmėjo ji ir vėl pažvelgė į Ni- 
kolą, bet šis nusisuko, ir ji suprato, kad prisiminimai jį jau 
paliko. 

— Tu kažko pernelyg nekalbus, brolau, — tarė Kitas, 
šypsodamasis Nikolui. — Einam su mumis, pralinksmėsi: 
šiandien vakare Daglė mus mokys vieno naujo žaidimo 
kortomis, jis vadinasi “pokeris"'! 

Bet Nikolas nusisuko nuo brolio: kažkas šiandien įvy- 
ko, jis ir pats negalėtų pasakyti, kas būtent. Stai per vaka- 
rienę jis paragavo šokoladinių sausainių, kuriuos iškepė toji 
moteris, ir jam staiga tapo aišku — netikėtai, be jokių pa- 
aiškinimų — kad ji visai jam ne priešas! 

Net teikdamas jai žiedą, jis pats save tyliai vadino 
kvailiu. Nikolas nesiliovė sau tvirtinti, kad jis vienintelis 
visoje pilyje protingas asmuo, nelinkęs tikėti, jog Daglė 
esą tokia dievų dovana! Ir jeigu jos visi geri darbai iš tik- 
rųjų vėliau virs kuo nors šlykščiu, tai jis bus vienintelis iš 
visų, sugebėjęs suprasti jos tikrąją prigimtį! Ž 

Bet šį vakarą, kolei valgė stebuklinguosius sausainius, 
Jį tiesiog užgriuvo vizijų antplūdis, jos perpildė jo sąmo- 
nę. Tai jis matė ją su išskleistais plaukais, su nuogomis 
kojomis, sėdinčią kažkokios keistos formos su dviem ra- 
tais metaliniame rėme. Per nuogą ir puikų jos kūną tekėjo 
vanduo. Ir pagaliau jam pasirodė, kad ji spaudžia prie krū- 
tinės jo žiedą ir žvelgia į jį kupinu meilės žvilgsniu! Ir ta- 
da negalvodamas nusimovė nuo piršto žiedą ir padavė jai: 
kažkokiu nesuvokiamu būdu šis žiedas pasirodė jai jau kaž- 
kada priklausęs! 

— Klausyk, Nikolai! — kreipėsi į jį Kitas. — Sakyk, 
ar tu sveikas? 

— Ta-aip, — nutęsė jis. — Visiškai sveikas. 

— Tai tu tuomet prisėsi prie mūsų? — vėl paklausė 
Kitas. a 

— Ne, — suburbleno sau po nosimi Nikolas. Jis ne- 
norėjo atsidurti greta tos moters, nenorėjo, kad ji sukeltų 
jo vaizduotėje tuos paveikslus, kurie, kaip iš karto žinojo, 
niekada negalėjo išsipildyti. Jeigu jis imtų su ja leisti lai- 
ką, tai, ko gero, žiūrėk, imtų jos klausyti, net pradėtų tikėti 
kai kuriais jos absurdiškais postringavimais apie praeitį ir 
ateitį! 

— Ne, aš neateisiu, — tarė jis Kitui. — Aš dirbsiu. 

— Dirbsi?— ironiškai pakartojo Kitas. — Ir jokių 
moterų, taip? Aš štai vis galvoju: o ar esi įsitempęs nors 
vieną moteriškaitę į lovą nuo to laiko, kai pas mus atvyko 
ledi Daglė?! 

— Ji ne... — buvo bepradedąs Nikolas ir nutilo: jam 
staiga vėl pasirodė, kad Daglė sėdi ir jam šypsosi, o jos 
švelnūs plaukai išsidraikę ant pečių. 

— Ko gero, viskas tenlink ir eina?! — nusijuokė Ki- 
tas. — Ką gi, aš tavęs negaliu tuo kaltinti: moteris iš tiesų 
žavinga! Ir kaip manai su ja pasielgti: paimti po vestuvių 
meiluže, taip? 

— Jokiu būdu! — suriko Nikolas. — Ir ši moteris 
man — tuščia vieta! Gali ją sau pasiimti! O aš tiktai ir pa- 
geidaučiau daugiau niekada jos nematyti ir niekada dau- 
giau negirdėti jos balso. Aš apskritai norėčiau, kad ji nie- 
kada nepasirodytų mano gyvenime! 

— Taip, taip! Ko gero, perkūnas vis dėlto trenkė! — 
šūktelėjo jį erzindamas Kitas ir, vis dar šypsodamasis, dėl 
šventos ramybės atsitraukė porą žingsnių atgal — jis aiš- 
kiai jautė malonumą, stebėdamas kaip Nikolas kenčia. 

Nikolas pašoko nuo krėslo: jį siutino pašaipus, viską 
suprantančio brolio tonas, ir jau buvo pasiruošęs muštis. 
Tačiau Kitas atšoko prie durų, ir, tereikėjo Nikolui pajudė- 
ti į jo pusę, garsiai kvatodamas iššoko iš kambario, užtren- 
kęs paskui save duris tiesiai prieš pat Nikolo nosį! 

Vėl atsisėdęs už stalo, Nikolas buvo bebandąs susi- 
kaupti ties gulinčiais prieš jį apskaičiavimais, bet visos jo 
mintys buvo ta rudaplaukė. Ji dabar ten juokiasi, džiaug- 
damasi savo pačios darbeliais! Bet jeigu susijaudins, jis iš 
karto tai pajus. 

Pakilęs iš užstalės, Nikolas nuėjo prie lango ir, jį pla- 
čiai atvėręs, pažvelgė į sodą. Ir staiga, visai to nenorint, 
prieš jo akis išplaukė dar viena vizija: kažkoks kitas so- 
das, lyja lietus, ir jį šaukia moteris! Jis matė žiburius — 
kažkokios keistos, purpuriškai žydros aukštai ant stulpų ug- 
nys! Ir matė save patį, švariai nusiskutusį, kažkokiais keis- 
tais rūbais, skubantį kažkur į lietų! 

Nikolas smarkiai užtrenkė langą ir pasitrynė akis, tarsi 
bandydamas viziją nutrinti. Bet jis negali leisti, kad ši mote- 
ris jį ir apgautų! Jis negali jai leisti užvaldyti visas jo mintis. 

Išėjęs iš kontorėlės, Nikolas pasuko į miegamąjį, įsi- 
pylė į taurę sauso ispaniško vyno ir vienu mauku jį išlen- 
kė. Po to taip pat paskubomis vėl prisikliokino taurę, mak- 
telėjo antrą ir trečią, kolei pagaliau pajuto, kaip po kūną 
sklinda šiluma. Gerai, visas šias susijusias su ja vizijas jis 
tiesiog paskandins vyne! Štai sėdės čia ir gers iki to lai- 
ko, kolei liausis ją girdėjęs, matęs, jautęs jos kvapą... net 
pamirš, kad ji yra iš viso! 

Po kurio laiko vynas padarė savo darbą ir apmalšino 
šias jį taip kamavusias vizijas. Visiškai patenkintas ir nusi- 
raminęs, jis išsidrėbė ant lovos ir tuojau pat paniro į miegą. 

Tačiau jos paveikslas vėl jį užtiko — šį kartą sapAuose. 

— Turi man pasakyti, ar Kitas tau jau parodė slaptą- 
sias dureles?— išgirdo jis sapne moters balsą — Ir dar pa- 
sakyk, ar nesusižeidei rankos? — mygo balsas. — Kitas 
žuvo, ir to priežastis tada buvai tu! O ką, jeigu klysti ir 
dabar? Balsas pasidarė garsus, atkaklus, — Kas tada, jei- 
gu tu klysti, ir Kitas mirs dėl to, kad neketini manęs klau- 
syti? — sušuko moteris. 

Nikolas nubudo visas apsipylęs prakaitu ir likusią nak- 
ties dalį gulėjo plačiai atmerktomis akimis, bijodamas vėl 
užmigti. Vis dėlto su ta moterimi reikia kažką daryti. Tik- 
rai, reikia kažko griebtis, jeigu ji ir vėl neleis jam miego- 
ti. Taip taip, reikia kažką daryti! 


16 skyrius 


Ketvirtą valandą ryto Daglė tylutėliai išslinko iš na- 
mų, ketindama eiti prie fontano ir vėl po juo išsimaudyti. 
Vakar dvi damos tarpusavyje svarstė, kaipgi baseine galė- 
jo atsirasti muilo putos, ir ledi Margaret tada metė į Daglę 
viską suprantantį žvilgsnį. Paraudusi Daglė nusisuko nuo 
jos ir pagalvojo: o ar gali Stefordų šeimoje vykti kas nors, 
ko ledi Margaret nežinotų? 

Ir Daglė nusišypsojo, prisiminusi šią sceną: na, žino- 
ma, jeigu ledi Margaret rimtai manė, kad ji, Daglė, blogai 
elgiasi, naudodamasi fontanu kaip dušu, ji būtinai būtų jai 
tai pasakiusi! 

Nors dar buvo pakankamai tamsu, Daglė tuoj pat iš- 
vydo jos laukusios Lusės figūrėlę. “Nelaimingas vienišas 
kūdikis!" — pagalvojo ji. Daglė jau spėjo aplinkinių iš- 
klausinėti ir sužinojo, kad Lusę kartu su guvernante atsi- 
vežė į Angliją, į Stefordų dvarą, kai mergaitei buvo tiktai 
treji metukai. Buvo manoma, kad ji taps kur kas tinkames- 
ne žmona Kitui, jeigu gerai pažins Angliją ir dar prieš ište- 
kėdama artimiau susipažins su Stefordų šeimos nariais. 

Bet nuo pat pirmosios Lusės atvykimo čia dienos ledi 
Holet rado dingstį, kad kūdikis pervargęs ir dėl kelionės 
per įlanką bei nuo kratymosi Anglijos keliais susirgo, todėl 
prie jos nieko neprileido. O Lusei paaugus ir visiškai atsi- 
tokėjus, atrodo, niekas jau nė nepastebėjo, kad greta gy- 
vena šis kūdikis. 

Įsidėmėtina šešioliktojo amžiaus žmonių savybė, kaip 
pastebėjo Daglė, buvo ta, kad jie visi nebandė vaikus pa- 
versti kažkokiais dievaičiais, kaip tai daro amerikiečiai 
dvidešimtajame amžiuje. Savo nuostabai Daglė pastebė- 
jo, kad dauguma damų — ledi Margaret favoričių — iš- 
tekėjusios moterys, ir dvi iš jų paliko namuose mažus vai- 
kus, be to, viena moteris išvyko į dvarą, esantį už šimto 
mylių nuo Stefordų valdų! Taip elgdamosi, jos visai nesi- 
kraustė iš proto dėl to, ar pavyks “geriausias gyvenimo 
valandas" praleisti su savo atžalomis, ar ne! Vieną kartą, 
siuvinėjant — čia visos damos buvo nepaprastai įgudu- 
sios, tuo tarpu kai Daglė demonstravo visišką savo ne- 
mokšiškumą, — ji užsiminė apie tai, kad jos šalyje dau- 
guma moterų praleidžia su savo vaikais kiauras dienas: 
juos linksmina, ko nors moko ir apskritai iš visų jėgų 
stengiasi nepavargti nuo jų nuolatinio buvimo greta bei 
keliamo bruzdėjimo. Šis pasakojimas visoms susirinku- 
sioms damoms sukėlė siaubą. Jos manė, jog, kolei vaikai 

užaugs iki vestuvinio amžiaus, jų galima paprasčiausiai 
nepastebėti, nes jų dvasinis pasaulis, kol jie nesuaugę, dar 
nespėjęs susiformuoti! 

Daglė tada tylėdama siuvinėjo toliau. Kaip jai iki šio 
pokalbio atrodė, tėvai visada, visais laikais turėtų dievinti 
savo vaikus! Jai atrodė, kad motinos visada jaučia didžiulę 
dvasinę kančią, galvodamos, ar jos pakankamai duoda sa- 
vo atžaloms. Bet, pasirodo, yra šešioliktojo ir dvidešimto- 
jo amžiaus skirtumų, liečiančių ne vien politikos ir maiti- 
nimosi problemas! 

Ir dabar, išvydusi Lusę, Daglė per nuotolį jautė, kokia 
vieniša ši mergaitė: juk ji, iš esmės, nepažįstama namuose, 
kuriuose gyvena nuo kūdikystės! 

— Labas! — tarė Daglė. 

Lusė iš pradžių jai atsakė plačia šypsena, bet po to jos 
veidas vėl kaip visada suakmenėjo. Ir ji manieringai ištarė: 

— Labas rytas! — O kai Daglė ėmė nusirenginėti, ji 
smalsiai paklausė: — Tai jūs vėl tuo užsiiminėsite, taip?! 

— Na žinoma, kiekvieną dieną! — atsakė Daglė, bris- 
dama į fontaną ir švilptelėjimu pranešdama berniūkščiui, 
kad laikas pasukti ratą. Nuo ledinio vandens jai tiesiog 
užėmė kvapą, bet kūno švara, žinoma, buvo verta kai ku- 
rių nepatogumų! 

Kolei Daglė pliuškenosi fontane ir muilinosi kaklą, Lu- 
sė žiūrėjo į šalį bet nėjo, ir Daglė suprato, kad jai kažko iš 
jos reikia. O galbūt jai reikalinga tiktai draugė? 

Išlipusi iš savo fontaninio dušo, Daglė sausai nusi- 
šluostė ir, atsisukusi į Lusę, paklausė: 

— Mes šį rytą rubšiamės minti šaradas. Gal ir jūs prie 
mūsų prisijungsite? 

— O ką, lordas Kristoferis taip pat ten bus? — tuojau 
pat paklausė Lusė. 

— A... — supratingai nutęsė Daglė. — Aš manau, 
kad ne. 

Lusė kažkaip iš karto suglebo ant savo suoliuko — tarsi 
iš pliažinio pripučiamo kamuolio staiga būtų išėjęs oras. 

— Ne, — tarė ji. — Aš pas jus neateisiu. 

Apsivyniojusi drėgnus plaukus rankšluosčiu, Daglė su- 
simąsčiusi žiūrėjo į Lusę. Įdomu, ką būtų galima padaryti, 
kad ši putli ir nelabai graži paauglė mergaitė sugebėtų į 
save atkreipti tokio puikaus vaikino, kaip Kitas, dėmesį? 

— Jis tiktai apie jus ir kalba! — niūriai ištarė Lusė. 

— Ką? Kitas kalba apie mane?! — nustebo Daglė ir 
atsisėdo ant suoliuko greta Lusės. — O kada tuomet jūs su 
juo matotės? 

— Jis beveik kasdien mane aplanko, — tarė Lusė. 

“Taip, būtent šitaip Kitas ir privalo elgtis! — pagal- 
vojo Daglė. — Jis.atrodo labai dėmesingas ir geras" 

— Na, gerai, Kitas kalba apie mane, o jūs patys su 
juo apie ką kalbatės? — paklausė ji. 

— Apie nieką, — atsakė Lusė, nervingai gniaužyda- 
ma gulinčias ant kelių rankas. 

— Kaip apie nieką?! — sušuko Daglė. — Tai, vadina- 
si, jūs su juo visai nesikalbate, taip? Tai yra — jis kasdien 
pas jus ateina, o jūs tiesiog sėdite ir tylite tarsi koks gum- 
bas ant medžio kamieno, taip, ar ne?! 

— Bet ledi Holet sako, kad man nederėtų... 

— Ką? Vėl ledi Holet?! Tai ta išstypėlė baidyklė, ar 
ne?! Juk toji senė tokios baisios išvaizdos, kad bet kuris 
veidrodis sutrūkinės, jeigu ji net pakaušiu į jį dirstelės! 

Lusė sukikeno. 

— O žinote, — tarė ji, — vieną kartą jai, o ne savo 
šeimininkui ant galvos nutūpė prijaukintas vanagas. Ma- 
nau, per klaidą ją palaikė savo drauguže. 

— Na jau! — susijuokė Daglė. — Su tokiu snukučiu 
kaip jos... aš asmeniškai visiškai suprantu, kodėl jis galė- 
jo apsirikti! 

Neišlaikiusi Lusė garsiai nusikvatojo ir tuojau pat pri- 
sidengė delnu burną. 

— Aš taip norėčiau būti panaši į jus! — liūdnai ištarė 
Ji. — Jeigu tiktai galėčiau prajuokinti savo Kitą... 

Daugiau jai nieko nereikėjo sakyti, nes Daglė ir taip 
viską suprato: juk “mano Kitas" skambėjo beveik taip pat 
kaip “ mano Nikolas"! 

— O gal mudvi sugalvosim, kaip Kitą prajuokinti! — 
sušuko ji. — Aš kaip tik ruošiausi suvaidinti šiokių tokių 
vodevilinių scenyčių ir norėjau pasikviesti į talką Honori- 
ją, bet visai galimas daiktas, kad ir jūs galėtumėte tai at- 
likti kartu su mumis. 

— Vodevilis? Scenos? Bet, man atrodo, ledi Holet... 

— Paklausyk, Luse, — tarė Daglė ir paėmė jos rankas 
į savąsias. — Aš suvokiau vieną dalyką, kuris, mano nuo- 
mone, niekaip nesikeičia, kad ir kiek laiko bepraeitų: nori 
vyrą užkariauti — dėl jo kovok! Na, ko tau dabar reikia? 
Kad Kitas atkreiptų į tave dėmesį! O ko tau tam reikėtų? 
Truputį daugiau pasitikėjimo savimi! Ir dar: tau reikia tu- 
rėti savo pačios požiūrį į viską, o ne kažkieno kito. Todėl 
visiškai aišku, kad mes kažką iš šių reikalų galime išpešti, 
jeigu surengtume spektaklį! Kitas supras, kad tu jau ne ma- 
ža mergaitė, — 0 tuo pat metu tai suvoks ir ledi Holet! 
Mes abi, tu ir aš, dar iki kaklo prisilinksminsim! Na, kaip 
tau toks pasiūlymas?! 

— Aš... aš nežinau... — suvapėjo Lusė. — Aš... 

— O ką pasakė vienas hercogas kitam? — nutraukė ją 
Daglė 

Lusė sutrikusi žiūrėjo į ją. 

— Tad štai, jis pasakė: “ten nebuvo jokios ledi, ten 
buvo tiesiog mano žmona"! 

Lusė iš netikėtumo net išsižiojo, po to ji sukikeno. 

— O ar tu žinai, kur tupia tris šimtus svarų kainuojan- 
tis kanarėlės patinėlis, ką? — vėl paklausė Daglė, paskui 
luktelėjusi pati ir atsakė: — Ogi tenai, kur tiktai jis užsi- 
mano! 

Lusė nusijuokė — šį kartą dar garsiau. 

— Tau viskas pavyks! — ryžtingai pareiškė Daglė. — 
Taip taip, viskas būtinai pasiseks! Na, o dabar imkim ir 
viską gerai apgalvokim! Kada pradėsim repeticiją? Ir ne- 
reikia į nieką dairytis! Juk tai tu — paveldėtoja, atmink tai! 
Ir atmink, kad tai tau ledi Holet tarnauja, o ne tu jai! 

Kai Daglė grįžo į pilį, diena jau buvo prasidėjusi. Ji, 
žinoma, suprato, jog pilyje, kur nėra jokių paslapčių, dau- 

gelis Žmonių supranta, kuo ji užsiiminėja kiekvieną rytą, 
tačiau visi absoliučiai mandagiai susilaiko jos apie tai ne- 
klausinėję! 

Paaiškėjo, kad šį rytą ledi Margaret pernelyg užsiė- 
musi ir jai nereikia naujų pasilinksminimų, todėl Daglė nu- 
sprendė pasivaikščioti po parką, ir — tarsi kažkaip savai- 
me — greitai ėmė tiesiog ant Žemės piešti abėcėlės raides, 
mokydama tris virtuvės vaikus rašto. Tiktai apie pietus ji 
suprato, kad tai darė gana ilgai. 

Nei Nikolas, nei Kitas pietauti neatėjo. Daglė mintyse 
jau davė žodį, kad pavalgiusi būtinai susiieškos Nikolą ir 
vėl pabandys su juo pasikalbėti. Gerai, jog Kitas dar ne- 
suspėjo Nikolui parodyti slaptųjų durelių Belvude, ir, kiek 
ji prisimena, Kito “nelaimei" dar galima užkirsti kelią. 

Nusišypsojusi ji pakilo nuo pietų stalo ir sutiko, kad 
Honorija vėl ją pamokytų nerti. O pati Honorija užbaigi- 
nėjo nuostabaus grožio rankogalius, ant kurių puikavosi 
išsiūtas vardas — “Daglė", apsuptas įvairiausių paukščiu- 
kų ir žvėriukų. 

Palinkusi ties rankdarbiu, Daglė jautėsi patenkinta: 
ji labai nori padėti vargšelei Lusei, vakar Nikolas, atro- 
do, vis dėlto prisiminė kažką iš dvidešimtojo amžiaus gy- 
venimo! Ir Daglė pasigrožėjo ant savo piršto didžiuliu 
smaragdu blyksinčiu žiedu. Dabar, kai ji šiaip taip išjudi- 
no Nikolo atmintį, jis tikrai prisimins ir dar kai ką! Daglė 
buvo kupina ryžto atlikti tai, kas jai nepavyko per pirmą- 
jį susitikimą. 


Nikolui skaudėjo galvą ir jis ne itin tvirtai stovėjo ant 
kojų. Nuo to laiko, kai praėjusią naktį sau neleido miegoti, 
jokie migloti vaizdiniai jo daugiau nelankė, tačiau prieš 
rytą tos pačios vizijos vėl ėmė jį kamuoti. Kas tada bus, 
jeigu tu klysti?— vis klausinėjo jį moteriškas balsas. Klys- 
ta? Iš tikrųjų, dėl ko? — Dėl to, kad ji — ragana? Bet šie 
vaizdiniai — tiktai dar kartą tai patvirtina. 

Suirzęs, nepastebėdamas prieš save išsigandusio vei- 
do riterio išvaizdos, Nikolas padarė staigų šuolį jo pusėn. 

Paprastai fechtavimo treniruotėse jis nebūdavo puolėjas, 
bet šiandien, kai plyšo galva ir kilo vidinis įtūžis, jis jautė 
kažkokį agresyvumo poreikį. Padarė dar kelis panašius puo- 
lamuosius šuolius, po to dar ir dar. Riteris atšoko nuo jo ir 
apstulbęs paklausė: 

— Kas atsitiko, sere? 

— Na, kaip, tu ketini kautis su manimi pagal visas tai- 
sykles, ar ne?— iššaukiančiai sušuko Nikolas, vėl nukreip- 
damas į priešininką špagą. Galbūt, jeigu jis nuo fechtavi- 
mosi smarkiai pavargs, toji moteris daugiau jam neįkyrės 
ir jis liausis ją nuolatos matęs ir girdėjęs! 

Nikolas nuvarė nuo kojų tris varžovus, kolei kupinas 
naujų jėgų ketvirtasis jį įveikė: Nikolui derėjo palinkti kai- 
rėn, O jis, priešingai, pašoko dešinėn, ir priešininkas savo 
špagos smaigaliu gana smarkokai, beveik iki pat kaulo kliu- 
dė jį į kairįjį dilbį. Nikolas stovėjo, žiūrėjo į trykštantį iš 
žaizdos kraują, ir netikėtai jį aplankė eilinis regėjimas. 
Net negalima pasakyti, kad šis regėjimas atėjo pas jį iš ša- 
lies, o tarsi pats dalyvavo jame! 

Jam dingojos, kad štai eina pėsčias greta rudaplaukės 
moters kažkokioje labai keistoje vietoje. Jie sustojo priešais 
daugybės langų pastatą. Šitie langai buvo tokie, kokių jis 
negalėjo įsivaizduoti net sapne: stiklai — absoliučiai skaid- 
rūs, tarsi jų visai nė nebūtų buvę! Greta ant ratų važiavo 
kažkoks didelis, keistos išvaizdos mechanizmas, tačiau ir 
jis Nikolo tarsi visiškai nedomino — Nikolas buvo visas 
pasinėręs į pokalbį su moterimi, kuriai aiškino, iš kur atsi- 
rado ant dilbio randas. Jis jai pasakojo, jog tai — pėdsakas 
žaizdos, kurią gavo fęchtavimosi treniruotėje, tą pačią die- 
ną, kai nuskendo Kitas! 

Taip pat netikėtai, kaip prieš tai pasirodžiusi, ši vizija 
dingo ir, grįžęs į tikrovę, Nikolas pajuto, kad guli ant že- 
mės, 0 prie jo susirūpinusiais veidais palinkę Žmonės, ir 
vienas bando sustabdyti kraują, trykštantį iš žaizdos jo ran- 
koje. 

Jausdamas, jog neturi laiko rūpintis savo žaizda, Ni- 
kolas sukomandavo: 

— Balnokite du arklius! — Po to tyliau pridūrė: — 
Ant vieno žirgo uždėkite moterišką balną! 

— Ką, jūs kur nors josite? — paklausė vienas tarnas. — 
Tai yra norite pasakyti, jog šuoliuosite kažkur su dama, bet 
jūsų ranka... 

Nikolas jį išmatavo lediniu žvilgsniu ir tarė: 

— Taip, vieną žirgą poniai Montgomeri, ji... 

— Bet ji šuoliuodama gali kas sekundę nukristi nuo 


arklio! — ištarė aiškiai paniekinamu balsu riteris. 
— Užteks! — riktelėjo Nikolas ir atsistojęs davė ko- 
mandą: — Mano ranką aprišk kuo tvirčiau, kad sustabdy- 


tum kraują, po to liepk atvesti du žirgus ir tegul ant abiejų 
būna vyriški balnai! Ir greičiau, — pridūrė jis, — negali- 
ma gaišti laiko! — Jo balsas dabar buvo tylus, tačiau ryž- 
tingas. 

— Gal man pakviesti tą moterį? — pasisiūlė kitas tar- 
nas. 

Bet Nikolas, ištiesęs ranką, kolei kitas tarnas tvirtai 
tvarstė žaizdą, pažvelgė į pilies langus ir tvirtai tarė: 

— Nereikia, ji pati ateis! 


Palinkusi ties siuvinėjimo rėmeliu, Daglė kartu su ki- 
tomis damomis darbavosi, tuo pat metu klausydamasi da- 
mos, pasakojančios kažkokią rieboką istoriją apie moterį, 
kuri visaip stengėsi įsivilioti į lovą kitos moters vyrą. Ji 
gana įdėmiai klausėsi šio linksmo pasakojimo, kai staiga 
susirietė nuo smarkaus, deginančio skausmo: atrodė, tarsi 
kažkas jai būtų smeigęs į kairį dilbį. 

Skausmingai sudejavusi, Daglė nusirito nuo taburetės 
ant grindų. 

— Oi, ranką! — garsiai sušuko, liesdama ir glostyda- 
ma dešine ranka savo kairiąją. — Aš kažkuo susižeidžiau 
ranką! — ištarė, ir jos akys nuo didelio skausmo akimirks- 
niu pritvinko ašarų. 

Pašokusi iš vietos, Honorija puolė prie Daglės ir, su- 
klupusi prieš ją ant kelių, sukomandavo: 

— Trinkite jai rankas, neleiskite netekti sąmonės! — 
Tada Honorija greitai atrišo rankovę tvirtinantį raištį ir ėmė 
tempti rankovę žemyn. Privertusi Daglę ištiesti prie krūti- 
nės prispaustą ranką, kolei tempė rankovę, Honorija taip 
pat tarsi nuo skausmo raukėsi. Bet štai rankogalį nuėmė, 
ir, užraičiusi aukštyn plačią apatinių marškinių rankovę, 
Honorija įdėmiai apžiūrėjo Daglės dilbį. 

Ant jo absoliučiai nieko nebuvo, net oda niekur nebu- 
vo paraudusi! 

— Aš kažkodėl nieko nematau! — sušuko Honorija ir 
netikėtai pajuto baimę: ją paskyrė prižiūrėti Daglę, bet ši 
moteris tokia keista! Štai ir seras Nikolas ją apkaltino, kad 
ji esą ragana! O galbūt šis skausmas ir yra jos raganiškos 
prigimties apraiška?! 

Nuo rankos skausmo Daglei aptemo akyse, bet, pažvel- 
gusi į ranką, ji ir pati nieko neišvydo. 

— Toks jausmas, — sukuždėjo ji, — tarsi kažkas būtų 
į ją įsmeigęs peilį. 

Pabandė kairijį dilbį pamasažuoti, tačiau beveik ne- 
jautė savo pačios prisilietimų. 

— Aš nejaučiu įpjovimo! — sukuždėjo ji, stengdama- 
si iš skausmo nedejuoti. Stovinčios aplinkui moterys žvel- 
gė į Daglę kažkaip labai keistai, tarsi ji būtų buvusi pami- 
šėlė. 

Ir netikėtai Daglė suvokė, kad girdi savo viduje Niko- 
lo balsą: juodu abu tarsi guli lovoje ir ji liečia pirštais jo 
kairiojo dilbio randą — tą patį randą, kurį jis gavo tą pa- 
čią dieną, kai prigėrė Kitas. 

Akimirksniu pašokusi, Daglė paklausė, iš visų jėgų 
stengdamasi neatrodyti beprotė: 

— O kur čia vyksta vyrų fechtavimosi treniruotės? — 
“Viešpatie, Dieve tu mano! — meldėsi sielos gilumoje ji. — 
Tiktai neleisk, kad aš pavėluočiau!" 

Visas damas šis klausimas, matyt, tiktai įtikino, kad 
Daglei pasimaišė protas, — visas, išskyrus Honoriją, ku- 
riai Daglės elgesys jau neatrodė keistas ir kuri iš karto at- 
sakė: 


366 


— Ten, pilies gale, už gyvatvorių labirinto, reikia eiti 
pro šiaurės vakarų vartus. 

Daglė tiktai linktelėjo vietoj atsakymo ir, negaišdama 
laiko, pasikėlusi sijonus, leidosi bėgti, mintyse dėkodama 
Dievui už tas metalines spyruokles, sulaikančias sijonų pa- 
durkus gana toli nuo kojų. Perbėgusi per holą, ji išmušė iš 
kojų kažkokį vyrą ir, kai šis sudribo ant grindų, papras- 
čiausiai per jį peržengė. Moteris virtuvėje bandė kažką 
nuimti nuo aukštai pakabintos lentynos, ir Daglė, pasilen- 
kusi, bet nemažindama greičio pranėrė po jos rankomis. 
Po to jai kelią užgriozdino visa barikada nuo vežimo nu- 
keltų statinių, ir Daglė ėmė šokinėti per jas. Taip šokinė- 
dama ji įveikė vieną paskui kitą penkias statines, ir tuo mo- 
mentu atrodė kaip nuostabiais rūbais vilkintis kokių nors 
olimpinių žaidynių bėgimo per kliūtis dalyvis! Už gyvat- 
vorių labirinto galo ji susidūrė su ledi Margaret, bet pralė- 
kė pro šalį, net nebandžiusi sustoti ir jos pasveikinti. Var- 
tai sienoje už natūralios gyvatvorės krūmelių buvo užda- 
ryti, ir tada ji iš visų jėgų spyrė per sąvarą koja ir juos 
plačiai atlapojo. 

Atsidūrusi už parko ribų, ji nukūrė taip greitai, kaip 
tiktai galėjo. 

Nikolas jau sėdėjo ant arklio. Viena jo ranka buvo ap- 
vyniota kruvinu tvarsčiu. 

— Kitas! — suriko dar bėgdama Daglė. — Mes priva- 
lome išgelbėti Kitą! 

Daglė nesuspėjo atsitokėti, nes tarnas ją pagriebė ant 
rankų ir užmetė ant arklio nugaros. O stebuklas — ačiū 
visiems pasaulio šventiesiems — šį kartą balnas buvo vy- 
riškas! Daglė įkišo kojas į kilpas, čiupo už pavadžių ir 
pažvelgė į Nikolą. 

— Paskui mane! Lekiam! — riktelėjo šis ir, kirtęs ar- 
kliui pentinais, nuskriejo pirmyn. 

Vėjas kirto į akis dulkes, ir jai dar vis maudė ranką, 
bet dabar Daglės dėmesį prikaustė viena: kad ji neatsiliktų 
nuo Nikolo. Paskui juos skubėjo dar trys raiteliai, taip pat 
stengdamiesi neatsilikti nuo Nikolo ir Daglės. 

Jie šuoliavo per suartus laukus, per kažkokias ko- 
pūstų ir ropių vagas. Skubėjo pro purvinus valstiečius, per 
jų skurdžius pasėlius, ir pirmąkart per visą šį laiką Daglė 
negalvojo apie savo propaguotą lygybę, nors arklių kano- 
pos, ant kurių skrido pirmyn ji su savo palydovais, ne- 
gailestingai mindė pasėlius ir net visiškai nuo Žemės pa- 
viršiaus nušlavė porą stoginių. Po to jie įjojo į mišką, ir 
medžių šakos kabojo ties pat jų galvomis. Daglė priglu- 
do, prisispaudė prie arklio kaklo, ir šis toliau didžiuliu 
greičiu ją nešė priekin. Štai Nikolas, išjojęs iš kelio, ėmė 
veržtis kažkur tiesiai per mišką. Po medžiais buvo visiš- 
kai švaru — jokių pūvančių rąstų arba kokių nors kitų ap- 
laidumo pėdsakų, nes net kerplėšas gyventojai naudojo 
kurui, todėl, jeigu ne tos nukarusios medžių šakos, ke- 
lias būtų lengvas. 

Jai kažkodėl nė į galvą nedingtelėjo paklausti Nikolo, 
iš kur jis žino, kur Kitas, bet buvo įsitikinusi, kad jis tai 
žino! Taip pat, kaip susižeidęs ranką žinojo, kad ji būti- 
nai ateis. Jie prašuoliavo pro medžius link kažkokios lau- 
Kkymės, ir priešais sutyvuliavo gražaus, upelių maitinamo 
miško ežero paviršius, iš visų pusių apsuptas dar tankes- 
nės girios. Nikolas, dar kaip reikiant nesustabdęs savojo 
žirgo, nušoko nuo jo, Daglė pasekė juo ir persiplėšė ilgą, 
sunkų, už balno užsikabinusį sijoną. 

Ji pribėgo prie ežero, ir kraujas sustingo gyslose: trys 
vyrai traukė iš vandens nuogą, aiškiai negyvą Kito kūną. 
Jis buvo pasuktas veidu žemyn, ilgi tamsūs plaukai nukarę 
ant pečių, o kaklas atrodė kažkokas silpnas, toks, koks būna 
tiktai negyvėlių. 

Apimtas nevilties, Nikolas žvelgė į brolį. 

— O ne! — sušuko pagaliau jis. Ir vėl pakartojo: — 
O ne! Negali būti ! Ne! 

Apėjusi Nikolą, Daglė pribėgo prie Kitą laikiusių vyrų. 

— Guldykite jį čionai! Kniūbsčią, ant pilvo! — įsakė ji. 

Kito tarnai neryžtingai mindžiukavo. 

— Klausykit jos! — riktelėjo ant jų Nikolas. 

Daglė tuojau pat ėmėsi darbo, taikydama naujausius 
būdus, įgalinančius iš plaučių pašalinti vandenį. Apsižer- 
gusi Kitą, spaudė kojomis jam plaučius, o rankomis ėmė 
kilnoti jo rankas, prispausdama jas prie krūtinės, kad įva- 
rytų į Kito plaučius oro. Vieną, antrą, trečią kartą — jokių 
rezultatų. 

— Melskitės! — įsakė ji apsupusiems ją vyrams. — 
Man reikalinga bet kuri, kokią tik galima suteikti, pagal- 
ba, o melskitės, pagaliau, tam, kad įvyktų stebuklas! 

Ir vyrai, nuleidę galvas ir suspaudę prieš krūtinę ran- 
kas, suklupo ant kelių. 

Nikolas taip pat atsiklaupė prie nejudančio Kito kū- 
no, padėdamas abiejų rankų delnus ant šlapių brolio plau- 
kų. Jo galva buvo nuleista, akys visiškai užmerktos. 

O Daglė tęsė savo darbą: pirmyn — atgal, pirmyn — 
atgal. 

— Na, būk gerutis, Kitai! — meldė ji. — Prašau, 
atgyk. 

Ir kai ji jau beveik neteko vilties, Kitas staiga koste- 
lėjo. 

Nikolas pakėlė galvą ir pažvelgė į Daglę, kuri vis kil- 
nojo ir nuleidinėjo sulenktas Kito rankas. 

Kitas sukosėjo dar kartą, po to dar ir pagaliau jam 
užėjo vėmimo priepuolis — iš jo plaučių plūstelėjo van- 
dens. 

Nusiritusi nuo Kito, Daglė užsidengė veidą rankomis 
ir apsipylė ašaromis. 

Kolei brolis vėmė iš savęs vandenį, Nikolas jį prilai- 
kė už pečių. Vienas riteris pridengė apsiaustu nuogą Kito 
liemenį, o kiti stovėjo ir žiūrėjo į Daglę. Jos plaukai buvo 
susitaršę ir pasklidę ant pečių, suknelė perplėšta, ji kažkur 
pametė batelį, viena rankovė buvo kruvina — tai nuo Ni- 
kolo rankos kraujas, kitą rankovę irgi kažkur pametė. 

Pagaliau Kitas liovėsi kosėjęs ir atsilošė atgal, prisiš- 
liejęs nugara prie brolio. Po to jis apstulbęs pažvelgė į 
tvirtai prie krūtinės prispaustą Nikolo ranką, — nuo ran- 

kos ant nuogos, šlapios Kito krūtinės varvėjo kraujas. Pas- 
kui Kitas pažvelgė į savo šešis palydovus, kurie įsistebei- 
lijo į Montgomerių giminės moterį — O toji, prisidengusi 
delnais veidą, tyliai verkė. 

— Nieko sau, puikus būdas pažymėti žmogaus sugrį- 
žimą iš ano pasaulio! — surado savyje jėgų pajuokauti Ki- 
tas. — Mano brolelis laisto mane krauju, o gražuolė mote- 
ris nesiliauja ant manęs lieti ašaras. Tai ką, čia niekas ne- 
sidžiaugia, kad aš gyvas?! 

Praleidęs šį pašmaikštavimą pro ausis, Nikolas vis dėl- 
to apkabino Kitą tvirčiau. O Daglė, šluostydamasi ašaras, 
šniurkštelėjo nosimi. Vienas riteris jai padavė nosinę. 

— Ši mergina jums išgelbėjo gyvybę! — sušuko jam 
vienas riteris, ir jo balse buvo palaiminga baimė. — Tai 
tiesiog stebuklas! — pridūrė jis. 

— Raganavimas! — sumurmėjo sau po nosimi kitas 
riteris. 

— Na, dar kartelį pavadink ją ragana, ir tau — galas — 
net žodžio ištarti nesuspėsi! — pagrasė Nikolas, žvelgda- 
mas jam tiesiai į akis. 

Riteriai gerai žinojo, jog kaip Nikolas pasako, taip ir 
daro! 

Daglė taip pat pažvelgė į jį ir suprato, kad jo neapy- 
kanta jai praėjo ir kad dabar tikriausiai jis ims jos klausyti. 
Nusišnypštusi dar kartą, ji norėjo atsistoti nuo žemės, bet 
suklupo, ir tuojau pat vienas riteris padėjo jai atsistoti. Vi- 
si jie žvelgė į ją taip, tarsi ji būtų arba šventoji, arba de- 
monas. 

— Viešpatie, Dieve mano! — sušuko ji. — Nagi liau- 
kitės sproginti į mane veizolus! Mano šalyje tai pats pa- 
prasčiausias dalykas: pas mus pilna vandens, ir Žmonės 
daugiau nieko nedaro, kaip tik skęsta. Iš tikrųjų, tai joks 
ne stebuklas! 

Savo palengvėjimui ji pajuto, kad vyrai ja patikėjo, 
svarbiausia dėl to, kad, matyt, jiems labai norėjosi tuo pa- 
tikėti. 

— Na, gana! Užuot be naudos trypčioję, imkitės dar- 
bo! — sušuko ji. — Vargšas Kitas, tikriausiai visai sustiro! 
O tavo, Nikolai, ne ranka, bet kažkokia kruvina masė. Jūs, 
dviese, padėkite Kitui, o jūs pažiūrėkite, ar nėra arti ko- 
kio audinio gabalo, kad būtų galima perrišti Nikolui ran- 
ką. Ir dar kažkuriam reikia nueiti pas arklius — pažiūrėti, 
ar jie gyvi po tokio pasiutusio šuoliavimo! Na, eikite! Ir 
greičiau! 

Visais laikais moterys turi tą pirmenybę, kad kažkur 
giliai, pačiose suaugusių vyrų sielų gelmėse, slypi mažų 
berniukų dvasia, visada būtinai sauganti atminimą tų to- 
limų dienų, kai moterys buvo visagalės! Todėl riteriai, 
susidurdami vienas su kitu, bėgte puolė vykdyti jos nuro- 
dymus. 

— Pasakyk, o brolau, — džiaugsmingai pakomentavo 
visa tai Kitas, — ar ne įžvalgų žmogų tu laikai šį momen- 
tą, — ką?! — Nikolas neatsakė ir tiktai tvirtai tebeglaudė 
prie savęs brolį, tarsi būgštaudamas, jog tereikia tiktai jį 
paleisti, ir Kitas vėl mirs! — Ar neatneštum mano drabu- 
Žių? — tyliai tarė Kitas Nikolui ir papurtė galvą, kai prie 
rūbų, į krūvą suverstų ant ežero kranto, pasuko Daglė. 

Lėtai atgniaužęs rankas, Nikolas paleido brolį ir pa- 
bandė atsistoti, bet jo, nusilpusio dėl kraujo netekimo, dėl 
beprotiško šuoliavimo, dėl baimės už Kito gyvybę, kojos 
nenorėjo laikyti. Pasitraukusi į šalį, Daglė žiūrėjo, kaip Ni- 
kolas lėtai žingsniuoja link kranto, ima į glėbį Kito rūbus 
ir grįžta su jais atgal. 

Kitas paėmė iš jo rankų drabužius su tokia iškilminga 
išraiška, kaip karalius priima sosto karūną, po to šyptelė- 
jęs tarė: 

— Nagi prisėski, broleli! 

Nikolas loštelėjo atgal, ir Daglė, jį sugavusi už pažas- 
tų, nuvedė į šalį ir pasodino ant žolės, po to ir pati atsisėdo 
greta. Atsisukęs į ją, Nikolas padėjo jai ant kelių galvą. 

— Na štai, dabar tai mano brolis panašesnis į Nikolą, 
kurį aš pažįstu! — nusijuokė Kitas ir pažvelgė į proskynos 
pusę. kurioje pasirodė palydovai. 

Žvelgdama Nikolui į akis, Daglė sklaidė jo šlapias nuo 
prakaito tamsias garbanas. Pagaliau, po ilgos ilgos pertrau- 
kos jos Nikolas sugrįžo pas ją! Žmogus, kurį ji mylėjo ir 
kurio neteko, dabar buvo vėl su ja! 

— Na ką, tau vėl svogūnas į akis pateko, taip? — pa- 
klausė jos Nikolas, ir nuo šių jo tokių iki skausmo pažįsta- 
mų žodžių jai iš tiesų ištryško ašaros. 

— Tai paprasčiausiai vėjas! — sumurmėjo ji. — Vė- 
jas ir nieko daugiau! — Ir šypsodamasi jam pridūrė: — Nagi 
duok, aš pažiūrėsiu tavo ranką: noriu pamatyti, ką tu ten 
jai pasidarei! 

Jis paklusniai ištiesė ranką ir jai net pilvą sumaudė. 
Visas Nikolo rankos raištis, taip pat ir ant jo užtempta marš- 
kinių rankovė, primirkę kraujo ir virtę kietu luobu. 

— Labai skauda? — paklausė ji. 

— Nieko, kentėti galima, tikiuosi, rankos neprarasiu. 
Dėlės... 

— Na žinoma, tiktai dėlių ir betrūko! — sušuko Dag- 
lė. — Tu juk negali sau leisti daugiau prarasti nė lašo krau- 
jo! — Čia ji pažvelgė į Kito pusę ir išvydo, jog šis jau ap- 
sirengęs ir du palydovai, prilaikydami už parankių savo 
svirduliuojantį iš silpnumo poną, jį veda prie arklio. 

— Nagi, Nikolai, kelkis! — sušuko ji. — Mes dabar 
josime namo ir imsimės gydyti tavo ranką! 

— Ne-e! — atsiliepė jis. — Aš noriu, kad mes pasilik- 
tume čia dviese! 

Ir jo žvilgsnis buvo toks švelnus, toks kupinas geis- 
mo, toks paslaptingai erotiškas ir žadėjo tiek laimės, jeigu 
ji tiktai sutiktų pasilikti. 

— Ne, — ištarė ji, prieš savo valią pasilenkdama virš 
jo bučiniui. : 

— Šitą moterišką “ne" taip malonu girdėti, — tyliai 
atsiliepė Nikolas ir ištiesė ranką į jos plaukus, juos taršy- 
damas. 

Tačiau jų lūpos taip ir nesusijungė. 

— Ne, nereikia! — tvirtai tarė Daglė. — Stokis! Taip, 
Nikolai, aš nejuokauju: gana, kelkis! Tu neturi čia savęs 

užliūliuoti visokiom švelniom šnekom ir leisti sau daryti 
viską, ką užsimanysi, antraip tau prasidės gangrena! Ne, 
mes privalom grįžti namo, praskalauti žaizdą, ir tegul Ho- 
norija gerai ją užsiūs! 

— Honorija? — nustebęs pakartojo jis. 

— Na taip, ji jūsų namuose siuva geriau, negu bet ku- 
ri kita moteris! 

— Ką gi, man ranką iš tiesų truputį maudžia, — susi- 
raukęs ištarė jis, po to lėtai ir nenoriai pakėlė nuo jos kelių 
galvą. Jau pradėjo stotis, bet tą momentą, kai jo veidas at- 
sidūrė viename aukštyje su jos veidu, prisitaikė ir mitriai 
švelniai pabučiavo ją į lūpas. 

Labai lėtai jie pasuko atgal, į Stefordų pilį, ir Daglė, 
vis artėjant prie jos, stengėsi įsitaisyti balne tiesiau ir nors 
kiek apsitvarkyti rūbus. Bet jos suknelė buvo suplyšusi, su- 
tepta krauju ir ištepliota purvu, todėl jos sutvarkyti jau bu- 
vo neįmanoma ir ji, matyt, pametė savo mažą, perlais iš- 
puoštą plaukų kepuraitę! O kai jie prijojo dar arčiau, Daglė 
staiga prisiminė, kaip pralėkė pro ledi Margaret, jai nepasa- 
kiusi nė vieno žodelio, o ir tiesiai jai po nosimi koja atsklen- 
dusi vartus! Ir štai dabar ji, Daglė, atsiras tenai, ir jos iš- 
vaizda bus visai kaip gatvinės, ir ant arklio ji joja praskėtusi 
abi kojas ant vyriško balno, ir jos sijonai užsirietę vos ne iki 
pat kelnių atraito! 

— Žinai, man atrodo, kad aš dabar negaliu pasirodyti 
į akis tavo motinai, — tarė Daglė Nikolui. 

Šis nustebęs pažvelgė į ją, bet tuojau pat nusisuko, nes 
išvydo namus. Vienas riteris nušuoliavo tenai anksčiau už 
juos, ir visi jau žinojo, kad vos per plauką nežuvo Kitas. 
Ledi Margaret su visomis savo damomis seniai jų laukė, 
ketindama padėkoti. Daglė nurijo gerklėje užstrigusį ka- 
muolį. 

Vos tiktai Kitas nuo žirgo nulipo ant žemės, ledi Mar- 
garet puolė prie jo, apsikabino, po to atsigręžė į Daglę. 

— Atsiprašau, miledi, dėl savo išvaizdos! — sušuko 
Daglė. — Aš... 

Bet ledi Margaret, suėmusi abiem delnais Daglės vei- 
dą ir bučiuodama ją į abu skruostus, atsakydama prabilo: 

— Jūs man — pati gražiausioji! 

Ir Daglė pajuto, jog rausta iš sutrikimo ir iš pasitenki- 
nimo drauge. 

Po to ledi Margaret, atsisukusi į Nikolą, metė tiktai 
vieną žvilgsnį į jo ranką ir sukomandavo: 

— Dėles čionai! 

Atsistojusi tarp motinos ir sūnaus, Daglė pakuždom 
tarė: 

— O, miledi, prašau, ar negalėčiau aš pati apžiūrėti jo 
ranką? Na, prašau, leiskite man! Man padės Honorija! 

Truputį sutrikusi, ledi Margaret paklausė: 

— O ką, jūs ir žaizdų gydymui turite tablečių? 

— Ne, — atsakė Daglė, — tiktai muilas, vanduo ir 
dar dezinfekuojančios priemonės. Na, prašau, leiskite man 
juo pasirūpinti! 

Ledi Margaret pro Daglės petį pažvelgė į Nikolą, po 
to pritariamai linktelėjo. Vėliau jau viršuje, Nikolo miega- 
majame, Daglė paruošė Honorijai didelį sąrašą jai reika- 
lingų daiktų: 

— Man reikės gabalo muilo — paties stipriausio, pa- 
ties aštriausio, kokius tiktai jūs turite, tokio, kuriame yra 
šarmo, — greitai susakė ji. — Dar reikia arbatinuko van- 
deniui virinti, sidabrinės adatos, balto šilkinio siūlo, gaba- 
lėlio bičių vaško ir mano kelioninio krepšio su ratukais, 
taip pat atneškite pačios švariausios ir balčiausios, kokią 
tiktai galima pilyje rasti, drobės. — Ir iš karto trys kamba- 
rinės puolė vykdyti Daglės nurodymus. 

Pasilikusi vieną, su Nikolu, privertė jį ranką su sukie- 
tėjusiu tvarsčiu nuleisti į pailgą žalvarinį, pilną vandens 
puodą. Nikolas buvo iki juosmens nurengtas, ir Daglė, nors 
iš visų jėgų stengėsi atsiduoti darbui, negalėjo nejausti ant 
savęs jo deginančių akių žvilgsnio. 

— Papasakokite man, prašau, kuo mes kadaise buvo- 
me vienas kitam! — paprašė jis. 

Statydama arbatinį su vandeniu į židinį, Daglė atsakė: 

— Tu atvykai pas mane į mano epochą. — Jis pasiruo- 
šė klausyti, bet ji staiga pajuto, kad kažkodėl nenori apie 
tai kalbėti. Tas Nikolas, kuris ją kaltino raganavimu, jai 
neturėjo jokios valdžios, bet šis Nikolas, žvelgiantis į ją 
kerinčiomis akimis, jaudino, priversdamas net kojų pirštus 
po savimi pariesti! 

Prisiartinusi prie jo, Daglė išvydo, jog kruvina raiščio 
pluta truputį suminkštėjo. Paguldžiusi jo ranką skersai puo- 
do, iš savo kelioninio krepšio išėmė mažas siuvimo žir- 
klutes ir ėmė kirpti sukietėjusį tvarstį. 

— Ar mes kada nors buvome meilužiai, — tyliai pa- 
klausė jis. 

Daglei net kvapą užėmė. 

— Jeigu tu ramiai nesėdėsi, aš nieko negalėsiu pada- 
ryti! — sušuko ji. 

— O aš net nesijudinau, — atsakė jis, — tai tu pati! — 
Ir, sulaikęs ties ja žvilgsnį, paklausė: — Ir ilgai mes buvo- 
me kartu? O ar labai mylėjom vienas kitą? 

— Ak, Nikolai! — sušuko ji ir pajuto, kad akys vėl 
prisipildo ašarų. — Viskas buvo visai ne taip! Tu pas mane 
atvykai su tam tikru tikslu! Tave kaltino išdavyste, o mano 
laike atsiradai todėl, kad buvo surasti ledi Margaret popie- 
riai. Ir mes su tavimi bandėme išsiaiškinti, kas gi tave iš- 
davė. 

Ji ėmė atsargiai atplėšinėti nuo žaizdos pridžiūvusio 
tvarsčio gabalėlius. 

— Nair ką? Ar mudu išsiaiškinome teisybę? — pa- 
klausė jis. 

— Ne, — tyliai atsakė ji, — nesugebėjom! Jau vėliau, 
po to, kai grįžai į praeitį, man pavyko nustatyti tiesą, bet 
tai. atsitiko, kai...— ji pažvelgė jam į akis, — kai tave 
jau nuteisė mirties bausme! 

Nikolo veido išraiška pamažu keitėsi, dingo susirūpi- 
nimo kaukė. Taip, nuo dabar jau jisai negali nepaisyti šios 
moters! Ji žinojo ir apie tarnus, pasislėpusius sandėliuke, 

kolei jie su Arabela smaginosi ant stalo! Viską Žinojo apie 
Kitą! Ir net dabar, vos pagalvojęs apie tai, kaip arti buvo 
pasiekęs tą ribą, kad netektų Kito amžinai, Nikolas paju- 
to, kaip smarkiai jo krūtinėje suspurdėjo širdis: juk jeigu 
ne ši moteris, Kitas tikrai būtų buvęs negyvas. Ir viskas 
per jį, Nikolą! Taip, tikrai, — tai jo, tiktai jo kaltė, nes 
Daglei paklausus apie slaptąsias dureles Belvude, jis jai 
juk sumelavo! Juk ji iš anksto pranešė, kad Kitas jam turi 
parodyti šias dureles likus savaitei iki žuvimo, bet jis, Ni- 
kolas, tada jos neklausė! Jo pavydas vos nekainavo bro- 
liui gyvybės! 

Atsilošęs į pagalvę, Nikolas paklausė: 

— Na, o ką tu dar žinai? 

Ji jau bebuvo beišsižiojanti papasakoti apie Leticiją, 
bet pagalvojo, jog dar ne laikas — Nikolas dar ne visiškai 
ja pasitiki. O ji prisimena, kad jis mylėjo Leticiją, net ver- 
žėsi greičiau palikti dvidešimtąjį amžių, — ir iš jos, iš Dag- 
lės, taip pat išeiti! — kad sugrįžtų pas savo Žmoną! Taip, 
prireiks laiko, kolei jis pradės ja tikėti tiek, kad ji jam 
papasakotų ir apie Leticiją. Bet čia galima palaukti, tai vi- 
sai kas kita, negu buvo atsitikę su Kitu! 

— Aš paskui papasakosiu, iš pradžių reikia apžiūrėti 
tavo ranką. 

Ir ji toliau po truputį laupė prie žaizdos prilipusio 
audinio gabalėlius, kolei pagaliau prieš jos akis atsivėrė 
labai gilus įpjovimas. Anksčiau niekada nebuvo susidūrusi 
su kraujuojančiomis žaizdomis, bet darbo pradinėje mokyk- 
loje metai ją išmokė į tokius dalykus, kaip išmušti dantys, 
mėlynės, iš kurių sunkiasi kraujas, ir net lūžusios galūnės, 
žiūrėti ramiai, kad nęjaudintų vaikų. Ji suprato, jog tokiai 
kaip Nikolo žaizdai gydyti reikia gydytojo pagalbos, bet 
tuo pat metu puikiai Žinojo ir tai, kad ji geriausias gydyto- 
jas iš visų, kokie tik čia yra. 

Į miegamąjį grįžo Honorija su kambarine. Jos atnešė 
viską, ką prašė Daglė, ir ji tuojau įkinkė jas į darbą. Ho- 
norija joms uždraudė Daglės klausinėti, paliepė daryti vis- 

ką, ką būtent ji joms įsako. Visos keturios moterys nusiė- 
mė viršutines suknelių rankoves, po to iki alkūnių pasirai- 
tė apatinių drobinių marškinių rankoves, ir Daglė privertė 
jas kruopščiai nusiplauti rankas ir išsigremžti panages. Ada- 
tas ir šilkinius siūlus ji išvirino. 

Iš skausmą malšinančių vaistų krepšyje ji turėjo tiktai 
“librekso" tabletes, kurias vartodavo, kai būdavo labai su- 
sijaudinusi, ir skrandžio skausmai jai visada praeidavo. Ži- 
noma, būtų gerai su savimi turėti senojo gerojo “valido- 
lio", bet jo, deja, nebuvo. Ji privertė Nikolą praryti iš kar- 
to dvi migdomąsias “librekso" tabletes. 

Nepraslinko nė kelios minutės, kai jis pasinėrė į miegą. 

Kai viskas buvo išdezinfekuota, kiek tai įmanoma, 
Daglė paprašė Honoriją susiūti Nikolo rankos žaizdą. Ho- 
norija visa išraudo, bet Daglė mygo todėl, kad Honorijos 
dygsniai buvo lygūs ir kruopštūs. 

Daglė nelabai gerai žinojo, ar ji teisingai elgiasi, bet 
Honorijai liepė žaizdą susiūti dviem dygsnių eilutėmis. Vi- 
dinė siūlė tikriausiai visam laikui pasiliks Nikolo rankoje, 
bet, kadangi Daglės tėvas dar nuo antrojo pasaulinio karo 
laikų nešiojo kojoje plieninę skeveldrą, ji manė, kad su 
įsiūtu šilkiniu siūlu rankoje Nikolas galės puikiausiai gy- 
venti. Ji pirštais suspaudė žaizdos kraštus, o Honorija juos 
susiuvo. 

Kai pagaliau Nikolo rankos žaizda buvo sutvarkyta, 
Daglė ją perrišo švarios drobės atraiža. Kambarinėms pa- 
sakė, jog prieš naudodamos drobinį tvarstį kitą dieną, jos 
privalo jį išvirinti ir liesti tiktai švariomis rankomis. Ho- 
norija pažadėjo tai prižiūrėti. 

Po to Daglė paleido visas moteris ir, atsisėdusi į krėslą 
prie židinio, ėmė laukti. Jeigu Nikolui prasidės karštligė, 
jam teks duoti aspirino, nes nei penicilino, nei kitokių an- 
tibiotikų ji neturėjo. Beje, nėra ko jaudintis, — sakė sau, 
— juk Nikolo ateitį ji gerai žino. Na, antra vertus, šian- 
dien ji jau pakeitė istorijos eigą, ir jeigu Kitas nemirė, tai 
visiškai galimas daiktas, mirs Nikolas! O kas tada, jeigu 

ji, grįžusi namo į dvidešimtąjį amžių sužinos, jog Kitas su- 
laukė garbaus amžiaus, o jo jaunesnysis brolis mirė dėl ran- 
kos sužeidimo?! Pradedant šia diena istorijos eiga — arba, 
šiuo atveju, ateitis — turi būti visai kitokia! 

Ji jau užsnūdo krėsle, kai durys staiga atsivėrė ir į kam- 
barį įėjo Honorija, nešdama rankose prabangią aksominę, 
tamsiai violetinės spalvos suknelę, baklažano žievelę pri- 
menančio atspalvio, su plačiomis, iki juostos rankovėmis, 
apsiūtomis minkštu baltu šermuonėlio kailiu ir mažomis, 
juodomis, šonuose įsiūtomis uodegėlėmis. 

— Tai jums siunčia ledi Margaret, — tarė Honorija 
pakuždom, kad nepažadintų Nikolo. — Ją dar reikės pri- 
taikyti jūsų figūrai, bet aš pagalvojau, kad jūs galbūt jau 
dabar panorėtumėte į ją žvilgtelėti. 

Paėmusi iš Honorijos rankų suknelę, Daglė palietė 
pirštais švelnų aksomą. Audinys nė kiek nepriminė sinteti- 
nio dvidešimtojo amžiaus aksomo arba sunkiojo aksomo, 
pagaminto iš medvilninių siūlų; šis buvo pagamintas ant 
šilko pagrindo ir mirguliavo taip, kaip gali mirguliuoti vien 
tik šilkas. 

— O kaip ten Kitas? — taip pat pakuždom paklausė 
Daglė. 

— Dabar jis miega, — atsakė Honorija. — O dar jis 
sakė, jog kažkas bandė jį nužudyti: panėręs po vandeniu, 
čiupo už kojos ir ėmė tempti žemyn. 

Daglė nusisuko į šalį: ledi Margaret užrašuose, ras- 
tuose toje sienoje, aiškiai buvo rašoma, kad Kitas ežere 
nuskendo ne atsitiktinai, o buvo nuskandintas. Ledi Mar- 
garet tuo įsitikinusi. 

— Jeigu ne jūsų mokėjimas jį grąžinti iš mirusiųjų pa- 
saulio!.. — sušnabždėjo Honorija. 

— Nieko aš nesugrąžinau iš jokio mirusiųjų pasau- 
lio! — pratrūko Daglė. — Ir čia nebuvo nei magijos, nei 
raganavimo. 

Įdėmiai pažvelgusi į ją, Honorija paklausė: 

— O rankos jums neskauda? Jai nieko bloga neatsi- 
tiko? 

— Dabar tai viskas gerai, tačiau šiokį tokį skausmą 
dar jaučiu, — atsakė Daglė ir nutilo susidūrus jos ir Ho- 
norijos Žvilgsniams. Kas žino, o galbūt čia ir yra kažkas 
magiška! Ją perkėlė į praeitį, ir, kai Nikolas susižeidė ran- 
ką, ji tuojau pat pajuto jo skausmą! 

— Jums dabar reikėtų pailsėti, — tarė Honorija. — Ir 
persirengti. 

— Ne, aš turiu pabūti su juo, — atsiliepė Daglė, pa- 
žvelgusi į miegantį Nikolą. — O jeigu jis netikėtai nubus- 
tų... Jam gali prasidėti karštligė, ir aš nenoriu rizikuoti. 
Kaip jūsų nuomone, ar ledi Margaret neprieštaraus, jeigu 
aš čia pasiliksiu? 

— Na, manau, jog po to, ką jūs padarėte, jeigu užsi- 
geistumėte paprašyti pusės Stefordų valdų, ledi Margaret 
ir tam neprieštarautų! — atsakė nusišypsojusi Honorija. 

— Visai ne, aš tiesiog noriu, kad Nikolas būtų visiš- 
kai sveikas! — taip pat šypsodamasi atsakė Daglė. 

— Gerai, einu atnešiu jūsų chalatą, — tarė Honorija ir 
išėjo. 

Po valandos Daglė, jau suspėjusi nuo savęs nusimesti 
suplėšytą ir purviną suknelę ir nusiimti plieninį korsetą, 
pasirėdžiusi gražiu nauju rubino spalvos brokato chalatu 
sėdėjo prie Židinio, mėgaudamasi šiluma. Kas kelios mi- 
nutės ji uždėdavo ant Nikolo kaktos ranką. Kakta nebuvo 
karšta, ir, iš visa ko sprendžiant, jeigu temperatūra ir pa- 
kils, tai ne daugiau, kaip keliomis dalelėmis. 


17 skyrius 


Šešėliai kambaryje darėsi ilgesni, o Nikolas vis mie- 
gojo. Tarnaitė atnešė ant padėklo Daglei valgyti, bet Niko- 
las nenubudo ir tada. Atėjo vakaras, ji užsidegė žvakes ir 
tebežiūrėjo į jį — jis buvo taip ramiai išsikėsnojęs lovoje, 
tamsios garbanos taip gerai derėjo su balta veido oda! Jau 

daug valandų ji tik ką ir darė, kad grožėjosi juo, ir dabar, 
kai karštligės požymių lyg ir nėra, galima truputį atsipa- 
laiduoti ir apsidairyti. 

Nikolo miegamasis buvo turtingai apstatytas, koks ir 
turėjo būti pilies šeimininko sūnaus. Ant lentynos virš ži- 
dinio stovėjo kelios auksu ir sidabru puoštos metalinės 
lėkštės bei grafinai, ir Daglė, žvelgdama į juos, nusišypso- 
jo. Dabar ji, atrodo, pradeda suprasti, ką turėjo galvoje Ni- 
kolas, sakydamas, kad turtai saugomi jo namuose. Saugoti 
pinigus tokiems turtuoliams, kaip Stefordai, nėra kur, nes 
bankų paprasčiausiai nebuvo, ir natūralu, jog dalį pajamų 
jie paverčia sidabru ir auksu, darydami iš šių metalų įvai- 
rius gražius daiktus ir juos puošdami brangakmeniais! Šyp- 
sodamasi Daglė palietė ant lentynos ąsotį ir pagalvojo, kad 
jeigu jos šeimoje visos tos akcijos ir vertybiniai popieriai 
būtų pakeisti auksiniais indais, tai atrodytų kur kas malo- 
niau! 

Šalia akmeninės lentynos ovalinės formos rėmeliuose 
kabėjo nedidelių portretų eilė, ir visi jie nutapyti pačių 
prašmatniausių spalvų gama. Bet iš visų portretuose už- 
fiksuotų asmenų Daglė pažino tiktai ledi Margaret anksty- 
voje jaunystėje: kažkas jos akių išraiškoje buvo labai pa- 
našaus į Nikolą. Dar buvo kažkokio pagyvenusio vyro por- 
tretas, apatine veido dalimi primenantis Nikolą. “Tikriau- 
siai tai jo tėvas", — pagalvojo Daglė. Už jo kabėjo minia- 
tiūrinis, aliejiniais dažais tapytas Kito portetas, o pačioje 
apačioje — Nikolo. 

Nukabinusi portretą nuo sienos, Daglė, švelniai glos- 
tydama, palaikė jį rankose. Įdomu, kas atsitiko šiems por- 
tretams vėliau, artėjant į dvidešimtą amžių? Galbūt štai šis 
kabo sau kur nors muziejuje su užrašu lentelėje “Nežino- 
mo asmens portretas"? 

Su portretu rankose ji vis vaikščiojo po kambarį. Prie 
lango stovėjo kušetė su išmėtytomis ant jos pagalvėlėmis, 
ir Daglė pasuko tiesiai prie jos. Ji žinojo, kad tokių kuše- 
čių sėdynės pakeliamos, ir jai buvo įdomu, ką gi čia saugo 

Nikolas. Įsitikinusi, kad Nikolas miega, pastatė ant lenty- 
nėlės portretą ir truktelėjo už kušetės sėdynės — ji sugirgž- 
dėjo, bet nelabai garsiai. 

Viduje buvo popierių ritinėliai, perrišti kažkuo pana- 
šiu į špagatą. Paėmusi vieną rulonėlį, ji nutraukė nuo jo 
raištį ir išvyniojo ant grindų. Popieriuje buvo nubraižytas 
statybos brėžinys, ir Daglė, vos į jį metusi akį, iš karto su- 
prato, jog tai Tornviko pilis. 

— Tai ką, tu mane seki? — staiga pasigirdo iš lovos 
Nikolo balsas, ir Daglė iš netikėtumo krūptelėjo. 

Priėjusi prie jo, ji palietė jo kaktą: 

— Na, kaip tu jautiesi? 

— Aš jausčiausi dar geriau, jeigu kažkokia moteris 
neįsiveržtų į tik man vienam priklausančių daiktų pasaulį! — 
atsakė jis. 

Daglė pagalvojo, jog jis tai pasakė tonu įsižeidusio vai- 
ko, pastebėjusio, kad motina pažvelgė į kokią nors jo šven- 
tai saugomą dėžutę, ir, paėmusi nuo grindų rulonėlį bei jį 
suvyniojusi taip, kaip buvo, paklausė: 

— O ar tu rodei šiuos brėžinius dar kam nors, be 
manęs? 

— Ne, net nė tau nerodžiau! — atsakė jis ir skubiai 
buvo beišlaisvinąs ranką, kad nutvertų ruloną, bet Daglė 
tučtuojau atšoko į šalį, ir jisai nusilpęs atsilošė į pagalvę. 

Padėjusi brėžinį ant kušetės, Daglė paklausė: 

— Ar tu alkanas? 

Ji nuėmė nuo židinio grotelių puodą su sultiniu, pa- 
statytą čia, kad neatvėstų, įpylė jo į sidabrinę lėkštelę, at- 
sisėdo ant lovos prie Nikolo ir ėmė jį valgydinti. Iš pra- 
džių šis protestavo, pareiškęs, kad gali valgyti savaran- 
kiškai, bet paskui kaip ir visi vyrai susitaikstė su mintimi, 
kad jį maitina. 

— Na ir ką, ilgai tu mano piešinius apžiūrinėjai? — 
paklausė jis. 

— Aš ką tik buvau vieną ruloną išvyniojusi. O kada tu 
ruošiesi pradėti statybą? — paklausė ji. 

— Na, čia šiaip... kvailystė — ir viskas! Ir Kitas... — 
jis nebaigė ir nusišypsojo. 

Daglė žinojo: jis galvoja apie tai, kad vos neprarado 
Kito. 

— O kaip laikosi brolis? — paklausė Nikolas. 

— Jis visiškai sveikas! — atsakė ji. — Jaučiasi net 
geriau negu tu, nes neprarado kraujo. — Ji nušluostė ser- 
vetėle jo veidą, ir jis, čiupęs ją už rankos, ėmė bučiuoti 
pirštų galiukus. 

— Dabar aš tau būsiu skolingas visą gyvenimą, jeigu, 
žinoma, nenumirsiu. Juk tu išgelbėjai ir mane, ir brolį. 
Kaip aš galiu tau atsilyginti? 

“Tiesiog mylėk mane! — vos neatsakė Daglė. — Taip, 
įsimylėk vėl mane taip kaip anksčiau! Žvelk į mane kupi- 
nu meilės žvilgsniu! Aš visada pasiliksiu šešioliktame am- 
žiuje, jeigu tiktai tu mane mylėsi" Ir jam tarė: 

— Man nieko nereikia. Tiesiog noriu, kad abu jūs būtu- 
mėte visiškai sveiki ir kad istorijoje viskas klotųsi gerai! — 
Ir, statydama ant staliuko tuščią lėkštę, ji pridūrė: — Tau 
reikėtų dar pamiegoti — kad visiškai sugytų ranka! 

— Bet aš jau išsimiegojau. Pasilik ir mane truputį pra- 
blaškyk! 

— Oi, — susiraukė Daglė, — man jau visiškai išseko 
tų pramogų atsarga! Nėra tikriausiai nė vieno žaidimo, ku- 
rį aš kažkada žaidžiau, ir nė vienos dainos, kurią kitados 
girdėjau, kurių nebūčiau ištraukusi iš savo atminties gel- 
mių! Tarp mūsų kalbant, su visomis savo pramogomis esu 
išversta į išvirkščią pusę! 

Nikolas jai tiktai nusišypsojo: jis ne visada iki galo 
jos išsireiškimus supgasdavo, bet prasmę atspėjo. 

— O kodėl, pavyzdžiui, tau manęs neišblaškius? — 
paklausė ji, imdama į rankas nuo kušetės, stovinčios prie 
lango, jo piešinį. — Kodėl tau apie tai nepapasakojus? 

— O ne! — greitai sureagavo jis. — Ne, padėk! — 
įsakė verždamasis atsisėsti, bet Daglė paguldė jį ant pa- 
galvių. 

— Nikolai, būk geras, neperplėšk siūlės! Netrūkčiok! 
Ir liaukis į mane spoksoti! Aš juk žinau visą tavo aistrą 
architektūrai: kai tu atvykai pas mane, tenai į ateitį, tai 
jau buvai pradėjęs Tornviko pilies statybą! — Ir tai saky- 
dama ji vos nesusijuokė, išvydusi, kaip persimainė jo vei- 
do išraiška. 

— O iš kur tu žinai, kad aš sumaniau statyti Tornvi- 
ką? — paklausė jis. 

— Na, aš jau tau sakiau: kai tu atvykai pas mane, prade- 
dant šia diena, buvo praėję jau ketveri metai ir tu jau buvai 
visa tai padaręs. Tai yra, tiesą sakant, tu tiktai pradėjai staty- 
bą — ji niekada nebuvo baigta, todėl, kad tave... tave... 

— Nuteisė mirties bausme, — užbaigė jis už ją ir pir- 
mąkart dėl šių žodžių rimtai susimąstė. — Prašau tavęs, 
papasakok man viską! 

— Ką? Iš pačių pradžių? Bet tam reikės daug laiko! 

— Nieko, — atsakė jis, — dabar, kai Kitas saugus, 
laiko aš turiu užtektinai! 

“Kolei tau užners ant kaklo kilpą Leticija!" — pa- 
galvojo ji ir pradėjo: 

— Na, aš buvau Ešbertono bažnyčioje ir verkiau. Ir... 

— O ko tu verkei? — paklausė jis. — Ir kodėl atsidū- 
rei Ešbertone? Ir be to — tu juk negali taip stovėti ir pasa- 
koti man šią istoriją?! Negali! Ne, ten nesėsk, eikš čionai! 

Ir jis paplekšnojo sveikąja ranka per lovą. 

— Na, Nikolai, — atsiliepė ji, — negaliu juk aš įlįsti 
pas tave į lovą! — O jau vien dėl pačios minties, jog gali 
atsidurti taip arti prie jo, jos širdis ėmė plakti greičiau! 

— Manai, aš kažką pajėgčiau, būdamas toks silpnas, 
ką? — paklausė prisimerkęs jis. 

— O aš manau, kad jeigu tau būtų surištos rankos ir 
kojos, tai ir tada suteiktum moteriai nemažai nerimo! — 
sušuko Daglė. 

Atmerkęs akis ir nusišypsojęs jis tarė: 

— Žinai... aš... aš tave sapnavau! Tu stovėjai kažko- 
kioje baltoje dėžėje visiškai nuoga ir iš viršaus ant tavęs 
liejosi vanduo! — Jis apžiūrėjo ją nuo galvos iki kojų, tar- 

si jos chalatas būtų permatomas, ir tęsė: — Nemanau, kad 
tu visada su manimi buvai tokia santūri! 

— Žinoma, ne!— atsakė ji kimiu kuždesiu, prisimin- 
dama, kaip stovėjo su juo po dušu toje pačioje iš jo sapno 
“baltoje dėžėje" — Vieną gražią dieną mes liovėmės vie- 
nas kito varžytis, o kitą rytą tave iš manęs išvedė! Ir štai 
dabar taip pat: aš bijau, kad jeigu tiktai prie tavęs prisi- 
liesiu, mane tuojau pat grąžins atgal, į mano laiką, o man 
išeiti dar anksti. Kiek daug dar reikia padaryti! 

— Tai tu žinai ir apie kitus? Kas ten dar mirs? Sakyk, 
kas? Mano motina, ar ne? Arba dar nesaugus Kitas? 

Taip, dabar jis buvo jos Nikolas! Tas pats brangus jos 
Nikolas, kuris anksčiau galvojo tiktai apie save, o ne apie 
kitus! Ir, jam šypsodamasi, ji pasakė: 

— Ne, ne jie. Tai vis tau dar gresia pavojus! 

Lengviau atsidusęs jis nusišypsojo: 

— Na, savimi aš galėsiu visiškai pasirūpinti pats! 

— Nė velnio tu negalėsi! — sušuko ji. — Jeigu nebū- 
tų čia buvę manęs, tu, ko gero, būtum likęs be rankos. Ar- 
ba ir miręs nuo savo žaizdos! Tereikia tik nors vienam vėp- 
lai iš tų, kuriuos jūs kažkodėl vadinate daktarais, prisi- 
liesti savo nešvariais pirštais, ir — labą dieną! Laikyk sa- 
ve negyvėliu! 

— Tu taip keistai kalbi! — sureagavo mirksėdamas 
Nikolas. — Na, eikš pas mane, atsisėsk šalia ir apie viską 
papasakok! — Išvydęs, kad Daglė net nepasijudino, jis at- 
siduso: — Prisiekiu savo garbe, kad aš prie tavęs nelįsiu! 

— Na, gerai, — atsakė ji, jausdama, kad juo gali pasi- 
tikėti dargi labiau negu pačia savimi. Ir, apėjusi iš kitos 
pusės lovą, kuri buvo tikriausiai kelios pėdos aukščio, ji 
tiesiog paskendo minkštuose pataluose. 

— Tai ko vis dėlto tu bažnyčioje verkei? — paklausė 
jis. 

Reikia pasakyti, kad Nikolas buvo puikus klausyto- 
jas, nes kažkaip įsigudrino iš jos išpešti tai, ko ji visai ne- 
siruošė jam kalbėti. Reikalas baigėsi tuo, kad ji papasako- 
jo jam viską apie Robertą. 


384 


— Vadinasi, tu su juo gyvenai nesusituokusi, taip? O 
kodėl tavo tėvai jo už tai, kad jis tave suviliojo, neužmu- 
šė? — paklausė Nikolas. 

— Na, pas mus, dvidešimtame amžiuje, viskas kitaip. 
Moterys gali laisvai pasirinkti vyrus, o tėvai visiškai ne- 
įsakinėja dukroms, ką jos gali ir ko negali daryti. Trum- 
piau kalbant, ten, pas mus, vyrai ir moterys turi lygias tei- 
ses, tai ne taip kaip čia. 

Paniekinamai prunkštelėjęs, Nikolas tarė: 

— Bet, atrodo, pas jus viską valdo vyrai, todėl kad tas 
tavo vyras pasiekė viską, ko norėjo, bet tavęs nepadarė sa- 
vo Žmona ir nepanoro net savo turto su tavimi pasidalyti 
arba pareikalauti iš savo dukters su tavimi pagarbiai elg- 
tis! O tu dar sakai, kas pasirinkai tokį gyvenimą laisva 
valia! 

— Aš... Na gerai... Apskritai, viskas buvo ne taip, kaip 
tau atrodo! Robertas man buvo geras ir mes su juo pralei- 
dome nemažai šaunių valandų. Viską sugadino Glorija! 

— Na, jeigu graži moteris ryžtųsi atiduoti visą save, o 
aš, atsidėkodamas už tai, jai galėčiau padovanoti tiktai ke- 
letą “šaunių valandų“, kaip tu sakai, aš būčiau jai už tai 
nepaprastai dėkingas! Tai ką, pas jus visos moterys taip 
pigiai atsiduoda? 

— Ir visai nepigiai! Tu tiesiog nesugebi to suprasti! 
Daugelis porų pas mus dabar gyvena kartu dar iki vestu- 
vių. Na, vaizdžiai kalbant, tai — tas pats, kas “paragauti 
uždrausto vaisiaus"! Ir be to, kaip man atrodo, Robertas 
vis dėlto ruošėsi man pasipiršti, bet vietoj to nupirko... — 
čia ji nuščiuvo: Nikolas kažkaip sugebėjo priversti ją pa- 
justi, kad pernelyg mažai galvoja apie save pačią. — Tu 
tiesiog nesupranti, štai ir viskas! — pakartojo ji. — Pas 
mus, dvidešimtame amžiuje, vyrai ir moterys — visai ki- 
tokie negu pas jus! 

— Hm, aišku! — atsiliepė Nikolas. — Na taip, žino- 
ma! Pas jus, vadinasi, moterims daugiau nereikia vyrų pa- 
garbos, tiktai “šaunių valandų"? 

— Visai ne, pagarbos jos taip pat nori, bet tiesiog... — 
Ji nerado tinkamų žodžių išaiškinti šešiolikto amžiaus vy- 
rui tuos motyvus, kodėl gyveno su Robertu. Atvirai kal- 
bant, tai tiktai dabar, atsidūrusi Elžbietos laikų Anglijoje, 
ji netikėtai suvokė, kad iš tikrųjų pigiai įvertino save, gy- 
vendama su Robertu! Žinoma, ir santuoka nėra garantija, 
kad Robertas būtų ėmęs ją gerbti, bet kodėl ji tada Rober- 
tui nepareiškė tiesiai: “Kokio velnio, brangusis, tu taip su 
manimi elgiesi?" Arba ryžtingai nepasakė: “Ne, aš nė ne- 
manau sumokėti pusę Glorijos bilieto kainos!" Arba jam 
nepareiškė: “Ne, aš nelyginsiu tavo marškinių!“ Dabar ji, 
tiesą sakant, net negali padoriai suprasti, kodėl leido Ro- 
bertui jodinėti jai ant sprando?! 

— Tai sakyk, ar tu nori baigti klausytis šios istorijos 
iki galo, ar ne? — suirzusi paklausė ji Nikolo. 

Atsilošęs į pagalves, Nikolas šypsodamasis atsakė: 

— Taip, aš norėčiau viską išgirsti iki galo! 

Dabar, kai praėjo begalinių klausinėjimų apie jos san- 
tykius su Robertu stadija, ji pajėgė tęsti sklandžiau. Papa- 
sakojo apie tai, kaip verkė iš apmaudo prie Nikolo kapo, 
kaip jis netikėtai pasirodė prieš ją, kaip ji nepatikėjo, kad 
jis — riteris, ir kaip jisai vos nepalindo po autobusu. 

Bet nuo šio momento ji kažkaip nelabai pasistūmėjo į 
priekį, nes Nikolas vėl pradėjo jos klausinėti. Jis sakė, kad 
regėjo vizijas: ji važiuoja ant rėmo su dviem ratais, — ir 
jis norėjo, kad ji paaiškintų, kas tai per daiktas. Ir dar jisai 
norėjo Žinoti, kas per vienas tas autobusas. O kai ji užsi- 
minė apie tai, kaip paskambino seseriai, jis čia pat panoro 
daugiau sužinoti apie telefoninį ryšį ir telefono aparato įtai- 
symą. 

Daglė nepajėgė visko papasakoti, ką jisai norėjo suži- 
noti, todėl išlindo fš lovos, pasiėmė savo kelioninį krepšį, 
išsitraukė iš jo tris iliustruotus žurnalus ir ėmė juose ieš- 
koti reikiamų nuotraukų. 

Tačiau šiuos žurnalus parodžius, jau nebeliko jokios 
vilties, kad jai pavyks užbaigti savo pasakojimą. Būtent 
Elžbietos epochoje atsirado priežodis: “geriau negimti, ne- 

gu neišmokti"! — ir Nikolas buvo tiesiog gyvas šių Žo- 
džių įsikūnijimas! Jo smalsumas buvo neišsemiamas, ir 
klausimus jis uždavinėjo greičiau, negu Daglė galėjo rasti 
į juos atsakymus. 

Nerasdama tinkamų fotografijų, Daglė išsitraukė iš 
krepšio sąsiuvinį, spalvotus flomasterius ir ėmė piešti. Ta- 
čiau flomasteriai ir popierius sukėlė naują klausimų seriją. 

Daglė jau pradėjo jausti susierzinimą, bet pagalvojo, 
jog dabar, kai Nikolas ja tiki, ji turi daugybę laiko, kad 
galėtų jam viską papasakoti. 

— Žinai, — tarė ji, — aš buvau Tornvike ir mačiau, 
kad kairysis pilies bokštelis atrodo kitaip. Kurgi dingo 
smailūs langai? 

— Smailūs langai? — pakartojo jis. 

— Na, štai tokie, — ir Daglė ėmė daryti brėžinio ap- 
matus, tačiau ji ne itin sugebėjo piešti. 

Atsivertęs ant šono, Nikolas paėmė iš jos flomasterį 
ir pats nupiešė kelis puikius langų škicus, išlaikydamas 
perspektyvą. 

— Tokio tipo langai, taip? — paklausė jis. 

— Taip, būtent tokie! — atsiliepė ji. — Ir mes tada 
sustojome vienoje salėje, ir iš ten buvo vaizdas į parką 
priešais pilį. O greta pilies — bažnyčia, ir dar gidė sakė, 
jog kažkada buvo medinis perėjimas, kuriuo buvo galima 
patekti iš pilies į bažnyčią. 

Atsilošęs ant pagalvių, Nikolas ėmė braižyti škicus. 

— Aš dar niekam nepasakojau apie savo planus, — 
tarė jis, — bet tu vis tiek sakai, jog pavyko pastatyti tiktai 
pusę pilies, nes po to... Po to mane... 

— Taip, būtent taip. Tikrai! Po Kito mirties tu gavai 
visišką laisvę, kad darytum viską, ką tiktai nori. Kiek aš 
suprantu, dabar, kai Kitas gyvas, tau teks gauti iš jo 
sutikimą pilies statybai, taip? 

— Na, aš ne itin daug išmanau apie statybas, — tarė 
Nikolas, žvelgdamas į savo pilies piešinį. — Jeigu Kitui 
reikės naujų rūmų, jis ką nors pasisamdys, kad juos pasta- 
tytų! 

— Pasisamdys?! — sušuko Daglė. — Bet kodėl? Juk 
tai gali padaryti tu! Piešiniai tiesiog puikūs. Aš mačiau 
Tornviką ir galiu pasakyti, jog pilis nuostabi! 

— Tai negi man tapti amatininku? — paklausė, išdi- 
džiai išlenkdamas antakį Nikolas. 

— Paklausyk, Nikolai, — griežtai nukirto ji, — čia 
pas jus, jūsų amžiuje, yra, Žinoma, nemažai tokių dalykų, 
kurie man patinka, bet ši jūsų klasinė sistema ir pajamų 
paskirstymo įstatymai — toli gražu! Mūsų amžiuje dirba 
visi be išimties, todėl, kad būti “turtingu dykaduoniu"tie- 
siog gėda! O Anglijoje dirba visi karališkosios šeimos na- 
riai. Pavyzdžiui, princesė Diana važinėja po visą šalį ir 
nuolat visokiausiose iškilmingose šventėse perkirpinėja 
juosteles arba kasa duobes medžiams sodinti — ir viskas 
dėl to, kad gautų pinigų kokiai nors vienai ar kitai labda- 
ros akcijai. O jos didenybė! Oi, aš net pavargstu tiktai skai- 
tydama visų jos užsiėmimų sąrašą! Princas Endrius, pa- 
vyzdžiui, fotografuoja, o princesė Maiklė rašo knygas. O 
princas Čarlzas daro viską, ką gali, kad Anglija netaptų pa- 
naši į kokį nors dangoraižį su kontoromis, 0... 

— Na, — juokdamasis nutraukė ją Nikolas, — dabar 
taip pat visai ne retenybė, kai jos karališkoji didenybė dir- 
ba. O kaip tau atrodo: ar kad mūsų žavioji jauna karalienė 
tiesiog sėdi ir nieko neveikia, taip? 

Ir čia staiga Daglė prisiminė, jog kažkur buvo skai- 
čiusi, esą Nikolą nubaudė mirtimi iš dalies dėl to, jog kai 
kas iš amžininkų būgštavo, jog jis nenusidangintų į rūmus 
ir ten nesuviliotų jaunosios karalienės Elžbietos. 

— Paklausyk, Nikolai, tikiuosi, tu nesiruoši keliauti į 
rūmus, ką? Tu juk nenori tapti vienu iš jos pažų? 

— Kuo kuo? — pagautas siaubo, pakartojo Nikolas. — 
Ir ką tu Žinai apie tą moterį, mūsų karalienę? Kai kas tvirti- 
na, neva tikroji karalienė turi būti Marija, Škotijos valdo- 
vė, ir esą Stefordams dera, sujungus savo jėgas su kitų ba- 
jorų kariuomenėmis, pasodinti į sostą būtent Mariją! 

— Jokiu būdu to nedaryk! — suriko Daglė. — Elkis 
kaip nori, bet nepasikliauk nieku, tiktai Elžbieta! — Ir, išta- 

rusi Šiuos žodžius, Daglė nustebusi savęs paklausė, ar tik 
ji nebando ir čia pakeisti istorijos eigą? Įdomu, jeigu Ste- 
fordai su savo kariuomene ir pinigais paremtų Marijos Stiu- 
art pusę, ar jai pavyktų užimti Anglijos sostą? O jeigu Elž- 
bieta nebūtų karalienė, ar kada nors Anglija taptų didžiąja 
valstybe? Ir jeigu netaptų, ar būtų Amerika angliškai kal- 
banti šalis? — Ir prisiminė savo jaunąjį pusbrolį, mėgda- 
vusį sakyti: “Sunku"! 

— O už ko Elžbieta ištekės? — toliau kamantinėjo Ni- 
kolas. — Ką pasodins į sostą greta savęs? 

— Absoliučiai nieko! — atsakė Daglė. — Ir nereikia 
vėl apie tai su manimi ginčytis: juk vieną kartą jau buvo 
ginčytasi. Elžbieta niekada už nieko neištekės, ir ji puikiai 
valdys ir šalį, ir priedo didžiąją pasaulio dalį. Na, gerai, 
tai leisi man užbaigti savo istoriją ar ruošiesi mane įtikin- 
ti, jog tai, ką papasakojau, niekada neįvyko, taip? 

— Vadinasi, tu savanoriškai atsidavei tam vyrui, o aš 
atvykau, kad tave išgelbėčiau! Gerai, tęsk pasakojimą! — 
ištarė šypsodamasis Nikolas. 

— Apskritai, tai ne visiškai taip... — pradėjo Daglė ir 
pažvelgusi į jį nuščiuvo. Juk jis iš tikrųjų ją išgelbėjo! Taip, 
jis atsirado prieš ją bažnyčioje, ir saulės spinduliai žaidė 
ant jo šarvų. Ir jis ją atitraukė nuo vyro, kuris jos visai 
nemylėjo, ir jai pademonstravo, kas yra iš tikrųjų meilėje 
imti ir atiduoti save! Su juo, su Nikolu, ji galėjo būti pati 
savimi, ir jai nereikėjo galvoti, ką daryti, kad jam patiktų, 
— atrodo, ji ir taip natūraliai jam visada patiko! Dar būda- 
ma paauglė, ji stengėsi būti tokia pat tobula kaip vyresnio- 
sios seserys. Išėjo taip, kad mokykloje mokytojai mokė vi- 
sas iš eilės jos seseris ir, pasinėrusi į kažkokias svajones, 
Daglė juos apvylė amžinai! Ji nelabai mėgo sportą, o sese- 
rims viskas sekėsi puikiai! Seserys visada turėjo milijonus 
įvairiausių bičiulių ir pažįstamų, o Daglė, būdama šiek tiek 
drovesnė, būtinai jausdavosi kompanijose svetima! 

Tėvai jos niekada nelygino su seserimis. O jiems nė 
nereikėjo to daryti, nes visi namai buvo pilni jų apdovano- 

jimų už tenisą, už dalyvavimą jojimo varžybose, už krep- 
šinio varžybas, medalių už bičių auginimą, gražių juoste- 
lių už laimėjimus dirbant mokslinius darbus ir taip toliau. 
Tiktai kartą Daglei pavyko pešti geltoną juostelę — kaip 
trečio laipsnio prizą — bažnyčioje už puikiai iškeptą pyra- 
gą; ir tėvas didžiuodamasis pakabino šią juostelę ant sie- 
nelės greta kitų savo dukrų juostelių — pirmųjų laipsnių 
mėlynų ir violetinių — “už geriausius rezultatus"! Tačiau 
jos vienintelė geltona juostelė šiame fone atrodė keistai, ir 
sutrikusi Daglė pati ją nukabino! 

Atrodo, kad visą savo gyvenimą ji tiktai ir svajojo vi- 
siems aplinkiniams įtikti, bet to nesugebėjo! Jos tėvas vi- 
sada tvirtino, kad jam viskas bus puiku, kad ir ką ji dary- 
tų, bet pakako Daglei mesti žvilgsnį į materialinius seserų 
sėkmės paliudijimus, ir jai pasidarė aišku, jog turinti dirb- 
ti kur kas daugiau! Robertas buvo vienas iš jos bandymų 
patenkinti visus šeimos narius. Taip pat buvo manyta, jog 
Robertas, būdamas geras chirurgas, jos planuose vyraus 
kaip pats reikšmingiausias jos prizas! 

Taip, galvojo ji, Nikolas tikrai ją išgelbėjo, bet ne ta 
prasme, kokią jis pats suteikė šiai išraiškai! Ne tuo jis ją 
išgelbėjo, kad nugrūdo Robertą nuo laiptų, o tuo, kad el- 
gėsi su ja pagarbiai ir ji po to įprato į save žiūrėti jo aki- 
mis! Ir ji, Daglė, net labai abejoja: ar būtų sugebėjusios 
jos seserys taip nuostabiai viską įveikti, kas jai atsitiko, 
kaip tai ji padarė! Juk visos jos seserys, tokios protingos, 
tokios blaiviai mąstančios, vyrui, apsirengusiam šarvais, 
tvirtinančiam, neva jis atvykęs iš šešioliktojo amžiaus, ži- 
noma, būtiniausiai iškviestų policiją. Ir, Žinoma, nė viena 
iš jų nebūtų buvusi tokia minkštaširdė, kad pasigailėtų var- 
gano pargriuvusio tipo! 

— Kas gi jus verčia taip šypsotis? — tyliai paklausė 
Nikolas. 

— Šiaip sau, prisiminiau seseris. Mano seserys — tik- 
ras tobulumo įsikūnijimas! Tiesiog jose nerasi nė vieno trū- 
kumo, bet aš staiga tiktai dabar suvokiau, jog tobulumas 

kartais grasina vienatve! Žinoma, galbūt aš iš tiesų vis ban- 
dau patikti kitiems, bet, kiek suprantu, tai dar ne pats 
blogiausias dalykas! O galbūt aš tiesiog ieškojau tokio 
žmogaus, kuriam verta patikti! 

Buvo aišku, kad Nikolas dėl šio jos prisipažinimo kaž- 
kaip sutrikęs. Paėmęs jos ranką, jis ėmė bučiuoti delną kar- 
todamas: 

— Man tu patinki, labiau už visas patinki! 

Ji ištraukė ranką ir mikčiodama prabilo: 

— Bet mes... bet mes... mums nedera liesti vienam kitą! 

Jis pažvelgė į ją iš po blakstienų ir tyliai paklausė: 

— Bet juk mes jau lietėme, ar ne tiesa? Ir aš prisime- 
nu, kad jau tave mačiau! Ir man atrodo, kažkada jau žino- 
jau, ką reiškia tave liesti! 

— Taip, — pakuždom atsakė Daglė. — Taip, mes lie- 
tėme vienas kitą! Ji buvo miegamajame su juo dviese, gu- 
lėjo su juo lovoje, kambaryje buvo visiškai tamsu, tiktai 
auksiniai šviesos atšvaitai nuo trijų žvakidėje degančių 
žvakių. 

— Bet jeigu jau mes vienas kitą lietėme, vadinasi, 
galime tai pakartoti dabar! — sušuko jis, ištiesdamas į ją 
rankas. 

— One! — suriko ji, maldaujamai žvelgdama į jį. — 
Ne, mes neturime. Antraip mane tuojau grąžins į mano 
epochą! 

Pats nežinodamas kodėl, Nikolas nesislinko prie jos 
arčiau. Tiesiog Daglės balse jis pajuto kažkokią jėgą. Nie- 
kada dar jis nesustojo, jeigu moteris sakė “ne", ir jau gana 
anksti suprato, kad šis moteriškas “ne!" iš tikrųjų nieko 
nereiškia! Bet dabar, gulėdamas lovoje šalia geidžiamos 
moters, kažkodėl jos žodžiams pakluso! 

Vėl atsilošęs ant pagalvės ir sunkiai atsidusęs, jis tarė: 

— Aš pernelyg silpnas, kad pasiekčiau daugiau! 

— Tai teisybė! — nusijuokė Daglė.— Ir gali manimi 
patikėti: turiu šiokių tokių žemių Floridoje, todėl aš galiu 
tave nupirkti! 

Suvokęs jos žodžių prasmę, Nikolas šyptelėjo. 

— Nagi eikš čionai, pas mane arčiau, ir papasakok man 
dar apie savo amžių ir apie tai, kuo mes ten jame užsiimi- 
nėjome! — ištarė jis, ištiesdamas į ją sveikąją ranką, ir Dag- 
lė, pamynusi savo pačios labai blaivius argumentus, pri- 
sislinko prie jo. 

Jis prisitraukė ją labai arti prie savęs ir apkabino. Kaž- 
kurį laiką ji bandė su juo kovoti, bet paskui atsidususi pa- 
sidavė ir prigludo prie jo nuogos krūtinės. 

— Mes tada tau pirkome kai kuriuos drabužius, — šyp- 
sodamasi savo prisiminimams, prabilo ji. — O tu užsipuo- 
lei nelaimingąjį pardavėją, nes kainos tau atrodė nepapras- 
tai didelės. O paskui nuėjome gerti arbatos! Paskui mes 
tau suradome viešbutį, kur buvo galima pernakvoti ir pa- 
pusryčiauti. — Ir, truputį patylėjusi, ji tarė: — Taip, tai 
buvo ta pati naktis, kai tu mane suradai per lietų! 

Nikolas jos klausėsi kažkaip puse ausies: jis ir pats 
nebuvo įsitikinęs, kad visiškai tiki jos prasimanymais apie 
praeitį ir ateitį, bet tuo, jog ją jaučia gulinčią jo glėbyje, 
tikėjo labai tvirtai! Prie jo prisiglaudęs jos kūnas buvo ta 
realybė, kurią jis prisiminė visiškai aiškiai! 

Ji tuo metu jam aiškino, kad jis tarsi sugebėjo kažkaip 
ją "girdėti" Dar ji kalbėjo, jog nelabai supranta kaip, bet 
kad jau pirmąją čia, šešioliktajame amžiuje, atsiradimo die- 
ną, ji šia jo savybe pasinaudojo. Ji “kvietė" jį tada per lie- 
tų, ir jisai pas ją atvyko, ir ji išplūdo jį už tai, jog buvo su 
ja toks grubus ir privertė kratytis ant arklio nugarkaulio. 
O po to, kai jis ją uždarė mansardoje, ji vėl jį “pasikvietė"! 

Nikolui daugiau nereikėjo platesnių paaiškinimų, nes 
jis visada jautė tą patį, ką ir ji. Štai ir dabar, kai ji guli jo 
glėbyje, padėjusi galvą ant krūtinės, jaučia ne tik sklin- 
dančią nuo jos ramybę, bet ir seksualinį susijaudinimą! Ir 
jis anksčiau niekada nejuto tokio stipraus potraukio mote- 
riai, kaip šį kartą, bet vis dėlto kažkas jį stabdo! 

O ji papasakojo apie Belvudą ir apie tai, kaip jis jai 
parodė slaptas dureles sienoje. 

— Po to aš tavimi jau visiškai patikėjau, — tarė Dag- 
lė.— Ir tu tada labai susijaudinai, nes žmonės prisiminė 

tiktai tavo negarbingus darbus ir užmiršo gerus! Tai ir bu- 
vo priežastis! Juk nė vienas dvidešimtojo amžiaus gyven- 
tojas taip ir nežinojo, kad būtent tu suprojektavai Tornvi- 
ko pilį — juk nieko neišliko — jokių įrodančių dokumen- 
tų, kad ją statei būtent tu! 

— Bet aš ne amatininkas! — sušuko Nikolas. — Ir aš 
ne... 

Ji kažkaip visa susigūžė ir pažvelgė į jį: 

— Aš jau tau sakiau, kad pas mus ten, mūsų pasauly- 
je, viskas kitaip! Pas mus talentas visada reikiamai įverti- 
namas! 

Dabar jis įdėmiai pažvelgė į ją — jo veidas buvo 
visai šalia jos veido. Jis jį pakėlė pirštų galiukais už 
smakro, po to lėtai prigludo lūpomis prie jos lūpų ir 
pabučiavo. 

Ir staiga išsigandęs atšoko. Jos akys buvo primerktos, 
visas kūnas atsipalaidavo ir lipte lipo prie jo. Ir jis būtų 
galėjęs dabar su ja susijungti — gerai tai Žinojo — bet vis 
dėlto kažkas jį sulaikė! Perbraukė pirštais per jos smakrą 
1r pajuto, kad virpa jo ranka! Apskritai jautėsi esąs ber- 
niūkštis, kuris pirmą kartą atsigulė į lovą su moterimi! Skir- 
tumas buvo tiktai tas, kad net savo patį pirmąjį kartą lovo- 
je su moterimi jis, Nikolas, nebuvo kupinas tokio nekan- 
trumo ir įkarščio ir visai nedrebėjo, kaip dabar! 

— Ką gi tu su manimi darai? — sušnabždėjo jis. 

— Nežinau, — kimiu balsu atsiliepė Daglė. — Man 
atrodo, mes su tavimi skirti vienas kitam! Taip, nors mus 
skiria keturi šimtmečiai. 

Perbraukdamas ranka per jos skruostus, kaklą, per pe- 
tį, per jos ranką, jis sušuko: 

— Ir vis dėlto, nepaisant visko, aš negaliu gulti su ta- 
vimi į lovą, taip?! Ir negaliu nuplėšti nuo tavęs šių rūbų ir 
nusėti bučiniais tavo kūną — krūtis, kojas, bučiuoti... 

— Na, prašau, Nikolai, liaukis! — meldė ji, išsiva- 
duodama iš jo rankų. — Juk ir taip sunku! Aš žinau tiktai 
vieną dalyką: kai mes su tavimi buvome kartu dvidešimta- 

jame amžiuje, tu dingai būtent po to, kai mes pasimylėjo- 
me! Aš bandžiau tave sulaikyti, bet tu išslydai tiesiai man 
iš rankų! Ir štai dabar tu vėl su manimi, ir aš nenoriu tavęs 
netekti antrąkart! Mes galime kartu praleisti laiką, kalbė- 
tis vienas su kitu — apskritai, galime būti vienas kitam 
labai artimi — išskyrus tiktai intymų artumą, Žinoma, jei- 
gu tu nori, kad aš su tavimi pasilikčiau! 

Nikolas žiūrėjo į ją, matė ir jautė jos skausmą, bet tą 
momentą jam labiau norėjosi su ja mylėtis, negu suvokti 
su ja susijusius kokius nors kitokius dalykus. 

Tačiau Daglė tarsi perskaitė jo mintis ir, kai jis puolė 
prie jos, tiesiog nusirito nuo lovos. 

— Ne, vis dėlto geriau vienam iš mūsų būti protin- 
gam! — sušuko ji. — Tau reikia truputį pailsėti, o rytoj 
mes vėl pasikalbėsim. 

— Bet aš ne kalbėtis su tavimi noriu! — niūriai tarė jis. 

Prisiminusi visas tas gudrybes, kurių ji kažkada grie- 
bėsi, kad jį suviliotų, Daglė nusijuokė ir ryžtingai pasakė: 

— Ir vis dėlto — rytoj, mielasis! O dabar man reikia 
eiti! Jau beveik išaušo, ir aš turiu susitikti su Luse, ir dar... 

— Kas ta Lusė? 

— Ledi Lusinda... kaip jos ten tie visi kiti vardai? Na, 
mergina, kurią ruošiasi vesti Kitas. 

— Oi, toji storulė, ar ką? — paniekinamai prunkštelė- 
jo Nikolas. 

— Na, žinoma, kur jai lygintis grožiu su moterimi, ku- 
rią tu ruošiesi vesti, ar ne? — rūsčiai paklausė Daglė. 

— Ką gi, pavydas tave puošia! — šyptelėjo Nikolas. 

— Aš visai nepavydžiu, aš... — pradėjo ji ir nusisuko 
nuo jo. Žinoma, žodžiu “pavydas" negalima aprašyti to, ką 
Ji jautė tai Leticijai. Bet netarė nė žodžio: juk Nikolas aiš- 
kiai pasakė, kad myli moterį, kurią ruošiasi vesti, ir, žino- 
ma, neklausys apie ją nė vieno blogo žodžio. 

— Gerai, man laikas! — ištarė pagaliau ji. — Ir norė- 
čiau, kad tu pamiegotum! 

— Jeigu tu tiktai pasiliktum su manimi, tada aš mie- 
gočiau puikiai! — atsakė jis. 

— Nelaimingas melagis! — Ji nusišypsojo, bet prie jo 
artintis nesiryžo. Juk taip pavargo per praeitą, kupiną įtam- 
pos dieną ir bemiegę naktį. Pasiėmusi krepšį, Daglė pa- 
traukė link durų ir dar kartelį — paskutinį! — pasižiūrėjo į 
jį: krūtinė nuoga, ir tamsi oda taip gerai atrodo baltų pa- 
galvių fone! Kolei dar neapsigalvojo, ji išskubėjo iš mie- 
gamojo. 

Lusė jos jau laukė prie fontano, ir kai Daglė išsimau- 
dė po savo “dušu", jos ėmė repetuoti vodevilį. Daglė turė- 
jo vaidinti tokį prasčioką, žioplį, kuris daugiau nieko ne- 
daro, kaip tiktai uždavinėja klausimus, todėl bus būtinai 
juokiamasi iš Lusės pokštų. 

Vėliau, kai diena įgavo savo teises ir Daglė grįžo į 
vidų, jos jau laukė Honorija su violetinio aksomo suknele 
rankose. 

— Oi, 0 aš norėjau truputį nusnūsti! — Žiovaudama 
tarė Daglė. 

— Jūsų laukia ledi Margaret ir lordas Kristoferis! — 
atsakė Honorija. — Jums turi už viską atsilyginti! 

— Bet aš visai nenoriu dovanos! Tiktai pagalbos! — 
sušuko Daglė ir, nesuspėjusi užbaigti, suprato, kad meluo- 
ja! Ji norėtų visą likusį gyvenimą gyventi su Nikolu! Ar 
šešioliktas amžius, ar dvidešimtas — jai vis tiek, — kad 
tik visada būtų šalia jo! 

— Jūs privalote eiti pas juos! — tarė Honorija. — 
Ir galite prašyti, ko tiktai norite: sau namo, pinigų, vy- 
ro, ar... 

— Na, ir kaip, tavo nuomone, ar man leis gauti Nikolą? 

— Bet jis jau susižiedavęs! — tyliai tarė Honorija. 

— Ką gi, tai aš žinau, pernelyg gerai žinau! — atsi- 
liepė Daglė ir pridūrė: — Na, gerai, susiveršime diržus, 
ar ne? 

Kai Daglė buvo apsirengusi, Honorija ją nuvedė į sve- 
čių menę, kur ledi Margaret su savo vyresniuoju sūnumi 
žaidė šachmatais. 

— O, štai ir jūs! — ištarė Kitas, Daglei pasirodžius 
ant slenksčio. Po to, paėmęs ir bučiuodamas jos ranką, jis 
pasakė: — Jūs — dovanojantis gyvybę angelas, ir vakar 
jūs mane išgelbėjote nuo mirties. 

Daglė nusišypsojo ir paraudo. 

— Eikite arčiau, sėskitės čia! — tarė ledi Margaret, 
rodydama į krėslą — į krėslą, o ne į kėdutę, tad Daglė su- 
prato, kad jai rodoma didelė pagarba. 

Atsistojęs už motinos krėslo, Kitas tarė: 

— Aš norėčiau jums padėkoti už išgelbėtą gyvybę ir 
ką nors padovanoti, tiktai nežinau ką. Tad sakykite, ko jūs 
norėtute? Gerai pagalvokite, — pridūrė jis, — juk aš savo 
gyvybę vertinu labai brangiai! 

— Nieko man nereikia! — atsakė Daglė. — Jūs man 
buvote tokie geri, mane valgydinote, girdėte ir dosniai ren- 
gėte! Tai ko man dar norėti? 

“Nieko, tiktai Nikolo! — pagalvojo ji. — Ar negalė- 
tute jūs man jį padovanoti, suvynioti į popierių ir išsiųsti 
paštu į mūsų namus Meine?" 

— Bet vis dėlto! — juokdamasis sušuko Kitas. — Juk 
jūs tikriausiai turite kokia nors slaptą svajonę? Na, galbūt 
skrynią su brangenybėmis? Arba šit Velse aš turiu namą, 
kuris... 

— Taip, namą! — tarė Daglė. — Tikrai: namą! Aš la- 
bai norėčiau, kad jūs man pastatytumėte Tornvike namą ir 
lieptumėte Nikolui jam paruošti brėžinius! 

— Ką?! Mano sūnus — ir brėžiniai? — sušuko aiškiai 
šokiruota ledi Margaret. 

— Taip, Nikolas! — atsakė Daglė. — Jis jau yra pa- 
rengęs būsimojo namo kai kuriuos brėžinius, ir tas namas 
(tiksliau— pilis) žada būti nepaprasto grožio! 

— Ir ką, toje pilyje jūs gyvensite? — paklausė Kitas. 

— O ne, — atsiliepė Daglė. — Ne, tai yra, aš noriu 
pasakyti, kad nenorėčiau būti jos valdytoja! Tiktai noriu, 
jog ją būtų leista suprojektuoti Nikolui! 

— Abu — ir Kitas, ir ledi Margaret — nustebę įsiste- 
beilijo į ją. Daglė metė žvilgsnį į sėdinčias prie siuvinėji- 
mo rėmelių damas — jos irgi nustebusios spoksojo į ją. 

Pirmasis nuo šoko atsigavo Kitas. Jis tarė: 

— Na, ką gi! Jūs galite išreikšti bet kurį savo pagei- 
davimą. Gerai, mano brolis gaus šią pilį. 

— Dėkoju jums! Labai labai ačiū! — sušuko Daglė. 

Daugiau niekas neištarė nė žodžio, ir Daglė atsistojo, 
norėdama išeiti. 

— Man atrodo, aš jums skolinga: mes dar turėsime su- 
Žaisti šaradas, taip? — paklausė ji, kreipdamasi į ledi Mar- 
garet. 

Toji nušvito: 

— Visai ne, jums daugiau nereikia atidirbinėti už sa- 
vo išlaikymą čia! Mano sūnaus gyvybė — pats didžiausias 
atlyginimas. Eikite ir darykite viską, ką tiktai norite. 

Daglė norėjo jai paprieštarauti, kad nežino, ką daryti 
su jai suteikiama laisve, bet pamąsčiusi nusprendė viską 
apgalvoti neskubėdama. 

— Dėkoju jums, miledi, — ištarė ji ir, prieš palikda- 
ma salę, padarė tūpsnį. “Laisvė! — galvojo ji, skubėdama 
į Honorijos miegamąjį. — Daugiau nereikia nieko links- 
minti" Tai, Žinoma, kaip tik laiku, nes išseko jos mokėtų 
dainų ir melodijų atsarga — net kviečiamąją Makdonaldo 
reklamą — ir tą panaudojo! 

Honorijos tarnaitė padėjo jai nusivilkti naują suknelę 
ir atsisagstyti korsetą — tą patį senąjį korsetą, su jau pra- 
dėjusiom rūdyti geležinėmis, šilku aptemptomis vielelė- 
mis, — ir ji nusišypsojusi pagaliau griuvo į lovą. Taigi, ji 
Nikolui nesuteikė progos numauti kelnaites Arabelai ir 
išgelbėjo nuo žūties Kitą. Dabar beliko vienintelis daly- 
kas — atsikratyti Leticijos. Ir jeigu tik tai pavyks, ji tik- 
riausiai galės pakeisti istorijos eigą. 

Daglė gulėjo lovoje ir vis šypsojosi. 


397 


18 skyrius 


Tai, kas buvo vėliau, Daglė būtų galėjusi pavadinti lai- 
mingiausia viso gyvenimo savaite. Atrodė, visi Stefordo 
namų gyventojai su ja buvo nepaprastai mieli, ir jai dingo- 
jos, kad galinti daryti vien tik gėrį. Ji, žinoma, suvokė, kad 
praslinkus savaitei kitai viskas pasikeis, bet kol kas vis- 
kas ėjosi puikiai, ir ji nusprendė mėgautis, kiek tik įma- 
noma. 

Dabar, kai Daglė atleista nuo visų pareigų, savo lais- 
valaikį ji praleisdavo tiktai su Nikolu. Jis norėjo smulkiai 
žinoti apie gyvenimą dvidešimtajame amžiuje ir nesiliovė 
klausinėjęs. Labai sunkiai patikėjo automobilių egzistavi- 
mu, o aeroplanus laikė fantazija. Jis išrausė visą jos kelio- 
ninį krepšį, apžiūrėjo kiekvieną daiktelį. O užtiko tenai tik- 
tai porą tirpios arbatos pakelių, ir Daglė jam paruošė puo- 
duką arbatos su pienu. Ir už suteiktą malonumą, lygiai taip 
pat, kaip tai buvo pirmąjį kartą, kai jis paragavo ledų, — 
Nikolas ją pakštelėjo į lūpas. 

Susidomėjęs klausydamas pasakojimų apie dvidešim- 
tąjį amžių, jis ir pats Daglei daug pasakojo apie savo gy- 
venimą: rodė, kaip pas juos šoka, o kartą netgi pasiėmė ją 
kartu į medžioklę su sakalais ir labai juokėsi, kai ji atsisa- 
kė sau ant rankovės užsitupdyti simpatiškąjį paukštį ir jam 
leisti žudyti kitas gyvas būtybes. O dar jis jai pademostra- 
vo į narvus uždarytus suopius. Juos ilgai lesindavo vien 
balta duona, kad pašalintų dvėselienos, kuria jie mito lais- 
vėje, kvapą, po to žudydavo, kepdavo ir valgydavo. 

Dažnai jie ginčydavosi, ar reikalingas išsilavinimas 
“žemesnėms klasėms“, o tai savo ruožtu sykį aiškinantis 
klausimą apie lygybę sukėlė barnį. Nikolas pareiškė, kad 
Amerika jam atrodo agresyvi šalis, kur žmogus jaučiasi vie- 
nišas, ir Daglė širdy gailėjosi, kad jam pripasakojo per daug 
nereikalingų dalykų. 

Jis uždavinėjo jai šimtus klausimų apie artimiausią An- 
glijos ateitį, ypač apie karalienės Elžbietos likimą. Daglei 
norėjosi apie tai daugiau prisiminti, kad jam papasakotų 
viską. Itin jį žavėjo būsimoji kelionė per jūrą ir susipaži> 
nimas su jos “naująja tėvyne" Amerika. 

— Bet juk tu vesi Leticiją ir pasiliksi čia! Ir niekur, 
niekur negalėsi išvažiuoti — jeigu, žinoma, sugebėsi iš- 
saugoti savo gyvybę! Tai yra jeigu tavęs nenubaus mirti- 
mi! — sušuko ji. 

Bet Nikolas nė girdėti nenorėjo apie mirties bausmę. 
Kaip visi jaunuoliai, jis buvo įsitikinęs, jog gyvens amži- 
nai, jog niekas negali padaryti jam nieko bloga. 

— Aš nerinksiu kariuomenės, kad apsaugočiau savo 
pilis Velse, nes tai ne mano žemės, o Kito, o kadangi Kitas 
gyvas, tai ir ateitis, kuri man buvo ruošiama, pasikeis! — 
tvirtino jis. 

Daglei nepakako argumentų jį perkalbėti. Į jos klau- 
simą, kas, jo nuomone, bandė Kitą nužudyti, jis tiktai 
truktelėjo pečiais ir atsakė, jog greičiausiai koks nors gal- 
važudys. Daglė nepajėgė suprasti, kaip šalis gali gyventi 
be federalinės vyriausybės, be policijos. Vietiniai aristok- 
ratai, neskaitant to, kad valdė visus šalies turtus, dar tu- 
rėjo ir visišką valdžią, jie atlikdavo teisėjų vaidmenį 
sprendžiant ginčus, galėdavo savo nuožiūra žmogų pakarti 
ir buvo atsakingi tiktai prieš karalienę. Jeigu valstiečiams 
pasitaikydavo geras valdytojas, jie tiesiog laikė, kad jiems 
pasisekė. Bet didesnei jų daliai lemtis anaiptol nebuvo pa- 
lanki. 

Kartą Daglė paprašė Nikolą parodyti jai miestą. Jis 
iš įpročio pakėlė antakį ir pareiškė, jog tai jai entuziazmo 
nesukelsią, bet, kaip ten bebūtų, jos prašymą jisai išpildy- 
siąs. 

Jis buvo teisus: po ramaus gyvenimo ir pakenčiamos 
švaros Stefordų pilyje Daglę apėmė siaubas nuo neapsa- 
komo viduramžių miestui būdingo purvo. Kad jų pakeliui 
neužpultų, kartu keliavo aštuoni Nikolo tarnai. Ir kolei 

jie jojo, Daglė įtariai žvalgėsi kiekvieną už krūmo pasiro- 
dantį šešėlį. Žinoma, skaityti nuotykių romane apie kokio 
nors vikraus plėšiko užpuolimą — tai vienas dalykas, bet 
Daglė nė kiek neabejojo, kad tikrieji plėšikai — tai tie- 
siog užkietėję nusikaltėliai! 

Purvas mieste buvo toks, kokio Daglė niekada anks- 
čiau nė įsivaizduoti negalėjo: pamazgos ir maisto likučiai 
iš katilų verčiami tiesiog į gatvę, ten pat atsidurdavo ir 
naktinių puodų turinys! Pakeliui jie susitikdavo Žmonių, 
apie kuriuos ji būtų galėjusi tvirtai pasakyti, kad per visą 
savo gyvenimą jie nė karto nesiprausė vonioje! O prie til- 
tuko per nedidelį upelį ant aukštų stulpų ji išvydo pūvan- 
čias Žmonių galvas! 

Žinoma, blogų dalykų stengėsi nepastebėti ir rūpi- 
nosi kuo geriau įsiminti namus, gatves, vežimus. Juk 
jeigu jai lemta grįžti į savo amžių, norėtų apie viską, ką 
čia pamatė, papasakoti tėvui! Bet kaip tyčia į akis krito 
vien tik blogis! Nameliai tiesiog spaudėsi vienas prie ki- 
to, ir moterys per langus keitėsi kažkokiais daiktais. Žmo- 
nės rėkė, gyvuliai baubė, kažkas daužė plaktuku į kažko- 
kį metalinį daiktą. Prie jų pribėgdavo purvini, žaizdoti 
vaikai, stvarstydavo už kojų, melsdami išmaldos. Nikolo 
tarnai rimbais juos vijo šalin, ir Daglė vietoj užuojautos 
jiems jautė tiktai norą pasišalinti, kad jie prie jos neprisi- 
liestų. Išvydęs, kaip ji išblyško, Nikolas tuojau pat įsakė 
grįžti namo. 

Kai jie vėl atsidūrė šviežiame ore ir Daglė galėjo al- 
suoti pilna krūtine, Nikolas įsakė sustoti poilsio, ir po me- 
džiais iš karto ištiesė staltieses, išdėliojo maistą. Nikolas 
jai padavė stipraus vyno taurę, ir, paėmusi ją drebančiomis 
rankomis, Daglė ėmė godžiai gerti. 

— Mūsų pasaulis, matyt, visai nepanašus į tavo! — 
tarė Nikolas. Visas kitas dienas jisai ją vis kamantinėjo apie 
dvidešimtojo amžiaus visuomeninio gyvenimo smulkme- 
nas, domėjosi prausimosi ir kanalizacijos problemomis. 

— Ne, nepanašus! — atsakė ji, mėgindama tuo pat me- 

tu prisiminti, kaip atrodo ir kokie švarūs jos gimtinės 
miestai. Žinoma, Amerikoje nemaža benamių, bet jie vis 
dėlto gyvena ne taip, kaip čia! Mieste, Žinoma, pasitai- 
kydavo ir gerai apsirengusių Žmonių, tačiau smarvė jau- 
čiama visą laiką. 

— Taip, mūsų miestai visa ne tokie kaip jūsų! — pa- 
kartojo ji. 

Išsidrėbęs šalia Daglės — ji tuo metu sėdėjo — ir baig- 
damas iš jos taurės gerti vyną, Nikolas staiga paklausė: 

— Tai tu norėtum pasilikti čia, mano laike? 

Ji pažvelgė į jį, ir tučtuojau, tarsi jį nuo jos uždeng- 
dami, prieš jos akis ėmė plaukti tie patys vaizdai, ku- 
riuos ką tiktai matė. Taip, jeigu ji pasiliktų čia su Nikolu, 
toks miestas taptų jos gyvenimo dalimi, ir kiekvieną kar- 
tą, išsiskirdama su palyginti saugiais Stefordų namais, ji 
matytų visas šias ant karčių pūvančias galvas bei gatves, 
dvokiančias nuo gendančių atliekų ir naktipuodžių turi- 
nio! 

— Taip, — atsakė ji, žvelgdama jam tiesiai į akis. — 
Taip, jeigu aš galėčiau, būtinai pasilikčiau! 

Jis paėmė jos ranką ir pabučiavo. 

— Bet aš būtinai priversčiau akušerės plautis rankas! — 
pridūrė ji. 

— Akušeres? — pakartojo jis. — Ak taip, — vadinasi, 
tu norėtum turėti nuo manęs vaikų?! 

Mintis, kad jai reiktų gimdyti be reikiamos gydytojų 
pagalbos ir ne gimdymo namuose, jai įvarė siaubą, bet apie 
tai nesakė nė žodžio! 

— Taip, mažų mažiausiai tuziną vaikučių! — sušuko 
Daglė. 

Jos suknelės rankovė buvo pernelyg siaura, kad ją būtų 
galima atsmaukti, bet ir per audinį jautė jo karštas lūpas. 

— Na, ir kada mes pradėsim juos daryti? — paklausė 
jisai — Aš norėčiau turėti kuo daugiau vaikų! 

Jos vokai buvo primerkti, o galva atmesta atgal. Dar? 
Ir staiga prisiminė, ką Nikolas jai kažkada kalbėjo. Sū- 

nus! Jis tada pasakė, kad yra bevaikis, bet kažkada turėjo 
sūnų! Tai ką tuomet jis turėjo galvoje? 

Išsilaisvinusi ranką, ji paklausė: 

— Klausyk, Nikolai, o ar tu turi sūnų? 

— Taip, yra berniukas. Bet tau nereikia jaudintis — 
aš jį senų seniausiai išsiunčiau pas motiną. 

Ji iš visų jėgų stengėsi susikaupti ir prisiminti. Tai, 
vadinasi, sūnus! Bet ką jis vis dėlto tada sakė? O štai ką: 
“Aš turėjau sūnų, bet jis mirė — krito ir mirė, praslinkus 
kelioms dienoms po mano brolio žuvimo" 

— Mums laikas grįžti, — tarė Daglė. 

— Bet iš pradžių reikia užkąsti! — paprieštaravo Ni- 
kolas. 

— Ne ne! — ryžtingai pareiškė ji keldamasi. — Mums 
reikia susitikti su tavo sūnumi! Tu tada sakei, kad jis mirė 
praslinkus savaitei po Kito nuskendimo. O rytoj kaip tik 
lygiai savaitė. Mes tuojau pat turime pas jį joti. 

Nikolas daugiau negaišo. Palikęs vieną tarną supakuoti 
maistą ir indus, jis kartu su Dagle ir septyniais kitais paly- 
dovais nurūko atgal, į Stefordų pilį. Jie nušoko nuo arklių 
tiesiai prieš paradines duris ir Daglė, pasikėlusi sijoną, bėg- 
te puolė paskui Nikolą. 

Jis ją nuvedė į trečią aukštą, kur ji niekada anksčiau 
nebuvo, ir koja atvėrė duris. Prieš Daglės akis atsivėręs 
reginys ją sukrėtė, kaip niekas kitas šešioliktame amžiuje. 
Metukų ar truputį daugiau berniukas nuo kaklo iki kojyčių 
buvo standžiai suvyniotas į drobinius vystyklus ir gulėjo 
pakabintame ant sienos lopšyje, labai primindamas mumi- 
ją. Visa apatinė dalis vystyklų, į kuriuos jis ir tuštinosi ir 
šlapinosi, matyt, dėl to, kad jų niekas nė negalvojo keisti, 
buvo kiaurai permirkusi šlapimu ir išmatomis. Jų buvo ir 
medinėje geldoje, pastatytoje ant grindų po lopšiu. 

Daglė apmirė, su siaubu įsistebeilijusi į vaiką, kurio 
akys buvo pusiau primerktos. 

— Matai, vaikas gyvas ir sveikas! — tarė Nikolas. — 
Nieko jam neatsitiko! 

— Vadinasi, nieko neatsitiko, — murmėjo Daglė. Jei- 
gu pas juos dvidešimtame amžiuje tėvai sugalvotų ką nors 
panašaus iškrėsti, iš jų atimtų tėvystės teises ir perduotų 
teismui, o čia Nikolas pareiškia, kad kūdikis “gyvas ir svei- 
kas"! 

— Nagi, nuimk jį! — sukomandavo Daglė. 

— Nuimti? — nustebo Nikolas. — Bet jam niekas 
negresia ir nėra priežasčių tam, kad... 

— Nukabink! — įsakė ji, įsmeigusi į jį akis. 

Su aiškia nepasitenkinimo išraiška Nikolas čiupo ber- 
niuką už vystyklo ir laikė ant ištiestų rankų taip, kad šlapi- 
mas varvėtų ant grindų, bet jokia mada ne ant jo. Atsisukęs 
veidu į Daglę, jis paklausė: 

— Na, ir ką man dabar su juo daryti?! 

— Mes tuojau pat jį išmaudysim ir aprengsime taip, 
kaip turi būti, — atsakė ji. — O ar jis moka vaikščioti? O 
kalbėti? 

— Bet iš kur aš galiu žinoti? — nustebęs paklausė Ni- 
kolas. 

Daglė beviltiškai sumirksėjo akimis: taip, tarp jų pa- 
saulių nusidriekusi ne šiaip sau laiko praraja! Jai, žinoma, 
čia prireikė tam tikro laiko, bet galiausiai pasiekė, kad į 
kambarį įtemptų didelį medinį kubilą ir atneštų karšto van- 
dens. Nikolas kažką murmėjo, gailiai dejavo ir velniavosi, 
bet vis dėlto išvystė savo šlykščiai smirdantį, purvu ir iš- 
matomis apskretusį sūnų ir panardino jį į šiltą vandenį. 
Nelaimingas mažiukas nuo juostos ir žemiau nuo nežinia 
kada keistų vystyklų buvo visas siaubingai apskretęs ir su- 
šutęs. Daglė susirado vieną gabalėlį savo brangaus kvepian- 
čio muilo ir berniuką atsargiai išprausė. 

Po kurio laiko atsirado ir nešiotė ir, baisiai susijau- 
dinusi, ėmė burbuliuoti, kad Daglė tikriausiai norinti vai- 
ką nužudyti. Nikolas iš pradžių nesikišo — galbūt dėl to, 
kad mintyse tikriausiai pritarė netikėlei auklei, — bet Dag- 
lė įdėmiai žvelgė jam į akis, ir pagaliau jisai tą moterį 
išvijo. 

Nuo šilto vandens kūdikis truputį atkuto, ir Daglė 
suprato, kad jisai tikriausiai buvo laikinoje anabiozės bū- 
senoje! Ir ji gerai už tai Nikolą iškoneveikė! 

— Bet tai leidžia išvengti vaikų riksmo! — teisinosi 
Nikolas. — Tereikia tik truputį palaisvinti vystyklus, ir vai- 
kai ima visa gerkle bliauti! 

— Ką gi, imkim ir įpakuokim į tokius vystyklus tave 
ir pakabinkim vygėje, o paskui pažiūrėsim, ar tu nežvieg- 
si, kaip nebaigtas skersti paršas! — įtūžo Daglė. 

— Bet vaikas dar nieko nesupranta! — sušuko Niko- 
las, aiškiai priblokštas ir jos veiksmų, ir minčių. 

— Iš tikrųjų? Juk jis jau dabar turi pakankamai sme- 
genų, kad galėtų stoti mokytis į Jeilį! — atsakė ji. 

— Į Jeilį? — paklausė jis. 

— Na, nesvarbu! O ar pas jus jau išrado spyruoklinius 
segtukus, ar dar ne? 

Daglei teko improvizuoti, išrandant ką nors panašaus 
į vystyklus. Nikolas ypač protestavo, kai iš drobės atraižos 
padarytų vystyklų kraštus ji susegiojo savo sagėmis — vie- 
na su briliantais, o kita smaragdine. Tiktai blogai, kad ji 
neturėjo nors truputį cinko tepalo, kad galėtų ištepti iššu- 
tusias berniuko kūnelio vietas. Kai pagaliau mažylis buvo 
švariai išpraustas, sausai nušluostytas ir apibarstytas pud- 
ra — dar dėkui Dievui už nemokamą pudros pavyzdį, jai 
pasiūlytą kažkokiame viešbutyje ir po to įkištą į kelioninį 
krepšį! — ji perdavė kūdikį tėvui. Nikolo išvaizda tuo pa- 
čiu metu buvo ir išsigandusi, ir mąsli, bet jis pakėlė kūdi- 
kį ant rankų ir net jam nusišypsojo. Vaikas atsakydamas 
taip pat nusišypsojo. 

— Koks jo vardas? — paklausė Daglė. 

— Džeimsas, — atsakė Nikolas. 

— Ji vėl paėmė iš jo kūdikį: tai buvo labai gražus ber- 
niukas, su tokiais pat kaip Nikolo tamsiais plaukais ir žyd- 
romis akimis. Jo smakre ryškėjo duobutė. 

— Nagi, pasižiūrėkim, ar tu moki vaikščioti! — tarė 
Daglė ir pastatė vaiką ant grindų — po kelių nelygių žings- 
nelių šis sėkmingai pasiekė jos į jį ištiestas rankas. 

Ji dar apie valandą žaidė su berniuku, o visą šį laiką 
Nikolas buvo su jais. Kai Daglė ėmė berniuką guldyti nak- 
čiai, tai išvydo dar kai ką naujo, kaip Elžbietos laikų žmo- 
nės rūpinasi savo vaikais. Džeimso vygėje, pačiame jos vi- 
duryje, buvo skylė, ir vaiką nakčiai pririšdavo taip, kad jo 
pimpukas būtų tiesiog ties ta skyle, o apačioje po skyle buvo 
pakišama ta pati prasmirdusi rėčka! 

Kai Daglė pareikalavo, kad kūdikiui paklotų norma- 
lius patalus, Nikolas iš nuostabos išsprogino akis. Nešio- 
tė skųsdamasi ėmė aimanuoti, ir Daglė visiškai suprato 
jos motyvus: juk vaikas neturėjo jokių guminių kelnai- 
čių, ir iš ryto visi žąsų pūkų prikimšti patalai tikrai bus 
šlaputėliai ir nešvarūs! Pagaliau ji išsprendė ir šią pro- 
blemą, padėjusi ant patalų gabalą vaškuoto audeklo, — 
to, iš kurio siuvo lietpalčius. Auklė viską darė taip, kaip 
liepė Daglė, bet vis dar bumbėjo, kai jie su Nikolu ėjo iš 
kambario. 

— Einam vakarieniauti! — tarė Nikolas. — Atšvęsi- 
me mano sūnaus apkuopimą! — Ir tai pasakęs, jis paėmė 
Daglės ranką ir pasikišo sau už parankės. 


Atsilošęs į suolo atkaltę, Nikolas žiūrėjo, kaip Daglė 
Žaidžia su jo sūnumi. Ryškiai švietė saulė, oras buvo prisi- 
sodrinęs rožių aromato, o Nikolui atrodė, kad šiame pasau- 
lye viskas nuostabu! Praėjo trys dienos nuo tos valandos, 
kai Daglė išėmė iš lopšio berniuką ir išvyniojo iš jo vys- 
tyklų, ir visas šias tris dienas vaikutis didesnę laiko dalį 
praleido kartu su jais. Be viso to, dar nemažai visokių smal- 
sių Žmonių ateidavo su jais taip pat pabūti kartu. Nikolas 
buvo tiesiog sukrėstas, išvydęs, kaip giliai per tą trumpą lai- 
ką, kurį ji su jais praleido, Daglė pasinėrė į Stefordų šeimos 
rūpesčius. Kiekvieną rytą ji užsiiminėjo vadinamąja “repe- 
ticija" su maža storule paveldėtoja, ir vakar dieną jodvi pa- 
rodė linksmą pjesiukę, per kurią abi buvo apsirengusios juo- 
kingais valstietiškais drabužiais. Jos dainavo maždaug to- 
kias melodijas — “važiuojam mes, važiuojam su dainele 
skambia..." ir krėtė šventvagiškus pokštus! 

Žiūrėdamas pjesę, Nikolas sąmoningai stengėsi nesi- 
juokti, nes žinojo, jog visa tai paruošta Kitui. Ji pati Niko- 
lui apie tai pasakė. Visi kiti šeimos nariai per spektaklį tie- 
siog plyšo iš juoko — visi, tiktai ne jis! 

— O vėliau, kai jie liko tik dviese, ji ėmė iš jo juoktis 
ir kalbėti, kad jis pavydi. Pavydi?! Jis, Nikolas Stefordas, 
pavydi?! Juk jis gali permiegoti su bet kuria moterimi, ko- 
kios tiktai panorės, — ir staiga pavydi?! Iš kur ji tai iš- 
traukė? Bet ji vis taip viską suprantančiai šypsojosi, kad 
Jis griebė ją į glėbį, norėdamas visa tai nutraukti, ir ėmėsi 
bučiuoti, kolei ji jau nepajėgė ne tiktai galvoti apie kokį 
nors vyrą, bet net prisiminti savo vardą. 

O dabar jis čia sėdi, prisišliejęs prie uolos, stebi, kaip 
Daglė žaidžia kamuoliuku su jo sūnumi, ir mėgaujasi vi- 
siška ramybe. “Nejaugi tai meilė? — pagalvojo jis. — Ne- 
jaugi ta pati meilė, kurią apdainuoja trubadūrai?" Bet kaip 
Jis gali jausti meilę moteriai, su kuria net nė karto neper- 
miegojo? Kartą jis galvojo, kad įsimylėjo pusnuogę čigo- 
nę, kuri išdirbinėjo su jo kūnu nepaprastai sukrečiančius 
dalykus! Bet su šia Dagle juk viskas visai ne taip — jie 
tiktai kalbasi ir juokauja! 

Ir ji taip dažnai jam tvirtino apie tuos eskizus, kuriuos 
aptiko, rausdamasi jo daiktuose, kad jis net ėmėsi naujų 
piešinių. Ir Kitas jam pasakė, kad jau pavasarį bus galima 
pradėti Tornviko pilies statybą. 

Jie kalbasi, kartu dainuoja dainas, jodinėja, vaikšti- 
nėja. Ir jis jai papasakojo tokių dalykų, kokių dar nėra sa- 
kęs nė vienai gyvai būtybei! 

Prieš porą dienų į Stefordų pilį atvyko vienas daili- 
ninkas, ir Nikolas jam užsakė miniatiūrinį Daglės portre- 
tą. Greitai jis bus baigtas. 

Štai jis žvelgia į ją ir nusprendžia, kad negali be jos 
gyventi! Jis dažnai kalba apie tai, ką jam reikia daryti, kai 
Ji išeis. Ir daugiausia — apiė švarą, todėl jis apie tai tie- 
siog jau nepajėgia galvoti. Tačiau ji be galo tvirtina, kad 
švara — svarbiausias gyvenimo dalykas! 

Jai išėjus... Juk jis nė įsivaizduoti negali, kaip be jos 
gyvens! Šiandien, pavyzdžiui, jis daugiau nieko nė nevei- 
kė, kaip tiktai sau tvirtino: “man reikia tuo pasidalyti su 
Dagle"! Ji sakė, jog ten, jos laike, vyrai ir moterys — ly- 
giateisiai partneriai ir dalijasi vieni su kitais savo minti- 
mis. Nikolas žinojo, kad paskutinis motinos vyras dažnai 
teiraudavosi ledi Margaret nuomonės tuo ar kitu klausimu, 
bet kažkodėl neprisimena, kad patėvis nors kartą būtų mo- 
tinos paklausęs: “Na, kaip tu praleidai dieną?", o štai Dag- 
lė klausinėja! 

Ir dar — vaikas! Žinoma, vaikas — visada papildoma 
našta, bet vis dėlto būna tokių minučių, kai jis laimingas, 
kad berniukas jam šypsosi! Ir mažylis žiūri į jį, Nikolą, 
taip, tarsi jis būtų pats Viešpats Dievas! Štai vakar jis pa- 
sisodino berniuką prieš save ant balno, ir šis taip pasileido 
juoktis, kad ir Nikolas nejučia nusišypsojo. 

Daglė nusijuokė dėl kažkokios vaiko išdaigos, ir jos 
juokas jį grąžino į tikrovę. Saulės spinduliai žaidė jos plau- 
kuose, bet atrodo, kad saulė šviečia tiktai tada, kai ji ša- 
lia! Jam norėjosi ją liesti, apkabinti, su ja mylėtis, bet bai- 
mė, kad ji gali netikėtai išnykti, sulaikė nuo noro įsitempti 
ją į lovą. Taip, žinoma, jis nepraleisdavo progos ją pabu- 
čiuoti, paliesti kiekvieną jos kūno vietelę, kurią jis tik ga- 
Tlėjo! Vakarais, nuėję į kokią nors atkampią vietą, jie pri- 
siglausdavo vienas prie kito ir kartu žiūrėdavo į ugnį židi- 
nyje arba į žvaigždžių prisėtą dangaus skliautą už atverto 
lango. Jis karštai glaudė ją prie savęs, bet toliau jie nenu- 
eidavo: buvo pernelyg didelė rizika jos netekti! 

Čia prie Nikolo priėjo tarnas berniukas ir pasakė, kad 
jį nori matyti ledi Margaret. Labai nenoriai jis paliko sodą 
ir patraukė į pilį. 

Motina jo laukė savo kabinete greta mieamojo. 

— Na ką, tu jai pasakei? — paklausė ledi Margaret su 
ryžtinga išvaizda veide. 

Nikolui nereikėjo aiškinti, ką būtent ji turėjo galvoje. 

— Ne, dar nepasakiau! 

— Žinai, Nikolai, tu nuėjai jau per toli! Aš parodžiau 
šiai moteriai palankumą, nes ji išgelbėjo Kitui gyvybę, bet 
tavo elgesys... — Ji nebaigė kalbėti, nes viso to išreikšti 
žodžiais nebuvo reikalo. 

Nikolas priėjo prie lango, jį pravėrė ir pažvelgė į so- 
dą. Dabar jis matė Daglę. 

— Aš norėčiau visą gyvenimą nesiskirti su Montgo- 
merių giminės moterimi, — tyliai ištarė jis. 

Smarkiai užtrenkusi langelį, ledi Margaret įdėmiai pa- 
žvelgė į sūnų, tiesiog gręždama jį žvilgsniu. 

— Ne! — sušuko ji. — Tu negali to padaryti! Mes juk 
jau paėmėme tai, ką davė kraičio Leticija Kalpin, ir dalis 
pinigų iššvaistyta avims pirkti! Leticija mums duos žemės 
ir savo gerą vardą. Tavo vaikai giminiuosis su sosto įpėdi- 
niais! Ir tu negali tiesiog imti ir visa tai atmesti dėl abso- 
liučiai nieko nedavusios moters! 

— Bet ji — man viskas! — atkirto Nikolas. 

— Ji yra paprasčiausia, be jokio titulo moteris! — pa- 
kartojo ledi Margaret, nenuleisdama nuo jo akių. — Prieš 
dvi dienas grįžo iš Lankonijos žygūnas. Ten Montgomerio 
pavarde nėra jokio karaliaus. Ir ši Daglė Montgomeri — 
ne daugiau kaip plepi... 

— Gali netęsti! — nutraukė ją Nikolas. — Aš iš pat 
pradžių netikėjau, kad ji karališko kraujo, bet dabar ji man 
reiškia kur kas daugiau negu kraujo ryšiai ar nuosavybė! 

Ledi Margaret atsidususi tarės 

— Ne tu pirmas dėl meilės netekai galvos! Dar būda- 
ma mergina aš įsimylėjau savo pusbrolį ir atsisakiau ište- 
kėti už tavo tėvo. Motina bakino mane iki tol, kolei suti- 
kau! — Primerkusi akis, ji žvilgtelėjo į Nikolą. — Ir ji bu- 
vo teisi: tavo tėvas man davė du sūnus, o mano pusbrolis 
pralošė visą savo turtą! 

— Kai dėl Daglės, tai ji vargu ar praloš mano turtą! 

— Tačiau jo ir nepadidins! — sušuko ledi Margaret 
ir, prisivertusi nusiraminti, paklausė: — Kas vis dėlto tave 
jaudina?! Na, Kitui bent jau reikia vesti storulę, o štai tu 


408 


vesi vieną iš puikiausių Anglijos gražuolių. Leticija, žino- 
ma, kur kas gražesnė, negu ta Montgomerių moteris! 

— Man visa nerūpi nei jos pinigai, nei grožis! — at- 
sakė Nikolas. — Leticija vietoj širdies turi akmenį. Ir ji 
teka už manęs, už jaunesnio sūnaus, tiktai dėl to, kad aš 
šiek tiek giminiuojuosi su karaliene. Tegul susiranda ką 
nors kitą, kam nereikalinga dvasinė šiluma, o vien tik 
grožis! 

— Tai tu ketini nutraukti sandėrį?! Sulaužyti duotą žo- 
dį? — neslėpdama siaubo, paklausė ledi Margaret. 

— Kaip aš galiu vesti tą moterį, jeigu mano širdį val- 
do kita?! — sušuko jis. 

Paniekinamai nusijuokusi, ledi Margaret atsakė: 

— Štai jau nemaniau, kad tu toks kvailys! Na pasi- 
lik tą savo Montgomerių giminės moterį prie savęs — pa- 
darysi ją, sakykim, savo Žmonos kambarine. Aš manau, 
Leticijai tas pats, ar tu lankysiesi jos miegamajame kas- 
nakt, ar ne! Padaryk Leticijai vaiką, po to drožk pas sa- 
vo Montgomeri. Būtent taip ir pasielgė mano antrasis 
vyras, o aš nepykau. Nors, žinoma, toji moteris jam pa- 
gimdė tris vaikus, o aš tiktai vieną, o ir tas pats mirė! — 
liūdnai užbaigė ji. 

— Aš netikiu, kad Daglė pritars tokiam sandėriui, — 
atsakė nusisukdamas nuo motinos Nikolas.— Nemanau, kad 
ten, jos šalyje, galimi tokie dalykai! 

— Jos šalyje? — pakartojo ledi Margaret. — O kurgi 
ji, ta šalis? Žinoma, tai ne Lankonija. Iš kur ji ištraukė vi- 
sus šiuos žaidimus ir pokštus? Iš kur tie visi keisti prietai- 
sai, kuriuos ji nešiojasi su savimi? Ji sudeda skaičius kaž- 
kokia mašinėle! Ir ji turi magiškų tablečių! O gal ji čionai 
atsiųsta paties velnio! Tai negi tu nori gyventi nuodėmėje 
su viena iš velnio išperų?! 

— Ji ne ragana! Ji paprasčiausiai iš... — buvo bepra- 
dedąs Nikolas, bet, pažvelgęs į motiną, nuščiuvo. Na, jis 
negali jai apie Daglę pasakoti teisybės! Juk ir pati Daglė 
kartą pasakė, kad visi namiškiai ją myli tiktai dėl to, kad ji 
išgelbėjo gyvybę Kitui, bet greitai tai bus užmiršta! 

— Tai negi tu patikėjai jos visomis pasakomis? — 
įdėmiai žvelgdama sūnui į akis, paklausė ledi Margaret. — 
Nejaugi tiki visais jos plepalais?! Juk ši moteris — melagė 
ir... — Ji truputį sumikčiojo, bet tęsė: — Ji visur kiša 
savo nosį! Privertė tave piešti namus, tarsi būtum koks 
krautuvininkas! O mergiotę, kurią privalo vesti Kitas, įšne- 
kėjo apsirengti valstietiška suknele. Ji paima iš auklės prie- 
žiūros svetimus vaikus! O mūsų tarnų vaikus moko skaity- 
ti ir rašyti — lyg jiems to reikėtų! Ji... 

— Bet juk tu pati visa tai skatinai! — sušuko apstul- 
bęs Nikolas. — Tai aš buvau vienintelis žmogus, kuris jus 
meldė, kad reikia būti atsargesniems, kai ji dar tiktai čia 
pasirodė. Ir tu paėmei jos pasiūlytą tabletę! 

— Taip, aš tai padariau! Iš pradžių ji man net labai 
patiko! — atsakė ledi Margaret. — Ko gero, ji man patiktų 
ir dabar, jeigu jaunesnysis sūnus neįsivaizduotų ją įsimy- 
lėjęs! — Ir suminkštėjusi ji uždėjo ant Nikolo rankos del- 
ną. — Mylėk viešpatį Dievą, mylėk kiek privalai savo vai- 
kus, kai jie užaugs, tiktai nedovanok meilės moteriai me- 
lagei. Ko jai iš tavęs reikia, ko jai iš visų mūsų reikia? Pa- 
klausyki manęs, Nikolai: saugokis šios moters! Ji perne- 
lyg daug į mūsų šeimą įnešė negerų pasikeitimų. Ji kažko 
siekia! 

— Ne, — tyliai atsakė Nikolas. — Jeigu ji ko nors ir 
nori, tai tiktai padėti! Ją atsiuntė... 

— Atsiuntė? — sušuko ledi Margaret. — Kas gi ją 
atsiuntė? Ir ką ji gali iš mūsų gauti? — Ledi Margaret išsi- 
plėtė akių vyzdžiai. — Kitas sakė, kad jį kažkas bandė nu- 
tempti po vandeniu, ir jis vos neprigėrė. O galbūt ši mote- 
ris Montgomeri specialiai viską taip padarė, neva atrody- 
tų, kad ji jį išgelbėjo! Galbūt ji net geidė jo mirties? Juk 
po Kito mirties tu būtum buvęs grafas, o ji būtų tave lai- 
kiusi po padu! 

— Ne, ne ir ne! — sušuko Nikolas. — Ji visai ne iš 
tokių. Ji juk nieko nė nežino apie Kitą, nes aš jai sumela- 
vau apie tas dureles Belvude! 

Išgirdus šiuos Žodžius, gražiame ledi Margarte veide 
pasirodė sutrikimas. 

— Sakyk man, ką tu apie šią moterį žinai! — pareika- 
lavo ji. 

— Nieko! — atsakė Nikolas. — Šiaip ar taip, nieko 
bloga! Ir, patikėk manimi, ši moteris mums visiems nori 
tiktai gero! Ne, ji neturi jokių piktų kėslų! 

— Tai kodėl ji stengiasi sutrukdyti tavo vestuves? 

— Ji nė nesistengia! — atsakė Nikolas ir nusisuko 
nuo motinos. Kai pirmąkart susitiko su Dagle, ji prikalbė- 
jo apie Leticiją daug siaubingų dalykų, bet daugiau tai ne- 
pasikartojo. Motinos žodžiai jį privertė suabejoti Daglės 
nuoširdumu. 

Prisiartinusi prie jo, ledi Margaret tyliai paklausė: 

— Sakyk, ar toji Montgomerių giminės moteris tave 
myli? 

— Taip, — atsakė jis. 

— Tokiu atveju ji privalo tau linkėti laimės! O toji 
laimė — tai Leticija Kalpin. Montgomerių giminės mote- 
ris turi suprasti, jog ji negali atnešti jokio kraičio. Apie 
dėdę karalių ji primelavo, todėl dabar aš abejoju, ar ji turi 
kokių nors garbingų giminių. Kas ji tokia per viena? Krau- 
tuvininko duktė, ar ką? 

— Mokytojo. 

— Ak, štai kur šuo pakastas! — sušuko ledi Marga- 
ret. — Pagaliau tai aš girdžiu teisybę! Na ir ką ji gali pa- 
siūlyti Stefordų šeimynai? Juk ji nieko neturi! — Ir, vėl 
padėjusi ranką ant jo delno, ji tarė: — Aš anaiptol nepra- 
šau tavęs jos atsikratyti visiškai: tegul ji pasilieka su tavi- 
mi mūsų mieste arba išvažiuoja kartu su tavimi ir tavo 
žmona. Vyriškėk sau į sveikatą greta šios moters! Mylėk 
ją! Elkis su ja laisvai! — Čia ledi Margaret veidas vėl įga- 
vo keistą išraišką, ir ji ryžtingai ištarė: — Juk tu negali jos 
padaryti savo Žmona! Tu mane supratai? Stefordai neveda 
neturinčių kišenėje penso mokytojų dukterų! 

— Taip, ponia, aš visiškai jus suprantu! — atsakė Ni- 

kolas, ir jo akys patamsėjo iš pykčio. — Ir aš, labiau negu 
bet kada, jaučiu ant savo pečių sunkią mūsų šeimos pavar- 
dės naštą! Gerai, aš atliksiu savo pareigą ir vesiu beširdę 
gražuolę Leticiją! 

— Ir nuostabu! — sušuko ledi Margaret, bet, pritil- 
džiusi balsą, pridūrė: — Aš net negaliu pagalvoti, kad kas 
nors bloga gali atsitikti tai Montgomerių moteriai. Aš prie 
jos prisirišau! 

Nikolas kurį laiką apstulbęs žvelgė į motiną, po to ap- 
sisuko ir išėjo iš kambario. Įniršęs jis puolė į savo miega- 
mąjį ir, primerkęs akis, be jėgų prisišliejo prie durų. Pas- 
kutiniai motinos žodžiai jam buvo daugiau negu aiškūs: ar- 
ba atlik savo pareigą ir vesk Leticiją Kalpan, arba “kažkas 
atsitiks" Daglei! Jis gerai suprato, kaip žiūrės Daglė į jo 
vestuves: žinoma, ji nepasiliks su juo vienuose namuose ir 
nesutiks tarnauti jo Žmonai! 

Vadinasi, jis neteks Daglės ir įsigys Leticiją! Pakeisti 
mylinčias Daglės akis į šaltą, apdairų Leticijos žvilgsnį! 
Kai jis pirmąkart susipažino su Leticija, ji jį apstulbino 
savo grožiu: tamsiai rudos akys, tamsios garbanos, pilnos 
ryškios lūpos. Bet jis, Nikolas, nemažai sukosi apie gra- 
žias moteris ir greitai išmoko matyti ir suprasti, kas sle- 
piasi už išorinio grožio. Stefordų pilyje Leticija vaikščio- 
JO, įsmeigusi godžius žvilgsnius į auksinius indus, tarsi min- 
tyse įvertindama jų kainą — jos smegenys dirbo tarsi svars- 
tyklės, apskaičiuodamos, kiek Stefordai turi gryno aukso, 
o kiek sidabro! - 

Jis bandė Leticiją ir suvilioti, bet to padaryti nesu- 
spėjo. Ir ne todėl, kad ji būtų jam labai priešinusis, tiesiog 
ji nerodė jokio susidomėjimo tuo: bučiuoti Leticiją buvo 
tas pats, kas bučiuoti šaltą marmurinę statulą! 

“Taigi, pareiga!" — pagalvojo jis. Taip, tokia jo pa- 
reiga: vesti moterį, kuri turi daug pinigų ir kurios žydras 
kraujas! 

— O Dagle! — sukuždėjo prisimerkdamas. Teks šian- 
dien jai pasakyti apie neišvengiamai artėjančias vestuves! 
Jis daugiau negali šio pokalbio atidėlioti! 


412 


— Tu negali jos vesti! — vos girdimai ištarė Daglė. 

— Mano meile! — sušuko Nikolas, tiesdamas į ją ran- 
kas. 

Jie dabar buvo žalių gyvatvorių labirinto vidury. — 
Jis specialiai atsivedė ją čionai, kad pasakytų šią liūdną 
žinią. Daglė nežino, kaip išeiti iš labirinto, todėl vargu ar 
nuo jo pabėgs. 

— Aš privalau ją vesti! — tarė Nikolas. — Čia mano 
pareiga šeimai. 

Daglė iš visų jėgų bandė išsaugoti ramybę. Sau įsaki- 
nėjo, kad jai reikia visiškai atlikti konkretų darbą, kad pri- 
valo paaiškinti Nikolui, kodėl jis negali Leticijos vesti. Bet 
kai mylimas vyras praneša apie santuoką su kita, dingsta 
visa logika! 

— Vadinasi, pareiga?! — iškošė ji pro dantis. — Ži- 
noma! Nėra ko abejoti, koks tau tai didelis išbandymas — 
vesti gražią kaip Leticija lėlę! Man tikriausiai susilažinus 
reikėtų tvirtinti, kaip tu šio įvykio bijai! Be to, kaip spėju, 
tu taip pat nori ir manęs, ar ne tiesa? Iš karto — ir žmoną, 
ir meilužę! Bet tiktai aš negaliu būti tavo meilužė — 0 gal 
galiu? — Ir, pažvelgusi į jį, ji pasakė: 

— Gal net ir galėčiau! Sakyk, 0 jeigu aš sutikčiau at- 
sigulti su tavimi į lovą, ar tai sulaikytų tave nuo vestuvių 
su ta piktavale moterimi?! 

— Piktavale? — paklausė Nikolas. Jis jau žengtelėjo 
prie jos ir ištiesė rankas apkabinti, bet sustojo. Ne! Letici- 
ja, Žinoma, gobši, bet kad būtų piktavalė?! 

— Ir ką tu nutuoki apie piktavališkumą? — sušuko 
Daglė, suspausdama prie krūtinės rankas. — Visi jūs, vy- 
rai, visiškai vienodi — nepaisant to, kokiais laikais gimė- 
te! Jūs nieko nematote, tiktai išorę. Gražuolė gali gauti 
bet kokį vyrą, kurio tiktai panorės, ir nesvarbu, koks nedo- 
ras jos vidus! Ir jeigu moteris negraži, visa kita neturi reikš- 
mės! 

Nikolas nuleido į ją ištiestas rankas, ir jo akyse pasi- 
rodė pykčio kibirkštėlės. 

— Na taip! — rūsčiai sušuko jis. — Taip, tiktai šis 
vienas dalykas mane ir žavi! Man nerūpi nei pareiga, nei 
šeimos garbė, nei moteris, kurią aš myliu! Viskas, kas ma- 
ne domina, tai kuo greičiau nuplėšti nuo dieviškojo Letici- 
jos kūno drapanas! 

Daglei net širdis apmirė, ir kilo jausmas, tarsi jis 
būtų smogęs jai per skruostą. Ji staigiai apsisuko ir nuė- 
jo nuo jo šalin, bet iš karto suprato, jog nežino, kaip išsi- 
narplioti iš labirinto! Vėl atsisuko į jį, ją visą iš pykčio 
tiesiog purtė, ir staiga, visiškai netikėtai, pykčio jaus- 
mas dingo. Sukniubusi ant žemės, Daglė užsidengė ran- 
komis veidą. 

— Dieve tu mano! — tiktai ir tegalėjo pasakyti ji. 

Nikolas atsisėdo greta jos, tvirtai apkabino ir nepalei- 
do, kolei ji raudojo ant jo krūtinės. 

— Tai padaryti aš privalau! — kalbėjo jis. — Visa tai 
jau buvo nuspręsta seniai. Ir aš to nenoriu, bent jau neno- 
riu dabar, nuo to laiko, kai sutikau tave! Bet aš privalau 
tai atlikti! Jeigu kas nors atsitiktų Kitui, aš tapčiau grafu, 
ir mano pareiga — turėti įpėdinį. 

— Bet Leticija negali turėti vaikų! — sumurmėjo Dag- 
lė, tačiau jos žodžius suvokti buvo sunku, nes ji veidu bu- 
vo įsikniaubusi į Nikolo krūtinę. 

Išsitraukęs iš kišenės ir ištiesęs jai nosinę, jis pakar- 
tojo klausimą: 

— Ką ką? 

Išsišnypštusi Daglė aiškiai pakartojo: 

— Leticija negali turėti vaikų! 

— Iš kur tu tai žinai? — sušuko jis. 

— Tai Leticija suorganizavo tau mirties bausmę! O, 
Nikolai, dėl Dievo, būk geras, nevesk jos! — Dabar Dag- 
lė pradėjo po truputį nusiraminti ir prisiminti, ką būtinai 
privalo jam pasakyti. — Aš seniai ruošiausi tau tai pra- 
nešti, bet galvojau, jog kol kas dar anksti. Jog tu turi iš- 
mokti manimi pasitikėti. Aš žinau, kaip karštai tu myli 
Leticiją, ir... 

— Myliu?! Myliu Leticiją Kalpin? Ir kas tau taip sakė? 

— Tu ir sakei! Sakei, jog iš didelės meilės jai tu turi 
grįžti į savo šešioliktąjį amžių. 

Pašokęs nuo suolo, jis suriko: 

— Tai išeitų, aš ją pamilau, ar koks velnias?! 

Daglė šnirpštelėjo nosimi ir vėl nusišnypštė. Po to 
tarė: 

— Kai tu pas mane atvykai, jau buvai ją vedęs prieš 
keturis šimtus metų. 

— Bet man būtų prireikę kur kas daugiau negu ketu- 
rių šimtų metų, kad prisiversčiau tą moterį pamilti! — su- 
murmėjo Nikolas. 

— Ką? Ką tu sakai?! 

— Na, pasakok man daugiau apie šią meilę, kurią aš 
neva jaučiau savo Žmonai! — paprašė Nikolas. 

Daglės gerklėje buvo įstrigęs kamuolys, ir jai buvo 
sunku kalbėti, bet vis dėlto surado savyje jėgų ir perpasa- 
kojo jam tai, ką jis kadaise jai šnekėjo. Jis labai įdėmiai ją 
išklausinėjo apie kartu praleistų dienų smulkmenas. Ir Dag- 
lė, laikydama jo didelę ranką abiem savosiomis, atsakė į 
visus jo klausimus. 

Po to jis tylutėliai pakėlė jos galvą, paėmęs pirštų ga- 
liukais už smakro, ir tarė: 

— Kai mes buvome kartu, aš žinojau, jog privalau 
grįžti. Ir, matyt, nenorėjau, kad tu po mano išėjimo kan- 
kintumeis. Todėl dariau viską, kad tu liautumeisi mane 
mylėjusi! 

Daglės akys išsiplėtė, jose kibirkštėlėmis blykčiojo 
ašarytės. 

— Taip, tu taip ir kalbėjai! — sukuždėjo ji. — Tą mū- 
sų paskutinę naktį tu sakei, kad prie manęs neprisiliesi, 
nes privalai išeiti. 

Nubraukęs nuo jos veido nuo ašarų šlapią plaukų sruo- 
gą jisai šyptelėjęs prabilo: 

— Žinoma! Nors aš būčiau su Leticija kartu išgyve- 
nęs tūkstantį metų, vis tiek nebūčiau sugebėjęs jos pa- 
milti! 

— O, Nikolai! — sušuko Daglė ir, apkabinusi jo kak- 
lą, apibėrė jį bučiniais. — Aš Žinojau, žinojau, kad tu 
padarysi viską kaip reikiant! Žinojau, kad tu jos nevesi! O 
dabar viskas bus gerai: tavęs nenuteis mirties bausme, Le- 
ticijai nebus pagrindo mėginti tave arba Kitą nužudyti, ir 
ji nesusipainios su Robertu Sidniu, todėl kad tu nepradėjai 
Arabelai kūdikio. O Nikolai, aš taip ir maniau, kad tu jos 
nevesi! 

Išsivadavęs iš jos glėbio ir paėmęs ją už rankų, Niko- 
las, įdėmiai žvelgdamas jai į akis, prabilo: 

— Aš prisiekiau Leticiją vesti ir po trijų dienų iške- 
liausiu su ja susituokti. — Daglė pabandė iš jo išsiplėšti, 
bet jis nepaleisdamas jos rankų, baigė sakyti: — Mano ke- 
lias — ne tavo kelias. Ir mes gyvename skirtingose epo- 
chose! Aš ne toks laisvas kaip tu ir neturiu teisės vesti, 
vadovaudamasis tiktai savo paties norais! — Ir, priartinęs 
prie jos veido lūpas, jis tarė: — Tu privalai mane suprasti! 
Mano vestuvės — seniai nuspręstas reikalas, ir ta partija 
gera: mano žmona, kaip manoma, atneš Stefordų šeimai 
turtus ir giminingus ryšius. 

— O ką, ar tie patys “giminingi ryšiai ir turtai" labai 
padės, kai budelis nukirs tau galvą? — rūsčiai išrėkė Dag- 


lė. — Tu mirti eisi galvodamas apie tai, kokia puiki buvo 
ši santuoka, taip? 
— Tu turi man viską papasakoti! — atsiliepė jis. — 


Ir galbūt tai padės man nuimti nuo savęs kaltinimą išda- 
vyste! 

Pagaliau išplėšusi rankas, Daglė atsitraukė nuo jo į patį 
tolimiausią pievelės kampą labirinto vidury. 

— Kaipgi! — sušuko ji. — Ar tu būtum galėjęs su- 
trukdyti Kitui nuskęsti ežere? Juk jeigu ne aš, tavo brolis 
seniai būtų buvęs negyvas, o tavo žavioji Leticija jau būtų 
ištekėjusi už grafo! 

Nusišypsojęs tik lūpų kampučiais, Nikolas atsakė: 

— Na, būčiau aš grafas, tai galėčiau Leticijos ir ne- 
vesti: mano motina, be jokių abejonių, priverstų mane ves- 
ti tą storulę Lusę! 

— Ką gi, — suriko Daglė, — tu, žinoma, gali juoktis 
iš manęs, kiek tik nori! Bet galiu tau garantuoti, jog, kai 
praeitą kartą atvykai pas mane, tau visi juokai buvo išga- 
ravę. Kai prieš akis buvo budelio kirvis, kažkodėl nesino- 
rėjo linksmintis. 

— Taip, teisingai, — pasakė Nikolas atsidusdamas. — 
Esant tokioms aplinkybėms, nuotaika ne iš linksmųjų! Na 
ką, papasakosi apie Leticiją? Viską, ką tu apie ją žinai! 

Atsisėdusi ant suolelio tolimiausiame pievaitės kam- 
pe, kad būtų kuo toliau nuo jo glėbio, Daglė įsmeigė žvilgs- 
nį į priešais esančią žalią pakirptų krūmų sienelę ir nesku- 
bėdama pradėjo iš pačių pradžių pasakoti: apie tai, ką per- 
skaitė ledi Margaret popieriuose, rastuose pralaužtoje sie- 
noje. Apie pakvietimą į Hearvudų namus, kurį Nikolas vis 
dėlto gana įžūliai jiems gavo, apie susitikimą su Li ir Ara- 
bela. 

— Mes su tavimi, — tęsė ji, — per visą savaitgalį nie- 
ko daugiau neveikėm, tiktai skaitėme dokumentus ir už- 
davinėjome klausimus, bet išsiaiškinome labai nedaug. 
Trokšdamas sužinoti daugiau, tu pagaliau nukreipei į Li 
savo špagą, ir jis pasakė tave apšmeižusio Žmogaus pavar- 
dę — Robertas Sidnis. Atrodė, tu jau galėjai grįžti į savo 
laiką, bet tai neįvyko ir tu pasilikai... — Čia ji sekundę 
prisimerkė. — Mes nuostabiai praleidome laiką, bet po 
to... — Ji nuščiuvo: skausmas, kurį išgyveno tą rytą baž- 
nyčioje, kai dingo Nikolas, vis dar buvo su ja. — Mes my- 
lėjomės, — rado savyje jėgų užbaigti ji. — Ir tu po to din- 
gai. O jau vėliau aš išsiaiškinau, kad tau vis dėlto įvykdyta 
mirties bausmė! 

Atsidususi Daglė papasakojo apie susitikimą su Li, ku- 
ris iš surastų ledi Margaret užrašų sužinojo visą tiesą apie 
tai, kas. atsitiko, taip pat ir tai, jog tikra visų įvykių esmė 
ledi Margaret paaiškėjo tiktai po jo, Nikolo, mirties. 

Papasakojo ji ir apie tai, kaip Leticija norėjo ištekėti 
už ko nors iš Stefordų, pagimdyti kūdikį įpėdinį, po to pa- 
sodinti tą berniuką į Anglijos sostą. Pasak ledi Margaret 

versijos, — ir Daglė jai pritarė! — būtent Leticija organi- 
zavo Kito žuvimą, kad susituoktų ne šiaip sau su jaunes- 
niuoju Stefordų šeimos sūnumi, o su grafu! 

— Po vestuvių Leticija tave ragino kreiptis į teismą 
dėl ieškinio, — tęsė Daglė. — Ji norėjo į savo pusę pa- 
traukti kuo daugiau Žmonių, bet tu atsisakei. 

— Taip, — pastebėjo Nikolas, — aš ir iš tiesų ne- 
mėgstu teismų: pernelyg jau daug intrigų dabar sumano 
žmonės. 

Žvelgdama tiesiai jam į akis, Daglė tęsė: 

— Tad štai: tu atsisakei vykdyti Leticijos norą, ir dėl 
to ji pabandė tavęs atsikratyti. Ant tavo dilbio, kai mes su- 
sitikome, aš pastebėjau gilaus įpjovimo randą — tai tu nu- 
sivertei nuo arklio, praslinkus maždaug metams po vestu- 
vių. Tu tada sakei, jog kažkas atpalaidavo balno pavaržą! 

Nikolas tylėjo, ir Daglė papasakojo, kaip Leticija ėmė 
ieškoti ko nors, kas padėtų jai pašalinti Nikolą, ir surado. 
Tai buvo Robertas Sidnis. 

— Šis Sidnis, — tarė Daglė, tavęs ėmė neapkęsti už 
tai, kad tu ant stalo mylėjaisi su jo žmona. Ledi Margaret 
manė, jog Sidnis nužudė abu — Arabelą ir kūdikį! 

— Bet aš visai nesimylėjau su Arabela! — papriešta- 
ravo tyliu balsu Nikolas. 

— Ir kai tu ėmei rinkti kariuomenę karui Velse, — tę- 
sė tuo tarpu Daglė, — Leticija tuo pasinaudojo ir privertė 
Robertą apšmeižti tave prieš karalienę, apkaltinus išdavys- 
te. Karalienė Elžbieta ir be to nervinosi dėl Škotijos val- 
dovės Marijos, o galbūt ją ir anksčiau pasiekė gandai, ne- 
va Stefordai ketiną susijungti su Marijos kariuomene. 

Daglė pažvelgė į Nikolą, į ja gražų veidą, žvilgtelėjo 
į ryškiai mėlynas akis, pirštais palietė švelnią tamsią barz- 
delę. 

— Ir jie nukirto tau galvą...— pakuždom užbaigė ji, 
mirkčiodama, kad nuvytų nuo akių ašaras. 

Nikolas pabučiavo ją į delną. 

— Įvykdžius... — tęsė Daglė, vėl nusisukdama nuo 

jo ir paniurusi, — įvykdžius tavo mirties bausmę, Rober- 
tas Sidnis šantažu privertė Leticiją už jo ištekėti. Jis gal- 
vojo, jog dabar sugebės pasodinti jos pagimdytą savo sūnų 
į Anglijos sostą, bet gražuolė Leticija, moteris, dėl kurios 
žuvo jos tikrasis vyras, buvo nevaisinga! Jokių vaikų jie 
negalėjo turėti! — Ir gūžtelėjusi pečiais Daglė pridūrė: — 
Li sakė, jog tai — likimo ironija: Leticija pražudė Stefor- 
dų šeimą dėl vaiko, kurio jai nebuvo lemta turėti! 

Kurį laiką jie sėdėjo tylėdami, po to Nikolas paklausė: 

— O kas atsitiko mano motinai? 

Atsisukusi į jį, Daglė pasakė: 

— Karalienė konfiskavo visas Stefordų valdas, ir Ro- 
bertas Sidnis paskatino ledi Margaret ištekėti už Dikio He- 
arvudo. 

— Už Hearvudo?! — pasibjaurėdamas perklausė Ni- 
kolas. 

— Taip, — pakartojo Daglė. — Ji turėjo pasirinkimą: 
arba ištekėti, arba mirti iš bado! Karalienė suteikė Sidniui 
teisę valdyti du savo dvarus, po to kažkas nustūmė tavo 
motiną nuo laiptų, ir ji nusisuko sau sprandą. — Ji patylė- 
jo, laukdama, kolei Nikolas ims ramiau alsuoti, po to bai- 
gė: — Po šito įvykio nebeliko jokių Stefordų: Leticijai pa- 
sisekė nukirsti visas jūsų šaknis! 

Ir pakėlusi galvą ji pažvelgė į jį: Nikolas buvo iš- 
blyškęs. 

Jis pakilo nuo suolelio ir priėjo prie žaliosios užtva- 
ros, ten pastovėjo, apgalvodamas tai, ką išgirdo, po to at- 
sisuko į Daglę ir prabilo: 

— Taip, viskas, apie ką tu pasakoji, galbūt kažkada ir 
atsitiko, bet negali įvykti dabar. | | 

Viskas aišku: jis nori pasakyti, jog dabar niekas ne- 
trukdo jo santuokai su Leticija! Jos kraujas taip ir užvirė iš 
įniršio: 

— Tikiuosi, dabar, viską sužinojęs, tu nedarysi to- 
kios kvailystės, ir jos nevesi. O gal vis dėlto vesi?! 

— Bet tavo papasakoti įvykiai dabar jau negali atsi- 
tikti! — atkirto jis. — Arabelai nuo manęs nepastojo, todėl 

Robertui nebus pagrindo manęs neapkęsti. Kitas gyvas, ir 
aš neturiu priežasčių šaukti kariuomenės, o jeigu jau tuo 
teks užsiimti Kitui, tai, gali patikėti, aš pirmiausia kreip- 
siuosi į karalienę ir nuolankiausiai prašysiu jos leidimo. 

— Paklausyk, Nikolai! — sušuko Daglė pašokdama. — 
Argi tu nesupranti, kad tau nelemta žinoti ateities?! Kai at- 
vykai pas mane į mano epochą, knygose buvo parašyta, jog 
tu mirei likus trims dienoms iki mirties bausmės įvykdy- 
mo tau, bet po tavo sugrįžimo į praeitį jose jau pasakoja- 
ma, kad mirties bausmė tau vis dėlto buvo įvykdyta. Isto- 
riją juk taip lengva perrikiuoti! Jeigu tu vis dėlto Leticiją 
vesi, tai ką gi, aš sugrįžusi perskaitysiu, jog Kitą nužudė 
kaip nors kitaip, ar ne?! Ir galbūt Leticija sugalvos dar 
kokį nors būdą organizuoti tavo bausmę? O galbūt — ir 
tai visai galėjo būti! — ji susirado sau dar kokį nors padė- 
jėją?! Aš visiškai įsitikinusi, kad atsiras ir kitų vyrų, turin- 
čių geras Žmonas ir smarkiai neapkenčiančių tavęs! 

Išgirdęs šiuos žodžius, Nikolas negalėjo nenusišyp- 
soti ir tarė: 

— Na, tokių vyrų, be abejo, atsiras! Vienas, o ko gero 
ir du! 

— Be reikalo taip juokauji! — sušuko Daglė. — Aš 
kalbu su tavimi apie dalykus, tiesiogiai susijusius su tavo 
gyvybe ir mirtimi, 0 tu iš manęs tyčiojiesi! 

Daglė visa įsitempė ir apmirė. Bandydamas prisitraukti 
ją prie savęs ir apkabinti, Nikolas tarė: 

— Mano brangioji, tai nuostabu, kad tu taip manimi 
rūpiniesi, puiku ir tai, kad mane apie viską įspėjai! Nuo 
dabar aš būsiu itin atsargus! 

— Tu svarstai kaip visi vyrai! — Jos balse skambėjo 
blogai slepiamas pyktis. Ji staigiai nuo jo pasitraukė ir tę- 
sė: — Tikriausiai manai, kad nė viena moteris tokiam kaip 
tu negali padaryti jokios žalos, ar ne? Ir todėl iš manęs šai- 
paisi! Kodėl tau dar priedo man nemirktelėti, nepaglostyti 
galvos, ką? Ir kodėl nepatarti grįžti prie savo siuvinėjimo 
ir palikti sugebantiems puikiai mąstyti vyrams patiems 
spręsti klausimus, susijusius su gyvybe ir mirtimi?! 

— Na, dėl Dievo, Dagle! — ėmė maldauti jis, tiesda- 
mas į ją rankas. 

— Neprisiliesk prie manęs! Tausok pasiglėbesčiavi- 
mus savo žavingiausiajai Leticijai! Tiktai sakyk: nejaugi 
jos grožis vertas to, kad visa Stefordų giminė išnyktų? Kad 
žūtum ir tu, ir tavo Motina? 

Nikolo rankos kažkaip bejėgiškai nusviro, ir jis tarė: 

— Bet jeigu aš pranešiu visai mūsų šeimai ir Kalperi- 
nų namams, kad nusprendžiau sulaužyti priesaiką ir nevesti, 
kadangi kažkokia moteris iš ateities tvirtina, neva mano 
nuotaka po to gali išžudyti visus Stefordus, mane tiesiog 
palaikys kvailiu, o su tavimi... su tavimi pasielgs anaiptol 
ne per geriausiai! 

— Vadinasi, tu gali paaukoti gyvybę, kad tik apie tave 
kvailai nekalbėtų, taip? 

Suspaudęs kumščius, Nikolas kankindamasis ieškojo 
būdo jai įrodyti, kuo gali baigtis jo atsisakymas vesti 
Leticiją. 

— Nejaugi ten pas jus, jūsų amžiuje, jūs nesudarote 
kontraktų, — paklausė jis. — Na, tokių įstatymiškų sandė- 
rių popieriuje? 

— Žinoma, sudarom, — atsiliepė ji. — Mes sudarome 
sutartis ir kontraktus visokiausiems dalykams, tarp jų pa- 
sirašom ir jungtuvių kontraktus, bet juk pas mus tuokiasi 
Iš meilės, o ne... 

— Bet mes nesituokiame iš meilės, mes negalime sau 
to leisti! — sušuko jis. — Apsidairyk aplinkui. Tu matai, 
kiek šioje pilyje visokių gėrybių? Ir tai tiktai viena pilis, 
kurią valdo mano šeima! Ir šie turtai atsirado pas mus dėl 
to, kadangi mano protėviai vedė ir ištekėdavo dėl dvarų, o 
ne iš meilės! Mano senelis, pavyzdžiui, vedė tikrą megerą, 
bet ji atsinešė su savimi kraičio tris pilnutėlius indų na- 
mus! 

— Taip, Nikolai, šiuos samprotavimus aš suprantu, bet 
santuoka... santuoka — tai kažkas labai intymaus! Čia vi- 
sai kas kita, negu sudaryti kontraktą dėl kokio nors darbo: 

santuoka žada meilę ir vaikus, ir dar — namus, ir saugumo 
jausmą, ir tu įsigyji draugą! — prieštaravo Daglė. 

— Vadinasi, galima gyventi skurde, užtat su tuo, kurį 
myli! — atkirto Nikolas. — O ką, toji tavo “meilė" tave 
maitins, rengs, palaikys namuose žiemą šilumą?! Santuo- 
ka numato kur kas daugiau, negu tai, apie ką tu kalbi! Bet 
tu neturtinga, ir todėl negali šito suprasti! 

— Tavo žiniai, aš visai ne vargšė! — sušuko Daglė, ir 
jos akys sublizgėjo iš įtūžio. — Toli gražu ne vargšė! Mū- 
sų šeima labai turtinga, ir mes turime nepaprastai daug pi- 
nigų. Bet tai visai nereiškia, kad aš nenoriu meilės ir pasi- 
ruošusi už aukštą kainą parsiduoti! 

— O kokiu būdu tavo šeima savo turtus įsigijo? — 
tyliai paklausė Nikolas. 

— Aš gerai nežinau, — atsakė ji. — Jie pas mus kaž- 
kaip buvo visą laiką... Mano tėvas sakė, kad mūsų protė- 
viai tuokdavosi... — Čia ji sumikčiojo ir pažvelgė į jį. 

— Tai ką vesdavo tavo protėviai? — paklausė jis. 

— Oi, nieko! Aš tiesiog pajuokavau! Jis nieko ypatin- 
ga tuo nenorėjo pasakyti! 

— O ką vis dėlto?! — mygo Nikolas. 

— Turtingas moteris! — piktai atsakė ji. — Taip, jis 
sakė, kad mūsų protėviams labai sekėsi pasirinkti turtin- 
gas nuotakas! 

Į šį pasakymą Nikolas niekaip nesureagavo — tiesiog 
stovėjo ir žiūrėjo į ją. 

Jos pyktis tuojau atlėgo, ir, prisiartinusi prie jo, ji jį 
apkabino ir tvirtai tvirtai prie jo prisiglaudė. 

— Gerai, — sušuko ji, — vesk pinigus! Imk į žmonas 
pačią turtingiausią pasaulyje moterį, bet dėl Dievo, tiktai 
ne Leticiją! Ji — šlamštas. Ji tau užtrauks nelaimę, atneš 
jums visiems nelaimę! 

Nikolas atsitraukė nuo jos, kad pažvelgtų jai į akis, 
po to tarė: 

— Leticija Kalpin — tai pats didžiausias koziris, ku- 
riuo aš galiu kliautis. Aš juk jauniausias sūnus šeimoje, pats 


422 


paprasčiausias riteris, ir ničnieko neturiu, viskas. priklau- 
so Kitui! Ir man pasisekė, kad brolis toks dosnus ir leidžia 
man gyventi jo sąskaita. Tos žemės, kurias atneš mūsų šei- 
mai Leticija, mums visiems išeis į naudą. Kaip aš galiu at- 
sidėkoti nedėkingumu broliui, kuris man tiek davė? 

— Leticija — visai ne pats didžiausias koziris, kurio 
tu gali tikėtis! — atkirto Daglė. — Tu patinki moterims ir 
gali susirasti kitą nuotaką, turtingą, bet ne tokią ambicingą 
kaip Leticija! 

Nuolankiai šypsodamasis, Nikolas atsakė: 

— Bet miegoti su moterimi — visai ne tas pats, kas ją 
vesti! Ir tu čia turi manimi tikėti: Leticija man — gera par- 
tija. Ir nereikia raukti antakių. Aš būsiu visiškai saugus, 
argi tu pati to nesupranti?! Juk Leticija buvo pavojinga, 
kolei aš nieko nežinojau apie jos planus, bet dabar aš vis- 
ką Žinau ir visiškai negaliu leisti skriausti nei savęs, nei 
savo šeimos! 

— Klausyk, negi tu, sėsdamas ant arklio, kiekvieną kar- 
tą tikrinsi, gal kas nors nupjovė pavaržą, taip? O kaip dėl į 
maistą įbertų nuodų? O kaip bus dėl skersai laiptų pertemp- 
tos vielos?! O jeigu ji pasamdys išgamas, kurie tave mirtinai 
primuš?! O kaip dėl to, kad tave paskandins? Arba sudegins? 

Vis su ta pačia atlaidžia šypsenėle Nikolas atsakė to- 
nu, kokiu paprastai kalbama su vaikais: 

— Aš džiaugiuosi, jog tai taip tave jaudina! Štai tu ir 
padėsi man sekti, kad nieko neatsitiktų. 

— Kas? Aš?! — sušuko ji, atšokusi nuo jo. — Aš, taip? 

— Na, taip, tu! — atsakė jis. — Tu pasiliksi su mani- 
mi. — Ir, metęs į ją savo ypatingą žvilgsnį iš po blakstie- 
nų, pridūrė: — Tu tarnausi mano žmonai. 

Daglei prireikė šiek tiek laiko, kad sureaguotų į šį jo 
pasiūlymą. 

— Aha, vadinasi, patarnauti tavo žmonai?! — su apsi- 
mestine ramybe paklausė ji. — Tai yra tu nori pasakyti, 
kad aš padėsiu jai rengtis, patikrinti, ar ne per daug karštas 
Vanduo jos maudymosi geldoje, ir atlikti kitus panašius 
darbus, taip?! 

Tačiau jos intonacija negalėjo jo apgauti. 

— Na, Dagle, — sušuko jis, — mieloji mano, bran- 
gioji, vienintele! Tai bus ne taip jau blogai: mes galėsim 
didesnę laiko dalį būti kartu! 

— Ir ką, šitą patį “būti kartu" praleisime su raštišku 
tavo žmonos leidimu? Taip, ar ne?! 

— Paklausyk, Dagle! — meldė jis. 

— Ir tu dar gali klausti, ar aš sutiksiu su šiuo tavo 
pasiūlymu po to, ką prišnekėjai man apie mano gyvenimą 
su Robertu?! Taip, bet su Robertu gyvendama, bent jau bu- 
vau jam vienintelė moteris! O tu... tu prašai manęs patar- 
nauti tai... žmogžudei! O ką, tavo nuomone, aš veikčiau 
naktimis, kolei tu darytum savo įpėdinį?! 

Nikolo veido išraiška įsitempė, ir jis atsakė: 

— Bet tu neturi teisės iš manęs reiklauti celibato! Juk 
tu pati sakai, kad negali miegoti su manimi, todėl kad tave 
gražins į ateitį! 

— AK, taip, Žinoma! Suprantu: vadinasi, tiktai aš ga- 
liu išsaugoti celibatą, ir tai puiku! O tau, ponaiti, Macho 
eržile, matote, reikia kiekvieną naktį miegoti su kitomis 
ir kitomis moterimis! O ką, įdomu, tu darysi tomis nakti- 
mis, kai tau Leticija pasakys “ne", ką? Vaikysiesi kamba- 
rines ir tempsi jas į pavėsinę, ar ne taip?! 

— Na, tokiu tonu tau negalima su manimi kalbėtis! — 
sušuko Nikolas, ir jo akys patamsėjo iš pykčio. 

— Taip?! Negalima, vadinasi?! — suriko ji. — Bet 
jeigu vienas žmogus sukaria keturių šimtų metų trukmės 
kelionę vien tiktai dėl to, kad įspėtų apie pavojų kitą, o 
tas kitas vien tiktai dėl savo pasipūtimo jo nenori nė girdė- 
ti, tai šiuo atveju gali pasakyti ką tiktai nori, velniai tave 
rautų! Pirmyn, vesk tą savo Leticiją, ir pats pamatysi, ar 
tai mane liečia, ar ne. Taigi, pirmyn, pražudyk Kitą, pražu- 
dyk savo motiną! Prarask savo dvarus, kuriuos tu, šėtonas 
tave nujotų, taip brangini! Ir netek savo makaulės! 

Išrėkusi paskutinę frazę, ji puolė bėgte labirintu, ne- 
suvokdama kur, ir jos akis aptemdė ašaros. 

Po kokių trijų minučių ji išklydo iš kelio ir tiesiog ver- 
kė, sustojusi kažkokiame keliuke. “O galbūt vis dėlto nie- 
kam nelemta pakeisti istorijos eigą? — galvojo ji. — Gal- 
būt tiesiog likimo skirta, kad Kitas mirtų, o Nikolui nu- 
kirstų galvą? Gal apskritai niekada nė nebuvo numatyta, 
jog kas nors iš Stefordų šeimos išliks? Gal niekas pasau- 
lyje nepajėgia pakeisti to, kas turi įvykti?" 

Prie jos priėjo Nikolas, bet netarė nė žodžio, ir Daglė 
dėl to tiktai džiaugėsi. Ir žinojo, kad žodžiai — ir tai jautė 
jie abu — negali pakeisti to, kas turi įvykti. Vis tylėdama 
ji nusekė paskui jį, ir iki pat labirinto galo abu neištarė 
nė žodžio. 


19 skyrius 


Kitos trys paros Daglei buvo tikras pragaras. Absoliu- 
čiai visi Stefordų namuose neįprastai subruzdo, išgirdę ži- 
nią apie būsimas Nikolo vestuves, ir tiktai apie tai ir ple- 
pėjo. Visos kalbos sukosi vien apie valgius, rūbus, apie pa- 
kvietimus į šventę ir apie tai, kaip vyko vestuvės pas kitus. 
Į didžiulius vežimus buvo kraunami visokiausi daiktai, ku- 
riuos Nikolas su Kitu ruošėsi pasiimti su savimi. Daglė su 
pasmerktosios nuotaika stebėjo šiuos pasiruošimus. Kitas 
su Nikolu pasiėmė kartu ne tiktai rūbus, bet ir baldus, taip 
pat ir tarnus. 

Daglė jautėsi taip, tarsi kiekvienas į vežimą įkeltas 
daiktas visu sunkumu gula ant jos širdies. Ji vis bandė pa- 
sikalbėti su Nikolu, bet jis nenorėjo jos klausyti. Pareiga 
jam buvo svarbiau už viską, ir ji suprato, kad Nikolas ne- 
atsisakys savo pareigų ne tiktai dėl meilės, bet ir dėl savo 
paties gyvybės! 

Nikolo išvažiavimo išvakarėse Daglė jautėsi blogiau 
negu bet kada. Net kai į kalėjimą paėmė jos biržoje lošusį 
meilužį, tuometinių kančių niekaip nebuvo galima sulyginti 

su tuo, ką išgyveno dabar. Tą patį jautė tą dieną, kai Niko- 
las, būdamas su ja bažnyčioje, netikėtai grįžo į šešioliktą 
amžių. 

Atėjus nakčiai Daglė išsitraukė iš krepšio permatomus 
šilkinius naktinius marškinius ir, nusitempusi nuo savęs 
puošnią ir sunkią suknelę, persirengė jais. Po to užsimetė 
iš Honorijos pasiskolintą chalatą ir patraukė į Nikolo mie- 
gamąjį. 

Atsistojusi prie durų, ji prispaudė prie sienos delną. 
Žinojo, tiesiog jautė, kad Nikolas nemiega, ir nepasibel- 
dusi atvėrė duris. Nikolas sėdėjo lovoje iki pusės užsiklo- 
jęs šiurkščia antklode, nuogą krūtinę ir plokščią, tvirtą pil- 
vą, palikęs neuždengtus. Jis kažką gėrė iš sidabrinės tau- 
rės ir, kai ji įėjo, net nepakėlė akių. 

— Mums reikia pasikalbėti! — pakuždom ištarė Dag- 
lė. Miegamajame tvyrojo tyla, tiktai malkos traškėjo ži- 
dinyje ir plazdeno žvakės liepsna. 

— O kam, — atsliepė jis. — Mums daugiau nėra apie 
ką kalbėti. Kiekvienas mūsų turi atlikti tai, ką privalo. 

— Nikolai! — pakuždom pakvietė ji, bet jis į ją ne- 
žiūrėjo. Tada ji nusimetė platų Elžbietos laikų chalatą ir 
liko vien su marškiniais: siauri peteliai, gili iškirptė ir 
kūną apgulęs perregimas audinys, atrodo, visiškai nepali- 
ko vietos vaizduotei. 

Tarsi prie aukos sėlinanti tigrė ji nušliaužė prie jo per 
visą lovą. 

— O, Nikolai, — sukuždėjo ji, — tiktai nevesk jos! 

Kai ji atsidūrė visai prie jo šono, jis pagaliau pakėlė 
į ją akis — ir iš nuostabos net paliejo iš taurės vyną! 

— Ką tu čia išdirbinėji? — paklausė dusdamas, ir jo 
iš nuostabos suapvalėjusios akys užsidegė. 

— Galbūt šią naktį tu praleisi su manimi?! — Ji buvo 
jau visai arti prie jo. 

Nikolo žvilgsnis nuslydo per jos naktiniais marškiniais 
vos vos pridengtas krūtis, ir jis ištiesė ranką paliesti jos 
peties, o pirštai virpėjo. 

— Vieną naktį! — sukuždėjo ji, atsidūrusi greta jo. 

Nikolo reakcija buvo žaibiška: jo rankos apsivijo ap- 
link ją, lūpos prisispaudė prie jos lūpų, ir jis prigludo prie 
jų kaip trokštantysis prie šaltinio. Jos marškiniai plyšo, 
kai jo rankos, po to ir lūpos ėmė glamonėti krūtis. 

— Vieną šią naktį — mainais už tavo pažadą! — tarė 
Daglė, atlošdama galvą. Ji iš visų jėgų stengėsi sulaikyti 
savo atmintyje, ką būtent jai reikia padaryti, kolei Nikolo 
rankos ir lūpos visai neišvarė iš jos galvos visų minčių! — 
Prisiek man! — sušuko ji. 

— Viskas, ką aš turiu, — tavo. Negi tu šito nežinai?! — 
atsiliepė jis, o lūpos tuo tarpu slydo vis Žemiau ir toliau per 
Ją visą Jo rankos tą momentą gulėjo ant jos šlaunų, ir 
pirštai gniaužė minkštą kūną. 

— Tada rytoj neišvažiuok! — tarė ji. — Vieną šią naktį 
ir rytdieną! 

Tuo metu tvirtos Nikolo rankos pakėlė jos šlaunis, to- 
dėl marškiniai trakštelėjo per siūles ir beveik nuslydo nuo 
kūno. 

— Tu gali turėti visus mano “rytoj""! — sušuko jis. 

— Na, prašau, Nikolai! — meldė Daglė, bandydama 
prisiminti, ką būtent jai reikia padaryti, bet trukdė jo gla- 
monės. — Na, būk geras, mano meile! Aš greitai išeisiu, 
ir tu man turi prisiekti! 

Po sekundės Nikolas pakėlė galvą ir, priglausdamas 
veidą prie jos nuostabaus kūno, pasikėlė aukščiau ir pa- 
Žvelgė jai į akis. Apimtas aistros, neįstengė samprotauti, 
ši moteris jam tiek daug reiškė, bet vis dėlto ją išgirdo. 

— Na, ir kokios tu iš manęs nori priesaikos? — pa- 
klausė jis, ir jo balsas nuskambėjo dusliai. 

Pakėlusi galvą, Daglė atsakė: 

— Aš praleisiu su tavimi šią naktį, tiktai pažadėk, kad, 
man išėjus, nevesi Leticijos! — beveik šaltai tarė ji. 

Ilgai, labai ilgai Nikolas įdėmiai žvelgė į akis. Daglei 
net kvapą užėmė: jam ne taip paprasta buvo šitam ryžtis, 
tačiau ji turi sutrukdyti šią santuoką, net jeigu tektų visam 
laikui palikti Nikolą ir sugrįžti į savo epochą! 

Netikėtai jis nusirito nuo jos, šoko iš lovos ir užsime- 
tė ant savęs kažką panašaus į chalatą. Priėjęs prie Židinio, 
ilgai stovėjo, nusisukęs į ją nugara, ir kai prabilo, balsas 
buvo prislėgtas ir kimus: 

— Nejaugi manai, kad dėl vienos vienintelės nakties 
aš sutiksu su tavimi amžinai išsiskirti?! Ir nejaugi save 
vertini taip pigiai, kad pasiruošusi parsiduoti mainais už 
mano pažadą?! 

Jo žodžiai privertė pasijusti Daglę tokia niekinga! Už- 
sitraukusi marškinių likučius, ji tarsi teisindamasi prabilo: 

— Aš negalėjau sugalvoti nieko geresnio, bet esu pa- 
siruošusi viskam, kad tiktai neįvyktų tavo vestuvės! 

Atsisukęs jis pažvelgė į ją, ir akys patamsėjo nuo jį 
užplūdusių jausmų. 

— Tu man pasakojai apie savo šalį, apie jūsų papro- 
čius, — pradėjo jis. — Bet negi manei kad pagal jūsų tai- 
sykles gyvena visas pasaulis? Būsimosios vestuvės man as- 
meniškai nereiškia nieko, bet tu kažkodėl tam teiki didžiu- 
lę reikšmę. 

— Aš negaliu leisti, kad tu rizikuotum gyvybe dėl... 

— Taip, bet tu dėl jos rizikuoji mūsų gyvybėmis! — 
rūsčiai sušuko jis, neduodamas užbaigti, ir jo akys subliz- 
go. — Tu man be galo tvirtinai, kad niekada negalėsi gulti 
su manimi į lovą, tačiau štai tu čia, apsirengusi kaip... kaip 
kokia nors.... — Jis nebaigė sakyti. 

Daglė iš tiesų pasijuto kaip tikra prostitutė ir ant savo 
nuogų pečių užsitempė paklodę. 

— Patikėk manimi, aš viso labo bandžiau tave atkal- 
bėti nuo šių vestuvių, — ištarė ji, jausdama, jog štai tuojau 
pravirks. 

Jis priėjo prie lovos ir, palinkęs virš Daglės, tarė: 

— Kas gi čia tokia per tavo meilė man?! Ji skatina 
tave lįsti pas mane į lovą ir elgtis it... kekšei! Taip, tau 
turtai nereikalingi. Bet tu nori, kad aš išniekinčiau savo 
šeimą, kad atsisakyčiau to, kad man svarbiau už viską pa- 
saulyje! 

— O, nereikia, prašau, nereikia! — pratarė Daglė, už- 
sidengdama delnais veidą. — Aš to neištversiu. Aš nieka- 
da nė negalvojau... 

— Atsisėdęs ant lovos kraštelio, jis nuėmė nuo jos 
veido rankas ir tarė: 

— Tu bent jau supranti, kaip mane baugina šios ves- 
tuvės? Kaip bijau moters, kurią privalau padaryti savo žmo- 
na?! Jeigu aš būčiau laisvas, būdamas jūsų laike, paimčiau 
į žmonas tą, kurią myliu, bet čia to padaryti negaliu! Aš 
neišmaitinsiu žmonos! O Kitas, jeigu aš tave vesčiau, at- 
imtų iš manęs pastogę, maistą ir drabužius... 

— Ne, Kitas visai ne toks! Ir jau, žinoma, mes rastu- 
me kokią nors išeitį, kad galėtume gyventi kartu! Tu pade- 
di Kitui valdyti dvarus, ir jis tavęs neišmestų taip papras- 
tai už pakarpos, jis... 

Stipriai suspaudęs jos riešus, Nikolas sušuko: 

— Klausyk, negi tu nepajėgsi suprasti, ką aš sakau?! 
Aš privalau sudaryti šią santuoką! 

— Ne! — sušnabždėjo ji, — ne, ne! 

— Bet tu negali sustabdyti to, kas turi atsitikti! — su- 
riko jis. — Tu tiktai gali man padėti! 

— Bet kaip?! Kokiu būdu? Argi aš pajėgsiu nuo tavęs 
atitolinti budelio kirvį?! 

— Būtent taip, — atsakė jis. — Tu gali tai padaryti! 
Gali pasilikti su manim visada. 

— Visada?! O tu, vadinasi, gyvensi su kita moterimi, 
taip? Su ja miegosi? Mylėsiesi?! 

Paleidęs jos rankas ir glostydamas nuogus, vos ant- 
klode pridengtus pečius, jis sušuko: 

— Ką gi, tada elkis kaip nori! Matyt, tu beveliji išsi- 
skirti su manimi amžinai, negu matyti su kita! 

— Ne ne! — susijaudinusi prabilo ji. — Esmė visai ne 
čia! Paprasčiausiai Leticija — tai įsikūnijusi blogybė! Aš 
Juk tau sakiau, ką ji ketina padaryti! Na, vesk kokią nors 
kitą moterį! Liūdnai į tai nusišypsojęs, Nikolas paklausė: 

— O argi tu leistum man tuoktis su kita? Ją liesti? 
Nejaugi iš tiesų sutiktum pasitraukti į šalį ir taip gyventi 
iki mūsų abiejų gyvenimo pabaigos? 

Daglė nurijo gerklėje įstrigusį kamuolį. Iš tikrųjų, ar 
ji sugebėtų būti su juo vienuose namuose, jeigu jis gyven- 
tų su kita? Ir ką ji darytų — vaidintų neištekėjusios Nikolo 
vaikų tetulės vaidmenį? Ir ką jaustų, jeigu jis kiekvieną 
naktį eitų gulti su kita? Ir ar ilgai ją mylėtų, jeigu negalėtų 
prie jos prisiliesti? Ir apskritai, ar jiems užtektų jėgų my- 
lėtis tiktai platoniškai?! 

— Nežinau, — tyliai atsakė ji. — Taip, aš nežinau, ar 
sugebėčiau matyti tave su kita moterimi! O, Nikolai, Ni- 
kolai, aš tiesiog nežinau, ką ir bedaryti! 

Nikolas atsisėdo greta ir tiktai ją apkabinęs tarė: 

— Aš nerizikuosiu tavęs netekti net dėl šimto tokių, 
kaip Leticija! Tu — man viskas! Pats Viešpats Dievas at- 
siuntė tave pas mane, ir aš neketinu tavęs paleisti! 

Jis atskleidė chalato skvernus ir padėjo jos galvą sau 
ant krūtinės. Jos akys pritvinko ašarų. 

— Man baisu, — sukuždėjo ji. — Toji Leticija... 

— Oi, na pati paprasčiausia moteris, nei daugiau ir 
nei mažiau! Ir neturi ji nei pernelyg didelio proto, nei kaž- 
kokių stebuklingai veikiančių, jai valdžią garantuojančių 
amuletų. Jeigu tu būsi greta manęs, ji negalės padaryti ža- 
los nei man, nei mano šeimai. 

— Greta tavęs? — pakartojo ji, švelniai perbraukda- 
ma pirštais per jo krūtinę. — Manai, aš galėčiau būti greta 
ir tavęs neliesti? 

Atstūmęs jos virpančius pirštus, jis paklausė: 

— O tu tikrai įsitikinusi, kad privalėsi grįžti, jeigu aš... 

— Taip, — tvirtai ištarė ji. — Įsitikinusi. 

Spausdamas jos pirštus, jis žvelgė į ją taip, kaip alka- 
nas Žiūri į puotos stalą. 

— Vadinasi, mes daug neteksim, jeigu nors kartelį pa- 
bandysim, taip? 

— Taip, — liūdnai atsiliepė ji. — Daug, Jabai labai daug! 

Paleidęs jos ranką jis tarė: 

— Tada išeik: aš vis dėlto vyras ir neištversiu tokios 
pagundos! 

Daglė ir pati žinojo, kad jai reikia išeiti, bet ji vis del- 
sė ir vėl pabandė uždėti ranką ant Nikolo krūtinės. 

— Greičiau išeik! — įsakmiai išrėkė jis. 

Ji nusirito nuo lovos ir išbėgo iš miegamojo. Atsku- 
bėjusi į Honorijos kambarį, smuko į lovą, bet užmigti ne- 


galėjo. 
Taigi rytoj vyras, kurį ji myli, kuris jai tiek daug reiš- 
kia, kad net laikas nepajėgia jų išskirti! — išvažiuoja, kad 


vestų kitą! Ką gi Daglė darys, kai Nikolas čionai atsiveš 
savo gražuolę žmoną? Jau vien tiktai dėl to, kad visi tik ir 
kalbėjo apie Leticijos grožį, Daglė galėjo imti jos neap- 
kęsti. Ar jai dera pagarbiai nusilenkti ir ją pasveikinti? Ir 
ištarti kažką panašaus, kaip antai: “Tikiuosi, jūs patyrėte 
pakankamai malonumo, būdama su juo? Ar ir su jumis jis 
buvo toks karštas meilužis, koks buvo su manimi?" 

Ir Daglė įsivaizdavo, kaip Nikolas ir jo žavinga žmo- 
na kartu juokiasi iš kažkokio tiktai jiems vieniems supran- 
tamo pokšto. Ji aiškiai įsivaizdavo, kaip Nikolas pakelia 
Leticiją ant rankų ir neša į jų bendrą miegamąjį. Ir kaip po 
to — nejaugi jie nulenks galvas prie bendro stalo ir ims 
vienas kitam šypsotis? 

Ir Daglė iš visų jėgų taip tvojo kumščiu per pagalvę, 
kad net Honorija krūptelėjo per miegus. Visi vyrai — tokie 
šunsnukiai! Jie tiesiog negali praeiti pro kokį nors gražų 
moterišką veiduką! Ir kai koks nors vyras domisi moteri- 
mi, viskas, ką jis nori apie ją žinoti, tai ar ji gražutė! Nė 
vienas vyras niekada nepaklausė, ar turi moteris kokius nors 
moralinius principus, ar ji garbinga, ar gera, ar myli vai- 
kus... Daglė įsivaizdavo, kaip toji nepaprasto grožio Leti- 
cija ims po pačia Nikolo nosimi kankinti kokį nors šuniu- 
ką, o jis to nė nepastebės, nes jo brangioji, aistros kupina 
Leticija iš po blakstienų įsmeigs į jį gašlumo pritvinkusį 
žvilgsnį! 

— Ak, jau tie vyrai! — sumurmėjo Daglė ir čia pat 
pagalvojo, jog šiam atvejui tai netinka: juk Nikolas šią naktį 
jai neleido jo sugundyti, nes bijojo jos netekti. Ir jau jeigu 
tai ne meilė, tai kas tada meilė? 

— O galbūt jis paprasčiausiai save išsaugojo Letici- 
jai? — sumurmėjo Daglė į pagalvę ir apsipylė ašaromis. 

Užtekėjo saulė, o Daglė vis verkė. Atrodė, kad ji pa- 
prasčiausiai neturėjo jėgų liautis. Honorija darė viską, ką 
galėjo, kad Daglę nuramintų, bet nepadėjo niekas. 

Daglė tiesiog nepajėgė ką nors matyti, girdėti, nega- 
lėjo galvoti apie nieką, išskyrus Nikolą ir gražuolę, kurią 
jis ketino vesti. Žinoma, ji gali rinktis, ir, vien tiktai apie 
tai pagalvojusi, įsiraudojo dar labiau. Ji galėtų pasilikti gy- 
venti šešioliktame amžiuje ir žiūrėti į Nikolą bei jo žmo- 
ną, į tai, kaip juodu vienas su kitu plepasi, kaip Leticijai 
paskirta garbinga vieta šeimos hierarchijoje! Žinoma, ji ga- 
lėtų pareikalauti, kad Nikolas žmonos atsisakytų, antraip 
ji, Daglė, jį paliks! Bet ką tokiu atveju ji darytų?! Kaip 
pajėgtų sau užsidirbti pragyvenimui šiame šešioliktame am- 
žiuje? Vairuoti taksi, ar ką? O galbūt taptų aukštos kate- 
gorijos sekretore? Ji gana neblogai moka dirbti ir kompiu- 
teriu! Bet Daglė gana daug laiko praleido Elžbietos epo- 
choje ir suprato, kad čia moteris be vyro negali egzistuoti! 
Ji net negali nušuoliuoti mylią kitą ant arklio, nebijodama 
plėšikų užpuolimo! 

Bet pasitraukti nuo Nikolo reiškė jį atiduoti tiesiai į 
tos klastūnės Leticijos nagus?! 

Tai ką tada jai daryti, jeigu ir pasitraukti negalima, ir 
pasilikti neįmanoma? Žinoma, ji gali suvilioti Nikolą, po 
to, praleidusi vieną nuostabią, aistros kupiną naktį, sugrįžti 
atgal, į savo dvidešimtąjį amžių. Bet be Nikolo! Viena 
kaip pirštas! Ir žinodama, kad jau niekada jo nepamatys! 
Ir ji įsivaizdavo, kaip sėdi savo namuose, Meine, mąsto, 
Jog viską atiduotų, kad tiktai pažvelgtų į jį, persimestų su 
juo žodeliu. Tegul miega kad ir su šimtu moterų, jai nusi- 
spjauti. 

— Taip, tokios situacijos judėjimas dėl moterų išsi- 
laisvinimo aiškiai nenumato! — sumurmėjo pro ašaras ji. 
Judėjimo už moterų paleidimą iš baudžiavos apaštalai tvir- 
tina, jog moteris negali leisti vyrui turėti pašalinių meilės 
ryšių; tikriausiai būtent dėl to, manė Daglė, ji ir nepagei- 
dauja, kad jis vestų kitą moterį! 

Taip, viskas arba nieko! Jeigu jau jį turėtų, tai turėtų 
ir fiziškai, ir dvasiškai nedalomą! O jį mesti — vadinasi, 
jai, Daglei, absoliučiai amžina vienatvė, o Nikolui ir jo šei- 
mos nariams net, ko gero, ir pražūtis! 

Ji mintyse perkratė visus įmanomus variantus, ir kuo 
daugiau galvojo, tuo smarkiau verkė. Ir taip kasdien. Ho- 
norija rūpinosi ją kasdien aprengti, įkalbinėdavo pavalgy- 
ti, bet Daglė neturėjo jokio apetito. Jos apskritai niekas ne- 
domino: visos mintys buvo nukreiptos tiktai į Nikolą. 

Iš pradžių gausūs Stefordų pilies gyventojai į Daglės 
ašaras žiūrėjo užjaučiamai. Jie suprato, kodėl ji verkia, nes 
matė, kaip jie su Nikolu žvelgia vienas į kitą, kaip vienas 
kitą liečia. Kai kurie jų tiktai dūsavo ir prisimindavo savo 
pirmąją meilę. Ir kai Nikolas išvažiavo organizuoti vestu- 
ves, o Daglė pasiliko su plyštančia iš skausmo širdimi, jie 
jai jautė užuojautą. Tačiau praslinko jau kelios dienos, o 
Daglė vis dar nesiliovė verkti, ir simpatijos jai sumažėjo. 
Kalbėdamiesi vienas su kitu, jie jau klausinėjo: o ir kas, 
tiesą sakant, šioje moteryje gero? Ledi Margaret Daglę ap- 
dovanojo viskuo, ko tik širdis geidė, o kuo ji atsidėkojo? 
Ir kur tos naujos pramogos ir dainos, kuriomis juos turėjo 
linksminti toji Daglė? 

Ketvirtą parą ledi Margaret pasikvietė Daglę pas save. 

Nusilpusi nuo nepaliaujamo badavimo ir begalinio ver- 
kimo, Daglė, nuleidusi galvą, stovėjo prieš ledi Margaret. 
Visas jos veidas buvo ištinęs ir paraudęs, o skruostai šlapi 
nuo ašarų. 

Kurį laiką, žvelgdama į Daglę ir įsiklausydama į jos 
tylius kūkčiojimus, ledi Margaret tylėjo, bet po to įsakė: 

— Nagi liaukitės tučtuojau! Aš pavargau nuo jūsų 
verksmo! 

— Negaliu, — mikčiodama atsakė Daglė. — Rodos, 
aš tiesiog neturiu jėgų sustoti! 

Iškreipusi grimasą, ledi Margaret tarė: 

— Tai negi, po galais, jūs visai neturite charakterio! 
Juk mano sūnus, kaip kvailys, įsikalė sau į galvą, kad jus 
myli! 

— Su tuo aš sutinku, — numykė Daglė, — aš jo ne- 
verta! 

Čia ledi Margaret atsisėdo ir paglostė Daglei galvą. 
Ji pernelyg gerai pažinojo savo jaunesnįjį sūnų, žinojo, 
kad šios moters ašaros tiesiog perplėš pernelyg švelnią jo 
širdį! Juk Nikolas jau pats ėmė galvoti, kad negali atlikti 
savo pareigos ir tuoktis su moterimi iš Kalpinų giminės! Ir 
jeigu jis, grįžęs namo, pamatys, kad ši keista rudaplaukė 
mergšė be galo bliauna iš meilės jam, tai kaip tada bus su 
būsimosiomis vestuvėmis? Ji, ledi Margaret, visada galėjo 
rasti protingą priėjimą prie Kito, bet Nikolas, kaip ir jo 
tėvas, buvo užsisipyręs. Ji, žinoma, nemano, kad Nikolas 
imtų ir ką nors iškrėstų, bet ką tada daryti, jeigu jis sugrį- 
žęs ir pamatęs raudonas šios Daglės akis, staiga sumanys 
atsisakyti vestuvių!? 

Ledi Margaret tebežiūrėjo į palenktą prieš ją galvutę. 
Taip, šiai moteriai reikia palikti jų namus! Bet kodėl tada 
ji, ledi Margaret, delsia?! Kodėl leido šitai jauniklei pas 
juos, Stefordų pilyje, pasilikti? Nikolas iš pradžių tiesiog 
buvo įsiutęs, matydamas, kad jo motina taip smarkiai pasi- 
tiki šia nematytai apsirengusia, kažkokia keista tarme kal- 
bančia moterimi, jog net ryžtasi iš jos paimti neaišku ko- 
kią tabletę! Bet tada kodėl, vos tiktai pažvelgusi į nepažįs- 
tamąją, ledi Margaret jai pajuto pasitikėjimą! Taip, jai netgi 
patikėjo savo gyvybę! 

O Nikolas įniršo! Ledi Margaret apie tai prisiminusi 
nusišypsojo. Kiek aprėpia jos atmintis, Nikolas tada užda- 
rė tą mergiotę kažkokiame kambariūkštyje, pačiame vir- 
šutiniame pilies aukšte, kur ją pulte užpuolė blusos, o ledi 
Margaret tada dėl jos su sūnumi kirtosi! Nikolas tada keti- 

no ją išmesti tiesiai į vidurį kelio, ir ledi Margaret, tiesą 
sakant, suprato, kad jis teisus. Bet vis dėlto kažkas jai truk- 
dė taip pasielgti. 

O paskui iš to išėjo taip, kad Nikolas staiga atsistojo 
ir nusekė paskui šią mergą. Jis vis bandė motiną įtikinti 
(bet kuria kaina jai įrodyti, kad visur ir visada teisus!), ta- 
čiau netikėtai nutraukė pokalbį, pašoko ir, išėjęs iš kamba- 
rio, patraukė paskui mergšę! 

Prisiminusi apie beprasmišką mergiotės išsigalvojimą, 
kad ji esą tolimosios Lankonijos prinecesė, ledi Margaret nu- 
sišypsojo dar plačiau. Žinoma, ji ir tada nė minutei ja nepati- 
kėjo, bet ši kvaila istorija davė pretekstą pasilikti panaitę pas 
save, nepaisant pačių energingiausių Nikolo protestų! 

Ir juk pirmosios jos viešnagės dienos pas juos buvo 
tiesiog nuostabios. Mergina pasirodė esanti labai žavi, juos 
linksmindavo, pranokdama bet kokias fantazijos ribas! Net 
jos kalbos buvo komiškos, o jau veiksmai niekada nesilio- 
vė džiuginti, gluminti, kerėti! Ir, žinoma, daugeliu atvejų 
mergina buvo tokia kvailiukė — tuo, kad, pavyzdžiui, ne- 
mokėjo rengtis arba net valgyti, bet visur kitur parodė nuo- 
vokumą ir buvo labai labai protinga! Pavyzdžiui, apie me- 
diciną ji išmanė kur kas daugiau negu bet kuris gydytojas. 
O kokias juokingas istorijas pasakojo apie mėnulį ir žvaigž- 
des ir kad žemė, atseit, apvali! O dar ji sugalvojo tokią pla- 
čią, ant mažų kojyčių sėdynę, viduje išmuštą veltiniu, o iš 
viršaus aptemptą medžiaga, prie jos prikalta vinimis. Šią sė- 
dynę ji pavadino “minkštu krėslu" ir ją paskyrė ledi Marga- 
ret. Ir ji, žinoma, nežinojo to, kad beveik pusė namo gyven- 
tojų kėlėsi anksti rytą ir slėpėsi krūmuose sode, kad paspok- 
sotų, kaip ji maudosi fontane, naudodamasi tomis sukrečian- 
čiomis putomis, kuriomis tepėsi kūną ir plaukus! Ledi Mar- 
garet slapta nuo Daglės kruopščiai ištyrė, kokie stebuklingi 
daiktai saugomi šitos panelės krepšyje, ir net pasinaudojo 
Jos mažu šepetėliu ir kažkuo, vadinamu “dantų pasta" 

Taip, žinoma, juos mergina linksmino labai gerai, to- 
dėl vienu metu ledi Margaret net ėmė tikėti, kad Daglė 
niekada iš jų nėjškeliaus! 

/ 

Bet štai Nikolas ėmė ir ją įsimylėjo! Iš pradžių tai le- 
di Margaret buvo nė motais. Jauni žmonės dažnai įsimyli. 
Štai Kitas, kai jam suėjo šešiolika, taip pat įsimylėjo vieną 
jos favoritę. Na, ji, ledi Margaret, tada pasirūpino, kad toji 
dama įlįstų į Kito lovą ir išmokytų vieną kitą dalykėlį, po 
to nugrūdo Kitą į virtuvę, kur, kaip ji žinojo, dirbo viena 
pasileidusi tarnaitė. Todėl po kokios savaitės Kitas vėl bu- 
vo "įsimylėjęs" — dabar jau tą kekšę tarnaitę! 

Su Nikolu ledi Margaret niekada nebuvo tokių rūpes- 
čių: Nikolo nereikėjo pažindinti su kokia nors moterimi. 
Ėjo metai, ir jis laisvai joms dovanojo kūno džiaugsmus, 
bet tiktai ne širdį! Jai, atrodo, derėjo žinoti, jog kai Niko- 
las iš tiesų kam nors atiduos savo širdį, tai tą padarys vi- 
sam laikui, ir net visas šimtas pasileidusių tarnaičių nega- 
lės jo suvilioti! Iš pradžių ledi Margaret net džiaugėsi, 
kai Nikolas ėmė rodyti šiai Daglei Montgomeri neįprastą 
susidomėjimą. Ji tada galvojo, jog, Nikolui grįžus su savo 
nuotaka, jos sūnų įsimylėjusiai rudaplaukei Daglei nekils 
pagunda palikti Stefordų pilį. O ir pati ledi Margaret labai 
nusimintų, netekusi linksmų pramogų ir merginos žinių, jei- 
gu toji sugalvotų išeiti. 

Bet slinko dienos, ir ledi Margaret, didelei savo nuo- 
stabai, ėmė pastebėti, kaip smarkiai Nikolas prie tos pane- 
lės prisirišo. O kai pagaliau ledi Margaret atkreipė dėmesį 
į tai, kas darosi, buvo labai nepatenkinta. Jaunesnysis sū- 
nus tą merginą iki beprotybės įsimylėjo. Vyresnysis nuo- 
lat tvirtino, kad Daglę reikia dosniai apdovanoti, o būsi- 
moji Kito žmona beveik apie nieką daugiau nekalbėjo, kaip 
apie tai, ką ten dar pasakė arba padarė Daglė! 

O ir visi kiti pilies gyventojai rėmėsi tiktai ja: Daglė 
sako, jog vaikų nereikia vystyti į palutes! Daglė kalba, kad 
žaizdą reikia pirmiausia praplauti. Daglė teigia, kad ma- 
no vyras neturi teisės manęs lupti. Daglė šneka, kad mote- 
ris, ką nori, tą gali daryti su savo uždirbtais pinigais. Dag- 
lė sako tą, Daglė sako aną, prisiminė ledi Margaret. Tai 
kas vis dėlto čia valdo visus Stefordus? Ar patys Stefordai, 
ar ši mergiotė, primelavusi apie savo giminingus ryšius?! 

Ir štai dabar ji stovi prieš ledi Margaret ir vis verkia ir 
verkia, ir tai daro jau keletą dienų! Pagalvojusi apie tai, 
kaip šios mergiotės ašaros namuose absoliučiai visus vei- 
kia, ledi Margaret net dantis sukando! 

Bet daugiausia už visus kitus, Žinoma, jos skirtos Ni- 
kolui, tvirtinančiam, kad Daglę myli, Nikolui, išdrįsusiam 
net prabilti apie priesaikos pažeidimą dėl šios moters, ku- 
ri neturi nieko ir kuri pati niekas! Tačiau būtent ši mote- 
ris, kuriai ledi Margaret tiek daug davė, dabar tapo grėsme 
visai jos šeimai! Jeigu tiktai Nikolas sugalvotų nutraukti 
savo sandėrį su Kalpinų šeima, tai... O ne, jai net galvoti 
apie tai nesinori, kas gali atsitikti! 

Taigi rudaplaukė turi išeiti! 

Ir suteikusi veidui rūsčią išraišką ledi Margaret tarė: 

— Grįžo žygūnas iš Lankonijos. Jūs — jokia ne prin- 
cesė ir nesate nė vieno karaliaus rūmų gyventojo giminė. 
Tai kas jūs tokia? 

— T- t- tiesiog moteris, — atsakė šniurkšėdama nosi- 
mi Daglė. 

— Mes davėme jums viską, ką tiktai galėjo pasiūlyti 
mūsų šeima, o jūs mus apgavote. 

— Taip, apgavau, — nuolankiai tarė Daglė, nepakel- 
dama galvos, pasiruošusi sutikti su viskuo, ką jai besaky- 
tų. Dabar jos jau niekas neišgąsdins. Rytą turi įvykti ves- 
tuvės. Todėl vis tiek Nikolas ves savo gražuolę Leticiją! 

— Rytoj rytą jūs mus paliksite. Pasiimkite tiktai tuos 
rūbus, su kuriais atkeliavote čionai, ir visam laikui išeikite 
iš Stefordų namų. 

Daglei prireikė tam tikro laiko, kad suvirškintų tai, ką 
ji išgirdo. Ji pažvelgė į ledi Margaret, mirksėdama pilno- 
mis ašarų akimis, ir tarė: 

— Ką, išeiti? Bet juk Nikolas norėjo, kad aš pasilik- 
čiau, kad kai jis sugrįš, būčiau čia. 

— Jūs manote, jo Žmona pageidaus jus matyti? Mano 
kvailys sūnus pernelyg jau prie jūsų prisiklijavo, ir jūs 
Jam prišauksite nelaimę! 

— Ne, aš niekada gyvenime nepadaryčiau Nikolui nie- 
ko bloga! Atvirkščiai! Aš atvykau čia jo išgelbėti! — sušu- 
ko Daglė. 

Įdėmiai žvelgdama į ją, ledi Margaret paklausė: 

— Na, ir iš kur jūs atvykote? Kur gyvenote iki to lai- 
ko, kai atkeliavote pas mus? 

Daglė įsakė sau tylėti. O ir ką ji galėjo ledi Margaret 
atsakyti? Jeigu pasakytų teisybę, neaišku, kuo visa tai pa- 
sibaigtų, ir jau tikrai jai neatsirastų proga vėl pasimatyti 
su Nikolu! 

— Aš... aš sugalvosiu visokių pasilinksminimų! — ne- 
vilties kupinu balsu ištarė ji. — Aš moku dar daug dainų ir 
taip pat Žaidimų ir galiu jums papasakoti dar daug įvairių 
istorijų apie Ameriką! Apie aeroplanus ir automobilius, ir... 

Bet ledi Margaret ją gestu nutraukė: 

— Man nusibodo visos šios jūsų išdaigos. Ir daugiau 
nepajėgiu jūsų maitinti ir rengti. Bet vis dėlto, kas jūs? Vals- 
tiečio duktė, ar ne? 

— Mano tėvas mokytojas, ir aš taip pat mokau. Ledi 
Margaret, jūs negalite taip imti ir mane išvyti. Aš neturiu 
kur eiti ir esu reikalinga Nikolui. Aš turiu jį ginti, kaip 
gyniau Kitą. Aš juk išgelbėjau Kitui gyvybę, juk jūs tai 
prisimenate?! Jis tada man dar siūlė namą. Dabar aš jį iš 
Kito priimsiu. 

— Jūs tada paprašėte apdovanojimo ir jį gavote. Tai 
per jus mano sūnus daro darbą, kuris labiau tiktų prekijui! 

— Ne... — Ir Daglė meldžiamai ištiesė į ją rankas. 

— Jūs išeisite! — pakartojo ledi Margaret. — Mes ne- 
pakęsime savo namuose melagės! 

— Aš plausiu indus, — meldė Daglė. — Tapsiu jūsų 
šeimos gydytoja: aš nepadarysiu didesnės žalos negu dė- 
lės! Ir aš... 

— Ne, jūs išeisite! — beveik ėmė rėkti ledi Margaret, 
ir jos akys blykstelėjo tarsi pora brangakmenių. — Ne! Aš 
daugiau jūsų nepakęsiu savo namuose! Mano sūnus prašė 
Jį išvaduoti nuo priesaikos, ir tai vis per jus! 

— Tiesa? — beveik šypsodamasi paklausė Daglė. — 
Bet jis niekada apie tai man nekalbėjo! 

— Jūs sudrumstėte mano namų gyvenimą! — sušuko 
ledi Margaret. — Jūs užkerėjote mano sūnų, ir jis dabar 
nežino, kokią pareigą turi atlikti! Todėl džiaukitės, kad ne- 
įsakau jūsų išperti rimbais! 

— O argi tai geriau? Išsiųsti mane ten, pas tuos... pas 
tuos žmones? Išsiųsti toli nuo Nikolo? 

Nusisukusi nuo jos, ledi Margaret pareiškė: 

— Aš nesiruošiu su jumis ginčytis. Šiandien su visais 
atsisveikinkite, 0 rytoj rytą jus iš mano namų išveš. O da- 
bar — išeikite! Aš neturiu noro jūsų matyti! 

Daglė paklusniai išėjo iš kambario. Pro ašaras nieko 
prieš save nematydama, ji šiaip ne taip pasiekė Honorijos 
kambarį. Šiai tereikėjo tiktai mesti žvilgsnį į jos veidą, ir 
iš karto suprato, kad atsitiko kažkas negera. Beje, Honori- 
jai tai nebuvo netikėtumas. 

— Ledi Margaret jus veja, taip? — pakuždom pa- 
klausė Honorija. 

Daglė atsakydama linktelėjo. 

— O jūs turite kur eiti? Ar kas nors gali jumis pasirū- 
pinti? 

Daglė papurtė galvą. 

— Man teks palikti Nikolą tai piktavalei moteriai! 

— Ledi Leticijai, ar ne? — suglumusi paklausė Hono- 
rija. — Toji dama galbūt truputį šaltoka, bet nemanau, kad 
būtų klastinga. 

— Jūs paprasčiausiai jos nepažįstate! — sušuko Daglė. 

— O jūs pažįstate?! 

— Na, aš tai daug apie ją žinau! Ir žinau, ko būtent ji 
ruošiasi griebtis! 

Honorija jau išmoko praleisti pro ausis tas keistas kal- 
bas ir pagalvojo, kad jai ko gero nė nesinori viską apie Dag- 
lę Žinoti. 

— Tai kurgi jūs eisite? — pakartojo Honorija. 

— Neturiu nė mažiausio supratimo, — atsakė Daglė. 

— O artimųjų jūs ar turite? — kamantinėjo Honorija. 

— Galbūt ir turiu, — silpnai nusišypsojusi atsakė Dag- 
lė.— Atrodo, šešioliktame amžiuje kažkur turėjo gyventi 
kažkokie Montgomeriai! 

— Bet jūs jų nepažįstate? — paklausė Honorija. 

— Ne, aš pažįstu tiktai vieną Nikolą! — atsakė Daglė. 
Taip, Nikolą, kuris šiuo momentu, be abejonės, jau tuokia- 
si! O ji įsivaizdavo, tarsi turinti pasirinkimo laisvę, tarsi 
galinti pasirinkti — išeiti, ar pasilikti, — bet dabar jos 
likimą jau lėmė už ją. — Taip, pažįstu Nikolą ir Žinau vis- 
ką, kas po to atsitiks! — pavargusiu balsu ištarė ji. 

— Tada jūs keliausite pas mano gimines! — tvirtai 
pareiškė Honorija. — Jiems patiks jūsų Žaidimai ir jūsų 
dainos. Ir jie ims jumis rūpintis! 

Išspaudusi iš savęs kažką panašaus į šypseną, Daglė 
tarė: 

— Labai labai jums ačiū, bet jeigu man negalima būti 
su Nikolu, tai aš apskritai nenoriu čia pasilikti! 

Honorijos net veidas išblyško, ir ji išrėkė: 

— Bet savižudybė — nusikaltimas prieš Viešpatį! 

— Prieš Viešpatį! — pakuždom pakartojo Daglė, ir jos 
akys vėl paplūdo ašaromis. — Juk Viešpats Dievas ir pa- 
darė man visa tai, ir dabar viskas susiklostė blogiau, negu 
kada nors buvo! — Ir primerkusi vokus ji sukuždėjo: — 
Na, prašau! Prašau, Nikolai, nevesk jos! Būk geras, mel- 
džiu tave! 

Susijaudinusi Honorija priėjo prie jos ir pačiupinėjo 
kaktą. 

— Juk jūs visa degate! — tarė ji. — Jums reikia atsi- 
gulti — jūs sergate. 

— Aš jau persirgau! — sumurmėjo Daglė, leidusi Ho- 
norijai ją paguldyti į lovą. Kaip pro rūką jautė ant savęs 
Honorijos rankas, segančias jos suknelės diržą, po to pani- 
ro į kietą miegą. 

Po kelių valandų atmerkė akis ir išvydo, kad kamba- 
ryje jau tamsu. Ji gulėjo Honorijos lovoje ir vilkėjo tiktai 

savo drobiniais marškiniais, o plaukai buvo palaidi. Pagal- 
vė buvo visa drėgna, ir ji suprato, — kad visą šį laiką, 
kolei miegojo, verkė. 

— Nikolai! — sukuždėjo ji. Taip, dabar jis jau vedęs! 
Vedęs moterį, kuri jį nužudys, o vėliau nuvarys į kapus ir 
visus Stefordus! Ji užmerkė akis ir vėl užsnūdo, o kai pa- 
budo, buvo jau naktis ir kambaryje visiškai tamsu. Hono- 
rija miegojo šalia jos. 

“Kažkas negerai! — pagalvojo Daglė. — Labai labai ne- 
gerai!" Ji prisiminė, kad ledi Margaret reikalavo jos rytą pa- 
likti Stefordų pilį, tačiau be šito aiškiai atsitiko dar kažkas! 

— Nikolas! — sušnabždėjo ji. — Aš reikalinga Nikolui! 

Ji pakilo nuo lovos ir nuėjo prie laiptų. Ten buvo ty- 
lu. Basa nulipo žemyn, peržengdama per po ruošos ant grin- 
dų likusias balas, išėjo pro užpakalines duris ir patraukė 
parko link, paklusdama instinktui ir kažkokiam vidiniam 
balsui, kuris ją vedė. 

Perėjusi mūrinę terasą, ji nulipo laipteliais į sodą, pa- 
traukė smėlėtu keliuku ir pasuko sudėtingai išplanuotais 
takučiais į sodelį. Skliaute matyti tiktai ketvirtis mėnulio, 
aplinkui tvyrojo tamsa, bet jai nereikėjo nieko matyti, nes 
ją vedė vidinė vizija. 

Prisartinusi prie sodelio, ji išgirdo fontano čiurleni- 
mą, kur prieš Nikolui išvažiuojant kas rytą maudydavosi. 
Bet nuo tos dienos, kai Nikolas išvažiavo, ji net nebuvo 
išėjusi iš namų. 

Fontane stovėjo visiškai nuogas Nikolas, ir jo kūnas 
pridengtas muilo putų! 

Daglė net nesuspėjo kažką suprasti arba apie kažką pa- 
galvoti! Ką tik ji buvo prieš fontaną, o kitą akimirką jau 
virpėjo šlapiose Nikolo rankose ir, jį apkabindama, bučia- 
vo: su visa dėl jo sukilusia baime ir neviltimi. 

Viskas įvyko taip netikėtai, kad ji tiesiog neturėjo lai- 
ko nė trupučio pagalvoti. Štai ji jo glėbyje, o štai jie abu 
jau ant Žemės, ir tuo metu ji visai be rūbų. Ir jiedu susilie- 
Jo į vieną visumą taip nekantriai, kaip būna išsiveržusiam 

laisvėn kaliniui, todėl Daglė net klyktelėjo. Ir Nikolas ne 
itin švelniai, o ne, visai ne švelniai, išskėtęs ant akmeninio 
suolo, išlenkė jos kūną ir staigiai, tarsi akinantis žaibas, 
įėjo į ją. O Daglė, įsikibusi jam į pečius, įsirėžė nagais į jo 
kūną, kojomis apkabindama liemenį ir visiškai jam atsi- 
duodama. = 

Greitais, pasiutusiais, beprotiškais stūmiais jie veržė- 
si vienas į kitą, ir jų prakaitu apsipylę, vienas į kitą įsi- 
siurbę kūnai vienu metu kilo ir leidosi — vėl, ir vėl, ir vėl! 

Kai viskas jau artėjo į pabaigą, Nikolas pakišo po ja 
savo tvirtas rankas, pakėlė ją už sėdmenų, kad paskutiniu 
stūmiu įeitų į ją dar giliau! Daglės akyse aptemo, ir jos 
kūnas įsitempė paskutiniame aistros paroksizme: kažką su- 
rikusi ji pajuto, kad įtampa pagaliau ją apleido! 

Tiktai praėjus gerokam laiko tarpui, ji ėmė atsigauti. 
Nikolas jai nusišypsojo, ir jo dantys baltavo tamsoje. Net 
tamsoje ji galėjo matyti, koks jis laimingas. 

Dabar ir Daglė pagaliau įstengė samprotauti. 

— Vai, ką mes padarėme? — sukuždėjo ji. 

Išsivadavęs iš jos glaudžiai apglėbusių kojų, atsikėlęs 
Nikolas pastatė ją šalia savęs ir atsakė: 

— Mes dar tiktai pradėjome! 

Ji mirksėdama žvelgė į jį ir vis bandė pažadinti savo 
protą dirbti geriau, bet visas jos kūnas virpėjo nuo ką tik 
įvykusio susiliejimo su juo. Speneliai krūpčiojo, glausda- 
miesi prie jo krūtinės. 

— Kodėl tu čia? — pagaliau prabilo ji. — Dieve tu 
mano! Nikolai, ką mes su tavimi prikrėtėme? — Ji norėjo 
greitai sėsti ant suolo, bet jis tvirtai ją apkabino. 

— Mes dar turėsime laiko žodžiams, — tarė jis. — O 
dabar aš noriu padaryti tai, ko norėjau labiau už viską pa- 
saulyje! 

— Ne! — sušuko ji, atsišliejusi nuo jo ir naršydama 
tamsoje, kad surastų savo marškinius, tiksliau, tai, kas iš 
jų liko. — Ne, dabar mes turime pasikalbėti! Kitos progos 
nebus. O, Nikolai! — sušuko ji dar garsiau, — mes dau- 
giau neturėsime kada! 

Jis ją prisitraukė prie savęs ir tarė: 

— Tai tu vis dar įsikalusi į galvą, kad tuoj imsi ir dingsi, 
taip? — paklausė. — Na štai, pasižiūrėk! Mes tiktai pabandė- 
me — juk tiesa, tiktai pabandėme! — o tu pasilikai čia! 

Na kaip jam paaiškinti? Ji klestelėjo ant suolelio ir, 
nukorusi galvą, pasakė: 

— Aš žinojau, kad tu čia, aš jaučiau. O dabar žinau, 
jO0g Ši mūsų naktis paskutinė! 

Nikolas nieko neatsakė, pastovėjo kurį laiką, po to atsi- 
sėdo visiškai arti jos, bet prie jos neprisiliesdamas, ir tarė: 

— Aš tai visada tave jutau! Šią naktį tu išgirdai mano 
šauksmą, bet su manimi taip buvo visada. Ir po to kai aš 
išjojau... — patylėjęs jisai tęsė: — Aš jaučiau tavo ašaras. 
Ir nieko negirdėjau, tiktai tavo raudojimą. Aš negalėjau į 
Leticiją net Žiūrėti, nes visą laiką mačiau ašaromis apsipy- 
lusią tave! — Jis suspaudė jos ranką. — Aš išsiskyriau su 
Leticija — niekam, net Kitui nieko nesakiau, tiesiog paė- 
miau arklį ir išjojau. Tą momentą, kai turėjau tarti prie- 
saikos žodžius, aš šuoliavau ant žirgo pas tave! Ir štai ką 
tik pasiekiau... 

Būtent šito ji ir geidė, bet dabar jau pasidarė baisu. 
Ir, žvelgdama į jį, ji paklausė: 

— O kas dabar bus? 


— Bus... — mąsliai pradėjo jis, — bus... pasipiktini- 
mo sprogimas! Taip... sprogimas... iš abiejų pusių: Kitas... 
ir mano motina... — nebaigęs jis nusisuko nuo jos. 


Daglė matė, kaip jis kankinasi, plėšydamasis tarp pa- 
reigos ir meilės. Ir juk jos jau nebus, kad jam padėtų! 
Spausdama jo ranką ji paklausė: 

— Tu jos nevesi, net kai aš išeisiu? 

Jis žvilgtelėjo į ją, jo akys blykstelėjo: 

— O tu galėtum dabar mane palikti? 

Jos akys priplūdo ašarų ir, puolusi jam ant krūtinės, 
Ji sušuko: 

— Aš niekados tavęs nepalikčiau, jeigu turėčiau pasi- 
rinkimą, bet jo nėra, dabar jau nėra! Taip, dabar vietos pa- 
sirinkimui neliko! Aš greitai iš tavęs išeisiu, aš tai žinau — 
jaučiu! 

Bučiuodamas jis nubraukė nuo jos veido plaukus ir pa- 
kuždom paklausė: 

— Kiek tu dar turi laiko? 

— Manau, tai atsitiks auštant. Niekaip ne vėliau! Ir 
aš, Nikolai... 

Bučiniu privertęs ją nutilti, jis ištarė: 

— Kai dėl manęs, tai aš geriau praleisiu keletą valan- 
dų su tavimi negu su kita visą gyvenimą! Gana, daugiau 
žodžių nereikia! Einam, paskutines valandas mes praleisi- 
me vienas kitą mylėdami! 

Jis pakėlė ją, pastatė greta savęs, po to nusivedė prie 
fontano ir ėmė ją muilinti jos pačios tualetiniu muilu. 

— Tu jį čia palikai!— tarė šypsodamasis jai. 

“Užmiršk tai, jog čia jau pabaiga!" — tarė sau Daglė. 
Taip, reikia paprasčiausiai apie tai pamiršti. Tegul laikas 
sustoja Šiai vienai nakčiai. 

— O iš kur tu sužinojai, kad aš čia prausiuosi? — už- 
sikirsdama paklausė ji. 

— Aš buvau vienas iš tų, kurie slapta tave stebėjo, — 
atsakė Nikolas. 

— Slapta stebėjo?! — pakartojo ji, liovusis muilintis, 
ir Nikolas taip ir apmirė nuo jos žvilgsnio. — Kas dar čia 
mane sekė? — paklausė pasipiktinusi ji. 

— Ogi visi, — šyptelėjęs atsakė jis. — O argi tu ne- 
pastebėjai, kaip visą dieną žiovauja vyrai? Juk jiems teko 
labai anksti keltis, kad suspėtų pasislėpti! 

— Pasislėpti?! — sušuko dar labiau įniršusi ji. — O 
tu, vadinasi, buvai vienas iš jų, prisipažink, buvai? Ir tu tą 
leidai?! Leidai tiems vyrams mane šnipinėti?! 

— Taip, bet jei būčiau tave įspėjęs, pats būčiau nete- 
kęs malonumo! Būtent čia ir visa esmė! 

— Esmė! — suriko ji. — Ir kaip tu?! — Ir ji puolė jį 
su kumščiais. 

Nikolas atsitraukė, po to čiupo ją ir prisiglaudė prie 
savęs. Jis užmiršo savo ketinimus ją muilinti ir, nulenkęs 
galvą, pradėjo bučiuoti jos krūtis, tuo tarpu ant jų tryško 
fontano vanduo. 

— Aš visada apie tai svajojau, — kalbėjo jis, — dar 
nuo to mano vaizdinio laikų! 

— Taip, duše! — sumurmėjo ji. — Tai buvo dušas! — 
Jos rankų pirštai vėlė jam plaukus, o jo lūpos slydo vis že- 
miau ir žemiau... Štai jis atsiklaupė prieš ją“ ant kelių! — 
O, Nikolai, mano Nikolai! — sušuko ji. 

Ir jie pradėjo mylėtis — lygiai taip, kaip tai darė kita- 
dos, vandenyje. Nikolui tai buvo jos kūno atradimas, bet 
Daglei — kažkas, apie ką ji prisiminė ir ko geidė visas tas 
ilgas savaites ir kas pagaliau išsipildė! Jos rankos klaidžiojo 
po visą jo kūną, tarsi prisimindamos ir stengdamosi prisi- 
minti, 0 ji nesąmoningai stengėsi jame surasti kokias nors 
kitas vieteles, kurių nelietė arba anksčiau nebučiavo. 

Praėjo valanda, ir tik tada jie nusprendė pailsėti. Van- 
duo liovėsi tekėjęs, ir jie su Nikolu atsigulė ant saldžiai 
kvepiančios žolės, spausdami vienas kitą glėbyje. 

— Mums vis dėlto reikia pasikalbėti! — pagaliau iš- 
tarė ji. 

— O ne, nereikia! — atsakė jis. 

Glausdamasi prie jo vis arčiau, ji tarė: 

— Bet aš privalau! Patikėk, aš visai nenoriu! Tačiau 
tai mano pareiga! 

— Ateis rytas, saulės spinduliai palies tavo plaukus, 
ir tu iš viso Šito tiktai pasijuoksi! — atsiliepė Nikolas. — 
Tu esi moteris ne iš jokios ateities! Dabar tu esi čia su 
manimi ir taip bus visada! 

— Aš norėčiau... — pradėjo ji, sunkiai nurijusi atrie- 
dėjusį į gerklę kamuolį. Jos ranka klaidžiojo Nikolo kūnu, 
o laiko liko nedaug, visai nedaug! — Na, prašau, Nikolai, — 
meldė ji, — išklausyk mane! Praeitą kartą, kai tu išėjai į sa- 


vo šimtmetį, niekas tavęs nė neprisiminė! — pradėjo Dag- 
lė. — Tarsi niekada nė nebūtum egzistavęs! Ir tai buvo la- 
bai baisu! — Ji įsikniaubė veidu jam į petį. — Tu pasiro- 


dei ir dingai, ir niekas apie tai neprisiminė — tarsi būčiau 
paprasčiausiai tave išsigalvojusi! 
— Tikriausiai taip man lemta! — nusprendė Nikolas. 

— Bet aš niekada tavęs neužmiršiu! — sušuko ji, atsi- 
remdama ant alkūnės, kad jau nežinia kurį kartą pažvelgtų 
i ji, palytėtų barzdą, perbrauktų pirštais per skruostus, pa- 
glostytų antakius, pabučiuotų akis. 

— Ir aš tavęs neužmiršiu! — ištarė jis, taip pat pasi- 
keldamas ir bučiuodamas, bet kai panoro daugiau, Daglė 
truputėlį atsiraukė. 

— Galbūt ir mane čia užmirš, kai aš išeisiu. Tu turi tai 
prisiminti kaip normalų dalyką. Ir nereikia... net nežinau, kaip 
pasakyti... nereikia pykti ir reikalauti, kad mane prisimintų. 

— Ką tu, tavęs niekas neužmirš! 

— Ne, greičiausiai būtent taip ir atsitiks! Aš štai čia 
išmokiau Žmones visokių dainų! O jeigu jie jas prisimin- 
tų? Tai tikriausiai būtų galas geriausiems dvidešimtojo am- 
žiaus Brodvėjaus šou! — Ji pabandė nusišypsoti, tačiau tai 
nelabai pavyko. — Pažadėk man, prisiek! 

— Na, žinoma, aš nevesiu Leticijos! Aš apskritai abe- 
joju, ar manęs to antrą kartą prašys! — ironišku balsu išta- 
rė jis. 

— Ir šaunu! Tiesiog nuostabu, geriau nė būti negali! 
Tada bent jau man neteks skaityti apie tai, kaip tau nukirto 
galvą! — Taip pat pažadėk, kad pasirūpinsi Džeimsu, — 
kad daugiau jokių lopšių ir nors retkarčiais pažaisk truputį 
su juo! 

Bučiuodamas jos pirštų galiukus, jis linktelėjo vietoj 
atsakymo. 

— Ir, prašau, rūpinkis Honorija — ji man buvo tokia 
gera! — tęsė Daglė. 

— Puiku, surasiu jai patį geriausią vyrą! — atsiliepė jis. 

— Būtent, — tarė ji, — ne patį turtingiausią, 0 patį 
geriausią! Prižadi, taip? — Kai jis atsakydamas linktelėjo, 
ji tęsė: — Ir tegul toji, kuri imsis pribuvėjos pareigų, gerai 
nusiplauna rankas! Ir dar — tu privalai atstatyti Tornviko 
pilį ir palikti užrašus, kuriuose būtų pasakyta, kad ją su- 
projektavai būtent tu, o ne kas kitas! Reikia, kad žinios 
apie tai išliktų istorijai! 

Šypsodamasis jis paklausė: 

— Ir daugiau nieko? Tada tau teks pasilikti čia, nes aš 
viską užmiršiu! 

— Aš ir pasilikčiau, — sukuždėjo Daglė. — Tiktai ne- 
galiu! Gal padovanosi man savo miniatiūrinį portretą? 

— Aš galiu padovanoti tau viską: ir širdį, ir sielą, ir 
pačią gyvybę! — sušuko jis. 

Spausdama delnais jo galvą, ji ištarė: 

— O, Nikolai, aš nepajėgsiu to ištverti! 

— Juk nieko bloga aš čia nematau, ką reikėtų taip 
sunkiai išgyventi! — atsakė jis, bučiuodama jos ranką, po 
to petį, ir vėl jo lūpos nuslydo Žemyn... — Galbūt Kitas 
duos man nedidelį dvarą, ir mes galėtume... 

Ji pasislinko nuo jo, pažvelgė į akis ir pasakė: 

— Suvyniok šį savo miniatiūrinį portretą į drėgmės 
nepraleidžiančią medžiagą arba dar į ką nors, kad apsau- 
gotum nuo sugedimo per ilgus keturis šimtus metų ir pa- 
slėpk jį už... Kaip ten vadinasi tas daikčiukas, prie kurio 
tvirtinamos sijos? 

— Gembė, — atsakė jis. 

— Taip... Tai šit, Tornvike tu padarysi gembę, kurioje 
bus vaizduojamas Kitas. O portretą suvyniosi į audinio at- 
raižą ir paslėpsi už gembės. Ir kai... kai grįšiu, aš jį pasi- 
imsiu! 

Šį momentą jis bučiavo jos krūtis. 

— Tu mane girdi, taip? 

— Taip taip, — atsiliepė jis, — aš viską girdėjau! 
Džeimsas, Honorija. Pribuvėjos... Tornvikas. Kito statula. — 
Visą tai papunkčiui išvardijęs, jis kiekvieną kartą švelniai bu- 
čiavo jos krūtinę. — Na, o dabar, mano meile, — sukuž- 
dėjo jis, — eikš pas mane! 

Jis pakėlė ją, pasisodino ant savęs, ir Daglė iš karto 
užmiršo viską pasaulyje, jausdama tiktai kūną vyro, kurį ji 
taip mylėjo! Jis glostė jos sėdmenis ir jos krūtis, ir jie dviese 
suposi — aukštyn žemyn, iš pradžių lėtutėliai, po to vis 
greičiau ir geičiau! 

Paskui Nikolas neatsitraukdamas nuo jos apsivertė, ir 
štai ji jau guli aukštielninka, o jis, jausdamas naują aistros 
antplūdį, giliai giliai įeina į ją, ir jos kūnas, jį pasitikda- 
mas, išsiriečia. Ir jie, atlošę galvas, išsilenkia lanku, o po 
to griūva ant žolės, ir Nikolas taip ir pasilieka joje, tvirtai 
spausdamas ją prie savęs! 

— Myliu tave! — sukuždėjo jis. — Ir mylėsiu visada, 
visais laikais! 

Prisiglaudusi prie jo ir apkabinusi jį taip smarkiai, 
kaip tiktai pajėgė, Daglė paklausė: 

— Tai tu manęs nepamirši?! 

— Niekada! — atsakė jis. — Niekada neužmiršiu! Ir 
jeigu rytoj mirsiu, mano vėlė vis tiek prisimins tave. 

— Nekalbėk apie mirtį! — sušuko Daglė. — Tiktai 
apie gyvenimą! Aš gyvenu tada, kai esu su tavimi! Aš esu 
pilnavertė tiktai su tavimi! 

— O aš — su tavimi! — atsiliepė jis ir, atsivertęs ant 
šono, prisitraukė ją arčiau prie savęs. — Žiūrėk, jau teka 
saulė. 

— O, Nikolai, — ištarė ji, — man baisu! 

Žvelgdamas į jos drėgną galvą, jis tarė: 

— Kogitu bijai? Kad tave pamatys tokią nuogą, taip? 
Tą mes jau matėme anksčiau! 

— Ak tu šelmi! — juokdamasi sušuko Daglė: — Nie- 
kada tau neatleisiu, kad tu man apie tai nepasakojai! 

— Nieko, — atsliepė jis, — man prieš akis dar visas 
gyvenimas — suspėsiu išmaldauti pasigailėjimą. 

— Taip, — sukuždėjo ji. — Taip! Tam prireiks viso 
gyvenimo! 

Žvelgdamas į pašviesėjusį dangų, jis prabilo: 

— Mums laikas. Aš turiu papasakoti motinai apie sa- 
vo poelgį. Greitai čia atvyks Kitas. 

— Taip, jie supykę. Ir dar kaip! Ir aš čia nieko negaliu 
padėti. 

— Ne, tu turi eiti su manimi pas Kitą! Aš nesidrovė- 
siu — paprašysiu brolio mums duoti pastogę, bent jau at- 
sidėkojant už tai, kad tu jam išgelbėjai gyvybę! 

Daglė pažvelgė į dangų — kiekviena sekundę jis vis 
labiau šviesėjo. Dabar ji buvo beveik pasiruošusi patikėti, 
kad galės čia su Nikolu pasilikti. 

— Taip, mes gyvensime kokiame nors gražiame maža- 
me namelyje, — tarė ji ir paskubėjo pridurti: — Ir turėsime 
visai nedaug tarnų — pusę šimto arba apie tiek! — Ji nusi- 
šypsojo. — O vaikų prasigyvensime visą tuziną! Aš myliu 
vaikus! Ir mes juos imsime visko mokyti ir, žinoma, praus- 
tis! Ir kas žino, galbūt jie net išras nuleidžiamąjį unitazą! 

Nusijuokęs Nikolas ištarė: 

— Jau per daug tu prausiesi... — Mano sūnūs ne... 

— Mūsų su tavimi sūnūs! — nutraukė ji jį. — Ir aš 
ketinu tau papasakoti apie judėjimą už moterų teisių iš- 
saugojimą! 

Jisai prisitraukė ją prie savęs, tvirtai apkabino ir pa- 
klausė: 

— O ką, ar tai ilgai užtruks? 

— Keturis šimtus metų! — pakuždom atsakė ji. 

— Na, tuomet aš tau tam duosiu laiko! — atsiliepė 
Nikolas. 

— Taip, — tarė šypsodamasi ji. — Laikas! Mes abu 
turėsime tiek laiko, kiek mums reikia! 

Jis pabučiavo ją ilgu karštu bučiniu, po to sušnabždėjo: 

— Visada! Aš tave mylėsiu per laiko gelmes! 

Daglė pajuto ant savęs jo rankas, jo lūpos prisiglaudė 
prie jos lūpų, bet jau kitą akimirką ji atsidūrė Ešbertono 
bažnytėlėje, o virš jos danguje, palikdamas debesyse pėd- 
saką, skriejo reaktyvinis lėktuvas. 


20 skyrius 


Daglė neverkė — jos pojūčiai buvo pernelyg gilūs, per- 
nelyg reikšmingi, kad šiaip imtų ir pradėtų šnirpščioti. Ji 
sėdėjo ant mažos Ešbertono bažnytėlės grindų ir žinojo, 

kad už jos nugaros marmurinis Nikolo kapo antkapis. Ne- 
surado savyje jėgų į jį pažvelgti ir vietoj šilto Nikolo kū- 
no išvysti jį pavaizduotą šaltame marmure. 

Kurį laiką sėdėjo ir žiūrėjo į bažnyčios interjerą — 
tokį seną, tokį paprastutį. Nedažytos lubų sienos ir sijos, 
be jokių ornamentų grindys! Ant suolų pirmosiose eilėse 
— pagalvėlės su rankų darbo apsiuvais, kaip Daglei pasi- 
rodė, labai grubaus darbo — ji jau buvo įpratusi prie praš- 
matnių damų, ledi Margaret favoričių, siuvinėjimų. 

Durys atsivėrė, ir įėjo kunigas. Daglė nejudėjo iš vietos. 

— Kaip jūs jaučiatės? — paklausė. 

Daglė iš pradžių jo net nesuprato: jis kalbėjo su kaž- 
kokiu akcentu. 

— Kiek aš čia praleidau laiko? — paklausė ji. 

Dvasininkas paniuro: šios jaunos moters elgesys atro- 
dė labai keistas! Tai ji lekia per kelią prieš visu greičiu 
važiuojančią mašiną, tai tvirtina, kad buvo atėję dviese su 
kažkokiu vyru, nors buvo viena, o dabar štai nespėjo įeiti 
ir klausia, ar ilgai čia buvo! 

— Na, keletą minučių, ne daugiau, — atsakė kunigas. 

Daglė galėjo į tai tik silpnai nusišypsoti: tik pagal- 
vok — viso labo keletą minučių. Keletą savaičių ji gyve- 
no šešioliktame šimtmetyje, o čia praėjo kelios minutės! 
Pabandė atsistoti, bet kojos blogai laikė, ir dvasininkas 
jai padėjo. 

— Galbūt jums dera nueiti pas gydytoją? — paklau- 
sė jis. 

“Tikriausiai pas psichiatrą!" — vos neatsikirto jam 
Daglė. Įdomu, jeigu ji papasakotų psichiatrui tai, kas jai 
atsitiko, ar jis apie tai rašytų knygą, ar paverstų viską kaž- 
kokiu pelningu “savaitės filmu"?! 

— Ne, neverta, — atsakė ji dvasininkui. — Ir iš tiesų 
aš jaučiuosi puikiai! Tiesiog man reikia grįžti į viešbutį 
ir... — pakuždom pridūrė ji. — “O kas tada? Ką man ten be 
Nikolo veikti?" — pagalvojo ji ir žengė prie išėjimo. 

— Nepamirškite savo krepšio! — priminė kunigas. 

Daglė atsisuko ir išvydo, jog ant grindų prie antkapio 
mėtosi jos senas kelioninis krepšys. Jo turinys juk taip jai 
padėjo, kai ji buvo Elžbietos epochoje! Ir, žiūrėdama į krep- 
Šį, Ji pagalvojo, kiek daug juos sieja: kur tiktai ji buvo, 
krepšys ją taip pat visur ištikimai lydėjo! Priėjusi prie krep- 
šio, Daglė mašinaliai atsegė jo užtrauktuką ir iš karto su- 
prato, jog viskas ten neliesta — jai net nereikėjo nieko 
peržiūrėti. Visos tabletės ir buteliukai nepraimti, o juk ji 
juos taip dosniai dalijo. Ir dantų pastos tūbelė neliesta! Tab- 
letės nuo peršalimo taip pat buvo savo vietoje, ir nė vienas 
dienoraščio puslapis nedingo. Viskas viskas, iki paskuti- 
nio siūlelio, buvo ten, kur ir anksčiau! 

Paėmusi nuo grindų krepšį, ji persimetė per petį diržą 
ir jau norėjo išeiti, bet netikėtai sustojo ir pažvelgė į ant- 
kapio pagrindą. Kažkas čia pasikeitė! Ji net ne iš karto su- 
prato, kas būtent, bet kažkas pasikeitė! 

Stengdamasi nežiūrėti į marmurinę Nikolo skulptūrą, 
ji įsistebeilijo į antkapio apačią. 

— Kažkas ne taip? — paklausė dvasininkas. 

Daglė dukart perskaitė antkapio užrašą, kolei pagaliau 
suprato, kas būtent ne taip! 

— Juk data! — pakuždom atsakė ji. 

— Data? — nustebęs pakartojo jis. — Ak, na, žino- 
ma! Taip, šis kapas labai labai senas! 

Antkapyje Nikolo mirties data buvo nurodyta tūkstan- 
tis penki šimtai devyniasdešimt devintieji metai! Visai ne 
tūkstantis penki šimtai šešiasdešimt ketvirtieji! Ji palinko 
ties antkapiu ir pirštų galiukais palietė iškirstus skaičius, 
tikrindama save, ar viską teisingai įžiūrėjo. Taip, dar tris- 
dešimt penkeri metai! Vadinasi, po tariamosios mirties 
bausmės įvykdymo jis išgyveno dar ištisus trisdešimt pen- 
kerius metus! 

Ir tiktai palietusi užrašus, ji išdrįso pakelti akis ir pa- 
žvelgti į patį antkapį. Ant jo skulptūriškai buvo pavaizduo- 
tas Nikolas, bet dabar jo atvaizdas atrodė visai kitaip. Prieš 
ją buvo ne pačiame žydėjime miręs jaunuolis, o kur kas 
vyresnis vyras, kuris visiškai galėjo nugyventi visą jam lem- 

ties skirtą laiką! Įdėmiai apžiūrėjusi jo atvaizdą, ji pastebė- 
jo, kad ir Nikolo drabužiai visai kitokie: ilgi, tūkstantis penki 
šimtai devyniasdešimt devintųjų metų bridžiai, o visai ne 
tie, sutrumpinti, kuriuos nešiojo prieš trisdešimtį metų! 

Švelniai perbraukusi pirštais per jo šaltą skruostą, per 
paakių raukšlelių, talentingai išrėžtų skulptoriaus, liniją, 
ji sušnabždėjo: 

— Vadinasi, mes tai padarėme! Taip, Nikolai, mano 
mielasis, mes tai padarėme! 

— Atsiprašau? — nustebęs paklausė dvasininkas. 

Daglė pažvelgė į jį ir apdovanojusi akinančia šypsena 
sušuko: 

— Tai mes vrs dėlto pakeitėme istorijos eigą! — Ir, 
pasakiusi šiuos Žodžius, tebesišypsodama ji išėjo iš baž- 
nyčios į saulės šviesos užlietą kiemą. 

Jausdama šiokį tokį nejaukumą, Daglė truputį pasto- 
vėjo prie bažnyčios esančiose kapinaitėse. Kapų antkapiai 
buvo tokie seni, o tiesiai prieš ją gatve pralėkė automobilis, 
ir Daglei išvydus šią mašiną net kvapą užėmė! Gaudydama 
burna orą, ji jautėsi taip, tarsi tuoj ims ir plyš jos plaučiai! 
Kurį laiką ją buvo apėmęs gilus pojūtis, jog viskas čia kaž- 
kaip ne taip, neteisinga! Su savo paprastučiais rūbais pati 
sau atrodė vos ne nuoga ir kažkokia vidutinybė. Su pasidy- 
gėjimu nužvelgė savo sijoną ir palaidinukę, jai sukėlusius 
tokį nusivylimą! Dabar, kai buvo be korseto, jai atsirado ne- 
malonus pojūtis nugaroje, tarsi būtų netekusi atramos, o jos 
odiniai, ilgais auleliais batai nežmoniškai spaudė! 

Pro šalį pralėkė dar viena mašina, ir Daglei nuo jos 
greičio pasidarė net bloga. Priėjusi prie šventoriaus varte- 
lių, ji juos atvėrė, ir išlipo į šaligatvį. Taip keista matyti po 
kojomis betonines plyteles! Pakeliui apstulbusi žiūrėjo į 
iškilusius prieš ją namus: kiek ten daug nereikalingo stik- 
lo! O ant parduotuvių durų ir langų — užrašai! Ir kas gali 
juos perskaityti?! Ji prisiminė, kad tose vietose, kur buvo, 
maža kas mokėjo skaityti, todėl reklaminiai ženklai atrodė 
tiesiog kaip nupiešti paveiksliukai su pavaizduotomis pre- 
kėmis, kuriomis prekiaujama. 

Ir kaip čia viskas švaru! Nei purvo, nei smarvės nuo į 
gatvę išpiltų naktinių puodų turinio, nei virtuvių atliekų ir 
besirausiančių jose kiaulių! O ir Žmonės, kuriuos sutiko 
gatvėje, apsirengę ganėtinai keistai: tokiais paprastučiais 
rūbais kaip ir ji! Ir, atrodė, nėra nei turtingų, nei vargšų: 
jokių purvinais skarmalais vargetų ir jokių perlais nukabi- 
nėtais sijonais ledi! 

Lėtai lėtai slinko gatve Daglė, plačiai atvertomis aki- 
mis viską apžiūrinėdama, tarsi anksčiau niekada nė nebūtų 
buvusi šiame dvidešimtajame amžiuje! Valgio kvapas ją pri- 
vertė užeiti į užkandinę. Kurį laiką stovėjo tarpdury, dai- 
rydamasi į šalis: patalpa buvo aiškiai sumanyta kaip apy- 
tikrė karalienės Elžbietos laikų tavernos kopija, bet tos ta- 
vernos nepaprastai smarkiai skyrėsi! Pernelyg jau čia šva- 
ru, pernelyg ramu ir... pernelyg nuobodu! Lankytojai už 
staliukų vienas nuo kito izoliuoti ir tokie nepanašūs į mėgs- 
tančius bendrauti, triukšmingus Elžbietos laikų žmones! 

Prie galinės sienos ant juodos lentos kreida užrašytas 
kitos dienos meniu. Daglė iš karto užsisakė šešis patieka- 
lus, nekreipdama dėmesio į iš nuostabos pakeltus padavė- 
jos antakius, po to atsisėdo už staliuko ir ėmė siurbčioti alų. 
Jau pats storo stiklo bokalas jai atrodė keistas, o alus — pu- 
siau skiestas vandeniu. 

Pasidėjusi ant gretimos kėdės krepšį, Daglė ėmė jame 
raustis. Ant paties dugno gulėjo turisto vadovas, kuriame 
aprašyti visi Didžiosios Britanijos istoriniai paminklai. Ten 
buvo paminėtas ir Belvudas, ir kaip ir anksčiau pilis atvira 
lankytojams. 

Ji pažiūrėjo, ką dar rašo apie kitas Nikolo pilis. Nė 
viena iš jų nepriskirta “griuvėsių" kategorijai! Visos vie- 
nuolika pilių, kurias kadaise turėjo Nikolas, išliko! Ir tris 
iš jų vis dar valdė Stefordų šeimos palikuonys! 

Daglė dar kartą perskaitė puslapį. Vadove taip pat prane- 
šama, jog Stefordų šeima — viena iš seniausių ir turtingiau- 
sių Anglijoje, jog dar septynioliktajame amžiuje kai kurie jų 
vedė karališkosios šeimos narius ir kad ir šiandien gyvenan- 
tis hercogas Stefordas yra Anglijos karalienės pusbrolis! 

— Vadinasi, hercogas! — sukuždėjo Daglė. — Tik pa- 
žiūrėk, Nikolai, tavo palikuonys tapo hercogais! 

Čia atnešė užsakytus patiekalus, ir Daglę nemaloniai 
nustebino tai, kaip būtent buvo valgis paduodamas: jį ant 
stalo padėjo tiesiog be jokių ceremonijų! 

Ji ėmėsi valgyti, tuo pat metu nesiliaudama skaityti 
turistinį žinyną. Išskyrus Belvudą, visi kiti Nikolo namai 
buvo privačios rezidencijos, ir pašalinių lankytojų į juos 
neleido. Tornvikas taip pat priklausė privačiam asmeniui, 
bet nedidelė jo dalis ketvirtadieniais atidaryta ir lankyto- 
jams. “Dabartinis hercogas mano, jog visas pasaulis turi 
susipažinti su grožiu Tornviko, suprojekuoto jo protėvio ir 
puikaus mokslininko Nikolo Stefordo", — perskaitė ji va- 
dovo puslapyje. 

— Puikaus mokslininko! — pakuždom pakartojo ji. 
Vadinasi, ne “damų šunuodegiautojas"', kaip jį kažkada va- 
dino, ne “lovelasas", ne "“ištvirkėlis", o “ puikus moksli- 
ninkas"! 

Ji užvertė knygą ir pakėlė akis. Prie jos su keista vei- 
do išraiška palinko otficiantė. 

— Kas nors negerai su jūsų šakute?— paklausė ji. 

— Su šakute? — pakartojo Daglė, nesuprasdama, kas 
atsitiko. Bet padavėja vis žiūrėjo į Daglę, kolei ši nukreipė 
žvilgsnį į savo tuščią lėkštę: šalia gulėjo šakutė, prie ku- 
rios Daglė nė neprisilietė, nes valgė tiktai su šaukštu ir pei- 
liu. — Nieko nieko, viskas gerai, tiesiog aš... — Jai nie- 
kaip neatėjo į galvą, ką čia tokio oficiantei pasakius. Ji tie- 
siog nusišypsojo ir pradėjo tikrinti savo sąskaitą. Ten 
įrašyta tokia suma, už kurią viduramžiais būtų buvę gali- 
ma tikriausiai nupirkti šimtą pietų! — privertė ją parausti. 
Sumokėjo ir išėjo į gatvę. 

Ir čia nusprendė, kad privalo nuolatos judėti: tereikia 
jai sustoti, ir mintys apie Nikolą, apie tai, kad ji amžinai jo 
neteko, vėl pradėdavo ją kankinti. 

Ji kone nubėgo į stotį, kad suspėtų į pirmą į Belvudą 
važiuojantį traukinį. Turi savo akimis išvysti, kas ten pasi- 

keitė. Važiuodama Daglė studijavo turistų vadovą — kad 
nors kiek užsiimtų ir negalvotų apie tai, ko netekusi. 

Dabar ji puikiai žinojo, kaip nueiti iš stoties į Bel- 
vudo pilį. Dvidešimtojo amžiaus laiko mastais šioje pi- 
lyje buvo tiktai vakar — tą pačią dieną, kai sužinojo 
apie Nikolo mirties nuosprendį. Ir tada gidė su ja buvo 
ne itin maloni — ji prisiminė, kad Daglė darinėjo prie 
apsaugos signalizacijos prijungtas duris, ir ekskursantams 
teko gaišti. 

Daglė nusipirko įėjimo bilietą, brošiūrėlę su maršruto 
aprašymu ir kartu su kitais lankytojais įėjo į pastatą — gru- 
pės priekyje ėjo vis ta pati moteris — ekskursijų vadovė. 

Per pirmąjį apsilankymą Daglė regėjo pilį tokią gražią, 
bet dabar ji jai atrodė plika, niūri ir bedvasė. Lentynose 
virš Židinių stigo sidabrinių ir auksinių lėkščių, ant stalų ne- 
gulėjo meniškai moterų rankomis išsiuvinėtos staldengtės, 
o ant kėdžių nebuvo minkštų pagalvėlių. Bet svarbiausia sa- 
lėmis nezujo pirmyn ir atgal puošniai apsirengę Žmonės, nie- 
kas nesijuokė ir iš niekur nesklido muzikos garsai! 

Nespėjo Daglė atsipeikėti nuo ją sukrėtusios tuštu- 
mos namo viduje, kai minia ekskursantų jau įsiveržė į Ni- 
kolo kambarį. Pasitraukusi nuošaliau, Daglė žiūrėjo į Ni- 
kolo portretą ir klausėsi, ką šnekėjo gidė. Dabar jos pasa- 
kojimas labai skyrėsi nuo ankstesnio! 

Atrodė, jog ekskursijų vadovė pristigo būdvardžių, kad 
galėtų kuo dailiau nupiešti Nikolą. 

— Jis buvo tikras Atgimimo epochos atstovas, — suo- 
kė gidė, — bet daug kur savo laiką aplenkė. Jo suprojek- 
tuoti didingi pastatai iki šio laiko yra architektūros pa- 
vyzdžiai. Jis pasiekė didžiulių laimėjimų ir medicinos sri- 
tyje, parašė knygą apie ligų profilaktiką, kuri, jeigu jo re- 
komendacijų reikiamai įsiklausydavo, išgelbėjo tūkstan- 
čiams Žmonių gyvybę! 

— O apie ką, tiesą sakant, toji knyga? — paklausė 
Daglė. 

Gidė, aiškiai prisiminusi nemalonų epizodą su vars- 
tytomis durimis, prieš atsakydama ją nužvelgė sunkiu 
žvilgsniu: 

— Na, kalbant plačiau, joje rašoma apie tai, kad gy- 
dytojams ir akušerėms reikia kruopščiai plauti rankas. O 
dabar, jums leidus, mes apžiūrėsime... 

Čia Daglė paliko ekskursiją ir, vėl išėjusi iš pilies pro 
vartelius su užrašu “Įėjimas", pasuko į biblioteką. Biblio- 
tekininkė, pažvelgusi į ją, šyptelėjo ir paklausė: 

— Knygos iš Stefordų rinkinių? 

— Taip, — atsakė Daglė. Visiems Žmonėms čia ne- 
praėjo nė para nuo to laiko, kai ji praeitą kartą pabuvojo 
miestelyje! 

Visą likusią dienos dalį ji praleido skaitydama istori- 
nes knygas. Dabar jose tiesiog kiekviena informacija buvo 
pateikiama visiškai kitaip. Ji rado knygose pavardes žmo- 
nių, kuriuos pažinojo ir suspėjo pamilti. Kitiems skaityto- 
jams jos tikriausiai buvo viso labo tiktai istoriniuose vei- 
kaluose minimos pavardės, bet jai —48yvi, iš kūno ir krau- 
jo Žmonės! 

Buvo pranešama, kad ledi Margaret, palaidojusi tris 
savo vyrus, daugiau neištekėjo ir sulaukė daugiau kaip 
septyniasdešimt metų. 

Kitas vedė storulę Lusę, ir vienoje knygoje buvo ra- 
šoma, jog Lusė buvo labai dosni labdaringuose renginiuo- 
se ir globojo dailininkus bei muzikantus. Kitas sėkmingai 
valdė Stefordų dvarus, kolei sulaukęs keturiasdešimt dve- 
jų metų mirė nuo skrandžio ligos. Kadangi jis su Luse vai- 
kų neturėjo, grafo titulas ir visos žemės atiteko Nikolui. 

Skaitydama apie Nikolą, ji net pirštais liesdavo kny- 
goje išspausdintus žodžius, tarsi šis judesys galėtų jį priar- 
tinti prie jos. Perskaičiusi apie tai, kad Nikolas taip nieka- 
da ir nevedė, ji pajuto, kad akys priplūdo ašarų ir greitai 
jas nubraukė nuo blakstienų. 

Nikolas sulaukė visiškai garbaus amžiaus — šešias- 
dešimt dvejų metų ir per savo gyvenimą padarė daugybę 
nuostabiausių dalykų. Knygose buvo detaliai aprašomas 
jo suprojektuotų pastatų grožis ir savitumas. “Jo panau- 
doti architektūriniuose statiniuose stiklai ilgam aplenkė 
epochą", — pastebėjo vienas autorius. 

Vienoje knygoje buvo pasakojama apie tai, kaip atro- 
dė medicininės Nikolo novacijos, iš esmės, jo kryžiaus žy- 
giai prieš purvą, kova už švarą. “Jeigu jo patarimų būtų 
reikiamai klausę, — teigė autorius, — tai šiuolaikinės me- 
dicinos pamatai būtų padėti keliais amžiais anksčiau." 

“Smarkiai aplenkė savo laiką!“ — buvo tvirtinama 
įvairiose knygose apie visokius Nikolo nuveiktus darbus. 

Daglė atsilošė į krėslo atkaltę. Vadinasi, apie Arabelą 
Anstalietę daugiau nėra jokių Žinių ir užuominų! Ir jokios 
iš piršto išlaužtos, iš kažkieno dienoraščio ištrauktos isto- 
rijos apie tai, koksai Nikolas kitados buvo bobišius! Ir nė 
žodžio apie išdavystę! Ir nieko apie suokalbį, kuriame da- 
lyvavo jo Žmona ir draugas! O svarbiausia — jokios mir- 
ties bausmės! 

Ji išėjo iš bibliotekos, kai ją jau ruošėsi uždaryti, ir 
išvažiavo atgal, į Ešbertoną. Numeris viešbutyje vis dar pri- 
klausė jai, ir spintoje kabėjo jos drabužiai. 

Atsidūrusi numeryje, ji išvydo, jog jaučia kai kuriuos 
sunkumus ir jai vėl reikia priprasti prie daugelio šiuolaiki- 
nių dalykų, ypač prie vonios. Prausdamasi po dušu, paju- 
to, kad jai nemalonus karštas vanduo ir kūną badančios 
srovės adatėlės. Duše paleidusi tik šaltą vandenį ir prisu- 
kusi kraną taip, kad iš jo tekėtų tiktai silpna srovelė, Daglė 
pasijuto kur kas įprasčiau. Vandens nutrauktuvas tualete 
jai pasirodė tiesiog kažkoks nereikalingas vandens švais- 
tytuvas ir ji, savo nuostabai, nesiliovė grožėtis savimi, 
žvelgdama į didžiulį veidrodį ant sienos. 

Suvalgiusi vakarienę, kurią jai atnešė į numerį, Daglė 
apsivilko plonyčiais naktiniais marškiniais ir pasijuto tie- 
siog nuostabiausia moterimi! O atsigulusi į lovą, pajuto 
vienatvę, kad greta jos nemiega Honorija. 

Savo nuostabai, ji akimirksniu užmigo ir, jeigu ir sap- 
navo kokius nors sapnus, tai jų prisiminti jau negalėjo. 

Rytą ji labai nustebino viešbučio patarnautoją, pusry- 
čiams užsisakydama keptos jautienos ir alaus, bet anglai 
visada su didesne kantrybe ir supratimu negu kiti žmonės 
žiūri į visokius ekstravagantiškus keistuolius. 

Tornviką ji pasiekė lygiai dešimtą valandą ryto, kaip 
tik tuo metu, kai atsidarė vartai ekskursantams. Nusipirku- 
si bilietą, Daglė patraukė nurodytu maršrutu. Ekskursijos 
vadovė pasakojo apie Stefordų šeimą — apie tuos Stefor- 
dus, kurie šiuo metu valdė pilį, ir ypač apie šaunųjį Nikolą 
Stefordą. 

— Jis taip niekada ir nevedė, — pasakė ekskursijos 
vadovė nervingai virpčiojant vokui, — bet turėjo sūnų 
Džeimsą. Kai vyresnysis Nikolo brolis mirė, nepalikęs pa- 
likuonių, jo nuosavybę paveldėjo Nikolas, o po jo mirties 
Stefordų žemes paveldėjo Džeimsas. 

Daglė nusišypsojo, prisimindama šaunų mažylį, su ku- 
riuo Žaidė. 

Ekskursijų vadovė tuo metu tęsė: 

Džeimsas labai sėkmingai susituokė ir patrigubino šei- 
mos turtus. Tiktai Džeimso dėka Stefordai gavo iš tikrųjų 
didžiules pajamas! 

Ir šis berniukas galėjo mirti, jeigu ji, Daglė, nebūtų 
tada įsikišusi! 

Vadovė tesė savo pasakojimą apie kitas Stefordų šai- 
mos kartas, pasiūlė ekskursantams pereiti į kitą salę, bet 
Daglė tylutėliai atsiskyrė nuo grupės. Kai ji buvo Tornvi- 
ke pirmą kartą, pusė pilies buvo sugriuvusi, ir Nikolas jai 
parodė viršuje, maždaug ten, kur turėjo būti trečiasis pa- 
stato aukštas, gembę su Kito profiliu. Deja, trečiojo aukš- 
to patalpos lankytojams buvo uždarytos. 

Pravėrusi duris su užrašu “Įėjimas draudžiamas", Dag- 
lė atsidūrė nedidelėje, anglišku kartūnu aptrauktajs baldais 
apstatytoje svetainėje. Jausdamasi tam tikru laipsniu šni- 
pė, bet tuo pat metu tvirtai žinodama, jog tai būtina, Dag- 
lė prislinko prie durų ir tyliai žvilgtelėjo. Hole nieko ne- 
buvo, ir ji ant galų pirštų perbėgo per jį, patenkinta galvo- 
dama, jog slapta sėlinti kur kas paprasčiau kilimais negu 
čežančiais šiaudiniais dembliais nutiestomis grindimis. 

Suradusi laiptus, užlipo į trečią aukštą. Dukart jai, iš- 
girdus kažkieno žingsnius, teko slėptis, tačiau jos niekas 

nepastebėjo. Nikolo namuose buvo tiek daug tarnų, kad 
niekam iš slapta patekusių į vidų nebūtų pavykę paslap- 
čiomis pasiekti trečią aukštą, tačiau tie laikai senų seniau- 
siai praėjo! 

Atsidūrusi trečiame aukšte, Daglė ne iš karto susio- 
rientavo ir stengėsi prisiminti, kurgi vis dėlto turi būti toji 
gembė. Ji kruopščiai patikrino vieną paskui kitą tris kam- 
barius, kolei pagaliau pateko į miegamąjį ir ją išvydo — 
gembė kilo aukštyn virš gražios, riešutmedžiu išpuoštos 
rūbų spintos. 

Tuo laiku iš gretimos patalpos, kur buvo vonia, į mie- 
gamąjį įėjo kambarinė, ir Daglė tiesiog prisiplojo tarp spin- 
tos ir sienos, sulaikydama kvapą. Kambarinė, patikrinusi, 
ar vietoje ant lovų paklodės, išėjo iš kambario. 

Pasilikusi viena, Daglė tučtuojau ėmėsi darbo: pristūmusi 
prie spintos sunkią kėdę, ji užsiropštė ant jos, o paskui — po 
trijų nesėkmingų bandymų — ant spintos viršaus. Vos įkišo 
ranką po sena akmenine gembe, durys vėl atsivėrė ir Daglė, 
liovusis kvėpuoti, prisispaudė prie sienos. 

Į kambarį vėl įšlepsėjo kambarinė, šį kartą su pilnu 
glėbiu rankšluosčių, ir Daglė, sulaikiusi kvapą, laukė, ka- 
da moteris vėl paliks miegamąjį. 

Kai durys už kambarinės nugaros užsivėrė, Daglė ap- 
čiupinėjo akmeninį Kito veidą — viskas buvo padaryta la- 
bai tvirtai. Dabar ji pasigailėjo, jog kaip reikiant visko ne- 
apgalvojo ir nepasiėmė kokio nors atsuktuvo arba nedide- 
lio laužtuvėlio. Truktelėjo už akmeninio veido, ėmė jį kru- 
tinti ir jau buvo atsisakanti savo sumanymo, kai netikėtai 
pajuto, jog akmuo jos rankoms pasidūoda! 

Ji nusibrozdino krumplių odą ir apsilupo visas pana- 
ges, bet užtat pagaliau įstengė akmeninę galvą pasukti į 
šalį. Iš už jo tuo momentu pasislinko kruopščiai įdėtas pail- 
gas akmuo. 

Pasistiebusi ant galų pirštų, Daglė pažvelgė už barel- 
jefo. Viduje, slėptuvėje, kažkas gulėjo, suvyniotas į sku- 
durą. Greitai stvėrusi ryšulėlį, įsikišo jį į kišenę, užtraukė 

bareljefą į vietą ir atsargiai nulipo nuo spintos. Ji neturėjo 
laiko vėl padėti į vietą kėdę ir skubiai nėrė iš miegamojo. 

Niekas jos nepastebėjo, ir ji sėkmingai prisijungė prie 
savo grupės kaip tik tada, kai visi apžiūrinėjo paskutinę 
patalpą. 

— O čia prieš mus nėrinių ekspozicija, — aiškino gi- 
dė. — Didelė pavyzdžių dalis priklauso Viktorijos amžiui, bet 
yra nedidukas mezginių pavyzdėlis ir iš šešioliktojo amžiaus. 

Daglė labai įtemptai ėmė klausytis: 

— Labai įtikėtina, kad, nors šešioliktame amžiuje gyve- 
nęs lordas Stefordas niekada nevedė, — pasakojo gidė, — 
jo gyvenime buvo kažkokia paslaptinga nepažįstamoji. Jau 
gulėdamas mirties patale, jis paprašė, kad jį palaidotų kartu 
su šio mezginio atraižėle. Jo sūnus Džeimsas vėliau sakė, 
jog, kadangi šis mezginys tėvui tiek daug reiškė, jį reikia 
šventai saugoti garbingiausioje vietoje! 

Daglei teko laukti, kolei kiti ekskursantai pagaliau ap- 
žiūrės mezginį ir patrauks toliau. Pagaliau ir ji pati pažvelgė 
į vitriną — ten, po stiklu, gulėjo pageltusi ir visiškai tra- 
pia virtusi ta pati apykaklė, kurią kažkada jai nunėrė Ho- 
norija. Joje buvo meniškai išsiuvinėtas vardas “Daglė" 

— Ką? Daglė? — paklausė vienas ekskursantas kiken- 
damas. — O galbūt senis Nikolas nevedė būtent dėl to, kad 
buvo truputį... — ir jis, pasukęs pirštu ties smilkiniu, už- 
baigė: — na, jūs visi suprantate! 

— Jūsų žiniai, — pratrūko Daglė, nelaukdama, kolei 
jam atsakys eksursijų vadovė, — šešioliktame amžiuje bu- 
vo moters vardas “Daglė", ir aš taip pat galiu jums garan- 
tuoti, kad Nikolas visai nebuvo truputį toks... — ir, įdėmiai 
žvelgdama į jį, užbaigė: — patys žinote koks! — Ir kulka 
pralėkusi pro gidę, ji išbėgo iš salės, po to ir iš pilies. 

Eidama per parką, Daglė girdėjo šūkčiojimus ekskur- 
santų, besižavinčių sodų grožiu, tačiau jai jie pasirodė kaž- 
liau į nuošalų kampelį, ji atsisėdo ant suoliuko ir išsiėmė 
iš kišenės ryšulį. Neskubėdama jį vyniojo, ir todėl, kad pirš- 

tai dabar lietė vašku padengtą audeklą, kurį kažkada lie- 
tė ir Nikolas, jos rankos sudrebėjo. 

Iš ryšulėlio pasirodė miniatiūrinis Nikolo portretas, ir 
jo spalvos buvo išlikusios tokios pat sodrios ir ryškios, 
kaip ir tą dieną, kai jį tapė. 

— O, Nikolai! — sušnabždėjo ji, braukdama piršto ga- 
liuku per antspaudą. — O, Nikolai, nejaugi aš iš tikrųjų su 
tavimi išsiskyriau amžinai? Nejaugi tu visam laikui mane 
palikai?! 

Ji žiūrėjo į portretą, glostė jį, o apvertusi išvydo, kad 
kitoje pusėje kažkas įbrėžta. Pasukusi portretą taip, kad už- 
rašą apšviestų saulė, ji perskaitė: 


Laikas nieko nereiškia — 
Meilė bus amžina! 


Po šiais žodžiais buvo raidė “N", o virš jos — "D"! 

Atlošusi atgal galvą ir prisišliejusi pakaušiu prie šal- 
tos akmeninės senoviško suolo atkaltės, ji nubraukė akyse 
atsiradusias ašaras. 

— O, Nikolai, sugrįžk pas mane! — sukuždėjo ji. — 
Na, prašau, būk geras, sugrįžk! 

Išsėdėjusi gana ilgai sode, ji pagaliau pakilo nuo suo- 
liuko. Priešpiečiai jau buvo pasibaigę, tačiau kavinėje ji 
užsisakė puoduką stiprios juodos arbatos su pienu ir lėkš- 
telę sandvičių. Belvude ji nusipirko turistų Žinyną ir dar 
vieną įsigijo Tornvike, todėl dabar valgydama tuo pat me- 
tu skaitė žinynus. 

Su kiekviena naujai perskaityta eilute ji sau kartojo, jog 
skausmą, kurį jaučia, netekusi mylimojo, atperka praeityje 
įvykusios permainos. Ką iš tiesų reiškia dviejų Žmonių jaus- 
mas, jeigu, atsisakę meilės, jie galėjo pakeisti istorijos ei- 
gą?! Kitas liko gyvas, ledi Margaret taip pat išvengė smurti- 
nės mirties, Džeimsas taip pat išgyveno, ir Nikolas nebuvo 
nuteistas mirties bausme. Ir ne tiktai jų gyvybės, bet buvo 
išgelbėta ir pati šeimos garbė, o šiandieninis Stefordas — 
hercogas ir yra karalienės giminaitis! 

Visų šių įvykių fone ką gali reikšti mažas meilės nuoty- 
kis?! 

Išėjusi iš kavinės, Daglė nužingsniavo į stotį. Dabar 
ji gali keliauti namo, skristi į Ameriką, atgal, pas savo ar- 
timuosius. Ir niekada daugiau ji nesijaus savo šeimoje pa- 
šalinė ir niekada jai neteks kažkuo, kuo ji iš tikrųjų ir nėra, 
apsimesti! 

Sėdėdama traukinyje, vežančiame ją į Ešbertoną, sau 
tvirtino, kad turi jausti tikrą dvasinį pakilimą! Juk jiems 
su Nikolu tiek daug pavyko! Na kam dar pasisekė pakeisti 
istorijos eigą?! O štai jai, Daglei, tokia galimybė pasitai- 
kė. Juk jos pastangų dėka Stefordų šeima klesti ir dabar! Ir 
dabar dar stovi tokie puikūs pastatai, kuriuos suprojektavo 
kaip skirta Dievo! 

Tačiau visiškai pakeisti savo minčių tėkmės ji nega- 
lėjo: kokia prasmė sau teigti, ką būtent ji turi jausti, jeigu 
iš tikrųjų jai skaudu, jeigu širdį maudžia nuo nepaprasto 
ilgesio ir nenusakomo skausmo. 

Ešbertone ji lėtai nukiūtino į savo viešbutį. Reikės pa- 
skambinti į kasą ir užsisakyti bilietą! 

Bet viešbučio vestibiulyje jos laukė Robertas ir Glo- 
rija. Šiuo momentu ji nebuvo įsitikinusi, kad ras savyje pa- 
kankamai jėgų, jog galėtų jiems pasipriešinti. 

— Aš tuojau jums atnešiu apyrankę, — tarė ji ir kuo 
greičiau, kolei jis jos neprakalbino, nusisuko. 

«+ Tačiau jis, čiupęs už rankos, ją sustabdė. 

— Paklausyk, Dagle, ar mes galėtume pasikalbėti? 

Ji visa įsitempė, pasiruošusi išgirsti jo įžeidimus. 

— Aš juk pasakiau, kad tuojau atnešiu apyrankę, ir 
prašau man atleisti už tai, kad ją laikiau pas save. 

— Na, prašau! — pakartojo jis, ir jo akių išraiška bu- 
vo švelni. 

Daglė pažvelgė į Gloriją — iš merginos veido kažkur 
dingo savimi patenkinta išraiška, kai atrodė, ji norėjo pa- 
sakyti: “Aš vis tiek jus priversiu atkreipti į mane dėmesį!" 

Visiškai išsekusi, Daglė klestelėjo į krėslą prieš tėvą ir duk- 
rą. “Vis dėlto — Lusė ir Robertas Sidnis!" — pagalvojo 
apie juos. Tiesiog stulbinantis Glorijos panašumas į Kito 
nuotaką, o šiuolaikinio Roberto — į šešioliktojo amžiaus 
Robertą! Daglė pagalvojo apie tai, kad jie su Nikolu visiš- 
kai pakeitė šių Žmonių gyvenimo tėkmę: Robertui Sidniui 
absoliučiai nebeliko jokių priežasčių neapkęsti Nikolo, ku- 
ris nė negalvojo mylėtis ant stalo su Arabela! O Daglės dė- 
ka Lusė įgavo pasitikėjimo savimi! 

Nusikosėjęs Robertas ištarė: 

— Zinai, mes su Glorija viską apsvarstėme, ir mes... 
hm... vieningai nusprendėme, kad galbūt buvome su ta- 
vimi ne visiškai teisingi. 

Daglės akys suapvalėjo iš nuostabos. Kažkada, kaž- 
kokiame savo gyvenimo etape ji žiūrėjo į Robertą tarsi su 
akidangčiais: matė tik tai, ką norėjo matyti, ir apdovanojo 
Jį tokiais charakterio bruožais, kurių jis net iš tolo neturė- 
jo. Dabar, tarsi apžvelgdama visą jųdviejų bendrą gyveni- 
mą, ji suprato, kad jis niekada jos nemylėjo. 

— Ko tu iš manęs nori? — pavargusi paklausė ji. 

— Na, mes tiesiog norėjome atsiprašyti, — atsakė Ro- 
bertas, — ir labai džiaugtumės, jeigu tu prisijungtum prie 
mūsų visą likusią kelionės dalį! 

— Ir jūs galite sėdėti priekyje! — pridūrė Glorija. 

Daglė tik pervedė žvilgsnį nuo vieno prie kito, visiš- 
kai suglumusi. Ir ne dėl to, ką jie kalbėjo — Robertas ir 
praeityje dažnai atsiprašinėdavo arba net kažko griebda- 
vosi, kad pasiektų iš jos tai, ko jam reikėjo, — o todėl, kad 
tokios nuoširdžios buvo jų veidų išraiškos. Atrodė, jie iš 
tiesų tiki tuo, ką kalba! 

— Na jau ne, — švelniai atsakė ji. — Rytoj rytą iš- 
skrendu namo! 

Palinkęs prie jos, Robertas ją paėmė už rankos: 

— Tikiuosi, tu turi omeny mano namus? — paklausė 
jis ir jo akys sublizgėjo. — Tuos namus, kurie taps mūsų, 
kai tiktai mes su tavimi susituoksime! 

— Susituoksime? — sušnabždėjo Daglė. 

— Taip, Dagle! Prašau, ištekėk už manęs! Aš buvau 

toks kvailys, jog nesupratau, kaip gerai mes su tavimi gy- 
venome! 

Daglė tiktai truputį šyptelėjo. Na štai, ji ir išgirdo tai, 
ko taip labai troško: galima ištekėti už visų gerbiamo, pa- 
tikimo Žmogaus! 

Giliai atsidususi, ji nusišypsojo Robertui, nes staiga 
pajuto, jog jai nesinori taip pigiai parsiduoti! Dabar ji jau 
ne ta mažylė nevykėlė šeimoje, nepasiekusi aukštumų, ku- 
rias užima savo padėtimi jos vyresnės seserys. Ji — mote- 
ris, kuri buvo perkelta į kitą epochą, ir ji tenai sugebėjo 
ne tiktai išgyventi, bet ir įvykdyti labai sunkų uždavinį. 
Ne, daugiau jai nereikia kokiu nors būdu reabilituoti save 
pernelyg idealios šeimos akyse, atsitempiant į namus kaž- 
kokį itin teigiamą vyrą. Ne, dabar ir pati Daglė gali susi- 
kurti sau klestintį gyvenimą! 

Ir, paėmusi Roberto ranką, ji ją grąžino ant jo kelių ir 
labai mandagiai ištarė: 

— Ačiū, bet nereikia, labai ačiū! 

— Bet aš maniau, kad tu nori ištekėti! — sušuko jis 
visiškai sutrikęs žvelgdamas į ją. 

— Ir dar tėvelis sakė, kad aš galėčiau būti jūsų vestu- 
vėse nuotakos pamergė! — pridūrė Glorija. 

— Kai aš iš tikrųjų ruošiuosi ištekėti — tai ištekėsiu 
už to, kuris man save atiduos visą! — ištarė Daglė, po to, 
žvelgdama į Gloriją, pridūrė: — Na, ir pamerges savo 
vestuvėms aš jau kaip nors pati pasirinksiu! 

Glorij2 visa paraudo ir, nudelbusi akis, įsistebeilijo į 
savo panages. 

— Taip, Dagle, tu pasikeitei! — tyliai tarė Robertas. 

— Tikrai, kad pasikeičiau. O gal ne? — atsiliepė Dag- 
lė, tarsi pati stebėdamasi tuo, ką pasakė. — Taip, tikrai, iš 
tikrųjų pasikeičiau! — patvirtino ji ir atsistojo. — Tuojau 
aš atnešiu jūsų apyrankę! 

Ji nuėjo prie laiptų, bet Robertas, palikęs vestibiulyje 
Gloriją, patraukė paskui ją. Jis neištarė nė žodžio, kolei ji 
atidarė numerio duris ir įėjo į kambarį. Įėjęs vidun, jis už- 
darė paskui save duris. 

— Sakyk, Dagle, ar tu turi ką nors kitą, taip? — pa- 
klausė jis. 

Ji išėmė iš savo lagaminėlio briliantinę apyrankę ir iš- 
tiesė Robertui. 

— Ne, aš nieko neturiu, — atsakė ji, vėl pajutusi visą 
skausmą dėl Nikolo netekimo. 

— Ir net to vaikino, kuriam, pasak tavo žodžių, tu pa- 
dėjai ieškoti? 

— Ne, visos paieškos baigėsi, ir jis... jis dingo. 

— Visam laikui? — paklausė Robertas. 

— Taip, tiek visam laikui, kiek tai leidžia tiktai pats 
laikas! — atsakė Daglė ir akimirksniui nusisuko į šalį. Po 
to, žvelgdama į Robertą, pasakė: — Žinai, esu labai išvar- 
gusi, o rytoj manęs laukia ilgas skridimas namo, todėl da- 
bar geriausia atsisveikinti. Nuvykusi į Valstijas, iš tavęs 
pasiimsiu tavo daiktus. 

— Bet, Dagle! — sušuko jis. — Prašau, apgalvok sa- 
vo sprendimą! Mes juk negalime taip imti ir viską, kas 
tarp mūsų buvo, nutraukti dėl kažkokio nedidelio barnio. 
Juk mes mylim vienas kitą! 

Ji pažvelgė į jį ir pagalvojo, jog kažkada, kažkokį jų 
gyvenimo laikotarpį jai iš tikrųjų atrodė, kad jį myli. O 
paskui jų santykiai klostėsi tik viena kryptimi: Daglė vi- 
saip stengėsi jam prisigerinti ir padaryti ką nors malonaus. 

— Kas tave taip pakeitė? — paklausė ji. — Kaip atsi- 
tiko, kad tiktai prieš keletą dienų tu nei iš šio, nei iš to 
ėmei ir metei mane visiškai vieną svetimame krašte, nepa- 
likęs nei penso, o dabar vėl čionai atsibeldei ir įkalbinėji 
mane už tavęs ištekėti?! 

Robetas truputį paraudo ir sutrikęs nusisuko nuo jos. 

— Dievaži, aš iš tikrųjų tavęs atsiprašau už visa tai, 


kas atsitiko! — iškošė jis iš savęs. Po to pažvelgė jai į 
akis, ir jo veido išraiška tapo nenatūraliai nuoširdi ir tru- 
putį sutrikusi. — Tai buvo kvailiausia istorija! — prabilo 


Jis. — Vis tai tavo pinigai, jie mane tiesiog varė į pasiuti- 
mą, tu juk žinai! Aš taip sunkiai mokiausi medicinos ins- 

titute, misdamas tik konservuotomis pupelėmis, o tu turė- 
jai viską! Tu turėjai šeimą, kuri tau nieko nesigailėjo, tave 
ant rankų nešiojo, ir buvo per šimtmečius jos sukaupti tur- 
tai. Man buvo nepakenčiamas tavo elgesys, kai vaidinai 
kažkokį farsą, gyvendama tiktai iš savo mokytojos atlygi- 
nimo, nes puikiai Žinojau, jog tereikia tiktai paprašyti, ir 
gimdytojai tau duos tiek pinigų, kiek tiktai panorėsi! Kai 
tada tave mečiau bažnyčioje, žinojau, kad tavo rankinukas 
pas Gloriją, ir dėl to net džiaugiausi! Norėjau, kad tu pa- 
justum, ką reiškia bandyti išgyventi neturint pinigų ir vi- 
sada pasikliauti tiktai savimi, kaip kad nuolat tekdavo da- 
ryti man! — Robertas giliai atsiduso, jo veidas sušvelnėjo, 
ir jis tęsė: — Bet vakar vakare viskas staiga pasikeitė. 
Mes su Glorija buvome restorane, ir aš netikėtai pajutau 
didelį norą, kad tu būtum su mumis. Ir aš... aš daugiau ant 
tavęs nepykau... Sakyk, ar yra čia kokia nors prasmė?! Vi- 
sas pyktis, kurį aš jaučiau tiktai dėl to, kad tau visada bu- 
vo viskas duota, akimirksniu išgaravo, tarsi jo niekada nė 
nebūtų buvę, dingo visiškai! — Priėjęs prie jos ir padėjęs 
jai ant pečių rankas, jis ištarė: — Aš buvau tiesiog kvailys, 
kad tau leidau nueiti, paleidau tokią moterį kaip tu! Jeigu tu 
tiktai leistum, aš visą likusį gyvenimą daugiau nieko neda- 
ryčiau, kaip tiktai taisyčiau savo klaidą. Mes galime ir ne- 
situokti, jeigu tu to nenori! Mums net nebūtina kartu gyven- 
ti! — Aš... aš tau imčiau asistuoti, jeigu tu tai leistum. Taip, 
mergintis, dovanoti tau gėles ir saldainius ir... ir dar oro ba- 
lionėlius! Na, ką į tai pasakysi? Ar man suteiksi šansą? 
Daglė įdėmiai žiūrėjo į jį. Robertas sakė, kad jo pyk- 
tis praėjo vakar. Visas tas laikas, kurį ji praleido šešiolik- 
tame amžiuje, truko tiktai keletą dvidešimtojo amžiaus mi- 
nučių, ir štai per tokį trumpą laiką, būdama su Nikolu, ji 
kažkaip sugebėjo nuo Glorijos ir Roberto veidų nutrinti vie- 
nodas pykčio išraiškas! O galbūt šis pats Roberto pyktis 
buvo slapta sukeltas to kartaus jausmo, kurį jis jautė dėl 
šešioliktame amžiuje nutikusių įvykių? Juk kai Robertas 
pirmąkart išvydo Nikolą, tai žvelgė į jį su tokiu neslepia- 

mu įniršiu. Bet kodėl? Gal todėl, jog kitados Nikolas su jo 
žmona pradėjo kūdikį? 

Glorija tarsi irgi visai nejaučia jai, Daglei, pykčio. Gal- 
būt tai dėl to, jog kažkada Daglė padėjo kur kas greičiau 
subręsti Lusei?! 

Daglė net galvą pasukiojo, kad tvarkingiau susirikiuotų 
jos mintys. Kartą Nikolas pasakė: “Jeigu man lemta netgi 
rytoj Mirti, mano vėlė visada tave prisimins!“ Tai galbūt 
Robertas ir Glorija įkūniję savyje tų žmonių, kurie kitados 
gyveno, sielas?! 

— Tai tu man duosi dar vieną šansą? — pakartojo 
Robertas. 

— Ne, — atsakė Daglė, šypsodamasi ir bučiuodama 
ji į skruostą, neduosiu, nors labai tau dėkinga už tavo pa- 
siūlymą! 

Jis atšlijo nuo jos, ir Daglė patenkinta išvydo, kad jis 
jai nejaučia jokio pykčio. 

— Tu dar ką nors turi? — vėl paklausė jis, tarsi demonst- 
ruodamas, kad jo “aš" lengviau įveikia jos atsisakymą, negu 
jos pačios, bevelijančios pasirinkimo situacijoje jau geriau 
neturėti reikalų su niekuo, negu atiduoti pirmenybę jam! 

— Tam tikra prasme — taip! — atsakė ji. 

Robertas pažvelgė į apyrankę, gulinčią ant savo delno. 

— Taip, — susimąstęs ištarė jis, — jeigu tiktai vietoj 
šitos aš tada būčiau nupirkęs vestuvinį Žiedelį... Beje, kas ži- 


no? — Ir, vėl pakėlęs į ją akis, užbaigė: — Gerai, kas jis 
bebūtų tas kalės vaikas, jis — laimingasis! Linkiu tau paties 
geriausio, kas tiktai yra šiame pasaulyje! — Ir pasakęs šiuos 


žodžius, jis išėjo iš kambario, uždaręs paskui save duris. 

Kurį laiką Daglė stovėjo tuščiame kambaryje, po to 
nuėjo prie telefono paskambinti tėvams, — ji panoro iš- 
girsti jų balsus. 

Ragelį pakėlė Elžbieta. 

— Na, kaip ten, ar mama su tėte dar negrįžo? — pa- 
klausė Daglė. 

— Dar ne, jie dar ten, savo lūšnoje. Klausyk, Dagle, 

aš vis dėlto atkakliai prašau, kad tu paaiškintum, kas ten 
pas tave vyksta? Jeigu tu vėl įklimpai į kokią nors košę, 
geriau sakyk, tada aš galėsiu tave iš jos ištraukti! Tikiuosi, 
šį kartą tavęs nepasodino, ką? 

Savo nuostabai, Daglė pajuto, kad visais atžvilgiais 
tobulos jos vyresnės sesers žodžiai šį kartą jos nepykdo ir 
neverčia pajusti kaltės komplekso! 

— Klausyk, Elžbieta, — ryžtingai ištarė ji, — aš tau 
būčiau labai dėkinga, jeigu daugiau su manimi nekalbėtum 
tokiu tonu! Aš, tiesą sakant, paskambinau pranešti, jog grįž- 
tu namo. 

— O! — nutęsė Elžbieta. — Aš juk absoliučiai nieko 
bloga neturėjau omeny, esmė ta, jog amžinai vis įklimpsti 
į kokią balą — ne ten, tai kitur! 

Daglė į tai nieko neatsakė: 

— Gerai, atleisk! — ištarė Elžbieta. — Jus su Robertu 
sutikti, ar turėsite savo mašiną? 

— Aš būsiu viena, — atsakė Daglė. 

— O! — antrą kartą sušuko Elžbieta, vėl suteikdama 
Daglei galimybę kažką paaiškinti. Bet kadangi Daglė tylė- 
jo, Elžbieta ištarė: — Klausyk, Dagle, mes visi labai labai 
džiaugsimės tave matydami! 

— Ir aš taip pat džiaugsiuosi, galėdama parkeliauti na- 
mučių! — atsakė Daglė. — Manęs pasitikti nereikia: aš ma- 
šiną išsinuomosiu. Ir aš... aš pasiilgau tavęs, Elžbieta! 

— Taigi greičiau parvažiuok namo, ir aš ta proga tau 
paruošiu iškilmingus pietus! 

Vietoj atsakymo sunkiai atsidususi, Daglė paklausė: 

— Klausyk, o kada grįžta mama? 

— Na gerai, gerai, — tarė Elžbieta, — Žinoma, aš ne 
pati geriausia virėja pasaulyje! Tu viską paruoši, o aš su- 
plausiu indus! 

— Įsidėmėjau! — atsakė Daglė. — Poryt aš būsiu na- 
muose! 

— Taip, Dagle! — sušuko Elžbieta. — Aš tavęs irgi 
pasiilgau! 

Daglė padėjo ragelį ir nusišypsojo: kaip matyti, pasi- 
keitė ne tiktai istorijos tėkmė, taip pat pasikeitė ir dabar- 
tis! Ji Žinojo, tiesiog tai jautė kažkokiu vidiniu jausmu, 
kad jau niekada daugiau nebus juokingų šeimos istorijų he- 
rojė, nes jau nesijaučia niekam tikusi ir nesugebanti susi- 
tvarkyti asmeninio gyvenimo. 

Ji paskambino į Hitrou oro uostą, užsisakė į lėktuvą 
bilietą ir ėmė pakuotis daiktus. 


21 skyrius 


Daglei teko keltis labai anksti, kad suspėtų į Londono 
traukinį, o iš ten dar ilgai važiuoti ištaigingu taksi į oro 
uostą. Pasitenkinimo jausmas, kuris ją palaikė nuo tos mi- 
nutės, kai paliko šešioliktąjį amžių, ėmė tirpti. Dabar jau- 
tė tiktai baisų nuovargį ir didelę vienatvę. Taigi ji jau du 
kartus įsimylėjo Nikolą! Ir prisimena, kaip jis pasirodė dvi- 
dešimtame amžiuje ir kokia jo veide buvo nuostaba, kai 
prisilietė prie knygos su spalvotomis nuotraukomis! Prisi- 
mena, kaip jis it užburtas žiūrėjo, kaip taksistas perjungi- 
nėja bėgių svertu greitį. Prisimena ir “Playboy" Žžurnaliu- 
ką stalčiuje, kai jie buvo svečiuose pas Arabelą! 

O kai ji pati atsidūrė šešioliktame amžiuje ir net jautė 
jam neapykantą, ėmė galvoti, kad jis pasikeitė. Bet buvo 
visai ne taip: jis buvo tas pats Žmogus, kuris labiau negu 
save vertino savo šeimos reikalus, ir kai jis pabandė ir ją, 
Daglę, įvesti į savo šeimos židinį, tai ir jo meilė jai tapo 
tokia pat brandi, kokia buvo visiems artimiesiems. 

Pranešė apie sodinimą į lėktuvą, o Daglė iki pačios 
paskutinės minutės vis kažko laukė. O galbūt jai nedera 
palikti Angliją? Anglijoje ji vis dėlto būtų arčiau Nikolo. 
Galbūt reikėtų Ešbertone nusipirkti namą ir kasdien vaikš- 
čioti prie jo kapo? Gal, jeigu ji labai karštai mels Dievą, 
jis ją grąžins pas Nikolą?! 

Nors ir labai tvardėsi, jai iš akių pasipylė ašaros. Taip, 
Nikolas galutinai ir visam laikui ją paliko! Ir jau niekada 
daugiau ji jo nepamatys ir negirdės, prie jo neprisilies! 

Ašaros temdė akis ir, sėsdama į lėktuvą, ji susidūrė su 
kažkokiu vyriškiu, o jos kelioninis krepšys tuo metu nu- 
slydo nuo peties ir dribtelėjo kažkokiam pirmos klasės sa- 
lono keleiviui ant kelių. 

— Oi, labai prašau man atleisti! — ištarė ji ir pažvel- 
gė tiesiai į žydras labai gražaus vyro akis. Kokią sekundės 
dalį jos širdis pašėlusiai suplakė, bet tuojau pat atsitokėjo: 
ne, tai ne Nikolas, jo akys buvo visai kitokios! 

Ji pakėlė nuo vyro kelių savo krepšį, o jis aiškiai susi- 
domėjęs įsispitrijo į ją. Bet Daglė nekreipė į jį nė mažiau- 
sio dėmesio: tas vienintelis pasaulyje vyras, kuriam ji jau- 
tė susidomėjimą, buvo palaidotas po marmurine plokšte! 

Ji pasiekė savo vietą, pakišo krepšį po sėdyne ir pa- 
žvelgė pro langą. Lėktuvas kaip tik ėmė važiuoti į pakili- 
mo taką, ir Daglė, staiga pajutusi, kad skiriasi su Anglija, 
įsiverkė. Kažkoks gretimoje kėdėje prie praėjimo sėdėjęs 
vyras, greičiausiai anglas, įsikniaubė į laikraštį, kad jos 
nejaudintų. 

Daglė labai stengėsi sulaikyti ašarų srautą. Mintyse 
save guosdama, ji susirado visokių bereikšmių argumentų 
ir sau priminė, kiek daug ji sugebėjo pasiekti, todėl Nikolo 
praradimas — palyginti nedidelis atlygis už visus tuos ge- 
rus darbus, kuriuos jai pavyko atlikti. Tačiau tokie argu- 
mentai ją vertė verkti dar daugiau. 

Iki to laiko, kai lėktuvas pakilo į orą ir užrašas lento- 
je “Prisisekite saugos diržus' užgeso, Daglė jau taip bevil- 
tiškai raudojo, kad net nepastebėjo, kas vyksta greta. Tuo 
tarpu prie jų priėjo žydraakis pirmos klasės salono kelei- 
vis, rankose laikydamas šampano butelį ir dvi taures ir 
paprašė Daglės kaimyno pasikeisti su juo vietomis. 

— Štai, imkite! — ištarė jis. 

Pro ašaras ji išvydo šampano taurę, kurią jai tiesė nau- 
jasis kaimynas. 

— Nesidrovėkite. imkite! — ragino jis. — Tai jums 
padės! 

— Jūs ką... a... amerikietis tikriausiai? — paklausė, 
rydama ašaras, ji. 

— Aš iš Kolorado. O jūs? 

— Iš M... M... Meino, — sunkiai ištarė Daglė ir, pač- 
musi iš jo taurę, ėmė gerti taip godžiai, kad užspringo. — 
Ma... mano pusbroliai gyvena Kolorade. 

— Ką jūs sakote! O kur? 

— Čandleryje, — atsakė ji, jausdama, kad ašaros jau 
neplūsta taip smarkiai kaip anksčiau. 

— O ar tai ne Tagertai kartais? — paklausė jis. 

Ji vėl pažvelgė į jį: tamsūs plaukai ir žydros akys — 
tiesiog kaip Nikolo! Ir ašaros vėl pasipylė srautu. Ji įsten- 
gė tiktai atsakydama linktelėti. 

— Kažkada aš buvau su tėvu Čandleryje ir ten susiti- 
kau su Tagertais, — ištarė nepažįstamasis ir prisistatė: — 
Mano pavardė Ridas Stenfordas. — Jis ištiesė ranką, ke- 
tindamas pasisveikinti, bet kai ji nepaėmė jo rankos, pats 
paėmė jos ranką į savąją ir spausdamas pratarė: — Labai 
malonu su jumis susipažinti! — Jis tebelaikė jos ranką 
savojoje ir tylėdamas žiūrėjo, kolei Daglė savo ranką iš- 
traukė. 

— Atsiprašau. 

— Štai kas, — tarė tada ji, — pone... 

— Stenfordas, — pasufleravo jis. 

— Taip. Misteri Stenfordai, — pradėjo ji, šniurkščio- 
dama nosimi. — Aš supratimo neturiu apie tai, kuo būtent 
įsigudrinau jums sukelti įspūdį tokiu pažiūrėti lengvabū- 
diškos mergužėlės elgesiu, ber drįstu jums pareikšti, kad 
aš visai ne tokia. Todėl manding jums geriau pasiimti savo 
šampaną ir grįžti į savo vietą! — Visa tai išklojusi, ji iš 
visų jėgų stengėsi būti karališkai manieringa, bet kažkaip 
neišėjo, nes nosis buvo paraudusi, akys užtinusios, o 
skruostais liejosi ašaros. 

Tačiau jisai nė nemanė pasiimti savo taurės ir niekur 
nėjo. 

Daglė pradėjo pykti. Galbūt jis — dievinantis verkian- 
čias moteris iškrypėlis? Įdomu, velniai rautų, kas ten jam 
galėjo atsitikti vaikystėje, kas jį privertė jaudintis matant 
ašaras? 

— Jeigu jūs tuojau pat neisite šalin, man teks pakviesti 
stiuardesę! — ryžtingai ištarė ji. 

Atsisukęs į ją, jis pažvelgė jai į akis ir tarė: 

— Prašau, nekvieskite! — Ir jo akių išraiškoje buvo 
kažkas tokio, nuo ko Daglės ranka, jau išsitiesusi į stiu- 
ardesės iškvietimo mygtuką, pakibo ore. — Jūs turite ma- 
nimi tikėti, — prabilo tuo metu kaimynas. — Aš per visą 
savo gyvenimą nieko panašaus nedariau! Tai yra noriu pa- 
sakyti, jog niekada anksčiau lėktuvuose nekibdavau prie 
moterų! Ir net baruose prie moterų taip pat nelindau, jei- 
gu norite žinoti! Esmė tiesiog ta, kad jūs man kažką pri- 
menate! 

Daglė jau daugiau nebeverkė: kažkas pažįstamo buvo 
tame, kaip iš lėto jis pasuko galvą. 

— O ką? — paklausė ji. 

Jis vietoj atsakymo mažumėlę šyptelėjo, ir Daglės šir- 
dis krūtinėje suvirpėjo: kartais lygiai taip pat šypsojosi Ni- 
kolas! 

— Jeigu aš jums ir papasakočiau, jūs vis tiek manimi 
nepatikėtumėte — pernelyg jau tai jums pasirodytų netik- 
roviška! — prabilo jis. 

— Ką gi, išbandykite tai su manimi! Mano vaizduotė 
labai išlavinta! 

— Na gerai, — tarė jis. — Jūs man primenate vieną 
damą iš portreto. 

Dabar Daglė jo jau klausėsi labai įdėmiai. 

— Kai dar buvau kokių vienuolikos metų vaikas, ma- 
no tėvai kartu su manimi ir vyresniuoju broliu persikėlė 
gyventi į Angliją — mano tėvas ten dirbo. O motina turė- 
JO įprotį tampyti brolį ir mane po visokias antikvarinės 
krautuves, ir bijau, kad aš jai ne itin buvau dėkingas už 
tuos Žygius. Taip viskas ir ėjosi, kolei vieną gražią die- 

ną, šeštadienį, išvydau tą portretą. — Jis truputį patylėjo ir, 
pripildęs ištuštėjusią Daglės taurę, tęsė: — Tai buvo alieji- 
niais dažais gal kokiame šešioliktame amžiuje nutapyta mi- 
niatiūra, kažkokios damos portretas. — Čia jis pažvelgė į 
ją, ir jo Žvilgsnis, nepaisant to, kad jos fizionomija nuo aša- 
rų sutinusi! — buvo beveik glamonėjantis. — Aš labai už- 
sigeidžiau šį portretą turėti, — tęsė kaimynas. — Negaliu to 
suprantamai paaiškinti: ne šiaip, kad sau aš jį būčiau užsi- 
manęs įsigyti, ne, aš jį privalėjau gauti! — tarė jis ir šypso- 
damasis tęsė: — Bijau, kad tą momentą aš buvau — kaip čia 
tiksliau pasakius? — ne pernelyg paklusnus berniukas ir sa- 
vo prašymus pareikšdavau garsiu balsu. Portretas pasirodė 
esąs labai brangus, ir motina mano atkaklių zirzimų nenorė- 
jo nė girdėti. Tačiau aš nesutikau su jokiais “ne", ir jos atsi- 
sakymai nuo manęs nubėgdavo kaip nuo žąsies vanduo! Jau 
kitą šeštadienį pats vienas sėdau į metro, grįžau į tą antikva- 
rinį knygyną ir viską, ką turėjau, atidaviau už išankstinį por- 
treto įnašą. O aš turėjau maždaug apie penkis svarus. — At- 
sukęs į ją galvą ir jai šypsodamasis, jis tęsė: — O dabar, 
prisimindamas apie tuos įvykius, aš galvoju, jog senis kny- 
gyno savininkas nusprendė, jog noriu tapti paveikslų kolek- 
cionuotoju. Bet aš visai nesiruošiau nieko kolekcionuoti: man 
reikėjo tiktai šio vieno portreto! 

— Na ir kaip, ar jūs jį įsigijote? — pakuždom paklau- 
sė Daglė. 

— O taip. Mano tėvai iš pradžių pagalvojo, kad aš 
kuoktelėjau, ir ryžtingai pareiškė, jog Elžbietos laikų mi- 
niatiūra anaiptol ne vaikų žaidimas, bet kai išvydo, jog 
kas savaitė aš kišu visus savo kišeninius pinigus tiktai 
už tai, kad šis portretas būtų man laikomas, ėmėsi man 
padėti. O po to, kaip tik prieš mums išskrendant iš Angli- 
jos, kai pajutau, jog niekada šiam portretui pinigų nesu- 
taupysiu, tėvas mane nusivedė į antikvarinį knygyną ir 
nupirkęs jį man padovanojo. — Tai pasakęs kaimynas at- 
silošė į krėslo atkaltę, tarsi tai būtų buvusi visos istorijos 
pabaiga. 

— O šį portretą jūs turite? — vėl pakuždom paklausė 
Daglė. 

— Taip, jis visada su manimi — aš su juo niekada ne- 
siskiriu. Norite pažiūrėti? 

Daglė tiktai ir tegalėjo sutikimo ženklan linktelėti. Iš 
vidinės palto kišenės kaimynas išsiėmė mažą odinį futliarą 
ir padavė jį Daglei. Lėtai lėtai ji atidarė dangtelį. Ten, ant 
juodo aksomo pamušalo, gulėjo tas pats jos miniatiūrinis 
portretas, kurį kitados užsakė Nikolas. Neprašydama lei- 
dimo, ji išėmė jį iš futliariuko, apvertė ir pasuko kitą pusę 
Į Šviesą. 

— “Mano siela suras tavąją"', — ištarė Ridas. — Štai 
kas ten parašyta, o vietoj parašo — didžioji “K" Visada 
norėjau suprasti, ką būtent reiškia šie žodžiai ir ką reiškia 


toji “K" 
— “K" — Kolinas! — negalvodama sušuko Daglė. 
— O iš kur jūs tai žinote? — paklausė jis. 
— Ką būtent? 


— Na, kad mano antrasis vardas Kolinas. Pilnas mano 
vardas — Ridas Kolinas Stenfordas. 

Dabar ji pagaliau iš tikrųjų įdėmiai pažvelgė į jį. O jis 
pasižiūrėjo į portretą, po to į ją, ir jo žvilgsnis tuo momen- 
tu buvo lygiai toks pat, kaip Nikolo, — iš po blakstienų. 

— O kaip jūs užsidirbate pragyvenimui? — sušnabž- 
dėjo ji. 

— Aš — architektas, — atsakė jis. 

Jai net kvapą užėmė, ir ji dar paklausė: 

— O ar jūs kada nors buvote vedęs? 

— Jūs einate tiesiai prie pačios esmės, ar ne? Ne, aš 
niekada nebuvau vedęs, bet turiu jums pasakyti tiesą: kar- 
tą išsiskyriau su moterimi vos ne prie paties altoriaus. Ir 
tai buvo bjauriausias dalykas, ką aš kada nors esu padaręs 
per visą savo gyvenimą! 

— Ir koks buvo tos moters vardas? — vos girdimai 
paklausė Daglė net ne pakuždom, o vienomis lūpomis. 

— Leticija, — atsakė jis. 

Būtent šį momentą prie jų krėslo sustojo stiuardesė. 

— Pietums turime mėsainį arba vištienos kotletus, — 
tarė ji. — Ko pageidautumėte? 

Atsisukęs į Daglę, Ridas paklausė: 

— Na, tai kaip — jūs papietausite su manimi? 

“Mano siela suras tavąją", — kažkada užrašė Nikolas. 
Taip, sielos. Ne kūnai, o sielos! — pagalvojo ji. 

— Taip, Žinoma, aš papietausiu su jumis! — sušuko 
Daglė. 

Jis jai nusišypsojo — ir tai buvo Nikolo šypsena. 

“O Viešpatie, — mintyse ištarė ji, — dėkoju Tau! Dė- 
koju Tau!" 


Devero Dž. 
De-402 Riteris spindinčiais šarvais: romanas/ iš anglų kalbos 
vertė V. Liūtas. — Kaunas: Tyrai, 1998. — 476 p. 


ISBN 9986:893-42-9 


Romano herojai — Anglijos viduramžių riteris Nikolas Stefordas ir jau- 
na amerikietė mokytoja Daglė Montgomeri. 

Atvykusi iš Jungtinių Valstijų į Angliją praleisti atostogų, Daglė aplanko 
atkampaus Ešbertono kaimo senovinę bažnytėlę ir joje išvysta šešioliktame am- 
žiuje mirusio grafo Stefordo kapą... 

Čia ir atsiskleidžia groteskiškas romano pasaulis, kuriame talentinga Džu- 
di Devero plunksna fantaziją taip įtikinamai paverčia tikrove, kad skaitytoją 
pavergę jos herojų išgyvenimai tampa tarsi jo paties išgyvenimais. Kūrinio leit- 
motyvo varomoji jėga — dviejų jaunų žmonių meilės stebuklas. Per daugiau 
kaip keturių šimtų metų laiko erdvę jis ne tik sujungia dvi mylinčias širdis, bet 
tr pakeičia tą istorijos eigos tarpsnį. Meilė, sušildyta Visagalio rankų, ilgus am- 
žius paverčia akimirksniu, o įveikti per daugelį kartų persikūnijusius žmogaus 
genus mirtis bejėgė... 

“Riteris spindinčiais šarvais" įkūnija geriausius Čarlzo Dikenso “Kalėdų 
giesmės", Marko Tveno “Jankio karaliaus Arturo dvare", Veros Kryžanovska- 
jos okultinių romanų siužetinių linijų momentus. 


UDK 820(73)-3 


Džudi Devero 
RITERIS SPINDINČIAIS ŠARVAIS 


Romanas 


Redaktorė D. Bartašiūnaitė 
Viršelis Leidyklos “Tyrai" 


SL 250. 15 sp. I. Užsak. Nr. 626 
Leidykla “Tyrai", Karaliaus Dvaro 8, 3000 Kaunas. 
Iš užsakovo pateiktų pozityvų spausdino SPAB 
spaustuvė “Spindulys", Gedimino 10, 3000 Kaunas. 


Sutartinė kaina 4$ L4 , 


Džudi Devero 


bUNDJTOJA 


SUNDYTOJA 


Didelio turto savininkė Kristiana Montgomeri 
Matson meta iššūkį savo pagrobėjams. Atstumia 
vieno mMerginimąsi ir pasitelkia visus savo apžavus, 
kad pakerėtų kitą — paslaptingą tamsiaplaukį 
gražuolį Tainaną, kuris šios moters trokšta, bet 


priverstas jos meilės atsisakyti. 


Teiraukitės visuose knygynuose. 


Džudi 
Devero 


PRINCESĖ 


Džeitis Montgomeris nuo mirties išgelbsti moterį 
ir netikėtai paaiškėja, jog ji princesė. 

Kažkas kėsinasi į jos gyvybę, gal politiniais sumeti- 
mais, o gal trokšta jos sosto. Montgomeris ilgai negali 
sau prisipažinti, jog jis Airiją pamilo. O jos gyvybę ten- 
ka gelbėti dar ne kartą. 

Airija — nedidelės šalies, Lankonijos, princesė. 
Apie tai, kiek netikėčiausių nuotykių jie abu patirs 
Amerikoje ir egzotiškojoje Lankonijoje, sužinosite per- 
skaitę šią knygą. Jūs, be abejo, pamilsite šiuos šaunius 
ir narsius pagrindinius knygos veikėjus. 


Teiraukitės visuose knygynuose. 


DEVERO 


Džudi 


Deveza 


PABUDIMAS 


Amanda Kolden ramiai gyveno tėvo rančoje, 
Kalifornijoje, bet vieną dieną Henkas Montgomeris lyg 
viesulas įsiveržė į miestelį. 

Karštakraujis profsąjungos organizatorius, 
mėgstantis moteris ir gerą šampaną, įžvelgė liepsną, 
rusenančią po išdidžia, dorovinga, gražia išvaizda... ir 
prisiekė padaryti ją savo. 

Amandą įsiutino Henko įžeidinėjimai dėl jos 
tvarkingo gyvenimo būdo, bet įpykusi ji atrodė dar 
labiau gundanti. Pamažu jis atvėrė jai jausmų pasaulio 
malonumus: sotų valgį, šokius mėnesienoje, 
nerūpestingą juoką, slaptus bučinius — ir švelniai 
įžiebė snaudžiančias aistras. 

Kai tarp jų užsiplieskė karšta meilė, Koldene kilo 
žiaurus maištas, sukėlęs pavojų ne tik rančai, bet ir jų 
gyvybėms. 


Teiraukitės visuose knygynuose. 


DŽUDI 
DEVERO 


Džudi 
Devero 


ERŠKĖTIS 
Keletas baisių akimirkų 
visam laikui pakeitė jos gyvenimą. 


Linetė brovėsi į Kentukio tyrlaukius, praeityje 
palikdama gyvenimą Londone. Bet laukiniai indėnai 
užpuolė jų vežimų virtinę, išžudė jos bendrakeleivius 
ir paliko ją vieną atšiauriame krašte... žiaurios šovni 
genties malonei. 

Kai dailusis drąsuolis kreipėsi į ją puikia anglų 
kalba, Linetė suprato, kad ji saugi... kol jo pavydas 
neprivertė jų leistis į pavojingą kelionę, kupiną pavojų 
ir klastos... kelionę, kurios metu iškilo grėsmė jų 
gyvybėms ir tokiai nepaprastai jų meilei! 


Teiraukitės visuose knygynuose. 


Leidyklos TYRAI knygynuose 
Kaune, Karaliaus Dvaro 10, Šiauliuose, Vilniaus 54 šias 
knygas galima įsigyti pigiausiai (be prekybinio antkainio). 
Teiraukitės telefonais: (8-27) 20 56 24, (8-22) 47 48 90. 


ž 


POPULIARIAUSIOS PASAULIO KNYGOS 


Džudi Devero 


Romano herojai — Anglijos viduramžių riteris Ni- | 
kolas Stefordas ir jauna amerikietė mokytoja Daglė 
Montgomeri. | | | AU 

Atvykusi iš Jungtinių Valstijų į Angliją praleisti || 
atostogų, Daglė aplanko atkampaus Ešbertono kaimo 

"senovinę bažnytėlę ir joje išvysta šešioliktame amžiu- 
"je mirusio grafo Stefordo it) | MM UN 
1, Čiairatsiskleidžia groteskiškas romano pasaulis, ku- 
(04 riame talentinga Džudi Devero plunksna fantaziją taip 
"įtikinamai paverčia tikrove, kad skaitytoją pavergę jos || 
„herojų išgyvenimai tampa tarsi jo paties išgyvenimais, Kū- | 
"rinio leitmotyvo varomoji jėga — dviejų jaunų žmonių | 
„meilės stebuklas. Per daugiau kaip keturių šimtų metų | 
„laiko erdvę jis ne tik sujungia dvi mylinčias širdis, bet ir || 
“pakeičia tą istorijos eigos tarpsnį. Meilė, sušildyta Visa- | 
1, Balio rankų, ilgus amžius paverčia akimirksniu, o įveikti 
I iii kartų persikūnijusius žmogaus genus Anirtis, L 
1) Nika LU UA ių 
DIN UAI Čkiteris Spindinčiais Šarvais". įkūnija geriausius || 
1 Čarlzo Dikenso “Kalėdų giesmės", Marko Tveno “Jan- | 
1, „kio karaliaus Arturo dvare", Veros Kryžanovskajos | 


okultinių romanų siužetinių linijų momentus. || 
| V ko O M Ab AA k M! || LAN 


| į 
1 


į 4 | | | ž ' . | [ M | 

. . 1 ! 1 1 . 

| | J | y DM | V di) Lu, „AL 
ž Ė ž Ė Ė . ž ž į . || 
| | | | | | CeUlu G US | ji | | | | || | 
. ' . (A "i į / 1 | . . ' . || . . (tb 
i, . [UR . . . t —“ VN MU 1 
ž 11 4 11011 


| | d lil | (WI AU, . 1 ; 4! Nn i — (4 K ALBVĖ t | UA | 
. I) k i . | | . L . | | JV, Ki 


| AO . k “| || . k | 
ž | t ' st ž 1 | ž 1 į 
. . . . . ų I) . 
/ ' ž ž . Ę Ų . . 4!) Ė į 
| . . . . 1 ž . . . 
1 ž k j | . . 1] 
kai ui ' . ų I! || . || 
. ž | | | j ų NW . | (| . | ( Ju 
ž Adi 
| | 
1 "M T 


7 


1 1SBN 9986-893-42-9 1 | UN || 


